
ŽODIS SKAITYTOJUI 


= — 400-osios Vilniaus Darbo raudonosios vėliavos ordino 
valstybinio V. Kapsuko universiteto metinės. Švesti tokią garbingą 
sukaktį — didelė mūsų kartos laimė ir džiaugsmas. Ir didelis, labai 
atsakingas įpareigojimas. | 

Suprantant visą atsakomybę, visą sukakties svarbą, jubiliejui pradėta ruoštis 
nuo 1969 m. Pradžią davė universiteto biblioteka, 1970 m. 
paminėjusi keturių amžių sukaktį. Po šios mūsų kultūros šventės, susilaukusios 
"plataus atgarsio Tarybų Sąjungoje ir užsienio šalyse, visą laiką neišleidžiamas iš 
akių garbingasis mūsų alma mater, seniausios šalyie aukštosios mokyklos, 
jubiliejus. Jam skiriama daug svarbių darbų. Vienas jų, reikalaująs 
nemaža laiko ir pastangų, — universiteto istorijos parengimas. 

Galėtume išvardyti net keliolika didesnių veikalų, nušviečiančių Vilniaus 
universiteto kelią. Šiame, jubiliejiniame, leidinyje remiantis marksistine- 
leninine metodologija, plačiau bei giliau, nei anksčiau, apibendrinamas 
įvairių tyrinėtojų darbas, atskleidžiami nauji universiteto istorijos aspektai. 

Toks uždavinys neįmanomas vienam ar dviem žmonėms. Reikėjo suburti 
didelį būrį mokslininkų — istorikų, filologų, matematikų, gamtininkų, ir kt. 
Universiteto darbuotojams į talką mielai atėjo Lietuvos TSR Mokslų 
akademijos Istorijos instituto istorikai, universiteto bibliotekininkai. Visiems 
jiems čia reiškiame nuoširdžią padėką už kruopštų darbą. 

Universiteto istorija — ne tik reprezentacinis leidinys, reikalingas 
jubiliejaus dienomis. Jis bus visada pravartus, komunistiškai auklėjant 
akademinį respublikos jaunimą. Kiekvienai kasmet ateinančiai studentų 
kartai veikalas tegu primena sunkią, o kartais ir skaudžią mūsų alma 
mater praeitį, tegu jaunimas akivaizdžiau mato ir didžiau brangina tuos 
laimėjimus, kuriuos, vadovaujama Komunistų partijos, pasiekė mūsų 
liaudis. Kad ir kokia būtų praeitis, negalime jos užmiršti; ji priklauso 
mums, ji — mūsų dalis, ji didina mūsų patirtį, padeda įvertinti šių dienų 
pasiekimus. Turime žinoti šaknis, kurios, silpnos ir trūkinėjančios, vis 
dėlto ilgainiui išaugino plačiašakį galiūną ąžuolą. Tegu ši istorija skatina 

Lietuvos jaunimą didžiuotis universiteto auklėtiniais ir profesoriais, 

kurių vardai simbolizuoja ne tik mūsų mažytės tautos, bet net visos 

žmonijos minties progresą. Tegu jaunimui ji diegia internacionalines tradicijas, 
kurios tokios ryškios Vilniaus universiteto raidoje. 

Brangindami universiteto istoriją, dar labiau branginame jo dabartį. Todėl 
veikale derama vieta skiriama ir tam veiklos tarpsniui, kurį gyvename patys, 
kuris iš tikrųjų dar nėra istorija. Išsamus tarybinės dabarties pavaizdavimas 
bus labai brangus ateinančioms kartoms. 

Senovėje buvo sakoma: ,„Habent sua fata libelli“. Ir ši knyga turės 
savo likimą. Linkime, kad ji būtų verta Vilniaus universiteto istorijos, — kad 
ji būtų gyva jo istorijos dalis. 


Rektorius JONAS KUBILIUS 


ĮVADAS 


niversiteto įkūrimas net ir mūsų laikais didelis ir 
reikšmingas įvykis miesto, krašto ar valstybės gyve- 
nime. Tuo reikšmingesnis jis būdavo viduramžiais. 
Nepaprastą, tiesiog išimtinę universiteto reikšmę 
švietimui, mokslui ir apskritai kultūrai rodo tradi- 
ciškas, nuo viduramžių jam prigijęs mMaloninis vVaI- 
4| das — alma mater, motina maitintoja. 

XX a., audringai augant mokslui, atsiradus dau- 
gybei aukštųjų mokyklų ir specializuotų mokslo įstaigų, universitetai 
neteko savo dominuojančios reikšmės. Tačiau ir dabar jie suvokiami 
kaip institucija, kuri apima visus mokslus — tų mokslų visumą, — kaip 
institucija, kuri yra ar turėtų būti visų mokslų jungtis ir apibendrini- 
mas. Pastaroji aplinkybė kartu su tradicija vainikuoja universitetus tam 
tikra šlovės ir įvertinimo aureole, skiriančia juos nuo kitų aukštųjų 
mokyklų. Ypač tai išryškėja tada, kai universitetas švenčia savo jubilie- 
jų. Visose šalyse jis tampa visuotine mokslo ir kultūros švente. 

1979 m. Vilniaus Darbo Raudonosios Vėliavos ordino V. Kapsuko uni- 
versitetas švenčia 400 metų sukaktį. Įkurtas 1579 m. kaip Academia et 
Universitas Vilnensis, jis kelis šimtus metų buvo vienintelė aukštojo 
mokslo įstaiga Lietuvos Didžiojoje Kunigaikštystėje ir turėjo didelę įtaką 
intelektualiniam krašto gyvenimui, Jo istorija sudėtinga, kaip ir krašto 
istorija. Jo kultūrinis vaidmuo kito priklausomai nuo to, kokiu mastu 
jame stiprėdavo pažangiosios idėjos — tie brangūs šviesos spinduliai, ku- 
rie rodė kelią į ateitį, žadino viltį ir mintį tikėti žmogaus jėgomis, jo 
kovos su priespauda ir prietarais pergale. Vilniaus akademija turėjo 
būti jėzuitų įrankis, bet ji nebuvo tik katalikybės reakcijos židinys, iš 
kurio sklido religinė neapykanta ir prietarai. Joje visuomet aisirasdavo 
profesorių ir studentų, kurie, nepaisydami persekiojimų, kėlė pažangias 
idėjas ir jas gynė. 

Vilniaus universitetui būdingos senos, įvairių tautų žmonių bendra- 
darbiavimo tradicijos. Jame mokėsi lietuvių ir rusų, lenkų ir ukrainiečių, 
baltarusių ir laivių, o profesorių buvo beveik iš visų Europos kraštų. 
Todėl universiteto nuopelnai dideli ne tik Lietuvos, bet ir kaimyninių 
kraštų, pirmiausia Lenkijos ir Baltarusijos, kultūrai ir mokslui. Garsūs 

universiteto profesoriai ir auklėtiniai buvo autoritetas mokslo pasaulyje, 
darė įtaką pasaulinei mokslo minčiai. XIX a. pradžioje jis prilygo žy- 
miausioms Europos aukštosioms mokykloms. Tačiau iš tikrųjų universi- 
tetas suklestėjo tik Tarybų valdžios metais, kada socialistinė santvarka 
atvėrė duris į aukštąjį mokslą darbo žmonių vaikams, sudarė visas sąly- 
gas ne tik mokytis, bet ir mokslo tiriamajam darbui dirbti. Tarybiniais 
metais universiteto vaidmuo socialistinės lietuvių tautos kultūros kūri- 
me — nepalyginamas. 

Komunistų partija, remdamasi V. Lenino nurodymu, jog „marksizmas 
anaiptol neatmetė vertingiausių buržuazinės epochos laimėjimų, bet, prie- 
šingai, pasiėmė ir perdirbo viską, kas buvo vertingo daugiau kaip dviejų 
tūkstančių metų žmonijos minties ir kultūros išsivystyme“!, didžiai rūpi- 
nasi teisingai įvertinti kultūrinį palikimą ir panaudoti jį tarybinių tautų 
kultūrai. 

Lietuvos Komunisių partija suvažiavimuose ir plenumuose yra ne kar- 
tą pabrėžusi, jog būtina stiprinti visapusišką marksistinį-lenininį lietuvių 
tautos kultūrinio palikimo nagrinėjimą, kad būtų duotas ryžtingas atkirtis 
nacionalistinėms teorijoms, iškraipančioms lietuvių liaudies istoriją. 

Turėdami tai galvoje, universiteto istorikai, filologai ir kiti specialis- 
tai, pasitelkę Mokslų akademijos darbuotojų, jau seniai tyrinėja univer- 
siteto įnašą į kultūros ir mokslo istoriją ir stengiasi įvertinti savo pirm- 
takų darbus marksistiškai. 

Apžvelgiant Vilniaus universiteto istoriografiją, ryškiai matyti kelios 
veikalų grupės, išsiskiriančios daugmaž bendromis koncepcijomis. 

Pirmąją grupę sudaro pačių jėzuitų veikalai, Beje, iš pradžių jėzuitai 
neskyrė didesnio dėmesio šios aukštosios mokyklos istorijai. Kronikose 
jie daugiausia rūpinosi aprašyti akademijos pasirodymus visuomenei, 
karalių ir dignitorių lankymąsi universitete ir tik prabėgomis užsimin- 
davo apie mokomąjį ir mokslo darbą. Antai 1640 m., iškilmingai minėda- 
mi ordino šimtmetį, jubiliejaus proga išleido knygą apie Vilniaus aka- 
demiją*. Leidinio sudarytojas Albertas Kojelavičius-Vijūkas aprašė 
jubiliejaus iškilmes, aukštino Vilniaus vyskupus, akademijos kanclerius. 
Jo brolis Kazimieras Kojelavičius vienoje panegirikoje išgarbino vysku- 
pą V. Protasevičių, pakvietusį jėzuitus į Lietuvą. Tačiau leidinyje, pasiro- 
džiusiame po 61 metų nuo Vilniaus akademijos įkūrimo, nerašoma nei 
apie mokyklos studentus, nei apie mokymą joje. 

Kitoje savo knygoje („Įvairios žinios apie bažnyčios padėtį Lietuvos 
Didžiojoje Kunigaikštystėje“*) A. Kojelavičius-Vijūkas paskutiniame sky- 
riuje apibūdina mokyklas; čia jis išvardija ir akademijos mecenatus, 
chronologiškai bendrais bruožais nusako profesorius, kurie savo „erudi- 
cija nušvietė Vilniaus akademiją“. Kaip tik šiame leidinyje buvo paban- 
dyta, nors ir epizodiškai, parodyti akademijos istoriją. 

Daugiausia medžiagos apie Vilniaus akademiją sukaupta Stanislovo 
Rostovskio „Lietuvos jėzuitų istorijoje““. Tai paskutinis darbas, parašytas 
iki ordino panaikinimo 1773 m. Knygoje S. Rostovskis aprašė jėzuitų 
pedagoginę veiklą Lietuvoje. Autorius surinko medžiagą apie akademiją 
ir Lietuvos jėzuitų provincijos kolegijas, jose dėstomus dalykus, nurodė 
profesorius ir jų darbus. Didžiąją dalį medžiagos S. Rostovskis ėmė iš 
Lietuvos jėzuitų provincijos archyvų, kurie neišliko. Tačiau nė viena iš 
minėtų knygų nėra tokia kupina religinio fanatizmo, kaip S. Rostovskio 
darbas. Jo fanatizmas ypač ryškėja, kai jis vaizduoja katalikų ir protes- 
tantų konfliktus Vilniuje“. 

Visų šių veikalų koncepcija paprasta — tai ištisinė jėzuitų ordino 
tikslų ir veiklos apologetika. Minėti kronikiniai darbai apie akademiją 
dabar teturi reikšmės kaip istorijos šaltinis, kuriame sukaupta faktinė 
medžiaga padeda nušviesti ankstyvąjį universiteto laikotarpį. 

Prie šios grupės veikalų šliejasi ir pirmoji universiteto istorija, kurią 
parašė Mykolas Balinskis (1794—1864)?. Apžvelgęs senąjį universiteto 
laikotarpį ir iš esmės negriaudamas ankstesniųjų autorių pažiūrų, jis 
daugiausia dėmesio skyrė Lietuvos Vyriausiajai mokyklai, kai ji priklau- 
sė pasaulietinei švietimo organizacijai — Edukacinei komisijai. Autorius 
daugiausia naudojosi rektoriaus M. Počobuto laiškais J. Chreptavičiui, 
J. Sniadeckiui ir Vyriausiosios mokyklos spaudiniais, kuriuos redagavo 
M. Počobutas. Būdamas Žečpospolitos patriotas, M. Balinskis perdėtai 
žavėjosi Edukacinės komisijos reformomis ir Vyriausiosios mokyklos 
vadovų veikla, todėl jo istorijoje taip pat yra apologetiškumo. 

Antrąją veikalų apie Vilniaus universitetą grupę sudaro darbai, pa- 
rašyti lenkų ir lietuvių buržuazinių istorikų. Šiai grupei priklauso ir iki 
šiol didžiausias apie universitetą Juozapo Bielinskio (1848—1926) trijų 
tomų veikalas „Vilniaus universitetas (1579—1831)"". Jis ilgą laiką buvo 
pagrindinis žinių šaltinis tiems, kurie domėjosi mūsų aukštosios mokyk- 
los praeitimi. J. Bielinskio knyga — tai enciklopediškai pateikta istorinė 
informacija apie universitetą. Čia nesiekiama parodyti universiteto isto- 


lV. I. Leninas, Raštai, t. 31, V., 1955, p. 284. 

Žž A. Kojatowicz Wijuk, Gratiae saeculares summis -pontificibus, regibus, praesulibus et 
protectoribus Societatis Jesu in hoc Magno Ducatu Lituaniae..., Vilnae, 1640. 

š Alberius Wiiuk Kojalowicz, Miscellanea rerum ad statum ecclesiasticum in Magno 
Lituaniae Ducatu pertinentium, Vilnae, 1650, 

* S. Rostowski, Lithuanicarum Societatis Jesu historiarum provincialium pars prima, Vil- 
nae, 1768. 

3 Ten pat, p. 273. 

ė M. Baliūski, Dawna Akademia Wilenska, Prėba jei historyi od zažoženia w roku 1579 
do ostatecznego jei przeksztatcenia w roku 1803, Petersburg, 1862. 

*J. Bieliūski, Uniwersytet Wilenski (1579—1831), t. 1—3, Krakow, 1899—1900. 

rinės raidos. J. Bielinskio darbe vertingiausia yra profesorių ir žymesnių 
studentų biografijos, katedrų veikla, plačios ištraukos iš šaltinių. Stanis- 
lovas Bednarskis, išleidęs monografiją apie jėzuitų mokyklas Žečpospo- 
litoješ, plačiai naudojosi jėzuitų archyvais ir ypač mokyklų vizitatorių 
pranešimais. Jis stengėsi apžvelgti ne tik mokyklų struktūrą, bet ir patį 
mokymą, jo turinį. Kaip ir kiti, 5. Bednarskis aukštino jėzuitų vaidmenį 
akademijoje. 

Vilniaus universiteto praeitimi domėjosi ir kiti lenkų buržuaziniai 
istorikai. Iš jų darbų minėtini universiteto 350 metų jubiliejui skirtas 
straipsnių rinkinys“, Juozapo Lukaševičiaus!? darbas. 

Nedidelę, bet turtingą faktinės medžiagos studiją apie universiteto 
profesorius yra paskelbęs Liudvikas Janovskis!!. Studiją apie Vilniaus 
seminariją-alumnatą, kurį prižiūrėjo jėzuitai, išleido Juozapas Poplia- 
tekas!č, 

Reikia pažymėti, jog šie istorikai, nagrinėdami Vilniaus universiteto 
praeitį, surinko ir panaudojo daug naujos faktinės medžiagos. Tačiau, 
traktuodami tautą kaip vieningą visumą, nematydami klasinių prieštara- 
vimų, varžomi klasinio požiūrio, suplakdami reakcinę ir pažangiąją kul- 
tūrą, jie nesugebėjo giliai ir visapusiškai nušviesti universiteto istorijos, 
aukštino jį už unijinių pažiūrų diegimą Lietuvoje ir Baltarusijoje. Tai 
ypač keliama minėtame didžiausiame buržuazinių istorikų 1929 m. išleis- 
tame darbe's. Universitete būta nacionalistinių tendencijų, kurios neabe- 
jotinai pasitarnavo šių kraštų polonizacijai. Jos autoriams neleido paste- 
bėti pažangių reiškinių, kurie svarbūs visoms su Vilniaus universitetu 
susijusioms tautoms, o ne vien tų tautų dvarininkijai ir buržuazijai. 

Senieji buržuaziniai lietuvių istorikai Vilniaus universiteto praeitimi 
domėjosi mažai. Be skyrelių vadovėliuose ir įvairiose monografijose, apie 
Vilniaus universitetą buvo paskelbta vien Mykolo Biržiškos knygelė!“, 
kuri, autoriaus žodžiais tariant, tėra ,„vardų ir raštų santrauka“. 

Senosios istoriografijos prieštaringumų liko ir naujausiuose lietuvių 
bei lenkų veikaluose, parašytuose nemarksistų istorikų. Antai Romoje 
gyvenantis jėzuitų profesorius Paulius Rabikauskas, naudodamasis vietos 
jėzuitų archyvu, parašė darbų ir iš Vilniaus universiteto istorijos!“. 

Lenkų istorikas jėzuitas Liudvikas Piechnikas išleido darbą apie Vil- 
niaus akademijos veiklos pradžią!“ Remdamasis ordino archyvų me- 
džiaga, autorius plačiai aprašė akademijos formavimąsi. 

Šie autoriai, suprantama, taip pat kelia jėzuitų veiklą Lietuvoje. 

Ryškiu nacionalizmu ir antitarybiškumu išsiskiria JAV išleista knyga 
„Lietuvos universitetas“!". Laikydamiesi pažiūrų, būdingų reakcinei lietu- 
vių emigracijai, autoriai universiteto istorijos nė nebando sieti su 
esminiais socialiniais-ekonominiais procesais krašte, neigia Tarybų val- 
džios pergalės Lietuvoje dėsningumą. Norėdami sumenkinti Tarybų val!- 

džios nuopelnus iš naujo organizuojant universitetą, knygos autoriai 
tvirtina, jog Tarybų Lietuvos vyriausybė 1918—1919 m. paskelbusi tik 
universiteto steigimo dekretą ir sudariusi komisiją aukštosios mokyklos 
statutui parengti. Tuo tarpu žinoma, jog Liaudies Komisarų Taryba pasi- 
rūpino, be viso kito, universiteto pastatais, paskyrė milijoną rublių darbo 
pradžiai. 

Istorijos autoriai taip pat nenori matyti, kaip Tarybų Sąjungos Ko- 
munistų partijos ir tarybinės vyriausybės rūpesčiu universitetas sukles- 
tėjo, atkūrus Tarybų valdžią Lietuvoje. 1940—1941 m. universiteto re- 
formos aprašytos iškraipytai ir paviršutiniškai vos keliuose puslapiuose; 
atsiminimų nuotrupomis stengiamasi pateisinti universiteto darbuotojus, 
bendradarbiavusius su hitleriniais okupantais. 

Trečiąją grupę sudaro marksistinės-lenininės koncepcijos universiteto 
istorijos veikalai. Tarybiniams istorikams nelengva marksistiškai įver- 
tinti nemarksistinių istorikų darbus apie universitetą, nagrinėti visą jo 
istoriją. Tarybinių istorikų nuomone, svarbiausia — iškelti pažangių 
pradmenų raidą, atskleisti universiteto suklestėjimą socializmo sąlygomis. 

Dar 1956 m. leidinyje „Vilniaus universitetas"!Š pirmą kartą lietuvių 
tarybinėje istoriografijoje buvo nušviesta universiteto raida nuo jo įkū- 
rimo iki 1954 m. Čia iš marksistinių pozicijų, nors ir Jabai glaustai, apra- 
šytas ilgas mūsų universiteto kelias. 

Vėliau knygoje „Vilniaus universitetas“!? jau plačiau dėstoma se- 
niausios Tarybų Sąjungoje aukštosios mokyklos istorija. Joje apžvelgia- 
mos universiteto įkūrimo sąlygos, mokymo ir mokslo tiriamojo darbo 
problemos įvairiais laikotarpiais, parodomas studentų ir profesūros gy- 


š S. Bednarski, Upadek i odrodzenie szkė! jezuickich w Polsce, Krakow, 1933. 

9 Ksiega pamiąikowa ku uczczeniu CCCL rocznicy zatoženia i X wskrzeszenia uniwer- 
sytetu Wilenskiego, t. 1—2, Wilno, 1929, 

10 J. Žukaszewicz, Historyja szkėt w Koronie į w Wielkiem Księstwie Litewskiem, 
t. 1-—4, Poznan, 1849—1851. 

"L. Janowski, Wszechnica Wilenska, 1578—1842, Wilno, 1921. 

12 J. Poplatek, Zarys dziejėw Seminarium Papieskiego w Wilnie 1585—1773.— Ateneum 
Wilenskie, 1936, t. 7, zesz. 1, p. 170— 228. 

Iš Księga pamiątkowa ku uczczeniu CCCL rocznicy založenia i X wskrzeszenia univer- 
sytetųu Wileūnskiego, t. 1—2. 

M M. Biržiška, Senasis Vilniaus universitetas, V., 1940. 


I5 P. Rabikauskas, Mokslinė pažanga Vilniaus akademijoje.— Lietuvos katalikų Mokslo 
akademija, Suvažiavimo darbai, t. 7, Roma, 1972, p. 218. 


: 6 L, Piechnik, Początki Akademii Wilenskiej (1569—1600).— Nasza przesztošė, Krakow, 
1973 (yra atspaudas). 


17 Lietuvos universitetas. 1579—1803—1922, Red, P. Čepėnas. Cae 1972, 
Iš Vilniaus universitetas, Redagavo J. Bulavas, V., 1956. 


Si „Vilniaus universitetas. Redakcinė kolegija: A. Bendžius, J. Kubilius, J. Žiugžda, 

venimas, visuomeninė ir politinė veikla, pažangiosios minties raida uni- 
versitete, ryšiai su kitomis mokslo įstaigomis. Leidinio autoriai stengėsi 
plačiai nušviesti ne kurį nors vieną, 0 visus universiteto istorijos laiko- 
tarpius. Daugiausia dėmesio jie skyrė universiteto suklestėjimui, atkūrus 
Tarybų valdžią Lietuvoje. Skyriuose, kuriuose nagrinėjamas šis lai- 
kotarpis, pateikiama daug statistinių duomenų apie tarybinių metų stu- 
dentus ir profesūrą, materialinę bazę, mokymo-auklėjimo, mokslo tiria- 
mąjį, kultūrinį-masinį ir visuomeninį darbą. 

Kaip tik šiuose abiejuose „Vilniaus universiteto“ leidiniuose iš es- 
mės ir buvo suformuota marksistinė-lenininė universiteto istorijos Kon- 
cepcija. 

Pokario metais buvo paskelbta nemaža mokslo ir populiarių straips- 
nių taip pat apie įvairius universiteto istorijos laikotarpius, atskirų 
mokslo sričių pažangą. Zigmas Žemaitis „Lietuvos matematikos rinkinio“ 
straipsnyje apžvelgė fizikos ir matematikos mokslų dėstymą nuo uni- 
versiteto įkūrimo iki jo uždarymo 1832 m.?? Kituose darbuose autorius 
nagrinėjo universiteto matematikos profesorių veiklą. Straipsnyje apie 
Zigmantą Revkovskį?! jis nušvietė pirmojo plataus tikimybių teorijos 
kurso dėstytojo pedagoginę veiklą ir jo sumanymą matematiškai apra- 
šyti įvairius gamybinius procesus. 

Nemažame straipsnyje Z. Žemaitis analizavo įžymaus matematiko 
Pranciškaus Norvaišos*? darbą, parodydamas jį dėsčius aukštosios ma- 
tematikos kursą, paremtą naujausiais mokslo pasiekimais. Be to, profeso- 
rius paliko matematikos istorijos rankraščių, kuriuos numatoma paskelbti 
leidinyje, skirtame prof. Z. Žemaičio gyvenimui ir mokslo darbui. 

Paulius Slavėnas pokario metais pirmasis plačiai apžvelgė Vilniaus 
universiteto observatorijos ir jos astronomų veiklą XVI-XIX amžiais“, 
pateikdamas ne tik ankstesnių tyrinėjimų rezultatus, bet ir naujų duome- 
nų apie astronomų darbus. 

Stasė Matulaitytė disertacijoje?* nušvietė astronomijos kurso univer- 
siteteę apimtį ir pagrindines koncepcijas, remdamasi spausdintomis egza- 
minų tezėmis ir paskaitų prospektais. Ji taip pat atskleidė Mikalojaus 
Koperniko sistemos pripažinimo universitete istoriją. 

Bene plačiausiai ir nuosekliausiai respublikos mokslininkai nagrinėjo 
įvairių universitete dėstytų medicinos mokslo šakų istoriją. 1958 m. išėjo 
visas universiteto mokslo darbų tomas, skirtas medicinos istorijai XVIII a. 
pabaigoje ir XIX a. pradžioje. Žinomi respublikos medikai Vytautas 
Baronas, Alfonsas Dirsė, Juozas Markulis, Jonas Misiūra, Henrikas Polu- 
xordas savo straipsniuose nušvietė atskirų medicinos disciplinų raidą 
senajame Vilniaus universitete. 

Didžiausią darbą iš medicinos istorijos parašė Viktoras Micelmache- 
ris2“, Nagrinėdamas medicinos raidą, autorius parodė, jog senojoje Lietu- 

vos medicinos istorijoje didžiausi nuopelnai pirmiausia priklauso Vil- 
niaus universiteto mokslininkams. 

Romanas Plečkaitis savo knygoje „Feodalizmo laikotarpio filosofija 
Lietuvoje"2" apsistojo ir prie scholastikos raidos, ir prie naujųjų amžių 
filosofinių idėjų plitimo. Jis atskleidė pažangios visuomeninės tilosofinės 
minties formavimąsi universitete. Autorius iškėlė tai, jog Vilniaus aka- 
demijoje Ž. Ševaljė (1732—1780) dėstė dialektines idėjas ir net formu- 
lavo visuotinio reiškinių sąryšio principą, suprasdamas jį kaip natūralų 
reiškinių ryšį. Ž. Ševaljė teigimu, pasaulio esmė slypi daiktus tarpusa- 
vyje siejančioje pasaulio struktūroje. Toks visuotinio ryšio iškėlimas 
buvo neeilinis ne tik Lietuvos, bet ir Europos mokslo reiškinys, R. Pleč- 
kaitis parodė, jog XVI a., scholastikos klestėjimo laikais, Vilnius buvo 
Lietuvos ir Lenkijos mokslo židinys, o XVIII a. scholastika pakertama 
kaip tik taip pat Vilniuje. 

Jurgis Lebedys sprendė sudėtingas šios aukštosios mokyklos santykio 
sų lietuvių kalba ir literatūra problemas. Be straipsnio „„Ar senajame 
Vilniaus universitete buvo lietuvių kalbos katedra?'2Š, tuo atžvilgiu labai 
vertinga jo monografija „Simonas Stanevičius“*??. Nedideliame pranešime, 
skaitytame minint Vilniaus universiteto įkūrimo 380-ąsias metines, pro- 
fesorius susumavo universiteto poveikį lietuvių literatūrai per visą įo 
istoriją??. Su universiteto istorija susijusių duomenų yra ir jo straipsniuo- 
se apie akademijos auklėtinius Konstantiną Sirvydą?! ir Saliamoną Mo- 
zerką Slavočinskį??. 


20 3. KemaūTruo, Ouzuko-MaTeMaTUVeCKHe WayKN B CTApOM BWUABHIOCCKOM YHHBEpCH- 
1ere (1579—1832 rr). — AnuToBCKUA MaTeMATUYeCKHĖ C6GO0pHux, T. 2, BuABHIOC, 1962, p. 
289—317. 

213, JKemaūruc, Mpodbeccop BuAnHHOCCKOro yHKuBepcuTeTa 3. PeBkoBcKuū  (1807— 
1893) 1 MaTeMAaTHUWeCKOS HCCAEAOBANKYE NpOH3BOACTBEHHHIX NporeccoB. — AnTroBCKHA Ma- 
TeMaTHUeCKUH C6OpHEK, T. 3, BuABHIOC, 1963, p. 289—314, 

22 3. JKemaūTuc, BeigaromKūCa NMpocbeccop MaTeMAaTHKU CTaporo BHABHIOCCKOIO YHNH- 


BepcHTeTAa OpanųucK Hopaaūma (1742—1819). — AuToBcKWwĖ MaTeMaTHYeCKKHH CGOpHHK, 
r. 4, BunpHIOC, 1964, p. 261—290. 
23 IT. CaaBenac, ACTPOHOMHA B BBICMMe MIKOA6 AKTBKi XVI-XIX B.B. — HcTopūxo- 


ACTPOHOMHUeCKHe HCCcAeAOBaRKuS, MockaBa, 1955, p. 49—84. 
25. Matulaitytė, Astronomijos dėstymas ir kosmologinės pažiūros senajame Vilniaus 
universitete (XVIII a. 2-oji pusė — XIX a. pradžia), Kandidatinė disertacija, V., 1971. 
“ 25 Mi V. Kapsuko universiteto mokslo darbai, t. 17, Medicinos mokslų serija, 4, 
„1958, 
2 B. MuųenbMaxepuc, Ouepku IO HCTOPHH MEAKKHBHI B AurBe, AeHuETrpas, 1967, 
27 R. Plečkaitis, Feodalizmo laikotarpio filosofija Lietuvoje, V., 1975. 
28 J. Lebedys, Ar senajame Vilniaus universitete buvo lietuvių kalbos katedra? — Litua- 
nistikos baruose, t, 1, V., 1972, p. 201—210. | 
2 J. Lebedys, Simonas Stanevičius, V., 1955, p. 95—131, 139—161. 
30 J. Lebedys, Lituanistikos baruose, t. 1, p. 362—380. 
31 Ten pat, p. 111—115, 
32 Ten pat, p. 121—155, 


3 


Atskirų disciplinų klostymasis universitete nagrinėjamas tęstiniame 
leidinyje „Iš mokslų istorijos Lietuvoje“. Pirmajame jo tome*š P. Slavė- 
nas apžvelgė gamtos ir technikos mokslų istorijos problematiką Tarybų 
Lietuvoje, Alfonsas Merkys rašė apie botanikos ir žemės ūkio mokslus, 
Stasys Biziulevičius — apie medicinos mokslus universitete, Povilas Snars- 
kis, Jonas Dagys nagrinėjo gamtos mokslus. Antrasis leidinio tomas skir- 
tas gamtos ir technikos mokslų istorijos Tarybų Lietuvoje 1940—1971 m. 
literatūros bibliografijai““. 

Universiteto Mokslinės bibliotekos 400 metų jubiliejaus proga išleis- 
tas straipsnių rinkinys, kur Levas Vladimirovas, Vaclovas Chomskis, 
Benediktas Kazlauskas, Juozas Jurginis ir kiti apžvelgė universiteto bib- 
liotekos, jo teatro istoriją, atskirų disciplinų dėstymą ir jo auklėtinių 
veiklą“?. Studijos susilaukė ir Vilniaus akademijos spaustuvė““, 

Lenkijos Liaudies Respublikoje taip pat išėjo nemaža darbų, kuriuo- 
se naujais aspektais nušviečiama Vilniaus universiteto istorija. Ypač 
daug rašoma apie XVIII a. pabaigos ir XIX a. pradžios žymiuosius pro- 
fesorius ir auklėtinius. Čia minėtini E. Filipaičio, A. Kaminskio, K. Men- 
žinskio, B. Natonskio, I. Šibiak, Zofijos ir Zbignevo Tokarskių bei kitų 
studijos ir straipsniai, 

Artėjant universiteto 400 metų jubiliejui, sumanyta paruošti naują, 
platesnę ir išsamesnę jo istoriją. Skirtingai nuo ankstesnių darbų, šiame 
leidinyje nesitenkinama bendrąja universiteto veiklos ir raidos apžvalga, 
bet stengiamasi plačiau nušviesti taip pat ir atskirų mokslo šakų bei | 
institucijų istoriją, jų reikšmę. Iš esmės tai turi tik pagilinti ir detalizuoti 
jau anksčiau tarybinių mokslininkų bendrais bruožais pateiktą marksisti- 
nę-lenininę universiteto istorijos koncepciją. Kaip ir juose, čia pirmiausia 
stengtasi atskleisti mūsų aukštosios mokyklos raidos prieštaringumą. 
O jos istorijos prieštaringumą sudaro tai, kad ji, beveik du šimtus metų 
būdama reakcinės ideologijos skleidimo centras, prieš vadovų ir įkvė- 
pėjų valią yra suvaidinusi pažangų vaidmenį Lietuvos ir kaimyninių 
kraštų kultūros ir švietimo raidoje. Neturėtų apgauti toji išorinė pusė — 
jos priklausymas katalikų vienuolių ordinui ir tiesioginis jo tikslas. Šiuo 
atveju visada reikėtų prisiminti Fridricho Engelso žodžius: „(Viduramžiai 
prijungė prie teologijos ir pavertė jos poskyriais visas kitas ideologijos 
tormas: filosofiją, politiką, teisės mokslą. Todėl kiekvienas visuomeninis 
ir politinis judėjimas buvo priverstas įgauti teologinę formą?'. Engelso 
žodžiai kuo geriausiai tinka ir Vilniaus universitetui. 

Šiame darbe grindžiama jau įsigalėjusi mintis, kad 1579 m. įkurta 
aukštoji mokykla — tai universitetas, kurio vieninga raida buvo nutrauk- 
ta 1832 m. Nikolajaus I aktu. Per tuos 253 metus mokykla buvo vadina- 
ma ir akademija, ir vyriausiąja mokykla, ir universitetu. Tokia vardų 
įvairovė iš tikrųjų nėra susijusi su skirtinga šios mokyklos esme. Stei- 

giamajame rašte, Stepono Batoro privilegijoje, Kaip buvo įprasta vidur- 
amžiais, žodžiai „akademija“ ir „universitetas“ vartojami sinonimiškai, 
gana neapibrėžtai, ne taip, kaip skiriame juos dabar. Tačiau rašte pa- 
reikšta, „kad tas Vilniaus šv. Jėzaus draugijos universitetas naudotųsi, 
turėtų pelną ir džiaugtųsi visomis privilegijomis, imunitetais, laisvėmis, 
kuriomis kitos kolegijos ir universitetai mūsų karalystėje, o ypač Kro- 
kuvos universitetas, naudojasi, džiaugiasi [...]"?š. XVII a. viduryje A. Ko- 
jelavičius-Vijūkas savo knygose rašydavosi „Vilniaus universiteto šven- 
tosios teologijos daktaras“ (S. Theol. Doct. Almae Universitatis Vilnen- 
sis)9?. Tik 1640 m. išėjusioje knygoje jis buvo nurodęs abu aukštosios 
mokyklos titulus (Ab Alma Academia et Universitate Vilnensi)“?. Tuo 
metu rašęs A. A. Olizarovskis taip pat titulavosi Vilniaus universiteto 
profesoriumi*!, Tačiau tiek oficialiuose, tiek ir neoficialiuose raštuose 
nemažai vartota ir titulas „akademija“. 

Tarybiniai istorikai yra išsprendę tą ginčą. 1959 m. gruodžio 2—3 d. 
vykusi mokslinė konferencija buvo skirta dvigubam Vilniaus universi- 
teto jubiliejui: 380-j4 metų sukakčiai nuo įkūrimo ir 40-osioms meti- 
nėms nuo Lietuvos tarybinės vyriausybės, vadovaujamos V. Kapsuko, 
akto, kuriuo senajame universitete buvo įkurtas tarybinis universitetas. 

Pavadinimo istorija čia prisiminta dėl to, kad šiame darbe vartojami 
visi trys mūsų aukštosios mokyklos pavadinimai. Pabrėžiant pirmųjų 
dviejų šimtų metų universiteto specifiką, kalbama apie akademiją; atsi- 
žvelgiant į reformas po 1773 m., vartojamas Lietuvos Vyriausiosios mo- 
kyklos vardas. Universitetu vadinami tolesni jo raidos tarpsniai; šis 
terminas vartojamas taip pat, turint galvoje visą jo istoriją. 

Pateikiamoji Vilniaus universiteto istorija — daugelio mokslininkų 
triūso vaisius. Tokiais atvejais sunku pasiekti visišką vientisumą ir iš- 
baigtumą. Todėl čia visai derėtų žodžiai, kuriais baigdavo savo veikalus 
ne vienas mūsų senojo universiteto profesorius: „„Feci, guod potui, faciant 
meliora potentes“. 


33 Iš mokslų istorijos Lietuvoje, t. 1, V., 1960. 

34 Ten pat, t. 2, V., 1973, 

95 Kultūrų kryžkelėje, V., 1970. 

3 I, Petrauskienė, Vilniaus akademijos spaustuvė 1575—1773, V., 1976. 
37 K, Marksas, F. Engelsas, Rinktiniai raštai, t. 2, V., 1950, p. 358. 

?8 Lietuvos TSR istorijos šaltiniai, t. 1, V., 1955, p. 241—242, 


3 Žr, A. Wiiuk Koiatowicz, Miscellanea rerum ad statum ecclesiasticum in Magno Litua- 
niae Ducatu pertinentium, Vilnae, 1650; Fasti Radviliani.., Vilnae, 1653. 


* Zr. jo kn.: Gratiae saeculares summis pontificibus..., Vilnae, 1640. 
* A. A, Olizarovius, De politica hominum Societate libri tres, Dantisci, 1651. 

niversitetai atsirado Italijos miestuose XII amžiuje. 
Paskaitos būdavo skaitomos privačiuose namuose ar- 
i ba bažnyčiose iš sakyklų, todėl žodis „katedra“ ėmė 
Ž4| reikšti profesoriaus dėstomą dalyką. Ilgą laiką mo- 
kymo trukmė, dalykų dėstymo tvarka ir studentų 
amžius nebuvo nustatyti. Profesoriams už darbą atsi- 
lygindavo studentai. Jeigu kildavo smarkių nesu- 
tarimų su bažnyčia ar miesto valdžia ir būdavo pa- 
žeidžiamas universiteto savarankiškumas, studentai ir profesoriai išsi- 
keldavo į kitą miestą. Ilgainiui susiklostė pažiūra, kad miestui garbinga 
turėti universitetą. 

Universitetų mokslo turinį ir programą viduramžiais sudarė wvadina- 
mieji septyni laisvieji menai — gramatika, retorika, dialektika, aritmeti- 
ka, geometrija, astronomija, muzika. Jie skyrėsi į triviumą (kalbos da- 
lykai)" ir kvadriumą (gamtos mokslų pradmenys). Į triviumą įėjusi 
gramatika buvo laikoma septynių laisvųjų menų pagrindu; retorika — 
tai menas literatūriškai reikšti mintis, o dialektika — savotiška viduram- 
žių logika. Įeinanti į kvadriumą muzika buvo bažnytinis giedojimas. 





UNIVERSITETŲ PLITIMAS 


Renesanso epochos universitetuose septynių laisvųjų menų sistema 
išliko, tačiau dalykai išsiplėtė. Į gramatikos sąvoką jau įėjo literatūros 
teorija ir istorija, į geometrijos — geometrija ir geografija, į astronomi- 
jos — astronomija, mechanika, o XVI a. pabaigoje — fizika ir chemija. 
Didelės pagarbos susilaukė matematika, garsėjo skaičiavimo mokytojai. 
Italijoje, universitetų gimtinėje, buvo rengiamos miestiečių skaičiavimo 
varžybos. Šventadieniais profesoriai aritmetikos ir geometrijos mokė ne 
studentus, o publiką!. Betgi didžiausias ūniversitetų įnašas į mokslą buvo 
teisės ir medicinos fakultetų atsiradimas. Mokslo šakomis garsėti ėmė 
atskiri universitetai, pavyzdžiui, Bolonija — teisės mokslų fakultetu, o 
Paduja ir Salernas — medicinos. Tačiau pavyzdine aukštąja mokykia 


! Renaissance und Humanismus in Mittel- und Osteuropa, t. 1, Berlin, 1962, p. 11—12. 

pasidarė Paryžiaus universitetas, įsteigtas XIII a. pradžioje, kuriame su- 
siformavo keturi fakultetai: teologijos, teisės, medicinos ir filosofijos. 
Filosofijos fakultetas buvo pagrindinis, jame skaityti artes liberales — 
laisvieji menai. Filosofijos fakultetą baigus magister artium laipsniu, 
galima buvo stoti į vieną iš trijų specialiųjų fakultetų, vadovaujamų 
dekanų. 

Universitetų augimas Europoje turėjo didelės reikšmės mokslui ir 
kultūrai. Juose gimė naujos filosofinės kryptys, plito logiškas galvoji- 
mas, mokėjimas gamtos ir visuomenės reiškinius klasifikuoti, apibend- 
rinti ir daugeliu atvejų taikyti tai praktiškai. Remdamiesi visų dalykų 
dėstomąja lotynų kalba, universitetai skatino tarptautinį profesorių ir 
studentų bendradarbiavimą. 

Paryžiaus universitetui vadovavo ne studentų ir profesorių rinktas 
rektorius, o miesto katedros kancleris, per kurį popiežius, pastebėjęs, 
kad universitetas darosi teologijos bei filosofijos studijų centru, siekė 
savų tikslų. Paryžiaus universitetas turėjo tapti visos Europos krikščio- 
niškuoju mokslo židiniu, aiškinti tikėjimo tiesas ir ginti jas nuo erezijų. 
Popiežius iš pradžių pareikalavo nedėstyti romėnų teisės, o vėliau —- 
Aristotelio fizikos ir metafizikos. Tuo tarpu daugeliui filosofijos fakulteto 
profesorių mažai rūpėjo teologija: jie norėjo dėstyti pagal savo išma- 
nymą. 

Nesutarimai didėjo, ir pasipriešinimas popiežiaus siekiams stiprėjo. 
Pagaliau popiežiaus legatas išvadino nepaklusniuosius profesorius ,„kvai- 
liais, daugiau nei kvailiais, visą žemę savo mokslu užnuodijusiais"“.2 Per 
šį koniliktą Paryžiaus universiteto Sorbono kolegija išaugo į universitetą, 
ilgainiui imta vadinti Sorbona. 

Paryžiaus universiteto studentai gyveno patalpose, vadintose hospi- 
tium, bet pragyvenimo išlaidas apmokėdavo patys. Neturtingieji buvo 
priimami į kolegijas, išlaikomas didikų ar įstaigų. Panašią kolegiją įstei- 
gė karaliaus Liudviko IX kapelionas, Kambrė kanauninkas R. Sorbonas, 
norėdamas paremti filosofijos magistrus, ketinančius toliau studijuoti 
teologiją. Jis parengė tos kolegijos statutą, kuris skyrėsi nuo vienuolyno 
regulų. Jame svarbiausia — nebe pats studentų išlaikymas, o popiežiaus 
pripažintos teologijos studijos. Sorbono kolegija 1257 m. buvo paskelbta 
atskiru universitetu, kuriame pirmąją vietą užėmė teologijos fakultetas, 
ruošiantis aukštus katalikų bažnyčios dvasininkus. 

Ryšium su tuo kolegijos sąvoka pasidarė labai plati. Jos vardu imama 
vadinti vidurinė mokykla, kurią baigus ir tobulai išmokus lotynų kalbą 
galima stoti į aukštąją mokyklą; studentų bendrabutis su magistru ir 
pačią aukštąją mokyklą, kurios svarbiausias uždavinys — ruošti teologus. 

Paryžiaus universiteto skilimas padarė pradžią idėjinei aukštųjų mo- 
kyklų diferenciacijai. Greta renesansinių universitetų atsirado katalikiš- 

kųjų, o prasidėjus reformacijai — protestantiškųjų. Renesanso epochoje 
pasikeitė pažiūros į mokslą ir meną. 

Viduramžiais feodalinė aristokratija mokymąsi meno laikė negarbingu 
ir net gėdingu dalyku, nes tame įžiūrėjo nusileidimą iki beturčių ir pras- 
tuomenės, kurie mokosi amato, ieškodami pragyvenimo šaltinio. Aristo- 
kratui svarbu sugebėti valdyti ir tvirta ranka laikyti kalaviją. Luominę 
priklausomybę aristokratai vertino labiau, negu asmeninius sugebėjimus. 
Renesanso humanistai pakeitė šią pažiūrą, ir miestietis auksakalys, siu- 
vėjas ar audėjas ėmė didžiuotis prieš bažnytinį ar pasaulietinį aristokratą 
savo sugebėjimais. 

Viduramžiais mokslas nuo meno nebuvo skiriami; tie du žodžiai var- 
toti kaip sinonimai. Renesanso epochoje mokslų imama laikyti žinojimą, 
žinių susisteminimą ir jų suvedimą į dėsnius, o menu — mokėjimą ir 
sugebėjimą. Mokėjimo ir sugebėjimo išaukštinimas keitė pažiūrą į vi- 
suomenę. Šitoks pažiūrų keitimasis neaplenkė ir Lietuvos. 


MOKYTI ŽMONĖS LIETUVOJE 


Lietuvos Didžiojoje Kunigaikštystėje tokios aristokratijos, kaip Va- 
karų Europoje, nebuvo. Joje pagal feodalinę hierarchiją pirmąsias dvi 
vietas užėmė vyskupai su prelatais ir kunigaikščių palikuonys. Jiems 
užteko kunigų ir vienuolių mokslo. To negalima pasakyti apie vaivadas 
ir ypač didžiojo kunigaikščio dvaro pareigūnus. Antai didžiojo kuni- 
gaikščio Vytauto kanceliarijoje dirbo sekretorių, mokėjusių rusų, lotynų, 
vokiečių, lenkų ir totorių kalbas. Pagal ano meto papročius visi siunčia- 
mį raštai turėjo būti rašomi adresato kalba. Vytauto kanceliarijoje dirbo 
keliolika arba net kelios dešimtys žmonių. Sekretoriai, vadinti notarais, — 
Mikalojus Cebulka, Mikalojus Maldrikas, Janušas Petrašas bei kiti — 
buvo ir pasiuntiniais“. Po Vytauto mirties Lietuvos didžiojo kunigaikščio 
dvare atsirado kanceliarijos vedėjas, kancleris, iš kurio tvarkomų gau- 
namųjų ir siunčiamųjų raštų susidarė archyvas — Lietuvos Metrika. Greta 
kanclerio atsirado iždininkas, tvarkąs dvaro brangenybes, ginklus, paja- 
mas ir išlaidas. Dvaro maršalkai priklausė teismas ir administracija. 
Besikuriančioms valdžios institucijoms reikėjo žmonių raštingų ir gerai 
išmanančių pasaulėžiūros, ūkio ir politikos dalykus. 

Vytauto skundas prieš Jogailą ir Skirgailą, parašytas vokiškai ir po 
"to išverstas į rusų kalbą, sudarė pagrindą Lietuvos didžiųjų kunigaikš- 
čių metraščiui*. Taip buvo pradėta rašyti Lietuvos istorija. Per bažnytinį 

Ž L. Karsavinas, Europos kultūros istorija, t. 4, K., 1934, p. 338. 

3 M. Kosman, Kancelaria wielkiego ksiecia Witolda. — Studia zrodiėznawcze, t. 14, 1969, 


p. 101—117. 
* M. Jučas, Lietuvos metraščiai, V., 1968, p. 34, 


21 


suvažiavimą Konstancoje 1415 m. Europos valdovams buvo išplatintas 
Žemaičių skundas prieš Kryžiuočių ordiną. Gerai literatūriškai ir teisiškai 
paruoštas skundas negalėjo atsirasti be didžiojo kunigaikščio kancelia- 
rijos pagalbos. Jame aiškinama, kodėl Žemaičiai negalėję Ordinui pa- 
klusti — jam rūpėję ne krikščionybės platinimas, o turto grobimas ir 
gyventojų pavergimas. 1416 m. vasarą Konstancoje lietuviai gynė savo 
teises į Klaipėdą, Veliuoną ir kitas Ordino užgrobtas žemes?. Raštu buvo 
daromos taikos ir kitokios sutartys su kaimyninėmis valstybėmis, ruo- 
šiami teisynai. 1468 m. buvo sudarytas Kazimiero teisynas, kuris galiojo 
iki pirmojo Lietuvos Statuto (1529 m.). Įvedus Lietuvoje krikščionybę, 
Jogaila ir Vytautas siuntinėjo raštus valsčių tijūnams dėl bažnyčių ir 
kunigų aprūpinimo“, 

Raštingi, ūkio, karo ir teisės dalykus išmanantys vyrai buvo reikalingi 
vaivadoms, dvarų valdytojams ir valsčių tijūnams. Vilniaus ir Medinin- 
kų (Varnių) vyskupystėms reikėjo ne tik teologų, bet ir bažnytinių žemių 
administratorių ir kanonų teisės žinovų. 

Mokslo semtis kai kas iš Lietuvos bajorų vaikų važiavo į užsienio 
universitetus. Jogailos įsteigtas Krokuvos universitetas jų neviliojo. Iš 
pradžių jis turėjo tik tris fakultetus: filosofijos, teisės ir medicinos. Teo- 
logijos fakultetui atidaryti reikėjo popiežiaus leidimo, kurį Krokuvos 
universitetas negreit tegavo. Todėl aukštieji dvasininkai į jį žiūrėjo ne- 
pasitikėdami ir įtardami, kad jis eretiškos dvasios. 

Lietuvos ir Lenkijos valdovų akys tuomet krypo į Prahą. Lenkijos 
karaliaus dvare gimė mintis įsteigti prie Prahos universiteto lietuviams 
skirtą kolegiją, panašią į Sorbono kolegiją Paryžiaus universitete. 1397 m. 
buvo surašytas tokios kolegijos fundacijos aktas ir paskirta 200 kapų 
grašių jai išlaikyti. Visas kolegijos steigimo reikalas buvo pavestas Jo- 
gailos žmonos karalienės Jadvygos kapelionui J. Stieknai ir dviem tur- 
tingiems Prahos pirkliams. 

Lietuvių kolegija (dvylikai studentų) buvo įkurta prie Betlėjaus kop- 
lyčios, kurioje pamokslininku dirbo garsusis Janas Husas. Jis padėjo 
paruošti kolegijos statutą ir prie jo pridėjo savo antspaudą'. Steigiant 
kolegiją, J. Husas buvo magistru, o 1402—1403 m. ir 1409—1410 m.— 
Prahos universiteto rektoriumi. Nuo 1402 m. Betlėjaus koplyčioje jis 
ėmė skelbti reformacines idėjas ir pavertė ją savo veiklos centru. Kai 
kurie lietuvių kolegijos studentai pasidarė J. Huso pasekėjais. Jį nužu- 
džius, kolegija nustojo veikusi. 

Krokuvos universitetas, įsteigus teologijos fakultetą, Lietuvos Di- 
džiosios Kunigaikštystės bajorams turėjo tapti savas. Jo teologijos pro- 
fesorius J. Isnerovičius, savo lėšomis įkūręs pirmąją kolegiją, taip pat 
minėjo būsimuosius studentus lietuvius. Lietuvos didikai buvo raginami 
šelpti universitetą. 1445 m. universiteto rėmėjais įrašyti Žemaičių seniū- 

nas Kęsgaila, Vilniaus vaivada Jonas Goštautas ir kai kurie kiti didikai. 
Tais pačiais metais universiteto nariais įrašyti ir dar du Lietuvos bajorai: 
Stanislovas Valimantas ir Vladislovas Butrimas. 

Daugiausia, kaip yra žinoma, lietuvių studentų mokėsi Krokuvoje, 
Lietuvą valdant didžiajam kunigaikščiui Kazimierui (1440—1492). Po jo 
mirties, unijai laikinai iširus, per 8 metus iš Lietuvos imatrikuliavosi tik 
6 studentai. XVI a. pradžioje lietuviai jau linko į Vakarų Europos uni- 
versitetus. Tam turėjo įtakos plintanti renesanso kultūra, kuri Jogailos 
universitete, nors ir reformuojamame, labai sunkiai prigijo. Nuo to meto 
Krokuvos universitetas didesnio vaidmens Lietuvos kultūros gyvenime 
nebeturėjo?, 

Lietuvos didikų sūnūs važiavo daugiausia į renesansinius Italijos uni- 
versitetus. Keliauti po Europą, būti Italijoje, išmokti antikinių kalbų 
didikams atrodė būtina. 

Lietuvoje veikę humanistai aistringai ragino didikus leisti savo vai- 
kus į mokslus. Būdinga Vaclovo Jono Agripos 1553 m. išspausdinta 24 
puslapių kalba (,„Oratio“), pasakyta laidojant Joną Radvilą. Joje prime- 
nama žalinga aristokratų pažiūra į mokslą ir sakoma, kad, jos laikyda- 
miesi, Lietuvos didikai daro patys sau gėdą, nes kai jų vaikai pašau- 
kiami prie valstybės vairo, jie tampa pragaištingų suiručių priežastimi 
ir tarnauja ne valstybės gerovei, bet jos pražūčiai. 

Jis primena, kad Lietuvos Didžioji Kunigaikštystė savo didumu pra- 
lenkianti daugelį karalysčių. Ne mažiau didinga esanti ir jos istorija, nes 
ji savo kilme susijusi su didžiąja Romos imperija. Agripa nedvejodamas 
giminiuoja lietuvius su romėnais ne tik dėl kalbos, bet ir prigimties pa- 
našumo, Lietuviai ir senovės romėnai esą sumanūs, mylį teisybę, neištižę, 
nevengią vargo ir pavojų, be reikalo kitiems neskelbią karo, o užpulti 
narsiai ginąsi. Namie lietuviai esą griežti, padorūs ir gabūs viskam, ypač 
mokslui. Jis prie savo dvigubo vardo ir pasirinktos romėniškos pavardės 
pridėjo dar Lithuanus, vadinasi, pabrėžė savo valstybinę ar tautinę kilmę 
pagal humanistų paprotį. Tuomet taip buvo domimasi antikine kultūra, 
kad sulotyninta pavardė turėjo rodyti ir to žmogaus išsimokslinimą“. 

Didiko sūnūs studijuoti keliaudavo su būriu palydovų, kurie taip pat 
įsirašydavo studentais. 1570 m. į Leipcigo universitetą atvyko trys M. Rad- 
vilos Juodojo sūnūs su 20 palydovų, tarp jų buvo ir būsimasis kancleris 
Leonas Sapiega. 


5 Lietuvos TSR istorijos šaltiniai, t. 1, p. 65, 90. 


Š Kodeks dyplomatyczny katedry i diecezji Wilenskiej, t. 1, Krakow, 1948, p. 29—30, 39. 


"J. Beblavy, Lietuvių čekų santykiai Vytauto D. laikais, K., 1930; priede Nr. 1 paskelb- 
tas kolegijos steigimo aktas. 
* M. Ročka, Lietuvių studentai Krokuvoje ir humanizmo pradžia Lietuvoje (XV—XVI a. 
pradžia). — Literatūra, t. 9, V., 1966, p. 64, 
JŽ Ša V. J. Agripa — kultūros veikėjas ir literatas.— Literatūra, t. 10, V., 1967, 
p. 45—68, 

Kultūra, su kuria didikų sūnūs susipažindavo ir kurią stengėsi pasisa- 
vinti, buvo pasaulietinė ir humanistinė. Teologijos studijos, šventųjų 
vietų ir garsių vienuolynų lankymas jiems nerūpėjo. Tada jie dar ne- 
buvo dosnūs bažnyčių ir vienuolynų fundatoriai. Tuo daugiausia iš pa- 
reigos rūpinosi didysis kunigaikštis. 


MOKYKLŲ STEIGIMAS 


Keliauti į užsienio universitetus buvo brangų, o mokslo vis labiau 
reikėjo ne tik didikams, bet ir bajorams bei miestiečiams. Paprotinę teisę 
keičiant rašytine feodaline teise, kuri tuomet vadinta krikščioniška, buvo 
reikalaujama pirkimo-pardavimo, dovanojimo, įkeitimo ar palikimo aktus 
sudaryti raštu, prie liudininkų. 1529 m. Lietuvos Statute (X.3) įrašyta: 
„Nustatome, kad joks bajoras ar miestietis vienas kitam neskolintų be 
rašto daugiau kaip dešimt kapų. O jeigu kas iš bajorų ar miestiečių vie- 
nas kitam be rašto paskolintų daugiau, negu dešimt kapų, o anas jam 
užsigintų, tai teismas gali leisti prisiekti vien dėl dešimt kapų, o kas bus 
per dešimt kapų paskolinta, tas pražūva“. Vadinasi, ne tik valstybės 
įstaigose ir teismuose, bet ir privačiame feodalų klasės gyvenime reikėjo 
raštingų žmonių, žinančių įstatymus ir papročius. Tokiais raštininkais iš 
karto dažniausiai buvo aukštesnieji kunigai. Bet prieš juos ėmė kilti 
nepatenkinti bajorai. 

1544 m. Lietuvos Brastos (Bresto) seime bajorai pareikalavo uždrausti 
dvasininkams užimti pasaulietines tarnybas, nes jų valdomi žmonės ken- 
čią didesnę priespaudą, negu valdomi pasauliečių; dvasininkų veiksmai 
dėl įų neribotų teisių netikrinami. Didysis kunigaikštis, atsakydamas į 
tokį reikalavimą, pareiškė jį apsvarstysiąs!“, 

Tas pats buvo svarstoma ir 1547 m. Vilniaus seime. Šį kartą buvo 
reikalaujama, kad dvasininkai nebūtų teisėjais didžiojo kunigaikščio urė- 
dų teismuose, o rūpintųsi tikybos reikalais. Bajorai, norėję pakeisti ku- 
nigus pasaulietinėse tarnybose, turėjo būti mokyti. 

Stengiantis pašalinti dvasininkus iš pasaulietinių tarnybų, bajorams 
ir miestiečiams pasidarė labai reikalingas teisinis išsilavinimas. 1513 m. 
prie šv. Jono bažnyčios Vilniaus miestiečių įsteigtą mokyklą žymus tei- 
sininkas ir poetas Petras Roizijus vėliau gerokai praplėtė, imdamas dės- 
tyti civilinės teisės dalykus. Aiškinama buvo romėnų, Magdeburgo ir 
vietinė teisė. Nors ši mokykla oficialiai nebuvo vadinama gimnazija, ta- 
čiau ji toli pralenkė prie Vilniaus katedros veikusią mokyklą. Iš katedros 
mokyklos mokiniai bėgo ir stojo į Roizijaus mokyklą, tai rodo jos gerą 
vardą visuomenėje!!. P. Roizijus priklausė žymiesiems valstybės teisi- 
ninkams, kuriems buvo pavesta paruošti antrąjį Lietuvos Statutą, pa- 
tvirtintą 1566 m. 


24 


Prie mokslo bajorus skatino ir politinis gyvenimas. Nuo XVI a. pra- 
džios pradedami šaukti reguliarūs bajorų seimai, o paskelbus antrąjį 
Lietuvos Statutą, — pavietų seimeliai, kuriuose buvo renkami atstovai į 
seimą ir žemės teismų nariai. Seimuose ir seimeliuose bajorams reikėjo 
kalbėti, parodyti, kad jie žino įstatymus, papročius, politinės santvarkos 
dalykus ir sugeba aiškinti istorinius įvykius. Bajorai gavo teisę savo 
dvarų ir iš savo valstiečių surinktus gaminius vežti į užsienį be muito ir 
kitokių rinkliavų, o iš ten — atsigabenti sau ir savo valstiečiams prekių 
(pirmiausia druskos ir geležies). Prekiaujant su užsieniu, sunku buvo išsi- 
versti be lotynų ir kitų kalbų. 

Vilnius, Kaunas ir Trakai tvarkėsi pagal vokiečių miestų pavyzdį. 
Savivaldos teisė ir teisyno taikymas čia ne atsitiktinai vadinamas Mag- 
deburgo, arba tiesiog vokiečių, teise. Tų miestų prekybiniai ir politi- 
niai-idėjiniai ryšiai su užsienio miestais buvo glaudūs. Amatininkai, kan- 
didatai į cechų meistrus, turėjo keliauti po didžiuosius užsienio miestus, 
kur susipažindavo ne tik su paskutiniais savo amato laimėjimais, bet, 
žinoma, ir su miestiečių papročiais bei jų pažiūromis, Vilnius — tai žy- 
mus tranzitinės prekybos centras. Jame nuolat buvo pilna užsienio 
pirklių. 

Visa tai skatino miestiečius ginti savo luomo reikalus: naikinti mies- 
tuose buvusias feodalines, visų pirma bažnytines, valdas, vadintas jurz- 
dikais. Miestiečiai rūpinosi, kad „miesto oras darytų žmogų laisvą“, O 
jurzdikų valdytojai stengėsi paversti miestiečius savo valdiniais. Dėl to 
didėjo prieštaravimai tarp miestiečių ir feodalų. Ypač daug susidūrimų 
Vilniaus miestiečiai turėjo su vyskupu ir jo kapitula. Miestiečių gin- 
čuose su,bajorais ir bažnyčios pareigūnais reikėjo remtis ne tik teise, 
bet ir teologija. Mokslas tada buvo suprantamas kaip religijos teiginių 
aiškinimas, o moralė dar neįsivaizduota be religijos. Teologija labai ak- 
tuali pasidarė prasidėjus reformacijai. 


KULVIEČIO MOKYKLA IR JOS LIKIMAS 


Reformacijos pradininkų Vilniuje tapo Stanislovas Rapolionis, pran- 
ciškonų vienuolyno vienuolis. Susidomėjęs M. Liuterio mokymu, apie 
1525 metus, jau turėdamas 40 metų, jis išstojo iš vienuolyno ir pradėjo 
mokytojauti didikų dvaruose. Tame pačiame vienuolyne atsirado ir dau- 
giau reformacijos šalininkų, nepatenkintų griežta ordino tvarka. Vilniaus 


10 Zbiėr praw litewskich od roku 1389 do roku 1529, tudziež rozprawy seimowe o tychže 
prawach od roku 1544 do roku 1563. Poznai, 1841, p. 405, 

UM, Ročka, Lietuviškoji Petro Roizijaus poezijos tematika ir jo kultūrinė veikla Lietu- 
voje.— Literatūra, t. 8, V., 1965, p. 151. 

vyskupo kapitula vėliau kaltino pranciškonus, kad tai jie atidarę duris 
reformacijai į Lietuvą. 

S. Rapolionio globėju pasidarė Žemaičių didikas Jonas Bilevičius, 
pavedęs jam Viduklės dvare ruošti jaunuolius studijoms. 1528 m. jis su 
savo mokiniais įstojo į Krokuvos akademiją. Drauge su S. Rapolioniu 
tuomet imatrikuliavosi Abraomas Kulvietis, Jurgis Zablockis ir kiti bū- 
simieji reformacijos veikėjai. Krokuvoje S. Rapolionis gavo bakalauro 
laipsnį. Po to jis dešimt metų vėl mokytojavo didikų dvaruose, kol 
1542 m., to paties J. Bilevičiaus rekomenduotas, gavo Prūsijos hercogo 
Albrechto stipendiją ir įstojo į tuo metu garsėjusį protestantų universi- 
tetą Vitenberge!“, 

A. Kulvietis, lankęs daugelį universitetų ir gavęs teisės mokslų dak- 
taro laipsnį, 1538 m. pradžioje grįžo į Lietuvą. Tuo metu Vilniuje gyveno 
karalienė Bona su savo sūnumi Žygimantu Augustu, Lietuvos Didžiosios 
Kunigaikštystės didžiuoju kunigaikščiu. Bona tada rūpinosi savo dvarais 
ir dėjosi didele Lietuvos kultūrintoja. Kiekvieną iš Vakarų atvykusį 
mokytą žmogų ji palaikė ir rėmė, ypač jeigu jis atvykdavo iš Italijos. 
A. Kulvietis tuomet kaip tik parvyko iš Senos. Lietuvos didikų tarpe 
jis buvo plačiai žinomas ir laukiamas. Jį maloniai sutiko Lietuvos kancle- 
ris ir Vilniaus vaivada Albertas Goštautas ir pristatė Bonai kaip labai 
mokytą žmogų. 

Tuomet Vilniuje buvo ketinama steigti gimnazijos ar kolegijos tipo 
mokyklą. Vaivados A. Goštauto raštininkas Jonas Viliamovskis ir ma- 


įsteigti mieste privačią mokyklą bajorų vaikams, Tokio leidimo kapitula 
nedavė, paaiškinusi, kad katedros mokykla beveik neturinti mokinių, ir, 
be to, esą negalima leisti katalikų vaikus auklėti išėjusiems mokslus 
Vokietijoje“. (J. Viliamovskis su tuo magistru Jurgiu buvo mokęsis 
Vokietijos universitetuose; pirmasis — Leipcige, o antrasis — Vitenber- 
ge.) 1537 m. Žygimantas Senasis išleido potvarkį, draudžiantį Lietuvos 
ir Lenkijos jaunimui lankyti Vitenbergo universitetą. To draudimo ne- 
paisančiuosius perspėjo neleisiąs užimti tarnybų, o naujai įstojusius ir 
tuos, kurie kalbintų ten vykti mokslo semtis, — ištremsiąs iš krašto arba 
dar griežčiau nubausiąs. Greičiausiai dėl to A. Kulvietis, praėjus porai 
mėnesių po potvarkio išleidimo, iš Vitenbergo persikėlė į Italiją ir iš 
jos grįžo į Lietuvą. 

A. Kulvietis, padaręs Bonai gerą įspūdį savo humanistiniu išsilavi- 
nimu, gavo iš jos leidimą atidaryti Vilniuje panašią mokyklą. Kapitula 
buvo apeita. Mokykla, kurioje buvo rengiami bajoraičiai aukštajam 
mokslui eiti, greitai turėjo apie 60 mokinių ir kelis mokytojus. Ji veikė 
1539—1542 metais. Nors mokykloje buvo skelbiamos reformacinės pa- 
žiūros, Bona ją tebeglobojo. 1542 m. gegužės mėn. karalienė išvažiavo 

iš Vilniaus atgal į Lenkiją. Viename laiške Prūsijos hercogui Albrechtui 
ji rašė, kad, prieš išvykdama, patarusi A. Kulviečiui ir jo šalininkams, 
mokyklos mokytojams, pasitraukti iš Vilniaus, nes, netekę jos globos, 
atsidursią dideliame pavojuje. Ji, be abejo, žinojo, ko siekė Vilniaus 
vyskupas Povilas Alšėniškis. 

Netrukus (1542.V.19, pasirodė didžiojo kunigaikščio Žygimanto Se- 






nyčios vienybės atsiskiria, ir kitus, kiek tik galėdamas, traukia“naujais 
mokslais į savo Klaidą |...], kad jis atvirai tiek žodžiais, tiek darbais 
išpažįsta svetimą mokslą, Romos katalikų bažnyčios pasmerktą; jis netgi 
stengiasi, kad su juo kartu ir visi kiti žmonės didžiojoje kunigaikštys- 
tėje jo bedieviškam įsitikinimui nusilenktų. |A. Kulvietis jau| daug 
neatsargių Žmonių ir nesuvokiančių žmonių yra suvedžiojęs“. 

Valdovas įsakė, kad Abraomas Kulvietis ir jo bendrininkai stotų 
prieš vyskupo teismą, išpažintų savo ereziją ir priimtų skirtą bausmę. 
Dekrete toliau sakoma: „|[...| norime, kad jis būtų ištremtas iš visų mūsų 
valdomų kraštų, [...] ir nutariame konfiskuoti visą jo turtą, kokį tik jis 
turi, kilnojamąjį ir nekilnojamąjį, — dalis jo turės atitekti mūsų iždui, 
dalis ponui vyskupui, dalis bažnyčiai prie Vilniaus pilies, [...] kad. šio 
maištingo žmogaus bausmės kiti būtų atgrasinti nuo tokios rūšies vai- 
dingų mokslų, kurie, kaip matome, labiausiai klestinčias krikščioniškas 
valstybes išjudina iš pamatų“!*, 

Vilniaus vyskupas išgavo valdovo dekretą prieš A. Kulvietį ir jo 
mokyklą, tačiau visai juo pasinaudoti nesuspėjo, nes jis ir jo bendra- 
minčiai J. Zablockis, S. Rapolionis, o vėliau ir Martynas Mažvydas, 
pasitraukė į Prūsiją, kurios hercogas Albrechtas, nuo 1525 m. pats tapęs 
protestantu, ketino steigti universitetą. A. Kulviečio mokykla Vilniuje 
nustojo veikusi. 


PROTESTANTIŠKOJO UNIVERSITETO ĮSTEIGIMAS 
IR PIRMOSIOS LIETUVIŠKOS KNYGOS 
IŠLEIDIMAS 


Vos įsikūręs Karaliaučiuje, A. Kulvietis sužinojo, kad staiga mirė tė- 
vas, o Motina ir keli jo šalininkai suimti ir uždaryti į kalėjimą. Tada jis 
pasiryžo grįžti į Lietuvą, stoti prieš bažnytinį teismą ir išvaduoti motiną, 
išgelbėti tėvų turtą. Nuo grįžimo jį sulaikė hercogas Albrechtas, pasi- 

12 K. Jablonskis, Lietuvių kultūra ir jos veikėjai, V., 1973, p. 54—70. 

15 J. Lebedys, Mikalojus Daukša, V., 1963, p. 72. 

4 Lietuvos TSR istorijos šaltiniai, t. 1, p. 165—166. 

ryžęs ginti motiną, suimtą už iai, kad ji atsisakė nutraukti ryšius su 
sūnum eretiku. Per savo atstovą hercogas kreipėsi į karalienę Boną, kuri 
pareikalavo iš Povilo Alšėniškio suimtuosius paleisti, nes jie suimti 
prieš Lietuvos Statutą (bajoro be teismo negalima buvo suimti). Be to, 
Kulvietienė negalinti būti baudžiama už sūnų, nes Statutas to neleidžiąs 
(pagal Statutą nusikaltėlis atsakąs tik pats už save). Vyskupas norom 
nenorom turėjo paklusti karalienės įsakymui. 

Ruošdamasis steigti universitetą, hercogas Albrechtas sumanė pirma 
įkurti Karaliaučiuje kolegiją, pavadintą partikuliaru, ir jos rektoriumi 
skirti A. Kulvietį, jau turintį pedagoginio patyrimo. Gavęs tokį pasiūly- 
mą, A. Kulvietis turėjo apsispręsti: vadovauti protestantų mokyklai — 
reiškė užsitraukti ne tik pasmerkimo, bet ir prakeikimo pavojų. Tada jis 
parašė laišką karalienei Bonai, kuriame užsiminė apie išvaikytą mokyklą 
Vilniuje, apie tai, jog vaikų tėvai jo mokymu buvę patenkinti, išskyrus 
vieną kitą. 

Laiške pabrėžiama plačiai paplitusi mintis, kad katalikų kunigai — 
epikūriečiai, pilvo „patriotai“ ir kad valstybei, užuot teikę naudos, jie 
darą žalą, kad juos, kaip nemokšas, reikėtų priversti žemę dirbti. Laiškas 
baigiamas tokiu prierašu: „Yra daug Jūsų Didenybės pavaldinių lietuvių, 
labai išsimokslinusių, kurie galėtų būti naudingi valstybei. Bet, mano 
likimo įbauginti, jie apsigyveno Vokietijoje. Kai kuriuos jų priglobė 
šviesiausias Prūsijos hercogas, kai kuriuos kiti kunigaikščiai. Šviesiau- 
sias hercogas, nesigailėdamas didelių išlaidų, įsteigė puikią mokyklą, iš 
visur prisikvietė mokytų vyrų; profesoriams kasmet išmoka tūkstančius 
florinų; daugeliui neturtingų mokinių duoda nemokamą išlaikymą. Jis 
nori mane paskirti šios mokyklos rektoriumi. Todėl, jeigu Jūsų Dideny- 
bės viešpatystėje man nebus vietos, šį skyrimą priimsiu. Bet Malonin- 
giausioji Ponia, skaudu, kaip Dievą myliu, mums visiems, kad, trokšdami 
dirbti saviesiems, dabar dirbame svetimiesiems“!“, 

1544 m. Karaliaučiaus partikuliaras buvo perorganizuotas į univer- 
sitetą. Į jį A. Kulvietis buvo pakviestas graikų kalbos katedros vedėju. 
Jis dėstė ir hebrajų kalbos gramatiką. Tais pačiais metais S. Rapolionis, 
gavęs Vitenbergo universitete teologijos daktaro laipsnį, užėmė Kara- 
liaučiaus universiteto teologijos katedrą. J. Zablockis, gavęs Krokuvos 
akademijos magistro laipsnį, taip pat dirbo Albrechto įsteigtame univer- 
sitete. 1546 m. jis įsirašydino šiame universitete su Martynu Mažvydu, 
Aleksandru Raduinioniu ir Baltramiejum Vilentu — lietuvių raštijos pra- 
dininkais. Dėl valstybės ir bažnyčios valdžios persekiojimų jie, užuot 
mokę ir lietuviškas knygas leidę Vilniuje, tai darė Karaliaučiuje. 

Kas jiems padiktavo mintį rašyti tokias knygas, aiškiai pasakyta Maž- 
vydo katekizmo (1547 m.) lotyniškoje pratarmėje. Tai — noras apšviesti 
liaudį krikščioniškuoju mokslu. Protestantai (liuteronys ir evangelikai- 

reformatai) pripažino kiekvienam tikinčiajam teisę skaityti ir aiškinti 
Šventąjį raštą. Jų įsitikinimu, skaitymas, teksto emocinis suvokimas ir 
apmąstymas yra net būtini geram krikščioniui. Todėl reformacijos plati- 
nimas ėjo drauge su paprastų žmonių mokymu skaityti ir rašyti jų gim- 
tąja kalba. 

Protestantų knygose buvo kritikuojamas popiežius, katalikų bažny- 
čia, kunigai ir jų ginama -santvarka. Toji kritika, skleidžiama Liuterio 
reformacijos dvasia, didikams, bajorams ir valstybės valdžiai nebuvo 
pavojinga, nes negriovė feodalinės santvarkos pagrindo — baudžiavos. 
Protestanių siekimas skleisti „dievo žodį" liaudyje ir daryti ją paklusnią 
atrodė ne tik priimtinas, bet ir remtinas, nes katalikų dvasininkai, lėbau- 
dami ir turtus kraudami, tuo neužsiėmė ir veltui valgė duoną"“. 


REFORMACIJOS PLITIMAS 


Mykolas Lietuvis, kritikuodamas dvasininkus, teigė: „[...] mes tiems 
samdiniams pavedame dievo garbinimo pareigą, nors įie savo ištvirkusiu 
gyvenimu greičiau rūstina dievą, negu išmeldžia jo malonę. Pareigas, 
mūsų jiems pavestas, jie Zėl savo apsileidimo užkrauna vikarams, o tuo 
tarpu patys, dykinėdami ir smaguriaudami, gaišina žmonių darbą kaip 
tranai bičių medų, puotauja ir puošniai taisosi. 

Ir nors kitados kunigams buvo draudžiama turėti savo žemės |[...|, 
bet mūsų kunigai nesitenkina dešimtinėmis ir aukomis už nuodėmes, pir- 
maisiais vaisiais ir dovanomis, kurias jie gauna iš turtingųjų ir netur- 
tėlių, iš gimusių, vedančių, sergančių, mirštančių ir numirusių, jie dar 
siekia, pamindami teisę ir sveiką protą, turtingų dvarų ir valdyti daugelį 
bažnyčių vienu metu, darydami tuo žalą valstybei""!, 

Mykolas Lietuvis, būdamas humanistas, ragino mokytis, tobulai iš- 
mokti lotynų kalbą ir apgailestavo, kad Lietuvoje nėra gimnazijų, kur 
to mokslo būtų galima semtis. Jis, Lietuvos Statuto vertėjas į lotynų kal- 
bą Augustinas Rotundas, V. J. Agripa ir kiti to meto humanistai, laiky- 
dami lietuvius romėnų palikuonimis, o lietuvių kalbą sudarkyta lotynų 
kalba, siūlė grįžti prie garbingų protėvių romėnų kalbos. Nors Karaliau- 
čiaus universitetas buvo lengvai pasiekiamas, tačiau bajorai norėjo turėti 
kolegiją ar panašią mokyklą savo valstybėje. Susirinkę Vilniuje į seimą, 
1568 m. liepos 10 d. jie reikalavo steigti kolegiją Vilniuje arba Kaune. 
Žygimantas Augustas pažadėjo tai padaryti artimiausiu laiku'š, 


5 Lietuvių literatūros istorijos chrestomatija, V., 1957, p. 478. 

16 K. Korsakas, Pirmoji lietuviška knyga. — Senoji lietuviška knyga, K., 1947, p. 13—52. 

17 Mykolas Lietuvis, Apie totorių, lietuvių ir maskvėnų papračius, V., 1966, p. 69—70, 

8 AuroBckaa MmeTpuKa Pen. H. H. Aanno. T. I, Orą. 1—2. U. 3. KHura TYGAUTELIX 
ĄeA. IOpbes, 1914 (Pycckax ucToOpu4ecKa5 G6-ka, T. 30), p. 478 (Aprakya 54). 

Reformacija tuo metu Lietuvoje nesulaikomai plito. Ją rėmė įtakin- 
giausi Lietuvos didikai, Mikalojus Radvila Juodasis, remdamas reforma- 
tus, lietuvių kalbos nelaikė priemone jai skleisti, nes lietuviai nesudarė 
valstybės gyventojų daugumos. Jo leidžiamos knygos ir kviečiami pa- 
mokslininkai į lietuvių, baltarusių ir ukrainiečių liaudį kreipėsi bajorų 
tarpe įsigalinčia lenkų kalba. Lietuvių kalba reformatai susidomėjo tik 
po to, kada katalikai ją ėmė vartoti raštijoje, bet tada reformacija jau 
gynėsi, ir jos veikėjų įtaka buvo menka, 

Didikai neabejojo reformacijos naudingumu. Jai įsigalėjus, bažnyti- 
nės žemės atitenka valstybei, padidėja tokios reikalingos iždo pajamos, 
padaugėja pašauktinių ir samdytų karių, viena visiems bendra religija 
idėjiškai vienija gyventojus, atkrinta pravoslavų ir katalikų religiniai 
centrai, esantys kitose valstybėse, įsigali Vakarų Europoje paskelbtas 
principas: kieno valdžia, to ir religija. Prie valdžios stovintiems didikams 
buvo aišku, kad valstybei naudinga ne tik viena religija, bet ir viena 
kalba. Ir reformatų rėmėjai Radvilos, būdami Lietuvos Didžiosios Kuni- 
gaikštystės savarankiškumo gynėjai ir unijos su Lenkija priešininkai, 
1563 m. Brastoje išspausdino Bibliją ne lietuvių, o lenkų kalba. Jie ne- 
darė to, ko reikalavo reformacijos pradininkai Vokietijoje ir ką darė 
čia pat kaimynystėje Prūsijos hercogas Albrechtas, krikščionindamas jo 
valdžioje buvusius lietuvius valstiečius jų kalba leidžiamomis religinio 
turinio knygomis. 

Lietuvos evangelikai-reformatai steigė mokyklas, lenkų ir lotynų kai- 
bomis leido knygas ir neatsisakė pastangų įkurti universitetą. Naujajam 
Vilniaus vyskupui Valerijonui Protasevičiui nerimą kėlė žinia, kad Rad- 
vila Juodasis paliko testamentą (1565 m.), skirdamas lėšų universitetui, 
o didikai reformatai, reikalaudami iš didžiojo kunigaikščio privilegijos 
universitetui, žadėjo išlaidas padengti. 

Būsimus universiteto dėstytojus telkė Georgas Blandratas, Radvilos 
Juodojo gydytojas. Radvilai mirus, jis iš Vilniaus išsikėlė į Brastą, kur 
stengėsi evangelikų-reformatų mokyklą paversti kolegija. Evangelikų-re- 
formatų universitetas liko neįsteigtas. 


KOLEGIJOS ĮSTEIGIMAS 


ada Vilniaus seime Žygimantas Augustas pažadėjo 
AZ4N, bajorams artimiausiu laiku įsteigti kolegiją, pirmieji 
MA! jėzuitai jau buvo pakeliui į Vilnių. Juos pakvietė 
t Vilniaus vyskupas V. Protasevičius, užėmęs Vilniaus 
| katedrą 1566 m. ir nusprendęs kolegijos steigimą | 
AP] paimti į savo rankas be atskiro valstybinės valdžios 
leidimo. Tokio leidimo vyskupui nė nereikėjo, nes 
mokyklos priklausė bažnyčiai. 





JĖZUITŲ ATVYKIMAS 


Kolegijos įsteigimą ir jos pavertimą universitetu V. Protasevičius 
laikė geriausia priemone kovai su paplitusiu ir neatslūgstančiu refor- 
maciniu judėjimu. Jis kreipėsi į Braunsbergo kolegijos jėzuitus, kad jie 
atvyktų į Vilnių steigiamai kolegijai vadovauti. Ordinui tuo metu va- 
dovavo generolas P. Bordža. Jis pavedė Austrijos provincijolui L. Ma- 
džui ir viceprovincčijolui P. Sunjeriui vykti į Vilnių ir čia pradėti darbą 
steigiamoje kolegijoje, perimant ją su visu jai skiriamu turtu ordino 
nuosavybėn, | 

V. Protasevičius pirmiausia pasirūpino patalpomis. Iš didžiojo kuni- 
gaikščio sekretoriaus Mikalojaus Jasinskio nupirko didelius dviejų aukš- 
tų namus prie šv. Jono bažnyčios ir netoli nuo vyskupystės kurijos. Prie 
namų su salėmis ir kambariais buvo kiemas, sodas su fontanu, tarnų 
patalpos ir ūkiniai pastatai. Tuose namuose vyskupas įrengė klases ir 
koplyčią. Po to nupirko dar keiis namus kaimynystėje, žemės sklypų ir 
ėmė statyti, ko trūko. Be to, iš vyskupystės turtų jis paskyrė jėzuitams 
didelę sumą pinigų ir drauge su kolegija atidavė jiems Dvariškių, Ka- 
meny Logo, Maišiagalos ir Širvintų valdas su dvarais, valstiečiais ir 
visomis pajamomis!?. Šių turtų valdytoju pasidarė Austrijos jėzuitų pro- 
vincijolas L. Madžas. | 

"Kolegijos rektoriumi buvo numatytas Stanislovas Varševickis. Rekto- 
riaudamas Vilniuje, jis turėjo vykdyti jėzuitų planus — nutiesti politinį 
tiltą per Baltijos jūrą į Švediją, kur reformacija leido gilias šaknis. 
(Popiežius buvo ketinęs S. Varševickį siųsti į Švediją Žygimanto Au- 
gusto sesers Kotrynos, Švedijos karalienės, sūnaus Zigmanto Vazos 
mokytoju.) 

Jėzuitų ordinas skelbė, kad kontrreformacija ne tik kovojanti prieš 
reformaciją, bet drauge apšvarinanti, pagrindžianti katalikų tikėjimą nau- 
jausiais mokslo ir meno laimėjimais. 


19 L, Piechnik, Początki Akademii Wileūskij (1569—1600), p. 33. 


31 


Atsikeliant jėzuitams į Lietuvą, didikų palankumas reformacijai ėmė 
nykti, kadangi atsirado keletas reformatų krypčių. Radikalioji antitrini- 
torių, arba arionų, kryptis, plitusi daugiausia tarp miesto plebėjų, pasi- 
"darė pavojinga feodalinei santvarkai, nes smerkė baudžiavą, nesuderi- 
namą su krikščioniška morale. Arionų pažiūros galėjo sukelti valstiečių 
karą, kurį patyrė tarp kitų vokiečių kunigaikštysčių ir Prūsijos herco- 
gystė. Šitoks pavojus atbaidė didikus nuo reformacijos ir sudarė palan- 
kias sąlygas kontrreformacijai plisti, 

L. Madžas buvo visai patenkintas jėzuitų priėmimu Vilniuje. Kolegi- 
jai skirtos patalpos, pasak jo, esančios tokios puikios, kad jas galima 
lyginti tik su kunigaikščio rūmais. Iš pajamų kolegija galinti išlaikyti 
40 žmonių. Žadama pastatyti naują bažnyčią arba prijungti prie kole- 
gijos šv. Jono bažnyčią. Kolegijos prokuratoriumi, ekonomu, L. Madžas 
paskyrė Baltazarą Hostoviną. 


MOKSLO PRADŽIA KOLEGIJOJE 


Vos pradėjus veikti kolegijai, 1570 m. liepos 25 d. vyskupas V. Pro- 
skelbiama, kad kolegija aprūpinta turtais, turinti mokslo programą, o 
bajorai raginami leisti į ją savo sūnus mokytis. Tuo pačiu raštu įsakoma 
parapijų kunigams pažymėti knygose, kada raštas paskelbtas tikintie- 
siems. Už nepaskelbimą grasinama bažnytinėmis bausmėmis; grasinimas 
buvo taikomas kunigams, linkstantiems į reformaciją ir nenorintiems 
remti įėzuitų. 

Į Vilniaus gyventojus jėzuitai kreipėsi patys, skelbdami, kad mokslo 
žinios, dėstomos kolegijoje, reikalingos ne tik tikėjimui, žmogaus nau- 
dai, bet ir valstybės gerovei. Kolegijos atidarymas buvo pradėtas teolo- 
giniu disputu. Tezės, kurias ryžosi ginti jėzuitai, prieš septynias dienas 
buvo prikaltos prie Vilniaus bažnyčių durų. Jėzuitai kvietė visus kitati- 
kius ir eretikus į žodinę kovą. Atidarymo iškilmių planą paruošė L. Ma- 
džas. Jos turėjo trukti tris dienas. Pirmąją dieną kuris nors gabus, išsi- 
mokslinęs ir gerai pasiruošęs jėzuitas pasako lotyniškai kalbą. Po įo 
kolegijos mokinys tai progai parašytomis eilėmis kviečia į disputą. Kalbą 
pasakyti ir dispute dalyvauti turėjo škotas Jonas Hėjus. Disputui vado- 
vauti liepiama rektoriui arba Baltazarui Hostovinui. Jam pasibaigus, mo- 
kinys eilėmis padėkoja klausytojams ir kviečia atvykti kitą dieną. Kitą 
dieną — diskusijos iš retorikos, poetikos ir gramatikos. Trečią dieną — 
mokinių registracijos iškilmės su oracijomis ir deklamacijomis lotynų, 
graikų ir hebrajų kalbomis. 

Pirmąją dieną svečių prisirinko daug, buvo ir kitatikių, bet niekas 


32 


iš jų į disputą nestojo. Kitą dieną kolegijos kieme lotyniškai vaidinta 
„Comoedia Hercules“, o 1570 m. spalio 23 d., pirmadienį, prasidėjo pa- 
mokos. | 

Mokytis atėjo 160 jaunuolių. Nors skaičius jėzuitams atrodė per ma- 
žas, tačiau veiklos pradžia juos džiugino. P. Sunjeris laiške ordino gene- 
rolui rašė apie atsiveriančias plačias galimybes*“, 

Vilnius pagal popiežiaus ir jėzuitų planus privalėjo pasidaryti svar- 
biu centru, iš kur katalikų bažnyčia turėjo plėsti savo įtaką Skandina- 
vijoje ir Rusijoje. Italas jėzuitas L. Madžas rašė, kad Vilnius — didelis 
miestas, o Lietuva — kultūringas kraštas ir kad čia Jėzaus Kristaus ka- 
riams, kaip save vadino įėzuitai, prieš akis daug, labai daug darbož!. 

Išvykus iš Vilniaus Austrijos provincijolui, B. Hostovinas rašė savo 
generolui, kad Vilniuje, be lietuvių, gyveną nemaža kitų tautybių Žmo- 
nių: vokiečiai čia turį savo liuteronišką bažnyčią ir mokyklą, totoriai turį 
savo, kurioje moko arabiškai, rusai pravoslavai — savo. Daugumas kil- 
mingųjų ir miestiečių kalbą lenkiškai, bet atsiradę suprantančių ir vokiš- 
kai. Kaimiečiai esą lietuviai, bet jie prasti Žmonės, maža išmaną apie 
tikėjimo dalykus. 

Vyskupas V. Protasevičius 1577 m. išgavo iš Stepono Batoro raštą, 
kuriame skelbiama: „Mums pranešė gerbiamasis Kristuje tėvas ponas 
Valerijonas, Vilniaus vyskupas, kad kai kurie namai ir rūmai mūsų Vil- 
niaus mieste yra perkami ar jau nupirkti tam, kad įsteigtų juose naujas 
mokyklas, arba įrengtų šventoves, arba darytų kažin kokius nepapras- 
tus ir nenustatytus susirinkimus. Tatai prieštarauja ne tiktai jurisdikcijai 
Vilniaus vyskupo, kuriam priklauso rūpinimasis bažnyčiomis ir mokyk- 
lomis, bet dar daugiau mūsų karališkajai valdžiai, be kurios sutikimo nei 
naujos šventovės, nei mokyklos negali būti statomos, nei renkami ir 
šaukiami neįprastiniai susirinkimai, ypač mūsų miestuose“Žž, 

Vilniaus vaivadai M. Radvilai įsakoma konfiskuoti namus ar šven- 
tyklą ir bausti net 10000 kapų grašių bauda iždo naudai tuos, kurie 
nepaklausys šio rašto, nepaisant jų luomo ir padėties. Vilniaus vaivada 
tuomet buvo reformatų rėmėjas Radvila Rudasis, savo namuose įkurdinęs 
jų bendruomenę su mokykla, bažnyčia ir biblioteka. Šį įsakymą vykdyti 
M. Radvilai nebuvo noro, be to, jis buvo sunkiai ir įvykdomas dėl įsiga- 
lėjusio feodalinio žemvaldžių imuniteto. Savo valdose jie galėjo elgtis 
kaip tinkami, Bet Stepono Batoro raštas tapo gera dingstis vyskupui ir 
jėzuitams persekioti kiekvieną mokyklą, galinčią konkuruoti su jų ko- 
legija. 


20 S, Bednarski, Geneza Akademji Wilenskiej.— Księga pamiątkowa ku uczczeniu CCCL 
rocznicy založenia i X wskrzeszenia uniwersytetu Wileūskiego, t. 1, p. 12, 


2! Ten pat, p. 13. 
22 Lietuvos TSR istorijos šaltiniai, t. 1, p. 240. 


2. Vilniaus universiteto istorija, I t. 33 


Iš Vilniaus jėzuitų tik kolegijos rektorius S. Varševickis buvo laiko- 
mas vietiniu, nes buvo lenkas, gimęs Varšuvoje ir studijavęs liuteronų 
Vitenbergo universitete, visi kiti kilę iš Portugalijos, Škotijos, Italijos, 
Čekijos, niekad Lietuvoje nebuvę. Rektoriumi S. Varševickis buvo pa- 
rinktas dėl pažinčių karaliaus dvare ir dėl atsivertimo iš reformacijos, 
kurios įtakon buvo patekęs universitete. Po nebaigtų studijų jis tarnavo 
karaliaus dvare sekretoriumi ir atlikinėjo kai kuriuos diplomatinius už- 
davinius; kokio nors pedagoginio ar administracinio patyrimo jis ne- 
turėjo. 


L. MADŽO INSTRUKCIJA 


Provincijolas L. Madžas, išvažiuodamas iš Vilniaus, paliko rektoriui 
ir jo padėjėjams smulkiausią instrukciją, kaip tvarkyti kolegijos ūkį, 
kaip mokyti ir auklėti kolegijos studentus. Tam L. Madžas turėjo ne- 
maža patirties, nes jo žinioje buvo Austrijos, Čekijos ir Lenkijos kole- 
gijos. Instrukciją sudaro bendroji dalis, skirta ūkiui ir administracijai, 
ir profesinė, apie pedagoginį darbą?3. 

Pirmiausia nurodoma rektoriaus pareigos ir priemonės vienuolių 
bendruomenei tvarkyti. Rektoriui pavedama tikrinti virtuvę, valgyklą, 
vienuolių celes ir kitas kolegijai skirtas patalpas. Liepiama būti taupiam, 
bet ne šykščiam, kad būtų išsaugota pagarba jam kaip viršininkui. Gerai 
nuotaikai palaikyti leidžiama vaišintis alumi ir midumi. Instrukcijoje su- 
rašyti pusryčių, pietų ir vakarienės patiekalai. Nurodoma, kaip rengtis 
žiemą ir vasarą. Drabužiams medžiagos patariama atsivežti iš Dancigo 
(dab. Gdansko), nes ten, tarpininkaujant Braunsbergo kolegijai, galima 
jos gauti pigiau. 

Rektorius įpareigojamas duoti provincijos viršininkams ir ordino ge- 
nerolui ataskaitas kiekvieno trimestro pradžioje. Nurodoma taip pat, kaip 
rašyti kolegijos istoriją. Būdamas Lietuvoje, L. Madžas apžiūrėjo visas 
kolegijai (tuo pačiu ir ordinui) užrašytas valdas ir nurodė, kaip iš kiek- 
vienos gauti daugiau pajamų. Pavyzdžiui, Širvintose siūloma statyti kop- 
lyčią ir skirti kunigą, nes artimiausios parapijos klebonas esąs eretikas. 
Stambiausia valda — Dvariškės, 11 mylių už Vilniaus prie kelio į Lydą. 
Joje 11 kaimų, 189 valakai žemės. Dvaro arimų — 22 valakai. P. Sunje- 
rio apskaičiavimu, ši valda duoda 1200 florinų metinių pajamų, iš kurių 
galima išlaikyti 40 žmonių. 

P. Sunjeris, išvažiuodamas iš Vilniaus po dviejų mėnesių darbo, pa- 
rašė plačią ataskaitą ordino generolui į Romą. Jo teigimu, kolegija įsi- 
kūrusi geruose mūriniuose namuose, turinti kambarių trisdešimčiai žmo- 
nių. Plėsdamas patalpas, vyskupas į šiaurę pastatęs dar vienus namus 
ir baigiąs statyti kitus, kuriems belikę uždengti stogas. Tarp namų esąs 

beveik kvadratinis kiemas. Nupirktas žemės sklypas, ir būsiančios sta- 
tomos kitos patalpos**. 

Vilniaus kolegija buvo steigiama pagal Paryžiaus Sorbono kolegijos 
pavyzdį, studentus paruošti teologijos studijoms. Kalbant apie kolegi- 
jos pakėlimą universitetu, galvota apie teologijos, o ne kurį kitą fakul- 
tetą. Jėzuitų kolegija įsikūrė greta šv. Jono bažnyčios, prie kurios veikė 
humanisto poeto ir teisininko Petro Roizijaus vadovaujama mokykla; 
joje dėstyti bajorams labai reikalingi teisės dalykai, nagrinėtos Lietuvos 
Statuto teisinės normos. Todėl jėzuitai, norėdami uždaryti P. Roizijaus 
mokyklą ir užvaldyti šv. Jono bažnyčią, turėjo skaitytis su bajorų norais 
ir aiškinti kai ką iš teisės dalykų bent per pratybas ar diskusijas, t. y. 
mokyti to, kas tuomet buvo vadinama menu. 

Pradėjus kolegijai veikti, kilo nesutarimas su kapitula dėl mokyklos, 
veikusios prie katedros. Ji ėmė tuštėti. Po gana ilgų svarstymų susitarta, 
kad į kolegiją bus priimami mokantys skaityti ir rašyti, be to, drauge su 
katalikais bus priimami taip pat didikų reformatų ir pravoslavų vaikai, 
o katedros mokykla tenkinsis katalikų prastuomenės vaikais. Pereiti iš 
mokyklos į kolegiją galima tik vyskupui leidus, 

Tarp kolegijos mokinių buvo keletas lietuvių didikų ir rusų kuni- 
gaikščių sūnų. Nuo 1573 m. kolegijoje mokėsi Jonas Karolis Chodkevi- 
čius, būsimasis didysis Lietuvos etmonas ir Vilniaus vaivada, pasižymė- 
jęs mūšyje su švedais prie Salaspilio (Kirchholmo). Vėliau čia mokėsi 
Mikalojus Pacas, Jonas Sapiega, Jurgis Tiškevičius ir kiti politiniai bei 
kariniai veikėjai. 2 

Pagal užsienio aukštųjų mokyklų pavyzdį didikų ir kunigaikščių vai- 
kai „mokslus ėjo“ su savo palydovais, kurie buvo vadinami eksternais 
ir dažnai moksle pirmavo, todėl jėzuitai į juos kreipė ypatingą dėmesį, 
viliodami stoti į ordiną. 

Už mokslą mokėti nereikėjo. Tik pradėjus kolegijoje steigti filoso- 
tijos ir teologijos klases ir padidėjus išlaidoms, iškilo mokesčio už moks- 
lą reikalas. Buvo nuspręsta paskelbti jį savanorišką, skatinant turtin- 
guosius mokėti pagal išgales. Išlaikymą gaudavo tik tie mokiniai, kurie 
įstodavo į ordiną. 

Neturtingiems studentams buvo įsteigtas bendrabutis, vadintas bursa. 
Buvo studentų ir elgetų, giedančių bažnyčiose per pamaldas, vaikščio- 
jančių pakiemiais su dainom ir muzika ir renkančių išmaldą. 


2 Instrukcija paskelbta L. Piechnik, min. veik., p. 165—171. 
24 L, Piechnik, min. veik., p. 32—33. 

LOTYNŲ KALBA IR AUTORIAI 


Mokymo programa ordino kolegijoms buvo bendra ir nusistovėjusi. 
Ją vadino Ratio studiorum Borgiana. Tai buvo kolegijų darbo taisyklių 
rinkinys, sudarytas vadovaujantis jėzuitų mokyklų, visų pirma Romos 
kolegijos praktika. 

Vilniaus kolegija turėjo penkias klases: tris gramatikos ir po vieną 
poetikos bei retorikos. Kiekviena kiasė išeinama per metus. Svarbiausias 
įų tikslas — tobulai išmokyti lotynų kalbos. Iš ko ir kaip buvo mokoma, 
matyti iš sudaryto savaitinio pamokų tvarkaraščio?“. 

Pirmojoje, žemiausioje, gramatikos klasėje mokyta elementarių gra- 
matikos pagrindų, rinktinių Cicerono posakių, kaityti vardažodžius ir 
veiksmažodžius, nagrinėti Katono dvieilius. Gramatikos pradmenų moky- 
tasi iš E. Donato vadovėlio. Mažasis Kanizijaus katekizmas su maldomis 
buvo garsiai skaitomas ir mokomas atmintinai. Antrojoje gramatikos 
klasėje buvo nuodugniai aiškinama Despauterijaus gramatika, supažin- 
dinama sų sintaksės pagrindais, nagrinėjami rinktiniai Cicerono laiškai, 
supažindinama su pačių studentų rašytais laiškais, mokoma atmintinai 
rinktinių retorinių posakių ir savarankiškai formuluoti klausimus. Tre- 
čiojoje, aukščiausioje, gramatikos klasėje buvo nuodugniai mokomasi 
sintaksės. Einama pirmoji Cicerono laiškų „„Ad familiares“ knyga, Ovidi- 
jaus „Nux“, aiškinamos Murmelijaus lentelės apie skiemenų kiekybę, 
pradedama mokytis graikų kalbos iš Klenardo vadovėlio. 

Pcetikos klasėje buvo supažindinama su grožine literatūra, su prozos 
medžiaga ir žodynu, skaitoma Cicerono knyga „De officiis“, graikų gra- 
matika ir, studentams padarius pusėtiną pažangą, pradedamos nagrinėti 
Ezopo pasakėčios, einama istorija ir po jos Vergilijaus bukolikos (eklo- 
gės). Mokoma taisyti laiškus ir eilėraščius. 

Retorikos klasėje buvo skaitoma Ciceronui priskiriama ,„Rhetorica ad 
Herennium“, Horacijaus laiškai, Cicerono kalba „Pro M. Caelio“, grai- 
kiškai Isokrato „Kalba į Demoniką“; diskutuojami ir taisomi darbai, pa- 
rašyti nurodyta tema. 

Iš romėnų autorių daugiausia vietos programoje ir pamokų tvarka- 
raštyje skiriama Ciceronui. Buvo einamos visos jo kūrybos šakos: kal- 
bos, tilosofija, retorika, laiškai. Supažindinama su jo stiliaus ypatybėmis: 
pavyzdiniu kalbos stiliumi, mažiausiai nudailintu ir artimiausiu šnekama- 
jai kalbai, vartotu laiškuose. Skiriami jo filosofinių ir retorinių raštų 
stiliai. Ciceronas buvo atsvara prieš humanistus, aukštinusius antikinius 
autorius. Tačiau skaityti ne originalai. Pagoniški autoriai buvo atrinkti 
ir kupiuruoti. Tai, kas vadinama Cicerono Rhetorica ad Herennium kur- 
su, iš tikrųjų buvo perdirbinys, viduramžiais plačiai nurašinėtas ir pla- 
tintas vienuolynų mokyklose. 

Poetikos klasėje mokytasi istorijos iš antikinio autoriaus Pompėjaus 
Trogo visuotinės istorijos ištraukos, padarytos Il a. Justino. Ji, išspaus- 
dinia 1470 m., pasidarė mokyklinę knyga. Iš lotynų poetų buvo supažin- 
dinama su Vergilijumi, Horacijumi ir Ovidijumi. Programoje nebuvo nė 
vieno graikų poeto. Kolegijos mokiniams užteko Isokrato kalbos ir Ezo- 
po pasakėčių. 

Pamokos skiriamos į rytines ir popietines. Rytinės pradedamos sep- 
tintą valandą, popietinės — pirmą valandą, kasdien klasėje mokomasi 
po 5 valandas. Trečioji popietinė valanda paprastai skiriama kartoji- 
mams to, kas išeita priešpiet. Pertraukos daromos pusryčiams ir pietums. 
Greta pamokų tvarkaraščio kiekvienai klasei duodami dar bendri visoms 
klasėms nurodymai. 

Penktadieniais devintą valandą trijose vyresnėse klasėse liepiama 
mokyti katekizmo lotyniškai, o dviejose žemesnėse — gimtąja kalba. Šeš- 
tadieniais atskirai klasėmis nurodoma rengti diskusijas, stengiantis pakar- 
toti, kas buvo išeita per savaitę. Pasibaigus mėnesiui, pakartoti viską, 
kas per tą laiką išeita, ruošiant varžybas ir siekiant pergalės vainiko. 
Kartodami studentai kvosdavo vienas kitą. 

Sekmadieniais ir šventadieniais septintą valandą evangelijos vyres- 
nėms klasėms skelbiamos lotyniškai, o žemesnėms — simtąja kalba. Tuoj 
po to visi vedami į bažnyčią dalyvauti pamaldose. Tomis dienomis popiet 
dėstytojai ir klausytojai renkasi klausyti prozos ir poezijos dalykų. 

Pirmadieniais ir ketvirtadieniais iš pat ryto aiškinami daugiausia abe- 
jojimų ir ginčų sukeliantys tikėjimo dalykai. Trečiadieniais ir šeštadie- 
niais devintą valandą dėstomas neprivalomas hebrajų kalbos kursas, jei- 
gu atsiras Klausytojų. 


FILOSOFIJOS IR TEOLOGIJOS KLASIŲ 
STEIGIMAS 


Mokomieji dalykai skirstyti klasėmis, tačiau klasės kursas buvo iš- 
einamas ne būtinai per vienerius metus. Jį galima buvo išeiti priklauso- 
mai nuo gabumų ir darbštumo per keletą mėnesių ar užtrukti net dvejus 
metus. Tad jau antraisiais mokslo metais atsirado baigusių retoriką ir 
siekiančių aukštesnio mokslo — filosofijos. Kitos išeities jie neturėjo, 
kaip vykti į užsienio universitetus, kurių artimiausi buvo protestantiški. 
Filosofijos pasigedo ir Lenkijoje veikiančios kolegijos. Jėzuitai nuspren- 
dė steigti filosofijos klasę Vilniuje, nes čia buvo planuojama kolegiją 
paversti universitetu. 1571 m. steigiama filosofijos klasė turėjo 7 klau- 
sytojus. | Liu 


5 L. Piechnik, min. veik., p. 63—64, 


Dėl 1571 m. kilusio bado ir maro visos kolegijos darbas nutrūko. Jė- 
zuitai iš miesto pasitraukė į vyskupo dvarus. Turto saugoti liko vos 
keli kolegijos pareigūnai. Epidemija truko keletą mėnesių. Darbas buvo 
atnaujintas 1572 m. Į filosofijos klasę tais metais įstojo 26 klausytojai, 
įskaitant ir eksternus. 

Joje mokytasi mąstymo ir tiesos ieškojimo meno, sugebėjimo atsakyti 
į visus Klausimus. Vilniaus kolegijos filosofijos programa atitiko Romos 
kolegijos programą, taikytą visoms jėzuitų mokykloms. Pirmieji filoso- 
fijos dėstytojai Vilniaus kolegijoje buvo baigę studijas Romoje. Jie 
skaitė iš atsivežtų užrašų. Dėstoma buvo disputų metodu, o kursas išei- 
namas per trejus metus. 

Dviem pirmiesiems filosofijos dėstytojams mirus maru, dalyką dėstyti 
ėmė škotas Jonas Hėjus, kuris, patekęs į kolegijos vadovybės nema- 
lonę, 1575 m. buvo iš Vilniaus atšauktas, o į jo vietą paskirtas Petras 
Vijana. 

Į filosofijos studijų programą įėjo matematika, dėstyta nuo pat kole- 
gijos įsteigimo. Prašydamas skirti matematikos profesorių, P. Sunjeris 
teigė, kad šiame krašte ji mėgstama ir atkakliai jos siekiama. Dėstyti 
filosofiją be matematikos, jo manymu, būtų tas pats, ką semti vandenį 
rėčiu,. Matematikos profesorius Jokūbas Bosgravė 1577 m. laiške genero- 
lui K. Akvavivai rašė, kad Vilniaus jaunimas matematiką, kurios pro- 
gramoje yra algebra ir geometrija, studijuojąs su dideliu noru. 

Dideliu Jono Hėjaus nuopelnu buvo laikoma tas, kad nė vienas Vii- 
niaus kolegijos studentas per trejus metus nemetęs jo kurso, kad klausy- 
tojų vis daugėję. 

Kas buvo skaitoma filosofijos kurse, matyti iš P. Vijanos 1578 m. 
paruoštų tezių temų??. Tarp jų įrašyta: filosofijos santykis su kitais moks- 
lais, žymiausi filosofijos kūrėjai, metafizikos objektas ir įvairūs jos 
klausimai, priežastingumas, būtis ir jos transcendencijos, santykis tarp 
esamo ir galimo. Gamtos filosofijai priskiriama: materijos pažinimo ga- 
limybės, materijos pasikeitimai, judėjimo, kaip pasikeitimo laike ir vie- 
toje, supratimas. Daug vietos tezėse skiriama sielai, dangui ir dievui. 
Penkios tezės skirtos logikai kaip mąstymo mokslui. 

Jėzuitams ne tiek rūpėjo filosofija, kiek teologija. Nors dalykai buvo 
einami ne paraleliai, o vienas po kito ir, baigus filosofijos klasę, galima 
buvo įstoti i teologiją, tačiau, stengiantis didinti ordino narių ir kunigų 
skaičių, tokios eilės nebuvo paisoma. Į 1574 m. atidarytą teologijos kla- 
sę buvo priimami baigę pirmąjį filosofijos kursą tikrieji studentai ir 
eksternai, žinoma, tik katalikai. Į klasės programą įėjo moralinė ir pole- 
minė teologija ir kai kurių šventraščio tekstų komentavimas. Tai, galima 
sakyti, buvo tik įvadas į teologiją, kurios klausytojams, būsimiems pa- 
rTapijų kunigams, visai užteko. Vikarais katalikų parapijose tuomet dirbo 

mažaraščiai. Seminarijų kunigams ruošti Lietuvoje dar nebuvo. Jėzuitus, 
kandidatus į teologus, numatyta siųsti į Vieną, kad ten baigtų visą teo- 
logijos kursą. Bet siųsti jų neteko, nes karalius Steponas Batoras davė 
sutikimą pakelti kolegiją iki universiteto. Tuomet iš filosofijos ir teolo- 
gijos klasių buvo sudaryti fakultetai. 


AUKLĖJIMAS 


Pamaldumo skiepijimas priklausė auklėjimo programai, kuri L. Madžo 
instrukcijoje buvo smulkiai nusakyta. Į pamokų tvarkaraštį buvo įrašyta, 
jog po pirmos pamokos studentai turi būti vedami į koplyčią mišių klau- 
syti. Prieš pamokas ir po pamokų kasdien kalbama malda. Kas mėnuo 
mokiniai turėjo eiti išpažinties kolegijos koplyčioje arba šv. Jono baž- 
nyčioje. 

Didelę reikšmę jėzuitai skyrė iškilmėms, rengiamoms per didžiąsias 
religines šventes, semestro pradžioje, vadintoje renovito studiorum, 
šv. Kotrynos, mokslo globėjos, dieną, vyskupo vardadienio, vaivados 
atvykimo ir kitomis progomis, nekalbant jau apie karalių lankymąsi Vil- 
niuje. Iškilmės neapsieidavo be vaidinimų, dainų, deklamacijų. 

Kolegijoje nuo jos atidarymo veikė teatras, pastatęs ,,„Comoedia Her- 
cules". Vaidinimo pasižiūrėti atėjo ne tik vyskupas V. Protasevičius, 
senatoriai, bet ir poetas Petras Roizijus, nemėgęs jėzuitų ir nesutikęs 
užleisti jiems šv. Jono bažnyčios. 

Mokymui ir auklėjimui naudoti deklamaciniai dialogai su dainomis 
ir muzika, kuriuose dalyvaudavo daugelis. Tiek vaidinimams, tiek ir 
dialogams ruošiamasi būdavo gana ilgai, beveik metus. 

Gerai mokytis studentai buvo skatinami dovanomis, kurias skirdavo 
rektorius, vyskupas arba kuris nors didikas. Jas įteikdavo per iškilmes. 
Įprastinė dovana būdavo gražiai įrišta knyga. 1576 m. dovanas įteikiant 
skambėjo fanfarų muzika, buvo deklamuojama graikų kalba. 1579 m. 
buvo įteikta net dvidešimt dovanų. 

L. Madžas net nurodė, kaip bausti nusikaltusius arba nepaklusnius 
studentus, nes išmesti kitą kartą esą lengviau, kaip atvesti. Jo instrukci- 
joje rašoma: „Negalima drausminti kumščiais, mušti per veidą arba per 
galvą, sukti ausų. Vietoj to galima saikingai išplakti rykštėmis, jeigu 
kas prasikalto. Svarbesniais atvejais kreiptis į kolegijos prefektą'??. 

Nors rykštė drausminimui vartota beveik visose to meto mokyklose, 
tačiau Vilniaus kolegijoje ji neprigijo. Galutinai susiformavus bajorų 
luomo privilegijoms ir teismų praktikoje ėmus vadovautis Lietuvos Sta- 


26 I. Piechnik, min. veik., p. 100—101. 
2 I, Pjechnik, min. veik., p. 84. 

tutu, bajorams negalėjo būti taikomos kūno bausmės. Plakti rykštėmis 
galima buvo tik neprivilegijuotą žmogų. Nors kolegijos studentai ne 
visi buvo bajorai, tačiau bausmių atžvilgiu į juos žiūrėta kaip į bajorus. 
Rykštė išliko mokyklose valstiečių ir miestiečių vaikams, o kolegijoje 
įsigalėjo papeikimų, pagyrimų ir apdovanojimų sistema. 

L. Madžas instrukcijoje neužmiršo ir studentų higienos. Jaunuoliams 
esanti reikalinga sveikata ir gera savijauta. Todėl klasės turinčios būti 
šviesios, švarios ir tvarkingos. Kadangi užsiėmimai vykdavo nuo pat 
ankstyvo ryto iki pavakarių, todėl instrukcijoje sakoma, jog po pirmos 
popietinės pertraukos galima dėstytojams ir studentams išeiti laukan 
trumpo poilsio. Laisvomis dienomis siūloma visai klasei drauge išeiti į 
laukus. Dėl žaidimų nurodoma: „Mūsų mokiniams nedrausti šaudyti iš 
lanko, nes tai visame krašte plačiai paplitęs žaidimas, bet žiūrėti, kad 
šaudoma būtų strėlėmis be geležinių antgalių“2Š, 

Kolegijoje besimokančiuosius jėzuitai stengėsi paveikti, kad jie sto- 
tų į ordiną. Neturtingieji buvo tuo suinteresuoti, nes tuomet atkrisdavo 
pragyvenimo rūpesčiai. 1571 m. tarp studentų pradėta kurti ir 1573 m. 
Romoje patvirtinta organizacija, sutrumpintai vadinta sodalicia. Jos na- 
riai, kaip kandidatai į jėzuitus, turėjo skirtis ištikimybe vyresnybei, pa- 
maldumu ir paslaugumu; paslaugumui priklausė ir labdarybė. Bet di- 
džiausias jų nuopelnas buvo kova su kitatikiais, nevengiant ir fizinės 
jėgos. 

Kolegijos profesoriai nesitenkino tik pedagoginiu darbu. Kovodami 
sų retormacija, jie daug veikė ir už mokyklos, kai kada atlikdavo diplo- 
matinius popiežiaus ir Ši įpareigojimus. Pakėlus kolegiją akademija 
į Švėdiją. Karaliaus Jono ITT Vazos dvare jis išbuvo šešerius metus, mo- 
kydamas ir auklėdamas būsimą Lietuvos ir Lenkijos karalių Zigmantą 
Vazą, Žygimanto Augusto sesers Kotrynos sūnų. S. Varševickio misija 
buvo labai sudėtinga: remiantis karaliumi, ištraukti Švediją iš reforma- 
cijos. Bet misija nepavyko. Švedijos sostą užėmė reformatas Gustavas 
Vaza, o Jonas III su savo sūnumi, Varševickio auklėtinių, atsidūrė Suo- 
mijoje kaip emigrantas. Giminystė su Jogailaičiais ir jėzuitų pastangos 
padėjo Zigmantui Vazai sėsti į Žečpospolitos sostą ir pradėti Vazų di- 
nastiją. Įsikūrę Vilniuje, jėzuitai drauge su popiežiaus pasiuntiniu A. Po- 
sevinu tiesė diplomatinius tiltus ir į rytus (Maskvą), ir į vakarus (Lon- 
doną). 


KOLEGIJOS PAKĖLIMAS AKADEMIJA 


ilniaus vyskupas ir jėzuitai tikėjosi kolegiją peror- 
ganizuoti į universitetą, vos tik atsiras baigusiųjų 
Vilniuje ar kuriame užsienio mieste kolegijos moks- 
lą, tačiau reikalas pasirodė daug sudėtingesnis. Ko- 
|| legiją galima buvo atidaryti be karaliaus dekreto, 
"| tik išsirūpinus iš jo draudimą kitiems tokią mokyklą 
VA Vilniuje atidaryti. XVI a. atsirado universitetų, ku- 
riuos išlaikė arba bent lėšomis rėmė valstybės val- 
sorius, nustatinėjo mokymo ir mokslo laipsnių tei- 
kimo tvarką. Toks karališkasis universitetas buvo Prahoje, 1348 m. 
įsteigtas Karolio, ir Krokuvoje, įsteigtas 1364 m.. Kazimiero Didžiojo. 
Tačiau, vos pradėjęs veikti, Krokuvos universitetas greitai sunyko ir 
nesiskyrė nuo katedros mokyklų. Dėl to šį universitetą atkūrė Jogaila, 
ir jis iki šiol! tebevadinamas Jogailos vardu. Karaliaučiaus universitetą 
įsteigė (1544 m.) hercogas Albrechtas, ir jam prigijo Albertinos vardas. 

Universitetui steigti Vilniuje reikėjo valstybės valdžios sankcijos, 
o po 1569 m. Liublino unijos politinė padėtis Lietuvoje pasidarė labai 
sudėtinga. Panaikinus Ponų tarybą — aukščiausią atskirą valdžios organą 
Lietuvoje — iškilo didžiojo kunigaikščio dvaro pareigūnų (kanclerio, iž- 
dininko, etmono) reikšmė. Jie pasidarė ministrais, be kurių sutikimo 
karalius Lietuvoje negalėjo veikti. Kad karaliaus dekretas, išleistas visai 
jungtinei valstybei galiotų, reikėjo Lietuvos kanclerio antspaudo. Be to, 
ir naujo karaliaus elgesį sunku buvo iš anksto numatyti. 

Kai Steponas Batoras buvo renkamas karaliumi, jį palaikė G. Bland- 
ratas, vienas iš radikaliosios reformacijos, antitrinitorių, vadų, Batorą rė- 
mė bajorai, reformacijos šalininkai, o su katalikų bažnyčios viršūnėmis 
netgi buvo iškilęs konfliktas. Karaliaus delegacijos, nuvykusios į Romą 
klusnumo pareikšti, popiežius nepriėmė. Steponas Batoras viešai reiškė 
tikybinę toleranciją ir tuo kėlė jėzuitams nerimą. 

Jėzuitai stengėsi jį įtikinti, kad jų ordinas siekia auklėti jaunimą atsi- 
davimo monarchijai, tvarkingumo ir legalumo dvasia. Pradėjęs garsėti 
pamokslais, Petras Skarga stojo už stiprią karaliaus valdžią ir peikė ba- 
įorus už jų neklusnumą ir pakrikimą. Jėzuitai ir katalikų bažnyčia kara- 
liui, siekiančiam stiprios valdžios ir gimtosios Transilvanijos išvadavimo 
iš turkų jungo, pasirodė daug parankesni už nevieningus, susiskaldžiusius 
protestantus. 

Netrukus Vilniaus kolegijos prokuratorius B. Hostovinas laiške Stepo- 
nui Batorui rašė: „Čia niekur nėra universitetų arba garsių mokyklų, 
nėra daktarų ir magistrų, kurie galėtų mokyti. Vilniuje, Lietuvoje ir jos 





28 Ten pat. 

kaimynystėje gyvena daug tautybių, kurias jėzuitai galės mokyti ir jų 
kultūrą kelti. Dėl to čia reikia universiteto, o ne šiaip sau mokyklos. Be 
to, universitetas labai pasitarnaus ir patiems jėzuitams, bajorai galės 
ugdyti jame savo jaunimą be brangiai kainuojančio jų siuntimo į tolimus 
kraštus“??, 

Šiame laiške universiteto tikslai aiškiai nusakyti: reformacija turi 
būti sunaikinta, o pravoslavų bažnyčia sujungta su katalikų bažnyčia 
popiežiaus valdžioje. Jėzuitų politinė programa viliojo karalių. 

Sužinoję, kad 1579 m. pavasarį Steponas Batoras atvyks į Vilnių, jė- 
zuitai su savo mokiniais ėmė ruoštis kuo iškilmingiausiai jį sutikti. Pasi- 
tikti ir sveikinti buvo numatyta net trijose vietose: aikštėje prie šv. Jonc 
bažnyčios, prie pilies vartų ir kolegijos rūmuose. Po to turėjo vykti 
pasikalbėjimas dėl kolegijos pavertimo aukštąja Mokykla. 


UNIVERSITETO STEIGIMAS 


Jau 1578 m. liepos 7 d. Lvove Steponas Batoras vyskupui V. Protase- 
vičiui buvo išdavęs raštą kolegijai reorganizuoti. Bet tas raštas buvo 
negalutinis, reikėjo, kaip minėta, kad jį patvirtintų Lietuvos Didžiosios 
Kunigaikštystės kancleris, kuriuo tuomet buvo reformatų rėmėjas Mika- 
lojus Radvila Rudasis. Jis su vicekancleriu Eustachijumi Valavičiumi 
dar neatsisakė minties įsteigti Vilniuje reformatų universitetą. 

Vilniaus vyskupas, gavęs karaliaus sutikimą paaukštinti mokyklą, 
pasirūpino praplėsti kolegijos patalpas, užrašė papildomų pajamų iš dva- 
rų ir pradėjo eiti prie fakultetinio dėstymo. Steponas Batoras, būdamas 
Vilniuje, 1579 m. balandžio 1 d. paruošė naują akademijos atidarymo pri- 
vileginį raštą, bet Lietuvos didikai M. Radvila su E. Valavičium atsisakė 
jį tvirtinti, ir raštas numatytą dieną liko nepaskelbtas. Reformatai prašė 
leisti jiems atidaryti universitetą. Steponas Batoras tuomet vyko į karą 
prie Polocko ir, nenorėdamas konflikto gilinti, reikalą atidėjo. Rudenį po 
sėkmingo žygio karalius sugrįžo į Vilnių ir pareikalavo tvirtinti balan- 
džio 1 d. raštą. Reikalavimą rėmė karaliaus teisė skirti ir atleisti aukštuo- 
sius valstybės pareigūnus. Vicekancleris E. Valavičius pakluso ir ant- 
spaudą ant privilegijos uždėjo, 

Stepono Batoro rašte skelbiama: „Kadangi didžiai gerbiamas Kristuje 
tėvas ponas Valerijonas, Vilniaus vyskupas, mūsų senatorius, [...] Vil- 
niaus mieste pasikvietęs įkurdino šv. Jėzaus draugijos profesorius dės- 
tyti šventajai teologijai ir humanitariniams mokslams, kaip filosofija ir 
laisvieji menai, jiems pastatė kolegiją ir suteikė visa kita, kas atrodė 
svarbu tam, kad galėtų patogiai įsikurti, jaunuomenę tinkamai pamaldu- 
mo ir rašto mokyti ir dėstyti visokios rūšies mokslus, išskyrus jurispru- 
denciją ir mediciną, [tai| iš jo tokių pastangų ir tokio karšto užsimoji- 

mo |mes| gavome didelį džiaugsmą [..] Todėl nutarėme pasirūpinti 
duoti, leisti ir suteikti, kiek nuo mūsų priklauso, šiai Vilniaus mokyklai 
[...], kad šv. Jėzaus draugijos tėvai imtų dėstyti visus dalykus, [turė- 
dami] akademijos ir universiteto teisę, privilegiją ir padėtį, kokią turi 
kitos kolegijos mūsų karalystėje“?'. Toliau sakoma, kad Vilniaus uni- 
versitetas naudosis tokiomis pat teisėmis ir laisvėmis, kokiomis naudo- 
jasi Krokuvos universitetas, kad iš visų mokslų — teologijos, metatizi- 
kos, fizikos ir logikos, išskyrus teisę ir mediciną, — būtų suteikiami 
bakalauro, magistro ir daktaro laipsniai. Visi profesoriai ir studentai 
atleidžiami nuo bet kokios bažnytinės ir pasaulietinės jurisdikcijos, nuo 
bet kokių mokesčių ir rinkliavų. Jų valdytoju ir teisėju bus rektorius, 
skiriamas ordino. 

Apie privilegiją buvo pranešta popiežiui. Tų pačių metų spalio 
29 dieną popiežius Grigalius XIII išleido bulę, pakeliančią Vilniaus ko- 
lėgiją universitetu. Bulėje sakoma, kad aukščiausios teisės universitete 
suteikiamos ordino generolui, kuris galės keisti statutą. Vilniaus univer- 
sitetas turįs būti nepriklausomas nuo vyskupų, metropolitų, kitų univer- 
sitetų ir pasaulietiškos valdžios. Visas šios mokyklos pavadinimas buvo 
toks: Alma academia et universitas Vilnensis societatis Iesu. Jis jungė 
tris mokslo įstaigų sąvokas: kolegiją, universitetą ir akademiją. Vilniaus 
kolegija liko gimnazijos tipo vidurine mokykla, kurią baigus buvo gali- 
ma stoti į universitetą. Vilniaus aukštosios mokyklos dvigubas vardas 
galėjo reikšti kontrreformacinės praktikos akcentavimą ir, labai galimas 
daiktas, apsidraudimą nuo kitos akademijos atsiradimo. 

Vilniaus aukštosios mokyklos patekimas į jėzuitų rankas nebuvo vien 
Lietuvai būdingas reiškinys. Kontrreformacijos metu nemaža Vakarų 
Europos universitetų atsidūrė tiesioginėje arba netiesioginėje jų valdžio- 
je. Nekalbant apie Sorbonos universitetą Paryžiuje, kuris buvo teologijos 
centras nuo pat įsteigimo, XVI a. jėzuitams pateko Prahos, Vienos, Viurc- 
burgo ir daugelis kitų senų universitetų. Krokuvos universitetas buvo 
taip pat žymioje jų įtakoje. 

Jėzuitų ordinas stengėsi užvaldyti visas aukštąsias mokyklas Europo- 
je, bet tai jam nepavyko. Išliko ir protestantų universitetų, iš kurių aI- 
čiausias lietuviams buvo Karaliaučiaus universitetas, taigi jis buvo ir 
rimčiausias Vilniaus universiteto konkurentas, 


29 S.Bednarski, Geneza Akademji Wilenskiej, p. 12. 
30 Lietuvos TSR istorijos šaltiniai, t. 1, p. 241. 

DĖSTOMIEJI DALYKAI IR PRATYBOS 


Stepono Batoro privileginiame rašte buvo pasakyta, kad Vilniaus uni- 
versitete nebus dėstoma teisė ir medicina, kad bus tik du fakultetai: 
filosofijos ir teologijos. Tas pats sakoma ir jėzuitų ordino programoje, 
Teisės ir Medicinos fakultetai buvo tik tuose senuose universitetuose, 
kuriuos jėzuitai paimdavo savo įtakon, arba tuose, kuriuose, norėdami 
atsispirti prieš konkuruojančius reformatų universitetus, jėzuitai patys 
steigdavo reikalo verčiami. 

Svarbiausia jiems buvo teologijos fakultetas. Reformatų erezijos 
plaukė ne iš filosofijos, o iš teologijos. 

Teologijos fakulteto reikėjo ne tik bažnyčiai, bet ir viešpataujančiai 
feodalų klasei. Iš pradžių teologijos fakultetas turėjo 4 katedras: dvi 
dogmatinės teologijos, vieną Šventojo rašto ir vieną hebrajų kalbos. Po 
dvejų metų buvo įkurtos dar dvi katedros: moralinės teologijos ir pole- 
minės teologijos. Į teologijos fakultetą galima buvo įstoti, tik baigus 
tilosofijos fakultetą, kuriame programa buvo daug platesnė, negu kole- 
gijoje. Kolegiją baigus, filosofijos fakultete reikėjo mokytis trejus metus. 
Kolegijoje išėjus filologiją, toliau buvo einama filosofija, apimanti visus 
ano meto pasaulietiškus mokslus: matematiką, tiziką, logiką, psichologi- 
ją ir kitas naujai iškylančias disciplinas. 

Akademijoje visas mokslas buvo dėstomas lotynų kalba. Be teorinio 
dėstymo, buvo praktinių pratybų, atliekamų studentų būreliuose, vadin- 
tose akademijomis. Tokiuose būreliuose ir buvo mokomasi vietinėmis 
kalbomis sakyti pamokslus ir skelbti „dievo žodį“ valstiečiams jiems 
suprantama kalba?!. Nebuvo lenkų kalbos katedros, tuo labiau negalėjo 
būti lietuvių. Tarp šių kalbų jėzuitai darė didelį skirtumą. Lenkų kalbą 
jie laikė valstybės ir viešojo gyvenimo kalba, o lietuvių kalbos jiems 
tereikėjo religijai platinti. Į lietuvių kalbą išverstus pamokslus ir evan- 
gelijas jie skyrė kunigams, o katekizmus ir elementorius — visiems ki- 
tiems. Kitokių vadovėlių ar pasaulietinio turinio knygų ta kalba jie ne- 
leido ir nesiruošė leisti. Visa, kas už akademijos buvo skiriama valstybės 
ir visuomenės gyvenimui, jie skelbė lenkų kalba. 

Maža to, jėzuitų pedagogai žinojo, kad svetimos kalbos mokymą 
reikia pradėti nuo išmokymo skaityti gimtąja kalba. Todėl jie leido 
evangelijas ir elementorius — dvikalbius katekizmus — su lenkiškais ir 
lietuviškais tekstais greta. Besimokantis rašto turėjo išmokti lenkiškai. 

Filosofijos fakultete išmokęs gerai lotyniškai, susipažinęs su romėnų 
ir graikų literatūra, literatūros teorija, istorija, retorika ir su to meto 
mokslų visuma — filosofija, studentas buvo laikomas pakankamai apsi- 
švietusių žmogumi. Bajorai ir miestiečiai, neketinę būti kunigais, tuo ir 
pasitenkindavo. Jie galėjo didžiojo kunigaikščio ir didikų dvaruose, tuo- 

met atstojusiuose valstybines įstaigas, užimti labai vertinamas urėdų, 
sekretorių ir mokytojų vietas. 

Jėzuitams rūpėjo, kad Lietuvos bajorų jaunimas nevyktų studijuoti 
į užsienio, ypač protestantų universitetus, todėl jie turėjo stengtis, kad 
mokslo lygis filosofijos fakultete nebūtų žemesnis, nei užsienio kolegi- 
jose. Patraukti bajorišką jaunimą buvo galima ne tik propaganda ir to- 
lerancija, bet ir mokslu akademijoje. 

Iš pradžių jėzuitai negalėjo griebtis smurto, kaip tai jau buvo daroma 
užsienio šalyse. Didikai Lietuvoje, rėmę reformatus, galėjo prieš smurtą 
panaudoti karinę jėgą. Todėl jėzuitai norom nenorom turėjo griebtis 
intelektualumo, remtis moksliniu pranašumu. 

Protestantai ir pravoslavai galėjo mokytis tik kolegijoje ir filosofijos 
fakultete. Norėdami stoti į teologijos fakultetą, jie turėjo pereiti į ka- 
talikų tikėjimą ir priimti dvasininko šventinimus. Tuo metu nebuvo pa- 
sauliečių, kurie būtų baigę aukštuosius teologijos mokslus. Pasauliečiais, 
arba baltaisiais kunigais, buvo vadinami parapijų ir kapitulų kunigai ne- 
vienuoliai, 

Akademijos rektorių skyrė jėzuitų ordino generolas. Artimiausiu 
rektoriaus pagalbininku buvo kancleris, turėjęs sekti, kad būtų gerai 
organizuota studijos, disputai, viešieji aktai, kad teisingai būtų suteikia- 
mi mokslo laipsniai. 

Profesoriai dažnai keitėsi. Neretai keitimosi priežastis buvo pažiūrų 
skirtumas ir sena profesorių keliavimo po universitetus tradicija. Prie 
vienos vietos jų nerišo nei kalba, nei šeima, nei turtas. Visi jie buvo 
ordino nariai, visiems jiems buvo privalomos vienodos teologijos ir filo- 
sofinės pažiūros, tačiau proto įžvalgumas, mąstymas ir tiesos pajautimas 
negalėjo būti vienodas. Todėl akademijoje net tarp teologijos profesorių 
atsirasdavo nukrypimų, polinkių į erezijas. Sienos neapsaugojo nei jų, 
nei studentų nuo mieste, valstybėje ir Europoje ėjusios pažiūrų ir idėjų 
kovos. 


3 J. Lebedys, Lituanistikos baruose, t. 1, p. 205. 

IŠAUGIMAS 
IR 
SUKLESTĖJIMAS 

XVII a. vidurys) 





BENDROJI RAIDA 


AKADEMIJOS VIDAUS ORGANIZACIJA 


avę Stepono Batoro sutikimą (1578 m.) kolegiją per- 
organizuoti į akademiją, jėzuitai nedelsdami pradėjo 
Vį| kolegijoje skaityti akademinį teologijos kursą, kuris 
nenutrūko ir 1579 m.! Kursas pradėtas 1579 m. ge- 
44) gužės mėn. viešu disputu „Apie tikrąją Kristaus baž- 
| nyčią, kur ji yra ir kaip ją pažinti“. Pagrindinės dis- 

> puto pranešimo tezės buvo išspausdintos ir išplatin- 





mos į Vilnių atėjo popiežiaus Grigaliaus XIII 1579 m. spalio 29 d. bulė. 
Tai liudytų ir S. Zalenskio minima paminklinė marmuro lenta prie uni- 
versiteto vartų (greičiausiai į Didįjį kiemą) su įrašu „„Academia Uni- 
versitas Societatis Jesu. Erecta anno 1580“. 

Taigi jau pirmuoju viešu pasirodymu akademijos organizatoriai pa- 
rodė savo credo — jiems „rūpėjo ne pats aukštasis mokslas, o tik mo- 
kyklinėmis priemonėmis nugalėti įsigalintį Lietuvoje protestantizmą ir 
paruošti žmonių, pasiryžusių ir sugebančių kovoti už katalikybės įsi- 
viešpatavimą '“. 

Siekdami šio tikslo, jėzuitai pasistengė užsitikrinti krašto valdovų 
paramą. Karalius Steponas Batoras pasikalbėjime su provincijolu Povilu 
Kampanu pareiškė: „Jeigu jaunimas nuo anksčiausių metų bus kupinas 
tikro ir gilaus pamaldumo, jis sukurs Žečpospolitą iš tikrųjų katalikišką, 
todėl rūpinamės švietimu ir steigiame kolegijas, kur tik galėdami““*. Ir tai 
buvo nuosekliai vykdoma. 1584 m. jėzuitų kolegijos įkurtos Polocke, Ry- 
goje ir Tartu, 1585 m.— Nesvyžiuje. Nuo 1600 iki 1648 m. Lietuvos pro- 
vincijoje pradėjo veikti dar dešimt naujų kolegijų: Kražiuose (1616), 
Gardine (1626), Kaune (1648) ir kt. 1599 m. visoje Lenkijos provincijoje 


"S. Zalęski, Jezuici w Polsce, t. 1, Walka z rėžnowierstwem 1555—1608, p. 253. 

Ž Assertiones theologicae de vera Christi Ecclesia: ubi sit et guomodo cognoscenda. 
Disputandae in Vilnensi societatis Jesu Collegio, sub vernam studiorum instaurationem d. 11. 
Maji, Anno Dni 1579, Vilnae, typ. illustr., DD. Nic. Christoph. Radiuili.. Joannes Slęcki... 
1579 excudebat, p. 8. 

K. Jablonskis, Lietuvių kultūra ir jos veikėjai, p. 308. 

* B. Natonski, Szkolnictwo jezuickie w Polsce w dobie kontrreformacji — Wiek XVII. 
Kontrreformacja. Barok, Wroctaw..., 1970, p. 313—314. 

(į ją tada įėjo ir Lietuva) mokytojų priskaičiuota vos 70, o 1618 m. vien 
Lietuvos provincijoje? jų jau buvo 56, 1648 m.— net 111. 1590-siais me- 
tais visose Lietuvos ir Lenkijos mokyklose mokėsi apie 3300 moksleivių, 
o 1618/19 mokslo metais vien Lietuvos Didžiojoje Kunigaikštystėje buvo 
3165 moksleiviai ir studentai. 

Akademija pasidarė intelektualinis Lietuvos centras. Ji tapo taip pat 
katalikų dvasininkų ir mokytojų ruošimo visam kraštui centras. Nuo 
1582 m. popiežiaus Grigaliaus XIII breve akademija ėmė globoti semina- 
riją unitų Kunigams ruošti, vadinamąjį popiežiaus aliumnatą, kuriame 
kasmet mokėsi 20—30 klierikų, taip pat jai prižiūrėti buvo atiduota 
1582 m. vyskupo J. Radvilos įsteigtoji diecezijos seminarija, ruošusi ka- 
talikų kunigus“. 1641 m. prie akademijos buvo įkurta keliolika metų 
veikusi pedagoginė seminarija. 

Akademijos, kaip krašto intelektualinio centro, reikšmę didino dar 
toji aplinkybė, kad prie jos buvo įkurta biblioteka, be to, jai priklausė 
spaustuvė.“ 

Akademija turėjo monopolinę padėtį Lietuvos Didžiojoje Kunigaikš- 
tystėje. Reformatų mėginimas perorganizuoti Moravijos mokslininko Jo- 
no Jonašo vadovaujamą Vilniaus kolegiją į akademiją (1588 m.) nepa- 
sisekė dėl karaliaus Zigmanto Vazos griežto atsisakymo duoti leidimą, 
nes tai prieštarautų akademijai suteiktoms privilegijomsė. 

Akademija buvo gerai aprūpinta materialiai. Jai Stepono Batoro 
1579 m. balandžio 1 d. privilegija, dar kartą karaliaus patvirtinta ir 
aprobuota Varšuvos seimo 1585 m. vasario 22 d., buvo paskirta dvarų, 
palivarkų, miškų, malūnų ir kitų turtų. Pagrindinį jos pajamų šaltinį 
sudarė latifundijos, užrašytos jai karaliaus Stepono Batoro akademijos 
steigiamojoje ir kitose privilegijose?. Iš latifundijų nurodytos: Dvariškių, 
Kamieny Logo, Maišiagalos ir Širvintų žemės, iš viso 9109 ha, iš jų — 
7060 ha ariamosios žemės, kuri iš činšo, karčiamų, malinų, namų ir t. t. 
duodavo metinio pelno 499 auksinus ir 4 grašius. Be to, natūra — 4 kar- 
vės, 13 avinų, 96 žąsys, 324 vištos, 3240 kiaušinių, 77,5 kvortos rugių ir 
116 kvortų avižų!?. Akademiją labai rėmė ir Vilniaus bei Žemaičių vys- 
kupai. Tad ji turėjo didelius turtus, žymiai didesnius, negu panašios jė- 
zuitų vadovaujamos mokyklos Vakaruose. Todėl keistai skamba jų nu- 
siskundimai, kad akademija nepakankamai aprūpinta!!, 

Vilniaus akademija, kaip ir kitos tokios mokyklos, nebuvo pavaldi 
vietos valdžios crganams. Vietinės bažnyčios hierarchijai ji taip pat ne- 
priklausė. Pavyzdžiui, Vilniaus vyskupas neturėjo teisės kištis į akade- 
mijos Mokymo sistemą ir vidaus tvarką, nors Stepono Batoro 1578 m. 
liepos 7 d. privilegija jam ir suteikė akademijos kanclerio titulą. Žemai- 
čių vyskupui pripažintas akademijos protektoriaus titulas. Tačiau abu 
šie titulai — tik garbės vardai!2. Vienvaldžiai akademijos viršininkai bu- 

vo jėzuitų ordino generolas Romoje ir jo vietininkas Lietuvoje — jėzuitų 
provincijolas. Taigi ir akademijos profesoriai, ir studentai buvo taip pat 
išskirti iš visų vietos valdžios jurisdikcijų, nepriklausė ir vietos katalikų 
bažnyčiai. Visa tai buvo pagrįsta ordinui būdinga griežčiausia centrali- 
zacija, kurią jo steigėjas Ignotas Lojola, kaip buvęs karys, nukopijavo 
nuo karinės organizacijos. 

Akademijos rektorių skyrė generolas iš pasižymėjusių teologijos pro- 
fesorių pagal provincijolo pristatymą. Generolas nustatydavo visą pro- 
vincijos ir jos mokyklų vidaus tvarką, pradedant nuo personalo katalogų 
(sąrašų) sudarymo, mokyklų ataskaitų bei jų antspaudų ir baigiant knygų 
cenzūros principais ir logikos bei teologijos egzaminų tvarka“, Provinci- 
jolas, keturių patarėjų (consultores) — vienas jų buvo universiteto rek- 
torius — padedamas, prižiūrėjo visų provincijos mokyklų reikalus. Jis 
skyrė mokytojus ir profesorius, parinkdamas juos iš tinkamiausių peda- 
goginei veiklai scholastų ir koadjutorių, jis pats arba jo siųsti vizitato- 
riai lankydavo mokyklas ir rūpestingai tikrindavo jų darbą!“ Apie savo 
provincijas ir jos mokyklų padėtį jis periodiškai pranešdavo generolui, 
Apie tai, kaip smulkmeniškai kišosi provincijolas į mokyklų, taip pat ir 
akademijos, reikalus, žinome iš jos memorialų knygos Vilniaus universi- 
teto rankraštyne!“. 

Rektorius buvo vienvaldis akademijos tvarkytojas!?“, skiriamas pa- 
prastai trejiems metams. Bet pasitaikydavo ir išimčių. Pavyzdžiui, pirma- 
sis universiteto rektorius Petras Skarga pareigas ėjo nuo 1579 iki 1584 m. 
Iš jo rektoriaus skeptrą paveldėjęs garsus ispanų teologas Garsijas Alabi- 


5 Lietuvos provincija buvo sudaryta 1608 m., į ją įėjo Lietuva, Baltarusija, Mozūrija su 
Varšuva, Varmė ir Livonija. 

5 J. Bielinski, Uniwersytet Wilenski (1579—1831), t. 1, p. 83—84. 

" P. Skarga, Listy... z lat 1566—1610. Krakow, 1912, Nr. 43, 70. 

* M, Balihski, Dawna Akademia Wilenska, p. 94—95; A. Przezdziecki, Listy Annibala z 
Kapui, Warszawa, 1852, p. 146—147. 

? J. Bielinski, Uniwersytet Wilenski, t. 1, p. 33—34. 

10 L. Piechnik, Początki Akademii Wilenskiej, p. 33—34. 

"| Ten pat, p. 32. 

12 Ten pat, p. 35. Darbo autorius nurodo, kad Steponas Batoras 1578 m. liepos 7 d. pri- 
vilegija Vilniaus vyskupui V. Protasevičiui akademijos kanclerio titulą suteikė per nesusi- 
pratimą, gerai nežinodamas jėzuitų aukštųjų mokyklų organizavimo principų. 

Iš VUB, f. 83—18 (mikrofilmas — Annuae litterae Societatis Jesu annorum 1584—1614, 
ad patres et iratres eiusdem societatis, Romae, p. 159). 

“J. Bielinski, Uniwersytet Wilenski, t. 3, p. 93. 

I5 VUB, f. 3, b. 2388. Liber Memorialium. | 

'6 Kai kurie mokslo istorijos Lietuvoje tyrinėtojai pagal analogiją su Vakarų Europos 
universitetais pripažįsta, kad kiek valdžios turėjęs akademijoje ir jos senatas. Tačiau iš pir- 
mojo akademijos istorijos laikotarpio mes neturime duomenų apie kokią nors senato veiklą. 
Rektoriui tada padėdavo 3—4 autoritetingiausi profesoriai, vadinami „consuktores“ (ASI Crac. 
Lith. 6 Catal. Brev. 1609—1638, 1. 1). 

janas rektoriavo net septynerius metus. Baigęs trejų metų kadenciją, 
rektorius dažniausiai būdavo generolo arba provincijolo skiriamas taip 
pat trejiems metams teologijos profesoriumi į kitą aukštąją Mokyklą arba 
kolegiją, 0 jeigu jis nusipelnydavo teigiamo įvertinimo, po šių trejų 
metų galėjo būti vėl paskirtas kurios nors mokyklos rektoriumi arba net 
provincijolu!', 

Antrasis po rektoriaus buvo kanclerio postas, kurį turėjo užimti pri- 
tyręs ir mokslingas ordino narys. Jo pareigos buvo griežtai apibrėžtos: 
jis kartų su vicerekioriumi turėjo būti pagrindinis rektoriaus pagalbinin- 
kas, rūpinęsis gerai organizuoti studijas, vadovauti viešiesiems disputams 
ir aktams, pasakyti savo nuomonę apie mokslines kvalifikacijas tų, kurie 
nori dalyvauti disputuose arba ginti disertacijas!š. Suprantama, kad viso 
šio darbo negalėjo atlikti Vilniaus vyskupas, minėta karaliaus privilegija 
paskelbtas akademijos kancleriu, nes tada jam reikėtų kasdien dirbti 
akademijoje. Dėl to akademijos vadovai atsidūrė keblioje padėtyje, nes 
jie negalėjo nepaisyti karaliaus privilegijos ir, be to, užgauti vyskupo 
ambicijos, ypač kad nuo io malonės ir globos didžiu mastu priklausė 
akademijos materialinė būklė, bet, antra vertus, rektoriui reikėjo kancle- 
rio de facto, Išeitis buvo surasta, paskyrus prokanclerį, kuris iš tikrųjų 
buvo kancleris. Pirmuoju kancleriu (nuo 1583 m.) tapo Braunsbergo kole- 
gijos rektorius švabas P. Vidmanštatas!?. Lietuvos provincijolas ir aka- 
demijos rektorius akylai sekė, kad Vilniaus vyskupas, formaliai pripažin- 
tas akademijos garbės kancleriu, visiškai nesikištų į mokyklos vidaus 
gyvenimą. 

Tai kartais privesdavo prie nesusipratimų ir net konfliktų. Pavyzdžiui, 
nesutarimas kilo dėl studentų, gyvenančių vyskupo V. Protasevičiaus 
bursoje neturtingiems „žakams“. Bursos studentai vyskupui už šią ma- 
lonę turėjo atsiteisti — patarnauti, giedoti per mišias katedroje. Profe- 
scriai pradėjo skųstis, kad studentai kasdien ilgai išlaikomi katedroje ir 
todėl nukenčiąs jų mokslas. Ginčas baigėsi vyskupo ir rektoriaus kom- 
promisu. Vyskupas sutiko studentus paleisti anksčiau. 

Rektoriui ir kancleriui, be vicerektoriaus ir prokanclerio, padėjo uni- 
versiteto sekretorius, du studijų prefektai, kurių vienas buvo atsakingas 
už vidurinį mokslą, o kitas — už aukštąjį, fakultetų dekanai“?, akademijos 
turto tvarkytojai prokuratoriai, bibliotekos ir spaustuvės prefektai ir kiti 
pareigūnai. 

Po šešiolikos metų nustojo galioti L. Madžo instrukcija. Visų šių aukš- 
tųjų Mokyklų ir kolegijų darbas buvo imtas griežčiausiai reglamentuoti 
ir tvarkyti pagal generolo patvirtintas ir visiems privalomas taisykles, 
vadinamąsias Ratio atgue institutio studiorum S. J. Taisyklės buvo ruo- 
šiamos ilgai ir rūpestingai. 1584 m. generolas Klaudijus Akvaviva net 
buvo sudaręs specialią komisiją joms paruošti. Ruošdama projektą, ko- 

c- 

misija susipažino ne tik su katalikų, bet ir su protestantų pedagogikos 
patyrimu. Paskutinis Ratio studiorum tekstas redaguoti baigtas 1599 m. 
sausio 8 d.; tais pačiais metais jis buvo išspausdintas ir išsiuntinėtas vi- 
soms mokykloms su Nurodymais griežtai jo laikytis. 

Ratio studiorum — tai ne koks nors teorinis darbas, moksliškai pa- 
grindžiantis tam tikrą įėzuitų pedagoginę sistemą ir jų metodologinius 
pagrindus. Tai — taisyklių mokyklų administravimo ir vidinio jų tvar- 
kymo reikalams rinkinys?!. Atsižvelgiant į mokyklos gyvenimą, duodami 
praktiški nurodymai provincijolams, kaip jie turi organizuoti savo pro- 
vincijose švietimą, aiškinamos kolegijų rektorių ir vicerektorių pareigos, 
jų santykiai su mokslo personalu bei moksleiviais, nustatomas iki ma- 
žiausių smulkmenų pedagogo darbas. Nurodymai buvo tokie smulkūs ir 
pedantiški, kad neduodavo pedagogui nė mažiausios laisvės, nustelbda- 
vo bet kokią jo kūrybinę iniciatyvą. Jis tegalėjo vykdyti visa tai, ką 
nustatė ordino vyresnybė. 

Pagal ordino konstitucijas (constitutiones) ir Ratio studiorum pagrin- 
diniai pedagogikos ir aukštojo mokslo uždaviniai buvo: 

„1. Jėzuitų draugijos ir viso jų mokslo tikslas yra mokyti artimą pa- 
žinti dievą ir jį pamilti, taip pat savo sielos vadavimas, o tam pasiekti 
pagrindinė priemonė — teologijos studijos, štai kodėl visos jėzuitų pe- 
dagoginės veiklos centras turi būti teologija. 

2. Kadangi teologijos mokslui ir praktikai [...] reikia humanitarinių 
studijų ir ypač mokėti lotynų, graikų ir hebrajų kalbas, štai kodėl ordino 
pastangos turi būti nukreiptos ir ta linkme. 

3. Kadangi menai ir mokslai taip pat padeda geriau suprasti teolo- 
giją, tai šiuos irgi reikia įtraukti į studijų sferą [...]“22. 

Suprantama, kad jėzuitų akademijos buvo sutvarkytos pagal ordino 
konstitucijas ir Ratio studiorum. 

Akademijos studijų sistemą sudarė kelios pakopos. Pirmiausia rei- 
kėjo baigti penkių klasių kolegiją arba gimnaziją su šešerių, vėliau 
septynerių metų mokymo kursu. Daugelis kolegijos absolventų tuo ir 
pasitenkindavo, o norintieji siekti aukščiau, mokydavosi dar trejus metus 
universiteto filosofijos fakultete. Pirmaisiais metais čia buvo dėstoma 
logika, antraisiais — fizika (gamtos filosofija), o trečiaisiais — Metafizika 
ir etika. Fakultetas turėjo dvi katedras — filosofijos ir matematikos. Fa- 
kulteto absolventas, jeigu jis negindavo tezių, gaudavo filosofijos ir lais- 


17 J. Bieliūski, Uniwersytet Wilenski, t. 3, p. 12. 

Iš L. Piechnik, Początki Akademii Wilefskiej, p. 35. 

IP Ten pat, p. 46—47. 

2 Dekanų pareigas XVI a, ir XVII a. pradžioje ėjo studijų prefektai. 

*! Historia wychowania, red, L. Kurdybacha, t. 1, Warszawa, 1967, p. 358. 

22 Cit. iš A. Danysz, Studja z dziejėw wychowania w Polsce, Krakėw, 1921, p. 158. 

vųjų menų bakalauro laipsnį (baccalaurus philosophiae et artium libera- 
lium), o jeigu gindavo, — laisvųjų menų ir filosofijos magistro (magister 
artium liberalium et philosophiae) laipsnį. Baigę magistro laipsniu, buvo 
raginami stoti į teologijos fakultetą. Fakultetas iš pradžių turėjo dvi 
dogmatinės teologijos katedras, o nuo 1581 m. dar dvi katedras — mora- 
linės teologijos ir poleminės teologijos. Be to, veikė Šventojo rašto ir 
hebrajų kalbos katedros. Išklausę ketverių metų kursą ir išlaikę egzami- 
nus bei apgynę licencijato tezes, absolventai gaudavo šventosios teolo- 
gijos licencijato (sacrae theologiae licentiatus)“* laipsnį. Jeigu jie ap- 
gindavo daktarato tezes,— tai ir teologijos daktaro (sacrae theologiae 
doctor) laipsnį??. Beje, filosofijos moksliniai laipsniai akademijoje pirmą 
kartą suteikti 1584 m.: šeši filosofijos fakulteto absolventai gavo filoso- 
fijos ir laisvųjų Menų bakalauro laipsnį. 


PROFESORIAI 


XVI a. pabaigoje akademijoje dirbo 11—12 profesorių, XVII a. pra- 
džioje — 14—15, 0 įsteigus teisės fakultetą — 18. Jau iš pat pradžių aka- 
demijos vadovai susidūrė su gana sudėtinga pajėgaus ir autoritetingo 
profesorių kolektyvo sutelkimo problema. Tik ją išsprendus buvo galima 
sėkmingai varžytis su užsienio universitetais ir atitraukti nuo jų Lietu- 
vos Didžiosios Kunigaikštystės ir kaimyninių kraštų jaunimą. Vietoje 
nei laisvųjų menų, nei filosofijos ir teologijos dėstytojų dar nebuvo, 
todėl jų teko kviestis iš kitur. Pirmasis universiteto rektorius buvo len- 
kas Petras Skarga-Pavenskis. Nemaža profesorių lenkų (ypač mozūrų 
ir varmiečių) dėstė universitete per visą šį ankstyvąjį jo istorijos laiko- 
tarpį. Kai kurie jų pasirodė labai teigiamai, pavyzdžiui, mozūras Motie- 
jus Sarbievijus, baigęs Vilniaus universitetą ir dėstęs čia 1627—1635 m, 
retoriką, filosofiją ir teologiją, išgarsėjo kaip poetas. Šiaip universiteto 
profesorių būta airių ir anglų, belgų ir danų, ispanų ir italų, norvegų ir 
portugalų, škotų ir švedų, vokiečių ir kt.2? Žinomas taip pat vienas kitas 
rusinas (baltarusis ar ukrainietis). Pavyzdžiui, lvovietis Martynas Smig- 
leckis išgarsino Vilniaus alma mater pasaulyje tokiais darbais, kaip 
„Logika“ ir „Apie palūkanas“. Po ketverių penkerių metų nuo kolegijos 
perorganizavimo į akademiją užsieniečių labai sumažėjo. Pirmiausia jų 
neliko kolegijos klasėse. 1583 m. čia dėsto lenkai M. Rypinskis, J. Le- 
sievskis, J. Osnicijus, P. Gnoinskis ir lietuviai J. Kiniška, B. Rudamina ir 
A. Martijanas. 1587 m. retoriką dėsto rusas A. Almanijus, poetiką — 
M. Bilducijus iš Vilniaus, sintaksę — A. Poklateckis iš Poznanės, grama- 
tiką — minėtasis lietuvis A. Martijanas, rusų gramatiką — kaunietis 
L. Monikovijus?', lietuvių studentų reikalų gynėjas. 

Pirmas žymesnis lietuvis akademijoje buvo Jonas Gruževskis, kilęs 

iš žemaičių bajorų, įsikūrusių Naugarduko apskrityje, dėstęs teologijos 
dalykus, kurį laiką ėjęs akademijos prokanclerio ir dukart rektoriaus 
pareigas (1618—1625). Palyginti kuklesnę vietą universitete užėmė 
J. Gruževskio amžininkas, trijų kalbų žodyno autorius Konstantinas Sir- 
vydas. Tą patį galima pasakyti ir apie Joną Jaknavičių, K. Sirvydo talki- 
ninką, buvusį Kražių, Smolensko ir Vilniaus kolegijų rektorių. Į XVII a. 
pirmosios pusės pabaigą akademijos gyvenime pasižymėjo lietuvių kil- 
mės teologas ir istorikas Albertas Kojelavičius-Vijūkas, 1654—1655 m. 
ėjęs rektoriaus pareigas. Svarbų vaidmenį tuometiniame akademijos gy- 
venime suvaidino ir žemaitis Žygimantas Liauksminas, 1642 m. apgynęs 
teologijos daktaro laipsnį. Jis dėstė akademijoje retoriką ir filosofiją, 
buvo jos vicerektoriumi, vėliau prokancleriu, paruošė ir išleido keletą 
svarbių vadovėlių. Taigi lietuvių vaidmuo įvairiatautės akademijos gy- 
venime buvo nemažas, 

Lietuvių mokslininkų parinkimui ir augimui labai trukdė ordino įsta- 
tai, reikalavę pedagogus kilnoti iš vietos į vietą??. Tik retas galėjo moky- 
tojauti kolegijoje ilgiau kaip trejus metus, po to būdavo keliamas į kitą 
kolegiją, siunčiamas tobulintis arba skiriamas administracinėms parei- 
goms; taip pat buvo ir su akademijos profesoriais. 

Būdavo reikalo profesorius atleisti arba juos perkelti ir dėl jų pa- 
žiūrų. Nepaisant griežčiausios ordino priežiūros, vis dėlto akademijoje 
atsirasdavo žmonių, kurių mintys ne visai sutapdavo su nustatytosiomis 
pažiūromis. Iš tokių buvo, pavyzdžiui, minėtas filosofijos katedros pro- 
fesorius Jonas Hėjus, ėjęs taip pat bibliotekos prefekto pareigas. Kitas 
akademijos profesorius Emanuelis de Vega, dėstęs čia 1581—1587 m. ir 
aktyviai pasireiškęs polemikoje prieš protestantus bei arionus, už tai, kad 
mėgo laisvai samprotauti ir nieko nepaisyti, taip pat už tai, kad skelbė 
kai kurias prieštaringas idėjas savo leidžiamuose raštuose, 1587 m. buvo 
perkeltas į Romą??. 

Pabrėžtina, kad dauguma jėzuitų, skiriamų į Vilniaus akademiją, ne- 
turėjo daktaro laipsnio, jo neturėjo net ir pirmasis akademijos rektorius. 


23 L. Piechnik, Początki Akademii Wilenskieį, p. 120. 

2 Licencijato laipsnis suteikdavo teisę (licentia) dėstyti teologiją. 

25 Mokslo laipsnių pavadinimai paimti iš bylų, saugomų VUB (f. 2 DCI) „Laureae acade- 
micae seu liber continens ritum promovendi et catalogum promotorum ad gradum doctoratus, 
licentiaius, magisterii et baccalaureatus in Alma Academia Vilnensis Soc. Jesu,. Comparatus 
et ordinatus anno 1650“ (1. 91, 157, 185, 315, 383, 487). 

26 Nacionalinę akademijos profesorių ir kitų darbuotojų sudėtį rodo katalogai. Pavyz- 
džiui, 1584 m. akademijoje dirbo 7 lenkai, 3 rusai, 1 švabas, 1 anglas, 2 ispanai, 1 portuga- 
las, 3 poznaniečiai, 7 lietuviai, 5 mozūrai, 1 žemaitis, 1 prūsas (ASI Croc. Pol. 6 Cat. prim. 
1584, fol. 2). 

7 I, Pjechnik, Początki Akademii Wilenskiej, p. 88. 

28 S. Natonski, Szkolnictwo jezuickie w Polsce, p. 322—323. 

2 J. Bielinski, Uniwersytet Wilenski, t. 3, p. 354. 

Tačiau ordino generolas delsė pripažinti akademijai teisę teikti mokslo 
laipsnius greičiausiai todėl, kad galvojo, jog vos įsikūrusi akademija dar 
nepasiekė pakankamo mokslinio lygio ir autoriteto. Bet tai kaip tik ir 
kenkdavo jos autoritetui. Pasakojama, kad akademijos vicerektorius Po- 
vilas Bokša (1582—1627), neturėjęs jokio akademinio laipsnio, buvo pik- 
tai išjuoktas jėzuitų antipatiko Vilniaus vyskupo sufragano Kiprijono iš 
Srodos, teologijos daktaro. Kai Bokša norėjo pasisakyti per disputą, orga- 
nizuotą naujųjų mokslo metų atidarymo proga, minėtas sufraganas prie 
visų profesorių, svečių ir studentų jį sustabdė: „„Tylėk tu [...] ne vieta 
tau čia kalbėti dispute, nes esi dar mokinys be mokslinio laipsnio [...|“??, 
Panašūs atsitikimai, taip pat įėzuitų nuogąstavimas, kad Vilniaus akade- 
mija gali netekti studentų, kurie pereis į Krokuvos arba kitą universi- 
tetą, kur teikiami laipsniai, privertė jėzuitų generolą pakeisti nuomonę. 
1582 m. buvo gautas leidimas ginti Vilniaus akademijoje teologijos dak- 
taro laipsnius. S. Rostovskio duomenimis“!, patikslinus juos pagal „Lau- 
reae academicae" knygą, 1582—1654 m. Vilniaus akademijoje buvo ,„„pa- 
puošti teologijos daktaro laipsniais“ 40 jėzuitų ir 15 eksternų, o laisvųjų 
menų ir filosofijos daktaro (artium liberalium et philosophiae doctor) 
laipsnis buvo pripažintas 46 jėzuitams ir 24 eksternams, iš kurių tik 4 
buvo pasauliečiai. Promocijos buvo organizuojamos viešai ir iškilmingai 
šv. Jono bažnyčioje arba jėzuitų rezidencijoje Lukiškėse. Po trumpų 
pamaldų ir disputo rektorius (kartais jį pavaduodavo vicerektorius, 
prokancleris, 0 ypatingais atvejais net provincijolas ar vizitatorius) 
kreipdavosi į susirinkusius, pabrėždamas apgynusių savo tezes li- 
cencijatų ir magistrų nuopelnus bažnyčiai ir mokslui, ir suteikdavo 
jiems daktaro laipsnį, taip pat visas su tuo susijusias teises ir privile-. 
gijas. Po to naujiems teologijos daktarams jis įteikdavo insignijas, sa- 
kydamas: 

„Priimkite knygą, o su ja ir teisę dėstyti teologiją, priimkite žiedą, 
kad žinotumėte, jog nuo šiol jūs esate susituokę su teologija ir ji yra 
jums atiduota, apsisiauskite toga — autoriteto, pastovumo, saikingumo, 
santūrumo ir visokių kitokių dorybių simboliu [..], pakilkite į katedrą, 
kurią jūs pasiekėte per savo mokslingumą ir išauklėjimą, kad iš jos 
galėtumėte vykdyti savo pareigą — dėstyti"? 


STUDENTAI 


Ne mažesnių rūpesčių akademijos vadovybei sudarydavo ir studentų 
parinkimas. Nepaisant geros profesūros ir studijų propagavimo, akade- 
mijos auditorijos buvo apytuštės. Kolegijose besimokančiuosius jėzuitai 
stengėsi paveikti, kad jie stotų į ordiną, tačiau, nepaisant pastangų, or- 
dinas patraukdavo nedaug ką, daugiausia beturčius, kuriems, įstojus į 

ordiną, atkrisdavo pragyvenimo rūpesčiai. Eksternus sudarė šlėktos ir 
miestiečių vaikai. Tik nedaugelis jų siekė filosofijos bakalauro ar ma- 
gistro laipsnių, o kiti mokėsi tam, kad pramoktų lotynų kalbos, „laisvųjų 
menų“. Tarnybai valdovo rūmuose, teismuose arba kitose valstybinėse 
įstaigose gauti diplomai mažai reikšdavo. Lėmė kilmė, turtinė padėtis ir 
ryšiai. Eksternais buvo laikomi ir kitų vienuolių ordinų klierikai ar ku- 
nigai, kurie studijavo akademijoje. Pavyzdžiui, 1594 m. Vilniaus pranciš- 
konai pradėjo siųsti į akademiją savo kunigus, du jų klausė teologijos, 
penki — filosofijos ir keturi — retorikos“3. Teologijos paskaitų klausyda- 
vo ir jėzuitų seminarijų studentai. Tačiau pastangos įtraukti į universi- 
teto studijas platesnę krašto visuomenę buvo nesėkmingos. Rektorius 
G. Alabijanas laiške generolui Akvavivai rašė: „Akademijoje yra apie 
700 besimokančių. Bet filosofijoje jų niekad nėra daugiau negu 50, ir tai 
kartu su jėzuitų klierikais. O filosofiją šiuo metu dėsto Martynas Smig- 
leckis [...] visų didžiausiam pasitenkinimui. Teologijos fakultete klausy- 
tojų visada mažai. Per aštuonerius metus, kai čia dėstoma teologija, 
pasiektume geresnių rezultatų, jeigu kai kurie Įstudijuojantieji] ištvertų 
[Migi galo]. Eksternų nedaug, ir apskritai jie didelių vilčių neteikia. Ir 
visa tai dėl to, kad šiame krašte, skirstant bažnytines beneficijas, daugiau 
dėmesio skiriama rūmininko stažui, negu išsilavinimui. Štai kodėl šlėk- 
tos sūnūs, taip pat didelių gabumų nešlėktos, baigia retorikos arba ge- 
riausiu atveju filosofijos studijas ir toliau teologijos nestudijuoja, o 
sėkmingai tarnauja [karaliaus| rūmuose. Taigi lieka tik šlėktos sūnų 
„mokytojai“, kurie lankosi paskaitose daugiausia todėl, kad neturi kito 
užsiėmimo, o ne todėl, Kad ketintų atsidėti teologijos studijoms. Ir jeigu 
nebus pakeistas bažnytinių beneficijų paskirstymo būdas, teologijos ir 
filosofijos auditorijos ištuštės"“*. 

Grafiškai pavaizduotas akademijos studentų pasiskirstymas kursais 
primintų piramidę, kurios apatinė dalis, t.y. pirmosios kolegijos kla- 
sės,— plati, o juo aukščiau, tuo smailiau. Pavyzdžiui, 1618/19 mokslo me- 
tais gramatikos klasėse buvo 830 moksleivių, sintaksės klasėje — 126, 
poetikos — 91, retorikos — 53. Akademinį fizikos kursą klausė 58, ka- 
zuistikos (moralinės teologijos) — 28 ir dogmatinės teologijos —24 stu- 
dentai. 

Besimokančiųjų kolegijoje ir akademijoje daugėjimą rodo lentelė. 
Staigus moksleivių mažėjimas ypač ryškus Vilniaus kolegijoje XVII a. 


90 L.Piechnik, Początki Akademii Wilenskiej, p. 38. 

31 S. Rostovski, Lithuanicarum Societatis Jesu historiarum provincialium pars prima, p. 1; 
VUB, f. 2, DCI „Laureae academicae..,“ 1. 1—185, 

32 Laureae academicae..., 1. 153—155. 

9 M, Balinski, Dawna Akademia Wilenska, p. 90, 

* B. Natonski, Szkolnictwo įezuickie w Polsce, p. 333, 


57 


E Moksleivių ir trečiajame dešimtmetyje. Jis paaiškina- 

studentų skaičius mas ne šios mokyklos smukimu, o nau- 
jų kolegijų įkūrimu: į jas ir perėjo kai 
kas iš perpildytos Vilniaus kolegijos 


-; moksleivių. Juk 1646 m. vien Smolens- 

ko kolegijoje mokėsi 700 moksleivių, 
1576 900 t.y. tiek pat, kiek Vilniaus, o visoje 
1590 600 Lietuvos provincijoje jų buvo 4400. 
1597 800 1618/19 mokslo metais visoje provinci- 
1618 1210 joje buvo 31653, o Vilniuje — 1210 
1626 720 moksleivių. 


Akademijos rektorius dažniausiai 
buvo ir kolegijos rektorius. Abi mokyklos buvo išlaikomos iš vieno 
biudžeto ir turėjo vieną administraciją. Tačiau didelę šios jungtinės 
mokslo įstaigos moksleivių dalį sudarė kolegijos mokiniai. Pavyzdžiui, 
1618/19 mokslo metais akademijos studentų tebuvo 110, o kolegijos 
klasėse mokėsi 1100 moksleivių. 

Kolegijos ir akademijos auklėtinių sudėtis buvo labai marga ir na- 
cionaliniu, ir socialiniu, ir net tikybiniu atžvilgiu. Juk 1578 m. liepos 7 d. 
Stepono Batoro privilegijoje buvo ypač pabrėžta, kad universitete mo- 
kytųsi „[..] ne tik vietiniai žmonės, kurie, be didelių išlaidų, galėtų 
baigti mokslus, bet ir iš kaimyninių eretikų ir schizmatikų provincijų 
suplauktų jaunuomenė, kuri anksčiau neišvengiamai užsikrėsdavo klai- 
dingais mokslais, ir kad jis [tas universitetas| būtų tarsi prekyvietė šiau- 
rėje, į kurią lyg į prekymetį susirinktų studentų iš aplinkinių kraštų 
pasisemti mokslų ir katalikų tikėjimo““9, Dingus imatrikuliacijos kny- 
goms, tikresnių duomenų apie studentų tautybę nustatyti neįmanoma, bet 
iš šaltinių galima padaryti išvadą, kad gramatikos klasėse didesnę auk- 
lėtinių dalį sudarė vietiniai gyventojai, pirmiausia lietuviai. Poetikos ir 
retorikos klasėse jų mažėjo, o filosofijos ir teologijos fakultete jie tesu- 
darė 40 procentų. Lietuvių skaičių teologijos fakultete didino perdėm 
lietuviška diecezijos seminarija; užtat popiežiaus aliumnatas tautiniu 
atžvilgiu buvo gana margas. Jame, be prūsų, lietuvių ir rusinų, studijavo 
anglų ir škotų, danų, norvegų ir švedų, italų, vokiečių ir vengrų, rusų, 
suomių ir totorių“. Iš „Laureae Academicae“ knygos, kurioje buvo re- 
gistruojami gavę akademinius laipsnius profesoriai ir studentai“?, galima 
padaryti išvadą, kad XVI a. pabaigoje ir XVII a. pirmojoje pusėje ne- 
maža jų sudarė užsieniečiai. Remiantis šios knygos įrašais, išeitų, kad 
nuo akademijos įsteigimo iki 1650 m. teologijos daktaro ar licencijato 
laipsnius gavo 12 prūsų, 7 lietuviai, 6 lenkai, 5 rusai, 5 mozūrai, 4 žemai- 
čiai, 4 ispanai, 1 anglas, 1 portugalas ir 1 italas. Gavusių akademijos 
filosofijos ir laisvųjų menų magistro laipsnius buvo 10 prūsų, 8 lietuviai, 

6 mozūrai, 2 žemaičiai, 2 lenkai, 2 rusai ir t.t, Nors šie duomenys nepil- 
ni, be to, ne visur nurodyta tautybė, vis dėlio jie duoda tam tikrą vaizdą 
apie baigusiųjų akademiją tautybę. 

Nuo XVII a. pradžios į Vilniaus akademiją pradėjo stoti Kuršo ir 
Livonijos bajorai““, 

Norėdami pabrėžti akademijos daugiatautiškumą, o kartu ir pačios 
mokyklos reikšmę, akademijos vadovai naudojosi kiekviena švente. Kai 
1589 m. išrinktas karalius Zigmantas Vaza atvažiavo į Vilnių, jis aplankė 
akademiją, kur išklausė profesorių ir studentų sukurtų jo garbei pane- 
girikų ne tik klasikinėmis lotynų, graikų, hebrajų, vietinėmis lietuvių 
ir lenkų kalbomis, bet taip pat ispanų, italų, prancūzų, vokiečių kalbomis. 
Panegirikos buvo išspausdintos leidinyje „Pasveikinimai šviesiajam ir 
garbingajam kunigaikščiui Zigmantui III“*, 

Minėdama 1589, 1604 m. šv. Kazimiero kanonizaciją, akademija pa- 
skelbė tai progai skirtų mažų poemų (iš viso 91) rinkinį*!. Jas parašė 84 
studentai; be lietuvių ir kitų vietinių tautybių atstovų, buvo škotų, nor- 
vegų, švedų, danų, vokiečių, vengrų, italų ir t.t“ž Panašus buvo ir 
karaliaus Vladislovo Vazos pagerbimas akademijoje. Studentai sveikino 
ji net 18 kalbų: be lietuvių, lenkų, baltarusių, senosios slavų ir latvių, 
taip pat lotynų ir graikų, dar ir airių, anglų, čekų, prancūzų, flamandų, 
ispanų, italų, sirų, škotų, vengrų bei vokiečių kalbomis. Kai kurie svei- 
kinimai buvo trumpučiai, kreiptas dėmesys į jų skaičių. 

Tokiame Babelio bokšte neretai pasitaikydavo tautybių trynimosi, 
ginčų dėl kilmės ir t.t. Tiek akademijoje, tiek ir ne akademijoje (A. Ro- 
tundo veikale) tada vyko ginčai, pavyzdžiui, ar lenkas bajoras pranašes- 
nis už lietuvį bajorą, ar jie lygūs. Provincijolas Konialonieris 1597 m. 
rašė generolui K. Akvavivai, kad lenkų bajorai didžiuodamiesi kildiną 
save iš nobilių ir stengiąsi kolegas lietuvius žeminti, vadindami juos 
kaimiečiais (villani). Mokyklų vizitatorius irgi pastebėjęs tokį negeistiną 
reiškinį. Magistras Laurynas Monikovijus iš Kauno 1595 m, kaltino 
profesorius, kad jie materialiai neremią gabių lietuvių ir nesudarą jiems 
sąlygų reikštis moksle. Tokia politika esanti žalinga bažnyčiai. Jis prašė 
generolą paveikti akademiją, kad ši atsižvelgtų į lietuvius. Tautiniai 


35 Ten pat, p. 334. 

35 J. Bieliūski, Uniwersytet Wilenski, t. 1, p. 33. 

37 L, Piechnik, Początki Akademii Wilenskiej, p. 135—137. 
38 Laureae academicae..., p. 560. 

39 ASI Croc. Annuae Prof. Lith. 1615, f. 38. 


*0 M. Baliūhski, Dawna Akademia Wilenska, p. 90; Lietuvių literatūros istorija, t. 1, 
p. 176—177. 


*1 Casimirus, Theatridium poeticum sanctissimo et castissimo poetae Divo Casimiro, 
Academici Parthenii Vilnae monumentum immortale, 1604, 
42 J. Bielinski, Uniwersytet Wilenski, t. 3, p. 570. 

nesutarimai sudarydavo rūpesčių akademijos vadovams ir per visą 
XVII a. pirmąją pusę. Tai liudija, pavyzdžiui, 1639 m. sausio 18 d. įrašas 
vizitatorių Mmemorialų knygoje, kad „tuos studentus, kurie reiškia tau- 
tines nuotaikas, reikia griežčiau bausti, idant kiti studentai būtų apdai- 
resni“**, 

Ne mažiau rūpesčio keldavo ir religiniai nesutarimai. 1590 m. rekto- 
riaus ataskaitoje rašoma, kad tarp studentų esą schizmatikų ir eretikų. 
Vokietijai išleista K. Akvavivos instrukcija, kuria vadovavosi ir Vil- 
niaus akademija, ne tik leido, bet net rekomendavo kitatikius priimti. 
Protestantų tėvai, ypač didikai, atiduodami savo sūnus į akademiją, rei- 
kalaudavo iš jos vadovų religinės laisvės savo vaikams. Vis dėlto ne- 
maža kitatikių akademijoje atsisakydavo savo religijos ir tapdavo fana- 
tiškais katalikais, o kai kas net įstodavo į ordiną. 

Nevienalytė buvo kolegijos bei akademijos studentų ir socialinė kil- 
mė. Studijavo iš įvairių luomų: kunigaikščių, didikų, pasiturinčios ir 
beturtės šlėktos, taip pat miestiečių, net valstiečių. Kolegijos rektorius 
S. Varševickis rašė į Romą, kad mokykloje mokosi Chodkevičių, Radvilų, 
Sapiegų, Vainų, Pacų, Valavičių, Palubinskių ir kitų žymiausių lietuvių 
bei rusų didikų“* vaikai, nors, kolegiją atidarius, studentų daugumą su- 
darė miestiečiai; šlėktos pradėjo daugėti XVII a. pradžioje. Be abejo, 
akademijos vadovams rūpėjo patraukti į savo mokyklas pirmiausia di- 
dikų ir šlėktos vaikus. 1595 m. kaunietis jėzuitas Laurynas Monikovijus 
rašė generolui K. Akvavivai: „Daug yra akademijoje pedagogikos [t. y. 
auklėjimo įstaigų], bet į jas negali patekti neturtingi lietuvių studentai, 
nes jais niekas nesirūpina. Todėl jie baigia porą klasių ir meta mokyklą, 
eidami į prekybą arba amatus"*?. Neturtingiems studentams buvo įsteigta 
bendrabučių, bursų. Pirmąją bursą įkūrė vyskupas Valerijonas Protase- 
vičius. Ji buvo pavadinta jo vardu —,„bursa Valeriana“. 1595 m. popie- 
žiaus Klemenso VIII legatas A. Komulėjus aprūpino ją lėšomis, su sąlyga, 
kad iš jų būtų išlaikomas tam tikras lietuvių skaičius ir kad juos pri- 
žiūrėtų senjoras taip pat lietuvis.“ 1602 m. Vilniaus kanauninkas Ambra- 
ziejus Beinartas įkūrė dar vieną bursą neturtingiems studentams, o 
1618 m. tokią pat bursą prie akademijos įkūrė Jonas M. Korsakas, Aš- 
menos žemės teisėjas ir Lietuvos didžiojo kunigaikščio Zigmanto Vazos 
iždo raštininkas. Dovanojime jis pabrėžė, kad bursoje turi būti išlaikoma 
dvidešimt šlėktos vaikų, dešimt iš jų — Korsakų giminės“, 


MOKYMAS 


Apie mokymo procesą XVI-XVII a. žinių turime labai nedaug. 
Pagal Ratio studiorum kolegijoje ir akademijoje studijos turėjo pra- 
sidėti rudenį be didelių iškilmių, o baigti jas reikėjo ne vėliau kaip 

liepos 31 d. moksleivių švente ir skirstymu. Didžiosios atostogos truko 
4—5 savaites. Velykų ir Kalėdų atostogų neturėta. Mokymo programa 
neperkrauta. Kolegijos klasėse mokymo laikas neprašoko 27,5 val. per 
savaitę**. Labiausiai apkrautose teologijos studijose per dieną būdavo 
ne daugiau kaip keturios penkios paskaitos po vieną dvi valandas. Šeš- 
tadienis paprastai skiriamas ne paskaitoms, o medžiagai kartoti, patikri- 
nimams, disputams. 

Štai 1583 m. paskaitų ir pratybų tvarkaraštis „Index lectionum et 
exercitationum scholasticarum“ aukštesnėse kolegijos klasėse ir akade- 
mijos filosofijos bei teologijos fakultetuose. 


Poetikos klasė 


7 val. Knyga apie poezijos meną ir prozodiją. 


0 „Cicerono knyga „Apie draugystę“ (De amicitia). 
14 „Vergilijaus „„Aeneis'“. 
15 „ Pakartojimas ir pratybos. 


Retorikos klasė 


7 val. Cicerono veikalų komentavimas pagal Soarijų. 


9 „Cicerono kalbų pirmasis tomas. 
14 „Julijaus Cezario komentarai. 
15 „„ Paskaitų pakartojimas. 


Filosofijos fakultetas 


9 val. Aristotelio Stagiriečio „Logika“, kurią baigus bus pereita prie 
Aristotelio „Fizikos“ knygų. 

14 „Tas pat, kas pirmoje paskaitoje. 
Po kiekvienos paskaitos pakartojimas. 


43 VUB, f. 3, b. 2388, Liber Memorialium, p. 77. 

*4 J. Trypučko, Polonica vetera Upsaliensia, Upsala, 1958, p. 58. 
45 B. Natonfski, Szkolnictwo įezuickie w Polsce, p. 325. 

*6 J. Bielinski, Uniwersytet Wilenski, t. 1, p. 80. 

*7 Ten pat, p. 81. 


48 S, Zalęski, Jezuici w Polsce, t. 1, cz. 1, p. 155; A. Danysz, Studia z dziej6w wychowania 
w Polsce, p. 159, 

Teologijos fakultetas 


7 val. Kontraversinės (poleminės) teologijos kursas. Apie dogmas, 
kurias neigia šiuolaikiniai eretikai. 


0 „ Dogmatinės teologijos kursas. Dievo ir šventosios trejybės 
paslaptys pagal Tomą Akvinietį. 

14 „ „Apie teisingumą ir teisę. Pagal Tomo Akviniečio 2-osios da- 
lies 2-ąją knygą. 

15 „ Šventoji kanonų teisė. 


Be to, kas savaitę pirmąją popietinę valandą turi būti aiškinamos 
„Egzogezės“ iš šv. Luko evangelijos“. 

Mokymo programoje prideramas dėmesys skiriamas taip pat kalboms 
ir tai ne vien lotynų — pagrindinei visų dalykų dėstomajai kalbai, — 
bet taip pat graikų, kuri dėstyta kasdien popietinėmis valandomis, o 
teologijos fakultete dar ir hebrajų kalbai, dėstomai sekmadieniais 
bei šventadieniais. Retkarčiais įvedami rusų, vokiečių ir lietuvių kal- 
bų kursai. 

M. Biržiška teigė, tačiau nenurodydamas šaltinio, kad apie 1620 m. 
akademijoje buvusios įsteigtos lietuvių, latvių ir estų kalbų katedros““, 
Greičiausiai reikia sutikti su J. Lebedžių, kad lietuvių kalba dėstyta ne 
pačioje akademijoje, bet jėzuitų novicijate, o lietuvių kalbos pratybos 
būdavo seminarijose“!. 

J. Bielinskis monografijoje apie universitetą disciplinų sąraše nurodo 
ir keletą tiksliųjų mokslų, pavyzdžiui, fiziką, dėstomą čia nuo 1579 m., 
elementariąją matematiką — nuo 1580 m., teorinę astronomiją — nuo 
1632 m2ž 


Paskaitos buvo diktuojamos, jas reikėjo beveik atmintinai išmokti. Be 
paskaitų, būdavo ir pratybų, kurios dažnai virsdavo disputais. Baigę 
discipliną studijuoti, studentai turėjo laikyti egzaminą, o išklausę visą 
filosofijos ar teologijos kursą — laikyti egzaminą ir apginti tezes (iš pra- 
džių spausdinamas sąsiuviniais po 20—30 puslapių“?). Egzaminas — tai 
atsakinėjimas į klausimus, o tezių gynimas — sugebėjimas įrodinėti, da- 
ryti išvadas ir apibendrinimus. Apskritai tezių (assertiones) gynimas pri- 
minė dabartinio diplominio darbo arba disertacijos gynimą. Jis buvo 
organizuojamas viešai, visuomenei sudominti akademija. Tris keturis 
kartus per metus organizuoti iškilmingi disputai akademijai garsinti, o 
be to, eretikams ir schizmatikams, jų „„melagingiems mokymams“ demas- 
kuoti bei pasmerkti. 

Diskusijos ir disputai mokyklose vaidino svarbų vaidmeni Jau kole- 
gijoje moksleiviai buvo pratinami diskutuoti, ginti savo teiginius. Moks- 

lo metų pradžioje kiekviena klasė buvo padalijama į „romėnus“ ir „kar- 
taginiečius“, sėdinčius iš abiejų mokytojo katedros pusių. Kiekvienas 
„Tomėnas“ turėjo savo oponentą — ,,kartaginietį“, turėjusį „,„romėno“ atsa- 
kymus kritikuoti, papildyti arba paneigti, ko netikėtai klausti ir pan. Už 
pergalę tokioje „dvikovoje“ taškų gaudavo ne tik laimėjęs, bet ir visa 
jo grupė. Geriausiai pasireiškęs moksleivis buvo įvairiai apdovanoja- 
mas — privilegijomis, titulais. Tokios diskusijos pagyvindavo pamokas, 
didindavo moksleivių stropumą, tačiau kartu darydavo nemaža žalos, 
nes moksleiviai stengdavosi diskredituoti draugo žinias, net piktai jį 
šmeižti, o tai žadino aistras ir skaldė klasę““. 

Studentai pratinti dalyvauti taip pat disputuose. Per akademinius dis- 
putus buvo skelbiamos ir priešingos katalikybei pažiūros, jas reikšdavo 
vadinamasis velnio advokatas, o katalikiškas pažiūras gindavo dievo 
advokatas, kuris, žinoma, ir laimėdavo. 

Šitaip ruošdamiesi intelektualinei kovai su kitomis konfesijomis — 
arionais, evangelikais, pravoslavais,— studentai jau akademijoje susi- 
pažindavo su priešingais katalikybei argumentais, turėdavo dėl jų pa- 
galvoti, o tai negalėjo nelavinti, nežadinti jų minties“?. 


STUDENTŲ PRIEŽIŪRA IR AUKLĖJIMAS 


Jėzuitai savo mokyklose įvedė nuolatinį sekimą, neretai virstantį tie- 
siog šnipinėjimu. Kiekvienoje klasėje arba auditorijoje sėdėjo patikėti- 
niai, kurie slaptai užrašydavo smulkiausius savo kolegų trūkumus ar 
šiaip ką nusikalstamo, o vėliau viską pranešdavo pedagogams ir preiek- 
tams. Kiti sekliai sekė moksleivių elgesį bažnyčioje per pamaldas, eks- 
kursijose ir net bursos miegamajame. Tokia praktika negalėjo nekelti 
moksleivių tarpusavio nepasitikėjimo, slapukavimo, neapykantos. 

Mokykla stengėsi laikyti auklėtinius griežtoje drausmėje. Jei studen- 
tas neateidavo į mokyklą tris dienas ir neprisistatydavo prefektui, rek- 
torius galėdavo jį išmesti iš mokyklos ir apie jo pašalinimą painiormuoti 
magistratą““. Tačiau šalinama buvo labai retai; jėzuitams rūpėjo auklėti. 


* L. Piechnik, Początki Akademii Wilenskiej, p. 171—172. 

90 M. Biržiška, Senasis Vilniaus universitetas, p. 13. Iš vizitacijos aktų žinoma, jog aka- 
demijoje, norint sužadinti studentų domėjimąsi dalykais, buvo organizuojami moksliniai bū- 
reliai, vadinami akademijomis. Pavyzdžiui, XVII a. pirmajame ketvirtyje veikė graikų, lietu- 
vių, latvių, estų, taip pat filosofijos ir teologijos „akademijos“. 

51 J. Lebedys, Lituanistikos baruose, t. 1, p. 210. 

22 J. Bielinski, Uniwersytet Wilenski, t. 2, p. 11. 

* R. Plečkaitis, Scholastinė logika Lietuvoje. — Filosofija, t. 2, 1962, p. 86. 

** Historia wychowania, t. 1, p. 366—367. 

5 K. Jablonskis, Lietuvių kultūra ir jos veikėjai, p. 312. 

9 J. Bielinski, Uniwersytet Wilenski, t. 1, p. 392. 

Studentą už nusižengimą galėjo teisti tik akademija. Suimtus studentus, 
pavyzdžiui, už dalyvavimą riaušėse prieš kitatikius, rektorius išreika- 
laudavo, atiduodavo akademijos teismui ir dažnai išteisindavo. 

Suprantama, kad akademijoje nemažą vaidmenį vaidino religinis auk- 
lėįimas. Visų akademijos profesorių ir studentų dalyvavimas religinėse 
šventėse ir pasaulietinėse iškilmėse buvo būtinas?'. 

Auklėjime toli gražu ne paskutinę vietą užėmė pompa. S. Rostovskis 
rašė: „„Ne vien mokslu, bet ir religinių švenčių puošnumu reikia auklėti 
akademinį jaunimą ir stiprinti jame pamaldumą. Be to, tokios šventės 
veikia liaudį ir žemina kitatikius“?*. Pirmą kartą visa akademija Vilniaus 
gatvėse pasirodė 1586 m. per dievo kūno šventės procesiją. Priešakyje 
su profesoriais ėjo dailiai aprengti studentai, nešini žvakėmis ir lydimi 
orkestro. Buvo studentų, persirengusių pranašais, atgailaujančiais nusidė- 
jėliais ir įvairiomis alegorinėmis figūromis““. 

Studentų religingumui stiprinti buvo steigiamos jau minėtos brolijos, 
vadinamosios sodalicijos; į 1586 m. įkurtą Marijos sodaliciją (Sodalitas 
Mariana) turėjo įsirašyti visi akademijos studentai““. 

Vis dėlto katalikiškųjų dorybių ir pamaldumo demonstravimas te- 
buvo fasadas, už kurio retkarčiais įsižiebdavo net prieštaravimo lieps- 
nelė. Antai 1636 m. rugpiūčio 20 d. lankęsis akademijoje vizitatorius 
įspėjo rektorių, kad akademijos jaunimas pasiduodąs prieštaravimo dva- 
siai. „Matyti, jog burbėjimo ir prieštaravimo vyresniesiems ir kitiems 
yda labai išsikerojo, tai, ją šalinant, reikia tiems, kurie burba, skirti sun- 
kesnes bausmes, pavyzdžiui, kurį laiką atskirti nuo kitų, viešai papeikti 
ir pan.“*! 

Viena prieštaravimo dvasios akademijoje atsiradimo priežasčių buvo 
eretinė literatūra, kuri, nepaisant visų rektorato pastangų, patekdavo į 
akademiją. Tokia literatūra buvo atimama ir sunaikinama arba slepiama 
slaptoje bibliotekoje (bibliotheca secreta). Akademijos vadovai taip pat 
žiūrėjo, kad studentai neturėtų ir populiarios pasaulietiškos literatūros. 
Pavyzdžiui, vizitatorius M. Lenčickis, tikrinęs akademiją 1639 m. sausio 
mėn., įrašė memorialų knygoje, kad kolegijoje neturėtų būti jokių „ne- 
švankių“ knygų tokių rašytojų, kaip Marcialas, Katulas ir kt.*? 


DĖL TEISĖS IR MEDICINOS FAKULTETŲ 
ĮKŪRIMO 


Kaip nurodėme, vienas pagrindinių akademijos uždavinių buvo ruošti 
kvalifikuotus teologus. Teisininkų ir medikų ruošimu akademijoje iš 
pradžių visiškai nesidomėta; nei teisės, nei medicinos mokslams dėstyti 
akademija nė neturėjo savo specialistų, o įsileisti jų iš šalies, ypač pa- 
sauliečių, nenorėjo. M. Balinskis kaltina Vilniaus jėzuitus, kad jie „[...l 

iš viso nenorėjo mokyti teisės ir tiktai lietuviams [t. y. vietinei visuome- 
nei] spaudžiant, pradėjo reikštis šioje srityje, ir tai gan tingiai. Tuo 
tarpų kai dėl medicinos, tai jie iš anksto numatė tam kliūčių, kad atidėtų 
iki begalybės"**. Jėzuitų nusistatymą prieš šiuos mokslus istorikas aiškina 
tuo, kad jie „,„nenorėję turėti studentų elgetų ir savo kilme, ir savo tur- 
tais, nesitikėdami iš jų vėliau susilaukti kokios nors naudos ordinui““*, 
Iš tikrųjų, sprendžiant iš Krokuvos, o ypač Prahos ir kitų Vakarų uni- 
versitetų patyrimo, kilmingieji sudarydavo tik 20—30 procentų studijuo- 
jančių teisę ir 10—15 procentų studijuojančių mediciną. 

Vis dėlto kokios priežastys privertė jėzuitus susirūpinti teisės ir me- 
dicinos fakultetų įkūrimu? Pirmiausia, žinoma, valstybės ir visuomenės 
poreikiai. Lietuvos Didžiojoje Kunigaikštystėje labai trūko teisininkų ir 
medikų, todėl įtakingieji visuomenės sluoksniai pradėjo kelti šių specia- 
listų ruošimo reikalą; jėzuitai į tai negalėjo neatsižvelgti. Kita svarbi 
priežastis, privertusi Vilniaus įėzuitus susirūpinti šiomis specialybėmis,— 
tai stiprėjantis visuomenės nusistatymas prieš jų švietimo sistemą ir 
prieš bandymus įsitvirtinti Krokuvos universitete, ikurti akademiją Po- 
znanėje ir monopolizuoti aukštąjį mokslą ne tik Lietuvoje, bet ir Lenki- 
joje. Vienas svarbiausių argumentų prieš įėzuitų aukštojo mokslo siste- 
mą buvo tai, kad jų tvarkoma Vilniaus akademija, neturėdama būtinų 
universitetams fakultetų, negali pretenduoti į universiteto vardą. Pirmas 
griežtas pasisakymas prieš jėzuitų švietimo ir auklėjimo sistemą — iai 
1590 m. Krokuvoje išleista anoniminė brošiūra „Eguitis Poloni et Jesuitae 
actio prima". 

Kandžios kritikos jėzuitų švietimo darbas susilaukė iš žinomo Kro- 
kuvos mokslininko, filosofo ir teisininko Kasparo Siemeko. Jo 1632 m. 
paskelbtame traktate „Civis bonus“ pagrindinis smūgis nukreiptas prieš 
jėzuitų švietimo „Achilo kulną" — visišką neatsižvelgimą į esminius vals- 
tybės ir jos piliečių poreikius ir į dėstomų dalykų atitrūkimą nuo tikro- 
vės. Autoriaus nuomone, jėzuitų dėstomi mokslai ne tik kad nenaudingi 
valstybei, bet net kenksmingi. Jų švietimo veikiama šlėkta, užuot skyrusi 
savo jėgas kraštui stiprinti, daugiausia stato bažnyčias, meldžiasi ir me- 
dituoja. Scholastinė filosofija neugdo ir nepuoselėja tėvynės meilės, lais- 


57 J. Jurginis, Vilniaus akademija 1579—1773. — Vilniaus universitetas, p. 29. 

58 S. Rostowski, Lithuanicarum Societatis Jesu historiarum provincialium pars pri- 
ma, p. 137. 

59 J. Bieliūski, Uniwersytet Wilenski, t. 3, p. 567—563. 

60 M. Baliūski, Dawna Akademia Wilenska, p. 85—86. 

“1 VUB, f. 3, b. 2388. Liber Memorialium, p. 73. Žr. R. Plečkaitis, Feodalizmo laikotarpio 
tilosofija Lietuvoje, V., 1975, p. 35. 

62 VUB, f. 3, b. 2388. Liber Memorialium, p. 77, 

6 M. Baliūski, Akademija Wilenska, p. 146, 

“ Ten pat. 

vės, visuomeninės naudos, piliečio pareigų. Jaunimo auklėjimo negalima 
palikti jėzuitams, visos mokyklos turi būti viešos, priklausyti tiktai vals- 
tybei, o ne užsienio galiai (t. y. jėzuitų ordino generolui)“, 

Jėzuitų ir jų švietimo bei aukštojo mokslo sistemos kritika pasiek- 
davo taip pat Lietuvą ir, atrasdama čia palankią dirvą, griaudavo Vil- 
niaus akademijos ir kitų jėzuitų mokyklų autoritetą. Visa tai vertė aka- 
demijos rektoratą ir įtakingus ordino globėjus Lietuvoje imtis žygių. 
Pirmiausia reikėjo sulyginti Vilniaus akademiją su Krokuvos universite- 
tu ne tik teisėmis (tai buvo padaryta jau 1579 m. Stepono Batoro), bet 
taip pat ir mokslo lygiu. Iniciatyva šioje srityje priklausė ne jėzuitų 
provincijolui ar akademijos rektoriui, o tokiems įžymiems Lietuvos Di- 
džiosios Kunigaikštystės didikams, kaip Žemaičių seniūnas Jeronimas 
Valavičius ir Lietuvos pakancleris Kazimieras Leonas Sapiega. Jėzuitų 
archyve Romoje yra išlikęs pranešimas, kad 1618 m. J. Valavičius buvo 
„nusprendęs padidinti Vilniaus akademiją dviem skyriais |[t. y. fakulte- 
tais|, kuriuose būtų dėstoma dieviškoji ir žmogiškoji teisė ir gydymo 
mokslas“*ė. Yra žinių, kad didikai Valavičiai norėjo įsteigti Vilniuje 
teisės ir medicinos fakultetus, kad toliau šios fundacijos reikalus tvarkė 
visos šeimos vardu Vilniaus vyskupas Eustachijus Valavičius. Tuometinis 
akademijos rektorius Jonas Gruževskis palaikė šį sumanymą ir buvo 
net išsirūpinęs įėzuitų generolo leidimą pradėti Vilniuje teisės ir medi- 
cinos paskaitas. Naujų fakultetų ikūrimo pavyzdžiu buvo paimtas jė- 
zuitų Lotaringijos akademijos Point-a-Mousson mieste, kurioje veikė ir 
teisės, ir medicinos fakultetai, statutas. Buvusi surašyta net fundacijos 
sutartis, tik. nežinoma, kodėl visas tas reikalas tada sužlugo. Gal būt, 
Valavičių fundacija (jos dydis nežinomas) buvo nepakankama įkurti ir 
išlaikyti dviem naujiems fakultetams, o prisidėti prie šio reikalo savo 
ištekliais jėzuitai nepanorėjo, gal tiesiog susidurta su sunkumais, paren- 
kant tinkamą ir jėzuitams priimtiną profesūrą, o gal sutrukdė formalu- 
mai; juk šiems fakultetams ikurti reikėjo gauti karaliaus privilegiją. 
Greičiausiai, susidūrę su visais tais sunkumais, jėzuitai atlyžo ir nutarė 
atidėti šį reikalą, kol neatsiras palankesnės sąlygos. 

Šios sąlygos atsirado 1641 m., kai Lietuvos pakancleris Kazimieras 
Leonas Sapiega nutarė suteikti Vilniaus akademijai fundaciją teisės 
fakultetui įkurti ir išlaikyti. Tuometinis akademijos rektorius Merkelis 
Šmelingas energingai ėmėsi žygių išgauti šiam fakultetui steigti reikalin- 
gų leidimų ir privilegijų. Per Lietuvos provincijolą J. Jamielkovskį buvo 
gautas leidimas iš ordino generolo Mucijaus Viteleskio. Buvo gauta taip 
pat ir karaliaus Vladislovo Vazos privilegija (1641 m. spalio 11 d“. 
Joje rašoma: „Mus pasiekė žinia, kad jėzuitų draugijos tėvai Vil- 
niaus kolegijoje ir akademijoje yra padarę ir kasdien daro daug 
naudos kaip Lietuvos Didžiajai Kunigaikštystei, taip ir kaimyninėms 

provincijoms, dėstydami viešai laisvuosius menus, tilosofiją ir teologiją, 
galime tikėtis, kad jie galės ne mažiau nuveikti, jeigu, atsižvelg- 
dami į visuotinius poreikius ir pageidavimus, pradės dėstyti toje pa- 
čioje akademijoje kanonų ir civilinę teisę ir mediciną [...]“. Patvirtinęs 
visas ankstesnes privilegijas, karalius leido, kad „|[...] nuo šiol minėtoje 
akademijoje viešai būtų dėstomi kanonų, civilinės teisės ir medicinos 
kursai ir kad tiems, kurie pasirodytų iš tų mokslų tinkamai pasiruošę, 
[...| būtų suteikiami visi moksliniai laipsniai, skiriami kitose akademi- 
jose ir universitetuose'**. Gavus privilegiją, prasidėjo akademijos dery- 
bos su Kazimieru Leonu Sapiega dėl fundacinės sutarties sudarymo. Kol 
buvo sutvarkyti fundacijos reikalai, surasti ir pakviesti profesoriai teisės 
katedroms, praėjo beveik treji metai. Fundacijos akto neišliko, tačiau 
žinoma, kad K. L. Sapiega pirmiausia perdavė rektoriui 12 500 auksinų 
grynais pinigais. Iš šios sumos metinio procento ir turėjo būti mokami 
atlyginimai keturiems atidaromo teisės fakulteto profesoriams. Be to, 
fundatorius įsipareigojo įmokėti dar 25 000 auksinų. Iš tų pinigų akade- 
mija turėjo nusipirkti sklypą ir pastatyti jame fakulteto namus su dviem 
auditorijomis ir aktų sale, butus profesoriams (pasauliečiams) ir užtikrinti 
fakulteto veikimą. Vėliau K. L. Sapiega savo įsipareigojimą kiek pakeitė: 
1655 m. testamente vietoj 25 000 auksinų akademijai jis užrašė Počaje- 
vičių dvarą (Oršos paviete) su šešiolika kaimų ir Lukomiės miestelio 
dalimi. Visa tai turėjo duoti akademijai kasmet 30 000 pelno ir užtikrinti 
teisės fakulteto gyvavimą ilgam laikui“. Dėkodama už fundaciją, aka- 
demija teisės fakultetą pavadino Schola Sapiehana“. 1644 m. iš Ingol- 
štato (Bavarija) K. L. Sapiegos pakviesti į Vilnių atvyko du profesoriai 
pasauliečiai: Simonas Dilgeris, civilinės teisės profesorius, tapęs fakul- 
teto dekanu, ir Jonas Jurgis Šaueris, kanonų teisės profesorius. Jie Vil- 
niuje buvo sutikti labai iškilmingai ne vien akademijos, bet ir miesto 
visuomenės. Šv. Jono bažnyčioje po atlaikytų šia proga mišių jiems 
buvo suteikti abiejų teisių magistro ir filosofijos daktaro laipsniai. Ka- 
nonų teisės katedrai vadovauti buvo pakviestas taip pat pasaulietis, 
didelis teisės žinovas, abiejų teisių daktaras Aronas Aleksandras Oliza- 
rovskis iš Padujos. Antrą kanonų teisės profesorių jėzuitai surado savo 


$5 Historia wychowania, t. 1, p. 429—430. 

65 Į. Petrauskienė, Dėl medicinos ir teisės katedrų įsteigimo Vilniaus akademijoje XVII a. 
pradžioje, — Lietuvos TSR istorijos metraštis, V. 1976, p. 101—107. 

87 S, Zaięski, Jezuici w Polsce, t. 2, p. 638. 

ė Confirmatio privilegiorum et facultas docendi jus canonicum et civile et medicinam, 
collata Universitati Vilnensi, facta a Ser. Vladislao TV Rege Poloniae A.D. 1641. Žr. 
J. Bielinski, Uniwersytet Wileūski, t. 1, p. 54. 

69 Testamento tekstas paskelbtas knygoje „Sapiehowie Materiaty historyczno-genealo- 
giczne i majątkowe“, t. 2. Petersburg, 1891, p. 245—249, 

"0 S. Zateski, Jezuici w Polsce, t. 2, p. 640. 

tarpe, tai — Benediktą Soksą (de Soxo), ispaną iš Grenados, 1643—1646 m. 
ėjusį akademijos rektoriaus pareigas. Iš pradžių darbas naujame fakul- 
tete vyko gana sklandžiai. Patraukė visuomenės dėmesį ir jo profesorių 
darbai. B. Soksas paskelbė akademijos spaustuvėje savo „Claves iuris“. 
Čia pasirodė ir A. Olizarovskiui vadovaujant J. Butkevičiaus-Popucevi- 
čiaus parašytos kurso tezės ,„Assertiones ex Jurisprudentia“. Visoje Eu- 
Tropoje Olizarovskis išgarsėjo traktatu „De politica hominum societate“ 
(1651, Dancigas), kuriame pasisakė prieš vergovę. Jau nuo 1647 m. pra- 
dėjo rodytis ir teisės fakulteto studentų darbai. 

1641 m. karaliaus privilegija medicinos fakultetui organizuoti jėzuitai 
neskubėjo pasinaudoti. 1641 m. Vilniaus vyskupas Abraomas Vaina pa- 
žadėjo išlaikyti savo lėšomis du medicinos profesorius?!, tačiau rektora- 
tas tuo nepasinaudojo, ir medicinos fakulteto organizavimas buvo vėl 
atidėtas. Vienintelė su medicina susijusi įstaiga akademijoje buvo gerai 
tvarkoma jos vaistinė — pharmakopolija, kuri greičiausiai savo veiklą 
pradėjo 1600 m.'* Akademijos darbuotojų kataloge įrašytas ir pirmasis 
mums žinomas akademijos vaistininkas B. A. Franckevičius, kuris čia 
vadinamas „apothecarium“. 


DĖL AKADEMIJOS SMUKIMO PRADŽIOS 


Akademijos raida šiuo laikotarpiu nebuvo nei vientisa, nei rami, Pa- 
sitaikydavo, kad jos veikla ir visai nutrūkdavo. 1610 m. liepos 1 d. Vil- 
niaus gaisras, sunaikinęs mieste apie penkis tūkstančius namų, padarė 
didelės žalos ir akademijai. Filosofijos studentai buvo perkelti į Pultusko, 
o teologijos — į Nesvyžiaus kolegijas. Tik po septyniolikos metų (1627 m.) 
fakultetai buvo grąžinti į Vilnių. Bet neilgai akademija galėjo ramiai 
dirbti: 1655 m. Vilnių užėmė kazokai, Žečpospolita įsivėlė į karą su 
Rusija dėl Ukrainos, ir mokslas nutrūko. 

Tačiau akademijos smukimo priežasčių reikia ieškoti ne vien visuo- 
tiniame valstybės pakrikime ir niokojančiuose karuose, o pirmiausia pa- 
čioje jėzuitų švietimo sistemoje, kuri, Europoje sparčiai kylant kultūrai 
ir mokslui, pamažu darėsi anachronizmu. Naują vystymosi akstiną jai 
teikė 1641 m. privilegija, leidusi dėstyti kanonų bei civilinę teisę ir me- 
diciną. Tačiau, kaip minėta, nei civilinė teisė. nei medicina Vilniaus aka- 
demijoje XVII a. pirmojoje pusėje dėl įvairių ekonominių ir politinių 
aplinkybių deramos vietos negavo. 

Antra vertus, neteisinga būtų visiškai sumenkinti akademijos įnašo, 
skleidžiant Lietuvos Didžiojoje Kunigaikštystėje ir kaimyniniuose kraš- 
tuose švietimą ir mokslo žinias. Vilniaus akademija buvo pirmoji aukštoji 
mokykla, pirmasis universitetas Lietuvos Didžiojoje Kunigaikštystėje. 
Tūkstančiai studijuojančiųjų jame buvo pasauliečiai, visiškai neketinan- 

tys tapti kunigais. Akademijoje dėstomi kursai davė akstiną daugeliui 
mokslo šakų, iš jų ir tiksliųjų, atsirasti ir vystytis“?. Spėjama, kad aka- 
demijoje mokėsi garsus artilerijos specialistas K. Semenavičius, kurio 
Amsterdame 1650 m. išleistoje knygoje „Didysis artilerijos menas“ (Artis 
magnae artilleriae pars prima) pirmą kartą buvo keliama daugiapakopės 
raketos ir raketinės artilerijos idėja. Kai kurių akademijos profesorių 
paskaitose ir leidiniuose buvo paskelbta antibaudžiavinių, materialistinių 
pažiūrų, žadinančių kritiškus samprotavimus apie visuomeninę santvarką. 
Pavyzdžiui, akademijos filosofijos ir teologijos profesorius M. Smigleckis 
veikale apie palūkanas, išleistame akademijos 1596 m., kritikuoja bau- 
džiavą, paremtą lažu ir asmenine valstiečio priklausomybe. Šitokio tipo 
baudžiavą Smigleckis vadina vergove, o vergovė yra nesuderinama su 
krikščioniška morale, Prieš vergijinę baudžiavą pasisakė ir kanonų teisės 
profesorius A. Olizarovskis savo 1651 m. paskelbtame veikale „Apie po- 
litinį visuomeniškumą“. 

Buvo akademijos auklėtinių, kurie tapo atkakliais popiežiaus ir jė- 
zuitų priešais. Antai studijavęs jos filosofijos fakultete žymus rusų švie- 
timo veikėjas ir humanizmo skleidėjas Meletijus Smotrickis savo knygoje 
„Irenos arba Rytų bažnyčios verksmas“ (1610) ryžtingai pasisakė prieš 
katalikų reakciją ir religinius persimetėlius. Jo paruošta ir 1619 m. Vie- 
vyje išspausdinta slavų kalbos gramatika, davusi pradžią rytų slavų kai- 
bų filologijai. 

Akademijos spaustuvės išleistos lietuviškos knygos — M. Daukšos 
išversti ,Katchechismas arba mokslas kiekwienam krikszczonii priwalvs“ 
(1595) ir „Postilla catholicka“ (1599), taip pat K. Sirvydo „„Dictionarivm 
trivm lingvarvm in vsum studiosae įuuentutis“— suvaidino svarbų vaid- 
menį lietuvių literatūrinės kalbos raidoje. 

Išgarsėjęs Europoje savo poezija, Vilniaus akademijos auklėtinis ir 
jos profesorius M. Sarbievijus apdainavo Lietuvos gamtą. 

Visa tai liudija Vilniaus akademijos reikšmę Lietuvos visuomeninia- 
me ir kultūriniame gyvenime. 


"" Ten pat, p. 641. 

"2 J. Bielinski, Uniwersytet Wilenski, t. 1, p. 129. 

"8 Apie M. Koperniko astronomijos dėstymą Vilniaus akademijoje žr. S. Matulaitytė, 
Kopernikas XVII a, pirmosios pusės Vilniaus rankraščiuose ir leidiniuose, —, Bibliotekų dar- 
bas“, 1973, Nr. 2, p. 30. 

alba, literatūra, retorika kolegijoje ir akademijoje 
tebuvo pagalbinės disciplinos, todėl pirmajame 
aukštosios mokyklos laikotarpyje neatsirado nė žy- 
| Mmesnių filologijos tyrinėtojų. Filologines disciplinas 

Nyl akademijos vadovybė leisdavo dėstyti ką tik kole- 
giją baigusiems žmonėms, pradedantiems studijuoti 
Al filosofiją. Manyta, kad tilologinius dalykus gali dės- 
| = tyti kiekvienas, kas su jais besimokydamas buvo 
bent kiek susipažinęs. Tokie dėstytojai, žinoma, kaip mokslininkai, ne- 
pasižymėjo. Bet Vilniaus akademija parengė ir puikių iotynų kalbos 
mokovų, o grakščiais iškalbos meistrais ji net atkreipė į save Vakarų 
Europos intelektualų dėmesį. 





LOTYNŲ KALBOS MOKYMAS 


Lotynų kalba buvo tarptautinė kalba, vartojama diplomatijoje, moks- 
le, administracijoje, ja reiškėsi visas kultūrinis Europos gyvenimas. Su- 
prantama, kad kolegijų ir akademijų organizatoriai lotynų kalbos moky- 
mui skirdavo daug dėmesio. Vadinamajame Ratio studiorum lotynų kalbai 
mokyti buvo skiriami visi penkeri metai kolegijoje: treji metai elemen- 
tariajam lotynų kalbos kursui, vieneri — stilistikai ir vieneri — retorikai, 
kuri turėjo vainikuoti lotynų kalbos mokslą. Toks penkerių metų kursas 
1570 m. buvo ir Vilniaus jėzuitų kolegijoje! Bet netrukus, kaip rodo 
jėzuitų archyve Romoje išlikęs 1583 m. dokumentas?, vietoj penkerių 
metų buvo įvestas šešerių metų kursas: retorikos ir poetikos klasėms čia, 
kaip ir visur kitur, skiriama po vienerius metus, bet gramatika einama 
ne trejus, o ketverius metus. Be abejo, tuo norėta sustiprinti lotynų kal- 
bos gramatikos mokymą. 

Per ketverius metus mokiniai turėjo tobulai išmokti lotynų kalbos, 
juoba, kad lotynų kalbos pamokos vykdavo kasdien — ir priešpiet, ir 
popiet, išskyrus ketvirtadienį (tą dieną mokytasi tik priešpiet, o nuo 
gegužės iki rudens visas ketvirtadienis būdavo laisvas). Šeštadieniais 
nieko naujo neužduodama, tik kartojamas visos savaitės kursas; atmesti 
reikia dar penktadienį, skiriamą religijai mokyti. 

Lotynų kalbą išmokti padėdavo ne tik pamokų gausumas, bet ir vi- 
soms jėzuitų mokykloms nustatytas privalomas mokymo metodas*. Mo- 
kytojai (profesoriai) ypač daug dėmesio kreipė į atminties lavinimą. Mo- 
kiniai turėjo atmintinai mokėti ne tik gramatikos taisykles su įvairiais 
pavyzdžiais, bet kiekvienai dienai dar duotą tam tikrą pratimą, iš kurio 
reikėjo atsiskaityti kiekvieną rytą — tam skiriamas pirmosios pamokos 

pusvalandis. Kadangi klasėje mokinių daug, tai juos skirstydavo į vadi- 
namąsias dekurijas (dešimtis); kiekvienai dekurijai vadovaudavo deku- 
rijonas — jis ir patikrindavo, ar jo dekurijos mokiniai išmoko užduotą 
pratimą. Toliau ištisa pamoka vėl buvo skiriama praeitai pamokai kar- 
toti — Čia tikrindavo pats profesorius. Po to jis užduodavo naują pamoką. 
Kita pamoka buvo skiriama įvairiems rašto pratimams. Po pietų pamokos 
ėjo vėl ta pačia tvarka, 

Bet atmintinai išmokti pratimai nebuvo sausas visokių taisyklių kali- 
mas. Pirmiausia stengtasi mokinių neperkrauti: vienai pamokai skiriama 
tik viena gramatikos taisyklė ir labai nedaug teksto — žemiausioje kla- 
sėje keturios eilutės, toliau septynios, o aukštesnėse — truputį daugiau. 
Tokį tekstą galėjo išmokti ir ne kažin kokių gabumų mokiniai. Toliau 
visas dienos dėmesys buvo sutelktas į tą vieną taisyklę: taisyklė buvo 
atpasakojama kitais žodžiais, paremiama gausiais pavyzdžiais, net teks- 
tas turėjo padėti tam pačiam tikslui — išmokti taisyklę. Toks susikon- 
centravimas labai padėjo įsigilinti į kiekvieną taisyklę. Pagaliau buvo 
stengiamasi taisyklę susieti su realiu gyvenimu. Todėl pavyzdžiai turėjo 
būti imami iš mokinių aplinkos. Taip įsiminęs gramatikos taisyklę, moki- 
nys jau žinojo, kaip ją vartoti gyvenime. 

Be atminties lavinimo, daug dėmesio buvo skiriama rašto darbams, 
Jie buvo rašomi kasdien. Žemiausiose klasėse tai buvo diktantai ir ver- 
timai iš lotynų kalbos į „gimtąją“ (paprastai lenkų) kalbą ir priešingai. 
Aukštesnėse klasėse profesorius tik padiktuodavo temą, ir mokiniai pa- 
tys ją rašydavo. Iš pradžių reikėdavo aprašyti kokį nors daiktą (pvz., 
namą, medį, bažnyčią ir pan.), o vėliau — raštu paaiškinti koki nors 
lotynišką priežodį, posakį, figūrą ir kt. Rašto darbai duodavo progos 
pasireikšti gabumams, nes tai buvo individualūs darbai. Kiekvieną rašto 
darbą profesorius ištaisydavo čia pat klasėje, o kad kiti tuo laiku ne- 
nuobodžiautų, kiekvienas gaudavo atskirą užduotį — gabesnis sunkesnę, 
negabesnis — lengvesnę. Buvo būdingas individualizuotas mokymas. Dėl 
to nuostatai leisdavo gabų mokinį net mokslo metų viduryje perkelti į 
aukštesnę klasę, o nelabai gabų — palikti antriems metams. 

Lotynų kalbos gramatika einama palaipsniui. Žemiausiose klasėse iš- 
mokstami tik morfologijos pradmenys, tik pačios svarbiausios sintaksės 
taisyklės. Trečiojoje klasėje morfologija šiek tiek pagilinama, o sintaksės 
žinios — praplečiamos. Pagaliau ketvirtojoje, aukščiausiojoje, gramatikos 
klasėje dar kartą išeinama morfologija ir visa sintaksė. Šitaip mokiniai 


!Index lectionum et exercitationum scholasticarum... (Dokumentas jėzuitų archyve 
Romoje. — ARSI Lith. 38, f. 014 v). 


2 ARSI Germ. 161, fol. 313v—313r. Index lectionum et exercitationum, guae in singulis 
gymnasiis catholicae academiae Vilnensis Calendis Octobribus anni 1583... ac deinceps in 
seguenti anno studiosae iuventuti proponentur. 


3 Plg. S. Bednarski, Upadek i odrodzenie szkė! jezuickich w Polsce, p. 170 ir kt. 

gramatiką eidavo tris kartus, kiekvieną kartą vis plačiau; mokytasi iš 
E. Alvaro gramatikos vadovėlio. 

Per ketverius tokio darbo metus mokinys puikiai išmokdavo grama- 
tiką, įprasdavo savo mintis reikšti lotyniškai, galėdavo susikalbėti loty- 
niškai. Nors jis skaitydavo ir atmintinai išmokdavo nemaža romėnų lite- 
ratūros autorių ištraukų, vis dėlto per tuos metus pagrindinis dėmesys 
buvo kreipiamas į kalbą. Po ketverių metų ateidavo laikas lotynų kalbą 
apdailinti, įsigyti gražaus stiliaus įgūdžių. Tai daryta penktojoje klasėje, 
vadinamoje humanitas. Dabar šioje klasėje profesorius skaitydavo pa- 
skaitas iš poetikos, literatūriškai būdavo nagrinėjami romėnų autorių 
kūriniai. Pratimų buvo ne mažiau, negu keturiose gramatikos klasėse, 
bet įų pobūdis jau kitoks, — mokiniai turėjo perdirbinėti Vergilijaus, Ho- 
racijaus, Ovidijaus odes, elegijas, bukolikas arba patys kurti eiles. 

Sakysim, perskaičius iš romėnų poetų gražų gamtos aprašymą, moki- 
niams liepiama sukurti panašios temos kūrinį, dažnai religinį. Taigi mo- 
kiniai rašė lotyniškus eilėraščius, epigramas, o profesoriai taisydami 
žiūrėjo, kad kūrinys būtų klasiškas, ritmingas, elegantiškas; geriausius 
jų atrinkdavo, iškabindavo auditorijose ir per iškilmes leisdavo autoriui 
padeklamuoti. Šitaip išaugo ir poetas M. Sarbievijus, kurio pirmieji pra- 
timiniai kūriniai dar mažai kuo skyrėsi nuo kitų bendraklasių darbų. 
Suprantama, kad paskaitos ir pratimai vyko tik lotynų kalba; mokiniai 
raginti net savo tarpe kalbėtis tik lotyniškai. 

Išėjęs literatūros klasę, mokinys patekdavo į aukščiausiąją klasę — 
retoriką, kurioje jis turėjo tapti oratorium, sugebančiu greitai orientuo- 
tis ir mokėti gražiai, meniškai reikšti savo mintis. Nors jau penktoji klasė 
buvo laikoma literatūriška, bet Ratio studiorum* įsakmiai nurodyta, kad 
tai tik paruošimas retorikai. Dėl to šioje klasėje ir pradedamas eiti reto- 
rikos kursas. Antra vertus, ir retorikos klasėje nestigo literatūriškumo. 
Ratio studiorum? nurodoma, kad šios klasės programą sudaro poetika 
ir retorika, pirmenybę teikiant pastarajai. Mat, tobula retorika, pasak 
Ratio studiorum“,— tai retorikos taisyklių mokėjimas, stilius ir erudicija. 
Kadangi stilius lygiai svarbus ir retorikai, ir literatūrai, tai ir šioje klasė- 
je ugdyti literatūriniai įgūdžiai. Tik, skirtingai nuo poetinės klasės, mo- 
kiniai čia kurdavo ne antikinių poetų imitacijas, o originalius eilėraš- 
čius, pavyzdžiui, odes, epitafijas, sakmes, epigramas. Geriausi kūriniai 
būdavo spausdinami. Vis dėlto svarbiausias dėmesys buvo skiriamas re- 
torikai. Auklėtiniai studijuodavo Cicerono kalbas įvairiais retorikos 
atžvilgiais ir patys kurdavo kalbas. Be to, čia buvo madingi įvairūs dis- 
putai, pratinę auklėtinius greitai rasti išeitį iš keblios padėties. 

Po šešerių metų baigęs kolegiją, auklėtinis puikiai mokėdavo lotynų 
kalbą, sugebėdavo gražiai lotyniškai kalbėti ir rašyti ir greitai orientuo- 
tis. Bet jis nebuvo gerai susipažinęs su antikine literatūra, išskyrus skai- 

tytuosius autorius, ne kiek težinojo apie antikinį gyvenimą; apskritai 
Ratio studiorum pabrėžia, kad vadinamosioms realijoms nereikią skirti 
daug laiko, žodžiu sakant, pasitenkinti būtiniausiais dalykais. Tai ir su- 
prantama. Juk kolegijos ruošė ne antikos tyrinėtojus, o išprususius prak- 
tikos žmones, kuriems užteko šį tą žinoti apie antiką. Tiesa, buvo pro- 
fesorių, kurie, pamėgę antiką, skaitydavo net paskaitas apie antikinį 
pasaulį. Antai yra likęs M. Sarbievijaus paskaitų apie romėnų senienas 
rankraštis. Bet tai išimtys. 

Lotynų kalbos mokymąsi papildydavo senovės graikų kalbos kursas, 
bet jis buvo kur kas mažesnis. Vis dėlto, išėję graikų kalbos kursą, 
auklėtiniai susipažindavo ne tik su gramatika, bet ir su metrika, būdavo 
šiek tiek skaitę graikų autorių. 

Taigi kolegijų auklėtiniai nepilnai buvo supažindinami su antikine 
literatūra, istorija, apskritai kultūra; jų nepratino kritiškai vertinti 10- 
tyniškuose tekstuose istorijos faktų — į juos težiūrėta kaip į gramatinių, 
retorinių ir stilistinių formulių seriją, kurią reikia atmintinai išmokti, kad 
bet kuria proga galėtum praktiškai pasinaudoti. Mokiniai teįsimindavo 
formalią antikinės kultūros pusę. Perdėtas rūpinimasis mokymusi atmin- 
tinai ir griežtai iki smulkmenų nustatytas mokymo metodas neleido nei 
mokiniams, nei mokytojams jokio savarankiškumo, užtat diegė auklėti- 
niams disciplinuotumą ir paklusnumą. 


LOTYNŲ KALBOS VADOVĖLIAI 


Pagrindinis lotynų kalbos vadovėlis iš pradžių buvo Elijaus Donato 
„Ars minor“, arba „Ars prima“. Iš to vadovėlio mokiniai išmokdavo 10- 
tynų kalbos gramatikos, susipažindavo su aštuoniomis kalbos dalimis, 
vadinasi, su lotynų kalbos gramatikos pagrindais, žodžių kaitymu, links- 
niavimu ir asmenavimu, Be jo, buvo ir kitų vadovėlių, kuriais naudoda- 
vosi ir kolegijos mokiniai. Galima paminėti, pavyzdžiui, Despauterijų 
(apie 1514 ar 1520 m. miręs žymus vadovėlių autorius) ir Johaną Murme- 
lijų (miręs apie 1517 m.), dėsčiusį lotynų kalbą Miunsterio kolegijoje. 
J. Murmetlijus buvo išleideės „Skiemenų kiekybės lenteles“, kuriomis nau- 
dodavosi Vilniaus kolegijos bei akademijos profesoriai ir klausytojai“. 
Bet žymiausias ir garsiausias lotynų kalbos vadovėlis, iš kurio Vakarų 
Europos šalyse mokytasi du šimtus metų, buvo ispano Emanuelio Alvaro 


* Ratio atgue institutio studiorum Societatis Jesu, p. 128. 
" Ten pat, p. 119, 


5 Ten pat, p. 126. 

"Žr. A. Rukša, 1570 m. Vilmaus kolegijos ir 1583—84 m. akademijos laisvųjų menų 
lentelės ir humanistinė jėzuitų mokykla.-- Tautos praeitis, t. 2, kn. 3—4, Roma, 1967, 
p. 109, 

(1526—1585 m.) „Trys knygos apie gramatikos dėstymą'“. Vilniuje pirmą 
kartą jis išspausdintas 1592 m., o iki XVIII a. antrosios pusės (1770 m.) 
išleistas net 17 kartų. E. Alvaro vadovėlis buvo perdirbinėjamas, taiko- 
mas vietos sąlygoms, t.y. paradigmų pavyzdžiai išverčiami į vietines 
kalbas. Šitaip atsirado prancūziškas, itališkas, lenkiškas Alvaras. Buvo 
jis taip pat kiek trumpinamas. Vadovėlyje duodami nurodymai ne tik 
mokiniams, bet ir mokytojams. Gramatikos medžiaga skirstoma į tris 
dalis pagal tris mokinių klases. Autorius smulkiai nurodė, kokia medžia- 
ga kuriais metais turi būti einama, įspėjo gramatikos mokytojus, kad 
stengtųsi išrauti kai kurias tarimo klaidas: mokiniai turį jau iš pradžių 
priprasti gerai tarti lotynų kalbos žodžius. 

Pratarmėje autorius sakosi žiūrėjęs šaltinių: pažvelgęs į Varoną, Kvin- 
tilianą, Aulų Gelijų, Probą, Diomedą, Foką, Donatą, Priscianą ir kt. Va- 
dovėlį rašęs paprasta kalba, rūpinęsis aiškumu, Įdomu, jog Alvaro gra- 
matikos metodiniai nurodymai kai kur palieka laisvę mokytojui pasi- 
rinkti medžiagą. 

Labai plačiai pirmoje gramatikos dalyje dėstomos visokios išimtys, 
visokie žodžių kaitymo ir darybos netaisyklingumai. Atrodo, jog autorius 
dažnai neskyrė kas būtina, be ko mokiniai negali išsiversti, ir kas ne- 
būtina, kas lotynų kalbos gramatikoje retenybė. 

Kai kur gramatikos sudarytojas ironiškai kreipiasi į mokinį, patar- 
damas jam vieną kitą taisyklę „atsargiai įsidėmėti“, „jeigu nori išmokti 
grakščios kalbos“, kai kur tiesiog nurodoma, jog šitą dalyką turį atminti- 
nai išmokti „naujokai“. 

Kad lengviau mokiniai atsimintų visokias taisykles ar išimtis, me- 
džiaga duodama eiliuota. 

Paskutinėje pirmosios knygos dalyje kartojama ir gilinama ankstesnė 
medžiaga. 

Antroje knygoje, aptardamas veikiamųjų veiksmažodžių vartoseną, 
autorius apžvelgė linksnių valdymą, aptarė linksnių sintaksę, infinityvo 
vartojimą. Greta pagrindinių taisyklių autorius pridėjo daugybę paaiš- 
kinimų, išimčių, nurodymų, pastabų, priedų. 

Šitoji gramatikos dalis baigiama lotynų kalbos stilistika. Kaip ir 
J. Gretseris, E. Alvaras reikalavo, kad kalba pasižymėtų trimis ypatybė- 
mis: būtų taisyklinga, ryški ir puošni. Autorius nurodė kalbos ydas — 
soloikizmus, barbarizmus ir aptarė kalbos figūras. 

Trečioji E. Alvaro gramatikos dalis skiriama skiemenų kiekybei. Ge- 
rai apibendrindamas, autorius išdėstė lotynų kalbos fonetikos pagrindus: 
aptarė ilguosius ir trumpuosius balsius, „pozicinį“ skiemenų ilgumą, pas- 
kutiniųjų skiemenų kiekybę ir kt. Šitas aiškinimas labai platus, nurodo- 


ma daug išimčių ir nukrypimų. 

GRAIKŲ KALBOS VADOVĖLIAI 


Iš pradžių Vilniaus kolegijos graikų kalbos vadovėlių autoriai buvo 
svetimšaliai. Kadangi dėstyta lotynų kalba, tai vadovėliai galėjo tikti 
ne tik vienos kurios provincijos, bet ir kitų provincijų mokykloms. 

Graikų kalbos kolegijoje mokytasi iš N. Klenardo, 1542 m. mirusio 
žymaus graikų kalbos mokovo, gramatikos; prozodijos — iš F. Vergaros 
knygos „De Omnibus Graecae linguae Grammaticae partibus“, išspaus- 
dintos Alkaloje 1573 m., o sintaksės — iš J. Varenijaus vadovėlio, išleisto 
Liuvene 1532 m. ir Bazelyje 1536 m. 

Vėliau Vilniaus akademijos profesoriai ėmėsi ir patys vadovėlius 
rašyti. Antai Žygimantas Liauksminas, kurį laiką dirbęs Kražių kolegi- 
joje, keleto vadovėlių autorius, 1655 m. akademijos spaustuvėje išleido 
„Graikų kalbos vadovėlio santrauką“ (Epitome Institutionum linguae 
Graecae), kuri pagal K. Estreicherį yra pirmas originalus graikų kalbos 
vadovėlis visoje Lietuvos ir Lenkijos valstybėje. Gaila tik, kad iki šiol 
nerasta nė vieno šio vadovėlio egzemplioriaus. 

Pirmasis išleistas Vilniuje graikų kalbos vadovėlis „Institutiones Lin- 
guae Graecae“ buvo parašytas bavaro Jokūbo Gretserio“. Vadovėlis 
apima visą graikų kalbos pradinį kursą. Pirmiausia autorius nurodė 
gramatikos naudą: mokantis kalbos ji esanti tarsi Ariadnės siūlas, kuris 
įaunuomenę išvedąs iš užkampių, iš klaidžių kelių. J. Gretseris skatino 
jaunuomenę uoliai mokytis graikų kalbos. Pirmoje daiyje dėstoma grai- 
kų kalbos fonetika ir morfologija, aiškinamas graikų žodžių tarimas ir 
kalbos dalių kaitymas. 

Prieš dėstydamas morfologiją, autorius aptarė graikų dialektus, nu- 
rodė pagrindinius jų skirtumus. Pirmąją savo gramatikos dalį baigdamas, 
autorius plačiai kalbėjo apie graikų kalbos žodžių kirčiavimą. 

Pagrindinės kalbos dalys čia aiškinamos taip, kaip buvo įprasta jas 
apibūdinti nuo antikos laikų. 

Antroji J. Gretserio vadovėlio dalis skiriama „teisingam kalbos dalių 
vartojimui“, t. y. sintaksės dalykams. Autorius čia pateikė daugybę links- 
nių vartojimo pavyzdžių iš graikų autorių (Romero, Platono, Demosteno, 
Lisijo, Lukiano, Aristotelio, Ksenofonto ir kt.). Aiškindamas graikų kal- 
bos sintaksės dalykus, J. Gretseris vienur kitur gretino juos su lotynų 
kalbos pavyzdžiais, teisingai nurodydamas mokiniams, jog „[..] kiek- 
viena kalba turi tam tikrų pasakymo formulių (nativi modi), įprastinių 
būdų, kurie [tą kalbą] atskiria nuo kitų kalbų [...]"!9?,. Daug ką graikiš- 


ŠPig. E. Alvarus, De institutionę grammatica libri tres, Editio nova corrector. 
Vilnae, 1764. 


9 J. Gretser, Institutiones linguae Graecae, Vilnae, 1604. 
10 Ten pat, p. 115. 

kai esą galima grakščiai pasakyti, o lotyniškai toks pasakymas būtų 
nepakenčiamas. 

„Teisingo kalbos dalių vartojimo“ (antrosios dalies) pabaigoje auto- 
rius aptarė kalbos figūras. Kalba privalanti trijų ypatybių: ji turinti 
būti taisyklinga, raiški ir puošni. Tokie reikalavimai buvo skelbiami ir 
retorikos teoretikų. 

Paskutiniojoje vadovėlio dalyje, skirtoje studentams, besidomintiems 
graikų poezija, autorius nagrinėjo skiemenų kiekybę. Jis pabrėžė, kad 
jaunuomenė, kuri nori išmokti graikų prozodijos, jau turinti gerai mo- 
kėti lotynų prozodiją. Prozodijos taisykles autorius aptarė trumpai, bet, 
stengdamasis apimti visus atvejus, prirašė net 38 skyrius. 

Antrojoje (sintaksės) dalyje yra pratybų, atpasakojimų ir nesunkių 
pavyzdžių iš graikų poetų. Čia įdėtas Jono Chryzostomo pamokslas, Jo- 
kūbo Pontano išverstas į lotynų kalbą. Prie vertimo pridėtas nagrinėji- 
mas, aiškinimas. Norėdamas padėti neįpratusiam mokiniui susivokti teks- 
te, autorius net nurodė, kuriai kalbos daliai priklauso koks žodis. 


ANTIKINIAI AUTORIAI IR JŲ LEIDIMAS 


Kadangi lotynų literatūra ir kalba turėjo tarnauti vien siauram kolę- 
gijos tikslui — ruošti kovotojus už katalikybę, tai buvo leidžiama skai- 
tyti tik tuos autorius, kurie religiją laikė būtina, gyvenimo reiškinius 
vertino pagal religinę moralę ir kurių socialines pažiūras buvo galima 
šiaip taip suderinti su monarchistiniais jėzuitų įsitikinimais. Tuo atžvil- 
giu jiems tinkamiausias buvo Ciceronas. Jį jėzuitai vertino ne tik kaip 
žymiausią antikos oratorių ir stilistą, bet ir kaip didžiai dorovingą žmo- 
gų, tinkantį būti pavyzdžiu jaunuomenei. 

Pirmosiose dviejose gramatikos klasėse dar buvo neįmanoma skaityti 
Cicerono. Todėl čia tenkintasi rinktiniais įo posakiais. Jį pradėdavo 
skaityti trečiojoje kolegijos klasėje. Iš pradžių skaityti patys lengviausi 
tekstai — parinkti laiškai Cicerono namiškiams. Kitais metais imdavosi 
jau sunkesnių laiškų. Cicerono laiškų užtekdavo visoms gramatikos kla- 
sėms, bet paskutinėje klasėje kartais buvo skaitomas veikalas „„Apie se- 
natvę“ (De senectute), arba „Scipiono sapnas“ (Somnium Scipionis). Poezi- 
jos klasėje jau skaitytos kai kurios Cicerono kalbos (pvz., „Pro Archia"“, 
„Pro rege Deiotaro“, „Pro Ligario“ arba „De officiis“, „De amicitia“). 
Retorikos klasėje buvo nagrinėjamos penkios kalbos prieš Verį, taip pat 
kalbos „Pro Roscio“, „Pro Rabirio“, „Katilinarijos“, retoriniai raštai (de 
Oratore, Orator) arba kiti veikalai. Kitų prozaikų skaityta mažai, ir tai 
tik dviejose aukščiausiose klasėse: Cezaris (De bello Gallico I-II), 
Kurcijus Rufus (Aleksandro istorija), Justino istorija, Saliustijus (Kati- 
linos sąmokslas), Livijus (pirmoji dekada), Tacitas (Analai). 

Iš poetų pirmiausia buvo skaitomas Ovidijus. Gramatikos klasėse 
buvo einami jo „Laiškai iš Ponto“, „Liūdnosios elegijos“ arba „„Kalendo- 
rius“, Aukštesnėse klasėse Ovidijų pakeisdavo Vergilijus, kurį pradėdavo 
jau paskutinėje gramatikos klasėje (Eneidos V, I ir Il knygos, kartais ir 
eklogos I, II ir III) ir Horacijus (dažniausiai buvo skaitomos odės, kar- 
tais satyros, o 1583 m. paskaitų tvarkaraštyje minima „liber de arte poe- 
tica“— tiesa, nepažymėta, kad tai Horacijaus veikalas, bet aišku, kad čia 
turima galvoje Horacijaus poetika). 

? Lenkijos provincijos 1711 m. pamokų tvarkaraštyje, beveik niekuo 
nesiskiriančiame nuo XVII a. pradžios tvarkaraščio, nurodomi dar tokie 
iotynų poetai: Tibulas, Juvenalis (satyros), Marcialo epigramos, Senekos 
tragedijos (Medėja, Šėlstantis Herkulis, Tijestas), Persijaus satyros, Sta- 
cijaus ,„Tebaida“. Galima spėti, kad šie autoriai buvo einami ir Vilniaus 
kolegijoje, nes Lietuvos ir Lenkijos provincijos nuolat glaudžiai bendra- 
darbiavo. 

1570 ir 1583 m. Vilniaus kolegijos pamokų tvarkaraščiuose nurodoma 
tik keletas graikų autorių — Isokratui priskirta „Kalba į Demoniką“ ir 
Ezopo pasakėčios. Iš poezijos minimos tik vadinamosios „Pitagoro eilės“ 
(Carmina aurea vel Pythagorea). Minėtame 1711 m. paskaitų tvarkaraš- 
tyje nurodomi dar tokie graikų autoriai: Jonas Auksaburnis, Gregorijus 
Naziansietis, Lukianas, Hesiodas (Darbai ir dienos), Isokrato ,,„Nikoklis“, 
Demostenas (trečioji Olinto kalba, arba Filipikos), Homeras (Iliados pir- 
moji giesmė), rinktinės graikų poetų epigramos, Teognidas. Greičiausiai 
Lietuvos, kaip ir Lenkijos, provincijoje tuomet buvo einami tie patys 
graikų autoriai. 

Filosofijos fakultete skaityti ir komentuoti Aristotelio veikalai (Orga- 
num, Physica, Metaphysica, Ethica), bet tai buvo ne filologinis, o filoso- 
finis veikalų nagrinėjimas. Parinktieji antikiniai autoriai skaityti neišti- 
sai: buvo ignoruojami tie jų kūriniai, kuriuose pasitaikydavo laisvesnių 
pažiūrų, skeptinių pasisakymų prieš religiją arba nepageidaujamų da- 
lykų. Kartais reikalingi kūriniai būdavo „apvalomi“, t. y. kupiūruojami. 
Ratio studiorum pabrėžia, kad antikiniai autoriai, kuriuos skaitys auklė- 
tiniai, turį būti apvalyti nuo „nešvankumų“, o įei autorius būtų toks 
„nešvankus“, kad jo jau negalima apvalyti, pavyzdžiui, Terencijus, tai 
tokio reikią visai atsisakyti. ,Nešvankumas" čia suprantamas labai plačia 
prasme — į jo sąvoką įėjo ir meilės poezija. Dėl to teko apvalyti auto- 
rius nuo pačios gražiausios poezijos, pavyzdžiui, iš „Eneidos“ reikėjo 
išbraukti visą Didonos epizodą kartu su ketvirtąja knyga, kuri iš tikrųjų 
yra mMeniškiausia visoje „Eneidoje“. Mokiniams nebuvo leidžiama skai- 
tyti Vergilijaus eklogų, išskyrus tris pirmąsias. Dar daugiau buvo ap- 
valytas Ovidijus: ne tik buvo išmestos ,Heroidės“, „Meilės menas“, ele- 
gijos, bet reikėjo atsisakyti įdomiausio veikalo „„Metamortfozių“ tik dėl 

to, kad ten surašyta daugybė gražiausių nelaimingos meilės mitų — iš 
Ovidijaus teliko liūdnosios elegijos, parašytos tremtyje, ir „Kalendorius“. 
Nukentėjo ir meilės elegijų autorius Tibulas. 

Tie „„apvalymai“ ne tik nuo tariamųjų nešvankumų, bet ir nuo libe- 
rališkesnių minčių ir apskritai nuo skeptiškų pažiūrų sužalodavo kūrinį. 
Jeigu dar pridėsime per mažą domėjimąsi istorija ir realijomis, tai bus 
aišku, kad mokiniai apie antikinį autorių susidarydavo vienašališką, iš- 
kreiptą vaizdą. 

Nors akademija turėjo savo spaustuvę, bet iki XVIII a. vidurio anti- 
kinių autorių tekstų leido labai mažai, versdamasi kitur išleistaisiais. 
Kartais akademija pati spausdindavo knygas kitose šalyse, tik tuo atveju 
ant spaudinio uždėdavo Lietuvos herbą — tai buvo ženklas, kad knyga 
skirta Lietuvai. Antikiniai autoriai Vilniuje nebuvo tyrinėjami, tad ne- 
buvo nė reikalo juos čia leisti — jų buvo galima gauti svetur, svarbu, 
kad tik tekstas būtų „apvalytas“. Todėl iš pirmojo akademijos laikotar- 
pio bibliografai nurodo vos vieną kitą romėnų autorių teksto leidimą, ir 
tai dažniausiai spausdintą ne Vilniuje, o Braunsberge arba Dancige. Taip 
buvo išleisti Horacijaus, Ovidijaus (,„Liūdnosios elegijos“, „Kalendorius“, 
„Laiškai iš Ponto“), Marcialo, Fedro, o daugiausia kai kurie Cicerono 
raštai (rinktiniai laiškai ir vienas kitas filosofinis kūrinys). Vilniuje kiek 
daugiau leista antikinių autorių vertimų į lenkų kalbą. 


LYRIKA IR EPAS 


Dar prieš Vilniaus akademijos įkūrimą buvo parašyta reikšmingų ir 
plačiai žinomų lietuviškos tematikos grožinių, publicistinių ir kitokių kū- 
rinių lotynų kalba. 

Iš pirmųjų lotyniškų autorių buvo Mikalojus Husovianas (apie 1480 — 
po 1533). Jo talentingai sukurta poema „Giesmė apie stumbro išvaizdą, 
žiaurumą ir medžioklę“ (Carmen de statura, feritate ac venatione bison- 
tis) išleista Krokuvoje 1523 m. Poemoje vaizdžiai nutapyta Lietuvos gam- 
ta, atsispindi krašto buitis ir papročiai, keliamos aktualios politinės 
problemos!!. Mykolo Lietuvio slapyvardžiu pasirašęs XVI a. vidurio publi- 
cistas įteikė Vilniuje Žygimantui Augustui traktatą „Apie totorių, lietu- 
vių ir maskvėnų papročius“!* (De moribus Tartarorum, Lituanorum et 
Moschorum), kuris sutrumpintas buvo išspausdintas Bazelyje 1615 m. Trak- 
tate griežtai kritikuojamos Lietuvos Didžiosios Kunigaikštystės visuome- 
nės ydos. Neeilinė figūra buvo ispanų kilmės teisininkas ir poetas Petras 
Roizijus (apie 1505—1571). Kai kuriuose jo eilėraščiuose satyriškai vaiz- 
duojamas rūmų gyvenimas, atsispindi sunki miestiečių ir valstiečių pa- 
dėtis!“, Politinių ir religinių kovų aplinkybėmis P. Roizijus parašė poemą 

„Tūkstanteilis“ (Chiliastichon). Neišlikusią Lietuvos istoriją lotynų kalba 
apie 1560 m. parašė publicistas, teisininkas, Vilniaus vaitas Augustinas 
Rotundas (priimtinė pavardė Mieleckis, apie 1520—1582). Jam, be to, 
priskiriamas publicistinis darbas lenkų kalba „Lenko pasikalbėjimas su 
lietuviu“ (apie 1565), ginantis lietuvių ir Lietuvos Didžiosios Kunigaikš- 
tystės teises Liublino unijos išvakarėse. Itin produktyvus buvo XVI a. 
poetas humanistas Jonas Radvanas, sukūręs epinę poemą Vergilijaus 
„Eneidos“ pavyzdžiu „Radviliada“ (Radivilias), išleistą Vilniuje 1588 m. 
Joje išaukštintas etmonas Mikalojus Radvila Rudasis, vaizduojama Lie- 
tuvos gamta, papročiai!“ | 

Šie ir kiti poetai bei publicistai sukūrė gana turtingą įvairių žanrų 
humanistinio pobūdžio lotyniškąją literatūrą“?, kurios tradicijomis galėjo 
remtis ir naujai įsteigta akademija. 

Akademijos lotyniškoji poezija susijusi su Europos lotyniškąja lite- 
ratūra, su antikinės literatūros žanrais ir formomis, kurie atgimė huma- 
nizmo laikais. Jai netrūksta vietinio kolorito, ryšio su Lietuvos Di- 
džiosios Kunigaikštystės politiniu ir kultūriniu gyvenimu, o retkarčiais 
atsišviečia ir liaudies padėtis. Lotyniškųjų raštų įtaka jaučiama besi- 
vystančios literatūros lietuvių kalba turiniui ir stiliui. 

Eiles, o rečiau ir prozą, kūrė profesoriai ir studentai. Savo kūrinius 
jie skirdavo akademiją lankantiems karaliams, dignitoriams; sveikindavo 
juos per vestuves, vardines, apraudodavo jų mirtį. Eilėmis apdainuoja- 
mos buvo pergalės, mokyklinės šventės, mokslo laipsnių suteikimas ir t. t. 
Eiles kurti privalėjo mokėti kiekvienas kolegiją baigiantis, todėl tarp 
kūrėjų daug atsitiktinių pavardžių. Pasitaikydavo, jog rašydavo poetikos 
ir retorikos profesoriai, o pasirašydavo studentų vardu. Ne viskas buvo 
ir spausdinama, kartais sveikinamajam įteikdavo rankraštį!?. Tokių kūri- 
nių net autoriai ne visada būdavo žymimi. Akademijoje vystėsi sveiki- 
nimų, panegirikų, epitalamų, epitafijų, epigramų, raudų lyriniai žanrai". 


'! B. Kazlauskas, Mikalojus Husovianas ir jo giesmė apie stumbrą. -—— Literatūra, t. 6, V., 
1963, p. 141. 

12 Mykolas Lietuvis, Apie totorių, lietuvių ir maskvėnų papročius, V., 1966. 

5 M. Ročka, Lietuviškoji Petro Roizijaus poezijos tematika ir jo kultūrinė veikla Lie- 
tuvoje. — Literatūra, t. 8, p. 130, 

4 B. Kazlauskas, Jono Radvano poema „Radviliada“. — Literatūra, t. 8, p. 277. 

I5 Žr. V. Abramavičius, XVi a. Vilniaus poetai. — Literatūros ir meno metraštis, V., 
1959; M. Ročka, V. J. Agripa — kultūros veikėjas ir literatas.— Literatūra, t. 10: M. Ročka, 
Apie XVI a, vidurio Vilniaus paskvilius. — Literatūra, t. 11(1), V., 1969; M. Ročka, Jono 
Andruševičiaus eilės. — Literatūra, t. 14(1), V., 1971; M. Ročka, Poleminis M. Radvilos Juo- 
dojo laiškas ir jo literatūrinė aplinka. — Literatūra, t. 15(1), V., 1973, ir kt. 

Iš Plg, T. Sinko, Poezja nowotacihska w Polsce. — Dzieje literatury pieknej w Polsce, 
cz. 1, Krakėw, 1935, p. 113—114. 

kj B. Kazlauskas, Lietuva humanistinėje lotyniškojoje literatūroje, V., 1974, (Rank- 
raštis. 


79 


Pagerbiant akademijos svečią, buvo skaitomi sveikinimai, atspindin- 
tys ne tik valdinių nuolankumą, bet ir išreiškiantys mandagia forma jų 
reikalavimus, pabrėžiantys akademijos nuopelnus. Sveikinimus dažnai 
deklamuodavo būriu. Akademijos atidarymo metais išspausdinti sveiki- 
nimai Steponui Batorui, apsilankiusiam Vilniuje“. Juose daug politinio 
gyvenimo atspindžių, karalius prašomas globoti akademiją. Sveikintojų 
lūpomis personifikuotai kalbėjo Respublika, Vilnius, Kolegija, įvairūs 
luomai, Apolonas su mūzomis. Kolegija, pavyzdžiui, prašėsi karaliaus 
palankumo ir pasižadėjo tarnauti krašto kultūrai: 


Iš manęs teišeina mene išlavinti Žmonės 
Ir pažinimo srity vyrai garsingi plačiai! 

Leidinėliais akademija yra sveikinusi Vilniaus vyskupą E. Valavičių, 
unitų šalininką R. Korsaką, Vilniaus vaivadą J. K. Chodkevičių, karalių 
Mykolą Kaributą Višniaveckį ir kitus didikus. Kai kurie sveikinimai 
rašyti proza. Kartais, kaip minėta, svečiai sveikinti įvairiomis kalbomis 
(lotynų, graikų, hebrajų, senąja slavų, lenkų, latvių, vokiečių, prancūzų 
ir kt.), norint parodyti akademijos studentų daugiatautiškumą. Į tokius 
rinkinius yra patekę ir lietuviškų sveikinimų (1589, 1648, 1729; žr. toliau). 

Panašus į sveikinimus ir panegirikų žanras. Jos skiriamos dažniausiai 
didikų, dignitorių, karalių, „šventųjų“ darbams išliaupsinti. Patetika, 
hiperbolizavimas gerokai sumažina šių kūrinių meninę vertę, nors kai 
kurios jų turinio idėjos — taikos, kultūros, dorovės — atitiko platesnių 
visuomenės sluoksnių lūkesčius. Panegirikas spausdindavo ir atskiromis 
knygelėmis. Pavyzdžiui, 1604 m. buvo išleistas panegirikų rinkinys, skir- 
tas plačiai žinomo Lietuvos Didžiosios Kunigaikštystės žemėlapio (Ams- 
terdamas, 1613) iniciatoriui ir mecenatui, akademijos spaustuvės Vil- 
niuje steigėjui, „Kelionės į Jeruzalę“ (Hierosolymitana peregrinatio) 
autoriui Mikalojui Kristupui Radvilai Našlaitėliui, kuris tais metais tapo 
Vilniaus vaivada!“. Panegirikos parašytos M. K. Radvilos vaikaičių ir 
kitų jų luomo studentų. 

Akademija stengėsi išsiugdyti poetų, gerai įvaldžiusių panegirikos 
žanrą, kadangi to meto visuomenei tai buvo svarbu. Šioje srityje išgar- 
sėjo K. Kojelavičius-Vijūkas ir J. Chondzinskis (žr. toliau). Panegiriko- 
mis pradėjo savo kūrybinį kelią Žymiausias Lietuvos XVII a. palias 
M. K. Sarbievijus. 

Populiarus buvo akademijoje ir epitalamos žanras — vestuvių daina. 
Didikų vestuvėms pagerbti epitalamų rinkinių išleista gana daug. Epi- 
tafijos ir raudos kuriamos mirusiems paminėti, jų nuopelnams iškelti. 
Jos rašomos dignitoriams, profesoriams. Didesnės raudos panašios į pa- 
negirikas. Daugelyje akademijos leidinių skelbiamos panegirinės epigra- 
mos, dedikacijos. Iš satyrinių epigramų paminėtinas trumpas L. Bojerio 

eilėraštis, nukreiptas prieš žymų humanistą ir publicistą, protestantą 
A. Volaną. Eilėraštyje labai piktai išjuokiama A. Volano pavardė?“, 

Akademijos poetai yra parašę keletą epinių didelių kūrinių. Pažinti- 
nės ir meninės vertės turi paprastai L. Bojeriui priskiriama epinė poema 
„Karoiomachija“— ,,Karolių mūšis“ (Carolomachia), išspausdinta akade- 
mijos spaustuvėje 1606 m.! Laurynas Bojeris (1563—1619) kilimo švedas, 
1587 m. priimtas į jėzuitų ordiną. Mokėsi Vilniaus akademijoje, čia Vė- 
liau profesoriavo. „,Karolomachija“ skiriama 1605 m, Salaspilio (Kirchhol- 
mo) mūšiui, kur Švedijos karaliaus Karolio IX kariuomenė (14 tūkst.) 
buvo sumušta Lietuvos kariuomenės (4 tūkst), vadovaujamos didžiojo 
etmono, Žemaičių seniūno, Livonijos administratoriaus, Kražių kolegijos 
ikūrėio Jono Karolio Chodkevičiaus. Todėl kūrinys ir vadinasi „„Karolių 
mūšiu". 

Nemaža poema (per 2000 eilučių) parašyta gyvai ir vaizdingai. Žiau- 
riam, atkakliam, gudriam Karoliui IX priešpastatomas kuklus, bet labai 
ryžtingas J. K. Chodkevičius, ginąs tėvynę ir Livoniją. Gana plačiai 
vaizduojami įvykiai abiejų kariuomenių stovyklose, dinamiškai ir deta- 
liai sukurtos mūšio ir švedų sutriuškinimo scenos. Paskutiniame skyriu- 
je — šventiškas Vilnius, laukiantis grįžtančio J. K. Chodkevičiaus. Apra- 
šomos numatytos sutikimo iškilmės, kurių kuklusis J. K. Chodkevičius 
išvengia, atvykęs į Vilnių naktį. L. Bojerio poemoje daug tikrų istorinių 
faktų, smulkmenų, ryškūs pagrindinių veikėjų — J. K. Chodkevičiaus, 
Karolio TX — charakteriai. Antra vertus, J. K. Chodkevičiaus paveikslą 
autorius stengėsi panaudoti katalikybei propaguoti ir valdovui Zigman- 
tui Vazai aukštinti. Mokyklinio teatro alegorijas primena tokie poemos 
personažai, kaip Dūna (Dauguvos upė), Gavija (Gaujos upė) ir Baltė 
(Baltijos jūra). 

Pažintiniu atžvilgiu reikšminga anglų kilmės Lietuvos didiko (egues 
Lituanus), akademijos studento Jokūbo Benečio poema „Viešpaties de- 
šinės galybė“ (Virtus dexterae domini), išleista akademijos spaustuvėje 
(1674 m.) su vilniečio dailininko L. Kščonovičiaus iliustracija? XVII a. 
Žečpospolita sunkiai kariavo su Turkija. Du dideli mūšiai, 1621 m. ir 
1673 m., įvyko prie Chotino (Besarabijoje), ir abu jie buvo laimėti. Mū- 


8 Gratulationes serenissimo ac potentissimo principi, Stephano I.. A studiosis Collegii 
Vilnensis... Vilnae, 1579. 

!9 Illusirissimo D. Nicolao Christophoro Radzivilo... nomine totius Academiae Vilnen- 
sis... summa fide et observantia,,, Vilnae, 1604. 

2 Responsio R. D. Andreae Jurgewicz, canonici Vilnensis, ad famosum Andreae Volani 
contra summum pontificem libellum.., Vilnae, 1587. 

a Kazlauskas, Laurencijus Bojeris ir jo poema „Karolomachija“, V., 1974. (Rank- 
raštis. 

„*B. Kazlauskas, Trys šimtai metų Vilniaus akademijos leidiniui: Jokūbas Benetis. 

„Virtus dexterae domini...“, 1674 m, — Knygotyra, t. 4(11), V., 1974. 

šiuose kovėsi taip pat Lietuvos Didžiosios Kunigaikštystės kariuomenė. 
J. Benečio poema skirta 1673 m. mūšiui. Poemos pradžioje, sekdamas 
antikos pavyzdžiais, autorius kreipiasi į Mūzą, apibūdina sunkią valsty- 
bės padėtį karo išvakarėse. Aprašęs grobikiškus Turkijos ketinimus, 
leidęs prabilti Tėvynei ir karo dievui „lietuviškajam Marsui“, J. Benetis 
piešia žiauraus mūšio vaizdus, iškeldamas Lietuvos kariuomenės narsumą. 
Antroji kūrinio dalis — tartum Lietuvos ir Lenkijos kariuomenių vadų, 
dalyvavusių mūšyje, katalogas. Išaukštinami Jonas Sobieskis, po šios 
pergalės išrinktas Lietuvos ir Lenkijos karaliumi, Lietuvos Didžiosios Ku- 
nigaikštystės etmonas Mykolas Kazimieras Pacas ir daug kitų. Kūrinio 
vaizdingumą mažina nuolatinės sąsajos su antikine mitologija ir istorija; 
jomis autorius norėjo suteikti poemai pakilumo, pabrėžti vaizduojamų 
įvykių reikšmę. 

Grožinių elementų yra akademijos profesorių ir studentų proza para- 
šytuose panegirinio, publicistinio pobūdžio rašiniuose, istoriografijos dar- 
buose. Žymiausias istoriografijos veikalas yra A. Kojelavičiaus-Vijūko 
„Lietuvos istorija“ (Historia Lituana, d. 1—2, 1650—1669). Perdirbdamas 
M. Strijkovskio „Kronikos“ (1582) medžiagą, A. Kojelavičius pasiekė 
aukšto literatūrinio lygio?s. Jis sutvarkė teksto kompoziciją, atrinko svar- 
biausius įvykius, sukoncentravo temas. Pasakojimas logiškas, orus, re- 
miasi antikinių istoriografų (Tito Livijaus ir kitų) stiliumi. Epišką 
objektyvumą gyvina sentencijos, aforizmai, maksimos. Įvairioms turinio 
situacijoms autorius parinko ir formą. Tai glausti ir platesni bataliniai 
paveikslai, tragiškai nuspalvintos žudynių scenos, padavimai ir legendos, 
retoriškos vadų kalbos, literatūrinio portreto bandymai. Stengdamasis 
susieti istorinių asmenų charakterį su darbais, A. Kojelavičius jų mintis 
kartais reiškia vidinio monologo forma. Dėl stiliaus ryšio su antikine 
istoriografija „Lietuvos istorija“ gali būti laikoma vienu paskutiniųjų 
renesanso ir humanizmo epochos paminklų lietuvių literatūrojež“. 


M.K. SARBIEVIJUS 


Vienas žymiausių to meto poetų, popiežiaus Urbono VIII premijos 
laureatas, poezijos teoretikas buvo akademijos auklėtinis, o vėliau pro- 
iesorius mozūras Motiejus Kazimieras Sarbievijus (1595—1640). Jo „Ly- 
rikos knygos“ (Lyricorum libri tres) pirmą kartą buvo išleistos Kelne 
1625 m., netrukus (1628) papildytos — Vilniuje ir kituose miestuose. Au- 
torius išgarsėjo visoje Europoje, susilaukdamas reto pasisekimo: jo kūryba 
leista kelias dešimtis kartų įvairiuose Europos kraštuose, versta į daugelį 
kalbų. P. P. Rubensas yra sukūręs M. K. Sarbievijaus poezijos knygai 
antraštinį puslapį (1632). Tačiau, laikui bėgant, poeto šlovė priblėso. Vis 
dėlto kai kas iš M. K. Sarbievijaus lyrikos neprarado vertės. Geriausi jo 

eilėraščiai išversti ir į lietuvių kalbą??. Poetikos istorijai svarbūs 
M. K. Sarbievijaus darbai, kuriuose nagrinėjami įvairūs teorijos klausi- 
mai — literatūros rūšys, žanrai, stilius*“, 

M. K. Sarbievijus gimė Plocko vaivadijoje, Sarbievo dvare. Baigęs 
Pultusko kolegiją, studijavo Vilniaus akademijoje ir Braunsberge. Pas- 
kui dėstė sintaksę ir poetiką Kražių kolegijoje (1617—1618), retoriką — 
Polocko kolegijoje (1618—1620). Grįžęs į Vilniaus akademiją, dvejus 
metus studijavo teologiją?'. Tęsti studijų dar buvo išsiųstas į Romą 
(1622—1625), kur domėjosi antika, suartėjo su italų meno ir mokslo žmo- 
nėmis, skaitė paskaitas ,„Apie aštrųjį ir šmaikštųjį stilių..., arba Seneka ir 
Marcialis“ (De acuto et arguto... sive Seneca et Martialis), pradėtas ra- 
šyti dar Lietuvoje. 

Grįžęs iš Romos (1625), M. K. Sarbievijus netrukus paskiriamas dės- 
tyti retorikos Polocko kolegijoje, o 1627 m. pradeda dirbti Vilniaus aka- 
demijoje. Dėstė retoriką, filosofiją, teologiją, ėjo filosofijos ir teologijos 
skyrių dekano, akademijos rektoriaus patarėjo pareigas. 1635 m. buvo 
paskirtas akademijai priklausiusios šv. Jono bažnyčios pamokslininku. 
Ėmęs garsėti oratoriaus menu, tais pačiais metais tapo Vladislovo Vazos 
rūmų pamokslininku ir išvyko į Varšuvą. Vėliau M. K. Sarbievijus ne 
kartą lankėsi Lietuvoje ir Vilniuje. 1636 m. akademijoje jam iškilmingai 
suteiktas teologijos daktaro laipsnis. 

Karaliaus pamokslininko pareigos slėgė M. K. Sarbievijų. 1639 m. jis 
skundėsi laiške Plocko vyskupui S. Lubienskiui, kad nuolat verčiamas 
sakyti pamokslus „bažnyčioje, rūmuose ir net medžioklėje“Žš. Nuovargis, 
negalėjimas atsidėti vien kūrybai ardė M. K. Sarbievijaus sveikatą. 
1640 m., išsiprašęs atleisti iš pamokslininko tarnybos, skubiai ruošėsi ke- 
liauti į Lietuvą“?, bet po kelių dienų mirė. Palaidotas Varšuvoje. 

Poetas buvo vadinamas „sarmatų Horacijum“. Remdamasis tradicija, 
jis ieškojo pavyzdžių antikoje ir savo mylimiausiu mokytoju pasirinko 
Horacijų, kurį mokėjęs atmintinai. Amžininkai manė, kad M. K. Sarbie- 
vijus kuriąs naują lotyniškosios poezijos rūšį, ir svarstė, kuo ji geresnė 
ar blogesnė už Horacijaus lyriką??. Horacijaus poezijos poveikis palaikė 


23 V. Žulys, A. Vijūkas-Kojelavičius ir jo „Lietuvos istorija“.— Pergalė, 1959, Nr. 11, 
p. 149, 

24 J. Jurginis, Renesansas ir humanizmas Lietuvoje, p. 272. 

2 M. K. Sarbievijus, Miškų žaidimai, Iš lot. k. vertė Alb. Žukauskas, V., 1958. 


2 E, Sarnowska-Temeriusz, Wiedza o poeziji. Stan badai. — Problemy literatury staro- 
polskiej, seria 1, Wroctaw..., 1972, p. 509. 


2 E, Ulčinaitė, Sarbievijus Vilniaus universitete.— Literatūra, t. 17(16), V., 1975, p. 59. 
2 J, Oko, Maciej Kazimierz Sarbiewski poeta uwienczony, Wilno, 1923, p. 8. 


2 T. W/all] Maihiae Casimiri Sarbievii vita. — M. C. Sarbiewski. Poemata omnia. Sta- 
raviesiae, 1892, p. XXXI, 
30 Cz, Hernas, Barok, Warszawa, 1973, p. 201—-202. 

M. K. Sarbievijaus ryšį su humanistinė kultūra, atitiko jo lyrinę prigimtį, 
neleido nukrypti į barokinį kraštutinumą. 

Poeto eilėraščių, pagal Horacijų dažniausiai vadinamų odėmis, tema- 
tikoje galima skirti keletą vyraujančių motyvų. 

Žymią vietą jo poetiniame palikime užima religinės odės ir epigramos 
abiejų Biblijos testamentų tematika, taip pat panegirikos bažnyčios dig- 
nitoriams. Kitą tematinę grupę sudaro panegiriniai, proginiai eilėraščiai, 
dedikuojami daugiausia Lietuvos didikams (Chodkevičiams, Radviloms, 
Rudaminoms ir kt.); jiems autorius yra skyręs ir kalbų proza. Didelis 
pluoštas jo eilėraščių parašyti vadinamąja turkiškąja tematika. Tuo laiku 
Turkijos ekspansija Balkanų pusiasalyje ir gretimose šalyse kėlė pavojų 
Lietuvai—Lenkijai ir kitoms Europos valstybėms. Šiuos istorinius įvy- 
kius M. K. Sarbievijus kartais suvokdavo kaip krikščioniškosios Europos 
kovą su „pagonimis“ turkais. Tačiau kai kuriose odėse tai apmąstoma 
platesne politine ir visuomenine prasme. Tokios yra odės apie 1621 m. 
Chotino mūšį, kuriame J. K. Chodkevičiaus vadovaujamos pajėgos su- 
mušė Turkijos kariuomenę, ir kiti kūriniai („Lenkų raiteliams“, „„Galezo, 
Dakijos žemdirbio, daina“, ,„Apie taikos naudingumą“). Gilus taikos pasi- 
ilgimas išreikštas jo odėje „Šviesiausiajam D. J. Zadzikui". | 

Vertingiausioji M. K. Sarbievijaus lyrika — filosofiniai-refleksiniai ei- 
lėraščiai. Juose poetas siekia gyvenimo išminties, gerų darbų (,„„Publijui 
Memijui“), pasijuokia iš visuomenės ydų — garbės ir turtų troškimo 
(„Nieko kvailai nereikia bijoti nei norėti“), puošeiviškumo, vyrų išlepi- 
mo („Peikia amžiaus neveiklumą“). M. K. Sarbievijaus filosofinėse ir 
moralinėse idėjose, kaip ir Horacijaus kūryboje, atsispindi kai kurie 
stoikų filosofijos principai: kantrybė („Aurelijui Lykui“), kuklumas, „ne- 
mariosios mintys“ („Markui Silicernijui“). Panašios pasaulėjautos nu- 
spalvinti gamtos, kaimo vaizdai (,,„Narevui“j, jo asmeninė lyrika (,„Kris- 
pui Levinijui“, Draugams“). 

Plocko vyskupas S. Lubienskis pasigedo mozūro kūryboje lenkiško- 
sios tematikos ir kolorito, sakydamas, kad poetas pamiršęs savo kilmę. 
Iš tikrųjų pačios gyvenimo aplinkybės lėmė tai, kad M. K. Sarbievijaus 
eilėraščiuose žymią vietą užima Lietuva. Čia jis gyveno apie penkiolika 
metų — ėjo aukštąjį mokslą, žengė pirmuosius pedagoginio darbo žings- 
nius, ėmė garsėti poetine kūryba ir mokslo darbais, o vėliau profesoriavo 
savo alma mater. 

Lietuviškieji jo kūrybos motyvai nėra vienodos vertės. Neperžengė 
feodalinės Kultūros ribų panegirikos didikams, pavyzdžiui, paties poeto 
Kražiuose įteikta „Padėka Kražių gimnazijos statytojui, šviesiajam Jonui 
Karoliui Chodkevičiui“. Jauno poeto barokiškame kūrinyje lietuviški 
elementai tėra puošmenos. Tačiau M. K. Sarbievijui yra pavykę sukurti 
gražių Lietuvos kraštovaizdžių, buities scenų. 

Odėje „Pauliui Kozlovijui" gamtos jausmas susiliejęs su apmąstymais 
ir Vilniaus bei jo apylinkių reginiu, atsiveriančiu nuo Lukiškių (dabar 
Tauro) kalno (vertė Alb. Žukauskas): 

Įkopkim į Lukiškių žaliąjį kaubrį, 
Iškilniojo ąžuolo švelniai užklotą, 
Beklausantį ošiančių 

Versmių, kurios teka šalia, 


Tenai mes iš kalno viršūnės išvysim 
Šlovingąjį Vilnių, matysim, kaip miestą 
Apjuosus, vingiuodama, 

Praplaukia sraunioji Neris. 


Aure, Gedimino aukštoji tvirtovė 
Puikuojasi kalno viršūnėj iškilus, 
Ir kuorais išdidusiais 

Paskęsta žilam debesy. 


Žvelgdamas į naujų pastatų bokštus, poetas byloja: 


Kaip tautos pakyla, ramybei ir taikai 
Pastoviai atėjus! 


Eilėraštyje „(Garbė sąžiningam poilsiui“, parašytame Horacijaus mo- 
tyvais, išreikšti įspūdžiai, aplankius vasarą Nemenčinę. Poetas švelnio- 
mis, idiliškomis spalvomis piešia gamtą ir lietuvių valstiečių gyvenimą 
(vertė Alb. Žukauskas): 


Pasidžiaugęs eglėm, jų gaiviom paunksmėm, 
Prieangy, Kur nors prie tuopos atsisėsiu 
Tr bet koks kaimiečio maistas, laukęs svečio, — 
Sūris ar varškė — išalkusiam pravers. 
Numalšinsiu alkį šiam tyliam kampely 
Duonos riekele, į druską padažyta, 

O pagardinsiu ją, žemuogę nuskynęs, 

Tai skaniau atrodys nei brangi žuvis. 
Ir geriau bus pupos, kaimiški kopūstai, 
Ar miškų karvelis, ar žąsis laukinė, 
Paduota sunkiam moliniam dubenėly, 

Visa, ko taip bijo gomurys lepus. 
Krūmuose dūduoja piemenio birbynė, 
Šaukia kaimenę, kad nepaklystų, 

Dvaro šienpioviai iš pabario pareina, 
Gaudžia sutartinė per žalius laukus. 
Dirvomis pargirgžda pakrauti vežimai. 
Žmonės aukso pėdus veža kulti, 

Ir mieli bičiuliai tavo ranką spaudžia, 
Šiltas jausmas liejasi širdin... 


Paties M. K. Sarbievijaus žodžiais tariant, „naujo ir metro, ir sti- 
liaus"?! yra dešimties eilėraščių ciklas „Miškų žaidimai“ (Silviludia). Tai 
eilėraščiai, kuriuos M. K. Sarbievijus dedikavo 1637 m. Lietuvoje me- 
džiojusiam Vladislovui Vazai. Medžioklės palydoje privalėjo dalyvauti 


31T, W/ali/, Mathiae Casimiri Sarbievii vita, p. XIII, 

ir pats poetas. „Žaidimuose“ minimos Metelių ežero, Birštono, Merkinės, 
Šalčininkų apylinkės. Ilgą laiką buvo manoma, kad ciklas, pirmą kartą 
paskelbtas jau po M. K. Sarbievijaus mirties, vaizduoja Lietuvos gamtą, 
išreiškia jos sukeltus įspūdžius. Ne per seniausiai paaiškėjo, kad beveik 
visas „Miškų žaidimų“ tekstas M. K. Sarbievijaus nurašytas iš italų poeto 
M. Betinio poemos „Liudvikas“ ir pritaikytas Vladislovo Vazos medžiok- 
lei Dzūkijoje?2. 

Be traktato ,„Apie aštrųjį ir šmaikštųjį stilių“, M. K. Sarbievijus, grį- 
žęs iš Romos ir profesoriaudamas Polocke bei Vilniuje, parašė dar kelis 
tecrinius traktatus —,,Lyriniai charakteriai, arba Horacijus ir Pindaras“, 
„Apie eleginės poezijos teigiamybes ir ydas, arba Ovidijus“, „„Apie to- 
buląją poeziją, arba Vergilijus ir Homeras“ ir „Apie sentencijų figūras'?3, 
Šiuos darbus M. K. Sarbievijus skaitė Vilniaus akademijos ir Polocko 
kolegijos studentams, nagrinėdamas bendruosius meno, literatūros žanrų, 
stiliaus klausimus. Pastabos nuorašuose liudija, kad iš jo teorinių darbų 
mokytasi ir kitose Lietuvos mokyklose. 

Poetikos paskaitose M. K. Sarbievijus rėmėsi daugiausia antikiniais 
rašytojais, oratoriais ir teoretikais, svarbiausius jų įrašydamas į traktatų 
pavadinimus. Savo darbus jis grindė taip pat naujausiomis J. C, Skalige- 
rio ir J. Pontano poetikomis. M. K. Sarbievijaus estetinėse pažiūrose 
susikryžiuoja klasikinės-humanistinės ir barokinės sampratos“. Teoriškai 
geriausi darbai —, „Apie tobuląją poeziją“ ir „Apie aštrųjį ir šmaikštų- 
ji stilių“. 

Didžiausias autoritetas bendraisiais meno dėsniais M. K. Sarbievijui 
buvo Aristotelis. Jis rėmėsi Stagiriečio mimėsės teorija, tvirtindamas, kad 
menas imituoja gamtą, būtį. Poezija tai atliekanti žodžiu, pateikdama 
tačiau ne tikrovės kopijas, o jos galimybes. M. K. Sarbievijus reikalauja, 
kad vaizduojami veiksmai būtų žymūs, pabrėžia fantazijos vaidmenį. 
Bet kai Kuriais atvejais jis prasilenkia su Aristotelio teiginiais. Antikos 
mąstytojas bendrųjų poezijos priežasčių ieškojo žmogaus prigimtyje, 
o M. K. Sarbievijus pareiškia, kad poezijos šaltinis — dievybė. Jos įkvėp- 
tas poetas pats tampa kūrėju, poezijos betarpiškąja priežastimi. Tai vėl 
primena renesanso estetines idėjas“?. Svarbiausia literatūros rūšis 
M. K. Sarbievijui ne drama, ypač tragedija, kaip Aristoteliui, bet epas 
(Vergilijus, Homeras). Kitur aukščiau už viską jis kelia Biblijos temas, 
nes XVII a. poezijoje antikiniai ir religiniai motyvai gyvavo greta““. Kai 
kuriuos teorinius reikalavimus, pavyzdžiui, kad vienas poezijos uždavi- 
nių yra mokyti skaitytoją, M. K. Sarbievijus perėmė ir iš Horacijaus 
„Laiško Pizonams“ (,„Apie poezijos meną“). 

Traktate ,„Apie aštrųjį ir šmaikštųjį stilių“ reikalaujama stiliaus aštru- 
mo, kuris taip apibrėžiamas: „„Aštraus stiliaus kalba jungia nedarną ir 
darną““'. Abu komponentai turi išlaikyti pusiausvyrą, antitezės turi susi- 

jungti. Aštrų turinį reikia išreikšti šmaikščia forma. Tokio stiliaus tiks- 
las — sukelti nuostabą ir pasitenkinimą. Taigi M. K. Sarbievijaus stiliaus 
teorija primena tokias barokines kryptis, kaip konceptizmas Ispanijoješš 
ar marinizmas Italijoje, siekusias stebinti. Tačiau poetas pats kūrė pa- 
prastesniu, artimu antikiniams poetams stiliumi. 

Stiprus ryšys su antika atsispindi ir M. K. Sarbievijaus pažiūrose į 
dramą. Jis kritikuoja teatro piktnaudžiavimą alegorijomis ir apgailes- 
tauja, kad savo jaunystės kūriniais ir pats prie to, gal būt, prisidėjęs““. 
Pažymėtina, kad M. K. Sarbievijus nepatarė tragedijose vaizduoti „šven- 
tųjų“ kankinių, remdamasis Aristotelio aiškinimu, kad tragedijos esmę 
sudaro nelaimė, atsirandanti dėl žmogaus klaidos“?. Tačiau barokinis 
teatras labai pamėgo ir alegorinius personažus, ir dramas apie „šventuo- 
sius“ kankinius. 


DRAMATURGIJA AKADEMIJOJE 


Pirmaisiais kolegijos veiklos metais buvo suvaidintas spektaklis, ku- 
riuo pradedama ne tik akademijos mokyklinio teatro, bet ir apskritai 
Lietuvos teatro istorija*!. 1570 m. spalio 18 d., prieš pat moksio metus, 
kolegijos kieme suvaidinta „„Comoedia Hercules“, parašyta, greičiausiai, 
italo S. Tučio. Nuo to laiko, kaip ir kitose Europos mokyklose, čia buvo 
praktikuojamas scenos menas — deklamacijos, dialogai, tragedijos, ko- 
medijos. Nors teatrą ir varžė griežta ordino reglamentacija, tačiau iš jė- 
zuitų vadovybės priekaištų mokyklų vadovams matyti, jog pasaulieti- 
nės idėjos ir naujovės skverbėsi į jų mokyklinius teatrus**. 


32 J, Sparrow, Sarbiewski's „Silviludia“ and Their Italian Source.— Oxford Slavonic Pa- 
pers, vol, VIII, 1958, 

33 Characteres lyrici seu Horatius et Pindarus; De virtutibus et vitiis carminis elegiaci 
seu Ovidius; De perfecta poesi sive Vergilius et Homerus; De iiguris sententiarum. Visi 
darbai su vertimais į lenkų kalbą pirmą kartą paskelbti leidiniuose; M. K. Sarbiewski, O 
poezji doskonaleį, czyli Vergiliusz i Homer, Wroclaw, 1954; M. K. Sarbiewski, Wyklady 
poetyki, Wroclaw-Krakow, 1958, 

34 M. Ročka, Apie Sarbievijaus poetiką. — Senosios lietuvių literatūros baruose, V., 
1971, p. 62. 

3 T. Baūrkynac, OyepKk pa3BHTHA 3CTeTHUECKOK MBICAKM B AurBe, M., 1972, p. 62. 

5 T. Bienkowski, Antyk-biblia-literatura. — Problemy literatury staropolskiej, seria 1, 
Wroctaw..., 1972, p. 337. 

37 M. K. Sarbiewski, Wyktady poetyki, p. 10, 

88 Cz, Hernas, Barok, p. 198. 

32 M. K. Sarbiewski, O poezji doskonaleį... kn. 1, sk. 4. 

9 M. K. Sarbievijus, Apie tobuląją poeziją, arba Vergilijus ir Homeras. IX knyga. Apie 
L ir komediją, arba Seneka ir Terencijus. Vertė M. Ročka,. — Literatūra, t. 12(1), V., 
1970, p. 112, 

41 V. Maknys, Lietuvių teatro raidos bruožai, V., 1972, p.30. 

42 V. Zaborskaitė, Mokyklinis teatras Lietuvoje XVI-XVIII a., V., 1975, (Rankraštis. — 
Lietuvos TSR MA Istorijos institutas. Menotyros sektorius) Toliau poskyris apie drama- 
turgiją parašytas, remiantis šiuo darbu. 


87 


Vaidindavo studentai, o žiūrovai buvo įvairių luomų. Vaidinimai 
vykdavo mokslo metų pradžioje ar pabaigoje, per užgavėnes, įvairias 
šventes. Vadovybė reikalavo, kad teatras būtų didaktinis, propaguotų 
tik religijos dorybes, moralės pamokymus, bet teatrui neužteko vien jų. 
Neabejotina, jog Europos teatro pasiekimai buvo žinomi ir Lietuvoje. 
Pavyzdžiui, per angio J. Simono, austrų J. Maseno, N. Avancino sekimus 
Lietuvos mokyklinėje scenoje plito V. Šekspyrui artimo tragizmo mo- 
tyvai. Yra žinoma, kad kelti vietiniai autoriai XVII a. lankėsi Austrijoje 
ir Romoje, kur klestėjo baroko dramaturgija. XVIII a. mokyklinį teatrą 
pradėjo veikti klasicizmas. Savitą akademijos teatro puslapį sudarė vai- 
dinimai iš Lietuvos istorijos. Spektakliai vaidinti lotynų kalba, 0 prolo- 
gai ir intermedijos, kur netrūko satyros elementų, —ir vietinėmis kal- 
bomis. 

Nuo 1570 m. iki 1600 m. kolegijoje ir akademijoje pastatyta ne ma- 
žiau kaip dešimt tragedijų ir komedijų. Komedijomis buvo vadinamos 
dramos su laiminga pabaiga. Be S. Tučio „Heraklio“, parodytos italo 
F. Benčio, ispanų J. de Akostos, J. de Viktorijos dramos. Iš to laikotarpio 
žinomi du akademijoje dirbę autoriai, kurie rašė jos teatrui. Chronolo- 
giškai pirmiausia reikia minėti mozūrą Kasparą Pentkovskį (1554—1612), 
kuris Vilniaus akademijoje mokėsi ir dėstė su pertraukomis nuo 1581 m. 
iki 1592 m. Vilniuje vaidinti K. Pentkovskio dialogai „Apie taiką“ (1582), 
„Bakchas“ (1584) ir kt. Antrasis autorius — lenkų dramaturgas ir filologas 
Gžegožas Knapskis (1564—1639), mokęsis Vilniuje. Jis sukūrė dramą 
„Mylintis tėvą“ (Philopater, 1596) ir tragediją „Šventoji Felicija“ (1597). 
Tai tas pats G. Knapskis, pagal kurio žodyną (1621) K. Sirvydas parengė 
savo „Trijų kalbų žodyno“ vėlesnius leidimus. 

Didžioji dalis dramų — anoniminės. Jas rašydavo dažniausiai poetikos 
ir retorikos profesoriai. Tekstai paprastai nespausdinti, todėl jų teišliko 
nedaug, o programose, kurios pradėtos spausdinti vėliau, autoriai ne- 
nurodomi. Kūrinių originalumas nevienodas, nes jie, keliaudami iš krašto 
į kraštą, buvo perdirbinėjami. Statytos pjesės ir iš kitur — Italijos, Ispa- 
nijos, Vokietijos, Austrijos. Lietuvos istorijos temomis rašė, reikia ma- 
nyti, pirmiausia iš Lietuvos kilę autoriai. 

Iš pradžių tematika buvo dažnai biblinė. Įsigalint barokui, XVII a. 
populiarėja hagiografinės-martyrologinės dramos, kur vaizduojami „šven- 
tieji“ kankiniai. Į XVII a. pabaigą dažnai pasitaiko vaidinimų apie To- 
limųjų Rytų kraštus; tai susiję su katalikiškąja misijų veikla, Svarbiau- 
sią vietą XVII a. teatre užima istorinė tematika. Siužetai imami iš anti- 
kos, senovės Rytų, ankstyvųjų viduramžių, Europos valstybių istorijos. 
Padaugėja kūrinių ir Lietuvos istorijos temomis. Vaidinimuose atsispindi 
taip pat ano meto dabartis — kovos su Turkija ir kt. 

Be religinių idėjų, dramaturgijoje netrūksta ir etinių vertybių, pa- 

saulietinių problemų sprendimo. Išminties, mokslo, kultūros, kilnumo pra- 
našumas prieš tamsią jėgą ir egoizmą keliamas tokiuose kūriniuose, kaip 
G. Knapskio „„Mylintis tėvą“, V. Narmunto „Vilnius, kunigaikščių sos- 
tas“ (1683), K. Garšvilos „Išminčiaus ištrėmimas" (1696) ir kt.** Lietuviški 
motyvai panaudojami dramoje „Triumfo kelias“, pastatytoje Vilniuje 
1712 m. Joje rodoma, kaip Vaidevutis su broliu Borusu ir sūnumis Sai- 
monu bei Litalanu (iš jų padavimas kildino prūsus, žemaičius ir aukštai- 
čius-lietuvius) įveikė klastingus savo priešus ir buvo išrinktas sujungtų 
genčių karaliumi, nes mokėjo išmintingai kalbėti, sąžiningai elgėsi ir 
gyvenime ragino sekti bičių pavyzdžiu. Šiame kūrinyje pagonybė pri- 
Iygsta antikinei mitologijai: triumfuojantis Vaidevutis pasirodo antikos 
oratorių tarpe, jo garbei šoka nimfos. 

Teisingumas nugali vadinamosiose teisminėse dramose, kurios buvo 
statomos per Lietuvos Vyriausiojo tribunolo sesijas. Tai K. Einoravi- 
čiaus (?) „Išmoningas likimo žaismas“ (1695), žemaičio V. Griškevičiaus 
„Dionizas, Sirakūzų valdovas“ (1697), T. Bogušo „Eutropius“ (1754), ne- 
išaiškintų autorių kūriniai““. 

Blogio, intrigų, nusikaltimų, moralinio smukimo pražūtingas pasek- 
mes rodė žemaičio I. Holovino tragedija „Fraato valdžia“ (1698), kurioje 
klastingasis Fraatas naudojasi kitų pasitikėjimu. Šioje tragedijoje įžvel- 
giama šekspyriškų bruožų, atėjusių per J. Simoną. Yra panašumo tarp 
Praato ir ledi Makbet, Jago, tarp Orodo ir Otelo. 

Kūriniai Lietuvos istorijos temomis buvo rašomi, remiantis M. Strij- 
kovskio, A. Kojelavičiaus-Vijūko, M. Miechovitos, M, Kromerio ir kitų 
istorikų veikalais. Be jau minėtų dramų apie Vilnių, Vaidevutį, Algirdą, 
Skirgailą, akademijoje buvo suvaidinti K. Vazgirdo „Ženklelis ant Lie- 
tuvos krūtinės“ (Vilniaus akademijos istorijos motyvais, 1731), neišaiškin- 
tų autorių „Taikos sutartis“ (apie Vaišvilką, 1688), „Nerami ramybė“ (apie 
Aleksandrą, 1718), „Šventas alkis“ (apie Algirdą, 1732). Dramos iš Lietu- 
vos istorijos vaidintos ir kituose Lietuvos jėzuitų provincijos teatruose. 
Tai susiję ir su gana dažnu profesorių kilnojimu iš vienos Mokyklos į 
kitą. Vytauto politinius siekimus ir Žalgirio mūšį vaizduoja „„(Garbėtroš- 
kos kelias“ (Reselis, 1694) ir „Skanėstai ant Lietuvos karžygio Alek- 
sandro-Vytauto stalų“ (Pinskas, 1717). „Pagarbos piūtyje“ (Gardinas, 
1720) pasakojama apie Traidenio sūnų Rimantą-Laurą. Mindaugui skirtas 


*3 Žr. Vainilavičiaus „Poetas tremtinys“ (1715), S. Paškevičiaus „Meilės karas“ (1750), 
taip pat neišaiškintų autorių dramas: „Išminties triumfas“ (1681), „Apvainikuotoji išmintis“ 
(1682), „Karališkas užmokestis mokytojui“ (1692); „Pyras už Epiro sienų“ (1721), „Laisvės 
vainikas tėvo galvai“ (1727), „„Supančiotos išminties laisvas žingsnis“ (1738) ir kt. 

+ „Purpuru papuošta girtuoklystė" (1678), „Algirdas, Lietuvos didysis kunigaikštis“ 
(1687), „Kapuja po Kampanijos“ (Apie Skirgailą, 1690), „Vladislovas, Vengrijos karalius“ 
(1699) ir kt. Pergalėms prieš Turkiją skirtos dramos: „Šv. Stanislovas, pergalės prieš Os- 
maną prie Chotino nešėjas“ (1670), „Lenkijos ir Lietuvos galybės paveikslas“ (1694). 

vaidinimas ,,„Nelaiminga valdovo mirtis“ (Pšemislis, 1730). Socialiniu ir 
psichologiniu atžvilgiu išsiskiria Braunsberge 1730 m. pastatyta tragedija 
apie Kryžiuočių ordino magistrą Konradą fon Valenrodą (,Šešėliuotas 
slėnis“), kurioje smerkiama kryžiuočių agresija, lietuvių ir prūsų liau- 
dies priespauda. Apskritai kūriniuose Lietuvos istorijos temomis skambė- 
jo tautinės, politinės aspiracijos. 

Iš rašiusiųjų dramas akademijos mokykliniam teatrui, be įau minė- 
tųjų, dar žinomi M. Beržanskis, V. Bijotavičius, D. Butvilas, V. Daukša, 
B. Gizbertas, J. Gralevskis, A, Minkevičius, V. Narevičius, J. Rudamina, 
J. Špungianskis ir kt. Akademijoje dėsčiusio Gabrieliaus Šimkevičiaus 
dramose, pastatytose Kražių kolegijoje (1677), prologai buvo atliekami 
mišria lietuvių-lenkų-baltarusių kalba. 


RETORIKA. Ž. LIAUKSMINAS 


Nuo XVI a. pabaigos akademijoje retorikos studijoms daugiausia 
naudojamasi ispano Kiprijono Soarijaus vadovėliu „„Apie retorikos me- 
ną“ (De arte rhetorica). Autorius rėmėsi Cicerono, Kvintiliano ir Aris- 
totelio retorikos dėsniais. Tačiau teorinio pobūdžio K. Soarijaus vado- 
vėlis negalėjo patenkinti visų retorikos dėstymo poreikių. Be to, vyko 
tam tikra kova tarp klasikinio ir naujojo stiliaus šalininkų. Naujajam 
baroko stiliui XVII a. ir XVIII a. pradžioje buvo būdinga emocingumas, 
alegcriškumas, efektingumas, blizgesys. Tos kovos apraiškų randame ir 
akademijoje. 

Retorikos srityje didžiausio populiarumo nusipelnė akademijos pro- 
fesorius Ž. Liauksminas, bet buvo leidžiami ar bent plačiau žinomi ir kitų 
autorių darbai. 

Iš tuo laiku nepaskelbtų darbų svarbiausias minėtasis M. K. Sarbie- 
vijaus paskaitų rankraštis „„Apie sentencijų figūras“. Kiti reikalingesni 
darbai buvo išspausdinti. Akademijos spaustuvėje išleistas K. Kojelavi- 
čiaus-Vijūko vadovėlis „Retorikos principai“ (Institutionum rhetoricarum, 
p. 1—2, 1654). Kur kas siauresni ir mažesnės reikšmės yra bažnytinės 
retorikos (homiletikos) darbai, parašyti B. Dankvarto ir K. Kojelavičiaus- 
Vijūko, nors pastarojo „Šešiasdešimt religinės kalbos būdų“ (Modi LX 
sacrae orationis variae formandae), pirmą kartą pasirodę 1644 m., leisti 
dar ir daugiau kaip po šimto metų. 

Žygimantas Liauksminas (1597-—1670) buvo kilęs iš Žemaičių bajorų. 
Vidurinį mokslą baigė Polocke. Vilniaus akademijoje studijavo filosofiją 
(1619—1622) ir teologiją (1625—1629). Dirbo Polocke, Nesvyžiuje, Brauns- 
berge, Plocke, Pinske, Kražiuose. Profesoriaudamas Vilniaus akademijoje, 
1642 m. gavo teologijos daktaro laipsnį. Čia ėjo vicerektoriaus (1655— 
1658) ir prokanclerio (1665—1670) pareigas. Palaidotas Vilniuje. 

Ž. Liauksminas buvo plačiai žinomas pedagogas ir veikėjas, populiari 
asmenybė. Ne veltui prastuomenė jį vadinusi ,„Tewas Linxmas“ (tėvas 
Linksmas)““. 

Dar studijuodamas akademijoje, Ž. Liauksminas suartėjo su čia pra- 
dėjusiu profesoriauti M. K. Sarbievijumi ir kitais antikinės kultūros ger- 
bėjais, sudariusiais vilniečių humanistų būrelį. Ž. Liauksminas puikiai 
mokėjo graikų kalbą, kūrė graikiškus eilėraščius, parašė, kaip minėta, 
„Graikų kalbos vadovėlio santrauką“. Norėdamas padėti neturtingiems 
studentams, mokė juos muzikos ir paruošė vadovėlį „Muzikos menas ir 
praktika“ (Ars et praxis musica, Vilnius, 1667, 1693), kurį išleido akade- 
mijos spaustuvė. Tai pirmasis muzikos vadovėlis Lietuvos ir Lenkijos 
valstybėje. 

Reikšmingiausias Ž. Liauksmino darbas yra „„Oratoriaus praktika, arba 
Retorikos meno taisyklės“ (Praxis oratoria sive praecepta artis rhetori- 
cae), pirmą kartą išleistas Braunsberge 1648 m. Tai buvo labai populia- 
rus vadovėlis, susilaukęs gero specialistų (ir katalikų, ir protestantų) 
įvertinimo. B. Natonskio duomenimis, užsienyje (Prahoje, Vienoje, Miun- 
chene, Kelne ir kt.) jis išleistas 11 kartų, o Vilniuje — vieną“. XVII- 
XVIII a. rankraščiuose Lietuvoje ir Lenkijoje randama ištisai nurašytų 
šio vadovėlio dalių. Vadovaudamasis Aristoteliu, Ciceronu, Kvintilianu, 
iškeldamas Demosteną, Vergilijų, Ž. Liauksminas tartum polemizuoja su 
kai kuriomis atsirandančic barokinio stiliaus ydomis — pompastika, mig- 
lotumu, makaronizmu“'. ŽZ. Liauksminas vadovėlį parašė naujoviškai, pa- 
rodomuoju metodu, tai yra duodamas daug praktinių patarimų ir kalbų 
pavyzdžių. Jis reikalavo nenutolti nuo gamtos dėsnių, išlaikyti blaivų 
protą ir nuoseklumą. ,„Menas,— rašė Ž. Liauksminas,— tuo tobulesnis, 
juo arčiau prie gamtos, kurią mes pamėgdžiojame“. Vaizdingumas turįs 
tarnauti tikslui. Reikalingi visi trys stiliai — aukštasis, vidutinysis ir pa- 
prastasis— bet juos reikią vartoti savo vietoje. Kalbėti reikią aiškiai 
ir gražiai. Ž. Liauksminas smerkė baroko stiliui būdingą makaronizmą, 
prikaišiojimą kitos kalbos žodžių. Tuos, kurie taip daro, Ž. Liauksminas 
vadino neišprusėliais, neturinčiais skonio kalbėtojais. Griežtai reikalauja- 
ma aiškumo. Retorika, Ž. Liauksmino nuomone, turinti palengvinti ora- 
toriui kelią į liaudį, nes „kitos rūšies menu ir mokslu paprastai užsiima 
mokyti žmonės, o iškalba skirta liaudžiai“. Šios mintys svarbios ir na- 
cionalinių kalbų raidai. Jos primena, pavyzdžiui, Ž. Liauksmino amžinin- 
kų K. Sirvydo, S. M. Slavočinskio pastangas rašyti gryna lietuvių kalba. 
Kalbos grožis, pabrėžė Ž. Liauksminas, priklausąs ne tik nuo išraiškos, 


+ B. Natonski, Lauksmin Zygmunt. — Polski Slownik Biograficzny, t. 16(4), Wroclaw..., 
1971, p. 579. 

* Ten pat, p. 578. 

47 J. Tijūnėlytė, Žygimantas Liauksminas. — Literatūra, t. 5, V., 1963, p. 90, 

bet ir nuo turinio. Todėl svarbiausia — proto reikalavimai. Vadovėlyje 
smerkiamas pomėgis nesaikingai kartoti kitų autorių sentencijas, priden- 
giant savo minčių lėkštumą. 

Veikalo pabaigoje Ž. Liauksminas pridėjo skyrelį „„Dialektikos bran- 
duolys“ (Medulla dialecticae); dialektika tada vadinta mokyklinė logika. 
Jame autorius aiškina logines sąvokas, teiginių, sprendimų rūšis ir ypač 
silogizmus“, 

Vienas žinomesnių akademijos retorikos profesorių, literatų buvo 
Kazimieras Kojelavičius-Vijūkas (apie 1617—1674), istoriko A. Kojela- 
vičiaus-Vijūko brolis. Gimė jis bajorų šeimoje Kaune, retorikos mokslus 
išėjo Nesvyžiuje, filosofiją ir teologiją studijavo Vilniuje (1638—1641, 
1643—1647). Dėstė Kražiuose, Plocke, Braunsberge, Polocke. 1652 m. pa- 
kviestas į Vilniaus akademiją, tapo filosofijos ir teologijos daktaru 
(1654), vėliau — rektoriumi; dirbo pamokslininku šv. Jono bažnyčioje, ėjo 
studijų prefekto, akademijos prokanclerio ir kitas pareigas. Mirė Poloc- 
ke, kur nuo 1672 m. buvo kolegijos rektoriumi. 

Dar mokydamasis akademijoje, K. Kojelavičius ėmė garsėti poetiniais 
sugebėjimais, o vėliau tapo pripažintu panegirikų kūrėju. 1668 m. iš- 
spausdintas jo įvairių žanrų ir formų panegirikų rinkinys ,„„Panegirikos 
didvyriams““?. Autorius aukština dignitorius, steigusius ir rėmusius mo- 
kyklas,— V. Protasevičių, J. K. Chodkevičių, L. Sapiegą. Panegirikose 
atsispindi kova prieš reformaciją. Viena panegirikų skirtą akademiją 
aplankiusiam M. K. Pacui, išaukštintam, kaip minėta, ir J. Benečio poe- 
moje „Viešpaties dešinės galybė“. 

K. Kojelavičiui priklauso vienas pirmųjų Tacito vertimų į lenkų kal!- 
bą, bet jo išverstos „Analų“ pirmosios knygos buvo išleistos tik 1603 m., 
jau klasicizmo epochoje. 

K. Kojelavičius turėjo talentingo „retoriaus“ vardą. Minėtuosius „„Re- 
torikos principus“ sudaro paskaitos, skaitytos Kražiuose ir Plocke 
1641—1643 m. Šiame veikale, kaip iš dalies ir savo bažnytinės retorikos 
vadovėlyje, K. Kojelavičius teoriškai pripažino natūralų stilių ir blaivaus 
protavimo reikšmę, tačiau kai kurie pavyzdžiai rodo, kad jis buvo pa- 
veiktas barokiško stiliaus kraštutinumų — patoso, daugiažodiškumo. Tai 
liudija ir pamokslai šv. Jono bažnyčioje, kurie pasižymėję „karštais jaus- 
mais“, „trupino širdis kaip kūjis“??. Barokiškas kraštutinumas iškyla 
K. Kojelavičiaus parašytoje ir čeko B. Balbino papildytoje M. Lenčickio 
biografijoje (Praha, 1690). Knyga primena „gyvatų“ žanrą — su regėji- 
mais, pranašystėmis, stebuklais. Taigi K. Kojelavičiaus veikloje atsispin- 
di akademijoje XVII a. paaštrėję prieštaravimai tarp katalikų bažnyčios 
ir renesanso kultūros tradicijų. 

LIETUVIŲ KALBA IR LITERATŪRA 


= kademijos poveikis lietuvių kalbos ir literatūros rai- 
AI dai aiškiai matyti iki pat XVII a. vidurio. Joje gavo 
ko) į aukštąjį išsilavinimą ano meto lietuvių filologijos ir 
M raštijos kūrėjai, čia buvo spausdinama lietuviškų 
knygų. Tačiau akademijos santykiai su lietuvių kal!- 
myjį ba ir literatūra ir apskritai su visu lietuvių US: 
=) niu gyvenimu yra prieštaringi. 
Nui XVI a. viduryje Lietuva jau buvo pasiekusi pa- 
Saint aukštą A ERČS kultūros lygį. Nuo XIV a. pabaigos čia rašomi 
rusų kalba rankraštiniai Lietuvos metraščiai; intensyviai teberašomi jie 
taip pat ir XVI a, Plėtojosi grožinė ir publicistinė literatūra lotynų ir 
lenkų kalbomis. Atsirado pirmųjų katalikiškų raštų lietuvių kalba. Se- 
niausias mus pasiekęs tokio pobūdžio paminklas — poterių rankraštis, 
datuojamas XVI a. pirmuoju ketvirčiu!. Plintant renesanso, humanizmo 
ir reformacijos idėjoms, kylant švietimui, atsiranda poreikis turėti spaus- 
dintą lietuvišką knygą. S. Rapolionis, A. Kulvietis, J. Zablockis, M. Maž- 
vydas plėtojo švietėjišką veiklą, subrandino mintį leisti knygas lietu- 
vių kalba. 

Lietuvių literatūriniame gyvenime XVI a. išryškėjo trys pakraipos, 
apspręstos politinių ir ideologinių kovų: Lietuvoje — katalikų ir refor- 
matų, Rytų Prūsijoje — liuteronų. Bendrąjį literatūros pobūdį nulėmė 
klasiniai feodalinės visuomenės poreikiai. Pirmieji lietuvių literatai buvo 
dvasininkai, kilę daugiausia iš bajorų ir miestiečių. Jų interesai ir atsi- 
spindi lietuvių literatūroje. Kai kuriais atžvilgiais šie lietuviški raštai 
tenkino ir valstiečių kultūrinius siekimus: liaudies kalba tapo literatūros, 
knygų kalba, atsirado galimybių šviestis. Lietuviškose knygose pradeda 
diferencijuotis pasaulietinės ir religinės idėjos. 

Taigi akademijos, įsteigtos visų pirma kovai su reformacija Lietuvo- 
je, kūrimosi laikotarpis sutapo su lietuvių raštijos pradine stadija. Mo- 
kykla iš pradžių nepritapo prie lietuvių literatūrinio gyvenimo. Turėjo 
praeiti gana ilgas laiko tarpas, kol ji tą sąlytį rado. Šis sąlytis buvo dve- 
jopas. Akademija rėmė ir ugdė katalikiškąją lietuvių literatūrą, nukreiptą 
prieš lietuvių liuteronų Rytų Prūsijoje ir reformatų pačioje Lietuvoje 





3 J. Tijūnėlytė ir B. Genzelis, Retorikos ir poezijos profesorius Ž. Liauksminas. — Pro- 
blemos, 1973, Nr. 2(12), p. 110. 

2. Panegyrici heroum antehac manu sparsi. Nunc ab auctore proprio... Casimiro Viiuk 
Koiatowicz..,. in unum collecti, Vilnae, 1668, 

“0 B. Natonski, Kojalowicz Wijuk Kazimierz. — Polski Slownik Biograficzny, t. 13(2), 
Wroclaw..., 1967, p. 269. 

ŠA Lebedys ir J. Palionis, Seniausias lietuviškas rankraštinis tekstas. — Bibliotekinin- 
kystės ir bibliografijos klausimai, t. 3, V., 1964, p. 132. 

leidinius. Akademija turėjo kartu su pasaulietine ir bažnytine valdžia 
slopinti reformacijos ugdomas lietuvių literatūros pakraipas. Jos ryšys 
su lietuvių kalba ir literatūra nebuvo nei ilgas, nei patvarus. Nuo XVII a. 
vidurio jis silpnėja ir blėsta. Žymiausių rezultatų šioje srityje akademija 
pasiekė XVII a. antrajame ketvirtyje. 


LIETUVIŲ KALBOS MOKYMAS 


Atitrūkimas nuo lietuvių kultūros nebuvo atsitiktinis. Tam turėjo 
reikšmės daug istorinių aplinkybių. Jos lėmė, kad akademijos moky- 
mo sistemoje skirta per maža dėmesio lietuvių kalbai, praktiniam jos 
vartojimui, prozinių ir poetinių ypatybių plėtojimui. 

Oficialiai akademija stengėsi dėtis lietuviška mokykla. Per įvairias 
iškilmes būdavo demonstruojamas Lietuvos Didžiosios Kunigaikštystės 
herbas, pabrėžiama didikų lietuviška kilmė, aukštinama lietuvių tautos 
praeitisž, dažnai vartojamos sąvokos „lietuvių gentis“, „Lietuva“, Vilnius 
vadinamas „lietuvių sostine“. Būdavo kalbama lietuvių tautos vardu, 
skelbiama, kad akademija yra Lietuvos švietėja, kad, pašalinus tamsą, 
lietuviai dar labiau išgarsėsią pasaulyje. Paplitęs buvo lietuvių kilmės iš 
romėnų padavimas, pasakojantis, kad lietuvių kunigaikščiai, didikai, ba- 
jorai yra kilę iš Palemono ir kitų kilmingųjų romėnų, arba „italų“. Todėl 
oficialią akademijos kalbą — lotynų — vadindavo jogailaičių kalba, o 
pačią Lietuvą — Palemonija. Tačiau pompastiškas lietuviškumas tebuvo 
išviršinis, mažai vaisingas lietuvių nacionalinei kultūrai. Iš nacionalinių 
kalbų į pirmą vietą iškeliama lenkų kalba. XVI a. ji plinta lietuvių aukš- 
tuomenėje, ypač po Liublino unijos. XVII a. pabaigoje lenkų kalba pa- 
skelbiama Lietuvos raštvedybos kalba. Lietuvių kalba akademijoje buvo 
nustumta. Lietuvių tautos švietimą akademija tesuprato kaip parengimą 
dvasininkų, galinčių skleisti tarp lietuvių katalikybę, leisti daugiausia 
religines knygas. Dėl to lietuvių kalbos mokyta ne kaip dėstomojo daly- 
ko, bet kitais būdais. 

Vienas tokių būdų buvo jėzuitų novicijate veikusi (ne vėliau kaip 
nuo 1620 m.) lietuvių kalbos akademija — būrelis. Tokių būrelių buvo ir 
latvių bei estų kalboms mokytis. Vyresnybė taip pat reikalavo, kad kai 
kurie akademijos ,„mokytojai išmoktų skaityti ir rašyti rusiškai ir to 
išmokytų moksleivius, bent žemesnėse klasėse“. 

Vadinasi, lietuvių kalbos buvo mokomi studentai, kurie ruošėsi tapti 
jėzuitais. Akademijos turėjo rektoriaus skirtus globėjus — profesorius ar 
kitus vadovus. Jas lankė, tur būt, tik tie, kurie jau daugiau ar mažiau 
mokėjo kalbos; į novicijatą buvo priimami ne jaunesni kaip penkiolikos 
metų. Kadangi knygos apie lietuvių kalbos būrelio veiklą nėra, tai ne- 
įmanoma turėti geresnio vaizdo apie būrelį. Tokioje akademijoje turėjo 

būti nagrinėjama gramatika, stilius, kalbos norminimas ir dar kai kas, 
be abejo, daugiausia iš religinės tematikos, gal būt, buvo rašomos eilės, 
kalbos. Lietuvių kalbos akademija, atrodo, veikė iki pat 1773 m.“ 

Lietuvių kalba taip pat buvo vartojama žemesniosiose kolegijos kla- 
sėse, ypač pirmaisiais metais, per kuriuos reikėdavo išmokti lotyniškai. 
Negalima išmokti svetimos kalbos, neverčiant jos tekstų į gimtąją kalbą. 
Bet gimtąja kalba pirmiausia laikyta lenkų kalba. Net M. Daukša postilės 
prakalboje vadina lenkų kalbą „lyg ir gimtąja“. Tačiau tais atvejais, kai 
dėstytojas ir studentai mokėjo lietuviškai, lotynų kalbai mokytis galėjo 
būti vartojama ir lietuvių kalba. Lietuvių kalbos vartojimą turėjo ska- 
tinti kai kurių lietuvių kalbos žodžių bei lyčių panašumas į lotyniškuo- 
sius ir graikiškuosius. Šis panašumas seniai buvo pastebėtas. Jis iliust- 
ruojamas, pavyzdžiui, lotyniškame Mykolo Lietuvio veikale „Apie toto- 
rių, lietuvių ir maskvėnų papročius“, kuris parašytas 1548—1550 metais. 
Jame pateikta keletas dešimčių tokių Žodžių. Sąrašą nebūtinai turėjo su- 
daryti Mykolas Lietuvis. Jis galėjo atsirasti kurioje nors mokykloje, lie- 
tuviams mokantis lotynų kalbos, pavyzdžiui, minėtoje A. Kulviečio mo- 
kykloje. 

Mokantiems lietuvių kalbą jauniesiems jėzuitams, kurie toliau studi- 
javo (scholastai), buvo rekomenduojama lavintis kalbėti lietuviškai. Jie 
turėjo atlikti pamokslų pratybas. 1634, 1691, 1729 m. duomenys rodo, 
kad iš lietuviškai mokančių scholastų visą laiką buvo reikalaujama pra- 
tybų pamokslus sakyti lietuvių kalba, jei ne visą pamokslą, tai bent 
pusę ar trečdalį. Lietuvių, taip pat latvių ir estų kalbų pratybas 1614 m. 
buvo įsakyta įvesti ir abiejose 1582 m. įsteigtose kunigų seminarijose 
(vyskupo ir popiežiaus, arba aliumnate). 

Tokia kalbos mokymosi sistema leido akademijai rengti pamokslinin- 
kus katalikybei skleisti. Lietuvių pamokslininkų visą laiką buvo mies- 
tiečiams skirtoje parapinėje šv. Jono bažnyčioje, kuri priklausė aka- 
demijai. 

Atsikėlus jėzuitams į Vilnių, lietuvių ordino narių nebuvo. Atvykė- 
liai turėjo išmokti lietuviškai. Tai padarė akademijoje profesoriavę por- 
tugalas E. Vega, vokietis P. Krimeris, ispanas A. Arijas, lenkas J. La- 
"vinskis. Apie 1580 m. atsiranda pirmųjų lietuvių pamokslininkų. Tai — 
jauni vilniečiai A. Jokūbaitis (Adomas, Jokūbo sūnus) ir J. Grigoraitis 
(Jonas, Grigorijaus sūnus), iš Kauno kilęs P. Bludecijus, žemaitis M. Gal- 
minas, P. Pikelis ir kt. Padaugėjo lietuvių pamokslininkų XVII a. pirmo- 
joje pusėje, suintensyvinus katalikiškąją veiklą. Lietuvių kalba pa- 


2 B. Kazlauskas, XVI-XVIII a. Vilniaus akademijos drama ir teatras.— Kuliūrų kryžke- 
lėje, p. 144—172, 

* J. Lebedys, Lituanistikos baruose, t. 1., p. 209. 

* Ten pat, p. 206—207. 


95 


mokslus sakė pirmasis lietuvis akademijos rektorius J. Gruževskis. 
„Lietuvių kalbos apaštalu“ garsėjo Vilniaus apylinkėse akademijos grai- 
kų ir lotynų kalbų profesorius Ž. Liauksminas. Pamokslininkais dirbo 
K. Sirvydas, J. Jaknavičius. Lietuviškai mokančių jėzuitų padaugėjo, kai 
XVII a. pirmojoje pusėje buvo įsteigtos jėzuitų kolegijos Kražiuose, 
Kaune. Bet dauguma jų neturėjo pažangesnių visuomeninių užmojų. To- 
dėl pamokslininkų tinklas ėmė pančioti lietuvių nacionalinę kultūrą ir 
nuo XVII a. antrosios pusės blokšti ją atgal. 


AKADEMIJOJE IŠSPAUSDINTI M. DAUKŠOS e 
DARBAI 


Aptariant akademijos reikšmę lietuvių literatūrinei kalbai, kalbos 
mokslui ir literatūrai, reikia turėti galvoje ne tik profesorių ir auklėti- 
nių darbus, bet ir akademijos spaustuvės veiklą. XVI a. pačioje akademi- 
joje nebuvo žmonių, kurie rengtų lietuviškas knygas. Tačiau XVI a. 
paskutiniajame dešimtmetyje akademija jau įnešė svarų indėlį į lietuvių 
nacionalinę kultūrą — išspausdino M. Daukšos darbus. Iki XVII a. vidu- 
rio jos spaustuvėje buvo išspausdinta arti dvidešimt lietuviškų leidinių. 
Akademijos spaustuvės dėka 1601—1650 m. Lietuva lietuviškų spausdinių 
skaičiumi pralenkė Rytų Prūsiją (14 ir 6), kurioje tuo metu lietuviškų 
knygų spausdinimas sulėtėjo". 

Duomenys leidžia manyti, kad pirmosios spausdintos lietuviškos kny- 
gos, neišlikusios ar nesurastos, pasirodė Lietuvoje apie 1580—1590 me- 
tus. Tai turėjo būti kelios katalikiškos knygos, iš jų maldaknygė ir vo- 
kiečių kontrreformacijos veikėjo P. Kanizijaus mažojo katekizmo verti- 
mas į lietuvių kalbą. Vilniuje 1585 m. jėzuitų pastangomis buvo išieisti 
P. Kanizijaus katekizmo vertimai į baltarusių ir latvių kalbas. Neišliku- 
sios pirmosios lietuviškos knygos nesiejamos su akademijos veikla, ka- 
dangi tuo metu jai visų pirma rūpėjo plėsti savo įtaką pravoslaviškoje 
Baltarusijoje ir liuteroniškoje Latvijoje. Pirmosios žinomos lietuviškos 
knygos, išspausdintos jos spaustuvėje XVI a. pabaigoje ir XVII a. pra- 
džioje, parengios taip pat ne akademijoje, nors čia tuo laiku jau buvo 
gerai lietuvių kalbą mokančių žmonių. 

Kaip rodo Vilniaus jėzuitų laiškai ordino generolui, akademijos spaus- 
tuvė 1595 m. gavo dvi spaudai parengtas lietuviškas knygas. Vieną jų 
pateikė Žemaičių vyskupas M. Giedraitis. Tai buvo M. Daukšos išversta 
iš lenkų į lietuvių kalbą J. Vujeko postilė — pamokslų rinkinys. J. Vu- 
jekas 1578—1579 m. buvo Vilniaus jėzuitų kolegijos rektoriumi. Antrą 
knygą — nežinomų vertėjų išverstą ispanų teologo J. Ledesmos katekiz- 
mą su maldomis — pristatė Vilniaus vyskupystės administratorius B. Vai- 

na“. Dėl spaustuvės veiklos sutrikimų šis katekizmas nebuvo išleistas, 
o postilė pasirodė po ketverių metų. M. Daukša taip pat išvertė iš lenkų 
kalbos tą patį J. Ledesmos katekizmą, kuris išėjo Vilniuje 1595 m. Nors 
spaustuvė jame nenurodyta, kad įprasta manyti, kad M. Daukšos vers- 
tasis katekizmas išspausdintas akademijos spaustuvėje. M. Daukšos vers- 
tos knygos, jo raginimas ugdyti lietuvių kalbą turėjo didelę reikšmę lie- 
tuvių kultūros raidai. 

Mikalojus Daukša (g. tarp 1527 ir 1538—1613) — lietuvių humanistas, 
švietėjas, literatūrinės kalbos kūrėjas, viena ryškiausių asmenybių seno- 
joje lietuvių literatūroje. Gimė smulkių bajorų šeimoje Babėnuose, netoli 
Kėdainių. Nėra žinių, kur mokėsi ir ką studijavo. Klebonavo Krakėse, 
Kražiuose, Betygaloje. 1572 m. tapo Žemaičių kanauninku, kapitulos na- 
riu. M. Daukšos literatūrinę veiklą rėmė M. Giedraitis, paskirtas 1576 m. 
Žemaičių vyskupu; jis atstovavo feodalams, kurie po Liublino unijos te- 
besiekė Lietuvos valstybinio savarankiškumo. M. Daukša kapituloje dir- 
bo kartu su M. Giedraičio atsikviestu istoriku M. Strijkovskiu. Šie du 
renesanso ir humanizmo vyrai rūpinosi lietuvių kultūros ugdymu, švieti- 
mu. Jų idėjos vėliau sulaukė atgarsio ir akademijoje. 

M. Daukšos išverstas katekizmas yra pirmoji žinoma Lietuvoje išleista 
lietuviška knygaš. Versdamas lenkišką tekstą, M. Daukša nekeitė jo re- 
liginio turinio, tačiau, atsižvelgdamas į lietuvį skaitytoją, kai kur jį 
papildė. Įsidėmėtinas atvejis, kai M. Daukša papildo originalą reikala- 
vimų leisti vaikus į mokyklą —,,duot juos ant mokslo“. Vertėjas pats 
pateikė žinių apie lietuvių senąjį tikėjimą ir papročius: Ugnies, Žemy- 
nos, Medeinės, Perkūno garbinimą, šventuosius medžius ir alkus, žynia- 
vimą, burtus. Kartu su kitų šaltinių duomenimis tai rodo, kad XVI a. 
Lietuvoje tebesilaikė politeistinė senoji religija, nors nuo krikšto jau 
buvo praėję daugiau kaip du šimtai metų. 

Pastangas tobulinti lietuvių literatūrinę kalbą palaikė nežinomas ver- 
tėjas, kuris, remdamasis M. Daukša, parengė J. Ledesmos katekizmą 
rytų aukštaičių tarme ir išspausdino 1605 m. akademijos spaustuvėje“, 
Knygelės kalbą vertėjas padarė suprantamą Vilniaus vyskupystės gy- 
ventojams. Pratarmėje nežinomasis vertėjas rašė, kad M. Daukša ir jis 
pats pramynė lietuviškai knygai taką, bet jau labai reikia šalia to tako 
„Kelią viešą praskinti ir gražiai nudaryti'. | 


"5Lietuvos TSR bibliografija. Serija A. Knygos lietuvių kalba, t. 1, 1547—1861, ats. red. 
A. Ulpis, V., 1969, p. XII. 
5 J. Lebedys, Mikalojus Daukša, p. 185—186. 


" Ten pat, p. 197, 201. 
Š Kathechismas arba mokslas kiekwienam krikszczionii priwalvs..., Vilniuie, 1595. 


" Kathechismas aba pamokimas wienam kvriamgi krikszczonivy reykiamas,  "Wil- 
nivy, 1605. 

Akademijos spaustuvėje 1599 m. buvo išspausdintas pats reikšmin- 
giausias M. Daukšos darbas — postilė!?, (Unikalūs M. Daukšos katekizmo 
ir postilės egzemplioriai saugomi Vilniaus universiteto Mokslinėje bib- 
iiotekoje.) Tai vienas stambiausių XVI a. lietuvių kalbos paminklų. Svei- 
ki postilės egzemplioriai yra su šiais originaliais priedais: lotynišku ke- 
tureiliu M. Giedraičio herbui; lotyniška epigrama M. Giedraičiui, para- 
šyta V. Daujoto; M. Daukšos lotyniška panegirinio pobūdžio prakalba 
M. Giedraičiui; M. Daukšos lenkiška ,„„Prakalba į malonųjį skaitytoją“. 
J. Vujeko postilė buvo rekomenduojama dvasininkams Lenkijoje ir Lie- 
tuvoje. M. Daukša sugebėjo peržengti jos ribotumą. Originaliais priedais 
jis suteikė knygai renesansiško, humanistinio skambesio, o geru vertimu 
padėjo pagrindus lietuvių literatūrinei kalbai. 

Savo vertimais M. Daukša nusipelno būti vadinamas lietuvių litera- 
tūrinės kalbos pradininku Lietuvoje. Jis stengėsi „pritaikyti liaudies šne- 
kamąją kalbą (vidurio aukštaičių ir iš dalies žemaičių tarmes) literatū- 
rinės kalbos funkcijoms“, sistemingai žymėjo kirčio vietą!!. M. Daukšos 
kalba gausi leksinės sinonimikos, paimtos iš liaudies, pavyzdžiui, padūk- 
sis — tikėjimasis — viltis; bėdulis — pavargėlis — rudulis, vargeta. 
M. Daukša šalino svetimybes, įtvirtino literatūrinėje kalboje daug kultū- 
rinių sąvokų, pavyzdžiui, įkvėpimas, išmintis, luomas, mokytojas, pasūu- 
lis, paveikslas. Žymus M. Daukšos indėlis į grožinės literatūros stiliaus 
formavimą. „(Galima net teigti, kad M. Daukša atrado vaizdinį veiksma- 
žodį“, — rašė J. Lebedys!?. Lietuviškasis tekstas pasižymi leksikos turtin- 
gumu, atitinkančiu renesansinį iškalbos supratimą. Ilgiems sudėtiniams 
sakiniams (periodams) būdingi grožinės prozos elementai, ritmika, muzi- 
kalumas. 

Visuomeniniu atžvilgiu labai svarbi M. Daukšos postilės ,„Prakalba 
į malonųjį skaitytoją“. Tai publicistinis kūrinys, kviečiantis „turtinti, 
tobulinti ir gražinti“ lietuvių kalbą. Jame atsispindi autoriaus nepritari- 
mas neigiamiems Liublino unijos padariniams. Savo pažiūromis į tautą ir 
kalbą M. Daukša tartum diskutuoja su feodaline ideologija. Feodalizmo 
ideologams tauta — didikai ir bajorai, valstiečiai į ją neįėjo, jie buvo už 
įstatymo!3. Tautinė priklausomybė tapatinta su valstybine priklausomybe. 
M. Daukša tautą aiškina kitaip, renesansiškai. Tautos požymiais jis pri- 
pažino teritorinį bendrumą —,,tėvų žemę“, istoriškai susiformavusius vie- 
nodus papročius ir ypač vieną kalbą. Jis ir liaudį laikė tos pačios visuo- 
menės, tautos nariais, karštai ragino kalbėti tokia pat kalba, tikėdamas, 
kad ji „didina ir išlaiko bendrumą, santaiką ir brolišką meilę“, yra „vie- 
nybės motina, pilietiškumo tėvas, valstybės sargas“. M. Daukša nekelia 
lietuvių aukščiau už kitas tautas, tik siekia, kad lietuvių kalba feodalinėje 
valstybėje turėtų lygias teises su kitomis kalbomis. Jis rašo: „Visa tai 
sakau ne tam, kad peikčiau kitų kalbų mokėjimą ir vartojimą (tai visa“ 

dos visų žmonių buvo ir tebėra vertinama ir giriama) [...]. Aš tiktai 
smerkių mūsų gimtosios lietuvių kalbos apleidimą [...]“. Jis ragina var- 
toti ją viešajame valstybės gyvenime, kurti įvairią lietuvišką literatūrą, 
pavyzdžiu iškeldamas italus ir lenkus. Jo prakalba nukreipta prieš pra- 
sidėjusį didikų lenkėjimą. Istoriškai pažangiose M. Daukšos pažiūrose 
į tautą ir lietuvių kalbos vartojimą kalbos reikšmė betgi pervertinama, 
M. Daukša idealistiškai teigė, kad vienos kalbos vartojimas atnešąs visai 
tautai gerovę. 

M. Daukšos darbai buvo išleisti akademijoje, tačiau tai nereiškia, 
kad pasaulietinės, humanistinės M. Daukšos idėjos visiškai sutapo su 
akademijos vadovybės tikslais. Akademija protegavo ne lietuvių, bet 
lenkų kalbą, neparengė pasaulietinio turinio lietuviškų knygų (išskyrus 
kalbos mokslo leidinius), kurių pasirodymą suponavo M. Daukšos pra- 
kalba, iškėlusi renesansui ir humanizmui itin būdingą uždavinį — kurti 
literatūrą tautine, liaudies kalba. 


KONSTANTINAS SIRVYDAS 


Po M. Daukšos ir jo nežinomojo pasekėjo darbų vėl nutrūksta akade- 
mijos ryšys su lietuviškais raštais. Tai trunka apie pusantro dešimtme- 
čio. Ir tik praėjus keturiasdešimt metų nuo akademijos įkūrimo, čia 
iškyla pirmas akademijoje ir kitose mokyklose išugdytas lietuvių kalbi- 
ninkas ir rašytojas — K. Sirvydas. Tai žymiausias lietuvių raštijos kūrė- 
jas akademijoje per visą jos gyvavimo laiką, pirmojo lietuvių kalbos 
žodyno autorius. 

Konstantinas Sirvydas (1579—1631) “ gimė netoli Anykščių. Jo tėviš- 
kės dvareliai turėjo būti Dabužiuose ir Griežionyse. Įstojo į jėzuitų 
ordiną, mokėsi jų mokyklose Vilniuje, Rygoje, Tartu, Nesvyžiuje, Pul- 
tuske. Tartu studijavo retoriką pas žinomą poetą L. Bojerį!?, ,Karoloma- 
chijos“ autorių. Sugrįžęs į Vilnių, dėstė akademijoje teologiją, buvo rek- 
toriaus tarėju. Daugiau kaip dešimt metų sakė lietuviškus pamokslus 
miestiečių parapinėje šv. Jono bažnyčioje. Akademijoje ketverius metus 
profesoriavo kartu su M. K. Sarbievijumi. Tuo laiku filosofiją ir teolo- 


'0 Postilla catholicka. Tai est: ižguldimas ewangeliu kiekvienos nedelos ir szwętes per 
vissus metus... Wilniui, 1599, 

1! J. Palionis, Lietuvių literatūrinė kalba XVI-XVII a., V., 1967, p. 8—9. 

12 J. Lebedys, Mikalojus Daukša, p. 322. 

Iš J. Jurginis, Renesansas ir humanizmas Lietuvoje, p. 166. 

nė s a pavardės žr.: J. Balčikonis, Širvydas ar Sirvydas? — Kalbotyra, t. 11, 1965, 
p. 143—144, 

I5 K. Jablonskis, Lietuvių kultūra ir jos veikėjai, p. 215; V. Vilnonytė, Nauja apie Šir- 
vydą.— Literatūra ir menas, 1975.IX.6: ta pati. Patikslinant straipsnį „Nauja apie Širvy- - 
dą“.— Literatūra ir menas, 1976.1.31. | 

giją čia studijavo ir Ž. Liauksminas. Mirė K. Sirvydas Vilniuje, manoma, 
džiova. 

K. Sirvydas — prieštaringas lietuvių kultūros darbuotojas. Geru lie- 
tuvių kalbos mokėjimu, iškalbos menu, leksikografiniais darbais jis nu- 
sipelnė lietuvių kalbos mokslui ir literatūrai. Tačiau, skirtingai negu 
M. Daukša, K. Sirvydas nekėlė lietuvių visuomeniniam gyvenimui svar- 
bių uždavinių, nors ir negalima jo visiškai atitraukti nuo humanizmo 
kultūros. 

Amžininkai mini du K. Sirvydo parašytus ir Vilniaus akademijos iš- 
leistus kalbos veikalus: lenkų-lotynų-lietuvių „Trijų kalbų žodyną“ (Dic- 
tionarium trium linguarum) ir gramatiką „Lietuvių kalbos raktas“ (Clavis 
linguae Lituanicae). Manoma, kad K. Sirvydo „Trijų kalbų žodynas“ 
buvo išleistas penkis kartus. Trys paskutinieji leidimai (1642, 1677, 1713)!* 
žinomi de visu. Apie du pirmuosius leidimus duomenų trūksta. Iki šiol 
vyravo nuomonė, kad pirmasis leidimas išėjo 1629 m., antrasis — 1631 m. 
Pirmuoju leidimu laikomas lenkų-lotynų-lietuvių kalbų žodynas, kurio 
vienintelis žinomas egzempliorius yra defektinis — neturi pradžios ir pa- 
baigos. Jis parengtas pagal lenkų kalbininko M. Folkmaro žodyną. Tre- 
čiasis leidimas sudarytas pagal lenkų kalbininko ir dramaturgo G. Knaps- 
kio žodyną ir skiriasi nuo pirmojo leidimo. Antrojo leidimo nežinoma nė 
vieno egzemplioriaus. Pirmuoju leidimu laikomas žodynas turi apie 6000 
lietuviškų žodžių, trečiajame leidime jų yra apie 10 000. Tuos leidimus 
galima laikyti ir dviem skirtingais žodynais!'. Naujausių tyrinėjimų duo- 
menimis, pirmasis K. Sirvydo žodyno leidimas yra išėjęs ne 1629 m., bet 
apie 1620 m.!š 

Gramatika „Lietuvių kalbos raktas“, kuri galėjo būti išspausdinta 
Vilniuje 1630 m., matyt, nėra išlikusi. Jeigu iš tikrųjų tokią gramatiką 
K. Sirvydas parašė (rankraštinę ar spausdintą), skiriamą, be abejo, aka- 
demijos studentams, tai jam tektų ir pirmosios lietuvių kalbos gramati- 
kos autoriaus vardas. 

„Trijų kalbų žodynas“ pirmiausia skirtas jaunimui (in usum studiosae 
iuuentutis) mokytis lotynų kalbos. Jis, kaip sakoma žodyno pratarmėje, 
nutiesiąs kelią į lotynų kalba sukurtus poezijos ir iškalbos turtus. 

Pirmajam lietuvių kalbos žodynui parašyti reikėjo didelių pastangų. 
Ieškodamas atitikmenų lenkiškiems ir lotyniškiems žodžiams, sąvokoms, 
K. Sirvydas pateikė daug sinonimų ir artimos reikšmės žodžių. Žodyno 
leksika aprėpia daug sričių. Yra leksikos meno reiškiniams pavadinti, 
pavyzdžiui, dailė, iškalba. K. Sirvydas vengė skolinių. Kai kurie K. Sir- 
vydo pateikti naujadarai tebėra visuotinai vartojami: medvilnė, parda- 
vėjas, spaustuvė, taisyklė. 

Akademijos spaustuvėje buvo išleista reikšminga lietuvių kalbos. ir 
literatūros raidai K. Sirvydo postilė „Punktai sakymų“ (d. 1— 1629, 

d. 2— 1644)!?, Tai ištraukos iš evangelijų ir joms pritaikytos pamokslų 
santraukos. Tekstas skelbtas dviem kalbom — lietuvių (ir lenkų. Origina- 
las parašytas lietuvių kalba, paskui išverstas lenkiškai. Tai pirmas toks 
atvejis ano meto lietuviškos knygos istorijoje. Lotyniška dedikacija Vil- 
niaus vyskupui E. Valavičiui ir lenkiška autoriaus pratarmė rodo, kad 
K. Sirvydas savo darbo tikslą supranta siaurokai: jis nori visų pirma 
padėti silpniau mokantiems lietuvių kalbą dvasininkams. Antra vertus, 
K. Sirvydas konstatuoja, kad maža lietuviškų knygų. Tai reiškia, kad 
jis stengiasi šią spragą užpildyti. K. Sirvydas savo pamokslų nesieja su 
Lietuvos gyvenimo sąlygomis. Žmogus juose suvokiamas kiek dogmatiš- 
kai, scholastiškai. Šioms mintims išreikšti autorius vartoja daug reto- 
rinių priemonių, kurios praturtina jo kalbą, suteikdamos emocingumo ir 
vaizdingumo. . 

Postilėje „Punktai sakymų “' skaudžiai priekaištaujama didžiūnams dėl 
godumo ir lėbavimo. Alegoriniu palyginimų K. Sirvydas parodo feodali- 
nės santvarkos neteisingumą: kaip jūroje „viena žuvis didė mažesnę 
praryja, taip Žmonės didžiūnai svieto lėtus ir pavargusius išgaišina, 
kramto, praryja“. Labai gerai mokėdamas lietuvių kalbą, neužmiršęs jos 
per ilgus mokslo metus svetur, K. Sirvydas vartojo drąsius liaudiškus 
posakius. Liaudiškas kalbėjimo būdas taip pat Giaina jo knygų istori- 
nę vertę. 

K. Sirvydo darbai, ypač žodynas, turėjo didelę reikšmę lietuvių lite- 
ratūrinės kalbos ir leksikografijos raidai. Jis pirmasis ėmėsi leksikogra- 
fiškai tvarkyti ir turtinti lietuvių kalbą, kėlė jos autoritetą. Žodynas buvo 
žinomas Rytų Prūsijoje, Latvijoje, Baltarusijoje, Ukrainoje. Minėtasis 
pirmojo leidimo egzempliorius priklausė žymaus XVII a. rašytojo ir 
visuomenės veikėjo, baltarusio Simeono Polockio bibliotekai. Lenkų-10- 
tynų dalis iš K. Sirvydo darbo išleista Varšuvoje 1641 m. ,„Punktų saky- 
mų“ pirmosios dalies lietuviškasis tekstas S. Daukanto ir M. Valančiaus 
rūpesčiu antrą kartą buvo išleistas Vilniuje. 1845 m. 

K. Sirvydo knygose lietuviškieji tekstai skelbiami kartu su lenkiš- 
kaisiais. Tai atspindėjo kalbų integracijos procesą, remiamą valdžios ir 
bažnyčios. Įsivyrauja lenkų kalba, palikdama lietuvių, baltarusių, ukrai- 
niečių kalboms tik pagalbinį vaidmenį. Tačiau, žiūrint iš istorinės per- 
spektyvos, išliekamąją K. Sirvydo darbų vertę sudaro kaip tik tai, kad 


16 Dictionarivm trivm lingvarvm, in vsum studiosae iuuentutis, avctore Constantino 
Szyrwid... Vilnae, 1642. 

17 V, Urbutis, Pirmasis lietuvių kalbos žodynas ir keletas jo rėtų žodžių. — Baltistica, 
III (2), V., 1967, p. 213, 

Iš K, Pakalka, Apie defektinį trikalbį K. Širvydo žodyną. — Lietuvos TSR MA daibai 
Serija A, t. 4(45), V., 1973, p. 140, 

' Punkty kazan od adwentu 4ž do postu... W Wilnie, 1629; Punkty kazah na post 
wielki.. W Wilnie, 1644, i 

jie „suvaidino reikšmingą vaidmenį lietuvių raštijos raidoje. Jo ,„Punk- 
tai sakymų“ ilgą laiką buvo lietuvių kalbos grynumo pavyzdys“*?, K. Sir- 
vydo žodynų naudojosi XVII-XIX a. lietuvių leksikografai ir rašytojai 
(S. M. Slavočinskis, Pil. Ruigys, A. Klementas, D. Poška, L. Rėza ir kt.). 


KITI LIETUVIŲ RAŠTIJOS ATSTOVAI 
AKADEMIJOJE. 
LIETUVIŠKOS PANEGIRIKOS 


Akademijoje K. Sirvydas turėjo pagalbininkų. Vienas jų buvo Jonas 
Jaknavičius (1589—1668). Jam priskiriami evangelijų vertimai ,„„Punk- 
tuose sakymų“, taip pat jis išvertė į lenkų kalbą „„Punktų sakymų“ ant- 
rosios dalies lietuviškąjį tekstą. Manoma, kad J. Jaknavičius pasirūpino 
K. Sirvydo žodyno 1642 m. leidimu. Iš J. Jaknavičiaus parengtų religinių 
knygų žinomesnė yra „Lenkiškos ir lietuviškos evangelijos“ (,(Ewangelie 
polskie y litewskie“), pirmą kartą išleistos akademijos spaustuvėje 1637 m. 
„Punktų sakymų“ antrosios dalies lietuviškąjį tekstą redagavo ir dar 
vienas, iki šiol neišaiškintas, asmuo?!. Tai rodo, kad XVII a. pirmojoje 
pusėje kai kurias lietuviškas knygas akademijoje spaudai rengė ne vie- 
nas Žmogus, 

1646 m. akademijos spaustuvė išspausdino pirmąjį Lietuvoje atskira 
knyga išleistą giesmyną „Giesmės, tikėjimui katolickam priderančios'??, 
parengtą S. M. Slavočinskio. Ilgą laiką apie šią knygą beveik nieko ne- 
žinota, tik tarybiniais metais ji susilaukė deramo dėmesio. 

Saliamonas Mozerka Slavočinskis (prieš 1630—1660) gimė Lipkiškės 
dvarelyje, netoli Viduklės. Mokėsi Vilniaus popiežiaus kunigų seminari- 
joje (aliumnate), kurios studentai lankydavo paskaitas ir akademijoje. 
Baigęs mokslą, tapo kunigu. Prieš Žemaičių vyskupo valią užvaldė Šiau- 
lėnų ir Kražių klebonijas, už ką buvo ekskomunikuotas. Vėliau buvo 
paskirtas Piltenės (Latvija) kanauninku. 

Giesmyną S. M. Slavočinskis parengė, būdamas aliumnato studentu. 
Anksčiau buvo abejojama, ar studentas, vėliau nebepasireiškęs literatū- 
riniais darbais ir taip neramiai gyvenęs, galėjo parengti giesmyną, nes 
turėtas tik defektinis egzempliorius be pratarmės. Suradus sveiką gies- 
myno egzempliorių, abejonių dėl S. M. Slavočinskio autorystės suma- 
žėjo. Pratarmėje S. M. Slavočinskis pasisako išvertęs giesmes iš lenkų 
kalbos į gimtąją kalbą ir atsiprašo už trūkumus, nes esąs jaunas. Tam 
tikru kovos dėl lietuvių kalbos teisių atgarsiu reikia laikyti S. M. Slavo- 
činskio pratarmės žodžius, kad knygą parengęs tiems žmonėms, kurie 
Lietuvoje norį girdėti giedant gimtąja kalba. Tai liudija, kad akademi- 
joje, nepaisant valstybinės orientacijos, galėjo pasireikšti ir specifinių 

lietuvių bajorijos interesų. ,„Verždamiesi į viešumą, — rašo K. Jablons- 
kis, — Lietuvos bajorai kėlė viešumon ir savąją kalbą ta forma, kuria ji 
buvo vartojama, būtent šnekamosios kalbos forma. Kalbos klausimas 
kilo ten, kur be jos negalima buvo pasiekti to kultūros lygio, kuris atiti- 
ko bajorų sąmonę, visų pirma bažnyčioje. Ir didysis kunigaikštis, ir di- 
ducomenė nebegalėjo nekreipti dėmesio į bajorijos keliamus kultūrinius 
reikalavimus“?3, 

S. M. Slavočinskio „Giesmės“ kalbinėmis-stilistinėmis ypatybėmis, 
vertimo menu, eilėdara išsiskyrė šio žanro literatūroje ir prisidėjo prie 
lietuvių poetinės kalbos formavimosi**. S. M. Slavočinskio parengtoje 
knygoje yra arti 200 giesmių, iš jų 47 įžymaus lenkų renesanso poeto 
Jano Kochanovskio (1530—1584) psalmės. Kitos giesmės verstos iš lenkų 
ir iš lotynų kalbos. Kaip pažymėta knygos antraštėje, yra ir originalių 
giesmių. Giesmės verstos žemaičių tarme, tačiau jose neretai pasitaiko 
rytų aukštaičių lyčių. Matyt S. M. Slavočinskis, gyvendamas Vilniuje, 
buvo veikiamas rytietiškos bendrinės raštų kalbos. Tai turėjo būti savo- 
tiška Vilniaus miesto lietuviškoji koinė-šnekamoji kalba??. Vertėjas nau- 
dojosi K. Sirvydo žodynu (1642 m. leidimu). Giesmėse vartojama to 
žodyno leksika, naujadarai, pavyzdžiui, miesiaKelis (gatvė), rodyklė (re- 
gistras). Vertėjas net patobulina K. Sirvydą, įvesdamas žodžius sužieduo- 
tinė (buvo pasaviniinė), keršias (buvo aigavimas), amžinybė (buvo 
amžybė). Lietuvių raštų kalbiniam lygiui smunkant, gerą S. M. Slavo- 
činskio leksiką ėmė stumti nevykusios svetimybės, kaip matyti iš „„Gies- 
mių“ pagrindu vėliau parengtų giesmynų. 

S. M. Slavočinskis lietuvių literatūroje pirmasis atsisakė pažodinio 
vertimo principo, kurio laikėsi ankstesnieji vertėjai. Jis ėmė ieškoti ati- 
tikmenų visam vaizdui, kai kurias tekstų vietas atkūrė su nemažu poeti- 
nių polėkiu. Tie bruožai ryškiausiai atsiskleidė, verčiant J. Kochanovskio 
psalmes. Jo „„Dovydo psalmynas“ buvo labai populiarus, išverstas ir į 
rusų kalbą. J. Kochanovskio suteikta poetine forma psalmės buvo gie- 
damos Lenkijoje, Baltarusijoje, Ukrainoje, Rusijoje, Vengrijoje?“. Jas 
giedojo ir katalikai, ir reformatai, ir pravoslavai. S. M. Slavočinskis iš- 


20 Lietuvių literatūros istorija, t. 1, red. K. Korsakas, V. 1957, p. 150. 


21 Z. Zinkevičius, Dėl K. Sirvydo „Punktų sakymų“ genezės ir kalbos. — Baltistica, 
VII(2), V., 1971, p. 161. 


22 Giesmes tikieimvy katholickam pridiarancias.,. Auctore Salomone Mozerka Slawo- 
czynski.,. Vilnae, 1646. 


2 K, Jablonskis, Lietuvių kultūra ir jos veikėjai, p. 42. 


*2 J. Lebedys, 1646 metų giesmynas. — S. M. Slovočinskis, Giesmės, tikėjimui katalickam 
priderančios, V., 1958, p. 20. | 


*5 Z, Zinkevičius, Rytietiškoji XVII a. lietuvių raštų kalba, jos kilmė ir išnykimas.— 
Baltistica, VIII(1), V., 1972, p. 90. 


3 H. Tonenuujes-Kyry30B, CAaBAHCKUe AHTEpATYPEI, M., 1973, p. 130. 

vertė beveik trečdalį J. Kochanovskio psalmyno, sugebėdamas į verti- 
mus perkelti liaudiškus posakius, palyginimus, malonines lytis. 

„Giesmės“ įtvirtino lietuvių poezijoje silabinę eilėdarą. Giesmyne 
laikomasi pagrindinio silabinės eilėdaros reikalavimo — vienodo skie- 
menų skaičiaus atitinkamose eilutėse (izosilabizmo). Veikiamas lenkų 
poezijos, S. M. Slavočinskis vartojo moteriškus rimus, nors jam dar ne- 
pavyko jų visur suderinti su natūraliu lietuvių kalbos kirčiu. Neretai 
rimas grindžiamas dirbtiniu, forsuotu kirčiu. Vertėjas išlaikė įvairią, tur- 
tingą J. Kochanovskio originalų strofiką. 

Silabinė eilėdara, kurios pradininku laikytinas S. M. Slavočinskis, 
vyravo Lietuvoje iki XIX a. antrosios pusės. Šia eilėdara parašytas įžy- 
musis A, Baranausko ,„Anykščių šilelis“ ir kiti lietuvių poezijos kūriniai. 

Buvo dar viena akademijos veiklos sritis, sudariusi sąlygas viešai 
skambėti lietuvių kalbai. Tai didelės iškilmės, per kurias dignitoriai bū- 
davo sveikinami eilėraščiais, parašytais įvairiomis kalbomis. Tokius dau- 
giakalbius proginės poezijos rinkinius akademija spausdindavo, taigi 
juose yra ir lietuviškų panegirikų. 

Jos sudaro negausius lietuvių pasaulietinės poezijos pavyzdžius, rodo 
buvus. lietuviškų panegirikų žanrą — vienintelį lietuvių pasaulietinės 
poezijos pasireiškimą akademijoje, kurioje nebuvo bent kiek palankes- 
nių sąlygų lietuvių pasaulietinei grožinei literatūrai. Lietuvių kalba aka- 
demijai buvo svarbiau, negu pasaulietinė literatūra, kurią sunku panau- 
doti religinei propagandai. Todėl akademija ir neišugdė nė vieno literato, 
kuris būtų lietuvių kalba bent kiek daugiau kultivavęs pasaulietinius 
"žanrus arba išvertęs ką į lietuvių kalbą iš antikinės literatūros. Lite- 
ratūrinių žinių lietuvių studentai gaudavo, bet rašydavo paprastai lotynų 
kalba. Pavyzdžiu čia gali būti akademijos auklėtinių, vėliau ir profeso- 
rių A. Kojelavičiaus-Vijūko, Ž. Liauksmino, D. Butvilo ir kitų istorio- 
grafiniai, teoriniai, draminiai darbai. Dramos būdavo vaidinamos dau- 
gausia lotyniškai, tik prologus ir intermedijas, kaip minėta, neretai atlik- 
davo vietinėmis kalbomis. Tokiems atvejams galėjo būti šis tas sukurta 
ir lietuviškai. 

Kolegijos paskutiniosiose klasėse, kai buvo einami antikinės poezi- 
jos žanrai, — odė, epigrama, epitafija ir kiti — akademijos studentai patys 
turėjo ką panašaus rašyti lotynų kalba. Negausiuose lietuviškuose eilė- 
raščiuose aukštinami karaliai, dignitoriai. Panegirikose įsigali barokinis, 
perdėtai pakilus tonas, alegoriniai įvaizdžiai, hiperbolės?'. Pirmieji pa- 
saulietiniai lietuviški eilėraščiai turi tam tikros pažintinės reikšmės, 
pasižymi specifinėmis literatūrinėmis ypatybėmis. 

Su akademija iki XVII a. vidurio tiesiogiai susijusios dvi panegirikos. 
Tai vadinamasis pirmasis lietuviškas hegzametras (1589) ir dvieilis, pa- 
skelbtas panegirikų rinkinyje „Lukiškių pavasaris", Rinkinį sudaryti 

galėjo vilnietis Jonas Chondzinskis (1600—1666). Jis 1621 m. įstojo į 
novicijatą, baigęs akademiją, joje dėstė poetiką, retoriką, teologiją, rašė 
panegirikas ir satyras. J. Chondzinskiui priskiriamas panegirikų rinkinys 
„Lukiškių Floros grožis“ (Florae Luciscianae amoenitas), išleistas akade- 
mijos vardu, apsilankius 1639 m. jos vasarvietėje Lukiškėse Vladislovui 
Vazai ir karalienei. Tokia pat proga išleistame rinkinyje „Lukiškių pa- 
vasaris“ esantis nežinomo autoriaus dvieilis, skiriamas taip pat Vladislovui 
Vazai ir karalienei: 

Džiaugias žiedeliai, kad jump atėjo karaliai, — 

Saules išvydo, meto nelaukę, pražydo. 

Hegzametru sveikinamas Vilniuje lankęsis karalius Zigmantas Vaza. 
Eilėraštis išspausdintas kartų su panašiais sveikinimais kitomis kalbomis 
rinkinyje ,„Pasveikinimas šviesiajam ir galingajam kunigaikščiui Zigman- 
tui III“. Tai pirmas iki šiol žinomas Lietuvoje spausdintas lietuviškas 
tekstas. Aukštoku stiliumi linkima karaliui, kuris laikomas teisėtu Lietu- 
vos giminių valdovu, ilgų metų. Panegirikos autorius neišaiškintas. Kny- 
gą parengė akademija, tad ir autoriaus reikia ieškoti akademijoje. Uni- 
kali panegirikos eilėdara. Ji parašyta, sekant antikinį hegzametrą, kuris 
rėmėsi izochronizmo principu (ilgųjų ir trumpųjų skiemenų derinimu). 
Autorius naudojasi „licentia poetica“ teise — praleidžia kai kuriuos trum- 
puosius balsius. Eilėraščio skandavimas grindžiamas ne kalbos kirčiu, 
bet hegzametro iktais: | 

Linksmink'tės, Liet'vos giminės, kun'gaikštis ateiti 
Jūsų žemėsna; jamui skaityk'te triumfą. 

Bandymas perkelti antikinį izochronizmą į lietuvių poeziją nerado 
pasekėjų. Bet eilėdaros struktūra įsidėmėtina lietuvių poetikos ir kultū- 
ros istorijoje. Iki vilniškio hegzametro lietuvių kalba žinomas, galima 
sakyti, vienas pasaulietinio turinio kūrinys — M. Mažvydo eiliuotoji pra- 
kalba pirmajai lietuviškai knygai (1547). Prakalba sukurta sintaksine- 
intonacine eilėdara, būdinga ankstesniems amžiams“. Hegzametro auto- 
rius M. Mažvydo knygos galėjo būti ir neskaitęs. Panašaus pobūdžio 
buvo ir ano meto giesmių eilėdara. Autoriui turėjo kilti klausimas, ko- 
kią poetinę formą suteikti lietuviškam žodžiui, kurį reikėjo ne giedoti, 
bet deklamuoti. Pavyzdžiu jis pasirinko antikos ir lotyniškąją renesanso 
poeziją. Panašių bandymų yra darę kai kurie Vakarų Europos renesanso 


2 L. Gineitis, Klasicizmo problema lietuvių literatūroje, V., 1972, p. 73. 

2 Ver Lukiskanum ad serenissimarum maiestatum praesentiam efflorescens... Vil- 
nae, 1648. 

2 Gratulationes serenissimo ac potentissimo principi Sigismundo Ii... Vilnae, 1589. 

30 J. Girdzijauskas, Lietuvių eilėdara, V., 1966, p. 55. . 

laikų literatai, tuo metu atsiradusios klasikinės filologijos atstovai“!. Tai- 
gi pirmąjį lietuviškąjį hegzametrą reikėtų sieti ne tik su klasikinio po- 
būdžio mokymo programa, bet ir su humanistinės kultūros daigais aka- 
demijoje. Autorius, siūlydamas lietuvių poeziją kurti autoritetingiausios 
antikinės poezijos pavyzdžiu, pasielgė drąsiai. Jį galėjo veikti lietuvių 
kilmės iš romėnų teorija. Be to, šis žingsnis būtų neįmanomas, neturint 
tilologinės kultūros, nesuvokiant lotynų ir lietuvių kalbų fonetinio pa- 
našumo. Vadinasi, akademijoje, poetikos klasėje ar dar anksčiau, tie 
dalykai negalėjo būti apeinami jau XVI a. pabaigoje. 

Žinomi keli panegirinių žanrų eilėraščiai, parašyti buvusių akademi- 
jos auklėtinių. Šiaulių klebonas Petras Tarvainis 1634 m. Vilniuje paskel- 
bė panegiriką Žemaičių vyskupui J. Tiškevičiui“?. Užsienyje tęsęs mokslą 
Benediktas Petravičius 1638 m. Romoje išspausdino epitafiją, mirus pran- 
cūzų rašytojui, istorikui, mokslo žmonių globėjui N. K. F. de Peireskui“?, 
Gal būt, akademijoje baigė mokslus ir Vaclovas Daujotas, paskelbęs 10- 
tynų kalba epigramą M. Giedraičiui M. Daukšos postilėje, Epigramos 
rankraštinis vertimas į lietuvių kalbą, manoma, atliktas anais laikais““. 
P. Tarvainio panegirika yra pirmasis žinomas taisyklinga silabine eilė- 
dara sukurtas lietuviškas eilėraštis. Silabinė eilėdara baigė formuotis 
lenkų poezijoje XVI a. pabaigoje. Akademijoje per poetikos pamokas 
studentai būdavo supažindinami ir su lenkų poezija. Todėl suprantamas 
silabinės eilėdaros įsigalėjimas to meto Lietuvoje. 

Panegirinė ano meto lietuvių poezija buvo proginė, lyg atsitiktinė, 
todėl ji neiškėlė nė vieno bent kiek produktyvesnio pasaulietinio poeto. 


AKADEMIJOS REIKŠMĖ ' 
LIETUVIŲ KALBOS IR LITERATŪROS RAIDAI 
IKI XVII a. VIDURIO 


Akademijos sužadintoji katalikiškoji lietuvių literatūros pakraipa su- 
daro tik vieną atšaką. Kaip ją reikėtų vertinti, gretinant su reformatų 
pakraipa Lietuvoje ir liuteronų Rytų Prūsijoje? Toks gretinimas leidžia 
objektyviau suvokti akademijos vaidmenį lietuvių kultūroje. Supranta- 
ma, visais atvejais valdančios klasės, nors jos laikėsi kiek skirtingų reli- 
ginių pažiūrų, stengėsi panaudoti lietuvių literatūrinį gyvenimą savo 
tikslams. Tačiau konfesijos turi tam tikrų socialinių bei kultūrinių atspal- 
vių. Ne visai vienodi ir jų pasiekimai. 

Bendrajame lietuvių kalbos mokslo ir literatūros aruode akademijos 
ir katalikų literatų dalis maždaug iki XVII a. vidurio yra didesnė, 
negu reformatų: XVII a. vidurys — riba lietuvių raštijos, literatūros, kul- 
tūros istorijoje. Iki to laiko Lietuva“? ir Rytų Prūsija dar tebejaučia rene- 

sanso epochos dvelkimą. Raštijos žanrais Lietuvos reformatai stengėsi 
neatsilikti nuo katalikų. Į M. Daukšos katekizmą jie atsakė M. Petke- 
vičiaus katekizmu (1598), į M. Daukšos postilę — J. Morkūno postile 
(1600), atsvarą S. M. Slavočinskio ,„(Giesmėms“ sudaro S. Jaugelio-Telegos 
giesmynas (1653), o K. Sirvydo postilei — iš dalies 5. Minvydo ir J. Bo- 
žimovskio postilė (1653). Tačiau reformatų leidiniai atsilieka literatūriniu, 
originalumo ir reikšmingumo požiūriu. Taip yra, be abejo, dėl to, kad 
reformatai neturėjo Lietuvoje savo aukštosios mokyklos. XVII a. jie jau 
buvo varžomi ir persekiojami. 

Svarbiausia tai, jog nėra žinoma, kad reformatai būtų rašę lietuvių 
kalbos gramatiką ar žodyną. Šį renesanso ir humanizmo epochos iškeltą 
uždavinį — tobulinti kalbą — vis dėlto pirmoji ėmėsi spręsti akademija 
(K. Sirvydas). | | 

Palyginti gyvai ir organizuotai plėtojosi lietuvių kultūra Rytų Prtū- 
sijoje, kur taip pat veikė aukštoji mokykla — liuteroniškas Karaliaučiaus 
universitetas. Jau pati šio universiteto veiklos pradžia susijusi su Žžy- 
miaisiais lietuvių raštijos pradininkais S. Rapolioniu, A. Kulviečiu, 
M. Mažvydu. Aktyviai darbavosi taip pat Karaliaučiaus universiteto auk- 
lėtiniai B. Vilentas, J. Bretkūnas, S. Vaišnoras, L. Zengštokas, J. Rėza, 
D. Kleinas, M. Švoba ir kiti. Jų pasiekimai pranoksta akademijos pasiek- 
tą lygmenį. Šalia katekizmų, giesmynų ir postilių jau XVI a. pabaigoje 
J. Bretkūnas, pasekdamas pažangiu M. Liuterio pavyzdžiu, išvertė į lie- 
tuvių kalbą visą Bibliją. Tik Rytų Prūsijos valdžia nepakankamai rėmė 
lietuvių literatūros kūrimąsi, ir J. Bretkūno vertimas liko neišspausdintas. 
Bet vis dėlto padaryta nemaža. K. Sapūnas apie 1643 m. parašė lietuvių 
kalbos gramatiką, išspausdintą 1673 m. Pagaliau D. Kleinas, tarsi grįžda- 
mas į renesanso ir humanizmo epochą, išleido pirmąją lietuvių kalbos 
gramatiką (1653), parašė vokiečių-lietuvių kalbų žodyną, dėjo pastangas 
kelti lietuviškų raštų bendrąją kultūrą, pradėdamas giesmynų kalbinę- 
poetinę reformą (1666). Pasaulietinio Karaliaučiaus universiteto, jo auklė- 
tinių nuopelnai lietuvių kultūriniam gyvenimui buvo didesni, negu 
jėzuitų valdomos Vilniaus akademijos. 


31 R. A. Swanson, Classical Meters in Modern Languages. — Princeton Encyclopedia of 
Poetry and Poetics, Princeton, New Jersey, 1972, p. 126. 


32 P, Tarwoyn, Przywitanie wesole... na szczęšliwy przyjazd do Szawel... Georgii Tysz- 
kiewicz.. W Wilnie, 1634. 

3 B. Pietrowitz, Carmen Lituanicum sive Alanicum. —J. J. Buccardus, Monumentum 
Romanum Nicolao Claudio Fabricio Perescio... factum... Romae, 1638. 


4 J. Lebedys, Mikalojus Daukša, p. 239, 
95 J. Jurginis, Renesansas ir humanizmas Lietuvoje, p. 15. 

FILOSOFIJA 

ilosofija mūsų krašte atsirado palyginti vėlai. Tik 
priėmus krikščionybę ir pradėjus XIV— XVI a. siųsti 
MY lietuvių bajoraičius į Vidurio (Prahos, Krokuvos) ir 
— RB) Vakarų Europos (Leipcigo, Vitenbergo, Paryžiaus), 

| Leideno, Bolonijos, Padujos i7 kt.) universitetus ar- 
"Br Čiau susipažinta ir su filosofijos dalykais. Tačiau kol 
Lietuvos Didžiojoje Kunigaikštystėje nebuvo aukšto- 
= NS sios mokyklos, filosofijos raidai nebuvo sąlygų. 





FILOSOFIJOS STUDIJOS KOLEGIJOJE 


Filosofijos studijos Vilniaus jėzuitų kolegijoje buvo pradėtos 1571 m. 
Tų metų spalio mėn. filosofijos profesorius chorvatas T. Zdelaričas ėmė 
dėstyti pirmąją scholastinės filosofijos discipliną — logiką. Šią datą rei- 
kia laikyti filosofijos mokslo pradžia Lietuvos mokyklose. Kolegijoje 
imta ruoštis iškilmingai atidaryti filosofijos studijas. Tačiau mieste kilo 
maro epidemija, mokslas nutrūko. Studijos buvo atnaujintos 1572 m. 
vasario mėn.: 26 klausytojams T. Zdelaričas toliau dėstė logiką. Vasario 
25 d. įvyko iškilmingas filosofijos studijų atidarymas: buvo pasakyta 
kalba apie filosofijos vertingumą, ir įvyko disputas iš logikos. Bet Maro 
epidemija dar nebuvo visai užgesusi — balandžio mėn. jos auka tapo ir 
pirmasis kolegijos filosofijos profesorius T. Zdelaričas. Laikinai jį pa- 
keitė matematikos profesorius V. Teoboltas, o po to dar tais pačiais me- 
tais taip pat laikinai — profesorius J. Vigeris. Filosofijos dėstymas nor- 
malizavosi, kai 1572 m. ją ėmė dėstyti anksčiau minėtas škotas J. Hiėjus. 

Jau kolegijoje reiškėsi nuomonių skirtumai, nominalistai polemizavo 
su tomistais. J. Hėjus Aristotelio veikalus aiškino, remdamasis Dunso 
Skoto pažiūromis, o teologijos profesorius P. Viana buvo tomistas, todėl 
tarp jų dažnai kildavo disputai, smarkūs susidūrimai. Ordino vadovybė 
rėmė Vianą. Hėjus, 1575 m. gegužės 10 d. baigęs trimetį filosofijos kursą, 
turėjo išvykti iš Vilniaus. Jį pakeitė P. Viana. 


FILOSOFIJOS FAKULTETAS 


Universitete iš karto buvo įsteigtas filosofijos fakultetas, čia iš pat 
pradžių studentai pasauliečiai sudarė daugiau nei pusę studentų, ir jų 
procentas vis didėjo. Iki 1587 m. filosofijos fakultete studentų kasmet 
buvo ne daugiau kaip 50, o XVII a. jų skaičius žymiai padidėjo; pasitai-- 
kydavo, jog laisvųjų menų ir filosofijos bakalauro laipsnis būdavo su- 

teikiamas iš karto 20—30 studentų, o kai kada ir dar didesniam skaičiui. 
Kadangi nuo 1639 m. kasmet buvo trys kursai, tai neretai fakultete stu- 
dijuodavo apie 100 studentų, iš jų — nemaža lietuvių. 1671 m. laisvųjų 
menų ir filosofijos magistro laipsniai buvo suteikti filosofijos profeso- 
riaus žemaičio A. Čirskio vadovaujamiems studentams Danieliui Gedmi- 
nui, Jonui Beinoriui, Steponui Skirmantui, Aleksandrui Brazgiui ir ki- 
tiems!. 1738 m. iš filosofiją studijuojančiųjų buvo ir Danielius Mažeika, 
Juozas Šernas, Juozas Arvidas, Jonas Daukša, Karolis Virvičius, Burba. 

Pirmieji dalyko profesoriai — svetimtaučiai: 1578—1586 m. filosotiją 
dėstė iš Poznanės kilęs L. Krakeris, — 1586—1591 m. lvovietis M. Smig- 
leckis, o 1591—1594 m.—- ispanas M. Ortizas ir kiti. Netrukus juos 
ėmė keisti lietuviai: A. Novacijus (Novakas, dėstęs 1599—1603), J. Gru- 
ževskis (1608—1611 ir 1612—1613), Ž. Liauksminas (1635—1638), A. Ko- 
jelavičius (1641—1644), S. Tupikas (1645—1646 ir 1649—1650), D. Butvi- 
las (1647—1650), M. Telšietis (1665—1668), A. Čirskis (1668—1671), 
M. J. Narmuntas (1682—1685) ir daugelis kitų. 

Fakultete buvo dvi katedros — filosofijos ir matematikos. Mokslas 
trukdavo trejus metus. Pirmaisiais metais fakultete buvo dėstoma logika, 
antraisiais — gamtos filosofija, arba fizika, trečiaisiais — metafizika ir 
etika (iki 1677 m. tik epizodiškai). Tačiau fizikos kursui, plačiausiam iš 
visų filosofijos disciplinų, neretai neužtekdavo vienų mokslo metų, ir 
jis būdavo perkeliamas dar į trečiuosius metus. 

Kadangi profesorius, perskaitęs trejų metų filosofijos kursą, gaudavo 
dėstyti teologiją, būdavo perkeliamas į kitą mokyklą arba turėdavo dirbti 
darbą, nesusijusį su švietimu, tai nuolatinių filosofijos profesorių nebu- 
vo, jie keitėsi kas treji metai. Taip pat retai kada profesorius kursą kar- 
todavo. 

Filosofijos profesorius turėdavo asistentą — Magister studii, dažniau- 
siai iš besiruošiančiųjų profesūrai; jis retkarčiais pavaduodavo profeso- 
rių. Štai viename XVII a. logikos kurse pirmoji dalis baigiama žodžiais: 
„Likusį terminų suskirstymą jums išdėstys magistras“. Tačiau pagrindinė 
asistento pareiga buvo vadovauti pratyboms, vykusioms greta teorinio 
kurso. Jos būdavo įvairios: disputų formos, kai studentas turėjo ginti 
tam tikras pažiūras; atsakymų, kai reikėjo atsakyti į dėstytojo klausi- 
mus; mokėti apibrėžti sąvokas — vadinamoji definicijų forma; mokėti 
skirstyti sąvokas — vadinamoji distinkcijų forma ir kt. Universitete daž- 
nai būdavo rengiami disputai šeštadieniais (sabbativa philosophorum). 
Jiems ruošdavosi iš anksto: vieni studentai kritikuodavo paskelbtus tei- 
ginius, kiti — gindavo. Disputuose dalyvaudavo ir profesoriai. Kartais 
diskutuodavo tik to paties kurso studentai („logikų šeštadienis“, „fizikų 


L VUB, f. 2—DC 1, p. 401, 494, 
2 VUB, f. 3—2055, p. 45 r. 

šeštadienis“, „metafizikų šeštadienis“). Bet diskutuodavo ir įvairių kursų 
ar net įvairių fakultetų studentai: teologas su metafizikos kurso studentu, 
fiziką studijuojantis su logiku ir pan. Mėnesio pabaigoje buvo rengiami 
didesni disputai (menstrua philosophorum), jų tezes spausdindavo. 1576 m. 
kolegijos moksleivių diskusijoms buvo išspausdinta 12 logikos tezių“. 
Šios tezės, kurių diskusijoms vadovavo filosofijos profesorius P. Viana, 
tai pirmasis išlikęs filosofijos darbas Lietuvos mokykloje. 1577—1578 m. 
buvo išspausdintos to paties P. Vianos vadovaujamos tezės iš gamtos 
filosofijos. Čia diskutuota dėl sunkiausių Aristotelio gamtos filosofijos 
vietų: ar pasaulis vienas, ar yra ir kitų pasauliųė ar dangaus kūnų mate- 
rija skiriasi nuo žemės materijos? kaip juda dangaus kūnai? 

Filosofijos kursas buvo ištisai diktuojamas: scholastinėje filosofijoje 
terminai turėjo daug reikšmių, be to, painūs buvo ir silogistiniai įrody- 
mai. Todėl ištisinis diktavimas buvo tiesiog neišvengiamas, Bet ir dikta- 
vimas nedavė tos naudos, kurios tikėtasi: studentai lengvai pasiklysdavo | 
scholastinėse vingrybėse. Kadangi knygos buvo retos ir brangios, tai stu- 
dentų užrašyti paskaitų kursai (jie — pagrindinė medžiaga tirti filosofijai 
mūsų senajame universitete) taip pat branginti. Prierašai juose rodo, kad 
tokie kursai ėjo iš rankų į rankas, buvo dovanojami. 

Baigdamas studijuoti kurią nors filosofijos discipliną, studentas turėjo 
parodyti, ko išmokęs, t. y. laikyti egzaminus, kurie buvo gana rimti, Per 
dieną išegzaminuodavo tik kelis studentus. 1719 m. balandžio 21 d. aka- 
demijoje iš logikos buvo išegzaminuoti vos du studentai — Ščuka ir 
Rimša. Egzaminų komisiją sudarydavo 3—5 asmenys, pirmininkaudavo 
rektorius, dalyvaujant kam nors iš ordino vadovybės. Štai 1600 m. birže- 
lio mėn. egzaminų komisija konstatavo, kad logikos egzaminą visi laikė 
silpnai, išskyrus tris studentus. Dažniausiai pasitaikantys vertinimai: ,„vi- 
dutiniškai“, „daugiau negu vidutiniškai“, kartais —, „Mažiau negu viduti- 
niškai“. Mokymo nuostatuose nurodoma, kad studentas, negavęs įverti- 
nimo „vidutiniškai“, neperkeliamas į aukštėsnį kursą. Vidutiniškos stu- 
dentų žinios darosi suprantamos, turint galvoje. gremėzdišką scholastinės 
tilosofijos kurso sąrangą, gausybę sąvokų reikšmių. 





SCHOLASTINĖS FILOSOFIJOS METODAS 


XVI-XVIII a. filosofija Lietuvoje buvo palyginti plačiai studijuoja- 
ma: ji dėstyta dar Kražių ir Kauno jėzuitų kolegijose, Kauno bernardinų, 
Marijampolės marijonų, Vilniaus ir Kauno pranciškonų, Vilniaus, Seinų, 
Paparčių, Raseinių dominikonų mokyklose ir kt. Garsios buvo Vilniaus 
Antakalnio trinitorių it Vilniaus pijorų kolegijos. Žinoma, Vilniaus aka- 
demijos filosofijos fakultetas buvo filosofijos žinių plitimo Lietuvos “ 
Didžiojoje Kunigaikštystėje centras. 

Nors renesanso epochos mąstytojai buvo sukritikavę viduramžių scho- 
lastiką, tačiau bažnyčia tebesilaikė atgyvenusios viduramžių scholastinės 
filosofijos, ji tebebuvo skleidžiama akademijoje ir kitose mūsų krašto 
mokyklose. Akademijos filosofijos profesorius ir jo mokiniai nebuvo sa- 
varankiški, privalėjo dėstyti ir rašyti veikalus pagal ordino vadovybės 
instrukcijas, skatinusias aklai tikėti viduramžių autoritetais ir nebandyti 
ieškoti tiesos. Nebuvo galima dėstyti jokių naujų pažiūrų, neaprobuotų 
ordino vadovybės. Klausimais, kuriais buvo leidžiama ginčytis, reikėjo 
ginti tą nuomonę, kuriai galima rasti daugiau argumentų iš autoritetų 
veikalų. Aristotelį reikėjo dėstyti pagal autoritetingiausius komentato- 
rius. Filosofijos dėstytojo tikslas buvo ne siekti naujų žinių, bet saugoti 
senąsias. Dėl to dažniausiai rašyti vadovėliai, o ne monografijos. 

Renesanso ir naujųjų laikų filosofų teorijų nebuvo leidžiama dėstyti, 
tebuvo galima nurodyti, kad jos klaidingos. Sekdamas nuostatais, kartais 
pats dėstytojas nurodydavo, kad tam tikras pažiūras dėstyti uždrausta: 
„Dvi arba daugiau substancialios formos, tiek tos pačios rūšies, tiek prie- 
šingos, negali natūraliai būti kartu toje pačioje materijoje. Priešinga 
pažiūra mūsų mokyklose cenzūros uždrausta“?. Tačiau negalima sakyti, 
kad scholastinės filosofijos laikotarpiu apie naujųjų laikų filosofiją aka- 
demijoje visai nebuvo užsimenama. Renesanso ir naujųjų laikų filosofų 
teorijos Europoje plačiai plito ir tapo tokios populiarios, kad nuo XVII a. 
pradžios sunku buvo sulaikyti jų veržimąsi į mokyklas. Kartais renesan- 
so ir naujųjų laikų filosofų kai kurias pažiūras išdėstydavo ir pažanges- 
nieji, linkę į ieškojimus filosofijos profesoriai. Jas dėstydavo gamtos 
filosofijos kurse, nes naujųjų laikų mokslas ir filosofija labiausiai prieš- 
taravo scholastinės fizikos pažiūroms, naujų mokslinių duomenų švie- 
soje scholastinės fizikos teiginiai darėsi neįtikinami, 

Scholastinis metodas buvo autoritarinis, akademijoje filosofija dėstyta 
iš didžiausio viduramžių filosofijos autoriteto — Aristotelio — knygų. Ne- 
svarbu, ar taip buvo, ar nebuvo: svarbu, kad taip yra Aristotelio trak- 
tatuose. „Taip sakė Aristotelis“— toks buvo galutinis ir įtikinamiausias 
argumentas. O kur Aristotelio tekstai neatitikdavo teologijos dogmų, ten 
taisydavo pačius tekstus, Aristotelio pažiūras apskelbdavo klaidingomis. 
Be Aristotelio, remtasi žymiausiais viduramžių scholastikos autoritetais — 
Augustinu, Albertu Didžiuoju, Tomu Akviniečiu, Dunsu Skotu, Viljamu 
Okamu, Durandu, Paulu Venecijiečiu ir kitais, taip pat XVI-XVII a. 
scholastikos autoritetais — F. Toletu, R. Ariaga, P. Fonseka, T. Kajetanu, 
P. Suaresų, G. Vaskesu, L. Molina ir kitais. Kai kurie iš vadinamosios 
antrosios scholastikos autoritetų buvo ispanų ir portugalų jėzuitai, dėstę 


3 Assertiones theologicae et logicae, Vilnae, 1576. 
5 VUB, f. 3—860, p. 102. | 

Koimbros universitete ir įkūrę Koimbros filosofinę mokyklą. Šios mo- 
kyklos, koimbriečių, pažiūros Vilniaus akademijoje buvo populiarios. 

Apskritai jėzuitų teoretikai buvo eklektikai: jie imdavo skirtingų vi- 
duramžių filosofijos srovių koncepcijas, jas kiek pakeisdavo, norėdami 
suderinti. Antrosios scholastikos autoritetai retai kada sekė kuria nors 
viena scholastikos klestėjimo laikotarpio įžymybe. XVI a. buvo ne taip, 
kaip XV amžiuje, kai universitetuose buvo ir tomistinės filosofijos ka- 
tedra, ir Dunso Skoto pažiūrų šalininkų katedra. Nors Tridento bažnyti- 
nis susirinkimas (1545—1564) ir paskelbė Tomo Akviniečio pažiūras tei- 
singiausiomis, tačiau įžvalgūs įėzuitų teoretikai matė, kad jos neatitinka 
laiko dvasios. Todėl Tomo Akviniečio pažiūras jie jungė su Dunso Skoto, 
Viljamo Okamo ir kitų nominalistų pažiūromis. Dėl tokio jungimo nomi- 
nalizmas netekdavo novatoriškumo, tapdavo įprastinė scholastine siste- 
ma. Šios tendencijos būdingos filosofijos dėstymui ir Vilniaus akademi- 
joje. Čia neretai buvo kritikuojama ir Tomo Akviniečio pažiūros, ir 
Dunso Skoto šalininkai, nominalistai. 


PASIEKIMAI LOGIKOJE 


Logikos kursą sudarė dvi dalys. Pirmojoje dalyje, vadinamojoje dia- 
lektikoje, buvo dėstomos sąvokų, teiginių, vardų, samprotavimų, įrodymų 
ir paneigimų teorijos, mokoma, kaip logiškai iš vienų teiginių išvesti 
kitus teiginius. Ji buvo aukšto lygio, joje yra šiuolaikinės logikos užuo- 
mazgų: teiginių logikos, loginių klasių teorijos, modalinės logikos, 10- 
ginės sekos teorijos, semiotikos ir loginės semantikos. Šios idėjos iliust- 
ruoja matematinės logikos raidą mūsų krašte. Jas plėtojo profesoriai 
Aleksandras Čirskis (1626—1679), Tomas Požeckis (1609—1657), Zigman- 
tas Kriugeris (1661—1710) ir kiti. 

Scholastinė teiginių logika buvo gerai išvystyta. Visi teiginiai skirs- 
tyti į paprastus ir sudėtinius, kuriuose svarbiausiu elementu laikyta 
loginė jungtis. Nustatyta, kad sudėtinio teiginio teisingumas priklauso 
nuo jį sudarančių paprastų teiginių teisingumo reikšmių ir nuo jame 
pasitaikančios loginės jungties pobūdžio. Tiksliai nustatytos konjunkcijos, 
griežtosios ir silpnosios disjunkcijos teisingumo sąlygos, tyrinėjama ma- 
terialioji ir griežtoji implikacijos, loginis ekvivalentiškumas. Buvo žino- 
mas loginių jungčių suvedimas į kai kurias pagrindines jungtis. Svar- 
biausia priemone vieniems teiginiams išvesti iš kitų teiginių laikyta 
loginis kvadratas. Žinoma, tai buvo ribota loginio „skaičiavimo“ prie- 
monė. Scholastinėje logikoje nevartotas formalizavimo metodas, t. y. 
loginės simbolikos, loginės išraiškos formuluojamos įprastine kalba. Šne- 
kamąja kalba suformuluotus teiginius užrašius dabartinės logikos sim- 

boliais, paaiškės, kad scholastinėje logikoje žinota nemaža teiginių logi- 
kos išraiškų“. 

Plačiai operuota teiginių ekvivalentiškumu, arba lygiavertiškumu 
(aeguipollentia). Visa procedūra čia buvo suvedama į loginio neigimo 
vartojimą pagal tam tikras taisykles, reiškiamas formule prae contradic; 
post contra; prae postgue subalter. Šių taisyklių dėka kiekvieno santykio 
loginiame kvadrate teiginius buvo galima išreikšti ekvivalentiška forma, 

Akademijoje plačiai nagrinėtas viduramžių logikos traktatas ,„Apie 
seką“. Jame išreikštos idėjos buvo formuluojamos kaip bendriausi įro- 
dymo principai. Randame logikos dėsnių, t.y. visuomet teisingų teigi- 
nių, taip pat visuomet klaidingų teiginių ir kartais teisingų (kartais klai- 
dingų) teiginių supratimą. „Mąstymo būklės, — aiškino Z. Kriugeris — 
trejopos. Pirmosios yra tos, kurios visuomet nukreipia gerai mąstyti, 
kaip tik į tiesą. Ir šios vadinamos mąstymo teisingumu. Antrosios yra 
tos, kurios visuomet nukreipia blogai mąstyti. Šios vadinamos mąstymo 
klaidomis; tokios yra: klaida ir erezija. Trečiosios yra tos, kurios kartais 
nukreipia į tiesą, kartais į klaidingumą, arba, kaip kiti nori pasakyti, 
kurios nukreipia mąstymą tikėtinai ginčytis abiejose besiginčijančiųjų 
pusėse, kaip yra tuo atveju, kai galima ginti priešingus teiginius. Šios 
rūšies būklės yra nuomonė, spėliojimas, abejojimas, žmogiškasis tikė- 
jimas“. 

Kai kurie dėstytojai formulavo teiginių logikos dėsnį, pavadintą „„nuo- 
stabiąja seka“ (conseguentia mirabilis)?, kurio išraiškas naujaisiais lai- 
kais vartojo kai kurie Matematikai, komentuodami Euklido geometriją. 

Terminų teorijoje ėmus taikyti apimties principą, scholastinėje 10gi- 
koje buvo sukurta loginių klasių teorijos užuomazgų. Žinota klasės pa- 
pildymo veiksmas, vieninės, bendrosios ir nulinės klasės, suformuluoti 
teiginiai: „Iš platesnės apimties termino teigimo neišplaukia siauresnės 
apimties termino teigimas“, „Iš platesnės apimties termino neigimo seka 
siauresnės. apimties termino neigimas“, „Iš vieno nesuderinamo termino 
teigimo seka kito neigimas“ ir kiti, kurie lengvai formalizuojami šiandie- 
ninės loginių klasių teorijos simboliais. 

Akademijoje plačiai aiškinta modalinė logika. Vartoti tie patys mo- 
daliniai terminai, kaip ir dabartinėje modalinėje logikoje: būtina, galima, 
atsiltiktina ir jų neigimai. Pagrindinė priemonė modaliniams teiginiams 
skaičiuoti — loginis kvadratas, kuriame modaliniai teiginiai dėstyti ke- 
liais variantais. 

Modalinės logikos teiginiai buvo formuluojami ir nagrinėjant logi- 
nę seką. 

5 VUB, f. 3—582, pars I, p. 64. 


" Ten pat, pars II, p. 77. 
Š VUB, f. 3—2112, p. 78 r. 

Scholastinę semiotiką sudarė dvi dalys: vienoje aiškinta ženklų teo- 
rija, kitoje — loginė semantika. Pastarojoje pažymėtina supozicijos teo- 
rija: buvo aiškinama, kad kiekvienas terminas savo reikšme atitinka 
daiktą, kuris esąs teiginio objektas, ir ši daikto pakeitimo atitinkamų 
terminu savybė, termino priskyrimas daiktui arba pačiam terminui buvo 
vadinama supozicija. Įvairios supozicijos rūšys reiškė įvairias to paties 
teiginio reikšmes, todėl supozicijos teorija yra loginės semantikos užuo- 
mazga“. Supozicija susijusi su universalijų teorija; realistai teigė, kad 
jei yra bendrasis terminas, tai esąs ir tuo terminu mąstomas objektas. 

Viduramžių logikos traktato „Insolubilia“!? įtakoje buvo tiriamos se- 
mantinės antinomijos. Jas sudarantys teiginiai vadinti teiginiais, kurie 
patys save padaro klaidingais. Tarus, kad toks teiginys teisingas, iš jo 
paties sekė, kad jis klaidingas. Pavyzdžiui, A. Čirskis nagrinėja tokią an- 
tinomiją ,„Visa, ką aš šiandien pasakiau, klaidinga“ (buvo pasakytas tik 
šis teiginys). Jis siūlo ją išspręsti taip. Reikią skirti teiginius apie kitų 
teiginių teisingumą Nuo to teiginio, kuris kalba apie save patį. Todėl 
teiginys „Visa, ką aš šiandien pasakiau, klaidinga“ galįs būti prasmin- 
gas, jei aiškinsime jį kaip pasakymą apie kitus teiginius, bet ne apie 
pati save!!. Tad šiuo atveju turime kažką artima kai kuriems loginių 
tipų teorijos teiginiams; čia skiriami du kalbos lygmenys. 

Akademijoje buvo aiškinama daug viduramžių logikos pasiekimų. 
Tačiau nevartojant formalizavimo metodo, logikos dėstytojams teko su- 
stoti teisingo kelio pradžioje, žengti toliau nebuvo galima. 


NOMINALIZMAS IR REALIZMAS 


Antrojoje logikos kurso dalyje daugiausia buvo nagrinėjami gnoseo- 
loginiai, filosofiniai logikos klausimai. Pagrindinė šios dalies problema — 
universalijos, arba bendrosios sąvokos. Čia scholastai skirstydavosi į no- 
minalistus ir realistus, priklausomai nuo atsakymo į keliamus klausimus. 

Materializmo ir idealizmo kova viduramžių filosofijoje nenutrūko, 
reikšdamasi kova tarp nominalizmo ir realizmo. Realistai pirmenybę tei- 
kė ne daiktams, bet sąvokoms, jie buvo idealizmo reiškėjai. Realistai 
Lietuvos mokyklose buvo Tomo Akviniečio pažiūrų sekėjai ir vadinosi 
tomistais. Žymiausias realistas Lietuvoje — akademijos profesorius Mar- 
tynas Smigleckis (1562/64—1618). 1618 m. Vokietijoje, Ingolštate, išėjo 
jo stambus dviejų dalių veikalas „Logika“. 1634, 1638 ir 1658 m. knyga 
pakartotinai išleista Oksforde. Kaip ir kitiems realistams Lietuvoje, 
M. Smigleckiui būdinga pirmenybės pripažinimas sąvokiniam mąstymui. 
Realistų pažiūros neskatino tirti daiktų, o kreipė mintį į abstrakčius sam- 
protavimus, spekuliacijas sąvokomis. M. Smigleckio „Logika“ buvo Ži- 

noma Europoje, paplitusi Prancūzijos ir Anglijos mokyklose, ją žinojo 
ne tik jėzuitų teoretikai, bet Oksfordo, Sorbonos daktarai, taip pat pro- 
testantų filosofai. Vilniaus akademijoje M. Smigleckio pažiūromis buvo 
remiamasi arba su jomis polemizuojama ištisą šimtmetį. 

Realistų priešininkai akademijoje — nominalistai, sekdami viduram- 
žių nominalistų Dunso Skoto, Viljamo Okamo ir kitų pažiūromis, pir- 
menybę teikė tikrovės daiktams, bendrąsias sąvokas laikydami tik są- 
lyginiais susitarimais, vardais. Jei realistai lengvai prieidavo prie 
minties apie dievą, suimantį visas pasaulio esmes,:tai nominalistų pa- 
žiūra, teikusi pirmenybę ne bendrybei, bet atskirybėms, skatino tirti daik- 
tus, tikrove, skatino mokslinį galvojimo būdą. Žymiausi nominalistai 
akademijoje buvo jau minėti filosofijos profesoriai T. Požeckis, Z. Kriu- 
geris, taip pat Jurgis Stanislavskis (dėstė 1686— 1689), 

Bendrybės ir atskirybės problema nebuvo tik loginė problema, nors 
ir aiškinta logikos kurse. Pirmiausia čia iškyla ontologinis ir gnoseologi- 
nis aspektai. Nominalistai, kovodami su ortodoksine scholastika, keldavo 
įvairių Momentų, kuriuose įvairiomis formomis reikšdavosi tas pats pa- 
grindinis filosofijos klausimas. V. Leninas taip susumavo šiuos momen- 
tus: „Klausimas, ar dievas sutvėrė pasaulį [...| yra klausimas apie dva- 
sios santykį su jutimiškumu“— svarbiausias ir sunkiausias filosofijos 
klausimas, visa filosofijos istorija sukasi apie šį klausimą — stoikų ir 
epikūrininkų, platonikų ir aristotelininkų, skeptikų ir dogmatikų ginčas 
senojoje filosofijoje, nominalistų ir realistų ginčas viduramžiais, idealis- 
ių ir „realistų arba empiristų“ (sic!) ginčas naujaisiais laikais“!2. 

Akademijoje skleidžiamas nominalizmas buvo ribotas, darė nuolaidų 
tomizmui, be to, jis buvo nuosaikusis nominalizmas. Nuosaikieji nomina- 
listai iš universalijų problemos neišvedė visų galimų sekmenų, be to, 
pačios universalijų problemos aiškinimas jau neturėjo to pobūdžio, kurį 
jis buvo įgavęs viduramžiais. Todėl darosi aišku, kad pas mus scholas- 
tinėje filosofijoje vykusios kovos analogija su kova tarp materializmo ir 
idealizmo, reiškėsi žymiai silpniau, negu ji reiškėsi XIII-XV a. tiloso- 
žijoje. 


GAMTOS FILOSOFIJA 


Ir gamta buvo aiškinama pagal Aristotelio filosofiją. Gamtos tiloso- 
fijos kursas akademijoje ypač išsiplėtė XVII a. pabaigoje — pirmojoje 
XVIII a. pusėje, kai naujųjų laikų gamtos mokslo ir filosofijos laimėji- 


" R. Carnap, Der logische Aufbau der Welt, Berlin, 1928, p. 10. 

" Insolubilia — pažodžiui „neišsprendžiamumas“, „neišsprendžiami teiginiai“. 
NH VUB, f. 3—2055, p. 167 r. v. | 
12 V. I, Leninas, Raštai, t. 38, V., 1960, p. 57. 

mai vertė scholastus ieškoti naujos argumentacijos savo teiginiams ginti. 
Gamtos filosofijos kursą sudarė 5 dalys, vadinamos traktatais arba dis- 
putacijomis. Pirmiausia buvo dėstoma Aristotelio knyga „Fizika“. Ši kur- 
so dalis vadinosi „Apie gamtos kūno pradus“, arba „Apie gamtos kūną 
apskritai“. Antroji gamtos filosofijos dalis vadinosi „„Apie pasaulį ir dan- 
gų“— komentarai to paties pavadinimo Aristotelio traktatams. Trečioji 
dalis —, „Apie atsiradimą ir išnykimą“. Šioje dalyje komentuojami taip 
pat to paties pavadinimo Aristotelio veikalai. Ketvirtoji dalis — traktatas 
„Apie meteorus“; tai Aristotelio ,Meteorologijos“ išdėstymas. Penktoji 
dalis — traktatas „„Apie sielą“ — scholastinė psichologija, kurioje aiškina- 
mas Aristotelio veikalas „„Apie sielą“. 

Svyruodamas tarp materializmo ir idealizmo, Aristotelis pasaulio ne- 
aiškino materija ir jos savybėmis, manydamas, kad antrasis daiktų pradas 
yra forma. Šia Aristotelio koncepcija scholastai pasinaudojo pasaulio 
sukūrimui, dievo buvimui filosofiškai pagrįsti: esą dievas — tai tobu- 
liausia torma formų hierarchijos viršūnėje. Realistai teigė, kad materija 
esanti visiškai pasyvi, savaime nejudanti, aktyvumą jai suteikianti forma. 
Nominalistai ginčijo tokią pažiūrą, tvirtino, kad materija nesanti pasyvi. 
Buvo netgi pabrėžiama, jog materija galinti egzistuoti savarankiškai, be 
jokios formos (tačiau tik per dievo visagalybę). Tad čia sekta Dunso 
Skoto pažiūra, teigusia, nors ir teologizuotai, materijos savarankiškumą. 
J. Burba 1682 m. studentams tvirtino: „Pirminė materija egzistuoja pati, 
o ne dėl to, kad egzistuoja forma — taip teigia visi skotistai ir nomi- 
nalistai“!?, 


RENESANSO GAMTOS MOKSLŲ 
AIŠKINIMAS 


Buvo scholastikos dėstytojų tamsių, atsiribojusių nuo renesanso ir 
naujųjų laikų mokslo, tačiau buvo ir šviesių, kurie, nors ir suvaržyti 
bažnyčios požiūrio į naujųjų laikų gamtos mokslą ir filosofiją, stengėsi 
duoti jaunimui naujųjų žinių iš filosofijos, taip pat žinių apie patį žmo- 
gų, jo anatomiją, fiziologiją ir psichologiją. Apie žmogaus kūno san- 
darą, organų paskirtį studentai išgirsdavo psichologijos paskaitose. Aiš- 
kinant psichinius reiškinius, pirmiausia reikėjo aiškinti sielos materialų 
pagrindą — kūną ir jo procesus. 

Didžiausio viduramžių medicinos autoriteto K. Galeno pažiūras rene- 
sanso mokslininkai sukritikavo. Dėl to pirmojoje XVII a. pusėje akade- 
mijoje plačiai buvo remiamasi žinomiausio XVI a. anatomo A. Vezali- 
jaus darbais. A. Vezalijus buvo tikras anatomijos reformatorius, padėjęs 
šiam mokslui tvirtus pagrindus. Vezalijus ėmė skrosti lavonus, kas 
aniems laikams buvo didelė naujiena, traukusi į novatoriaus paskaitas 

Padujos universitete daugybę (po 400—500) klausytojų (būta siudentų ir 
iš Lietuvos). Akademijoje buvo profesorių, gerai susipažinusių su A. Ve- 
zalijaus veikalu ,„Apie žmogaus kūno sandarą“ (De humani corporis 
fabrica), išleistu 1543 m. Jo tikslas buvo aprašomoji ir topograftinė žmo- 
gaus anatomija. Blaivus požiūris į mokslą, neatitrūkimas nuo faktų, 
detalumas, aiškumas ir prakticizmas, pagaliau puikus stilius — tai A. Ve- 
zalijaus veikalo ir paskaitų požymiai. Vezalijus sudarė žmogaus anato- 
mijos atlasą, tuo metu vadinamą anatomicae tabulae Vesalii, kuriuo nau- 
dojosi ir akademijos dėstytojai. Ypač juo rėmėsi fizikos paskaitose 
(psichologijai skirtoje dalyje), skaitytose 1615—1616 m., iš Prūsijos kilęs 
Jokūbas Markvartas (1583—1658). Jis dėstė ne spekuliatyviai, bet ieško- 
jo psichinių procesų materialaus pagrindo. Bent jau iš pradžių jo dės- 
tymo metodas buvo mokslinis. Jau pirmame traktate J. Markvartas aiš- 
kino materialų sielos pagrindą, aprašydamas žmogaus anatomiją — odą, 
raumenis, kaulus, kremzles, raiščius, gyslas. Jis nurodė, kad yra nemaža 
liaukų, ypač smegenyse, gaminančių skysčius ir koreguojančių įvairių 
organizmo dalių veiklą: aprašė venas ir arterijas, kraujo apytaką, plau- 
čius, skrandį, žarnyną, kepenis, taigi žmogaus kūno organus ir jų funkci- 
jas. Plačiai aiškinama nervų sistema: nervai išeiną iš galvos ir nugaros 
smegenų, pasklindą po visą kūną, jų dėka juntama, kūnas galįs judėti. 
Smegenys — akyta substancija, kurią saugo apvalkalai; priekinė jų dalis 
vadinama tiesiog smegenimis, o užpakalinė — smegenėlėmis, minimos 
tarpinės smegenys, smegenų pusrutuliai ir jų vingiai!““. Nagrinėdamas 
juntančiąją sielą, autorius kiekvieną pojūtį pradeda aiškinti, analizuo- 
damas jo materialų pagrindą — jutimo organą. 

XVII a. pradžioje akademijoje buvo dėstomos autentiškos A. Veza- 
lijaus pažiūros. Minėtų psichologijos paskaitų autorius tiksliai nurodo 
veikalo ,„Apie žmogaus kūno sandarą" skyrius, skyrių vietas. Šį veikalą 
su anatomijos atlasu jis demonstravo studentams, ką liudija nurodymai 
paskaitų klausytojams: „žiūrėk Vezalijaus anatomijos lenteles“, „žiūrėk 
anatomijos lenteles“, „žiūrėk aukščiau minėtas lenteles“ ir pan. J. Mark- 
vartas įrodinėjo, kad K. Galeno ir jo pasekėjų pažiūros nepagrįstos ir 
neatitinkančios A. Vezalijaus tyrimų duomenims. 

Pažymėtina, kad J. Markvartas studijavo ne užsienyje: 1605 m. jis 
baigė Vilniaus akademijos filosofijos fakultetą, o 1611 m.— teologijos 
iakultetą. Apie renesanso gamtos mokslus jis pirmiausia išgirdo Vilniaus 
alma mater. 

A. Vezalijaus veikalu rėmėsi ir kai kurie kiti akademijos dėstytojai, 
pavyzdžiui, nežinomas profesorius, dėstęs XVII a. pradžioje (po 1615 m.)“, 


3 VUB, £. 3—2175, p. 14 v. 
14 VUB, f. 3—2016, p. 10 r.—20 r. 
"5 VUB, f. 3—2027, p. 275, 277, 281, 332, 343, 414, 420 ir kt, 

Reikšminga tai, Kad psichologijos paskaitose buvo nagrinėjamos italų 
renesanso filosofų (J. Dzabarelos, Dž. Kardano, F. Pikolaminio, P. Pompo- 
nacio), taip pat ispanų empirinės krypties psichologijoje reiškėjo G. Pe- 
reiros psichologinės koncepcijos. Žinoma, ne visur šiems autoriams pro- 
fesoriai pritardavo, kartais jų pažiūras ir kritikuodavo. Bet svarbu tai, 
kad studentai buvo supažindinami su renesanso, o vėliau ir naujųjų laikų 
psichologinėmis koncepcijomis. ; 

Pažangesniems akademijos profesoriams buvo nesvetimi italų rene- 
sanso mokslininko Dž. Frakastoro darbai; jie minimi, aiškinant žmogaus 
anatomiją ir fiziologiją!“. Pirmojoje XVII a. pusėje akademijoje minėti 
prancūzų XVI a. mediko ir biologo G. Rondelė darbai. Buvo dėstytojų, 
kurie G. Rondelė darbais rėmėsi, aiškindami pojūčių atsiradimą. Prancū- 
zų mokslininką akademijos dėstytojai žinojo ir kaip biologą, knygos 
„Apie žuvis“ autorių. Šiame darbe jis aprašė daugiau kaip 340 žuvų 
rūšių, plačiai vartodamas lyginamuosius anatominius duomenis ir steng- 
damasis sistemiškai tirti. Turtinga konkrečių duomenų ir apibendrinimų, 
knyga buvo žymus indėlis į biologijos mokslą. Nors Vilniaus akademi- 
joje biologija nedėstyta, tačiau kai kuriuos jos pradmenis studentai su- 
žinodavo, aiškinant gamtos filosofijos traktatą „„Apie atsiradimą ir išny- 
kimą“ ir per psichologijos paskaitas. Čia jiems profesoriai aiškindavo 
gyvojo organizmo esmę, jo sandarą, funkcijas, kuo jis Maitinasi ir pan., 
remdamiesi G. Rondelė pažiūromis", 

Studentai kai ką sužinodavo ir apie žymaus italų renesanso biologo 
A. Čezalpino pažiūras. XVI a. botanikams jis buvo didelis autoritetas, 
skatinęs tirti botaniką natūrfilosofijos požiūriu, reikalavęs ir negyvąją 
gamtą aiškinti kaip atsirandančią ir išnykstančią. Ši A. Čezalpino pažiūra 
išdėstyta viename gamtos filosofijos kursų, skaitytų apie XVII a. vidurį“. 
Ir su embriologija studentus supažindindavo traktate ,„Apie atsiradimą ir 
išnykimą“: čia jiems aiškindavo vaisiaus formavimąsi. 

Renesanso anatomų tyrimai leido kritiškai vertinti senąsias žinias apie 
žmogaus fiziologiją. Pažangesnieji dėstytojai, suvokdami, kad senosios 
pažiūros apie žmogaus organizmo fiziologinius procesus yra nepagrįstos, 
vadovavosi XVI a. prancūzų mediko Ž. Fernelio darbais. Iš traktatų rin- 
kinio „„Universa medicina", susilaukusio per 30 leidimų, jie labiausiai 
rėmėsi Ž. Fernelio „Fiziologija“. Lygindami Ž. Fernelio pažiūras su Aris- 
totelio Stagiriečio, kitų senovės ir viduramžių medikų pažiūromis, minėti 
gamtos filosofijos dėstytojai akademijoje daugeliu atvejų teisingomis 
laikė Ž. Fernelio koncepcijas. Tačiau renesanso laikotarpiu mokslinė 
fiziologija žengė tik pirmuosius žingsnius, tuometinių fiziologų darbuose 
naujosios pažiūros buvo sumišusios su senosiomis, nemokslinėmis pažiū- 
romis, kurias kartodavo ir akademijos dėstytojai. 

Su renesanso mokslininkų pažiūromis gerai buvo susipažinęs akade- 

mijos matematikos profesorius A. Tilkovskis (1625—1695), jas išdėstęs 
kartu su scholastinėmis pažiūromis daugelyje savo knygų. A. Tilkovskis 
ypač komentavo Dž. Kardano, Ž. Fernelio, A. Vezalijaus, P. A. T. Para- 
celso pažiūras. 

Jau XVII a. pradžioje kai kurie akademijos dėstytojai kraujo apytaką 
aiškino ne pagal senovės ir viduramžių autoritetų pažiūras, bet remda- 
miesi renesanso mokslininkų tyrimais. Kartais jie kraujo apytaką aiškino 
pagal A. Vezalijų, kurio pateiktoji kraujo cirkuliacijos schema, deja, 
buvo netiksli. Ar akademijoje žinojo M. Serveto, R. Kolombo, A. Čezal- 
pino atradimus kraujo apytakos srityje? Atsakyti kol kas dar nelengva, 
reikia tyrinėjimų. Tačiau tvirtai galima teigti, kad antrojoje XVII a. 
pusėje akademijoje žinojo V. Harvėjaus atrastą didįjį kraujo apytakos 
ratą. Apie jį 1680 m. rašė A. Tilkovskis penktojoje savo „Fizikos“ dalyje, 
pavadintoje „Apie sielą“. Aprašęs kraujo cirkuliaciją Žmogaus organiz- 
me, A. Tilkovskis aiškinimą baigė žodžiais: „Ir taip per dieną ne kartą 
vyksta ši apytaka [...| Dėl kraujo itekėjimo širdies dalys išyla ir atvėsta, 
šiuo pagrindu visas kūnas yra susijęs su širdimi. Apie šią apytaką rašė 
anglų medikas Harvėjus“!?, 1682 m. akademijos profesorius J. Drevsas 
psichologijos paskaitose jau mini mikroskopą, nurodydamas, kad šiuo 
prietaisu galima ištirti net plauko sandarą. 

Gamtamokslinės žinios leido drąsiau spręsti apie psichologiją. S. Lo- 
sevskis 1693 m. regėjimo procesą aiškino R. Dekarto pateiktuoju reflek- 
so supratimu??, Buvo keliama psichinių procesų lokalizacijos galvos sme- 
genyse idėja. Žinoma, lokalizacijos aiškinimas primityvus, tačiau svarbi 
pati lokalizacijos idėja ir tai, kad psichiniai procesai sieti su materialiu 
pagrindų — galvos smegenimis, taip pat pripažinimas, kad galvos sme- 
genys yra psichinių procesų veiklos centras. 

Kosmologinės pažiūros buvo sutelktos gamtos filosofijos traktate 
„Apie pasaulį ir dangų“. Dėstant jį, remtasi jau anksčiau aiškintomis 
materijomis, erdvės, laiko, begalybės, judėjimo koncepcijomis. Studen- 
tams buvo nurodoma, kad daugiausia klaidų Aristotelis padaręs kosmo- 
logijoje. Klaidomis laikytos Aristotelio pažiūros, neatitikusios tikėjimo 
dogmų. Kita vertus, nemaža Aristotelio pažiūrų dalis naujųjų astrono- 
minių atradimų šviesoje buvo neabejotinai pasenusi. Tačiau scholastai 
atmesdavo toli gražu ne visas pasenusias Aristotelio pažiūras į pasaulį. 
Kiek jos atitiko tikėjimo dogmas, tiek jų ir laikytasi. Aristotelis ypač 


16 Ten pat, p. 275. 
1/ Ten pat, p. 321. 
18 VUB, f. 3—2154, p. 8 v. 


19 A, Tylkowski, Philosophia curiosa, seu universa ŽatiStoSliS philosophia..., Pars guinta 
physicae de anima, Olivae, 1680, p. 21—22. 


20 VUB, f. 3—2192, p. 89 r. v. 

buvo kritikuojamas už teigimą, kad pasaulis amžinas, kaip amžina ir 
pati materija, nes ši pažiūra prieštaravo tikėjimo dogmai apie kūrimą iš 
nieko. Studentams aiškino, kad Žemė — pasaulio centras, apie Žemę juda 
dangaus sferos (coeli); dėl sferų skaičiaus nebuvo sutariama. Daugelio 
nuomone, iš viso esančios trys sferos. Pirmoji — tai empirėjus (nejudan- 
tis dangus), dievo, pirmojo judintojo, buveinė. Po empirėjaus eina ne- 
judančių žvaigždžių sfera, 0 po jos— planetų sferos. Sferų judėjimo 
priežastimi nurodomos inteligencijos, t.y. sferas judinantys angelai. 
Pastaroji pažiūra perimta iš Aristotelio, kuris manė, kad esą daug neju- 
dančių esmių, inteligencijų, kurios judinančios sferas. Čia, nors ir gana 
abstrakčia forma, atsispindėjo senovės graikų politeizmas. Scholastai šią 
Aristotelio pažiūrą teologizavo — inteligencijos virto angelais. Sekant 
Aristoteliu, aiškinta, kad tiek dangaus kūnai, tiek Žemė susidedanti iš tų 
pačių keturių elementų („stichijų“): žemės, vandens, oro ir ugnies. Išimtis 
daryta empirėjui, laikomam kažkokia specialia substancija, skirtinga nuo 
minėtų keturių elementų. 

Toks buvo scholastinis pasaulėvaizdis, kurį pažangieji profesoriai lai- 
kė pasenusiu ir studentus supažindindavo su gamtamokslinėmis žiniomis, 
scholastiniam pasaulėvaizdžiui priešingomis pažiūromis. Gamtos filosofi- 
jos kurse yra nemaža rimtų mokslinių žinių apie Žemę, jos dydį, jos 
geografiją, apie žvaigždynus, procesus žvaigždėse ir kt. Fizikos kurso da- 
lyje, pavadintoje „Meteorologija“, buvo aiškinami atmosferiniai-meteoro- 
ioginiai, geologiniai reiškiniai: vėjas, lietus, šerkšnas, ledas, garavimas, 
griaustinis, žaibas, žemės drebėjimas ir kt. Čia buvo remiamasi ypač 
XVII a. matematiko ir astronomo K. Šeinerio atradimais, nes pats K. Šei- 
neris buvo jėzuitas. Jis, nepriklausomai nuo G. Galilėjaus ir J. Fabrici- 
jaus, 1611 m. atrado Saulės dėmes ir dėl kai ko polemizavo su Galilė- 
jum. Kadangi K. Šeineris Saulės dėmes laikė planetomis, skriejančiomis 
apie Saulę, tai akademijoje ir buvo aiškinama, kad jos esančios lyg 
debesėliai, skriejantys apie Saulę. Šioje fizikos dalyje nurodoma, kad 
astronomai priskaičiuoją apie 22 tūkstančius žvaigždžių, pateikiama 
žvaigždynų pavadinimai, žvaigždžių klasitikavimas pagal dydį. Taip pat 
aptariami planetų dydžiai ir jų nuotoliai nuo Žemės, Saulės ir Mėnulio 
užtemimai. Jau 1627 m. studentai žinojo kai kuriuos G. Galilėjaus astro- 
nomijos atradimus. Tais metais Tomo Rostogos dėstytame gamtos filo- 
sofijos kurse rašoma, kad G. Galilėjus atradęs Saulės dėmes, ir šiam 
atradimui paskirtas netgi atskiras paskaitų kurso skyrius, EE 
„Apie Saulės dėmes“**?!, 

Buvo profesorių, nurodančių, kad tarp scholastinės filosofijos ir nau- 
jųjų laikų mokslo yra didelių nesutarimų. Antai filosofai ir astronomai 
nesutarią dėl dangaus kūnų judėjimo. Filosofai teigią, kad sferos ir 
žvaigždės juda vienodai, kad jas judina angelai, o astronomai aiškina, 

kad dangaus kūnai juda dviem priešingais judėjimais. Tokie nurodymai 
skatino studentą mąstyti, žiūrėti į scholastiką kritiškai. Renesanso ir 
naujųjų laikų gamtamokslinės bei filosofinės pažiūros blaivino protus. 


NOMINALISTŲ TR REALISTŲ POLEMIKA 
DĖL GAMTOS FILOSOFIJOS 
IR METAFIZIKOS 


Realistai ir jų priešininkai nominalistai polemizavo ir gamtos filosofi- 
jos kurse. Pirmieji gamtos filosofijoje gynė vadinamąją mModalistinę kon- 
cepciją, ėjusią iš viduramžių realizmo, kuris objektų savybes ir santy- 
kius atskirdavo nuo pačių objektų ir paversdavo juos savarankiškai 
egzistuojančiais reiškiniais. Modalistai aiškino, kad materijos ir formos 
vienovė, vidinė vieta (ubi), trukmė ir kita egzistuojančios kaip sava- 
rankiškos esmės, skirtingos nuo materijos, nuo daiktų. Tokie vėlyvosios 
scholastikos atstovai, kaip F. Toletas, P. Suaresas ir kiti, buvo modalistai. 
Lietuvos mokyklose jie turėjo pasekėjų. Laikytasi nuomonės, kad kiek- 
vienas naujas pavadinimas išreiškia kažkokią naują esmę, naują formą. 
Antai, kadangi egzistuojanti materijos ir formos vienovė, tai ši vienovė 
turinti būti savarankiška modali esmė (entitas modalis), skirtinga nuo 
materijos ir formos. 

Nominalistai šiuo klausimu buvo vadinami antimodalistais. Akademi- 
joje prieš modalistų spekuliacijas savarankiškai egzistuojančiomis es- 
mėmis pasisakė T. Požeckis, J. Burba ir ypač J. Stanislavskis. Vienas 
svarbiausių jų argumentų buvo paprastumo principas (tuo metu vadina- 
mas Okamo skustuvu) — esmių nereikia dauginti be reikalo (entia non 
sint multiplicanda sine necessitate). Kai scholastai reiškinio požymio 
nesugebėdavo paaiškinti, tai tą požymį jie paversdavo atskira esme, 
„paslėpta kokybe“. Prieš tokį aiškinimo būdą ir buvo nukreiptas V. Oka- 
mo paprastumo principas, kuriuo remdamasis J. Stanislavskis kritikavo 
modalistinę pažiūrą: „Negalima dauginti esmių be reikalo, tačiau, nu- 
matant egzistuojant modusus, esmės dauginamos be reikalo. Vadinasi, 
modusų nėra“? J. Stanislavskis nurodė visą modalistinės pažiūros ne- 
vaisingumą: „Neigiant modusus, pašalinama daug nenaudingų klausimų 
ir sunkumų, kuriuose mModalistai susipainioja, pavyzdžiui, ar modusai gali 
būti sukurti, ar modusai gali būti nedalomi arba išskleidžiami, ar tame 
pačiame subjekte jų gali būti daug, ar jie gali tarpusavyje jungtis [...] ir 
daugelis kitų panašių klausimų, kurių pačių pakanka neigti modusams"'*?, 

2! VUB, f. 3—2091, p. 338 r. — 340 v. 

22 VUB, f. 1-D 1150, p. 111. 

23 Ten pat, p. 120. 

Modusų kaip savarankiškai egzistuojančių esmių kritika — tai objekty- 
viojo idealizmo kritika. 

Modalistai ir antimodalistai polemizavo ir metafizikos kurse. Metati- 
zika buvo suprantama kaip mokslas apie būtį apskritai, apie pirmuosius 
būties pradus. Patys būties pradai aiškinti nevienodai. Vieni autoriai 
būties pradais laikė esmę, egzistavimą ir savarankišką egzistavimą, kiti 
jai taikė kai kuriuos ontologizuotus loginius principus. Realistai ir no- 
minalistai metafizikos kurse polemizavo dėl vadinamojo esmių daugi- 
nimo ir nominalistų pateiktos to dauginimo kritikos. Panašiai kaip gam- 
tos filosofijoje, realistai ir metafizikoje įvesdavo savarankiškai egzistuo- 
jančius modusus, realiai atskirtus nuo daiktų. Tuo tarpu antimodalistai 
gynė D. Skoto ir V. Okamo nominalizmo principus. Ginčytasi dėl esmės 
ir egzistavimo santykio. Buvo aiškinama, kad objektai kaip būtis egzis- 
tuoją, jie turį esmę, objektus kartu sudarą egzistavimas ir esmė, pirmasis 
papildąs antrąjį. Pasak Tomo Akviniečio, ontologine prasme terminas 
esse yra tas pats, kas ir existentia, tarp esmės ir egzistavimo esąs skirtu- 
mas kaip tarp galimybės (potencijos) ir tikrovės (akto). Vadinasi, esmė 
esanti savarankiška egzistavimo atžvilgiu““. Kartodami savo autoriteto 
teiginius, realistai atskyrė egzistavimą nuo esmės ir tokiai pažiūrai pri- 
galvodavo įvairiausių argumentų: egzistavimas esąs kažkoks modalus 
objektas, skirtingas nuo esmės; esmė nekintanti, o egzistavimas kinta 
ir kt. Realistų koncepcija — tai objektyviojo idealizmo pažiūra, visai 
artima platoniškajam idealizmui. Išeidavo, kad esmė esanti kažkokia 
gryna galimybė, indiferentiška egzistuojančiam objektui. Realistų argu- 
mentavimas panašus į Platono įrodinėjimus, nes ir Platonas realųjį pa- 
saulį laikė nepastoviu, o idėjas — nekintamomis. 

Akademijoje prieš šias spekuliacijas pasisakė nominalistai. Taikliai 
jas kritikavo S. Losevskis, sakydamas, kad realistų pažiūroje slypinti 
loginė klaida — žengimas į begalybę: jei egzistavimas atskiriamas nuo 
esmės, tai pats egzistavimas taip pat turįs savo esmę, nes egzistavimą 
galima apibrėžti; toliau galima kalbėti apie egzistavimo esmės egzista- 
vimą, apie egzistavimo esmės egzistavimo esmę — ir taip iki begalybės. 
Šitaip privedęs tomistinę pažiūrą prie absurdo, S. Losevskis teigė: ,„Jo- 
kios būties egzistavimas realiai neatskiriamas nuo esmės. Arba: kiekvie- 
na bet kurios būties aktuali esmė realiai sutampa su tos pačios būties 
egzistavimu. Tai visuotinė pažiūra prieš realistus"*?, 

Metafizikos kursas buvo spekuliatyviausia scholastinės filosofijos da- 
lis. Loginė teorija būdavo dėstoma aukšto lygio; gamtos filosofijos kurse 
būdavo remiamasi gamtos mokslu, renesanso bei naujųjų laikų moksli- 
ninkų ir filosofų pažiūros būdavo ne tik kritikuojamos, bet neretai joms 
ir pritariama, tuo tarpu metafizikos kurse nieko panašaus nebuvo. 

MORALĖS FILOSOFIJA 


Moralės filosofija, arba etika, dėstyta paskutiniaisiais mokymo me- 
tais, ji turėjo baigti filosofijos kursą. Ją dėstė netgi atskiras etikos pro- 
fesorius. Vis dėlto etikos kursas buvo trumpas. Tai nebuvo net nuoseklus 
Aristotelio „Etikos“ išdėstymas; tekomentuotos kai kurios Aristotelio eti- 
nės teorijos problemos, remiantis scholastikos autoritetais. 

Scholastinės etikos išeities taškas tas pats, kaip ir antikinių (ypač 
helenizmo laikotarpio) etikos teorijų. Etika nustatanti taisykles aukščiau- 
siam gėriui — laimei pasiekti. Teologija nepanaikinanti etikos, kuri buvo 
suprantama labai plačiai — kaip socialinė teorija drauge su politika ir 
ekonomika. Tačiau toks etikos supratimas veikiau buvo nominalus. Po- 
litikos klausimai dėstyti gana siaurai, stengiantis pateisinti valstybės 
santvarką, o ekonomika — tai mokėjimas tvarkyti šeimos, namų reika- 
lus, rūpinimasis šeimos laime. Toks ekonomikos supratimas perimtas iš 
Aristotelio. 

Etika siaurąja prasme — tai individualaus elgesio teorija, pateikianti 
nurodymus, kaip gyventi, nagrinėjanti moralines vertybes. Buvo teigia- 
ma, kad žmogaus gyvenimo tikslas — laimė, ji esanti gėryje: koks gėris 
pasirenkamas, tokia būsianti ir laimė. Dvasinio ir fizinio gėrio priešpa- 
statymas ypač būdingas viduramžių filosofijai, kuri šį priešpastatymą 
nuvedė iki kraštutinumo. Akademijoje studentams stengtasi įteigti, kad 
tikrasis gėris — tai dvasinis, moralinis gėris, kurio siekiama, vadovau- 
jantis protu. Tačiau scholastinė etika nebuvo racionalistinė, ji buvo 
veikiau formalistinė. Scholastai nekreipė dėmesio į etinių vertybių socia- 
linį turinį: jie tik rūpinosi, kad etikos sąvokos būtų formaliai taisyklin- 
gai apibrėžtos, sudarytų kokią nors sistemą. Pažiūra į gėrį kaip į tiesos 
kontempliaciją rodo pasyvų, stebėtojišką scholastinės etikos pobūdį. Sek- 
dami Aristoteliu, dėstytojai etikos teoriją grindė dviem aksiomom. Pir- 
moji teigė, kad elgesyje reikia vengti kraštutinumų ir rinktis vidurį; 
antroji — kad kiekviena dorybė (išskyrus teisingumą) turi dvi priešy- 
bes, kurios esančios kraštutinumai, o dorybė esanti tarp šių dviejų kraš- 
tutinumų. 

Scholastinėje moralės filosofijoje buvo bendražmogiškos moralės 
bruožų, kuriuos krikščioniškoji filosofija perėmė iš Aristotelio ir kitų 
antikinių etikos teorijų. Kita vertus, tie bendražmogiškos moralės ele- 
mentai buvo pateikiami abstrakčiai, atitrūkus nuo laiko dvasios, nuo 
tikrovės. XVIII a. viduryje toks dėstymas pagal Aristotelį jau ir valdan- 
tiesiems sluoksniams atrodė anachronizmas. 

2 Thomas Aguinas, Summa philosophica, t. 1, lib. 2, cap. 54, Nemausi-Vesontione, 1853; 
Summa totius theologiae, t. 1, Lugduni, 1608, gu. 7, art. 2. 

25 VUB, f. 3—2192, p. 138 v. 

Laikotarpį nuo filosofijos studijų pradžios Vilniaus kolegijoje 
1571 m. iki XVII a. vidurio galima laikyti scholastikos klestėjimo laiko- 
tarpiu. Smukimas, prasidėjęs XVII a. viduryje, pirmiausia palietė gamita- 
mokslinę scholastinės filosofijos problematiką, kuri ėmė menkėti. Vis 
dėlto antrojoje XVII a. pusėje akademijoje tebebuvo dėstomi platūš 
filosofijos kursai. Autoritarinis metodas nulėmė, kad per visą šios filo- 
sofijos gyvavimo laikotarpį buvo nagrinėtos tos pačios problemos. Išsky- 
rus nominalistų ir realistų ginčijamas problemas, idėjas, artimas šiuolai- 
kinei logikai, taip pat renesanso ir naujųjų laikų gamtos mokslų bei 
filosofijos idėjas, scholastinėje filosofijoje daugiau nieko reikšmingesnio 
nerandame. Scholastinė filosofija, neatitikusi mokslo poreikių ir blaivaus 
proto, buvo pasmerkta žlugti. 


GAMTOS MOKSLAI 


8) ietuvos Didžiojoje Kunigaikštystėje XVI a. sparčiai 
vystėsi fortifikacija ir balistika, geodezija ir karto- 
grafija — praktinės sritys, kurios negalėjo išsiversti 
be matematikos ir astronomijos. Matematikos moks- 
lų užuomazgą Lietuvoje rodo ir Žygimanto Augusto 
biblioteka, davusi pradžią universiteto bibliotekai. 
B Jos rinkiniuose būta aniikos matematikų Euklido ir 
Ptolomėjaus veikalų, vėlyvųjų viduramžių astrono- 
mijos rėmėjo Kastilijos karaliaus Alfonso X leidinių. Iš naujųjų laikų 
minėtinas Drailando „horologiografinis“ traktatas apie astronomijos 
instrumentus, taip pat apie saulės laikrodžius, ir ypač epochinis M. Ko- 
perniko veikalas „De Revolutionibus“!. 

Tačiau kolegijos ir iš jos išaugusios akademijos įkūrimas reiškė nau- 
ją šuolį Lietuvos matematikos ir gamtos mokslų istorijoje: jie, kad ir 
sudarydami filosofijos kurso dalį, pasidarė dėstomaisiais dalykais. 





MATEMATIKOS IR GAMTOS MOKSLŲ 


PRADŽIA | 


Dar prieš įsteigiant akademiją, kolegijoje 1570 m. dėstė matematikos 
profesorius (matheseos professor) Stanislovas Varševickis, 0 po jo— 
Vaitiekus "Teoboltas. Matematikos katedra kolegijoje buvo įsteigta 
1574 m., ir tada dėstė joje kiek laiko poznanietis Leonardas Krakeris. 
1577 m. į Vilnių atvyko škotas Jokūbas Bosgravė, tapęs akademijoje jos 
pirmuoju Matematikos profesoriumi, 


124 


Bosgravė buvo studijavęs Luvene ir Romoje, po to dėstęs Vokietijoje 
ir Lenkijoje (Pultuske). Moksliniais ryšiais jis buvo artimas vokiečių 
kosmografui Atanazui Kircheriui. Jo dėstytasis matematikos kursas apėmė 
aritmetiką, elementariąją plokštumos ir erdvės geometriją, taip pat sie- 
rinės geometrijos ir trigonometrijos pradmenis, reikalingus astronomijai 
ir matematinei geografijai. Trumpai dėstęs Vilniuje, J. Bosgravė 1580 m. 
Romos įsakymu išvyko į Angliją, o ten buvo suimtas kaip sąmokslinin- 
kas prieš valdžią ir nuteistas mirti, tačiau, Steponui Batorui tarpininkau- 
jant, paleistas. Lietuvon negrįžo, mirė Kališe 1621 m. spalio 27 d. 

Yra išlikę kiek žinių ir apie kitus XVI a. akademijos profesorius ma- 
tematikus. Pavyzdžiui, matematikas buvo kolegijos, vėliau akademijos 
rektorius J. Vujekas, dėstęs Matematiką anksčiau Romos kolegijoje ir 
Vilniaus kolegijoje akademijos steigimo metais (1578—1579). Taip pai 
žinoma, kad matematiką yra dėstę Hadrijonas Jungas (1585—-1586), Kas- 
paras Pentkovskis (1591—1592) ir kt. Antai italas Mykolas Salpis, mokę- 
sis Romoje ir baigęs Vilniaus akademiją, buvo paskirtas dėstyti matema- 
tiką nuo 1593 m. iki 1600 m. 

Tačiau tik nuo XVII a. pradžios išliko kiek paskaitų užrašų, kurie 
leidžia spręsti apie matematikos ir gamtos mokslų paskaitų turinį. Se- 
niausiame išlikusiame filosofijos kurse (1602 m.) kalbama apie Žemės 
formą ir dydį, dėstoma aristotelinė pasaulio sistema, bet šalia senųjų 
scholastikos autoritetų minima ir naujesnių laikų mokslininkų. Šiame 
kurse yra skyrius apie „„meiteorus“, atseit apie ,,„žemesniuosius“ dangaus 
reiškinius, kuriems priskiriamos ir kometos; Aristotelis jas laikė Žemės 
garais, degančiais karštesniame „kosmose“. 

Prieš 1604 m. matematiką dėstė vilnietis Baltramiejus Tomaševičius ir 
švedas Laurynas Bojeris. Yra likęs pastarojo skaityto matematikos kurso 
rankraštis, datuotas 1603 m. Čia aiškinami keturi aritmetikos veiksmai su 
sveikaisiais skaičiais ir trupmenomis, progresijos, proporcijos, vadinamoji 
„Tregula falsi“ (artutinis lygčių sprendimo būdas), kvadratinių ir kubinių 
šaknų traukimas, plotų skaičiavimas, geocentrinė astronomija pagal 
F. Sakroboską, geografinių koordinačių nustatymo metodai, saulės laik- 
rodžiai bei taip pat kiti įvairūs ano meto Matematiniai ir astronominiai 
prietaisai. 

XVII a., iki 1630 m., minimi keli matematikos profesoriai: Simonas 
Berentas, Jonas Gogolevskis, Jokūbas Markvartas, Tomas Klagius, And- 
rius Klingeris ir kt. Išliko Andriaus Milevskio paskaitų rankraštis „„Ma- 
tematinių mokslų pradmenys“, sudarytas iš kelių įvairiai datuotų trak- 
tatų (pvz., 1629.VIII.7, 1637.11.28). A. Milevskis gana ilgai dėstė 


! K, Hartleb, Biblioteka Zygmunta Augusta, Lwėw, 1928. 
2 VUB, f. 3—2319, Elementale disciplinarum mathematicarum. 

filosofiją ir kitus dalykus įvairiose jėzuitų kolegijose, 1632 m. Vilniuje 
gavo magistro laipsnį, o 1633 m.— matematikos proiesūrą. Matematiką 
A. Milevskis apibūdino senoviškai: ji susidedanti iš keturių mokslų — 
aritmetikos, muzikos, geometrijos ir astronomijos. Be elementarių geo- 
metrijos dalykų, A. Milevskis nagrinėjo ir kai kurias kreives — spirales, 
konchoidą, kvadratrisę, pateikė grafiškų artutinės skritulio kvadratūros 
būdų, nemažai dėmesio skyrė matų palyginimui bei perskaičiavimui.: 
Praktiški A. Milevskio nurodymai skaičiuoti plotus ir tūrius dažnai ne- 
oriežti, tik apytikriai. Sekant anuometine tradicija „krikščioninti“ moks- 
lą, Pitagoro teoremos brėžinys vaizdžiai pavadintas „švento Pranciškaus 
rūbais“. Astronomijoje A. Milevskis tebebuvo geocentristas, smarkiai 
paveiktas teologijos. Tačiau tarp žymių astronomijos autoritetų minėjo 
M. Koperniką ir iliustravo tekstą jo ir T. Brahės sistemų schemomis. 
Kosmologinis atsilikimas nekliudė A. Milevskiui gana nuosekliai dėstyti 
kalendorinio skaičiavimo, regimojo planetų judėjimo, taip pat saulės 
laikrodžių konstravimo bei panaudojimo. 

Dar specialesnį traktatą apie paprastesnius astronomijos prietaisus 
paliko Simonas Berentas (apie 1585—1649), gavęs 1622 m. Vilniuje ma- 
gistro laipsnį. Jis daugeliu atžvilgių sekė Atanazu Kircheriu. Apskritai 
rankraštiniai paminklai liudija, kad XVII a. pirmojoje pusėje Vilniaus 
matematikai domėjosi, be elementarių aritmetikos ir geometrijos žinių, 
taip pat matematiniais galvosūkiais (magiškais kvadratais ir kt.), skai- 
čiavimo priemonėmis (panašiomis į Neperio „lazdeles“) ir tokiais seno- 
viniais astronomijos prietaisais, kaip astronominis kvadrantas, ,„Jokū- 
bo lazda“ (lot. baculus Jacobianus) ir kt. Plačiai vartotas ,proporcinis 
skriestuvas'. 


OSVALDAS KRYGERIS IR JO MOKINIAI 


Pirmojoje XVII a. pusėje gamtos mokslų srityje ypač iškilo akade- 
mijos auklėtinis Osvaldas Krygeris (Kriugeris). Apytikriai jo gyvenimo 
metai — 1590— 1665. Nuo 1620 m. jis mokėsi Romoje, bet po trejų metų 
perėjo į Vilnių. 1630 m. baigęs čia mokslus, dėstė akademijoje 1632 m. 
ir 1634—1648 m. 1639 m. jis minimas kaip „nusipelnęs matematikos pro- 
fesorius“. O. Krygeris dirbo taip pat įvairius technikos darbus, pavyz- 
džiui, prieš mirtį vadovavo Dancigo (dab. Gdansko) tvirtovės stiprinimo 
darbams, Be jo, matematiką akademijoje dėstė taip pat Valentinas Sko- 
vydas ir Paulius Leskovskis. 

O. Krygeris mokėjo gaminti naujoviškus prietaisus, už ką buvo pra- 
mintas „savo amžiaus Archimedu“ (Saeculo suo Archimedes habitus, 
guia novarum artium inventor). Jo rūpesčiu Vilniuje atsirado teleskopas. 
O. Krygeris, jo mokinio J. Rudaminos liudijimu, pats stebėjęs pro teles- 

kopą Jupiterio palydovus ir kt. Reikia manyti, kad O. Krygerio ir jo 
mokinių pastangomis akademija pradėjo spausdinti matematinio ir gam- 
tamokslinio turinio knygas“. Neretai mokslo istorikai, eidami bibliografo 
K. Estreicherio pėdomis, vos ne viską priskyrė O. Krygeriui, motyvuo- 
dami tuo, kad net pažymėti veikalų autoriai buvę jo mokiniai, naudojęsi 
mokytojo paskaitomis. Atidžiau pažvelgus, tokia pažiūra nepasitvirtina. 
Nors jaučiama bendra mokykla, tačiau kai kurie O. Krygerio mokiniai, 
kuriais laikomi J. Rudamina, A. Diblinskis, M. K. Belkovskis, J. Mlodzia- 
novskis ir J. Reiteris, savo raštais anaiptol nėra vienodai pasiekę ir 
vienodų pažiūrų. Negalima nuneigti jų pastangų ir iniciatyvos. Todėl 
reikėtų kalbėti apie tam tikrą mokyklą, kuri sprendė aktualiausias 
mokslines problemas iš optikos, astronomijos ir mechanikos, ypač 
balistikos. 

Pačiam O. Krygeriui priklauso šie darbai: rankraštinis matematikos 
mokslų kursas; aritmetikos vadovėlis, kuriame, be keturių aritmetikos 
veiksmų, dėstomas šaknų traukimas, progresijos ir kalendoriniai skaičia- 
vimai; taip pat balistikos traktatas apie patrankų nutaikymą“. 

O. Krygerio pažangumą mokslę liudija jo pasisakymas dėl bažnytinio 
heliocentrinės sistemos uždraudimo: „Mikalojus Kopernikas, Varmės ka- 
nauninkas, aiškindamas visus dangaus reiškinius, nuostabiu savo atradi- 
mu padarė visuomet nejudančią Saulę Visatos centru, įrodė, kad apie 
Saulę ratu juda Žemė, apie Žemę skrieja Mėnulis, po to viršum Mėnu- 
lio — Merkurijus, pagaliau Venera ir taip toliau — pagal visuotinę astro- 
nomų pažiūrą. Šį sferų išsidėstymą Didysis Kopernikas protingiausiai 
sustatė, kad pagaliau parodytų, ką žmogaus protas sugeba; tačiau šią 
jo pažiūrą dėl kažkokios itališkos knygelės, skirtos Kopernikui apginti, 
išleidimo bažnyčia atmetė ir uždraudė kaip visiškai prieštaraujančią 
Šventajam raštui, kuris daugelyje vietų teigia, kad Saulė judanti, o Žemė 
yra rimtyje“?. 

Kitas žymus šios mokyklos auklėtinis buvo Jonas Rudamina Dusetiš- 
kis. Jo veikalas, karaliui Vladislovui dedikuotoji disertacija (1633 m.), 
apima įvairias tiksliųjų mokslų sritis“. Geometrija dėstoma, atsižvelgiant 


31. Petrauskienė, Vilniaus akademijos spaustuvė (1575—1773). V., 1976, p. 84; 3. Ta- 
uaycKūC, [MepBrIe MaTEMATHUECKHe KHHIH, H3AaHHBIe B BHABHIOCe. — AHTOBCKUH MaTeMA- 
THUeCKHĖ COOpHHK, T. 13, Ne 2, BunsnrOcC, 1973, c. 249—250. 

* O. Krūger, Arithmatica, Vilnae, 1635; O. Kriger, Paralella horoscopa ad bellicorum 
tormentorum directionem recens inventa et practica probata, Vilnae, 1636. 

5 VVU, f. 3, b. 2097, 1. 670; R. Plečkaitis, pirmasis atkreipęs dėmesį į šią citatą, aptiko 
ją Tomo Požeckio dėstytame 1644/45 m. m. gamtos filosofijos kurse, tačiau vėliau nustatė, 
kad astronominę kurso dalį tais metais dėstė O. Krygeris, o toji dalis buvo įrišta kartu su 
bendresniu scholastinės filosofijos kursu. Pats T. Požeckis dėstė, nenukrypdamas nuo scho- 
lastinių tradicijų. 

ŠJ. Rudomina, Ilustriora theoremata et problemata mathematica ex opticis, geometria, 
astronomia sphaerica elementari computo ecclesiastico, Vilnae, MDCXXXIII. 

į artilerijos (balistikos) ir fortifikacijos poreikius. Optikos skyrelyje 
aprašoma žmogaus akis. Pastebėta, kad trumparegių žmonių lęšiukas 
(crystallinus) turi būti „apvalesnis“ (išgaubtesnis), negu normalus, Apra- 
šant teleskopą bei jo naudojimą, pažymima, kad žvaigždės pro įį atrodo 
mažesnės, o planetos didesnės. J. Rudaminos nuomone, žvaigždžių mir- 
gėjimas esąs tik akių iliuzija. Apibūdintas ugnies gavimas, koncentruo- 
jant Saulės šviesą optiniu lęšiu. Aprašytas astronominis kvadrantas ir jo 
panaudojimas ne tik astronomijoje, bet ir balistikoje. 

Astronomijoje J. Rudamina tebėra geocentristas, bet M. Kopernikas 
jam — „Didysis“ (magnus) arba ,„(Gudriausiasis“ (ingeniosissimus). Jis su 
nuostaba dėsto planetų judėjimo „susiderinimą“ su Saulės judėjimu, 
pabrėžtą kaip tik M. Koperniko geocentrinių sistemų kritikoje. Planetų 
esą daugiau, negu septynios, nes prieš kokius 23 metus G. Galilėjus teles- 
kopu atradęs keturis Jupiterio palydovus. Tuomet pastebėtos ir ,„žemuti- 
nių planetų“ (Merkurijaus ir Veneros) fazės. Tęsdamas Archimedo tradi- 
ciją, J. Rudamina nagrinėja ir tai, kiek smiltelių tilptų Žemės tūryje, 
nurodydamas, kad jų yra ne daugiau kaip 34332. Atidžiai aptaria jis ir 
jau įvykdytą kalendoriaus reformą, griežtai pabrėždamas jos būtinumą: 
„Calendarium Romanum necessario corrigendum erat“. 

XVII a. pradžioje universitetas sustiprėjo, bet kaip tik tuo metu astro- 
nomijos plėtotė susidūrė su itin stipria religinio fanatizmo ir reakcijos 
banga. Galilėjaus byla Romoje baigėsi heliocentrinės sistemos pasmerki- 
mu. Tačiau ir po bažnytinio sprendimo Vilniaus mokslininkų veikaluose 
M. Kopernikas pagarbiai tebeminimas, o jo astronomijos apskaičiavimai 
nuolat cituojami, nutylint, žinoma, jo išvadas apie tai, kad Žemė ir kitos 
planetos skrieja aplink Saulę. M. Koperniko sistema buvo gretinama su 
vadinamąja Ticho Brahės sistema, pagal kurią planetos, išskyrus Žemę, 
skriejančios aplink Saulę, o pastaroji skriejanti aplink Žemę. Tai buvo 
dirbtinis, kompromisinis M. Koperniko sistemos pritempimas prie geo- 
centrizmo, nekėlęs didelio astronomų susižavėjimo, tačiau leidęs forma- 
liai naudotis M. Koperniko išvedžiojimais, neerzinant tamsybininkų. 

Aplenkti M. Koperniką buvo juo sunkiau, kad jo astronominiais duo- 
menimis rėmėsi Grigaliaus XIII kalendoriaus reforma, dėl kurios akade- 
mijos dėstytojai dar XVII a. polemizavo su nenorėjusiais reformos pri- 
imti pravoslavais ir protestantais. Ir paskiau, O. Krygeriui profesoriau- 
jant, laisvųjų menų ir filosofijos magistras S. Mislkovskis 1637 m. 
paskelbtame Grigaliaus kalendoriaus išdėstyme pateikė kai kuriuos 
M. Koperniko duomenis, bet tarsi išvestus iš „genialių hipotezių“. Mi- 
nėjo M. Koperniką ir J. Stančikas (Stančikevičius), dėstydamas Velykų 
ir su jomis susietų „„keliamųjų švenčių“ skaičiavimąš. | 

Bene geriausiai astronomijos padėtį liudija Alberto Diblinskio diser- 
tacija „„Astronominė šimtinė“ (Centuria Astronomica) — pirmasis Tarybų 

Sąjungoje spausdintas astronomijos traktatas (Vilnius, 1639). Už jį A. Dib- 
linskis bus gavęs 1640 m. liepos 5 d. magistro laipsnį. Suskirstęs medžiagą 
į 100 paragrafų, autorius išdėsto geocentrinę astronomiją, tačiau pagar- 
biai mini „Didįjį Koperniką“ ir daugelį senesnių astronomijos autoritetų, 
plačiai naudojasi M. Koperniko sistemos planetų nuotolių santykiais, taip 
pat trečiuoju J. Keplerio dėsniu ir, remdamasis savais teleskopiniais ste- 
bėjimais, teigia, kad ir Merkurijus, ir Venera tikrai skrieja aplink Saulę, 
A. Diblinskis net prognozuoja, kaip atrodysianti Venera pro teleskopą 
iki 1641 metų. Formaliai nenusižengdamas geocentrizmui, jis pastebi, jog 
esama filosofų, pripažįstančių tik vieną. kosminių kūnų judėjimo kryptį 
(reikia suprasti: iš vakarų į rytus, o tai būdinga M. Koperniko sistemai). 
Ne be užuominos, tarp kitko, pasakyta, :kad musė besisukančiame rate 
galėtų vaizduotis nejudoma besisukančio pasaulio viduryje. 

„Šimtinėje“ užtinkame ir tikrų viduramžybių. Pavyzdžiui, išskaičiuota 
pragaro talpa Žemės viduryje. Tačiau A. Diblinskis teisingai 17 aiškiai 
dėsto Saulės ir Mėnulio užtemimus, pasisako prieš liaudies gąsdinimą 
kometomis ir kitais įspūdingais dangaus reiškiniais, paneigia ir astrolo- 
giją. Šiose kritinėse pastabose paminėta tautosakiškai įdomi „liaudies 
nuomonė“ apie planetas kaip apie gyvius, besiganančius dangaus lau- 
kuose. 

Dėl savo kompromisiškumo „Šimtinė“ negalėjo patenkinti nei astro- 
nomų, nei tamsybininkų ir ilgainiui buvo užmiršta, tapdama beveik bib- 
liografine retenybe. Tiesa, Rusijoje XVIII a. ją išvertė V. Kiprijanovas. 
Nors jo vertimas K. Estreicherio bibliografijoje minimas kaip spaudinys, 
bet veikiausiai jis nebuvo išspausdintas“. 


KITI TIKSLIEJI MOKSLAI 


Kai kurie gamtos mokslų dalykai, kadaise įterpti į scholastinės filoso- 
fijos kursus, pamažu tapo disciplinomis. Joms nagrinėti buvo spausdina- 
mos knygos, rašomos disertacijos. Antai meteorologijai buvo paskirtas 
Jono Počapovskio veikalas!?, kuris, beje, nesiribojo dabar suprantama 
meteorologija. J. Počapovskis, pradėjęs dėstymą nuo atmosferos reiški- 
nių, kuriems jis priskyrė ir kometas, pagal jį esančias „po Mėnuliu“ 
(cometae sublunariae), toliau perėjo prie „aukštesnės srities meteorų“ 


75, Myslkowski, Calendarium Romanum a Gregorio XIII Pontifice Maximo reiormatum, 
Vilnae, 1637. 
5 J. Stancykiewicz, Exegesis festivitatis paschalis, Vilnae, 1646. 


SB. A. Yenakan, «CentuTria Astronomica» BHABHIOCCKOIO acTpoHOoMa AAb6epra ĄpIG- 
AHHCKOTO W ee pycckHuū INepeBo,. — H3 KcTOpUA ecTecTBO03HaHHS H TexHuKK Iipy6an- 
THK, T. 2(8), Para, 1970, c. 5—13. 


10 J. Poczapowsky, Universa meteorologiae publicae, Vilnae, 1643. 


5. Vilniaus universiteto istorija, I t. 129 

(Meteora Supremae Regionis), aptarė Paukščių Taką, naujai sužibusias 
žvaigždes ir kita, paskui nagrinėjo žemynus, upes, jūras ir žemės gelmes, 
ypač ryšium su žemės drebėjimais. Žodžiu, tai ištisa, gana glausta kos- 
mografija. Teorija šiame veikale nepasižymi gilumu, tačiau čia pateikta 
nemažai rimtos empirinės medžiagos, pvz., suminėtos kometos, pasiro- 
džiusios 1475, 1577 ir 1618 m. 

Kita akademijos profesorių tyrinėta sritis buvo optika. Jos lygį Vil- 
niuje rodo Jono Mlodzianovskio traktatas „Apie akį“!!. Iš pradžių jame 
gana smulkiai išdėstyta akies anatomija (su paveikslu), taip pat vaizdo 
susidarymas tinklainėje. Panagrinėjus perspektyvą, pabrėžtas iliuzorinis 
dangaus skliauto pobūdis ir šia proga, remiantis „Didžiuoju Mikalojumi 
Koperniku, Varmės kanauninkų“, nurodyta, įog žvaigždės esančios kur 
kas toliau, negu Saulė. Darbe pateikti Saulės ir planetų atstumai bei 
dydžiai pagal Ticho Brahę. Daug dėmesio traktate paskirta katoptrikai — 
optinių veidrodžių savybėms, įskaitant ir katoptrokaustiką — ugnies ga- 
vybą, koncentruojant Saulės spindulius įgaubtais veidrodžiais. Pastarąja 
tema Vilniuje penkeriais metais anksčiau buvo išspausdintas V. Karvo- 
sieckio traktatas!?. - 

J. Mlodzianovskio veikale, be kita ko, yra ir apie medicinos dalyką — 
„akies kaltūną“, kuris pagal aprašymą atitinka trachomą'“3. Užsimindamas 
apie haliucinacijas bei „pasivaidenimus“ autorius, atrodo, tiki viduram- 
žių demonologija — velniais ir raganomis, prietarais. 

Po kelerių metų Jonas Reiteris paskelbė veikalą apie vaivorykštes 
ir spalvas!“ Be geometrinės optikos pradmenų ir dar netobulo spalvų 
aptarimo, čia paliesti ir kiek tolimesni dalykai, pavyzdžiui, debesų kilmė 
ir kt. Mėginta astrologiškai susieti orus su planetų „aspektais“ (reliaty- 
viomis padėtimis danguje), lyginant kelerių metų meteorologinius ir 
astronominius stebėjimus. Šalia dar netobulų teorijos bandymų, pateikta 
ir vertingų empirinių duomenų. Vaivorykštė teisingai aiškinama kaip 
Saulės spindulių lūžis lietaus lašuose. Iškeliama nuoseklaus tyrimo į 
mė, kuri leidžia daryti apibendrinimus. * 

Nelengva buvo akademijai nutolti nuo bažnytinio aristotelizmo, ypač 
po G. Galilėjaus bylos. Istorikas A. Kojelavičius savo veikale atkakliai 
stojo prieš Galilėjaus mokyklos „antistagiriečius“ (aristotelizmo kritikus), 
prieš E. Toričelio darbus!?. Jis neigė esant vakuumą ir kaltino pažangius 
mokslininkus blogai darius eksperimentus bei klaidingai juos interpre- 
tavus. Per visą knygą ryški antigalilėjinė „akimis netikėjimo“ tema, ką 
pabrėžia net leidinio antraštė ,„Akis, protu atitaisyta [...|“. 

Be bažnytinių nurodymų mokyklai, mokslą varžė ir kraipė paplitusi 
astrologija. Tam tikrą mokslo ir astrologijos kompromisą rodo Mykolo 
Kazimiero Belkovskio ,Samprotavimai apie taškus ir centrus"!?, Originalo 
žodis „considerationes“ čia išverstas „samprotavimais“, reiškia taip pat 

astrologinį likimo svarstymą. Veikalėlis, dedikuotas Pranui Osolinskiui, 
turi lyg astrologinį fasadą. Autorius pirmajame skyriuje pateikė savo 
patrono horoskopą. Tačiau du tolesnieji skyriai —, „Apie judėjimo iašką“ 
ir „Apie svorio centrą“ — iš tikrųjų gvildena mechaniką, pateikia svirties 
ir polispasto (blokų sistemos) veikimo pradus, svorio centrų nustatymą 
ir pagaliau balistikos pradus!'. Pastaruoju klausimu autorius, atkakliai 
gindamas „aristotelininkų“ pažiūras, ginčijo Galilėjaus kūnų kritimo dės- 
nius. Teigiamas Belkovskio darbo bruožas — dešimtainių trupmenų dės- 
tymas, dar neseniai tada težinomas. 

Į XVII a. vidurį pasirodė gana stambių veikalų, parašytų pasauliečių. 
Tokiems veikalams priklauso Kazimiero Semenavičiaus „Didysis artile- 
rijos menas“ (Artileriae ars magna), išėjęs 1650 m. Amsterdame ir išvers- 
tas į prancūzų (Amsterdamas, 1651) kalbą, o iš jos į vokiečių (Frankfurtas 
prie Maino, 1676) ir anglų (Londonas, 1729) kalbas". Autorius buvo Žy- 
mus Lietuvos Didžiosios Kunigaikštystės karo specialistas, dalyvavęs 
karuose. Labai vertingas skyrius apie raketas, kuriame K. Semenavičius 
dėsto keliapakopes raketas su trikampiais stabilizatoriais, primenančias 
dabartines kosmines raketas. Autorius anaiptol nebuvo atšiaurus milita- 
ristas: jis net smerkė karus ir su tam tikru pasitenkinimu rašė apie pra- 
moginę pirotechniką (fejerverkus ir kt.). 

Palyginti teigiamą pobūdį turi anoniminis spaudinys lenkų kalba!“ 
smerkiąs žmonių gąsdinimą Saulės užtemimu, lauktu 1654 m. rugpiū- 
čio 12 d. | 


11 J, Mtodzianowski, Theoremata de oculo, Vilnae, 1641. 

12 W. Karwosiecki, Theoremata Catoptrocaustica seu de speculis ustoriis, Vilnae, 1636. 

13 I, Abraitienė ir K. Vaitkevičius, Kai kurie duomenys apie trachomą ir jos gydymą 
Lietuvoje. — Medicina, t. 4, 1963, p. 95. 

1* J. Reyter Prutenus, Iris seu colores apparentes, Vilnae, 1647. 

5 A. Kojatowicz, Oculus ratione correctus id est demonstratio ocularis cum admirandis 
de vacuo 4 peripatetico Vilnensi per demonstrationem rationis reiecta superiorum permissu, 
Vilnae, 1648. 

6 M. K. Bialkowski, Theorecentricae sive mathematicae de punctis et centris considera- 
tiones, Vilnae, 1644, 

!" 5, XmeneBckui, MaremMaTuuecKHe uA6eH Tanmnea B cTapoi BuALHOcCKOh  AkaAe- 
MHH. — AHTOBCKHH MaTeMAaTHYeCKHUK COopHKK, T. 6, Ne 4, 1966, c. 614. 


18 Plačiau apie K. Semenavičių: A. HaaukaBuuvoc, KaauMup CeMeHOBHY H 6erO KHHTa 
«BenuKkoe HCKYCCTBO apTrHAAepHK, BunBHrOC, 1971; V. Bogušis, K. Simonavičiaus prioritetas 
neginčytinas.— Mokslas ir gyvenimas, 1973, Nr. 3, p. 14—17. 

I9 Blędy jednego prognostyku z zėčmienia slonecznego roku paūskiego 1654 dnia 12 Au- 
gustą okolo poludnia wystawione, w Wilnie, 1654. 


Ę 131 


TEISĖ, POLITINIAI MOKSLAI, ISTORIJA 


S I jėzuitų nei pritarimo, nei paramos; pats įo mecena- 
01 Tas akademijos vadovams taip pat nebuvo parankus 
>4 žmogus. Mat, K. L. Sapiega įsteigė teisės fakultetą, 


'A Leono Sapiegos (1557—1633) atminimą. Leisdamas 
"=. J 1588 m. trečiąjį Lietuvos Statutą, L. Sapiega įžangoje 
A kreipėsi į karalių Zigmantą Vazą ir Lietuvos bajorus, 
išdėstydamas savo pažiūras į valstybę, valdžią ir teisę. L. Sapiega pro- 
pagavo teisinės valstybės idėją, valstybės ir piliečių santykius grindė 
protu, teigė, jog valstybė ir valdovas nepriklausą nuo dievo, atmetė tei- 
ginį, kad kiekviena valdžia iš dievo. Dievo vardą jis traktavo etine, 
dorovine, bet ne teologine prasme. Pažymėtina, jog panašias pažiūras vė- 
liau išplėtojo žymus anglų filosofas materialistas Tomas Hobsas (1588— 
1679). Mirus fakulteto mecenatui K. L. Sapiegai, akademija nebesirūpino 
profesoriais pasauliečiais, kanonų teisės katedrą prijungė prie teolo- 
gijos fakulteto; vėliau, po 1677 m., politinę teisę liautasi skaityti. 





M. SMIGLECKIO DARBAI 


Vis dėlto politinius, socialinius ir ekonominius mokslus ir prieš teisės 
fakulteto įkūrimą bent pačiais bendraisiais bruožais nagrinėjo profe- 
soriai per filosofijos ar teologijos paskaitas. Kartais jie, vertindami 
to meto socialinius-ekonominius santykius, ypač baudžiavą, yra 
pareiškę gana pažangių minčių. Ryškiausiu pavyzdžiu čia galima laikyti 
minėtą M. Smigleckį. M. Smigleckis (1562 arba 1564—1618) gimė Lvove, 
mokėsi Vilniaus akademijoje ir Romoje, kur tapo teologijos daktaru. 
Vilniuje 1585—1599 m. dėstė filosofiją, teologiją. Daugelį metų vadova- 
vo Pultusko, Poznanės, Kališo kolegijoms. Mirė Kališe. Lietuvos visuo- 
meniniame gyvenime didelę reikšmę turėjo jo knyga „„Apie palūkanas“, 
susilaukusi net 8 leidimų. M. Smigleckis gana griežtai pasisakė prieš as- 
meninę valstiečių priklausomybę ir lažą; baudžiavą jis laikė vergovės 
pasireiškimu ir teigė, jog vergija nesuderinama su krikščioniška morale. 
Valstiečiui priklausanti teisė laisvai išsikelti iš dvaro; ponas neturįs 
teisės prievarta užgrobti savo pavaldinių turto. Taigi M. Smigleckis ug- 
dė kritinę pažiūrą į feodalinius santykius, propagavo piniginę žemės 
rentą, turėdamas galvoje Vakarų Europos agrarinių santykių sistemą, 
kurioje senjoras neturėjo teisės iškelti valstiečio arba ir atimti iš jo že- 
mę, jeigu šis tvarkingai mokėjo rentą. 

"A. OLIZAROVSKIO VEIKALAS „APIE POLITINĮ 
VISUOMENIŠKUMĄ“ 


Daug plačiau visuomeninius reiškinius nagrinėjo teisės fakulteto pro- 
fesorius kijevietis Aronas Olizarovskis (1618—1658 ar 1659). Jis mokėsi 
Poznanės kolegijoje, Graco akademijoje studijavo teologiją ir teisę, o 
Ingolštato universitete — mediciną ir teisę kurį laiką studijavo Padujos 
universitete; 1644 m. gavo teisės daktaro laipsnį. Akademijoje A. Oliza- 
rovskis dėstė nuo 1647 m. iki 1655 m. Iš Vilniaus A. Olizarovskis persi- 
kėlė į Karaliaučių ir čia mirė. 

1650 m. A. Olizarovskis parašė ir 1651 m. Dancige išleido žymiausią 
savo veikalą „Apie politinį visuomeniškumą"“. Šioje knygoje trisdešimt- 
metis autorius parodė neeilinį išsilavinimą — be pagrindinio autoriteto 
Aristotelio, kurio veikalu „Politika“ plačiai naudojosi, jis rėmėsi taip pat 
Plutarchu, Erazmų Roterdamiečiu, Tomu Moru, pripažintais teisės Žino- 
vais Bodenu, Arnizejumi bei Šionberneriu, Biblija ir bažnyčios autorite- 
tais; iš viso knygoje „Apie politinį visuomeniškumą“ cituojama apie 250 
autorių“. Knygą sudaro įvadas ir trys dalys: 1) „Namai“ („De Domo“), 
2) „Visuomenė“ („De Civitate“), 3) „Valstybė“ („De Republica“). Pirmo- 
joje dalyje nagrinėjamos trys pagrindinės problemos — santuoka, šeima 
ir santykiai tarp pono ir pavaldinio. Pažymėtina, kad, kalbėdamas apie 
vaikų auklėjimą, A. Olizarovskis pabrėžė amatų reikšmę, siūlė bajorai- 
čiams jais susidomėti, nurodė Anglijos, Škotijos pavyzdžius ir prieštara- 
vo pažiūrai, kad amatais verstis bajorui negarbinga. Amatai patys nesą 
negarbingi, jie tokie tampą tada, kai tarnauja biauriam išnaudojimui. 

Ypatingą vietą užima pirmosios dalies „Namai“ XI skyrius, kur na- 
grinėjami pono ir pavaldinio santykiai, laisvės ir vergovės problema. 
Teoriškai pritardamas Aristotelio teiginiui, kad skirstymas į laisvuosius 
ir vergus kyląs iš prigimties, A. Olizarovskis pagrindinį dėmesį skyrė 
momentams, paverčiantiems žmogų vergu,— karams, materialinėms są- 
lygoms, prievartai. Kaip ir M. Smigleckis, valstiečius jis laikė laisvais 
žmonėmis, pasisakė prieš baudžiavinės valstiečių priklausomybės stip- 
rinimą, išnaudojimą, teigdamas, kad visa tai prieštarauja dievo valiai, 
tautos teisei, žmoniškumui, kad baudžiava žalinga visuomenei. 

Neigiama pažiūra į baudžiavinę valstiečių priklausomybę ryški ir 
antrojoje knygos dalyje („Visuomenė“), kur, nagrinėdamas pilietybės 


1 M. Smiglecki, O lichwe y trzech przednieyszych kontrakciech: wyderkowym, czynszo- 
wym y Towarzystwa kupieckiego nauka krėtka, Wilno, 1596. 

2 J. Jurginis, Renesansas ir humanizmas Lietuvoje, p. 266, 267. 

š A, Olizarovius, De politica hominum societate libri tres. Dantisci, 1651. 

*P. Rybicki, Z dziejėw polskiego arystotelizmu: „De politica hominum societate“ Arona 
Aleksandra Olizarowskiego.— Studia i materiaty z dziejėw nauki polskiej, Seria A, Historia 
nauk spotecznych, zesz. 3, Warszawa, 1959. 


133 


klausimą, A. Olizarovskis tvirtino, jog ne tik bajorai, bet ir valstiečiai 
yra valstybės piliečiai; tik svetimšaliai ir vergai ne piliečiai. Apskritai 
A. Olizarovskis gana sąlygiškai traktavo luomo sąvoką, duodamas per- 
ėjimo iš vieno luomo į kitą pavyzdžių. 

Trečiojoje knygos dalyje („Valstybė“) nagrinėjama valstybės esmė, 
valstybės atsiradimo priežastys, politinės santvarkos formos, politiniai 
perversmai. Iš jos matyti, jog autorius linko į monarchiją, tačiau ne į 
absoliutinę. 

Taigi A. Olizarovskis, kaip ir M. Smigleckis, savo veikale ir paskaito- 
se žadino kritiškas pažiūras į savo valstybės santvarką. Vėliau, iki pat 
akademijos reformavimo 1773 m., neiškilo asmenybių, kurios blaiviau 
vertintų visuomeninius santykius. Visuomeniniai mokslai užėmė deramą 
vietą, tik panaikinus ordiną ir pakeitus jų mokymo sistemą. 


ISTORIKAS A. KOJELAVIČIUS 


Žymiausias istorikas senojoje akademijoje buvo Albertas Kojelavi- 
čius-Vijūkas (1609—1677). Gimęs Kaune, jis mokėsi Nesvyžiaus kolegi- 
joje, vėliau Vilniaus akademijoje baigė teologiją, čia gavo filosofijos 
magistro (1641) ir teologijos daktaro (1645) laipsnius, keliolika metų 
dėstė įvairius dalykus, pradedant retorika ir baigiant scholastine teolo- 
gija?, A. Kojelavičius buvo plataus humanitarinio išsilavinimo (mokėjo 
keletą kalbų) ir visapusiškų gabumų žmogus, produktyvus raštijos dar- 
buotojas, palikęs apie 40 įvairių darbų (iš jų 7 rankraštinius). Daugiausia 
jis buvo atsidėjęs istorijai: rašė apie Lietuvos Didžiosios Kunigaikštystės 
bajorų herbus“, Radvilų, Chodkevičių ir Sapiegų gyvenimą“, krikščiony- 
bę Lietuvoješ ir kt. Žymiausias A. Kojelavičiaus veikalas yra lotyniška 
dviejų tomų „Lietuvos istorija“, pradedama legendiniais laikais ir bai- 
giama Žygimanto Augusto mirtimi (1572)“. 

Tuo metu istorija kaip atskira disciplina akademijoje dar nedėstyta; 
su ja šiek tiek buvo supažindinama tik aukštesnėse kolegijos klasėse. 
Todėl A. Kojelavičiui rūpėjo du tikslai: duoti jaunimui žinių apie savo 
tėvynės praeitį ir pateikti jas stilinga lotynų kalba''. Sumanymas su- 
pažindinti su savo krašto praeitimi, mokant lotyniškai, tikriausiai pri- 
klausė ne vienam A. Kojelavičiui. Akademijoje mokėsi daug bajorų 
vaikų, o valstybinio savarankiškumo idėja dar nebuvo visai išblėsusi, ir 
feodalai pageidavo savo krašto istorijos (pats A. Kojelavičius sako, kad 
daugelis norėję lotyniškai išleisti M. Strijkovskio Kroniką). Lietuvos ba- 
jorams rūpėjo pažinti garsią savo tautos praeitį ir garbingą jos kuni- 
gaikščių kilmę, be to, istorijos žinių reikėjo, dalyvaujant viešajame 
gyvenime, ginant savo interesus, todėl ir kosmopolitiško ordino mokykla 
tam tikru mastu turėjo atsižvelgti į vietinius poreikius bei nuotaikas. 

A. Kojelavičiaus „Lietuvos istorija“ nėra visai originalus ir savaran- 
kiškas veikalas. Pats autorius sakėsi imąsis „ne iš naujo rašyti istoriją, 
o tik Motiejaus Strijkovskio Kroniką apdoroti pagal literatūros reikalavi- 
mus“, Beletrizuodamas dėstymą, kitų šaltinių jis paprastai nenurodinėjo, 
bet turėjo J. Dlugošo kroniką, M. Strijkovskį papildė P. Dusburgu ir 
dokumentų išrašais!!, tad nebuvo tik vertėjas ir perdirbinėtojas (ir iš 
„Radvilų kronikos“ matyti, kad autorius buvo susipažinęs su šių didikų 
archyvu Nesvyžiuje, naudojosi ir metraščiais). 

Ir M. Strijkovskio, ir A. Kojelavičiaus veikalai yra feodalų klasės 
politinės istorijos: jose aprašinėjama didžiųjų kunigaikščių, didikų, karo 
vadų ir kitų žymiųjų feodalų veikla, vaizduojami jų karo žygiai. Bet 
M. Strijkovskio Kroniką A. Kojelavičiūs gerokai pertvarkė. Visų pirma 
jis praleido daugumą tos Kronikos Lenkijos ir Rusijos istorijos faktų, 
savo akis atkreipė į Lietuvos Didžiosios Kunigaikštystės įvykius, tad jo 
istorija iš tikrųjų yra pirmoji spausdinta Lietuvos valstybės istorija. Be 
to, A. Kojelavičius kitaip aiškino ir ankstyviausiąjį — legendinį — vals- 
tybės laikotarpi. Matydamas, kad tarp ankstesnių autorių minimų Pale- 
mono ir Mindaugo yra per didelis tuščias tarpas, jis iškėlė mintį, kad 
Palemonas esąs romanizuotų herulių vadas ir kad jis Lietuvoje įsikūręs 
palyginti vėlai — IX a.!? 

A. Kojelavičius nuosekliai, iki galo, išlaikė principą, esantį ir M. Strij- 
kovskio Kronikoje, periodizuoti istoriją pagal valstybės valdovus, 
įsprausdamas į griežtus dinastijų rėmus net ir legendinius amžius. 
Iš metraščių perimtą pametinį įvykių dėstymą jis pakeitė teminiu tų 
įvykių grupavimu, tad jo veikalas tapo daug vientisesnis, dėstymas nuo- 
seklesnis ir logiškesnis. Tačiau ribojimasis vien politine valdovų veikla 
„Lietuvos istoriją“ nuspalvino feodalinio aristokratizmo dvasia. Socia- 
linių-ekonominių santykių problemos joje nekeliamos, nors Žečpospoli- 
toje tais santykiais pradėta domėtis jau gerokai anksčiau. Valstybines 


5 Patikimų biografijos faktų daugiausia pateikia: Polski slownik biograficzny, t. 13(2), 
p. 270. 

6 Yra žinomos 3 gana skirtingos A. Kojelavičiaus herbyno redakcijos, kurių vieną pa- 
skelbė F. Piekosinskis (A. Kojalowicz Wijuk, Herbarz rycerstwa W. X. Litewskiego, tak 
zwany Compendium... Krakow, 1897). 

' Paskelbti jam pavyko tik trumpą Radvilų kroniką (Fasti Radiviliani... Vilnae, 1653). 

Š A. Wiiuk Koiatowicz, Miscellanea rerum ad statum ecclesiasticum in Magno Litua- 
niae Ducatu pertinentium, Vilnae, 1650. 

2 A. Wiiuk Koialowicz, Historiae Lituanae pars prior... Dantisci, 1650; pars altera..., 
Antverpiae, 1669. 


*0 Ten pat, t. 1, p. 3. Ir iš A. Kojelavičiaus nekrologo žinoma, kad jo veikalas buvo su- 
manytas kaip stiliaus ir istorijos vadovėlis retorikos klasei (žr. Polski stownik biograficzny, 
t. 13(2), p. 271). 


UM. Jučas, Lietuvos metraščiai, V., 1968, p. 12. 
12 Plačiau žr. J. Jurginis, Legendos apie lietuvių kilmę, V., 1971, p. 107—118. 

institucijas ir Lietuvos gyvenimo realijas vadindamas romėniškais termi- 
nais, A. Kojelavičius dar daugiau atitrūko nuo gyvo ir betarpiško Kroni- 
kos autoriaus pasakojimo. „Lietuvos istorijoje“ beveik nieko nerašoma 
ir apie lietuvių tautos kultūrą. M. Strijkovskis šiuo atžvilgiu buvo pažan- 
sesnis: net ir gerai nemokėdamas lietuviškai, jis užsiminė apie liaudies 
dainas, viename Kronikos skyrelyje aprašė senovės lietuvių tikėjimą ir 
laidojimo apeigas, parodė, kad ir XVI a. krikščionybė liaudžiai tebebuvo 
nesuprantama. 

Istorijos varomųjų jėgų supratimas „Lietuvos istorijoje“ dar gana 
siauras ir idealistinis. Istorijos įvykius A. Kojelavičius, kaip ir M. Strij- 
kovskis, ne vienu atveju tebeaiškino antgamtinėmis priežastimis, pavyz- 
džiui, pralaimėjimus laikydamas dievo bausme už bedieviškus poelgius!“ 
(bet, kita vertus, jis praleido įvairiausius Kronikos stebuklus ir visokius 
neitikimus pasakojimus, kaip nieko bendra neturinčius su valstybės isto- 
Tija). Nors ir varžomas religinės pasaulėžiūros, „Lietuvos istorijos“ auto- 
rius vis dėlto neretai stengėsi įvykius aiškinti ir natūraliomis priežasti- 
mis. Kaip ir daugeliui renesanso epochos istorikų, vienas svarbiausių 
veiklos akstinų jam atrodo šlovės siekimas; dėl jos veržiamasi į didžiojo 
kunigaikščio sostą, stengiamasi karūnuotis, užkariaujamos svetimos že- 
mės ir pan. Istorijos siejimas su žmonių prigimtimi, jų charakteriais ir 
polinkiais, tikriausiai perimtas iš antikos istorikų, tais laikais buvo pa- 
žangus, nes rodo pastangas istoriją traktuoti kaip natūralų procesą. 

Lietuvos istoriją A. Kojelavičius stengėsi dėstyti savaip, nutoldamas 
nuo oficialiosios, bažnytinės versijos. Laikydamasis Lietuvos istoriogra- 
fijos tradicijos, lietuvių ir prūsų kovas su kryžiuočiais jis vaizdavo kaip 
priešinimąsi pavergimui, vienu kitu atvejų prasitardamas, kad Ordinas 
kariavo, tik dangstydamasis krikščionybės platinimu!“ 

Iš kovų su ordinais aprašymų, didžiųjų kunigaikščių ir jų politinės 
veiklos aukštinimo, pagaliau ir iš sostinės Vilniaus šlovinimo matyti tam 
tikras A. Kojelavičiaus patriotizmas. Bet tas jo patriotizmas yra nenuo- 
seklus ir gerokai ribotas. Sakysim, Vytauto pastangas karūnuotis, jis, 
būdamas Lietuvos unijos su Lenkija šalininkas, laikė tik imperatoriaus 
Zigmanto klasta. Jam, jėzuitui, ta unija rodėsi ne tik valstybinio pasto- 
vumo laidas, bet ir tvirtas katalikų bažnyčios ramstis. 

XVII a. pabaigoje ir XVIII a. A. Kojelavičiaus veikalas Lietuvoje 
nesusilaukė žymesnių tęsėjų. Bet jis, parašytas gražia lotynų kalba, papli- 
to ir ilgą laiką Europoje daugeliui buvo vienintelė prieinama knyga 
apie mūsų valstybės praeitį. Ja labai daug pasinaudojo L. A. Šlioceris!“, 
XIX a. iš jos nemažai ką paėmė S. Daukantas, T. Narbutas ir kt. ,„Dar- 
buose“ S. Daukantas labai teigiamai atsiliepė apie knygos dėstymo ir 
"stiliaus privalumus, dar labiau išplėtojo kai kuriuos meniškus jos epi- 

zodus. . V 

TEOLOGIJA 
TEOLOGIJOS STUDIJOS KOLEGIJOJE 


74 ar tik įkūrę kolegiją, jėzuitai ėmė rūpintis, kad joje 
TAN būtų dėstoma ir teologija. Todėl vyskupo V. Prota- 
Ši sevičiaus 1570 m. liepos 25 d. laiške vyskupijos ku- 
AM ŽAS nigams jau skelbiama, kad kolegijoje būsią ir teolo- 
SN gijos disciplinų. Apie teologijos fakultetą tada ne- 
| buvo ko ir galvoti: nebuvo nei dėstytojų, nei pakan- 
44! kamai studentų. Tad buvo stengtasi bent pamažu 
2 46) įvesti vieną kitą teologijos discipliną. 1571 m. teolo- 
gas B. Hostovinas pradėjo skaityti poleminę teologiją, mokiusią pole- 
mizuoti su reformatais. Paskui pradėta dėstyti moralinė teologija, Šven- 
tojo rašto komentavimas, pamokslų sakymas — homiletika, Šias discip- 
linas dėstė ispanai P. Viana (1574/75) ir A. Arijas (1576/77). Iš Vienos 
aivykęs M. Tolmeineris (1572/76) dėstė hebrajų kalbą. Šie kursai dar 
buvo sutrumpinti, kad pateiktų bent minimumą teologijos žinių būsi- 
miems parapijų kunigams, kurių reikėjo sustiprinti pašlijusiai katalikų 
bažnyčios padėčiai Lietuvoje. 

Teologijos kurso klausytojų atsirado tik keliolika. Trūkstamų pro- 
fesorių Lietuvos jėzuitų vadovybė pakvietė iš užsienio: atvyko ispanas 
G. Alabijanas, portugalas E. de Vega, lenkai S. Grodzickis ir J. Rabas, 
anglas A. Brokas. Kolegijoje buvo pradėtos statyti naujos klasės ir val- 
gykla. 1578 m. spalio pabaigoje prasidėjo akademinės teologijos studi- 
jos — visas ketverių metų teologijos kursas, Buvo įsteigtos dogmatinės 
teologijos ir Šventojo rašto katedros. Dogmatinę teologiją dėstė G. Ala- 
bijanas (1578/85) ir A. Arijas (1578/90), Šventąjį raštą — J. Rabas 
(1578/81). M. Tolmeineriui susirgus akių liga ir išvykus į Vieną, hebrajų 
kalbą 1578 m. ėmė dėstyti kolegijos rektorius J. Vujekas. 





TEOLOGIJOS FAKULTETAS 


Įsteigus akademiją, teologijos fakultete iš pradžių buvo tik minėto- 
sios — dogmatinės teologijos ir Šventojo rašto — katedros!. 1581 m. buvo 
įsteigtos dar dvi teologijos katedros — moralinės teologijos ir poleminės 


Iš A. Wiiuk Koialowicz, Historiae Lituanae pars prior, p. 191—192, 218—219, 236—238, 

4 Ten pat, p. 75—76. 

IS A. L. Schlėzer, Geschichte von Littauen, als einem eigenem GroBfūrstenthume, bis zum 
J. 1569, Halle (Gėttingen), 1776. 

!L, Piechnikas nurodo iš pradžių buvus dvi dogmatines katedras: vieną 1578 m. užėmė 
G. Alabijanas, antrąją — A. Arijas; žr. L. Piechnik, Początki Akademii Wilenskiej, rozdziai 
IV: Wyadzial teologii, p. 115. 

teologijos. Pirmąją užėmė A. Brokas (1581/93), antrąją — E. de Vega 
(1581/87). Be to, dėstyta kanonų teisė, kazuistika, bažnyčios istorija. 

Iš pradžių teologiją dar dėstė minėtas S. Grodzickis (1586/90), anglas 
A. Fontas (1590/91), lenkai L. Krakeris (1591/94), M. Smigleckis (1591/99), 
ispanas M. Ortizas (1595/1602) ir kiti. Iš jų tik E. de Vega pramoko 
lietuviškai. Kiek vėliau atsirado teologijos profesorių lietuvių: J. Gru- 
ževskis, dėstęs 1609/12 ir 1631/41 m. M. Ginkevičius (apie 1636), 
Ž. Liauksminas (1638/42), A. Kojelavičius (1645/53). (Vilniaus universi- 
teto rankraštyne yra išlikę šių ir dar kitų lietuvių teologų paskaitų 
rankraštiniai kursai). 

Didikai versdavo savo vaikus stoti į teologijos fakultetą, nes, baigus 
jį, buvo galima tikėtis aukštų, pelningų bažnytinių pareigų. Vis dėlio 
studentų jame buvo daug mažiau, negu filosofijos fakultete: 1579 m. 
teologijos fakultete mokėsi 13 studentų jėzuitų, 1582 m.— 18, 1583 m.— 
17, 1584 m.— 20, 1587 m.— 13, 1590 m.— 11, 1592 m.— 13, 1593 m.— 15, 
1596 m.-— 13, 1597 m.— 123. Be to, teologijos paskaitas fakultete lankė 
Vilniaus kunigų seminarijų klierikai ir taip pat kai kurių vienuolių 
ordinų nariai. 

Tačiau dėstytojų teologijos fakultete buvo visuomet daugiau, negu 
filosofijos, nes teologijos fakultetas turėjo daugiau katedrų. Provincijolo 
kasmetinėse ataskaitose nurodoma, kad, pavyzdžiui, 1598 m. akademijo- 
je 11 profesorių: teologijos — keturi, filosofijos — vienas, retorikos —- 
vienas, poetikos — vienas, gramatikos — keturi. 1605 m. buvo trys teolo- 
gijos, vienas filosofijos, vienas matematikos ir aštuoni likusių klasių 
profesoriai'. Kiek vėliau, kai filosofijos fakultete buvo trys (nuo 1677 m. 
keturi profesoriai; ketvirtasis dėstė etiką), tai teologijos fakultete jų buvo 
šeši. Teologijos fakultetui vadovavo dekanas, studentams prižiūrėti buvo 
skiriamas vadinamasis studijų prefektas: jis sekė studentų pažangumą, 
jų gyvenimą akademijoje ir ne tik joje. 

Apskritai teologijos fakulteto tvarka, mokymo formos, metodika ne- 
siskyrė nuo kitų fakultetų: panašiai vykdavo disputai, panašia tvarka 
buvo suteikiami įvairūs moksliniai laipsniai. Tačiau, kai teologijos pro- 
fesorius, jau turėdamas teologijos daktaro laipsnį, imdavo dėstyti kanonų 
teisę, jam būdavo suteikiamas kanonų teisės daktaro laipsnis. 

Kandidatūrą tokiam laipsniui pirma reikėjo suderinti su ordino va- 
dovybe Romoje, gauti generolo sutikimą. Kai kolegijos filosofijos moks- 
leiviai baigė antruosius mokslo metus, provincijolas P. Sunjeris kreipėsi 
į generolą Merkurianą, prašydamas leisti suteikti gabiausiems laisvųjų 
menų ir filosofijos bakalauro laipsnį; 1575 ir 1577. m. prašymą pakartojo. 
Būtinumą Vilniuje teikti mokslinius laipsnius P. Sunjeris grindė ir tuo, 
kad juos teikia Krokuvos universitetas, ir tai vilioja studijuoti Kroku- 
voje. Tačiau į provincijolo prašymus neatsakyta. P. Sunjeriui 1580 m. 

mirus, naujasis provincijolas P. Kampanas vėl kreipėsi į ordino vado- 
vybę, 1582 m. gegužės 8 d. laiške pabrėždamas, kad akademijoje nėra 
nė vieno su moksliniu laipsniu, o tai kenkia jos orumui. Generolas pri- 
tarė tik dviem kandidatūrom, ir 1583 m. spalio mėn. teologijos daktaro 
laipsnis buvo suteiktas profesoriams G. Alabijanui ir A. Arijui, 


TEOLOGIJOS POBŪDIS AKADEMIJOJE 


Akademija bei jos profesoriai nenulėmė ir teologijos krypties. Pro- 
tesoriai neturėjo savarankiškumo, jie privalėjo dėstyti ir rašyti veikalus 
pagal ordino vadovybės potvarkius, o šie orientavo į vadinamąją „ispanų 
teologiją“, kuri atsirado XVI a. kaip antrosios scholastikos teologinė 
doktrina. Susilormavusi Ispanijos ir Portugalijos universitetuose, Sala- 
mankoje, Koimbroje ir kitur, ji turėjo pateikti naujų idėjinės kovos su 
reformacija priemonių, sėkmingiau ginti katalikybę. Ispanų bei portugalų 
teologai atsisakė vieno svarbiausių viduramžių teologijos veikalų — 
Petro Lombardo „Sentencijų“, kurios iki XVI a. buvo teologijos vadovėlis 
visuose universitetuose. Jie ėmė remtis Tomo Akviniečio veikalais, ypač 
„Summa theologiae“, juos komentuoti. Prisidėjo ir tai, kad Tridento 
bažnytiniame susirinkime Tomo Akviniečio doktrina buvo paskelbta 
teisingiausia ir labiausiai sektina. Ispanų teologiją perėmė jėzuitų mokslo 
centras Romoje Collegium Romanum. Tad ir Vilniaus akademijoje įsi- 
viešpatavo „ispaniškoji teologija“, nes kone visi pirmieji jos teologai — 
Collegium Romanum studentai. 

Taigi akademijos teologijos fakultete viešpatavo Tomo Akviniečio 
doktrinos ispaniškasis komentavimas. Iš tikrųjų dėl autoritarinio metodo 
buvo dėstoma ne teologija, bet Tomo Akviniečio teologija; teologijos 
traktatai vadinti: „Teologijos traktatas, aiškinantis trečiąją Tomo 
Akviniečio veikalo dalį. Apie sakramentus“, ,„Teologijos traktatas, 
apimantis angeliškojo daktaro veikalo pirmąją dalį. Apie nusidėjimus“ 
ir pan. 

Nors teologijos paskaitų cenzūra buvo griežta, tačiau teologijos pa- 
skaitose vis dėlto atsispindėjo realistų ir nominalistų polemika. Jau apie 
vieną pirmųjų akademijos teologų E. de Vegą rektorius G. Alabijanas 
rašė generolui, kad jo paskaitų turinys ir metodas esąs sunkus bei pai- 
nus, sprendimai — laisvamaniški, o tai galį atsiliepti būsimiesiems kuni- 
gams. Rektorius siūlė atleisti E. de Vegą iš teologijos dėstytojų. 1587 m. 
E. de Vega turėjo iš Vilniaus išvykti. 

2 VUB, f. 3—2107, J. Gruževskis; f. 3—2086, Ž. Liauksminas. 

3 L. Piechnik, Początki Akademii Wileūskiej, p. 136. 

* VUB, f. 3—258, Annuae litterae Provintiae. | 

Pirmaisiais akademijos dešimtmečiais pasitaikydavo profesorių, kurie 
kritiškai žiūrėjo į Tomo Akviniečio teologinę doktriną. Jie aiškino, kad 
ši doktrina visuotinai pripažinta dominikonų teoretikų; ją priėmę, jė- 
zuitai ištirptų dominikonų teoretikų tarpe. Tačiau viską nulėmė ordino 
generolo potvarkiai iš Romos, kuriuose buvo įsakoma nenukrypstamai 
sekti tomistine teologija. 

Teologijos objektas yra ne tik dievas, bet ir daug kitų objektų. Todėl 
ji nėra vienalytė. Pagal objektus ji skirstoma į daugelį šakų. 

Dogmatinė teologija — visų teologijos disciplinų pagrindas. Akade- 
mijos teologai šioje disciplinoje aiškino dievo egzistavimą ir jo esmę, 
dievo pažinimą, jo apsireiškimą. Viena svarbiausiųjų dogmatinės teolo- 
gijos problemų — dievo buvimo įrodymai. 

Studentams aiškinti penki dievo buvimo įrodymo būdai, susiklostę 
dar viduramžių teologijoje. 

1. Metafizinis įrodymas — jame einama nuo pasaulio reiškinių, prie 
juos sąlygojančios pirmosios, absoliučios priežasties. Pasaulyje vienus 
reiškinius sukelia kiti reiškiniai, pastarieji vėl turi savo priežastis ir t. t., 
kol prieinama prie minties, kad turinti būti pirmoji, iš niekur neišvedama 
pasaulio priežastis. Naujaisiais laikais šis dievo buvimo įrodymas buvo 
vadinamas kosmologiniu. 

2, Teologas A. Kriugeris 1692 m. akademijos studentams aiškino: 
„Antras įrodymas remiasi esmių būtinumu ir atsitiktinumu; būtina esmė 
egzistuoja arba neegzistuoja. Jei ji egzistuoja, tai dievas yra. Jei neeg- 
zistuoja, tai dievas taip pat yra“?. Jei egzistuoja būtinos esmės, tai jas 
turinti nulemti virš jų iškylanti pati būtiniausioji esmė — dievas. Jei es- 
mės tik atsitiktinės, tai taip pat turis būti jų nulėmėjas. Vis dėlto šiame 
įrodyme teologai susidurdavo su sunkumais. Mat, atsitiktinės esmės — 
tai reiškiniai, kurie gali įvykti, bet gali ir neįvykti, o juk neįmanoma 
kalbėti apie kūrėją tų objektų, kurių nėra. Teologai susidorodavo su 
šiuo sunkumu tvirtindami, kad ir atsitiktinių esmių priežastis ne jose 
pačiose, bet už jų. Šitaip vėl prieidavo prie dievo kaip pirmosios prie- 
žasties. 

3. Teleologinis įrodymas, remiantis dievo tobulumu ir jo sukurtojo 
pasaulio tobulumu, tikslingumu. Buvo pripažistama, kad pasaulyje esą 
ir netobulumo, tačiau jis tik rodąs, kokia tobulybė esąs dievas. Netobulu- 
mai pasaulyje negali paneigti dievo buvimo, nes apskritai pasaulis 
tobulas. 

4. Fizinis dievo buvimo įrodymas: dievas esąs visatos valdovas, vai- 
rininkas. Pasaulį, kuriame taip tiksliai judą dangaus kūnai, turįs valdyti 
dievas. Jis esąs laidas, kad dangaus kūnų judėjimas nesutriksiąs. 

5, Moralinis įrodymas. Žmogus esąs morali būtybė, vadinasi, turinti 
būti už žmogų aukštesnė būtybė, jam suteikusi moralę“. 


140 


Dievo esmė taip aiškinta: jis esąs dvasinė, aukščiausioji intelektualy- 
bė, savaiminė būtis ir t.t. Dievo požymiai esą: paprastumas, gerumas, 
amžinumas, neišmatuojamumas, pažinumas, nedalomumas, begalybė, ne- 
mirtingumas, nekintamumas, tobulumas, vieningumas, teisingumas, atlai- 
dumas ir kt. Nurodant tokius požymius, kildavo klausimas, kaip galima 
pažinti dievą. Teologai sakydavo, kad žmogaus proto čia nepakanką, 
patikimiausia dievo pažinimo priemonė esanti ekstazė, palaimintasis die- 
vo regėjimas mistine intuicija. Kita vertus, kilo ir toks klausimas: kaip 
dievas pažįsta savo sutvertąjį pasaulį? Klausimas buvo laikomas labai 
svarbiu ir kuo plačiausiai aiškinamas. Atsirasdavo čia ir keblumų, pavyz- 
džiui, ar dievas pažįsta negalimybę. Norint į tai atsakyti, prasidėdavo 
tikra scholastinė ekvilibristika „ano pasaulio“ atributais. Klausimą, kaip 
dievas pažįsta ateities reiškinius, teologai aiškino, jog dievui nesą reikalo 
žvelgti į savo kūrinius, ateities įvykius jis pažįstąs, atskleidžiąs savyje. 
Kuo plačiausiai aiškinta, kiek dievas sukūręs angelų. Dėl to vieningos 
nuomonės nebuvo: vieni teologai tvirtino dievą sukūrus 100 000 angelų, 
kiti — 200 000, treti — net 600 000, o dar kitų nuomone — nesuskaičiuo- 
jamai daug. Buvo ištisas dogmatinės teologijos skyrius, kuriame „tyri- 
nėta“ angelų substancija, koks jų pažinimo sugebėjimas, koks jų inte- 
lektualumas, kaip jie save pažįsta, kokie jų norai ir valia, kaip jie juda, 
ar gali nusidėti ir t.t. Prasidėdavo operavimas prasimanytomis sąvokų 
reikšmėmis, visiškai taip pat, kaip ir aiškinant dievo sūnaus įsikūnijimą, 
šv. trejybės misteriją. 

Su dogmatine teologija glaudžiai susijusi moralinė teologija — krikš- 
čioniškosios papročių doktrinos, praktikuojamos katalikų bažnyčios, iš- 
dėstymas. Studentams aiškintos tokios moralinės teologijos sritys, kaip 
asketika ir mistinė teologija. Moralinės teologijos dėstymą taip pat lėmė 
iš Romos gaunamos instrukcijos. Antai ordino generolo K. Akvavivos 
dekretas griežtai draudė ginti doktriną, kad tirono nužudymas esąs gar- 
bingas veiksmas. Moralinė teologija glaudžiai siejosi su scholastine mo- 
ralės filosofija. 

Ieškant tikėjimo dogmoms teorinio pagrindimo, reikėjo neišvengiamai 
vartoti filosofijos sąvokas ir principus. Teologijoje ypač buvo remiamasi 
materijos ir formos, priežastingumo ir kitomis universaliausiomis scho- 
lastinės filosofijos koncepcijomis. Antai teologas J. Gruževskis 1611 m. 
aiškino, kad visuose sakramentuose esanti jų materija ir forma; visuose 
sakramentuose reiškiasi scholastinės filosofijos akcentuotos keturios prie- 
žastys. Pavyzdžiui, moterystės sakramente materialioji priežastis esanti 
sutuoktinių kūnai, formalioji priežastis — sutuoktinių susitarimas bendrai 


5 VUB, f. 3—2130, p. 9 T. 
Š Ten pat, p. 77. — 10 r. 

gyventi, veikiančioji priežastis — pati santuoka, tikslo priežastis — su- 
kurti gerą šeimą, atitinkančią visus krikščioniškosios moralės reikala- 
vimus“. 

Nemaža dėmesio buvo skiriama ir kanonų teisei. Kanonų teisėje pir- 
miausia aiškintos bažnyčios gyvenimo normos. Bažnyčios dekretais nu- 
statytos jos vidinio gyvenimo taisyklės, vadintos graikų kalbos žodžiu 
kanonai, o pasaulietinės teisės normos — įstatymais (leges). Kanonų teisės 
objektas — bažnyčios dekretai, kurių šaltinis — Šventasis raštas, bažny- 
čios susirinkimų, bažnyčios tėvų, popiežių nutarimai ir kt, Kilmės požiū- 
rių kanonai buvo skirstomi į dogmatinius, nustatytus paties dievo, ir 
disciplinarinius — potvarkius, nustatytus bažnyčios viršūnės. Plačiai aiš- 
kintos bažnytinės bausmės: atskyrimas nuo bažnyčios, suspendavimas, 
interdiktas (laikinas uždraudimas eiti bažnytines pareigas). Kanonų teisė 
aiškino bažnytinės hierarchijos teises ir pareigas. 


AKADEMIJOS TEOLOGŲ KOVA 
SU ARIONAIS 


Akademijos teologai (J. Gruževskis, B. de Soksas, J. Rivockis, M. Bui- 
novskis, A, Tilkovskis, M. Laščas, M. Ginkevičius, J. Drevsas, K. Losevs- 
kis ir kiti) išspausdino daugybę knygų iš įvairių teologijos sričių. Dau- 
gelis jų raštų buvo poleminiai — turėjo tikslą ginti katalikybę ir triuš- 
kinti eretikus. Disputais su reformatais garsėjo E. de Vega, M. Laščas, 
o ypač M. Smigleckis. 

Lietuvos Didžiosios Kunigaikštystės miestuose arionizmas buvo pla- 
čiai paplitęs. Iš 191 evangelikų-reformatų parapijos 73 buvo grynai ario- 
niškos. Ši radikalioji reformacijos kryptis kovoje su katalikybės teologija 
ir scholastika reiškė racionalizmą. Arionai nepripažino tokių katalikybės 
dogmų, kaip šv. trejybės dogma (dėl to jie dar kitaip vadinami antitrini- 
toriais), Mažų vaikų krikštas, Kristaus dieviškumas ir jo garbinimas. 
Arionai stengėsi sugriauti katalikų bažnyčios scholastinę doktriną ir kata- 
likų bažnyčios padėtį visuomenėje. Religiniuose ginčuose arionai reiškė 
ir visuomeninių idėjų. Kairioji arionizmo kryptis gynė miestiečių ir 
valstiečių interesus, reikalavo socialinių ir politinių pertvarkymų: panai- 
kinti baudžiavą, valstybę ir teismus, skelbė lygybę, religinę toleranciją, 
krikščioniškąjį pacifizmą. Dešinioji arionizmo kryptis — bajorų ir tur- 
tingesniųjų miestiečių interesų reiškėja — teisino baudžiavinę santvarką, 
reikalavo tik sušvelninti feodalinį išnaudojimą. 

Kova su arionizmu buvo pirmaeilis akademijos teologų uždavinys. 
Jie kviesdavo arionų teoretikus į viešus disputus, kurių klausytis susi- 
rinkdavo daugybė žmonių. 1594 m. sausio 24 d. toks disputas įvyko Nau- 

garduke, kur M. Smigleckis diskutavo su arionų teoretiku J. Licinijum- 
Namislovskiu, Dispute Licinijus gynė tezę, kad Kristus dėl savo žmogiš- 
kosios prigimties negalėjęs dalyvauti pasaulio kūrime. M. Smigleckis 
puolė šią pažiūrą, įžiūrėdamas joje netgi ateizmo šaknis: tokia pažiūra 
vedanti į pasaulio kūrėjo apskritai neigimą. Nemaža savo teologinių 
raštų M. Smigleckis paskyrė Lietuvos arionų teoretikų — Martyno Če- 
chovičiaus, Simono Budnio, G. Blandrato ir kitų — pažiūroms paneigti. 

Vilniaus akademijos teologijos fakultetas gynė katalikų bažnyčią 
kaip vieną stambiausių feodalinių išnaudotojų ir stengėsi realizuoti jos 
vadovų tikslus. 


7 VUB, f. 3—2107, p. 149 v. 

BENDROJI AKADEMIJOS ISTORIJA 
STUDENTAI IR JŲ MOKYMAS 


uo XVII a. vidurio prasidėjęs feodalizmo smukimas 
atsiliepė ir akademijai. Kultūrinį ir dvasinį sustingi- 
al mą, smukimą lėmė daugelis priežasčių, o iš jų svar- 
| biausios buvo vidinės — socialiniai, ekonominiai ir 
politiniai santvarkos prieštaravimai. Nemaža reikš- 
mės turėjo ir XVII a. viduryje Žečpospolitos karas 
su Rusija ir Švedija, smarkiai nuniokojęs kraštą. 
2 Vos tik į XVII a. pabaigą sugriautas ūkis atsistatė, 
kai XVIII a. pradžioje kilo dar didesnis krašto naikinimas per Šiaurės 
karą ir marą 1709—1711 m. 

XVII a. viduryje nugalėjo kontrreformacija. 1658—1660 m. buvo 
išvyti iš krašto arionai, o 1668 m.— paskelbiama banicija už apostaziją. 
Katalikų religija valstybėje tapo viešpataujanti. Kitatikiai — reformatai 
ir pravoslavai — neturėjo vietų senate ir seime, negalėjo užimti tarnybų. 
Bajorystės teisės galėjo būti suteiktos tik katalikams (1673 m. įstatymas). 
Senate pirmosios vietos priklausė dvasininkams. Valstybės sekretorius 
buvo dvasininkas, o vieną iš dviejų valstybės antspaudų turėjo vyskupas. 

Įtvirtindami katalikybės pergalę, jėzuitai kūrė savo mokyklas ne tik 
reformacijos apimtose srityse, bet ir baltarusių bei latvių žemėse. Jie 
tikėjosi, kad kolegijos padės grąžinti į Romos katalikų tikėjimą visus 
„paklydėlius“ (pravoslavus ir reformatus). Nuo XVII a. vidurio jėzuitai 
įkūrė dar šias kolegijas: Vitebske (1648), Drohičine (1653), Minske (1657), 
Pašiaušėje (1659), Ilūkstėje (1693), Slucke (1704) ir Žodiškyje (1708). Be 
kolegijų, jie kūrė dar misijas: Merkinėje (1676), Šeduvoje (1710), Kėdai- 
niuose (1724), Dūkšte (1729) ir Vištytyje (1736). XVII a. viduryje Lietu- 
vos jėzuitų provincijoje buvo apie 600 jėzuitų ir 14 kolegijų, po šimto 
metų jėzuitų padaugėjo per tūkstantį, o kolegijų — iki 21. 1758 m. vie- 
toje dviejų — Lietuvos ir Lenkijos — įėzuitų provincijų buvo sudarytos 
keturios — Didžiosios ir Mažosios Lenkijos, Mozūrijos ir Lietuvos pro- 
vincijos, 

Tačiau XVII a. antrojoje pusėje — XVIII a. pirmojoje pusėje, kad ir 
padaugėjo mokyklų, mokymas jose smuko. Tai pasireiškė, kaip paste- 
bėjo S. Bednarskis, dvasiniu apsnūdimu, visuomeninių ir politinių bei 
mokslinių idėjų sunykimu, silpnu kalbų mokėjimu, kalbos kultūros ir 
stiliaus menkėjimu. Mokytojų paruošimas buvo prastas, mokytojai Žiū- 
rėjo į mokymą paviršutiniškai; su klasika jie beveik nebuvo susipažinę, 
naudojosi vien jos komentarais, trūko vadovėlių, o mokiniai buvo var- 

1 lentelė 


Studentų skaičius akademijoje! 











| teologijos filosofijos 
Metai Si dia Iš a A) B SA 
didžiausias mažiausias | vidutinis* | didžiausias | mažiausias | vidutinis* 

1675— 1684 32 22 “2 28 18 24 
1685— 1694 46 25 31 22 11 16 
1695— 1704 34 15 26 16 12 13 
1705— 1714 20 14 17 21 13 16 
1715— 1724 25 19 22 21 19 20 
1725— 1734 40 24 29 22 16 17 
1735—1744 49 12 28 20 14 17 
1745 — 1754 24 17 19 19 12 15 
1755— 1764 31 12 21 30 4 22 
1765— 1772 49 33 42 24 21 22 


1 Lentelė sudaryta, remiantis Romos jėzuitų archyvo ““Archyvum Romanum Societatis 
Jesu“ (toliau-ARSJ) medžiaga. — “Catalogus personarum Societatis Jesu provinciae Lithuaniae“. 
Kataloge nėra žinių apie 1677, 1725, 1739, 1750 (filosofų nėra dar ir apie 1748 ir 1749 m.), 
1755 (filosofų ir apie 1756 m.), 1760, 1761, 1763, 1764, 1765, 1766, 1767 m. ARSJ archyvinės 
medžiagos fotokopijomis iš Krokuvos jėzuitų archyvo maloniai leido pasinaudoti prof. 
B.Natonskis. 

* Vidutiniai skaičiai išvesti iš visų vienos grupės metų absoliučių skaičių. 


ginami diktavimais. Visuomenės pakrikimas, bajorų savivalė veikė ir 
jaunimą. Kaip ir kitose Europos aukštosiose mokyklose, akademijoje te- 
bebuvo 5 metų paruošiamasis vidurinės mokyklos (kolegijos) kursas, po 
to — mokoma akademijoje trejus metus filosofijos ir ketverius metus 
teologijos. 

Kiek tada iš viso kasmet mokėsi studentų, sunku nustatyti. Teturime 
akademijos išlaikomų studentų skaičių (žr. 1 lentelę). 

Studentų skaičius priklausė nuo krašto socialinės, ekonominės ir 
politinės padėties. Jis sumažėjo per Šiaurės karą bei 1709—1711 m. marą 
ir po to dar ilgai negalėjo padidėti. Be to, XVIII a. ketvirtajame — penk- 
tajame dešimtmetyje studentų sumažėjo ir dėl to, kad akademija nuken- 
tėjo nuo gaisrų. XVIII a. antrojoje pusėje, atsigaunant ūkiui, studentų 
daugėjo. 

Per XVII a. vidurio karus akademija buvo smarkiai nuniokota. Ji 
atsistojo ant kojų tik apie 1675 metus. 1658/59 mokslo metais akademi- 


148 


jos profesoriai ir studentai išbėgiojo. Tuomet iš akademijos išėjo 41 pro- 
tesorius bei tarnautojas ir 55 studentai. Nemaža Vilniaus studentų 
1655—1660 m. pasiekė Prahos ir Olomouco universitetus“, o dalis stu- 
dentų ir profesorių — Austrijos ir Vokietijos universitetus. 

Vėliau, XVII a. septintajame-aštuntajame dešimtmetyje, daugelis jų 
grįžo ir tapo akademijos profesoriais. Tarp grįžusiųjų pasižymėjo V. Sko- 
vydas, A. Tilkovskis, P. Bochenas, F. Kucevičius, A. Krasnodembskis, 
P. Kitnovskis, J. Berentas, J. Laskovskis, A. Mlodzianovskis. 

Lentelė neleidžia nustatyti bendro teologijos ir filosofijos kursų stu- 
dentų skaičiaus, nes akademijos paskaitų klausė ir dviejų kunigų semi- 
narijų studentai. 

Dėstomieji dalykai akademijoje XVII a. antrojoje pusėje — XVIII a, 
nepasikeitė. Akademijos mokymo pagrindą tebesudarė ketverių metų 
teologijos studijos, kur buvo skaitomi dogmatinės (scholastinės), polemi- 
nės (kontraversinės), moralinės ir pozityvinės (šv. tėvų raštai) teologijos 
kursai. 

Be šių kursų, dar dėstyta kanonų teisė. Vienas profesorių visą laiką 
dėstė „trijų kursų teologiją“ (theologia tertiae lectionis). Tai buvo Vil- 
niaus akademijos ypatybė. Kovai su kitatikiais tame kurse kartu dėstyti 
trys dalykai: Šventasis raštas (sacra scriptura), šv. tėvų raštai (positiva) 
ir poleminė (kontraversinė) teologija. Kartais juos dėstė vienas profe- 
sorius. Filosofijos kurso logiką, etiką ir retoriką skaitė atskiri profesoriai. 
Matematiką paprastai dėstė hebrajų kalbų profesorius; jis būdavo ir 
spaustuvės prefektas. Kolegijoje moksleivius mokė 4—5 magistrai, 


ADMINISTRACIJA IR MOKYMO 
PERSONALAS 


XVIII a. viduryje akademijoje, be rektoriaus, renkamo trejiems me- 
tams, buvo dar kancleris (Vilniaus vyskupas), prokancleris, sekretorius 
ir prokuratorius. Akademijoje veikė 3 fakultetai — teologijos, kanonų 
teisės (nuo 1732/33 mokslo metų) ir filosofijos, matematikos-fizikos stu- 
dija ir humanistinė (parengiamoji į akademiją) studija. Teologijos fakul- 
teto vadovybę sudarė fakulteto taryba: dekanas, paprastai teologijos pro- 
fesorius, 2 jo asistentai ir teologijos profesoriai: dogmatinės — 2, mora- 
linės — 2, poleminės— 1 ir pozityvinės — 1. Akademijoje dėstyta dar 
hebrajų ir graikų kalbos, bažnyčios istorija ir Šventasis raštas. 


Ž Index alphabeticus personarum provintiae Lithuaniae extra provintiam manentium, 
ARSJ, Lith. 56, 


* Catalogus personarum et officiorum provinciae Bohemiae S. J. ARSJ, 90. Jų išrašais 
maloniai leido pasinaudoti prof. B. Natonskis. 

Kanonų teisės fakultete buvo dekanas, jo asistentas ir 2 kanonų teisės 
profesoriai. 

Filosofijos fakultetui vadovavo teologijos profesorius; jis buvo ir 
dekanas. Fakultete dėstė logikos, fizikos, metafizikos, etikos ir retorikos 
profesoriai. 

Matematikos-fizikos studijoje buvo direktorius ir observatorijos pre- 
fektas, 2 adjunktai (asistentai) ir 2 profesoriai — matematikos ir mecha- 
nikos. 

Humanistinei studijai vadovavo prefektas ir dėstė retorikos, poezijos, 
sintaksės ir gramatikos magistrai. Šioje studijoje nuo XVIII a. pradžios 
buvo įvestos prancūzų ir vokiečių kalbos bei matematikos žemutinis kur- 
sas; į fakultetus prancūzų ir vokiečių kalbų jėzuitai neįsileido. 

Nežinoma apie lietuvių kalbos vartojimą akademijoje. Joje, be lotynų 
kalbos, mokė tik hebrajų ir graikų kalbų, nes jomis buvo parašyti senieji 
religiniai raštai. 

Akademija turėjo biblioteką, kuri XVII a. viduryje per karą buvo 
sunaikinta, o dalis jos išvežta į Prūsiją, kai kas iš jos pateko į Švediją“. 
Daugiau žinių apie biblioteką vėl pasirodė tik 1696 m., nors žinoma, kad 
1655 m. K. L. Sapiega, teisės fakulteto įkūrėjas, akademijai dovanojo 
savo Ružanų biblioteką, o kanauninkas K. Vaišnoravičius 1662 m.— kny- 
gų rinkinį. Akademija per visą laiką turėjo savo spaustuvę. Minima taip 
pat akademijos vaistinė. 1758 m. kovo 14 d. gavusi karaliaus Augusto III 
privilegiją, ji iš uždaros akademijos vaistinės tapo prieinama ir kitiems 
gyventojams". 

1751 m. prie akademijos ėmė veikti Collegium Nobilium (Kilmingųjų 
kolegija), aukštesnioji vidurinė mokykla kilmingųjų vaikams. Ji skyrėsi 
nuo jėzuitų kolegijų savo pasaulietine programa. Pavyzdžiui, dėstyti 
aritmetikos aukštesnysis ir žemesnysis kursai, aukštesnysis ir žemesnysis 
geometrijos kursai; juos dėstė J. Holcas, L. Benistavskis, T. Mackevičius 
ir I. Kontrimas. 1760 m. vasario 22 d., senato prašymu, karalius Augustas 
III privilegija leido Kilmingųjų kolegijai įsteigti naują spaustuvę ir spaus- 
dinti joje lenkiškai politikos, istorijos, matematikos ir filosofijos dalykus, 
taip pat užsienio laikraščių žinias ir Prancūzijos akademijos darbus“. 
1770 m. ėmė veikti kolegijos biblioteka. 

Jėzuitai Lietuvos provincijoje turėjo išimtinę mokymo teisę „ius 
exclusionis"; mokymo monopolį jiems suteikė 1726 m. rugsėjo 19 d. 
karalius Augustas II. Krokuvos akademija tokias teises turėjo jau nuo 
1635 m. Vidurinį mokslą Vakarų Europoje galėjo duoti ir mokyklos, 
priklausiusios 1621 m. Romoje įsikūrusiam pijorų ordinui. Vilniuje pijorai 


* O. Celsius, Bibliothecae Uppsaliensis Historia, 1745. 
9 Biblioteka uniwersytetu Jagiellonskiego, Rankraščių skyrius, Nr. 5961, 1. 201. 
6 Ten pat, Nr. 5981, 1. 61. | 

įsikūrė 1726 m. Augusto II leidimu. Jų kolegija buvo Dominikonų (dabar 
Garelio) gatvėje (posesijos Nr. 412 ir 414). Apskritai pijorų mokyklos 
buvo labiau prisitaikiusios prie gyvenimo, negu jėzuitų. Šie, nepakęsdami 
konkurencijos, pareikalavo, kad pijorai kolegiją uždarytų. Prasidėjo 
dviejų ordinų kova dėl teisės mokyti, trukusi 15 metų. Vis dėlto 1741 m. 
pijorai Vilniuje buvo priversti uždaryti savo kolegiją; jie pasiliko tik 
konviktą. 


MOKSLO SUPASAULIETINIMO 
PRADŽIA 


Kelis šimtmečius feodalinėje visuomenėje vykę ekonominiai, politi- 
niai ir ideologiniai procesai nulėmė tai, kad XVII a. antrojoje pusėje 
susiformavo modernusis mokslas. Jis griovė viduramžių autoritetus, feo- 
dalines tradicijas ir bažnytines dogmas, atverdamas žmogaus protui sritis, 
kurios iki tol buvo jam uždraustos. 

Mokslo pergalė prieš religines dogmas, mokslu pagrįstas tikėjimas 
žmogaus protu pasireiškė XVIII a. pradžioje susiformavusiame sudėtin- 
game ir prieštaringame ideologiniame judėjime, vadinamame Švietimo 
epochos vardu. Eksperimentinių mokslų laimėjimai turėjo labai didelę 
įtaką humanitarinių mokslų įsigalėjimui ir paplitimui. Atsisakius religi- 
nių principų, imta naujai aiškinti žmogaus ir visuomenės santykį, visuo- 
menės kilmę ir raidą. Filosofų ir apskritai mokslininkų dėmesį patraukė 
žmogaus ir visuomenės interesų priešingumas, kurį, daugelio švietėjų 
nuomone, žmogaus protas gali išspręsti. Švietėjai ypač daug dėmesio sky- 
Tė prastuomenei, liaudžiai. 

Šios ir kitos aplinkybės XVIII a. pakeitė pažiūrą ir į švietimą. Mo- 
kykla ėmė darytis pasaulietinė. | 

Lietuvos Didžiojoje Kunigaikštystėje mokslo sekuliarizacija prasidėjo 
vėliau, negu Vakaruose, nes feodalai, naudodamiesi luominėmis privile- 
gijomis, atkakliai gynė savo tradicijas ir laisves. Jiems ne kažin kiek 
reikėjo tiksliųjų mokslų, užteko išmokti skaityti ir cituoti klasikus, su- 
dėti kalbas, rašyti laiškus ir eiles,— to mokslo, kurį davė Vilniaus ir 
kitos kolegijos bei akademija. Krašte nesivystė ir pramonė, kuri būtų 
skatinusi tiksliųjų ir gamtos mokslų atsiskyrimą nuo filosofijos. Vis dėlto 
ir akademijoje buvo žymių mokslo pasaulietinimo poslinkių. 

Vienas pirmųjų ir ryškiausių mokslo pasaulietinimo požymių buvo 
jo vadavimasis iš filosofijos globos. Pirmiausia tai atsispindėjo mokslo 
disciplinų skyrimusi iš filosofijos sudėties, jų objektų ryškėjimu ir api- 
brėžimu. Tas procesas apėmė ne tik tokias mokslo disciplinas, kaip ma- 
tematiką, fiziką, bet ir artimesnes filosofijai mokslo šakas — istoriją ir geo- 
grafiją. Ilgus amžius ir akademijoje, ir Vakarų Europos universitetuose 

nebuvo istorijos ir geografijos Kursų; tie dalykai Vakarų Europoje imti 
studijuoti tik XVII a. pabaigoje ir XVIII a. pradžioje. Vilniaus akademi- 
joje istorijos dėstymas susijęs su Karolio Bartoldo, akademijos rektoriaus 
(1735—1736), vėliau Lietuvos provincijolo (1738—1741), veikla. 1741 m. 
raštu jis įvedė istorijos pamokas Lietuvos kolegijose. 1756 m. visoje 
Lietuvos provincijoje jau būta 26 istorijos mokytojų. Akademijos kata- 
loguose istorijos ir retorikos profesoriai minimi nuo 1751 m. Jie ne tik 
dėstė istoriją, bet buvo „scriptores diarii historiae“, t.y. akademijos 
istorijos rašytojai. 

XVIII a. antrojoje pusėje retoriką dėstė ir akademijos istoriją (histo- 
riae domus) rašė profesoriai: 1751/52 ir 1753/54 m.m.— P. Bogomolcas, 
1753/54 — F. Koritinskis, 1756/57 — I. Nagurčevskis, 1757/58 — A. Barto- 
ševičius, 1759/60 — N. Vielička, 1763/64— M. Butleris, 1768/69 ir 
1772 m.-- J. Kirkila, 1769/70 — A. Kučevskis, 1770/71 — J. Chelmovskis 
ir 1771/72 — N. Niškovskis. 

XVIII a. antrojoje pusėje padaugėjo veikalų ir iš Lietuvos ir Lenkijos 
istorijos bei geografijos. Antai J. A. Proišhofas (1663—1721) parašė se- 
niausią akademijos istoriją „Universitas Vilnensis Jagiellonico Bathoreana, 
laurearum academicarum florida“ (Vilnius, 1707). Daug rašė A. Nara- 
movskis (1681—1736). P. Paprockis 1760—1763 m. buvo spaustuvės pre- 
fektas ir leido pirmąjį laikraštį Lietuvoje ,„Kuryer litewski“ su priedu 
„Wiadomošci literackie“ ir ,„„Kalendarzyk polityczny“ (1764). Jis yra 
taip pat ir istorinio veikalo „,„Domowe wiadomošci polskie į Wielkiego 
Ksiestwa Litewskiego“ (Vilnius, 1753) autorius. Vėliau, 1763 ir 1771 m., 
pakartotinai leidžiant šį darbą, Lenkijos ir Lietuvos istorija buvo išleista 
atskiromis knygomis. 1759 m. Vilniuje išėjo dar vienas panašaus pobū- 
džio jo darbas. 

Istorikas ir geografas Karolis Virvičius (1717—1793), kilęs iš Breslau- 
jos pavieto, studijavo akademijoje 1737—1740 ir 1742—1746 m., oO 
1747—1751 m. dėstė Kražiuose. K. Virvičius yra parašęs ir išleidęs keletą 
darbų: „„Continuatio Belscii chronici polonici ad nostra usgue tempora 
seu acta 190 annorum“ (Varšuva, 1761). Visuotinės istorijos trumpas san- 
traukas jis yra paskelbęs prancūzų kalba „„Abrėgė raisonnė de Y'histoire 
universelle“ (I, 1766, II, 1769— 1771). 

Akademijos profesorius S. Rostovskis (1711—1782) parašė Lietuvos 
įėzuitų istoriją, kurios pirmąją dalį paskelbė Vilniuje 1768 m. Jo istorija 
apėmė 1564—1664 metus (Krokuvoje, Jogailos universiteto bibliotekoje 
yra darbo vertimas į lenkų kalbą; Nr. 5914). 

Vis dėlto daugiausia istorijos srityje pasižymėjo ne akademijos pro- 
fesoriai, o pijoras teisės istorikas Motiejus Dogelis (1715—1760). Jis rin- 
ko (nuo 1748 m.) užsienio archyvuose Lietuvos ir Lenkijos teisės istori- 
jos dokumentus ir 1754 m., gavęs iš karaliaus Augusto III privilegiją, ėmė 

leisti dokumentų kodeksą „(Codex diplomaticus Regni Poloniae et Magni 
Ducatus Lituaniae“. 

M. Dogelis suskubo išleisti tik 3 kodekso tomus: pirmąjį (1758), penk- 
tąjį (1759) ir ketvirtąjį (po mirties 1764 m.). Kitų trijų to kodekso tomų 
rankraščiai dingo. Lietuvai ypač svarbus turėjo būti antrasis tomas; jo 
fragmentai buvo paskelbti ,„Dzieje dobroczynnošci krajowej i zagranicz- 
nej“ (1826, t. I, I). Jogailos universiteto bibliotekos Krokuvoje rankraš- 
čių skyriuje (Nr. 5965) yra M. Dogelio visų šešių tomų indeksas. Iš jo 
matyti, kad antrajame tome buvo surinkti Lietuvą liečią aktai nuo 1349 
iki 1640 m. Tai — valstybinės sutartys, teisės ir sričių privilegijos, unijos 
aktai ir kiti svarbiausieji Lietuvos istorijos šaltiniai, nenustoję reikšmės 
iki šiol. 

Akademijos pasaulietinimą rodė ir civilinės teisės dėstymas. Jau 
remiantis karaliaus Vladislovo Vazos privilegija (1641.X.11), akademijo- 
je turėjo būti įvesta civilinė teisė. Kaip minėta, Lietuvos pakancleris 
K. L. Sapiega skyrė lėšų ir žemių teisės fakultetui įsteigti. 1641 m. spa- 
lio 12 d. Vladislovas konfirmavo naująjį teisės fakultetą. 1655 m. liepos 
20 d. K. L. Sapiega Varšuvoje išdavė raštą, kuriuo patvirtino Vilniaus 
akademijai 4 teisės profesorių (iuris canonici et civilis) išlaikymą ir už- 
rašė tam reikalui savo dvarelį Oršos paviete, Počajevičius. Po dešimties 
dienų (liepos 30 d.) rašytame testamente K. L. Sapiega pakartoja, jog jis 
davęs 4 teisės profesoriams išlaikymą, ir teigia, kad teisė jau skaitoma 
„Od czasu nemaltego““, 

Užrašytieji Počajevičiai akademijai (pagal intromisijos aktą) atiteko 
tik 1660 m, spalio 8 d. Iš jėzuitų fundušo archyvo aktų matyti, jog teisės 
profesoriams buvo išmokamos algos nuo 1644 iki 1685 m.š Profesorių 
kataloguose civilinės teisės profesoriai nenurodomi, nes jie buvo ne jė- 
zuitai. Tuo tarpų ūkinėse ordino ataskaitose 1669 m. yra žinutė, kad iš 
Počajevičių dvaro pajamų išlaikomi du civilinės teisės profesoriai“. 
1690 m. akademijos išlaidose minima civilinės teisės profesoriui mokama 
metinė 1200 auksinų alga!?. Taigi civilinės teisės profesorių akademija 
samdė, nes jis buvo pasaulietis. 1698 m, minimas akademijos abiejų tei- 
sių (civilinės ir kanonų) profesorius Udalrichas Bejeris, dėstęs teisę daug 
metų ir didžiai nusipelnęs Vilniaus magistratui, o 1712 m.— Stanislovas 
Paškevičius, taip pat abiejų teisių daktaras ir akademijos civilinės teisės 
profesorius!!. Tad neteisinga dar pasitaikanti nuomonė, kad Vilniaus aka- 


" Lietuvos Metrika, b. 441, 1. 218 a. 

S Centrinis valstybinis senųjų aktų archyvas Maskvoje, f. 2188, ap. 12, b. 87, 1. 111a—112. 
Byla pavadinta „fundum Academii“. Joje aprašytos visos akademijos valdos, kada ir iš ko 
gautos, 

S ARSJ, Lith. 13. „Ex bonis Poczajewicze duo profesores juris civilis sustentati“. 

19 ARSJ, Lith. 18. „Solarium profesori juris civilis f1. 1200". 

1! Ten pat, 44, 1. 208; Lith. 53, 1. 143. 

demijoje tuomet civilinės teisės nebuvę arba kad ji po XVII a. vidurio 
karo buvusi visai apleista!?, 

1733 m. Vilniaus vyskupo M. Zenkovičiaus pranešime į Romą vėl mi- 
nimas abiejų teisių daktaras ir civilinės teisės profesorius!š. 1754/55 moks- 
lo metais akademijos asmenų kataloge paminėtas K. Mackevičius (,,col- 
lector legum iurisprudentiae“). 

Abiejų teisių daktarai buvo A. Menkalskis ir V. Skovydas („Laureae 
Academicae'). 

Panaikinus jėzuitų ordiną, Vilniaus vaivada K. Radvila įsteigė Nesvy- 
žiuje civilinės teisės mokyklą. 1777 m. įis paragino savo valdų administ- 
raciją iš kiekvieno magdeburginio miesto atsiųsti į Nesvyžių po 2 jau-. 
nuolius „civilinės teisės mokytis“ !*, 

Blogiau buvo su medicina. Yra žinoma, kad akademija nuo 1600 m. 
turėjo vaistinę. Neseniai I. Petrauskienė surado medicinines tezes, iš 
kurių matyti, kad 1763— 1764 m. profesorius S. Bizis dėstė bendrąją os- 
teologiją ir anatomiją)“, 

Nuo XVIII a. vidurio iš filosofijos galutinai išsiskyrė matematika. 
Bręstant buržuazinei revoliucijai, vis labiau plito prancūzų šviečiamoji 
literatūra, nukreipta prieš feodalines privilegijas, klerikalizmą ir scho- 
lastiką. Lietuvos bajorai, stengęsi pertvarkyti savo ūkį, domėjosi Vakarų 
Europos šviečiamąja literatūra ir mokslu. Scholastinė akademija ėmė ir 
jų nepatenkinti. Ir pati akademija pamažu ėmė retormuoti mokymo pro- 
gramą, sustiprino tiksliuosius mokslus — matematiką, eksperimentinę ti- 
ziką ir astronomiją. Akademijoje kūrėsi fizikos ir mechanikos kabinetai, 
astronomijos observatorija. Matematikos ir tizikos mokymu Vilniaus 
akademija žengė priekyje. Jai daug padėjo Vienos, Prahos ir Paryžiaus 
universitetai. Matematikos mokymas akademijoje susijęs su Prahos uni- 
versiteto profesoriaus J. Steplingo auklėtiniais Tomu Žebrausku (1714— 
1758) ir Martynu Počobutu (1728—1819). T. Žebrauskas, baigęs jėzuitų 
kolegiją Kaune, 1735—1738 m. Vilniuje studijavo filosofiją, 1740— 
1744 m.— teologiją. Vėliau, 1746—1748 m., dėstė filosofiją Kražiuose, 
1748— 1750 m. vadovavo šv. Ignoto bažnyčios statybai Vilniuje. 1750 m. 
jis buvo siųstas studijuoti matematikos, fizikos ir architektūros į Vieną 
ir Prahą. Grįžęs į Vilnių (1752 m.), suorganizavo akademijoje atskirą nuo 
filosofijos matematikos specialybę, kurioje kasmet (1752/53, 1753/54, 
1754/55 ir 1757/58 m.m.) buvo ruošiama po 4 studentus matematikus. 
Iš jų minėtini G. Lenkevičius, K. Naruševičius, M. Počobutas, V. Veže- 
vičius ir kt. T. Žebrauskas suorganizavo taip pat eksperimentinės fizi- 
kos ir astronomijos specialybes. 

1756/57 mokslo metais (1755/56 mokslo metų duomenų nėra) pirmą 
kartą paminėtas matematikos ir eksperimentinės fizikos kabinetas ir jo 
prefektas G. Lenkevičius, o nuo 1759 m. šias pareigas ėjo V. Veževičius. 

Sudaręs projektą, 1753 m. T. Žebrauskas ėmėsi vadovauti Vilniaus obser- 
vatorijos statybai. Jo darbas buvo didžiai įvertintas žymių architektų ir 
prilygo garsiajai Grinvičo observatorijai. 1753 m. buvo įkurta meteorolo- 
gijos stotis. Bet pati astronomija atskira specialybe tapo vėliau — nuo 
1768 m., vadovaujant M. Počobutui. M. Počobutas pradėjo matematikos 
ir fizikos studijas 1754 m, Prahoje. Grįžęs, 1756 ir 1757 m. dirbo kartu 
su T. Žebrauskų. Be įų, dirbo dar matematikų, fizikų ir astronomų 
(Ševaljė, Rederis, Vulfersas, Ertmanas ir kt.). 

Matematikos kurso klausė daug pasauliečių-eksternų. 1763 m. mate- 
matiką eksternams dėstęs K. Naruševičius dvejus metus kartu su M. Po- 
čobutu mokėsi Prahoje matematikos-fizikos skyriuje. Po T. Žebrausko 
mirties matematiką dėstė J. Nakcijonavičius. Dėstyti matematikos ir eks- 
perimentinės fizikos 1761 m. iš Prancūzijos atvyko Ž. Flerė ir Ž. Rosin- 
jolis. Bet jie neilgai pasiliko Vilniuje. M. Počobutą jėzuitai privertė 
Vilniuje tęsti teologijos studijas. Po 4 metų gavęs teologijos daktaro 
laipsnį, 1761 m. jis vėl išvyko į užsienį mokytis matematikos ir fizikos. 
1764 m. rudenį, grįžęs į Vilnių, perėmė iš J. Nakcijonavičiaus matemati- 
kos ir astronomijos dėstymą ir dėstė iki 1768 m. 

1764 m. observatorija buvo jau baigta. M. Počobutas rūpinosi jos 
įrengimu. Jam padėjo P. Norvaiša, A. Streckis, A, Kodė ir kt. 

1773 m. liepos 21 d. popiežius Klemensas XIV pasirašė bulę, kuria jis 
panaikino politinėmis intrigomis susikompromitavusį ir visuomenės ne- 
kenčiamą jėzuitų ordiną visame pasaulyje. 

Žečpospolitos seimas pritarė ordino panaikinimui. Didžiausias gin- 
čas vyko dėl jėzuitų turtų. Lietuvos kancleriui J. Chreptavičiui pasiū- 
lius, o karaliui pasiūlymą parėmus, buvo sudaryta pasaulietinė mokyklų 
tvarkymo ministerija — Edukacinė komisija. Jai ir buvo pavesta tvarkyti 
jėzuitų turtus bei mokyklas. Mokslo supasaulietinimas akademijoje nuo 
1773 m., vadovaujamas pasaulietinės organizacijos, žengė labai sparčiai. 


ŪKIS IR PATALPOS 


Akademijos biudžeto pagrindą sudarė pajamos iš išsklaidytų po visą 
kraštą jėzuitams priklausiusių dvarų. Dokumentai leidžia nustatyti, kokią 
valdą, kada ir iš ko gavo jėzuitai, kokias imdavo pajamas. XVII a. vidu- 
ryje akademija turėjo iš viso 11 dvarelių: Kameny Logą prie Medininkų 


12 I. Szybiak, Szkolnictwo Komisji Edukacji Narodowej w Wielkim Księstwie Litewskim, 
Warszawa, 1973, p. 15. 
5 Relationes status diocesium in Magno Ducatu Lituaniae, Romae, 1971, p. 127. 
4 CVIA, f. SA, b. 15373, 1. 212. 
0 2 „7 Medicina Vilniaus universitete, — „Mokslas ir gyvenimas“, 1973, 
£.3,p:8 

(dovanotą dar vyskupo V. Protasevičiaus), Dvariškes Lydos paviete 
(1570 m. balandžio 4 d. dovanotus M. K. Radvilos), Koscenevičius Ašme- 
nos paviete (1649 m. dovanotus P. Laskovskio), Počajevičius Oršos pa- 
viete (1636 m. dovanotus K. L. Sapiegos; 1655 m. liepos 20 d. užrašyti 
teisės mokslui —,,iurisprudentiae“), Blonius Minsko vaivadijoje (1622 m. 
dovanotus Viežbickio), Joniškį Vilniaus vaivadijoje (1669 m. sausio 12 d. 
parduotą jėzuitams M. Giedraitytės-Surgantienės), Bebrus, arba Malinovš- 
čizną, Vilniaus vaivadijoje (1628 m. gegužės 8 d. Jokūbo Kovalevskio 
užrašytus testamentu), Stirnius Ukmergės paviete (1607 m. lapkričio 29 d. 
užrašytus akademijai M. Giedraičio), Nemenčinę Vilniaus vaivadijoje 
(1596 m. liepos 12 d. parduotą O. Radvilaitės ir jos vyro K. Sadovskio 
už 3060 kapų)!?, Bezdonis (kadaise priklausiusius Vilniaus tijūnijai, 
1609 m. rugsėjo 5 d. Vilniaus kanauninko Vilčopolskio dovanotus aka- 
demijai), Riešę (1599 m. lapkričio 24 d. dovanotą M. Giedraičio kartu su 
Braikiškių dvareliu ir 4 ežerais)". Vėliau ji tokių valdų negaudavo, nes 
Lietuvos bajorai XVII ir XVIII a. pirmojoje pusėje seimeliuose nuolat 
reikalavo uždrausti žemių užrašymą bažnyčiai, neatliekančiai Karo prie- 
volės!š, Toks draudimas buvo priimtas 1631, 1634, 1663, 1669, 1676 ir 
1726 m. įstatymais. 

1734 m. akademijai Vilniaus vaivadijoje priklausė pagal padūmės 
mokesčių kvitus šie dvarai: Kameny Logas, Maišiagala, Bezdonys, Riešė, 
Nemenčinė, Joniškis, Bebrai, Dubovščizna ir Lukiškės (Vilniuje)!?. Sąraše 
neminimas Žemaitkiemio (Žmydki) dvaras, nors 1729 m. jis dar priklausė 
akademijai: tada buvo sudarytas jo inventorius?“ Kokias akademija tu- 
rėjo pajamas nuo XVII a. vidurio iki XVIII a. vidurio, matyti iš 2-osios 
lentelės (p. 158). 

Iš jos matyti: 1) didelis pajamų smukimas per XVII a. vidurio karus, 
Po to ūkis ėmė atsigauti. Per Šiaurės karą pajamos taip pat sumažėjo, 
paskui vėl prasidėjęs krašto ekonominis pakilimas atsiliepė ir akademi- 
jos padėčiai. Jos išlaikomų žmonių skaičius priklausė nuo pajamų. 
2) Žmonių skaičius (profesorių, tarnautojų ir studentų), atrodytų, buvo 
neproporcingas didėjančioms pajamoms. Bet iš tikrųjų nereikia užmiršti 
ir pinigų kurso, kuris nuo XVIII a. pradžios smuko. Apskaičiuota, jog 
1705 m. vienam žmogui išlaikyti per metus reikėjo 450 auksinų, nuo 
1743 m.— 500, o nuo 1767 m.— 800 auksinų. 3) Lentelė rodo akademijos 
debito ir kredito balansą. Didesnė kredito dalis visuomet buvo netikra, 
įsisenėjusi, ir akademija nesitikėjo jo atgauti. Įsiskolinama daugiausia 
statyboms. 4) Galimų išlaikyti ir iš tikrųjų išlaikomų žmonių skaičius 
niekada nesutapo. Pastarasis dažniausiai būdavo didesnis. 

Be profesorių ir studentų, buvo palyginti nemažai administracijos 
ir ūkio personalo. Jį sudarė bendrabučio, bažnyčios, spaustuvės, vais- 
tinės, bibliotekos, statybų prefektai, prokuratoriai, pamokslininkai ir kt. 

Akademija reikalavo iš savo baudžiauninkų prievolių lygiai, kaip ir 
pasauliečiai feodalai. 1729 m. rektoriaus V. Daukšos patvirtintame Mai- 
šiagalos inventoriuje nuo pusvalakio valstiečiai atliko 3 dienas lažo po 2 
žmones vasarą ir po 1 — žiemą. Joniškio 1773 m. inventoriuje pažymėta, 
kad nuo pusės valako lažo einama 3 dienas per savaitę visus metus, oO 
antrininkui reikia eiti po 2 dienas per savaitę ir 12 pavarymų per metus. 
Nuo kitos valako pusės akademija reikalavo činšo ir duoklės. Feodalinės 
rentos norma atitiko vidutinę visos vaivadijos rentos normą. Akademija 
nedarė jokių ūkinių pertvarkymų. Ji laikė visame krašte išsklaidytus 
dvarus, tuo skirdamasi nuo Prahos universiteto, kuris jau 1634 m., išpar- 
davęs savo valdas, supirko stambius ūkius arčiau Prahos ir pertvarkė 
seną ūkio organizaciją?!. Akademija visuomet turėjo dar pajamų iš vadi- 
namosios išmaldos. 

Daug lėšų reikėjo statyboms: visą laiką buvo statomi, pristatomi ir 
perstatomi vieni ar kiti rūmai. Statybos vyko 1617, 1642—1646 ir 
1678— 1680, 1697 m. Pavyzdžiui, 1730 m. buvo pastatyta spaustuvė, 
1735—1736 m. ir 1738—1744 m. buvo įrengta teatrui salė, o 1752 m.— 
eksperimentinei fizikai kabinetas ir biblioteka. 1737 m. biblioteka sudegė, 
bet išliko spaustuvė ir vaistinė. T. Žebrauskui suprojektavus ir jam pri- 
žiūrint, 1753 m. buvo pristatyta observatorija, o 1756—1758 m. pastatyta 
(tarp varpinės ir akademijos rūmų) aula ir keletas paskaitų salių. 

Daugėjant astronominių prietaisų, observatoriją teko perstatyti; pirmą 
kartą — 1770—1772 m., kada darbui vadovavo architektas K. Spampa- 
nis, o antrą kartą — 1782 m., pristatant bokštą pagal M. Knakfuso pro- 
jektą. Galutinai perstatymai baigti 1788 m. (Trečias observatorijos aukš- 
tas išliko barokinis, statytas dar T. Žebrausko.) 

1757 m. akademija perstatė mūrinį namą Collegium Nobilium Pilies 
gatvėje (dabar Gorkio gatvė Nr. 20), kadaise priklausiusį Lackui. Vėliau 
čia įsikūrė medicinos kolegija. 


16 CVIA, f. SA, b. 4740, 1. 1016—1017. 

17 CVSAA, f. 2188, ap. 12, b. 87 „fundum Akademii“. 

18 CVIA, f. SA, b. 4739, 1. 1339, $ 77; b. 4744, 1. 389, š 4; b. 13939, 1. 489, 6 10; b. 13694, 
1. 117, $ 44; b. 13704, L 539a; 13708, 1. 574, $ 8; b. 5953, L, 519, b. 5917, L. 856; b. 15221, 
1. 696, $ 18. 

15 CVIA, f. SA, b. 4749, 1. 223—224. 

20 Ten pat, b. 4213, 1. 79—82. 

2! W. Tomek, Geschichte der Pragen Universitšt, Praga, 1849, p. 289—290. 

2 Tentelė* 


Akademijos pajamos ir išlaidos 1655—1767 m. (lenkų auksinais) 
LEilu-—12 i As S ——————————————-———————— 


Pajamos Išlaidos 


| Iejo IE „Kiek Pasko- 
Metai pinigais | natūra L likutis 2 S Skola Tinta 
1655 11234 8000 1220 18014 50 70 5203 — 
1658 100 1000 1220 = iš 10 10000 
1660 200 300 1220 Šš 3 12 ša L 
1663 4499 5359 500 9398 32 35 4395 6200 
1669 4414 12280 1552 15142 40) 51 1235 2344 
1673 9000 7000 4000 12000 60 95 20000 ši 
1678 10000 “ 2360 7640 60 83 6093 5200 
1681 18396 ik 3795 14601 80 95 | 
1685 18390 4000 4245 18145 90 104 
1690 20560 3895 s2s 24455 107 šia šėk ais 
1693 29821 20030 6023 43828 60 100 13512 19310 
1696 13924 15127 2385 26666 80 94 6646 17701 
1700 15221 16000 2385 28836 60 92 3646 1509 [ 
1705 30221 10660 2385 38496 80 95 9643 2411 
1711 10690 15080 2385 23385 60 70 27000 30000 
1717 13421 11350 3678 21093 60 69 Šš ši 
1723 23992 10477 3675 30794 70 96 aš 19240 
1730 23992 10477 3675 30794 90 109 Šš 12000 
1737 20092 10328 3664 26756 76 119 sb 12000 
1740 17590 31470 3660 46400 90 87 5 7000 
1743 21850 29330 3880 47300 94 92 sio 
1746 19860 31282 3106 48036 90 102 8000 šių 
1749 19890 28986 3500 44376 85 76 2000 3000 
1758 20550 15660 3922 32288 80 105 — 4933 
1761 18890 27986 1150 46726 82 105 id si 
1764 20089 27986 730 47345 89 125 o 7000 
1767 49002 28266 7000 70268 87 139 12000 


*Lentelė sudaryta iš jėzuitų ataskaitų ARSJ, „„Catalogi triennales Lithuaniae“, Lith. 
11—14, 16— 18, 20—28, 30—32. 

COLLEGIUM NOBILIUM 
KILMINGŲJŲ KOLEGIJOS ĮSTEIGIMAS 


okymą akademijoje ir kolegijose jėzuitai turėjo ge- 
rinti dėl kelių priežasčių, taip pat ir dėl pijorų mo- 
kyklų pasisekimo Lietuvoje (jų buvo Vilniuje, Uk- 
mergėje, Panevėžyje). Pijorai stengėsi prisitaikyti 
AI prie laiko dvasios, pagal 5, Konarskio reformą įsi- 
leido į savo mokyklas gamtos mokslus ir naująją filo- 
“| sofiją (žinoma, ją griežtai derindami su religija). 
d S. Konarskis pertvarkė pijorų mokyklas, siūlydamas 
jose dėstyti naujausius gamtos mokslus, geriausių praeities bei tuometi- 
nių filosofų pažiūras. Jis siūlė dėstyti net R. Dekarto „Filosofijos pra- 
dus“. Šiomis rekomendacijomis ir buvo vadovaujamasi Vilniaus pijorų 
mokykloje. 1758—1760 m. joje dėstytas logikos ir metafizikos kursas 
moderniškesnis už jėzuitų ir kitų vienuolių ordinų mokyklose dėstytus 
filosofijos kursus. Jame kritikuojamos scholastinės pažiūros, siūloma lai- 
kytis saikingo skepticizmo: „Saikingas skepticizmas, kaip kilnus, filo- 
sofui vertingas dalykas, turi būti ginamas ir palaikomas“!. 

Mokymo modernizavimas, supasaulietinimas bajorams buvo patrauk- 
lus, ir jie mielai siuntė savo vaikus į pijorų mokyklas. Sukruto ir jėzuitai, 
vieną akademijos konviktą pertvarkę į Kilmingųjų kolegiją (Collegium 
Nobilium). 

1740 m. Naugarduko kaštelionas K. Šiška paskyrė fundaciją įsteigti 
prie akademijos konviktui septyniems neturtingų bajorų sūnums. Funda- 
torius užrašė akademijai savo namą Vilniuje, dvarelį ir paskyrė kito 
turto. 1742 m. rugsėjo mėn. numatytas bajorų konviktas buvo atidarytas. 
Tačiau į konviktą jo viršininkas P. Oginskis priėmė ir didikų vaikų: du 
Lietuvos Didžiosios Kunigaikštystės etmono Masalskio sūnus, Minsko, 
Vitebsko kaštelionų vaikus ir kt. Tas K. Šišką supykdė — konviktą jis 
steigęs ne didikų, bet neturtingųjų bajorų vaikams. Tačiau jėzuitai stei- 
gėją perkalbėjo, nurodydami, kad jie norį atidaryti platesnio pobūdžio 
kolegiją bajorų vaikams, o K. Šiškos fundacija išliksianti, ji būsianti 
vadinama seminarium Szyskovianum. Jėzuitai net sutiko su K. Šiškos 
numatyta septynių jo stipendininkų vidinio gyvenimo reglamentacija: 
vienas jų būsiąs vyresnysis ir prižiūrėsiąs likusiuosius, mokslus eisią 
akademijoje; reglamentas numatė, ką stipendininkai valgys, kaip melsis 
ir kt. Be jų, šiame bajorų konvikte 1742 m. mokslo metus pradėjo ir 
keliolika bajorų sūnų, kurių mokslas buvo apmokamas iš kitų lėšų. 





! MAB, f. 9—397, p. 23. 

1748 m. gaisras sunaikino konvikto pastatą, kuris tačiau netrukus 
buvo atstatytas. 1751 m. šio bajorų konvikto pagrindu buvo įsteigta kil- 
mingųjų kolegija. Kartu joje išliko minėtoji Siškos fundacija. 1766 m. 
kolegijai praplėsti nupirkti akademijai priklausę namai: tais metais joje 
mokėsi 43 magnatų vaikai ir keliolika neturtingųjų bajorų vaikų. Ordino 
panaikinimo metais (1773) kolegija turėjo didelius kelių aukštų namus 
(apie 20 kambarių), kuriuose buvo biblioteka, salė, valgykla ir kitos 
patalposž. | 

Kolegijos nuostatuose? už mokslą, butą, maistą, šviesą ir aptarnavimą 
nustatomas 55 auksinų mokestis, o fechtavimo, muzikos, šokių mokymąsi 
bei išlaidas gydytojui, vaistinei, kirpėjui ir kt. moksleiviai apmoka 
patys. Nuostatuose skelbiama griežta vidinio kolegijos gyvenimo regla- 
mentacija. Be svarbaus reikalo moksleivių į miestą neišleisdavo; tėvams, 
artimiesiems bei pažįstamiems buvo leidžiama moksleivius lankyti; laiš- 
kus rašyti moksleiviai tegalėjo tėvams ar globėjams; be kolegijos vado- 
vybės leidimo nebuvo galima pirktis nei maisto, nei gėrimų; net nueiti 
pas draugus į kitą kambarį, negalima buvo be kambario seniūno suti- 
kimo. Niekas negalėjo nieko skaityti, negavęs profesoriaus sutikimo. 
Laisvalaikį praleisti nuostatai rekomendavo kukliai — žaidžiant, pasi- 
vaikščiojant. Moksleiviams buvo nurodomos laisvalaikio pokalbių temos: 
sekmadieniais kalbėtina apie tikybą, pirmadieniais — įvairius mokslus, 
antradieniais — apie geografiją ir kosmografiją, trečiadieniais — istorine 
tematika ir pan. Prieš pietus 15 minučių būdavo viešai skaitoma kokia 
nors knyga. 

Maitinama kolegijoje buvo pakankamai: nuostatai pietums numatė 
penkis patiekalus, vakarienei — keturis, o švenčių dienomis — dar dau- 
giau. Kaip tuomet buvo įprasta kilmingųjų šeimose, aukštesniųjų klasių 
moksleiviams duodavo net kiek vyno. 

Mokslas kolegijoje prasidėdavo rugsėjo 9 d. ir baigdavosi liepos 25 d. 

Bajorų konvikto ir Kilmingųjų Kolegijos viršininkai ir rektoriai buvo: 
J. Jankovskis 1740— 1744, P. Oginskis 1744—1746, K. Vežbickis 1746— 
1751, A. Abramavičius 1751—1759, L. Ridzevskis 1759—1761, A. Januš- 
kevičius 1761—1762, J. Bartoševskis 1762—1763, P. Paprockis 1763—1765, 
A. Skorulskis 1765—1766, J. Jankovskis 1766—1769, K. Naruševičius 
176Y—-1775, 

1751 m. kolegijos mokomąjį personalą sudarė kolegijos viršininkas 
(regensas), trys studijų prefektai ir vienas vokiečių kalbos, istorijos ir 
geografijos dėstytojas. Kitus dalykus dėstė akademijos profesoriai. Pa- 
mažu kolegijos mokomojo personalo daugėjo, nuo 1752 m. paskaitos 
bei kiti užsiėmimai vyko tik kolegijoje, į akademiją jų klausyti kolegijos 
moksleiviai jau nevaikščiojo. 1765 m. jėzuitų generolo L. Ričio potvarkiu 
Kilmingųjų kolegija įgijo savarankiškos mokyklos teises. 1773 m. kole- 

gijos administracinį ir mokomąjį personalą sudarė 13 žmonių: rekiorius, 
prorektorius, ūkvedys, studijų prefektai, lotynų kalbos gramatikos, sin- 
taksės, retorikos, prancūzų ir vokiečių kalbų, istorijos, geografijos, geo- 
metrijos, trigonometrijos, filosofijos, civilinės ir karo teisės, šventosios 
istorijos dėstytojai“. Be šių dalykų, kolegijoje dar dėstyta astronomija, 
aritmetika, architektūra; fizika sudarė tilosotiįjos kurso dalį. 


POSŪKIS Į PASAULIETIŠKĄJĮ 
LAVINIMĄ 


Architektūros ir teisės dėstymas, dėmesys matematikos disciplinoms 
ir užsienio kalboms (ypač prancūzų kalbai) rodo posūkį į pasaulietiškąjį 
lavinimą. 1773 m. prancūzų kalbą dėstė net trys dėstytojai. Mokslei- 
viams buvo rekomenduojama kalbėtis lotyniškai, prancūziškai ir vokiš- 
kai, skaityti vokiškus ir prancūziškus laikraščius. Naujovė buvo ir iech- 
tavimo, pasaulietinės muzikos bei šokių mokymas, taip pat šių dalykų 
dėstytojų pasauliečių įsileidimas į kolegiją. Kolegijos bibliotekoje buvo 
knygų iš istorijos, geografijos, kalbų, gamtos mokslų, žemės ūkio ir kitų 
sričių. 

Įkurtoji Vilniaus Kilmingųjų kolegija buvo aukštesniojo tipo mo- 
kykla, kur, be to, filosofijos kursas prilygo studijoms akademijos filoso- 
fijos fakultete. Kolegijos absolventai net gindavo mokslų daktaro laips- 
nio tezes. Tokio laipsnio siekti turėjo teisę tik tas, kuris baigdavo filo- 
sofijos studijas, kuriam buvo pripažįstamas aukštasis, akademinis 
universitetinis išsilavinimas. Antai 1769 m. absolventas J. Konarskis gynė 
laisvųjų menų ir filosofijos daktaro laipsnio tezes?. Tiesa, kolegijoje vyk- 
davo tiktai tezių gynimas, o mokslinius laipsnius pripažindavo ir teik- 
davo akademija. 

Kolegijoje buvo rengiami vieši pasirodymai, trukdavę kelias dienas. 
Jų metu kolegijos auklėtiniai rodė, ko yra išmokę. Pasirodymų progra- 
mos būdavo pirma išspausdinamos ir išplatinamos. 1758 m. toks pasiro- 
dymas įvyko birželio mėnesį, ir jo programa buvo tokia“. 

Pirmoji diena. Pratarmė gimtąja kalba. Klausimai iš karaliaus Jono 
Sobieskio karaliavimo laikų. Į juos vieni moksleiviai atsakydavo lenkiš- 
kai, kiti — prancūziškai. Toliau ėjo varžybos iš politinės geografijos — 


2 VUB, f. 3—370, p. 778. 

Š Porządek i ustawy Collegii Nobilium Akademii Wilenskiey Societatis Jesu, w Wil- 
nie, 1762. 

* VUB, f. 3—370, p. 798. 

> J. Konarski, Materia tentaminis publici ex universa phiiosophia, Vilnae, 1769. 


“ Experyment z rėžnych umiejetnošči dany przez JJOO, JJWWWW. Ichmė. Panėw 
Kawalerow Collegii Nobilium Societatis Jesu, w Wilnie, Roku 1758. 

apie karaliaus, senatorių, ministrų, dignitorių ir valdininkų prerogaty- 
vas bei pareigas Lietuvoje ir Lenkijoje, o po jų — Lietuvos ir Lenkijos 
topografijos nagrinėjimas: Lietuvos ir Lenkijos sienų, vaivadijų ir pa- 
vietų apibrėžimas, seimų ir seimelių vietų, didžiausių miestų, upių ir kt. 
nusakymas. 

Antroji diena. Retorikos tema: mokėjimas sekti Ciceronu, jo kalbų 
vertimas į lenkų kalbą, sukūrimas kalbos karaliaus garbei. Visuotinės 
geografijos tema: žemyno, salos, pusiasalio, vandenyno, jūros ir kitų 
seografijos sąvokų nusakymas, reikalavimas apibūdinti šiuos kraštus: 
Sileziją, Moraviją, Žemutinę ir Aukštutinę Pomeraniją, Vestfaliją ir Če- 
kijos karalystę. "——— 

Trečioji diena. Literatūrinė tema: Kornelijaus Nepoto ir Cicerono 
tekstų vertimai. Be to, kasdien po kelis kartus demonstruoti šokiai ir 
techtavimas. 

1768 m. birželio mėn. tokiuose egzaminuose dalyvavo 28 moksleiviai. 
Jie pasirodė nusimaną rimtais bendrosios fizikos klausimais. Atsakymai 
į klausimus turėjo būti grindžiami mokslininkų eksperimentų ir stebėji- 
mų žinojimu. Pavyzdžiui, reikėjo paaiškinti, kokie bandymai įrodą 
J. Niutono nustatytuosius kūnų judėjimo dėsnius, kūnų kritimo greitį, 
mechaninių jėgų poveiki. Buvo reikalaujama apibrėžti fizikos sąvokas: 
masę, tankį, trauką, inerciją, svorį ir kt. Per šį pasirodymą (egzaminą) 
reikėjo išspręsti 16 problemų, įrodyti 30 teoremų ir dar atsakyti į daug 
ką iš geometrijos, pagal duotąsias sąlygas nubrėžti įvairių geometrinių 
figūrų. Reikėjo mokėti aritmetiką taikyti piniginėje apyvartoje, žiūrovų 
sakinius čia pat išversti į prancūzų, vokiečių ir lotynų kalbas. 1769 m. 
liepos mėn. per pasirodymą klausimai ir atsakymai iš mechanikos buvo 
formuluojami prancūzų kalba. 

Tokie kolegijos moksleivių pasirodymai, paįvairinami fechtavimu, 
muzika ir šokiais, tuo metu buvo naujovė, traukdavusi daug žiūrovų. 
Madingas kolegijoje buvo ir teatras; istorijos profesorius P. Bogomolcas 
kolegijos auklėtiniams išleido net komedijų rinkinį. 

Iš kolegijos moksleivių buvo nemaža vietos bajorų vaikų. 1755 m. 
joje mokėsi Plungės seniūno Karpio sūnūs Benediktas ir Kazimieras, 
Ašmenos teisėjo sūnus Jurgis Pranckevičius, Žemaičių bajoro Bilevičiaus 
sūnus Matas ir kiti, 

Kilmingųjų kolegija turi tam tikrų nuopelnų švietimui mūsų krašte; 
jos moksleiviai klausė tokių disciplinų, kurios akademijoje visai nebuvo 
dėstomos (architektūra, karo teisė). Sustiprintas kalbų dėstymas ir apskri- 
tai polinkis į pasaulietiškąjį švietimą rodo jėzuitų pastangas derintis prie 
naujų gyvenimo poslinkių. 

BENDROJO LAVINIMO DALYKAI 
IR FILOLOGIJA 


GRAIKŲ IR LOTYNŲ KALBOS 


Les. || Mus smukti jėzuitų mokyklų darbui ir mokymui, pir- 

a Mutinis mokslo dalykas, kuriam tai skaudžiausiai ai- 
siliepė, buvo graikų kalba. Mat, Lietuvos ir Lenkijos 
bajorai lotynų kalbą laikė beveik sava, ją vartojo 
A! kasdieniniame gyvenime, susirašinėdami ir sudary- 
Y2)|| dami sutartis bei sandėrius, tuo tarpu graikų kalba 
jiems rodėsi visai nereikalinga, nes niekur gyvenime 
S nebuvo vartojama. Panaši nuotaika įsigalėjo ir Lie- 
tuvoje. Kaip nurodė jau minėtas S. Bednarskis, apie XVII a. vidurį 
Lietuvos mokyklų prižiūrėtojai dažnokai pastebi, kad graikų kalbos ga- 
lėtų būti mokomasi rūpestingiau!. 

XVIII a. pradžioje graikų kalbos mokymas sustiprėjo, atsigavo, bet 
naujų originalių vadovėlių nebuvo sukurta; kartoti senieji vadovėliai, 
pavyzdžiui, J. Gretserio knyga „Institutiones linguae Graecae“ buvo 
perdirbinėjama net ligi XIX a. vidurio. Kaip minėta, svarbiausias daly- 
kas, kuriam mokyklose skiriamas dėmesys, — tai lotynų kalba. Kolegijų 
ir akademijos klausytojai ją turėjo mokėti tobulai, nes lotyniškai dėstyti 
visi dalykai. Jos mokėsi visose kolegijos klasėse ir jai buvo skiriama 
daugiausia valandų. Pagrindinis lotynų kalbos vadovėlis tebeliko Ema- 
nuelio Alvaro „De Institutione grammatica libri tres“. 

Gramatikos mokytojai XVIII a. antrojoje pusėje jau suprato, kad mo- 
kiniams, nuo mažens kalbantiems gimtąja kalba, gali būti sunkiai suvo- 
kiamas kai kurių lotynų gramatikos konstrukcijų ir formų vartojimas. 
Todėl gramatikoje mokytojai skatinti kreipti dėmesį į mokinių daromas 
lotynų kalbos klaidas, kurios atsiranda dėl jų gimtosios kalbos (p. 60). 
Moderniškiau atrodė XVIII a. gramatikos leidiniuose įdėti aiškinimai, 
lyginimai ir vertimai į lenkų kalbą. Matyt, jau dvelkė naujųjų švietimo 
laikų didaktikos vėjas. 

E. Alvaro vadovėlis ilgą laiką buvo vartojamas visoje Europoje, ir 
išmokti Alvarą, vadinasi, reiškė išmokti lotynų kalbos gramatikos pa- 
grindus. Laikui bėgant, vadovėlis buvo taisomas, šiek tiek keičiamas. 
Atsirado nemaža alvarų ir alvariukų. XVIII a. pradėta kritiškai žiūrėti ir 
į „galingąji“, „nesugriaunamąjį“ Alvarą, pripažinia, jog jo gramatika 





! S. Bednarskis mini (žr. jo „Upadek i odrodzenie szkė! jezuickich w Polsce“, p. 45) vieną 
iš seniausių tokio pobūdžio dokumentų: Memoriale Superioribus localibus datum sub tempus 
Congregationis Prov. 1655. To meto (1655—1667 m.) mokyklų ir mokslo smukimą (silentibus 
litteris inter arma) liudija ir dokumentas: Ordo Officialium congregationis B. V. Visitantis in 
Alma Academia Vilnensi Societatis Jesu Ab Anno Dni MDCLXIIX, VUB, DC3, 

nenatūrali, neprotinga ir mokyklai netinkama, ypač kai Vilniuje pijorai 
įsteigė savo kolegiją ir labiau ėmė taikytis prie gyvenimo, Jie 1741 m. 
išleido lotynų kalbos sutrumpintą gramatiką, kurioje taisyklės imtos iš 
E. Alvaro, bet iliustracinė medžiaga, pavyzdžiai pakeisti. 

Naujojoje gramatikoje taisyklės dėstytos klausimais ir atsakymais, ji 
buvo praktiškesnė už senąjį vadovėlį. Taikydamasis prie to meto mados, 
gramatikos autorius rašė „„makaronine“ kalba, t. y. primaišė į lenkų kal- 
bą lotyniškų žodžių ir posakių, pvz., Grammatyka Lacihska ad usum 
scholarum Piarum... Tabella imion Generis Faeminini... generis neutrius. 
Lotyniški palikti ir beveik visi gramatikos terminai. 

Jėzuitai vis dėlto savo mokyklose paliko E. Alvaro vadovėlį, kuris, 
net uždarius jų ordiną, Vilniuje buvo išleistas dar penkis kartus“. 

Mokiniams išmokti tokią plačią gramatiką reikėjo daug laiko, išmoktą 
taisyklę vis kartoti ir daug skaityti. Kaip mokyti, kokiu metodu įtvirtinti 
žinias, buvo nurodinėjama taisyklėse. 


NAUJI METODINIAI 
ANTIKINIŲ KALBŲ IR LITERATŪROS MOKYMO 
NURODYMAI 


Svarbiausias metodinių nurodymų, kaip mokyti graikų ir lotynų kal- 
bų, rinkinys buvo Juozapo Juvencijaus knyga*. Jos autorius žymus 
XVII-XVIII a. pedagogas ir senovės kalbų žinovas“. 

Pirmojoje dalyje, kalbėdamas apie graikų kalbos mokymą, jis patarė 
pradėti nuo lengvesnio autoriaus ir eiti prie sunkesnio. Lengviausi grai- 
kų autoriai — Luko evangelija, Apaštalų darbai, Bazilijaus Gregorijaus 
Naziansiečio ir kai kurie Chryzostomo kūrinėliai. Po šių esą galima imtis 
Isokrato, Ksenofonto, Dėmosteno ir Tukidido. Mokiniai, skaitydami grai- 
kų autorius, jau turį pakankamai mokėti lotynų kalbos, kad galėtų grai- 
kų tekstą versti į lotynų kalbą. J. Juvencijus tvirtino, kad „per metus, 
jeigu tik protas nėra visai atšipęs (nisi ingenium hebes), mokinys graikų 
kalbos pramoks“. Paskaičius prozaikų, galima „paragauti graikų poetų, o 
pirmiausia Homero“. Kaip pagalbine priemone pataria naudotis žodynu 
„Homerica clavis“, Šrevelijaus ir kitais žodynais. Nuo Homero galima 
esą eiti prie Pindaro, Anakreonto ir Teokrito. Gėda esanti „,neparagauti“ 
šių autorių. Vėliau jau galima imtis tragikų, ypač Sofoklio ir Euripido. 
Skaitydami mokiniai turį kreipti dėmesį į tris dalykus: atskirus žodžius, 
ių sąsaja ir judėjimą, pagaliau į visos kalbos jėgą, ypatybes ir grakštumą. 
Autorius patarė graikų kalbos mokytis kas dieną, tik taip esą galima šio 
to išmokti. Jis nurodė žymiausius graikų autorius, kurie verti dėmesio 
kaip geri, rimti rašytojai, dailaus, grakštaus stiliaus kūrėjai. Tarp tų 

giriamų ir siūlomų autorių yra klasikinio laikotarpio įžymieji rašytojai, 
helenistinio laikotarpio garsieji poetai ir daugelis vėlyvojo, romėnų, lai- 
kotarpio kūrėjų. 

Lotynų kalbos gramatikos dėstymo ir. romėnų autorių skaitymo J. Ju- 
vencijus speci“liai neaiškino, tur būt dėl to, kad jau buvo savo nurody- 
mus pasakęs, kalbėdamas apie graikų kalbos pagrindų mokymą. Bet už 
tai plačiai kalbėjo apie lotynų kalbos stiliaus dalykus, apie tai, kaip 
galima ir reikia „nusikalti stilių“ (ratio stili procudendi). Visi turį „„nu- 
sikalti“ rašymo būdą (ratio scribendi), kuris ir vadinamas stiliumi. 

„Išmintis (sapere) yra teisingo rašymo pradžia ir šaltinis“, — sakė 
autorius, cituodamas Horacijų. Stilių sudarą du dalykai, arba dalys: tei- 
ginys (sententia) ir jo pasakojimas (enarratio). 

J. Juvencijus skyrė dvejopą stilių: paprastąjį (vulgaris) ir oratorinį 
(oratorius). Oratorinėje kalboje svarbu yra teiginio išraiška. Tokiai kal- 
bai jėgos, įvairumo ir nuostabumo galinčios suteikti figūros. Vienos iš tų 
figūrų skatinančios klausytojo atmintį, kitos mokydamos apšviečiančios 
protą (illustrant mentem), trečios — pažadinančios valią (voluntatem per- 
movent). 

Stilius esąs „nukalamas“ skaitymu, rašymu ir geriausių autorių seki- 
mu. Todėl reikią daug kartų kartoti ir skaityti geriausius autorius. Dera 
pradėti nuo Cicerono: pirmiausia skaityti jo laiškus, po to — dialogus, 
vėliau — retorinius veikalus (de Oratore, Orator ir kt.) ir trumpesnes 
kalbas. Greta Cicerono galima skaityti „išvalytą“ (expurgatus) Terencijų, 
Pedrą, Horacijaus satyras ir laiškus, Cezarį. Be to, reikią neužmiršti ir 
naujųjų autorių — Manucijaus, Mureto ir Longolijaus. 

Stiliaus pramokti galinčios padėti ir kai kurios knygos: Laurentijaus 
Valos sudaryta knyga „Lotynų kalbos grakštumas“ (De Latini sermonis 
elegantia), Antonijaus Schoro „Cicerono veiksmažodžiai“ (De verbis 
Ciceronis) ir kitos. Naudinga esą skaityti vadinamuosius pratimus (pro- 
gymnasmata). Norėdamas susidaryti žodžių atsargą, mokinys turįs pasi- 
žymėti šį bei tą, ką yra perskaitęs, dažnai ir uoliai lotyniškai kalbėti, 
Autorius nurodė tuo metu garsią Aldo Manucijaus knygą „Lotynų kai- 
bos posakiai“. 


Ž S. Konarski, Gramatica ad usum įuventutis scholarum Piarum, 1759 m. išėjo jau len- 
kiškas tos gramatikos vertimas: Grammatyka LaciūAska ad usum Scholarum Piarum, editio 
secunda emendatior, w Wilnie, 

51773, 1777, 1783, 1784 ir 1793 m.— J. Bieliūski, Universytet Wilenski (1579—1831), 
t. I B 20: 

 *J. Juventius, Magistris scholarum Inferiorum Societatis Jesu de ratione discendi ac 
docendi..., Florentiae, 1703. 

? J. Juvencijus (Joseph de Jowency), gimęs Paryžiuje 1643 m., miręs Romoje 1719 m., 
dėstė jėzuitų Mokyklose Prancūzijoje ir Italijoje. Jis vidurinėms mokykloms parašė metodi- 
nių nurodymų (pirmasis leidimas 1692 m.), vadovėlių, daugybę mokymo priemonių, komen- 
tarų, įvadų (S. Bednarski, Upadek i odrodzenie szkė! jezuickich w Polsce, p. 175). 

Stiliaus „kalkės“ paruošiamos skaitymų, 0 jos „sutaisomos“ rašymu. 
Todėl patariama kas dieną rašyti —, „nei dienos be rašymo“ (nulla dies 
sine aligua scriptione). Patartina rašyti arba laišką, arba trumpą kalbą, 
arba deklamaciją. 

Autorius patarė (o tas patarimas rodė jau naujųjų laikų nuotaikos 
dvelkimą) neužmiršti gimtosios kalbos: romėnų autoriai turį būti ver- 
čiami į vietinę kalbą. Mokytojas turįs lyginti lotynų kalbą su gimtąja 
kalba, ta kalba reikią padiktuoti rašto darbų temas. Reikią rūpintis, kad 
ir kasdieniniuose pašnekesiuose mokiniai kalbėtų dailia, o ne „„barba- 
riška“ kalba. Bet šiaip ar taip, autoriaus manymu, per daug užsiiminėti 
gimtąja kalba nereikią. 

Kalbėdamas apie stiliaus ydas (stili vitia), J. Juvencijus nurodė „kal- 
bos tamsumą ir painumą“. Kai kuriuos autorius reikią kelis kartus skai- 
tyti, kad suprastum. Mokiniai turį prisiminti, jog jie rašo kitiems, o ne 
sau. Autorius nurodė ir šių ydų šaltinį: neaiškumas galįs kilti arba iš 
paties teiginio ir mąstymo, arba iš to, kad nepaisoma tvarkos, t.y. ne- 
paisoma, ką reikia pasakyti pirma (primo loco), ką paskiau. Neaiškumo 
galį atsirasti, vartojant netinkamus ir nežinomus žodžius. Toliau autorius 
apibūdino ir tokias stiliaus ydas, kaip nepaprastą trumpumą, pūstumą ir 
žemumą. 

Po to J. Juvencijus pažymėjo stiliaus gerąsias ypatybes (virtutes) ir 
stiliaus aukštumą (sublimitas). Autorius patarė pažvelgti į Longino „„Aukš- 
tąjį kalbėjimo stilių“ ir Kvintilianą. Paminėjo autorius ir mokslo dalykus, 
kurie jaunuomenei yra dėstomi. 

Autorius peikė Seneką, nes įo stilius esąs „per daug laužytas“ (nimis 
abruptum). Tas laužytumas buvo to meto, vadinamojo barokinio stiliaus, 
ypatybė. O prieš barokinį stilių kovojo ne tik J. Juvencijus, bet dar 
XVII a. žymus vadovėlių autorius Ž. Liauksminas ir kai kurie kiti reto- 
rikos teoretikai. 

Pagrindinis dalykas, kurio turinti mokytis jaunuomenė, yra iškalba. 
Mokytojas privaląs rūpintis, kad mokiniai kuo greičiau susipažintų su 
„kalbėjimo taisyklėmis arba nurodymais“. J. Juvencijus teigė, jog reikia 
remtis Aristoteliu, Kvintilianu ir Ciceronu. Rekomenduojamas retorikos 
kurso vadovėlis — Kipriono Soarijaus retorikos santrauka (Epitome 
P. Cypriani Soarii). Nurodydamas būdus, kaip sudaryti kalbą, autorius 
patarė kreipti dėmesį į medžiagos parinkimą ir jos suskirstymą (de in- 
ventione et partitione), į pačios kalbos struktūrą, deklamaciją ir kalbos 
sakymą, į tai, kaip turįs būti kaitaliojamas balsas, kokie rankų judesiai, 
kokia laikysena ir t. t. | 

Labai plačiai J. Juvencijus savo „,„metodiniuose nurodymuose“ nagri- 
nėjo poetikos dalykus. Poezija esanti „taurusis menas, kuris atkuria 
žmonių veiksmus, kad teigiamai veiktų jų charakterį“ (ut moribus prosit). 

Vadinas, poezija turi auklėti. J. Juvencijus daugiausia rėmėsi Aristote- 
liu; kaip ir Aristotelis, jis nurodė, jog skirtumas tarp istorijos ir poezijos 
esąs tas, kad istorija piešia tikrovę tokią, kokia ji yra, o poezija rūpinasi 
„tik panašumu į tiesą“ (guid simile vero). 

Kalbėdamas apie epą ir dramą, autorius visur rėmėsi taip pat Aristo- 
teliu. Jis nagrinėjo dramos epizodus, peripetijas, atpažinimą ir veiksmo 
eigą, palietė ir katarsio problemą, aiškindamas jį moraline-etine prasme, 
kaip „dvasios apvalymą nuo ydų ir blogų polinkių“. Autorius patare 
mokytojams pasiskaityti Horacijaus „„Poetiką'. 

Sekdamas Aristoteliu, autorius platokai nagrinėjo tragedijas ir kome- 
dijas. J. Juvencijus reikalavo, kad mokyklinių tragedijų ir komedijų 
siužetas (argumentum) būtų šventas ir dorovingas (sacrum ac pium), kad 
būtų kalbama lotyniškai, kad nebūtų moterų vaidmenų, meilės vaiz- 
davimo. 

J. Juvencijus nurodė ir mokymo bei mokymosi tvarką (ordo studendi), 
siūlydamas per pirmuosius dvejus mokslo metus kas dieną vieną ar dau- 
giau valandų skirti graikų kalbai. Graikų gramatikai įtvirtinti reikią, 
skaitant autorių, nuolatos žiūrėti gramatikos taisyklių. Taip pai per pir- 
muosius dvejus metus kas dieną bent valandą (ar daugiau, jeigu bus lai- 
ko) skirti lotynų kalbai. 

J. Juvencijus savo „„nurodymuose“ patarė reikalauti iš mokinių nuo- 
latinio darbo: rūpestingumu ir stropumu visko esą galima pasiekti. Bet 
J. Juvencijus nurodė ir tai, kad „negalima pertempti lanko" (arcum 
nimis intendere), reikią mokiniams ir pailsėti. 

Antrojoje dalyje J. Juvencijus aptarė mokymo būdą (ratio docendi)j. 
Kaip tikras jėzuitas, autorius nurodė, jog reikia ne tik mokyti, bet ir 
auklėti, t. y. iš mokinio daryti gerą krikščionį, fanatiką kataliką. Jis nu- 
rodė priemones, kurios skatina mokinių stropumą: tai esąs nešlovės juti- 
mas, o ne bausmių baimė. Jis siūlė, kad mokiniai tarp savęs lenktyniau- 
tų. Reikią organizuoti konkursus, deklamavimo, poezijos rašymo ir 
skaitymo lenktynes. Tačiau patarė visur paisvti saiko, žiūrėti, kad moki- 
niai nebūtų per daug apkraunami. Jeigu mokiniams per sunku, jie sten- 
giasi naštą nusimesti, o ne nešti. Mokiniai esą lyg indai siaurais kaklais, 
į kuriuos negalima iš karto pripilti daug vandens. Jeigu per daug užpilsi, 
vanduo nesutekės, liesis per kraštus; pripildyti tokius indus galima esą 
tik pamažu. 

Reikšmingi J. Juvencijaus nurodymai, kad mokinių gimtoji kalba, į 
kurią jie verčia antikos autorius, būtų pavyzdinga. 

Pabaigoje J. Juvencijus apsistojo prie mokytojo autoriteto, nurody- 
damas, kaip jį pasiekti. Mokytojas turis būti „saikingas ir susivaldąs“ 
(moderatus et sui compos), teisingas, pastovus, niekada, net baudžiant 
mokinį, nedera rodyti pykčio. Jeigu jis baudžia, tai turi būti aišku, jog 

šitai daro iš meilės ir būtinumo. Mokytojas ir bausdamas mokinio neįžei- 
dinėja, biauriai nevadina. Jeigu mokinio negalįs pagirti už darbą, turįs 
girti jį už bandymą, mėginimą. 

Tokie J. Juvencijaus nurodymai. Iš jų matyti, ko anuomet buvo rei- 
kalaujama ir Lietuvos jėzuitų provincijos mokyklose, mokant graikų bei 
lotynų kalbų. Tačiau, ar buvo realizuojami šie, apskritai imant, teisingi 
nurodymai, sunku pasakyti. Šiaip ar taip, tuo laiku įoje daugiau rūpin- 
tasi formalių literatūros ir kalbos mokymu; kiti dalykai joje eiti dar 
siauriau, mokantis tik pačių pagrindų. 


RETORIKA 


Be lotynų kalbos, kolegijoje buvo stengiamasi mokinius išmokyti iš- 
kalbos meno, kad mokėtų kalbėti panašiai, kaip antikos kalbėtojai. Šito 
tikslo mokykla, žinoma, taip ir nepasiekė, nes diegiamas retoriškumas 
buvo be gyvenimiškojo turinio, negyvas. Visų pirma rūpintasi ne minti- 
mi, bet kalbėjimo būdu. Atsisakyta individuaiybės, žiūrėta tam tikrų 
taisyklių. XVII ir XVIII a. įsigalėjo vadinamoji barokinė iškalba, pūsta 
ir nenatūrali. Jos kultyvuotojai rėmėsi „naujuoju stiliumi“, „Senekos ič- 
kalba". 

Iškalbos teorijos buvo mokoma iš vadovėlių. XVIII a. vietoj senojo 
Kiprijono Soarijaus iškalbos vadovėlio „De arte Rhetorica, libri tres“ 
pasirodė naujų, iš kurių reikia paminėti du žymiausius. 

1752 m. Vilniuje ir pirmą kartą Lietuvos Didžiojoje Kunigaikštystėje 
buvo išleistas J. Juvencijaus vadovėlis „Poetikos ir retorikos mokslas““. 
Dėstydamas pirmojoje dalyje poetikos teoriją, J. Juvencijus rėmėsi Pla- 
tonu, Aristoteliu ir kitais antikos teoretikais. Vadovėlio struktūrai būdin- 
ga tai, kad ji paremta klausimais ir atsakymais. 

J. Juvencijaus ,„Poetika“ yra gana išsamus, blaiviai ir aiškiai para- 
šytas, mūsiškai tariant, literatūros teorijos vadovėlis. 

Antrąją savo vadovėlio knygą Juvencijus skyrė retorikai (Institutio- 
nes Rhetoricae). 

J. Juvencijaus „Institutiones Poeticae et Rhetoricae“ buvo skiriamas 
aukštesnėms kolegijų klasėms, kurių mokiniai jau laisvai mokėjo lotynų 
kalbą ir buvo gerokai susipažinę su antikine literatūra ir kultūra. Ypač 
J. Juvencijus mėgo Ciceroną: iš jo iliustracijai imta daugiausia pavyz- 
džių. Bet vadovėlis palyginti su K. Soarijaus ir Ž. Liauksmino darbais 
labai išplėstas, didžiulis. 

1743 m. Venecijoje, o 1752 m. Bratislavoje išėjo Dominiko Dekolo- 
nijo (Dominicus de Colonia, t.y. Dominikas iš Kelno) retorikos va- 


dovėlis?, 

J. Juvencijus ir D. Dekolonijas yra žymiausi XVIII a. retorikos ir 
poetikos vadovėlių autoriai, iš kurių knygų mokėsi ištisos Lietuvos 
mokyklų mokinių kartos. 


KITOS DISCIPLINOS 


Žinoma, kolegijose mokiniai, skaitydami autorių, turėdavo ne tik 
rašytojų tekstą, bet ir pagalbinės literatūros: komentarų, irazeologinių 
žodynų, mitologijos rinkinių, vadinamųjų ,,progymnasmata“, epigramų 
ir sentencijų, visokių realijų aiškinimų. Pagalbinės žinios sudarydavo 
vadinamąją „erudiciją“ (eruditio). Lenkijoje ir Lietuvoje, anot St. Bed- 
narskio, tokių pagalbinių knygų išleista nemaža“. 

Be to, Vilniaus kolegijoje, kaip ir kitose tokiose mokyklose, būdavo 
mokoma istorijos ir geografijos. Su antikine istorija mokiniai daugiausia 
susipažindavo, skaitydami graikų ir romėnų istorikus: Tukididą, Kseno- 
fontą, Cezarį, T. Livijų, Seliustijų, Tacitą ir kitus. Vėlesnės istorijos mo- 
kydavosi iš pačių mokyklų mokytojų ir vadovų paruoštų ir išleistų knygų. 
Antai žinoma, jog Lenkijos kolegijose vietoj vadovėlio buvo vartojama 
Horacijaus Turselinio pasaulinės istorijos ligi 1596 m. santrauka „Histo- 
riarum ab origine Mundi epitome“ (10 knygų) ir Dominiko Musančio 
„Chronologijos žibintas“ (Fax Chronologica, 1690). Pastarajame veikale 
apžvelgiama „šventoji“ ir „pasaulietinė“ istorija. J. Juvencijus savo „„me- 
todiniuose nurodymuose“ pataria istorijos Mokytis iš Saliano ir Baroni- 
jaus santraukų, o geografijos — iš Kluverijaus ir Brietijaus knygų. 

Svarbiausios mokymosi priemonės buvo A. Vijūko-Kojelavičiaus „Lie- 
tuvos istorija“ ir , Bažnyčios padėtis Lietuvos Didžiojoje Kunigaikštystėje“. 

Kolegijose mokė ir geografijos. 1653 m. išėjo Radvilų kalendorius 
(Fasti Radviliani). XVIII a. Vilniuje buvo išleista geografinių darbų, iš 
xurių Žymiausi — Kazimiero Aloyzo Holovkos knygos. Pavyzdžiui, 1743 m. 
akademijos spaustuvė išleido jo vadovėlį „Eilėmis pateikta geografijos 
santrauka“ (Compendium geographiae in versiculas dispositae), kurioje 
duodama glaustų žinių apie Žemės rutulio dalis bei šalis. | 

Aritmetikos kolegijose mokė neplačiai. Senųjų matematikos vadovė- 
lių iš kolegijų veiklos pradžios neturime. Universiteto bibliotekoje yra 
išlikęs Rudaminos Dusetiškio vadovėlio ,„Elementalia Mathematicarum 
Disciplinarum“ rankraštis. Iš jo matyti, ko buvo mokoma, kokia kurso 


5 J. Juventius, Institutiones Poeticae et Rhetoricae, Vilnae, 1752. 


" Dominikas Dekolonijas, gyvenęs 1658—1741 m., mokė apie 40 m. Lione, rašė mokykli- 
nes tragedijas lotyniškai ir prancūziškai ir baletus, domėjęsis Liono istorija, 1704 m. išleidęs 
svarbiausią savo darbą „Retoriką“ (De arte rhetorica libri guingue). K. Estreicheris nurodo 
net 12 jos leidimų Žečpospolitoje, 


š S. Bednarski, Upadek i odrodzenie szkė! jezuickich w Polsce, p. 178, 197—200. 

programa: pirmiausia dėstyti geometrijos pagrindai, aptariami taškai, 
linijos, kampai, figūros ir kūnai, o toliau dėstomos įvairios teoremos, 

Kolegijose taip pat dėstyta muzika. Apie tą dalyką, jo programą ga- 
lima spręsti iš vadovėlio, parašyto veikiausiai Ž. Liauksmino,—,„Ars et 
praxis Musica in Collegiis Societatis Iesu permissų superiorum propo- 
sita“. Vadovėlis akademijos spaustuvėje išspausdintas keletą kartų. Au- 
torius, kreipdamasis į muzikos mėgėją, nurodė, kas vadovėlyje bus dės- 
toma. Kalbėdamas apie muzikos mokymo metodiką, jis pataria pradėti 
dėstyti nuo lengvesniųjų dalykų: „Mokytis pradėti nuo lygiojo arba vie- 
nodojo giedojimo |[...|, jo muzikos principai lengviau išmokstami ir pa- 
prastesni, ir nuo jų lyg nuo pamato žengtina prie laužytojo giedojimo, 
kuris yra meniškesnis“. Vadovėlyje, be lygiojo ir laužytojo giedojimo, 
apibūdinamas ir grigališkasis choralas. Muzikos menas nesąs sunkus da- 
lykas, jo mokytis nesąs varginantis darbas, bet, autoriaus nuomone, ne- 
daug tokių, kurie moką tą meną trumpai ir aiškiai išdėstyti. Be to, auto- 
rius, apgailestauja, kad trūkstą ir knygų, kuriose aiškinamas tas dalykas, 
o ir tos pačios esančios didelės ir brangios. Todėl jis, kai gavo Kražių 
kolegijos pasiūlymą parašyti vadovėlį, ir stengęsis įvykdyti tą uždavinį. 

Ž. Liauksminas pirmiausia aiškina bendruosius muzikos pagrindus, 
elementarius dalykus: gaidų pavadinimus, muzikinę skalę, raktus, įdeda 
pratimų, daug bažnytinės muzikos pavyzdžių, apibūdina „kietąjį“ (cantus 
durus) ir „švelnųjį“ (cantus mollis) giedojimą. 


FILOSOFIJA 


NAUJŲJŲ LAIKŲ FILOSOFIJOS IR GAMTOS MOKSLŲ 
PLITIMAS 


cholastinės filosofijos žlugimas akademijoje prasidėjo 
XVIII a. viduryje. Jį sukėlė ir scholastiką galutinai 
"21 sužlugdė politinė valstybės suirutė, ypač padidėjusi 
antrojoje XVIII a. pusėje. Scholastinė filosofija jau 
nebepatenkino net valdančiųjų sluoksnių, ji buvo 
per daug atitrūkusi nuo gyvenimo, paskendusi ne- 
VN N | /į vaisinguose ginčuose ir religiniame fanatizme. Va- 
Sa -— < Ai karų Europos švietėjų idėjų veikiami, tie sluoksniai 
švietimą pradeda laikyti veiksniu, galinčiu sustabdyti ekonominį ir vals- 
tybinį krašto smukimą. Ordino vadovybė buvo priversta reformuoti savo 
švietimo sistemą. XVIII a. viduryje akademijoje imta dėstyti naujųjų 
laikų filosofiją ir gamtos mokslus. Šis persiorientavimas atėjo ne iš 
karto, scholastikos gynėjai nenorėjo užleisti pozicijų. Tuo metu tiloso- 
fijoje susidarė dvi kryptys. Kompromisinės krypties atstovai bandė nau- 

jųjų laikų filosofiją derinti su scholastika. Antischolastinės krypties reiš- 
kėjai reikalavo scholastiką visai pašalinti iš mokyklų ir dėstyti tik nau- 
jųjų laikų filosofiją bei gamtos mokslus. Naujoms filosofinėms idėjoms 
teko skintis kelią per kovą su scholastikos gynėjais. 

Taigi XVIII a. viduryje akademijoje prasidėjo scholastinės filosofijos 
žlugimo ir naujųjų laikų filosofijos plitimo laikotarpis. Nors išliko sena- 
sis filosofijos skirstymas į logiką, fiziką, metafiziką ir etiką, tačiau iš 
esmės pakito šių disciplinų turinys. Logika jau neskirstoma į dialektiką 
ir logiką, bet dėstoma kaip vientisas kursas. Po logikos dėstoma ne fizika, 
bet metafizika, kurią sudarė ontologija, psichologija ir natūralinė teolo- 
gija. Fiziką sudarė bendroji, specialioji dalys ir kosmologija. Visi moks- 
lai tebedėstyti lotyniškai. Kaip ir anksčiau, filosofijos studijos truko 
trejus metus. 

Vienas pirmųjų pradėjęs reikšti naujųjų laikų filosofijos idėjas buvo 
akademijos profesorius Antanas Skorulskis (1715—1780). 1755 m. Vilniu- 
je jis išleido knygą „Filosofijos vadovėlis“!, kuriam būdinga tendencija 
derinti naujųjų laikų filosofiją su scholastinėmis koncepcijomis. Pasi- 
sakęs prieš P. Gasendžio atomistiką, A. Skorulskis kritikavo ir R. Dekar- 
tą, pratęsdamas antidekartišką kampaniją, kurią teologai varė Vakarų 
Europoje. Nežiūrint to, kad A. Skorulskis pateikė duomenų apie gamtos 
mokslus, jis pasisakė už gerokai pataisytą scholastinę peripatetikų gamtos 
filosofijos sistemą. | 

Žymiausias kompromisinės krypties atstovas, Vilniaus akademijos ma- 
tematikos ir filosofijos profesorius žemaitis Benediktas Dobševičius (gi- 
męs 1722 m.) 1761 m. Vilniuje išleido veikalą „Logikos paskaitos“?, 
kuriame dėstė F. Bekono, R. Dekarto, Dž. Loko pažiūras, tačiau labiausiai 
sekė tuo metu paplitusia G. V. Leibnico ir jo idėjų populiarintojo 
Ch. Volfo filosofine sistema, taip pat Ch. Volfo pažiūrų sekėjo italų 
filosofo Fortunato Brešiečio koncepcijomis. Kita vertus, norėdamas nau- 
jujų laikų logiką sutaikyti su scholastika, B. Dobševičius scholastiškai 
apdorcdavo naujųjų autorių pažiūras. Todėl, dėstydamas bendruosius 
filosofijos klausimus, B. Dobševičius atsisakė ne tik kai kurių Ch. Volfo 
sprendimų, bet ir jų pačių nagrinėjimo. Pavyzdžiui, klausimas apie filo- 
sofijos laisvę, tuo labiau Ch. Volfo pateiktasis jo sprendimas (,„be filo- 
sotavimo laisvės nėra mokslo pažangos“), jėzuitams buvo nepriimtinas, 
prieštaravo jų dogmatinėms pažiūroms. Vis dėlto B. Dobševičius pirma- 
sis Lietuvoje plačiai paskleidė naujųjų laikų logikos idėjas, bandė racio- 
nalizmą sutaikyti su empirizmu: pripažinęs R. Dekarto įgimtųjų idėjų 
koncepciją, bandė įą derinti su Dž. Loko sensualizmu. „Logikos paskai- 


! A. Skorulski, Commentariolum philosophiae..., Vilnae, 1755, 
Ž B, Dobszewicz, Praelectiones logicae..,, Vilnae, 1761. 

tos“ padarė didelę įtaką šio mokslo dėstymui ne tik Lietuvos Didžiosios 
Kunigaikštystės, bet ir Lenkijos mokyklose. 

Bet dar didesnę įtaką akademijos studentams padarė Kazimiero Nar- 
buto (1738—1807) veikalas „Logika, arba samprotavimo ir sprendimo 
mokslas“3. K. Narbutas, Vilniaus pijorų kolegijos dėstytojas ir jos rek- 
torius, buvo išsilavinęs žmogus, bendravo su prancūzų švietėjais ir 
enciklopedistais. Pasisakęs už mokslų dėstymą gimtąja kalba, jis išleido 
pirmąjį, parašytą ne lotyniškai logikos veikalą Lietuvoje, Vilniuje pakar- 
totinai išleistą dar tris kartus. Parašyta gera lenkų kalba, K. Narbuto 
knyga buvo prieinama daugeliui. Joje autorius ryžtingai stojo prieš scho- 
lastiką ir jos autoritetų neklaidingumą. Vietoj aklo paklusimo autorite- 
tams jis skelbė filosofavimo laisvę. Tačiau, būdamas dvasininkas, proto 
teisę pasirinkti filosofinę sistemą derino su tikėjimu. Skirdamas „Logiką“ 
plačiajai visuomenei, K. Narbutas reiškė nemaža pedagoginių ir psicho- 
loginių minčių. Apibūdindamas logines klaidas, aiškino jų priežastis ne 
tik individualiais psichologiniais skirtingumais, bet ir socialinio pobū- 
džio reiškiniais (namų ir mokyklinio auklėjimo spragos, netikusios kny- 
gos ir mokytojai). Tuo jis rodė nepasitenkinimą tuometine švietimo 
sistema. Nepaisant trūkumų, K. Narbuto knyga buvo pažangi: logika 
pirmą kartą iš mokyklos išėjo į gyvenimą. K. Narbutas — pirmasis Lietu- 
vos racionalistas, jo pabrėžiamas sveiko proto vaidmuo — tai švietėjiš- 
kosios filosofijos atgarsis mūsų krašte. | 

Metafizika, į kurią įėjo ontologija, akademijoje apibrėždavo kaiD 
mokslą apie bendriausius būties pradus, o ontologiją — kaip mokslą 
apie būtį apskritai. Apimties požiūriu ontologija buvo trumpiausia iš 
visų tuometinių filosofijos disciplinų. Didžiausiais ontologijos (ir apskri- 
tai metafizikos) autoritetais buvo laikomi G. V. Leibnicas, Ch. Volfas ir 
F. Brešietis. 

Ontologiją pradėdavo pirmųjų būties pradų tyrimu. Sąvokos „būties 
pradas“ turinys buvo mastas, nustatantis, kas yra būtis ir kas ne. Pir- 
miesiems būties pradams buvo keliami šie reikalavimai: 1) jie turi būti 
aksiomų pobūdžio, akivaizdūs, lengvai suprantami; 2) pirmųjų pradų 
negalima išvesti iš jokių kitų pradų; 3) iš jų teisingumo galima išvesti 
kitus pažinimo pradus arba, remiantis pirmaisiais pradais, netiesioginiu 
įrodymu (pavyzdžiui, privedant teiginį prie absurdo) patvirtinti, kad koks 
nors teiginys klaidingas. Tad šie reikalavimai buvo logiški, tokie, kurie 
tuo metu buvo keliami aksiominėms teorijoms. 

Kaip ir kitose Lietuvos mokyklose, akademijoje tokiais pirmaisiais 
pradais laikyta ontologizuotas prieštaravimo principas ir ontologizuotas 
pakankamo pagrindo principas. Sekant G. V. Leibnicu ir Ch. Volfu, prieš- 
taravimo principas buvo siejamas su būtinomis tiesomis, o pakankamo 
pagrindo principas — su atsitiktinėmis tiesomis. R. Dekarto principas 

cogito ergo sum buvo kritikuojamas, norint įrodyti, kad jis negali būti 
laikomas pirmuoju būties pradu. 

Remiantis prieštaravimo principų, būtis buvo apibrėžiama kaip tai, 
kas gali egzistuoti arba egzistuoja neprieštaringai. Toks idealistinis ,„bū- 
ties“ supratimas lengvai „įrodydavo“ antgamtinių būtybių buvimą. Be 
to, pripažinę, kad kiekviena būtis egzistuoja neprieštaringai ir turi savo 
egzistavimo pagrindą, dėstytojai darydavo išvadą, kad kiekviena būtis 
esanti filosofiškai teisinga. Toks požiūris teisino blogio buvimą, o su juo 
susiję samprotavimai apie pasaulio tobulumą turėjo tikslą pateisinti 
dievą dėl blogio pasaulyje. Neabejotinas šių pažiūrų ryšys su G. V. Leib- 
nico teodicėja. 

Ontologijos kursas akademijoje buvo metafizinis, idealistinis. Tvirtin- 
ta, kad būtis pastovi, o daiktų esmė — nekintama. Ši naujųjų laikų filo- 
sofijos dalis buvo spekuliatyviausiai aiškinama, nes neretai ir naujųjų 
laikų filosofai (pavyzdžiui, Ch. Volfas) ontologijoje dėstė scholastikos 
koncepcijas, tik kitais terminais. Tačiau palyginti su scholastinę meta- 
tizika ontologija buvo žingsnis į priekį: studentai išgirsdavo naujų vardų, 
naujų pažiūrų, kurios žadino jų gilesnį domėjimąsi naujųjų laikų filo- 
sofija. 

XVIII a. viduryje psichologija tapo savarankiška filosofine disciplina. 
Ją dėstant, taip pat ieškota kompromiso tarp scholastikos bei teologijos 
iš vienos pusės, ir naujosios filosofijos atstovų pažiūrų iš kitos, Kompro- 
misas buvo daromas scholastikos bei teologijos nenaudai. Didžiausias 
psichologijos autoritetas — taip pat Ch. Volfas, kurio pažiūros buvo pa- 
plitusios ano meto Europos mokyklose. Nors Ch. Volfo pažiūros vienpu- 
siškos, metafizinės, o dėstymo būdas — sausas, tačiau jos neprieštaravo 
teologijai, o jei kur bažnyčios filosofai, tokie, kaip F. Brešietis, ir atras- 
davo prieštaravimo bei neatitikimo bažnyčios mokymui, tai jie Ch. Volfą 
„pataisydavo'. 

Psichologiją apibrėždavo kaip mokslą apie žmogaus sielą. Kaip ir 
scholastinėje psichologijoje, sielą suprasdavo substancialiai: esą, siela 
egzistuojanti ne todėl, kad vyksta tam tikri psichiniai procesai, bet, prie- 
šingai, psichiniai procesai vyksta dėl to, kad egzistuoja siela. Tačiau ši 
klaidinga sielos substancialumo koncepcija akademijoje jau buvo su- 
svyravusi. Atsirasdavo dėstytojų, kurie pagrindinį dėmesį skirdavo kon- 
krečių psichinių procesų analizei, o ne samprotavimams apie substancia- 
liai suprantama sielą. 

Nors siela tebebuvo laikoma nemirtinga ir aiškinama idealistiškai, 
tačiau XVIII a. antrosios pusės lektoriai gerai suprato, kad psichinių 
procesų veiklos neimanoma paaiškinti, jei nežinomi jų materialūs pa- 


š K. Narbutti, Logika czyli rozwežania i rozsadzania rzeczy nauka.., Wilno, 1769. 

grindai. Todėl jiems buvo skiriama daug dėmesio, aiškinama nervų sis- 
tema, smegenų struktūra, jutimo organų veikla, gyvulių psichologija. 
Kartais reikštos materializmui artimos pažiūros, vartotos naujųjų laikų 
psichologijos sąvokos ir principai, kritikuoti scholastinės psichologijos 
teiginiai. Akademijos profesorius P. Laškis polemizavo su scholastų tei- 
giniu, kad siela išsidėsčiusi visame kūne. Jis vadino vulgaria pažiūrą, 
teigiančią, kad, jei, pavyzdžiui, rankoje ar kojoje juntamas skausmas, tai 
esanti ir siela. Nesutikdamas su R. Dekartu dėl sielos buveinės, P. Laškis 
sakė, kad siela esanti smegenyse — kaip tik ten, iš kur išeina nervai. 
Tačiau tokia vieta jis nelaikė didžiosios smegenų jungties, sakydamas 
kad anatomai dėl to nesą vieningos nuomonės*. Tad, dėstant psichologiją, 
gamtos mokslų įtakoje smegenys buvo laikomos svarbiausiu gyvybinės 
veiklos centru. | 

Dėl sielos ir kūno santykio filosofijos dėstytojai kritikavo dvi teori- 
jas — okazionalizmą ir iš anksto nustatytos harmonijos teoriją. Kovo- 
dami su scholastika, okazionalistai silpnąsias R. Dekarto metafizikos 
puses išplėtojo kraštutiniškai: kūną sielos atžvilgiu jie laikė ne veikian- 
Čiąja priežastimi, bet tik įrankiu, dingstimi dievo rankose (causa occasio- 
nalis) jutimiškam pažinimui sukelti. Okazionalizmo įteisintas sielos ir 
kūno dualizmas buvo nepriimtinas akademijos filosofams. Kritikuodami 
okazionalizmą, jie neretai jį kritikuodavo teisingai: nurodydavo, kad 
okazionalizmo sistema pašalinanti valios laisvę, bet kurį žmogaus sava- 
rankiškumą. Tad iš tikrųjų akademijos profesoriai pasisakydavo prieš 
idealistinę teologinę okazionalizmo sistemą. Tačiau svarbiausioji okazio- 
nalizmo kritika buvo „iš dešinės“: okazionalizmas nesiderino su teologų 
nustatytu dievo visagalybės apibrėžimu, kuriame tam tikras vaidmuo 
buvo paliktas ir natūraliai įvykių eigai, vadinamosioms „antrinėms prie- 
žastims“. 

Panašiai buvo kritikuojama Leibnico— Volio iš anksto nustatytos har- 
monijos teorija, kurioje mechanicizmas jungėsi su teologija, o sielos ir 
kūno sąryšis buvo apskelbtas esąs stebuklingas. Akademijos dėstytojai 
laikėsi vadinamosios fizinio poveikio teorijos: sąryšis tarp sielos ir kūno 
buvo grindžiamas tuo, kad siela fiziškai veikianti kūną, o kūnas fiziškai 
veikiąs sielą, nors kūnas ir siela esančios visiškai priešingos viena kitai 
substancijos. Sielos ir kūno sąryšį lektoriai grindė R. Dekarto sukurtąja 
reflekso mechanistine teorija ir vykdomojo organo atsakomąja reakcija. 
Nėra abejonės, kad fizinio poveikio teorija buvo pažangesnė jau dėl to, 
kad joje nagrinėti natūralūs procesai, o ne idealistinio teologinio pobi- 
džio spekuliacijos. 

Bene svarbiausiu psichologijos pasiekimu reikėtų laikyti jos tapimą 
savarankiška filosofine disciplina. Psichologija akademijoje dėstyta idea- 
listiškai ir didele dalimi buvo spekuliatyvinė, bet, palyginti su scholas- 

tine psichologija, tai didelis žingsnis į priekį, nes iš esmės buvo dėstoma 
naujųjų laikų psichologija. 

Nors akademijoje, kaip i: kitose Lietuvos mokyklose, kosmologija 
dažnai buvo priskiriama metafizikos disciplinoms, tačiau kiti autoriai 
ją laikė fizikos dalimi, matyt, dėl kosmologijos ir kitų fizikos kurso dalių 
problematikos bendrumo, panašumo. 


FIZIKOS MODERNĖJIMAS 


XVIII a. antrojoje pusėje akademijoje fizika buvo moderniškiausia 
filosofijos disciplina. Kaip ir anksčiau, ji tebebuvo vadinama gamtos 
filosofija. Taip fizika vadinta ir Europoje (I. Niutonas savo pagrindinį 
veikalą pavadino „Matematiniai gamtos filosofijos pradai“). Fiziką sudarė 
visi to meto gamtos mokslai. 1760 m. išleistame veikale „Dabartinių tilo- 
sofų pažiūros“? B. Dobševičius skyrė šias fizikos disciplinas: Kosmolo- 
giją, tiriančią pasaulį apskritai; uranologiją, nagrinėjančią dangaus kūnų 
judėjimą; geologiją, tiriančią žemės formą, jos sandarą; hidrologiją — 
mokslą apie jūrų vandenis, upių, šaltų ir karštų šaltinių ir kitų vandens 
telkinių susidarymą; fitologiją — mokslą apie augalus; zoologiją — mMoks- 
lą apie gyvūniją, antropologiją — mokslą apie žmogų ir kt. Tad B. Dob- 
ševičius nurodė XVII-XVIII a. susiformavusius gamtos mokslus. 

XVIII a, antrojoje pusėje Lietuvos mokyklose buvo dėstomi naujausi 
gamtos mokslų bei gamtos filosofijos pasiekimai: įvairios pažiūros į ma- 
teriją ir jos judėjimą, I. Niutono klasikinės mechanikos principai, R. Boi- 
lio, R. A. Reomiūro, Ž. A. Nolė, P. Mušenbruko eksperimentai, A. Le- 
venhuko stebėjimai mikroskopu, buvo remiamasi Ch, Hiugenso, J. Ber- 
nulio, P. Busero, L. Eulerio darbais, nagrinėjami R. Huko, Ž. A, Nolės 
ir kitų mokslininkų hidrodinamikos tyrimai; remiantis P. Mušenbruko, 
H. Burhavės, N. Lemeri darbais, buvo aiškinami cheminiai procesai; re- 
miantis R. Dekarto, Ch. Hiugenso, I. Niutono, L. Eulerio, P. Renjo, 
F. Grimaldžio tyrimais,— šviesos reiškiniai. Dėstyta ir astronomija, 
XVI-XVIII a. astronomų M. Koperniko, J. Keplerio, G. Galilėjaus, 
Dž. Ričiolio, E. Halėjaus, I. Niutono, Ch, Volfo, R. J. Boškovičiaus ir kitų 
pažiūros. Buvo žinomi naujausi astronominiai atradimai, naujausi termo- 
dinamikos pasiekimai ir Franklino, Lemonjė darbai elektros reiškinių 
srityje, Minimas tragiškai žuvęs Richmanas. Tad antrojoje XVIII a. pu- 
sėje Lietuvos mokyklose (ypač akademijoje ir Vilniaus Antakalnio trini- 
torių kolegijoje) fizikos kursas neatsiliko nuo pažangiausių Europos mo- 
kyklų fizikos kurso. Silpniau arba ir visai nebuvo nušviečiami kitų gam- 


* VUB, £. 3—677, p. 95 r. v. 

+0s mokslų pasiekimai. Tačiau ir čia pasitaikydavo išimčių. Antai 
Ž. Ševaljė (dėstęs akademijoje 1764—1767 m.) savo kurse pateikė netgi 
žinių iš paleontologijos: aprašė uolienose randamas suakmenėjusių gy- 
vūnų liekanas ir šį reiškinį aiškina natūraliais procesais?. Kitų gamtos 
mokslų menką nušvietimą reikėtų aiškinti tuo, kad jie XVIII a. viduryje 
nebuvo taip išsivystę, kaip fizika, ypač mechanika, pralenkusi kitus gam- 
tos mokslus. Be to, daug kas priklausė ir nuo paties lektoriaus: pažanges- 
nieji, labiau apsišvietę plačiau ir aiškino gamtos mokslą. 

Tad akademijoje ir kitose Lietuvos mokyklose didžiausią fizikos kurso 
dalį sudarė gamtos mokslas tikrąja šio žodžio prasme. Nors kursas tebe- 
turėjo ir antrąjį pavadinimą „gamtos filosofija“, tačiau filosofiniai klausi- 
mai atsidūrė jau antroje vietoje. Vadinasi, palyginti su scholastine 
fizika padėtis visiškai pakito. Scholastinė gamtos žilosofija buvo ne 
fizika, bet idealistinės spekuliacijos gamtos mokslų klausimais. 

R. Dekarto fizika, kaip praeitas etapas fizikos raidoje, Lietuvos mo- 
kyklose nebuvo pripažinta. Ji buvo kritikuojama, remiantis I. Niutono 
fizikos principais. Po to, kai B. Spinoza iš R. Dekarto žizikos padarė iš- 
vadas, nukreiptas prieš religiją, ne tik katalikų, bet ir protestantų teolo- 
gai bei filosofai ėmė pulti R. Dekartą, ieškoti argumentų, kurie būtų 
atsvara jo pažiūroms. Šiam tikslui tiko I. Niutono sukurtoji gamtos siste- 
ma, kuri jau buvo pripažinta mokslo pasaulyje ir kurioje liko vietos 
dievui kaip pirmajam pastūmėjui. Tur būt, turėjo reikšmės ir pati I. Niu- 
tono, religingo žmogaus, rašiusio darbus iš teologijos, asmenybė. XVIII a, 
antrojoje pusėje akademijoje, kaip ir kitose Lietuvos mokyklose, įsitvir- 
tino I. Niutono fizika. 

Lietuvos mokyklose dėstyta ne tik I. Niutono fizika, bet ir jo filoso- 
finės idėjos. Nors mokslininkas ir buvo pasakęs „Fizika, saugokis meta- 
fizikos“, jis negalėjo išvengti filosofinio metodologinio pobūdžio klausi- 
mų. Savo pagrindiniame veikale I. Niutonas suformulavo keturis 
metodologinius principus, kuriais turi remtis gamtos tyrimas. Akademi- 
joje ir kitose mokyklose šie metodologiniai gamtos tyrimo principai buvo 
dėstomi tiesiog I. Niutoną cituojant ir plačiai komentuojant. Studentams 
aiškindavo, kad yra du filosofijos metodai — apriorinis ir aposteriorinis. 
Aprioriškai filosofuojama tada, kai einama ne nuo pasekmių prie prie- 
žasčių, bet numatant tam tikras priežastis (kurių, deja, patyrimas nenu- 
stato, jos tėra įsivaizduojamos) ir ieškant jų pasekmių. Aposterioriškai 
filosofuojama tada, kai, gerai ištyrus reiškinius, nustatomos jų priežas- 
tys, ir kokio nors prado buvimas tvirtinamas tik tada, kai įau pirmiau 
yra išvestas dėsningumas, leidžiantis spręsti, kad tas pradas pastovus. 
Toks tyrimo metodas vadinamas analitiniu, ir kaip tik jį ir yra vartojes 
I. Niutonas. 

Pirmoji I. Niutono taisyklė teigė, kad reikia nustatyti teisingas prie- 

žastis, t. y. tokias, kurios tikrai yra gamtoje, ir jų nereikia numatyti per 
daug, o tik tiek, kiek jų pakanka išaiškinti stebimiems reiškiniams. Ban- 
dymais atrastos ir matematiškai išreikštos priežastys turi paaiškinti ste- 
bimus reiškinius, o kai priežasčių per daug, tai nereikalingas reikia 
atmesti kaip nenaudingas. Tad pirmoji I. Niutono nustatytoji metodolo- 
ginė taisyklė labai artima dar viduramžiais V. Okamo nustatytajam 
paprastumo principui. 

Antroji taisyklė. Visur, kur galima, tas pačias priežastis reikią pri- 
skirti vienodos rūšies gamtos reiškiniams. Pavyzdžiui, žmogaus ir gyvu- 
lio kvėpavimo, šviesos — ugnyje ir Saulėje, šviesos atspindžio Žemėje ir 
planetose. Tai įprasta vadinti gamtos analogija. Analogijų Metodas, 
plačiai vartotas jau antikos moksle ir filosofijoje, ypač įsigalėjęs naujai- 
siais laikais. Kepleris analogijas vadinąs tikraisiais savo draugais ir 
mokytojais. Kartais analogijų metodas būdavo net kraštutiniškai per- 
vertinamas, prieinant gamtos antropomorfizavimą. Izaokui Niutonui toks 
kraštutinumas buvo svetimas, jis siūlė analogijomis naudotis protingai, 
atsargiai. : 

Trečioji metodologinė taisyklė teigė, kad kūnų savybės nustatomos 
eksperimentu, o paskui indukciniu samprotavimų apibendrinamos, išple- 
čiamos apskritai visiems kūnams. 

Ketvirtoji taisyklė. Eksperimentinėje fizikoje teiginiai, išvesti iš Ieiš- 
kinių indukciškai, nežiūrint į tai, kad gali būti įiems priešingų hipotezių, 
turį būti laikomi tiksliais arba apytikriai teisingais, ko! nebus atskleista 
tokių reiškinių, kurie juos dar labiau patikslins arba paneigs. Ši taisyklė 
neteigia, kad stebėjimu nustatytieji dėsniai yra mažiausiai aiškūs, bet 
ji teigia tik tai, kad mažiausiai reikia pirmenybę atiduoti hipotezėms“. 
Čia susiduriame su garsiuoju I. Niutono posakiu Hypotheses non žingo. 
Baigdamas savo pagrindinį veikalą, Niutonas rašė: „„Aš nekuriu hipote- 
zių. Nes visa, kas neišvedama iš reiškinių, turi būti vadinama hipoteze, 
o mechanikos hipotezėms neturi būti vietos eksperimentinėje filosofi- 
joje. Šioje filosofijoje teiginiai išvedami iš reiškinių ir padaromi visuo- 
tiniai indukcijos pagalba“š. Darosi aišku, kad I. Niutonas hipotezėmis 
vadino spekuliatyvius teiginius, dar nepatvirtintus eksperimentais, in- 
dukciškai neišvestus iš eksperimentų. Jo užuomina apie „paslėptas ko- 
kybes“ rodo, kad mokslininkas pasisako prieš scholastiką, jo gyvenimo 
metu dar tebesilaikiusią universitetuose. R. Dekartas, T. Hobsas, Dž. Lo- 
kas ir kiti naujųjų laikų mokslininkai ir filosofai, studijuodami kolegijo- 
se ir universitetuose, klausė scholastikos paskaitų. Todėl suprantamas 


5 VUB, £. 3—776, p. 456—457, 
7 VUB, £. 3—855, p. 126 v. 


5 I, Newtonus, Philosophiae naturalis principia mathematica, t. 3, Sholium generale, Co- 
loniae, 1760, p. 676. 


177 





XVII-XVIII a. apsišvietusių Žmonių nepasitenkinimas tuometiniu švieti- 
mu. Jų kritiški pasisakymai labai daug prisidėjo prie scholastikos išvi- 
jimo iš aukštųjų mokyklų. 

I. Niutono nustatytųjų gamtos tyrimo metodologinių principų dėsty- 
mas akademijoje ir kitose Lietuvos mokyklose buvo reikšmingas įvykis. 
Sekant šiais principais, gamtos reiškiniai turėjo būti traktuojami ekspe- 
rimentiškai ir apibendrinami indukciškai. Šie principai užkirto kelią įvai- 
rioms spekuliacijoms. Mūsų krašto mokyklose jie griovė pažiūrą, kad 
tarp naujųjų laikų mokslo ir filosofijos, iš vienos pusės, ir scholastikos, 
iš kitos pusės, galimas sambūvis, kompromisas. Studijuojančiam įauni- 
mui jie skiepijo pažangią gamtos tyrimo metodologiją. 


DINAMINIO ATOMIZMO TEORIJA 
IR KOPERNIKO SISTEMOS 
GYNIMAS 


Ne mažesnės reikšmės turėjo ir dinaminio atomizmo teorijos aiškini- 
mas mūsų krašto mokyklose. Šią R. J. Boškovičiaus sukurtą teoriją, 
kurioje materijos sandara buvo aiškinama atomistiškai, be to, dinamine 
interpretacija, plačiausiai išdėstė Vilniaus Antakalnio trinitorių kolegijos 
filosofijos profesorius Dionizas Dzialtovskis (gimęs 1729 m.). 1763—1765 m. 
R. J. Boškovičiaus nustatytąjį jėgų, veikiančių atomuose, dėsnį, D. Dzial- 
tovskis komentavo plačiai ir aiškiai. ,, Nustatomas ir išaiškinamas jėgų, 
esančių mMmažiausiuose atomuose, dėsnis. Jos minėtus atomus verčia tam 
tikru atstumu abipusiškai artėti ir tam tikru atstumu tolti“? — šitaip pa- 
vadino jis platų savo paskaitų skyrių. Toliau autorius dėstė: „Šiuose 
mažiausiuose atomuose yra tam tikrų jėgų, kurios atomus verčia tam 
tikru atstumu abipusiškai artėti, tam tikru atstumu abipusiškai tolti; arba 
patys įvairių kūnų savybių bandymai įtikina lengviau, protingiau ir 
tvirčiau, negu aiškinimas, taip pat pats argumentavimas. Čia, be to, pri- 
mename, kad šios jėgos nėra iš tikrųjų atskirtos, bet suvedamos į vieną 
paprastą gamtos dėsnį, kurį galima išreikšti viena paprasta kreive“!“, 
Tam jėgų dėsniui išaiškinti D. Dzialtovskis pasinaudojo R. J. Boškovi- 
Čiaus brėžiniais. Operuodamas konkrečiais fiziniais procesais, D. Dzial- 
tovskis norėjo parodyti, kad, susidūrus dviem kūnams, kiekvieno jų 
taško greitis kinta ne staigiai, bet pamažu, nenutrūkstamai. Jis aiškino, 
jog pagal R. J. Boškovičiaus nustatytąjį jėgų dėsnį kūno taškų greičio 
pakitimą sukelia atostūmio jėga, veikianti dar prieš kūnų susidūrimą. 
Perėjimus iš atostūmio į trauką išreiškianti banginė kreivė. 

D. Dzialtovskis manė, kad R. J. Boškovičiaus nustatytuoju jėgų dėsniu 
galima paaiškinti kūnų savybes. Absoliučiai kietų kūnų nėra. Kietų, 

skystų, dujinių kūnų būvį esą galima nusakyti kūną sudarančių taškų 
skaičiaus, nuotolio tarp taškų, traukos ir atostūmio įėgų santykiu. 

Dinaminio atomizmo teorijoje tarsi nujaučiamos kai kurios šiuolaiki- 
nės reliatyvumo teorijos idėjos: nėra absoliučios rimties ir absoliutaus 
judėjimo, absoliučios inercijos, absoliutaus laiko ir absoliučios erdvės, 
visi jie yra reliatyvūs. Remdamasis R. J. Boškovičiumi, D. Dzialtovskis 
padarė reikšmingų fizikinio filosofinio pobūdžio išvadų: susiejo materiją, 
judėjimą, erdvę ir laiką, pabrėžė judėjimo, erdvės ir laiko santykinumą, 
gynė daugybės pasaulių idėją. Jis netgi manė, kad kiti pasauliai galį 
būti gyvenami. Pasaulis, sakė D. Dzialtovskis, yra vieningas visatos pras- 
me, tačiau jis įvairus, jį sudaro įvairios atskiros sistemos, 

Dinaminio atomizmo teorija besimokančiai Lietuvos jaunuomenei pa- 
teikė naują fizikinį filosofinį pasaulio supratimą, tam tikrais bruožais 
artimą dabartiniam supratimui. Šios teorijos šalininkų buvo ir akade- 
mijoje, kurie aiškino ją per paskaitas nors ir ne taip plačiai, kaip 
D. Dzialtovskis. Akademijos absolventai dinaminio atomizmo teorija 
grindė filosofijos mokslinių laipsnių tezęs. 1765 m., vadovaujamas filoso- 
fijos profesoriaus J. Nakcijonavičiaus, tokias tezes apgynė studentas 
K. Pocalojevskis!!. Jo darbas rodo gerą dinaminio atomizmo teorijos 
problematikos ir svarbiausiųjų jos išvadų supratimą. 

XVIII a. antrojoje pusėje bažnyčios pažiūra į M. Koperniko sistemą 
pakito, bažnyčios viršūnės įsitikino, kad oficialiais draudimais neįmano- 
ma nugalėti tai, Ką Žymiausi mokslininkai pripažįsta tiesa. Todėl buvo 
imta laviruoti, suteikiant daugiau savarankiškumo skaitančiam fizikos 
kursą. M. Koperniko sistemą buvo siūloma laikyti ne įrodyta tiesa, bet 
hipoteze. Tačiau Lietuvos mokyklose atsirasdavo nuoseklių M. Koperni- 
ko sistemos gynėjų, buvo jų ir akademijoje. Ryžtingesnieji iš jų M. Ko- 
perniko sistemą ėmė ginti ne kaip hipotezę, bet kaip irodytą, stebėjimais 
patvirtintą mokslo tiesą. Nežinomas akademijos profesorius fizikos pa- 
skaitose aiškino, jog vaizdas, kad Saulė ir žvaigždynai skrieja apie Že- 
mę — tik regimybė, moksliškai paėmus, taip nesą. , Koperniko sistema, — 
tvirtino jis,— gali būti ginama kaip tiksliausiai atitinkanti dangaus 
reiškinius ir fizikos požiūriu neprieštaringa. Šioje sistemoje dangaus reiš- 
kiniai tiksliausiai aiškinami, todėl garsiausieji astronomai laikosi šios 
sistemos"!?. Autoriaus nurodymu, M. Koperniko sistemą liudijąs ir pa- 
prastumo principas: juo remdamiesi, J. Kepleris ir G. Galilėjus dangaus 
kūnų judėjimą išaiškinę paprasčiausiai — taip, kaip esą pačioje gamtoje, 
be dirbtinių konstrukcijų ir nereikalingų sąvokų. 


Ž VUB, f. 3—432, p. 283 r. 

10 Ten pat. 

"K. Pocatojewski, Propositiones philosophicae..., Vilnae, 1765. 
12 VUB, f. 3—1258, p. 253 T. 

DIALEKTIKOS IDĖJOS FILOSOFIJOS 
PASKAITOSE 


Apskritai XVIII a. antrosios pusės pasaulėvaizdis Europoje tebebuvo 
metafizinis, mechanistinis. I. Niutono sukurtoji klasikinė mechanika su- 
darė XVIII a. metafizinio materializmo pagrindą. Mechanistinis pasaulė- 
vaizdis vyravo ir Lietuvos mokyklose, kuriose, kaip jau buvo pažymėta, 
I. Niutono fizika buvo laikoma teisingiausia fizikos teorija, vyravo ten- 
dencija judėjimą, kitimą suvesti į mechaninį judėjimą, jį aiškinti I. NERE 
tono mechanikos principais. 

Kai vienas kitas XVIII a. mokslininkas pradėjo suprasti Gsčiiakiis 
nio pasaulėvaizdžio ribotumą ir ėmė reikšti kai kurias dialektikos idėjas, 
tai jos rado atgarsio ir akademijoje. Iš esmės laikydamiesi mechanicizmo 
pažiūrų, kai kurie profesoriai pareiškė, kad visą gamtos judėjimą neįma- 
noma išaiškinti mechanikos principais. Prieš mechanikos principų abso- 
liutinimą pasisakė akademijos profesorius Žanas Ševaljė. Jis studentams 
dėstė, kad, norint išaiškinti daugelį fizinių reiškinių, būtina operuoti 
kitokiomis jėgomis, ne vien mechaninėmis. Tokios esančios traukos, san- 
kabos jėgos, kurių negalima suvesti tik į mechaninio pobūdžio prie- 
žastis. 

Laikydamasis R. Dekarto pažiūros į kontinuumą, Ž. Ševaljė sakė, kad 
kūnai neturį dalijimosi ribos: „„Kontinuumas, arba materija, dalomi iki 
neapibrėžtumo“!*. Šiai idėjai patvirtinti jis rėmėsi mokslininkų bandy- 
mais: aprašė kvapiųjų medžiagų dalelių sklidimą, R. Boilio bandymus, o 
svarbiausiu argumentu laikė stebėjimus mikroskopu. „Neįtikimi daly- 
kai —sakė Ž. Ševaljė — matomi pro mikroskopą: akimi žiūrint, mažas 
kūnelis pasirodo turįs sudėtingiausią sandarą — kiek jame kraujagyslių, 
apvalkalų, nervų ir t.t.“ 

Idėja, kad kūnai neturi dalijimosi ribos, buvo itin pažangi XVIII a. 
mechanistinio pasaulėvaizdžio sąlygomis. Atsiradusi dar antikiniame pa- 
saulyje, ši dialektinė idėja buvo puikiausiai patvirtinta mūsų laikais. 
V. Leninas ją suformulavo kaip materijos neišsemiamumo idėją. 

Ž. Ševaljė studentams aiškino ir visuotinio reiškinių sąryšio principą. 
Kosmologijos antrajame skyriuje „Apie natūralų reiškinių sąryšį šiame 
pasaulyje“ jis dėstė: „Daiktų pasaulyje visi objektai savo egzistavimu 
vienas nuo kito abipusiškai priklauso taip, kaip tai yra parodyta. Pasau- 
lis yra objektų, tiek vienalaikiškai, tiek ir nuosekliai tarpusavyje susietų, 
eilė, kurioje pirmesnysis (nenutrūkstamai, continuo) susietas su artimiau- 
siu po jo einančiu objektu; bet jei kartu egzistuojančių objektų eilėje 
pirmesnysis susietas su artimiausiu po jo einančiu objektu, tada savo 
egzistavimu jie, kiekvienas atskirai, priklauso vienas nuo kito. 

Pasaulio esmė yra įo sandaros būdas, kurio objektai, tiek vienalaikiš- 

ki, tiek ir nuoseklūs, yra tarpusavyje susiję“!*. Ž. Ševaljė aiškino, kad 
visuotinis sąryšis reiškiasi keleriopai: priežastingumo, vienalaikiškumo, 
nuoseklumo forma ir kt. Visuotiniam reiškinių sąryšiui iliustruoti jis 
pateikė gražių, įtikinamų pavyzdžių. Ž. Ševaljė kalbėjo apie Saulės ir 
Žemės sąryšį: Saulė teikia Žemei šilumą, priklausomai nuo Žemės padė- 
ties Saulės atžvilgiu kinta metų laikai ir kt. Sąryšis tarp augalijos ir jos 
augimą sąlygojančių veiksnių: Saulė ir Žemė kartu su ją gaubiančiu 
oru ir vandeniu teikia augalams gyvybę, juos maitina. Ž. Ševaljė aiškino, 
kad dabarties reiškinius sąlygoja ankstesni reiškiniai: vasaros, rudens ir 
žiemos laikotarpiuose glūdi pavasarinės būklės pagrindas, o dėl to šioji 
susijusi su ankstesnėmis būklėmis. 

Kai visuotinio reiškinių sąryšio principą Ž. Ševaljė ėmė taikyti pla- 
čiau, jis priėjo išvadas, prieštaravusias religinėi pasaulėžiūrai. Remda- 
masis Ch. Hiugenso mintimis, kad iš vienos planetos pažinimo sprendžia- 
ma apie kitas planetas, Ž. Ševaljė sakė, kad ir kitose planetose galinti 
būti atmosfera, gyvybė. Tuometinė astronomija teigė, kad Mėnulyje ir 
Veneroje turį būti kalnų, jūrų, apskritai, šie dangaus kūnai labai pana- 
šūs į Žemę, todėl galį būti gyvenami. Ž. Ševaljė išnagrinėjo įvairius sun- 
kumus, susijusius su šia pažiūra, kategoriškai jos neteigė, vadino ją 
hipoteze ir jai pritarė. 

Pažymėtina, kad Ž. Ševaljė visur kalbėjo apie natūralų reiškinių 
sąryšį, apie natūralią tvarką gamtoje (ordo naturalis): „„Gamtine tvarka 
suprantame tą tvarką, kuria kūnų pakitimai, arba modifikacijos, Visatoje 
vyksta pagal natūralius dėsnius"!?. Tokiomis pažiūromis Ž. Ševaljė reiškė 
deizmą: gamtiniai procesai aiškinami natūraliais dėsniais, dievui palie- 
kant tik pasaulio kūrėjo vaidmenį. Polinkio į deizmą yra ir kai kurių 
kitų profesorių paskaitose. Nors deizmas buvo silpnesnė važiūra, negu 
panteizmas, kurio pasireiškimų Lietuvos mokyklose kol kas neaptikta, 
tačiau ir jis tuo laiku buvo pažangus. 

Dialektikos idėjos akademijos fizikos kurse — didelės svarbos reiš- 
kinys. Jos rodo, kad pažangios idėjos prasimušė pro metafizinį galvojimo 
būdą. Taip įtikinamai išdėstyti visuotinio sąryšio principą, kaip jį išdėstė 
Ž. Ševaljė, aiškinti jį natūraliais dėsniais, tai — neeilinis atvejis ne tik 
Lietuvoje, bet ir Europoje. Taip pat pažymėtinos dialektikos idėjos dina- 
minio atomizmo teorijoje. Tokios idėjos blaivino studentų protus, jos 
prisidėjo prie galutinio scholastikos žlugimo. 


Iš VUB, f. 3—776, p. 243, 
* Ten pat, p. 51. 
IS Ten pat, p. 57. 


MATEMATIKA, ASTRONOMIJA, FIZIKA, 
CHEMIJA, GEOGRAFIJA 


kademijos tiksliųjų mokslų aktyvumas smarkiai su- 
| mažėjo XVII a. viduryje ir antrojoje pusėje. Per 
XVII a. sunkmečius pasitraukė į Vakarus vienas 
gabiausių akademijos matematikų, jos auklėtinis 
Adomas Adamandas Kochanskis (1631—1700). Akty- 
NVI| vesnieji Mokslininkai visai pakriko. Nugalėjus ka- 
ai! talikybei disidentus, jėzuitams nereikėjo konkuruoti 
£$ su svetimomis mokyklomis, todėl jie atsidėjo labiau 
„auklėjimui“, negu mokymui. Nuo to laiko jėzuitų mokyklose dėstyti 
kursai labai suvienodėjo. Tačiau ir juose pasitaiko mokslo duomenų, 
pavyzdžiui, apie įstabesnius gamtos reiškinius, anuomet bendrai vadin- 
tus „meteorais“, kai kuriuos astronominius stebėjimus ir kt. 
Nereikšdami savo nuomonės, Vilniaus dėstytojai vis dėlto kartais 
nevengdavo bent trumpai paaiškinti „pitagorietiškų“ pažiūrų apie Žemės 
judėjimą, paminėti „Varmės kanauninko“ M. Koperniko, taip pat I. Kep- 
lerio ir G. Galilėjaus pažiūrų ir pridėti sausoką argumentaciją prieš jas. 





MOKSLO ATGIJIMAS 


Tik į XVIII a. vidurį akademijoje pastebimas mokslinės veiklos pa- 
gyvėjimas, aristoteliškai dėstomų dalykų kitimas. Fizika vis labiau išsi- 
skyrė iš bendrosios filosofijos kaip gamtos filosofija, t. y. fizika, ar net 
kaip gamtos mokslas, arba fizika!. Šalia fizikos iš tikrųjų tokiuose kur- 
suose buvo dėstomi kosmografijos, mineralogijos, botanikos ir zoologijos 
pradmenys. ĮI fiziką veržėsi taip pat technikos dalykai, ypač statyba, 
tarsi pereidami iš amatų į mokslus. Akademijoje pamažu atsigavo mate- 
matikos ir gamtos mokslų knygų leidimas. 1733 m. išėjo naujas „„Arit- 
metikos pradmenų“ vadovėlis*, apimąs algebros, progresijų, šaknies trau- 
kimo ir kitus dalykus. 

Nuo XVIII a. trečiojo dešimtmečio jėzuitų mokykloms iškilus rimtai 
konkurencijai, akademijos rektorius Vladislovas Daukša (1676—1747), 
pradėjo siuntinėti vietinius akademijos auklėtinius tobulintis į užsienį, 
ir jie, susipažinę su naujausiais mokslo pasiekimais, grįžę mėgindavo 
juos įdiegti ir savo alma mater. 

TOMAS ŽEBRAUSKAS. 
ASTRONOMIJOS OBSERVATORIJOS 
ĮSTEIGIMAS 


Vienas tokių auklėtinių, ypač pasireiškusių akademijoje, buvo Tomas 
Žebrauskas. Gerai išsimokslinęs Lietuvoje (akademijoje baigė filosofijos 
ir teologijos fakultetus) ir užsienyje (studijavo Vienoje ir Prahoje), 
1753 m. vasarą jau ėjo matematikos profesoriaus pareigas. Iš jo priima- 
mų egzaminų programos nesunku suvokti matematikos lygį*. Egzaminuo- 
jamam reikia atsakinėti į teorijos klausimus, įrodinėti teoremas ir spręsti 
uždavinius. Aritmetikos kursas apima ir logaritmus. Be to, prisideda 
„Specialioji aritmetika ir bendroji algebra“ su lygčių sprendimu, įskaitant 
bikvadratines ir kubines lygtis. Geometrija apima ir plokštumos trigono- 
metriją su topografijos praktika ir mokėjimu naudotis optiniais kampų 
matavimo prietaisais. 

Šitaip apibūdinta aritmetika ir geometrija siejamos viena su kita: 
programoje kalbama apie kreivių reiškimą lygtimis, kūgio piūvius ir 
transcendentines kreives. 

Pagaliau programoje yra apie kintamus dydžius, diferencialinį ir in- 
tegralinį skaičiavimą, kreivėms lietėjų ir normalių suradimą, kreivėmis 
apibrėžtų plotų skaičiavimą, lankų ilgių skaičiavimą ir t.t. Žodžiu, toji 
programa iš tikrųjų apima ne tik elementariosios matematikos, bet ir 
analizinės geometrijos, taip pat matematinės analizės elementus. Progra- 
mos nuorodose įrašyta Ch. Volfo „„Aritmetica et Analysis“. 

1753 m. T. Žebrauskui pavyko, gavus mecenatų (M. Radvilos, J. Sa- 
piegos ir kt.) padovanotus teleskopus ir kaštelionienės E. Oginskaitės-Pu- 
zinienės dotaciją, įsteigti astronomijos observatoriją“. 

Observatorija iš pradžių buvo veikiau tik astronomijos prietaisų ka- 
binetas su parankine biblioteka kuklioje akademijos patalpoje. Tačiau 
T. Žebrauskas kūrė ir pastato projektą, ir kartu dirbo observatorijos 
darbus, pirmiausia susijusius su Vilniaus ir kitų vietovių geografinės 


"Žr. J. Schuller, Philosophia Naturalis seu Physica, p. 105—231; A. Hatowski, Scientia 
Naturalis seų Physica in Academia et Universitate Vilnensi explicata, 1732. 

Ž Alpha matheseos arithmetica theoria et practica in usum et captum, Vilnae, 1733. 

*T. Žebrowski, Specimen scientiae mathematicae ex Trigonometria sphaerica..., 1754; 
2. FauaycKac, 3aunnaTeAK paciHpocTpaHeKRKHAa HAef BLICMMeG MaTeMAaTUKU B AuTrBe B XVIII Be- 
Ke. — AuToBCKHH MaTeMAaTHYeCKUK COopHHK, 1971, T. II, No 2, p. 448. 

*5. Matulaitytė, Astronomijos dėstymas ir kosmologinės pažiūros senajame Vilniaus 
universitete (XVIII a. II pusė — XIX a. pradžia), V., 1971 (disertacijos rankraštis, VUB, f. 76, 
Ds 148i); M. M. IyceB, CTroxeTHee cyiecTROBaHHe BuAeHCKOŽ acCTPOHOMKHYEeCKOKG O0cepBaTO- 
pan (1753—1853),. — IlamaTHax KHH>xKKa BuneHcCKOū Ty6epHwW Ha 1853 ro, BunbHa, 1853. 
Vilniaus astronomo M. Gusevo apybraiža parašyta, remiantis, be kita ko, observatorijos žur- 
nalais, daugiausia neišlikusiais, ypač buvusiu juose M. Žilinsko straipsniu; W. Przybylski, 
Sto lat istnienia Wilenhskiego observatorium astronomicznego.-- Gazeta Warszawska, 1854, 
Nr. 215, p. 203—208, 

padėties tikslinimu, laiko nustatymu, Jupiterio palydovų, Saulės ir Mėnu- 
lio užtemimų stebėjimu ir kt. 

1755 m. T. Žebrauskas sudarė jau ir aritmetikos, algebros, geometri- 
jos, geodezijos, trigonometrijos, Kkosmografijos ir horograiijos egzaminų 
programą?. Astronominė šios programos dalis apima šviesulių stebėjimo 
metodiką, taip pat teleskopų panaudojimą, pagrindinių sferinės astrono- 
mijos uždavinių sprendimą ir t.t. Egzaminuojamasis privalėjo paaiškinti 
T. Brahės ir M. Koperniko sistemas; atkreiptinas dėmesys į tai, kad pasta- 
rosios paneigimo programoje nėra. 


J. NAKCIJONAVIČIUS 


T. Žebrauskas turėjo nemažą pajėgių mokinių būrį, iš kurių buvo taip 
pat J. Nakcijonavičius ir M. Počobutas. Tačiau T. Žebrausko gyvenimas 
anksti nutrūko. Siatydamas Ilūkstės bažnyčią jis staiga susirgo ir po 
kelių dienų mirė. Jo vietą užėmė Jokūbas Nakcijonavičius (1725—1795), 
irgi akademijos auklėtinis, pasižymėjęs tuo, kad filosofiją dėstė pagal 
Ch. Volfą. Jis pradėjo leisti spausdintą matematikos paskaitų kursą, ku- 
riame buvo numatyta prieiti iki „analizės“, vadinasi, iki diferencialų, 
integralų ir nepabaigiamų eilučių. Tačiau išėjo tik dvi jo dalys“, kurios 
pedantiškų, Ch. Volfo metodui būdingu, nuoseklumu ir labai glaustai 
apimą bendrą matematikos metodų apiarimą, aritmetiką, plokštumos 
geometriją, kiek algebros ir plokštumos trigonometriją. Nemažai dėmesio 
skirta grafiniam ir apytikriam skaičiavimui, paklaidų įvertinimui, prak- 
tiniams geometrijos uždaviniams. Nagrinėtas logaritmų ir trigonometrinių 
funkcijų (sinuso, tangento, sekanto) lentelių sudarymas*. 

Dar prieš spausdinant kursą, J. Nakcijonavičius drauge su Juozapu 
Povilavičiumi parengė matematikos uždavinyną“, neaplenkdamas jame 
ir „begalinių mažybių“ skaičiavimo. O po kurso antrosios dalies išleido 
tezių konspektą „apie kūgio piūvius bei kitas kreives — tiek algebrines, 
tiek transcendentines“?. Kūgio piūviams nagrinėti jau plačiai taikomas 
analizinės geometrijos metodas. Iš egzaminuojamųjų reikalaujama mokėti 
sudarinėti kreivių lygtis, nustatinėti lietėjas, asimptotes ir kt. Iš algebri- 
nių kreivių ,,„Tezės“ nurodo konchoidą ir cisoidą, taip pat bendrą metodą 
kreivėms nagrinėti ir jų lygtims išvedinėti. Tarp transcendentinių kreivių 
yra „logistika“, kvadratrisė, Archimedo spiralė, cikloida, epicikloidos 
ir hipocikloidos. 

Tų pačių metų elementarios matematikos egzaminų programa!? yra 
gana plati. Joje minimi nuoseklūs įvairių teoremų įrodymai, nurodoma, 
jog reikia mokėti naudotis logaritmų lentelėmis, taip pat „rasti nepateik- 
tą lentelėje logaritmą“. Pateikiama įvairių, gana nelengvų uždavinių, 

spręstinų tiek skaičiavimu, tiek geometrinės konstrukcijos būdu. Iš bend- 
resnių reikalavimų yra ir toks: „Mokėti ištaisyti netiksliai sudarytą že- 
mėlapį'. 

Vadovaudamas observatorijai, J. Nakcijonavičius išspausdino brošiūrą 
„Mėnulio užtemimo, ivykusio 1760 m. gegužės 29 d., skaičiavimas“. Jis 
nemaža dėmesio skyrė metrologijai ir, be kita ko, palygino Lietuvos 
uolektį su Paryžiaus pėda. Ne kartą su mokiniais darė lauke topograii- 
nes nuotraukas. Perleidęs 1764 m. Martynui Počobutui vadovauti obser- 
vatorijai, J. Nakcijonavičius ėmė dėstyti filosofiją ir bažnytinius dalykus 
iš karto Vilniuje, vėliau Naugarduke ir Gardine, kur jis ir mirė. 

Po J. Nakcijonavičiaus naują viešų egzaminų programą iš „logikos, 
metafizikos, pneumatologijos ir bendrosios bei specialiosios fizikos“ pa- 
rengė Vaclovas Veževičius!!. Čia vėl minima „Koperniko hipotezė“, bet 
drauge aptariami taip pat ir J. Keplerio dėsniai bei I. Niutono mechani- 
kos pradai. 

1765 m. vasarą, dar J. Nakcijonavičiui pirmininkaujant, buvo ginama 
Kornelijaus Pocalojevskio disertacija iš bendrosios filosofijos!?. Disertan- 
tas, kilęs iš lietuvių šlėktos, ėjęs mokslus pas pijorus, paskui akademi- 
joje, netapo matematiku: vėliau akademijoje jis dėstė teisę, tačiau jo 
„Tilosofiniai teiginiai“, be logikos, ontologijos ir teologijos, liečia taip 
pat fizikos bei kosmologijos dalykus, patikimai pavaizduodami anuome- 
tinį dėstymą. Fizika suskirstyta į tris dalis: bendrąją, dangaus ir žemės 
fiziką. Bendrojoje dalyje ryški jugoslavų (dalmatiečių) mokslininko 
R. Boškovičiaus įtaka. Tačiau dangaus fizikoje sekama I. Niutonu. R. De- 
karto „„verpetai"“ atmetami. Žemės fizika primena kuklų aprašomąjį gam- 
tamokslį. Užtat gana pažangios yra astronominės pažiūros. Astrologiniai 
spėjimai atmetami kaip tuščias prasimanymas. Žemė — planeta, skrie- 
janti aplink Saulę. Kometos, kaip ir planetos, skriejančios aplink Saulę, 
tik labai ekscentriškomis orbitomis. Jų „uodegos, barzdos ir gaurai“ 


Šš T. Žebrowski, Theses Mathematicae ex Arithmetica, Algebra, Geometria plana ac soli- 
da, Geodaesia, Trigonometria, Cosmographia et Horographia... Vilnae, 1755. 

6 J, Nakcyanowicz, Praelectiones mathematicae ex Wolfianis elementis adornatae, Pars I, 
Aritmeticae elementa, Vilnae, 1759; Pars prior, Elementa geometriae, Vilnae, 1761. 

" E. XmenesckuU, Pa3BxhTue TPHTOHOMETDHH B CTapoM BHABBIOCCKOM YHHBepCHTeTe, 
p. 319—347, 

Š J. Nakcyanowiez, J. Powilewicz, Exercitationes in Analysi tum finitorum tum infinito- 
rum Mathematica, Vilnae, 1758; J. FausycKaC, GaUnKaTeAK pacnpocTpaHeHHx HAeH BBICINeH 
MaTeMaTUKH B AuTrBe B XVIII Beke, p. 448. 

* Theses Mathematicae de sectionibus conicis et aliis curvis tum algebraicis, tum trans- 
cendentibus, Vilnae, 1762. 

L—18 | 


VUB, 1500 


"" W. Wiažewicz, Maiteria tentaminis publici..., Vilnae, 1766. 
12 K. Pocalojewski, Propositiones Philosophicae..., Wilnae, 1765. 

(caudae, barbae, crines) atsirandančios Saulės šilumoje. Potvyniai jūroje 
vykstą dėl Mėnulio traukos, Žvaigždės esančios tolimos, labai spindulin- 
gos saulės. Saulė esanti milijoną kartų didesnė už Žemę (pagal tūrį — 
tai artima tikrovei!), o Sirijus — tiek pat didesnis už Saulę (tai jau per 
daug!). Boškovičiaus idėjos buvo gerai žinomos ir vėlesniesiems akade- 
mijos profesoriams. 


RYŠIAI SU VAKARŲ EUROPOS 
MOKSLININKAIS 


1761 m. Vilniuje apsistojo du iš Prancūzijos ištremti mokslininkai — 
Žanas Rosinjolis ir Žanas Flerė. Pirmasis jų čia buvo priimtas matemati- 
kos profesoriumi (matheseos professor), antrasis — eksperimentinės iizi- 
kos profesoriumi (professor physicae experimentalis). Vilniuje jie gavo 
globoti kelis gabesnius mokinius, iš kurių buvo Pranas Norvaiša, vėliau 
dėstęs A. Tyzenhauzo įsteigtose Gardino mokyklose, o dar vėliau akade- 
mijos profesorius. Su Ž. Rosinjoliu ir Ž. Flerė universiteto istoriografijoje 
kartais siejama aukštosios matematikos dėstymo pradžia. Tačiau išliku- 
sios kursų ir egzaminų programos rodo, kad aukštoji matematika nebuvo 
nežinoma ir T. Zebrauskui, ir J. Nakcijonavičiui. 

Iš Ž. Rosinjolio paskaitų išliko trigonometrijos užrašai!š, Šiame kurse 
elementariosios geometrijos ir plokštumos trigonometrijos išdėstymą pa- 
pildo gana gausūs teorijos taikymo uždaviniai, antai: išmatuoti nepriei- 
namų objektų tolį ir aukštį; sudaryti srities žemėlapį; išmatuoti debesies 
aukštį; nustatyti Žemės „periferiją“ (dienovidinio ilgį) ir kt. Mėnulio 
atstumas nustatomas dieninio paralakso metodu, Saulės atstumas — anti- 
kiniu Aristarcho metodu. Tačiau Ž. Rosinjolis pateikia ne senovinius 
Aristarcho duomenis, bet gerokai patikslintus teleskopiniais stebėjimais. 
Dėl pasaulėvaizdžio Ž. Rosinjolis pabrėžia, kad, beveik visų astronomų 
nuomone, Žemė skriejanti aplink Saulę, kaip ir kitos „pirminės“ planetos 
( „antrinėmis“ planetomis tuo metu astronomijoje buvo vadinami pla- 
netų palydovai). 

Žvaigždės esančios, kaip ir Saulė, šviesuliai, išsibarstę įvairiuose, la- 
bai dideliuose toliuose. Dar nenustatytas tada metinis žvaigždžių para- 
laksas, Ž. Rosinjolio nuomone, esąs ne didesnis už 3“—4", nes kitaip 
astronomai jį jau būtų nustatę. Daroma išvada, kad Saulės atstumas 
(verčiant apytikriai kilometrais) nuo Žemės esąs didesnis negu 120 mili- 
jonų kilometrų, o žvaigždžių nuotoliai — didesni negu 10!!, tai ne kiek 
tesiskiria nuo tikrovės. 

Tokia „astronomų nuomonė“ akademijoje nebuvo naujiena nei prieš 
Rosinjolį, nei jo dėstymo metu. Gal kiek santūresni buvo bendrosios 

filosofijos dėstytojai, Kurie bent prabėgomis, be matematikos, užsiminė 
apie astronomiją. 

Neturime jokių duomenų, kad astronominės Ž. Rosinjolio pažiūros 
būtų sukėlusios opoziciją akademijos sferose, tuo tarpu Ž. Rosinjolio 
tėvynėje Paryžiaus observatorijos direkcija atkakliai priešinosi naujoms 
astronomijos teorijoms. 

Kitas atvykėlis iš Prancūzijos, Ž. Flerė, skaitė akademijoje fizikos 
kursą. Jo konspekte!* dėstoma apie šviesą, spalvas, šiaurės pašvaistes, 
elektrą, siurblius ir gaisrų gesinimą; iš esmės sekama R. Dekartu ir 
I. Niutonu, 

1761 m. Martynas Počobutas ir Kazimeras Naruševičius, gavę M. Čar- 
toriskio stipendiją, nuvyko į Marselį ir Avinjoną tobulinti savo matema- 
tikos mokslų. Studijuodami Avinjono kolegijoje, abu jie dalyvavo astro- 
nominiuose stebėįimuose. Vieną jų darbą — žvaigždės Skorpiono Alfos 
(Antareso) okultaciją (pasislėpimą už Mėnulio) — paskelbė Avinjono 
profesorius A. H. Poljanas platesniame traktate, kuriame apskritai mė- 
gino įsileisti į savo kursą M. Koperniko, J. Keplerio, R. Dekarto ir I. Niu- 
tono mokslą!?. Pateikdamas abiejų „atidžių stebėtojų“ darbus, A. H. Pol- 
janas nurodė, kad ailiktieji skaičiavimai nesą paprasti, ir baigė 
komplimentu jų tėvynei už du Žmones, nuėjusius „nemirtingojo Koper- 
niko“ ir „garsiojo Hevelijaus“ pėdomis. 

Jėzuitus tremiant iš Prancūzijos, abudu stipendininkai turėjo kraus- 
tytis į Italiją. K. Naruševičius dar, be to, kurį laiką studijavo Vokietijo- 
je. Grįžę į Vilnių, nauji profesoriai perėmė iš J. Nakcijonavičiaus 
astronomijos observatoriją ir matematikos dėstymą. Ilgainiui abu jie 
pasireiškė kaip universiteto administratoriai: ėjo universiteto spaustuvės 
prefekto pareigas, vėliau, Lietuvos Vyriausioje mokykloje, M. Počobutas 
ilgai buvo rektoriumi, o K. Naruševičius — sekretoriumi. 

Kazimieras Naruševičius (1730—1803) iki užsienio komandiruotės dės- 
tė matematiką kolegijos žemesnėse klasėse. Sugrižęs 1764 m. rudenį 
buvo paskirtas Kilmingųjų kolegijos rektoriumi ir dėstė matematiką uni- 
versitete. Jo sudarytoje plokštumos trigonometrijos egzaminų programo- 
je!“, be teoremų, daugybės formulių ir skaičiavimo uždavinių, yra klau- 
simų ir iš praktikos: goniometrinių prietaisų panaudojimas, neprieinamų 
objektų matavimas iš tolo ir kt. Plačios mokslinės veiklos K. Naruševi- 
čius nesiėmė, gal būt todėl, kad akademijoje turėjo daug administraci- 
nių pareigų. 


Iš J, J. Rossignol, Trigonometria a Patre Rosseniol S. J. dictata Vilnae (Paskaitų užrašai 
baigti 1765. VI. 28). — VUB, f. 3— 1456. 


14 J. Fleuret, Theses Physicae, Vilnae, 1762. 
5 A, H. Paulian, Traitė de paix entre Descartes et Newton, t. 3, Avignon, 1763, p. 135. 
16 K. Naruszewicz, Materia tentaminis mathematici ex trigonometria plana, Vilnae, 1766. 

ASTRONOMINĖ M. POČOBUTO VEIKLA 


Žymiai platesnė buvo M. Počobuto veikla, Martynas Cdlianickis Po- 
čobutas (1728—1810), prieš tapdamas astronomu, turėjo nemažą filolo- 
ginę patirtį: kurį laiką tobulinęsis Prahoje, kelerius metus dėstė akade- 
mijoje lotynų ir graikų kalbas. Antrojoje užsienio komandiruotėje 
1760—1764 m. jis jau gilinosi į astronomiją. Čia pirmuoju jo mokytoju 
tapo Marselio observatorijos vedėjas, astronomas ir hidrografas E. Pe- 
zena (1692—1776). Būdamas Avinjone, Genujoje, Neapolyje ir Romoje, 
Počobutas turėjo progos susipažinti ir su kitais mokslininkais. 

Sugrįžęs į Vilnių, M. Počobutas iuoj ėmėsi tvarkyti observatoriją. 
Pirmiausia patikslino jos geografines koordinates. Be kita ko, išmatavo 
kai kurių žvaigždžių padėtį nedidelėje dangaus srityje, kurią pavadino 
Poniatovskio Veršeliu (Vitellus Poniatoviij, darydamas aliuziją į kara- 
liaus herbą. 1767 m. M. Počobutas oficialiai minimas kaip karaliaus astro- 
nomas, astronomijos profesorius, taip pat observatorijos ir spaustuvės 
prefektas. 

Netrukus, 1768 m. vasarą, M. Počobutas išvyko į didelę mokslinę ke- 
lionę po Vakarų Europos observatorijas, lankydamasis taip pat pas Žy- 
mius astronomijos prietaisų meistrus. Jis buvo Kopenhagoje, Hamburge, 
Bremene, Amsterdame, Londone, Paryžiuje, Berlyne, aplankė Grinvičo 
ir Paryžiaus observatorijas, susipažino tiek su observatorijų darbuotojais, 
tiek su kitais mokslininkais — iš pastarųjų su Lalandu. Mokėdamas lais- 
vai prancūziškai, kiek silpniau angliškai, turėdamas nemažą diplomatinį 
taktą, M. Počobutas sugebėjo užmegzti mokslo ryšius, tapo anglų Kara- 
liškosios draugijos nariu, parūpino observatorijai neblogų prietaisų. 

M. Počobutas skubėjo grįžti 1769 m. gegužės mėn., kad galėtų ste- 
bėti Pabaltijyje retą astronominį įvykį — Veneros tranzitą (regimąjį per- 
ėjimą per Saulės diską). Tada šio reiškinio stebėjimas iš įvairių vietų 
turėjo duoti tikslesnių duomenų apie Saulės ir planetų atstumus, išreikš- 
tus Žemės spindulio ilgiu (dabar mokslas tam turi kur kas tobulesnių 
būdų). Stebėjimus M. Počobutas ryžosi atlikti Taline. Nuvykęs tenai su 
A. Streckiu, tapusiu jo nuolatiniu asistentu, profesorius pasirinko stebė- 
jimo vietai bažnyčios varpinę, išmatavo jos geografines koordinates!" 
ir laukė paties įvykio. Bet užėjo debesys, ir teko grįžti tuščiomis. 

M. Počobuto rūpesčiu observatorija iki 1772 m. jau buvo aptvarkyta. 
Observatorija stebėjo planetų judėjimą, taip pat Jupiterio palydovus, 
kurių reguliarus judėjimas buvo anuometinei astronomijai kaip „„kosmi- 
nis laikrodis“ geografiniams ilgiams nustatyti. Buvo stebimos ir dėmės 
Saulėje bei kiti reiškiniai. 

Moksliniai observatorijos stebėjimai buvo kasdien rašomi į nustaty- 
tos formos žurnalus, kurių jau po M. Počobuto prisirinko 34 tomai. Vė- 

liau, observatoriją uždarius, jie buvo išvežti į Pulkovą, kur dauguma jų 
žuvo per Leningrado blokadą; išlikę tomai saugomi Leningrade, Mokslų 
akademijos archyve. 

Dar 1766 m. M. Počobutas išleido brošiūrą su skaičiavimais, skirtais 
tų pačių metų vasario 14 d. įvykusiam Mėnulio užtemimui!?. Kai kurių 
stebėjimų duomenys paskelbti Vienos astronomo M. Helio leistose „Efe- 
meridėse“ (Ephemeridae, 1765), P. K. Cacho „„Mėnesinėje koresponden- 
cijoje“ (Monatliche Korrespondenz), „Berlyno astronominiame metraš- 
tyje“ (Berliner Astronomisches Jahrbuch). Bandymai Vilniuje reguliariai 
publikuoti mokslo darbus ilgai nesisekė dėl lėšų stokos. Tiktai vadovė- 
liams spausdinti susidarė palankesnės sąlygos, ir M. Počobutas išvertė iš 
prancūzų kalbos į lenkų kalbą A. Klero „(Geometrijos pradmenis“!?, 

Be astronomijos, XVIII a, susiformavo ir kitos tiksliųjų mokslų šakos. 
Paskutiniaisiais iki reformos metais akademijoje buvo ir mechanikos pro- 
fesorius — Mykolas Sienickis (g. apie 1750 m.), gerai mokėjęs prancū- 
ziškai, tad galėjęs lengvai sekti svarbiausius mechanikos laimėjimus, 

Bibliotekos ir kabinetų inventoriniai aprašai liudija didėiantį susido- 
mėjimą eksperimentiniais metodais. Anksčiau meteorologiniai reiškiniai, 
dabartine prasme, buvo tik bendrai aptariami tarp kitų „meteorų“ kur- 
suose, o T. Žebrauskas (tą rodo jo susirašinėjimas su J. Steplingu) jau 
naudojosi termoskopu ir baroskopų — menkai kalibruotais termometro 
ir barometro prototipais. 

Eksperimentinė ano meto fizika apėmė ir chemijos bandymus, o che- 
mija siejo fiziką su farmacija ir medicina. Akademijoje brendo ir medi- 
cinos dėstymo užuomazga. 1761 m. į Žečpospolitą atvyko italų medikas 
S. L. Bizis. Netrukus (1763 m.) akademijos dokumentuose jis jau atestuo- 
jamas kaip filosofijos ir medicinos daktaras, Vilniaus medicinos kolegijos 
prezidentas“? Nors kolegijos pobūdis dar nepakankamai išaiškintas, ta- 
čiau pats S. L. Bizis viename veikale 1770 m. pabrėžė, kad medikui 
neužtenka praktikos, bet reikią iš pagrindų mokėti anatomiją, fiziką, 
mechaniką, chemiją ir „medicinos teoriją“. Taigi jis kėlė rimto mokslinio 
medikų paruošimo reikalą. 

XVIII a. išaugusius akademijoje matematikos ir gamtos mokslus toliau 
perėmė ir tęsė reformuota Lietuvos Vyriausioji mokykla. Paskutinis aka- 
demijos rektorius (1772—1773) Antanas Skorulskis (1715—1780) pasiliko 
joje dėstyti gamtos mokslų. M. Počobutas su bendraminčiais pasirūpino, 


17 Apie tai Talino valstybiniame archyve išlikęs „Protokoll-Extrakt" vokiečių kalba, da- 
tuotas 1769 m. liepos 14 d. Fondas 230, Nr. 336. Informavo 1959 m. geodezininkas inž. 
A. Kivi. 

Iš M, Poczobut, Calculus eclipseos lunaris, Vilnae, 1766. 


19 A. Clairaut, Początki geometryi, Wilno, 1772. 
20 I. Petrauskienė, Medicina Vilniaus universitete. — Mokslas ir gyvenimas, 1973, Nr. 3, 

kad observatorija ir visi gamtos mokslų kabineiai su knygomis, prietai- 
sais ir įvairiu inventoriumi tvarkingai atitektų reformuotai mokyklai — 
Lietuvos Vyriausiajai mokyklai?! 


MOKSLO POPULIARINIMO PRADMENYS 


XVIII a. mokslu ėmė domėtis ir plačioji visuomenė, Jam populiarinti 
labai pasitarnavo kalendoriai?ž. Pirmųjų Lietuvoje kalendorių sudarytojas 
buvo Jonas Pošaka-Pošakovskis (1684—1755 ar 1757), akademijos auklė- 
tinis, vėliau jos dėstytojas, Slucko ir Nesvyžiaus kolegijų rektorius. 
J. Pošakovskio kalendoriai rodo, kiek mokslo žinių jų leidėjai skyrė pa- 
sauliečiams bajorams. Juose duodamas supratimas apie pasaulio kraštus, 
apie Žemės apvalumą bei dydį, vangiai minimas ir M. Kopernikas, kurio 
sistemai santūriai nepritariama. Nors „dievo paslaptį sunku žmogui su- 
prasti“, tačiau stengtasi duoti racionalų pasaulėvaizdį, žŽūt būt sumegzti 
religinius mitus su mokslo duomenimis. Bandoma pateikti nuoseklią pa- 
saulio chronologiją, datuoti pasaulio sukūrimą, pasaulinį tvaną, biblinius 
įvykius, darniai pereiti prie Romos istorijos ir t.t. Tokių mėginimų būta 
ne tik kalendoriuose: net I. Niutonas rimtai bandė sutvarkyti biblinę 
chronologiją, o vienas anglikonų vyskupas valandos tikslumu išskaičiavo 
momentą, kada dievas įpūtęs Adomui dvasią. J. Pošakovskis šiuo požiū- 
riu pasirodė santūresnis, operuodamas daugiau apvaliais skaičiais. Men- 
kai vietos jo kalendoriuose buvo skirta ir astrologijai. Tačiau net ir šios 
labai drovios nuolaidos mokslui keldavo fanatikų pyktį. Antai bažnyti- 
ninkai naikino kalendorių 1737 metams, paneigusį astrologiją, O 
1749 m.— pijorų kalendorių, užsiminusį apie Žemės sukimąsi. 

J. Pošakovskio pradėtąjį darbą iki 1763 m. tęsė P. Paprockis. Jis jau 
mažiau rašė apie astronominį pasaulėvaizdį, o daugiau skyrė dėmesio 
sensacingoms įdomybėms. Toliau tikrasis akademijos kalendoriaus su- 
darytojas buvo akademijos spaustuvės prefektas. Iškilus M. Počobutui, 
kalendoriuose padažnėjo rimtesnių astronomijos žinučių. Pavyzdžiui, ka- 
lendoriuje 1768 metams rašoma apie Vilniaus astronomijos observatoriją 
ir darbus joje, o kalendoriuje 1770 metams pasisakoma prieš žmonių 
gąsdinimą kometomis ir aiškinamos pačios kometos, 1771 m. kalendorius 
informuoja apie Vilniaus observatorijoje gautus duomenis, 1772 m. ka- 
lendoriuje aiškinama apie laikrodžius ir laiko nustatymą ir t. t. 


GEOGRAFIJOS MOKSLŲ PRADŽIA 


Vakarų Europos universitetuose tik XVIII a. viduryje įvedama geo- 
grafija. Iki tol mokymo programose geografijos nebuvo; jos žinių būdavo 
pateikiama per kitų disciplinų paskaitas. 

Akademijos programose geografijos, kaip savarankiškos disciplinos, 
taip pat ilgai nebuvo. Čia šalia kitų dalykų dėstyti realiųjų mokslų pa- 
grindai — ,,eruditiones“, Kurie buvo reikalingi pagrindinėms disciplinoms 
geriau suprasti. Toje grupėje dėstyta ir geografija?. Suprantama, tai 
buvo paviršutiniškos ir atsitiktinės žinios, dažniausiai antikinės geograti- 
jos modifikacijos. Tam reikalui leisti vadovėlių pakaitalai—,,rudimenta“, 
„Compendia“ ir panašios knygos. K. Holovkos?* ir P. Paprockio?? knygos, 
rodos, buvo pirmieji geografijos vadovėliai akademijoje. 

Nežiūrint to, kad geografijos disciplinos dėstymas neminimas, 1756 m. 
akademijos programose nurodytas metinis egzaminas iš geografijos“. 
Beje, nėra žinių apie geografijos dėstymą ir Krokuvos akademijoje??. 

Iki XVIII a. vidurio fizinės geografijos elementų buvo aristoteliškoje 
fizikoje, taip pat taikomojoje matematikoje, istorijoje. Tuo metu tik for- 
muojasi atskira geografijos disciplina. 

Po 1764 m. mokymo programose pradeda ryškėti geografijos apibrėži- 
mas ir pagrindinės kryptys: matematinė, fizinė ir politinė. Kuri iš jų 
plačiau buvo nagrinėjama, priklausė nuo mokyklos pobūdžio, pedagogų. 

Bene seniausią tradiciją, einančią nuo aristoteliškų mokymų apie 
žemės dydi, sferas, žemės fiziką, meteorus, klimatus, turėjo matematinė 
geosrafija. XVIII a. viduryje ji jau buvo Koperniko idėjų įtakoje. 

Fizinės geografijos mintį pradėjo skleisti geografas K. Virvičius. Jis 
pirmas pasisakė prieš astrologiją, atmetė teiginius apie dangaus šviesulių 
įtaką žmonių likimui. Savo knygose? K. Virvičius suformulavo fizinės 
ir bendrosios geografijos idėjas, jo knygos iki XVIII a. pabaigos meto- 
diškai ir teoriškai buvo laikomos geriausiomis visoje Lenkijoje. 

Žinių apie geografijos mokymą Lietuvoje tėra iš žemesnių mokyklų 
(kolegijų). Disciphina buvo Kilmingųjų kolegijos programose. Tačiau jos 
turinys buvo scholastinės didaktikos lygio. Praktinio pobūdžio geogra- 
fiją dėstė karo mokyklose. 

Žemės sričių pažinimą skatino praktiniai poreikiai, o žemės gelmių 
tyrimus — kalnakasyba; paviršiaus geografiją suvokti vertė taip pat 
naujoviški kariavimo būdai. Tam reikėjo tobulinti matavimo, topografi- 


2! Lustracya Collegium Akademickiego Wilenskiego, 1773—1774, VUB, DC-6. 

2 W. Smolefski, Kalendarze w Polsce wieku XVIII. — W. Smolefski, Pisma historyczne, 
t. 2, Krakow, 1901. 

2 St. Lipko, Nauczanie geografii w okresie komisji Edukacji Narodowej, Warszawa. 
1973, p. 88. 

24 K. Holowka, Compendium geographiae, Vilnae, 1743. | 

> F. Paprocki, Europa z częšci šwiata najprzedniejsza, Wilno, 1754. 

26 St. Lipko, Nauczanie geografii w okresie Komisji Edukacji Narodowej, p. 93. 

27 Ten pat. 

2 K, Wyrwicz, Geografia czasėw teražniejszych, Warszawa, 1768; K. Wyrwicz, Geografia 
powszechna czasėw teražniejįszych, Warszawa, 1770. 

jos, kartografijos metodus. Aplinkos geograiinį pažinimą skatino dar ir 
reikalas gerinti susisiekimą. XVIII a. Lietuvoje projekiuojama valyti 
upes, kasti kanalus, statyti užtvankas, sujungti Nemuno baseiną su ki- 
tais vandens keliais, 

Viena seniausių žemės pažinimo sričių buvo jos matavimas, Matinin- 
kystės pradmenys Lietuvoje siekia XV—XVI a. XVII a. akademijoje ir 
kitose mokyklose jau mokyta mMatininkystės, „žemės geografijos“. Atlie- 
kamos buvo „geometrijos praktikos“. Šių dalykų akademijoje dar 
XVII a. viduryje yra mokę profesoriai O. Krygeris, A. Milevskis. Pir- 
masis aštuonerius metus dirbo prie Vislos žemupio sureguliavimo pagal 
savo projektą. A. Milevskis, dėstydamas Vilniuje geometriją, parašė 
vadovėlį su geografijos skyriais, pateikė įdomių samprotavimų apie plotų 
geodezinius matavimus, niveliacijas. 

Vilniaus astronomijos observatorijos darbai visą laiką siejosi su žemės 
matavimais. Jau 1756 m. T. Žebrauskas mėgino nustatyti Vilniaus geo- 
grafinį plotį (54735'39"). Observatorijoje T. Žebrauskas rengė studentams 
ir miestiečiams viešas paskaitas jr disputus iš geografijos. Prie observato- 
rijos nuo pat pradžių buvo vykdomi ir meteorologiniai stebėjimai. 

M. Počobutas užsibrėžė nustatyti geograiines Vilniaus miesto ir kitų 
vietovių koordinates. Jo vadovaujama grupė žmonių šį darbą pradėjo 
1767 m. ir nustatė 20 vietovių Lietuvoje ir Latvijoje koordinates. 1768 m. 
M. Počobutas nustatė ir Vilniaus meridiano geografinį ilgį nuo Fero, Tai 
buvo reikalinga projektuojamai viso krašto topografinei nuotraukai. 

1770 m. M. Počobutas organizavo specialų kursą matavimo specialis- 
tams paruošti. Dėstė P. Norvaiša, A. Streckis, A. Kodė ir kt. M. Počobu- 
tui vadovaujant, ne kartą stebėti saulės ir mėnulio užtemimai, duomenys 
panaudoti vietovių geografinių koordinačių skaičiavimams. 


ISTORIJA 


375) atio studiorum numatė, jog filosofijos fakultete turi 
VI būti dėstoma ir istorija, tačiau iš tikrųjų kaip atskiro 

| dalyko gana ilgą laiką jos nebuvo. Istorijos dalykų 
aiškinimą parodo disciplinos vadovėliai ir studentų 
užrašai. 

XVIII a. kaip istorijos vadovėlis plačiausiai buvo 
=. AVA naudota Karolio Bartoldo knygelė „Lenkijos vadų 
Ida) ir karalių paveikslai“!, leista net šešis kartus“. 

Iš K. Bartoldo knygelės ir studentų užrašų“ matyti, įog istorija buvo 
dėstoma, dar laikantis pažiūros, kad Biblija taip pat istorinis dokumentas. 
Todėl, kaip ir viduramžiais, istorija pradedama nuo „pasaulio sukūrimo", 

neva įvykusio 5199 m. prieš mūsų erą. Nustačius pasaulio sukūrimo datą, 
nagrinėjamas tipiškas scholastiškas klausimas — kuriuo metų laiku buvęs 
sukurtas pasaulis, ir daroma išvada, kad tai turėję įvykti pavasarį — 
kovo 19 ar 25 dieną... 

Tiek K. Bartoldo knygoje, tiek studento K. Žyro užrašuose* labai ryš- 
kus scholastinis metodas: pirmiau paskelbiama tezė, o paskui ji įrodinė- 
jama. Taigi tezė išvedama ne iš tikrovės analizės, bet priimama iš anksto. 
Šitaip įrodinėjant, nesunku parinkti tezę teigiančių faktų ir nutylėti jai 
prieštaraujančius. Istorikams scholastams mokymo pagrindas buvo Šven- 
tasis raštas, nes „[..] monopolį intelektualiniam auklėjimui gavo dvasi- 
ninkai, ir pats mokymas iš esmės buvo teologinis“?. 

K. Bartoldo knygoje yra ir Lietuvos—Lenkijos istorijos konspektas. 
Jame minimi senovės, viduramžių ir naujųjų amžių laikotarpiai. Visa 
valstybės istorija skirstoma pagal valdovų viešpatavimą; kiekvienas sky- 
rius — kurio nors valdovo „paveikslas“. „Paveikslai“ pradedami nuo le- 
gendinio Lecho „paveikslo“ ir užbaigiami Sobieskio „paveikslu“. Būdin- 
ga, kad legendinių valdovų amžius siekia maždaug 120 metų, o viešpa- 
tavimo laikas — ne trumpesnis kaip 50 metų. Pirmoji istorinė data — 
Lenkijos krikštas 964 m. (iš tikrųjų krikščionybė Lenkijoje įvesta 966 m.). 
K. Bartoldo knygoje ir studento G. Žyro užrašuose ryškus moralizuoja- 
masis, pamokomasis pobūdis. Pavyzdžiui, Stepono Batoro ,,paveikslo“ 
aprašyme sakoma, įog jis savo viešpatavimo pradžioje troškęs, kad lenkų 
laisvė neperaugtų į savivalę, ir rūpinęsis teisės dalykų atgaivinimu. Ta- 
čiau karalius nedaug teprisidėjęs prie teisės sutvarkymo, nors ir gerai 
žinojęs, kad tas, kuris gali uždrausti nuodėmę ir jos neuždraudžia— pa- | 
deda nusidėti, kaip ir tas, kuris per daug draudžia“. Įsileidus į ilgus mo- 
ralinius samprotavimus, neliko vietos netgi Žalgirio mūšiui ar Liublino 
unijai. Be bendrų pamokymų, čia aprašomi svarbiausi monarchų ir aris- 
tokratijos asmeninio gyvenimo faktai. Knygoje istorija — nuolatinis die- 
vo kišimasis į žemės reikalus; ištisai minimi pranašiški dievo siųsti sap- 
nai ir įvairiausi stebuklai. 


I! K. Bartolt, Imagines principum regumgue Poloniae politicis dogmatibus, phalerisgue; 
poėtarum adumbratae, Brunsberg, 1722. | 

2 Polski slownik biograficzny, t. 1, Krakow, 1935, p. 321. 

S Pavyzdžiui, Georgijaus Mikuco užrašai (MAB, f. 17—1739). 

* MAB, f. 1. 

5 K. Mapxkc u D. B3urenkc, CovnHenua, 7. 7, MockBa, 1956, p. 360. 

“ MAB, f. 17, 1. 191. 


7. Vilniaus universiteto istorija, I t. 193 


PIRMIEJI ISTORIJOS VADOVĖLIAI 


Kai kurių istorijos žinių studentai gaudavo per lotynų ir graikų kalbų 
paskaitas, aiškinant jų autorius. Tokiems aiškinimams patogesni buvo 
veikalai, kur medžiaga išdėstyta ne chronologiškai, bet enciklopediškai, 
dalykiškai. Iš tokio pobūdžio vadovėlių akademijoje buvo naudojamasi 
J. D. Musančio knyga ,„Chronologijos žibintas“'. Knyga suskirstyta į 
keturias dalis. Pirmojoje aprašoma senovė iki Kristaus gimimo; išvardyti 
patriarchai, pranašai ir Izraelio karaliai. Toliau eina skyreliai apie kai 
kurias karalystes po „pasaulio tvano“, apie stebuklus istorijoje iki Kris- 
taus, karus, mokslo pasiekimus ir garsiuosius mokslo vyrus. Antroji dalis 
skirta katalikų bažnyčios istorijai, taip pat padalytai į skyrelius. 

Trečiojoje dalyje dėstoma Europos valstybių istorija; toji dalis įvai- 
riuose leidiniuose skirtinga — išleistuose Žečpospolitoje yra trumpa jos 
valdovų istorija. Ketvirtojoje dalyje rašoma apie „mokslų ir meno istori- 
ją“, t. y. apie teologijos ir scholastinės filosofijos raidą. 

Sekdamas J. D. Musančiu, akademijos profesorius J. Drevsas išleido 
knygelę „Karalysčių žiedas"š, kuri, galima sakyti, tėra J. D. Musančio 
vadovėlio santrauka. Istorijos faktai čia taip pat aiškinami dievo valia. 
Pavyzdžiui, ilgi Žečpospolitos karai su Rusų valstybe aiškinami „dievo 
pykčiu“ už Žečpospolitos piliečių ir valdovų nuodėmes, Autoriai kito- 
kių istorinių įvykių priežasčių ir neieškojo. Lenkų istorikų nuomone, 
J. Drevso knygelė iki istorijos disciplinos įvedimo į mokyklas buvo var- 
tojama kaip pagalbinis istorijos vadovėlis, mokant iškalbos“. 

"Tokiems leidiniams reiktų priskirti dar dvi akademijos išleistas kny- 
cas. Tai Adomo Naramovskio „Sarmatų istorijos vaizdas“!? įr „Sarmatų 
saulės aušros“!!, Pirmojoje knygoje enciklopediniu dalykiniu principu 
pateikta įvairių istorinių žinių apie Lenkijos ir Lietuvos karalius, kara- 
lienes, kunigaikščius bei kunigaikštienės, aukštuosius dvasininkus, mag- 
natus, šlėktą ir jų herbus. Nemaža vietos autorius skyrė stichinėms ne- 
laimėms ir neįprastiems gamtos reiškiniams, pavyzdžiui, kometų pasiro- 
dymams, esą, pranašaujantiems karą, badą arba kitas negandas. Atrodo, 
kad enciklopedinis dalykinis dėstymas minėtiems autoriams palengvin- 
davo išvengti prieštaravimų, kurių jie nemokėdavo paaiškinti. Šiose 
knygose apie kokį nors istorinį praeities tyrinėjimą, padedantį susidaryti 
tikrovišką praeities vaizdą, negali būti nė kalbos. 

XVIII a. pirmosios pusės jėzuitų istorijos vadovėliai tebuvo kroniki- 
nis nekritiškas žmonių ir įvykių aprašymas, be jokio lyginimo su tuo, 
kas vyko kaimyninėse ir tolimose valstybėse!?. Šiuose vadovėliuose žmo- 
gus tėra paklusnus antgamtinių jėgų įrankis'“. 

ISTORIJOS KAIP ATSKIRO DALYKO 
DĖSTYMAS 


XVIII a. Lietuvos ir Lenkijos valstybės ekonomikos poslinkiai ir nuo 
jų priklausantys ideologijos dalykai reikalavo keisti senąją mokymo 
sistemą. Antai amžiaus viduryje priimtoje S. Konarskio mokymo pro- 
gramoje ypač daug dėmesio imta skirti istorijai, geografijai ir teisei. 
Suprasdamas, kad, trūkstant vadovėlių, sunku gerai dėstyti istoriją, 
S. Konarskis pateikė literatūros sąrašą, kuriame mini daugiau kaip 60 vei- 
kalų, privalomų istorijos dėstytojui. Literatūros sąraše yra istorikų nuo 
ankstyvojo buržuazinės visuomeninės minties teoretiko Hugo Gracijano 
iki Voltero. Dėl istorinės literatūros skaitymo S. Konarskis duoda tokį 
nurodymą: „Norint sužadinti didesnį susidomėjimą istorijos literatūra, 
rektorius, kolegijos prefektas ir istorijos profesorius turi rūpintis, kad 
kiekvienas studentas nusipirktų kokį nors istorijos veikalą ir, jį perskai- 
tęs, paskolintų kitam“!*. 

Istorijos dėstymo pertvarkymu, istorijos dalyko įvedimu akademija 
susirūpino ne tiek ryšium su S. Konarskio reforma, kiek norėdama pa- 
naudoti istorines žinias religijai propaguoti!“ 

Pertvarkydama istorijos dėstymą, akademija galėjo sekti Prahos uni- 
versiteto, kur nuo 1603 m. istoriją dėstė M. Kampanas, ir Krokuvos uni- 
versiteto, kuriame istorijos katedra buvo įsteigta jau 1632 m., pavyzdžiu. 

Lietuvos jėzuitų provincijoje istoriją kaip atskirą dalyką į kolegijų 
programas įvedė 1741 m. Karolis Bartoldas, buvęs akademijos rektoriu- 
mi, vėliau — provincijolu, Nuo šiol enciklopediniai dalykiniai vadovėliai 
jau nebetiko, reikėjo istorijos vadovėlių, kuriuose įvykiai būtų dėstomi 
chronologiškai. Kadangi Lietuvos jėzuitų provincijoje nebuvo kam pa- 
ruošti tokio vadovėlio, tai naudotasi Maksimilijono Dufreno „Istorijos 
medžiagomis“!?. K. Estreicheris mini net devynis šio istorijos vadovėlio 
leidimus (VVU bibliotekoje yra šeši leidimai). 


"J. Musantius, Fax chronologica ad omnigenam historiam. Et dilucidum eiusdem com- 
pendium ad orbe condito and annum Christi 1712, 1724. 

Š J. Drews, Flos Regnorum seu compendiosa Poloniae orbisgue totius descriptio, Bruns- 
berg, 1706. 

9 Polski stownik biograficzny, t. 5, Krakėw, 1939, p. 375. 

M. Dufreno vadovėlio buvo šeši tomeliai. Pirmajame dėstoma Švento- 
jo rašto istorija; antrajame — kalbama apie keturias monarchijas — asirų, 
persų, graikų ir romėnų; trečiajame — apie šventosios Romos imperiją; 
ketvirtajame — apie valstybių, neįėjusių į šventosios Romos imperiją, 
istoriją; penktajame — dėstomos bendros geografijos žinios ir šeštajame 
nušviečiama katalikų bažnyčios istorija. Vadovėlio autorius naudojosi 
tipiškai viduramžiška „keturių monarchijų“ periodizacija!“. 

Vadovėlio įžangoje autorius įspėjo, kad jo darbas skiriamas ne moks- 
lus baigusiems žmonėms, bet išimtinai jaunimui; jo tikslas — duoti pa- 
grindinių istorijos žinių ir paskatinti dalyko studijoms. Autorius atkreipė 
skaitytojo dėmesį į istorijos faktų moralizuojamąją reikšmę. Jis rašė: 
„Reikia, kad jaunimas neįprastų sustoti tik prie plikų faktų, kurie tartum 
nieko nesako. Reikia, kad. jaunimas įprastų gilintis į esmę, kurią slepia 
įvairūs įvykiai, ir iš ten semtis naudingų pamokymų, kaip protingai gy- 
venti ir mąstyti !š, 

Be bendrosios istorijos dalykų, autorius kėlė kai ką ir iš katalikų 
bažnyčios istorijos; į ją atkreipti dėmesį privertė katalikų polemika su 
protestantais. 

Apskritai M. Dufreno vadovėlis dar primena viduramžių kronikas. 
Kaip ir kronikų autoriams, M. Dufrenui istorinių įvykių eigą kone visiš- 
kai apsprendė antgamtinių jėgų kišimasis tiek į valstybių, tiek ir į žmo- 
nių likimą, ypač didelės reikšmės jis teikė valdovų asmeniniam gyveni- 
mui, karui ir diplomatijai. Šiek tiek dėmesio autorius skyrė stichiniams 
gamtos reiškiniams (epidemijoms, nederliams, kometų pasirodymams), 
šalių vidaus įvykiams. 


LIETUVOS ISTORIJOS VADOVĖLIS 


Rūpinantis katalikybės propagavimu reikėjo ne tik gerai mokėti vie- 
tos žmonių kalbą, bėt taip pat kiek pažinti ir šio krašto istoriją. M. Dutre- 
no vadovėlis Lietuvos mokykloms netiko, nes visos Lietuvos ir Lenkijos 
istorijai Čia buvo skiriama tik keliolika puslapių. Šią spragą mėgino 
užpildyti akademijos profesorius P. Paprockis. 1760 m. jis išleido „, Namų 
žinias apie Lietuvos Didžiąją Kunigaikštystę su jos tautos istorijos pri- 
jungimų“!?, Knyga iš tikrųjų tėra A. Kojelavičiaus „Lietuvos istorijos“ 
santrauka, bet ji buvo, matyt, labai reikalinga, nes išėjo net Keturi jos 
leidimai, 

„Namų žinių“ pirmojoje dalyje autorius aprašė Lietuvos Didžiosios 
Kunigaikštystės teritoriją, jos administracinį padalijimą. 

Antrąją knygos dalį autorius pavadino „(Trumpai sutraukta Lietuvos 
istorija, padalyta į dvi dalis“*?. Istoriją iki Liublino unijos suskirstęs į du 
laikotarpius, toliau autorius ją periodizuoja pagal A. Kojelavičiaus „Lie- 


196 


tuvos istoriją“, t. y. pagal valdovus; XVII a. viduryje toks principas buvo 
pažangus, nes leido grupuoti įvykius, ieškoti bent istorinių jų ryšių, nors 
apskritai tokia krašto istorijos periodizacija tėra dinastijų istorija. Tai 
ypač išryškėjo, P. Paprockiui padarius A. Kojelavičiaus istorijos san- 
trauką. XVIII a. viduryje jau aštrėjo socialiniai ekonominiai prieštaravi- 
mai, kitų šalių istorikai (Volteras ir kt.) gyvai domėjosi teisine-kultūrine 
socialinių bei ekonominių santykių puse. Taigi P. Paprockis buvo atsilikęs 
nuo laiko dvasios. Jis savo istorijoje netgi neužsiminė apie valstybės 
valdymo formas, didžiojo kunigaikščio valdžią, seimo teises, valstybės ir 
bažnyčios santykius, bendriausią kultūros istoriją. Šia prasme P. Paproc- 
kio knygelė yra kur kas menkesnė už savo pirmtako A. Kojelavičiaus 
darbą. 

P. Paprockis, sekdamas A. Kojelavičiumi, išdėstė Palemono teoriją 
apie garbingą Lietuvos feodalų kilmę iš romėnų. Palemonas į Lietuvą at- 
vykęs X a. Vėliau lietuviai susimaišę su ateiviais, o Palemonas buvęs 
išrinktas kunigaikščiu. Taip romėnų kultūra įsigalėjusi Lietuvoje be karo 
ir kraujo. Daugelis istorijos įvykių čia aiškinama antgamtinėmis priežas- 
timis: Vytenio pasiųsti į Kryžiuočių ordiną lietuvių pulkai sumušę prie- 
šus, bet už bažnyčios išplėšimą greitai susilaukę bausmės — grįžtančius 
namo kryžiuočiai beveik visus juos nukovę*!. Be dievo piršto, istorijos 
varomosiomis jėgomis autorius laikė ir žmonių prigimtį, aplinkybes. Pa- 
vyzdžiui, Algirdas ir Kęstutis pašalinę Jaunutį dėl to, kad, būdami kariuo- 
menės vadais, jautėsi esą žemesni už jį, ir tai kurstė jų garbės troškimą. 
Istorinių įvykių interpretavimas psichologiniais motyvais nebuvo moks- 
liškas, bet rodė, kad jau imta ieškoti įtikinamesnio įvykių aiškinimo. 

Suprantama, kad jėzuitas P. Paprockis negalėjo labai palankiai žiūrėti 
į Lietuvos valstybę ir jos valdovus iki krikšto. Apostato Mindaugo pa- 
veikslas jam išėjo žiaurus, netgi klastingas*ž. Tačiau būtų klaidinga ma- 
nyti, kad visa Lietuvos valstybės istorija iki krikšto — ištisai juodas 
puslapis. Priešingai, P. Paprockis stovi kovojančių prieš kryžiuočius lie- 
tuvių pusėje. Vienas būdingų pavyzdžių yra 1322 m. kryžiaus žygio į 
Lietuvą aprašymas. Čia nurodoma, kad jo dalyviai nusiaubė Žemaičius ir 
išžudė daug žmonių?. Šiuo atveju P. Paprockis, kaip ir A. Kojelavičius, 


7 B. K. Auynckuū, Hecropuueckas Teorpadbus, HcropHx ee BO3HHKHOBEHHA H pa3BHTHA 
B XIV—XVIII sekax. M., 1955, p. 52. 

18 Rudimenta historica..., Opusculum I, Praefatio. 

19 F. Paprocki, Domowe wiadomošci o Wielkim Ksiestwie Litewskiem z przylączeniem 
historyi tegož narodu, Wilno, 1763. 

20 Ten pat, p. 17. 

2! Ten pat, p. 27. 

22 Ten pat, p. 17. 

2 Ten pat, p. 23. 

palaikė ne popiežius ir katalikų bažnyčią, bet pagoniškąją Lietuvą, ko- 
vojusią prieš kryžiuočių agresiją. 

Visiškai kitaip P. Paprockis žiūrėjo į Lietuvą, kalbėdamas apie jos 
santykius su Lenkija. Prolenkiškos abiejų istorikų pažiūros pasireiškė 
ypač ten, kur kalbama apie unijinius Lietuvos valstybės ryšius su Lenkija. 
Abiem istorikams Lietuvos krikštas — didelis Lenkijos nuopelnas, nulė- 
mes abiejų valstybių suartėjimą. Autorių pažiūros į uniją rodo, kad 
XVII a. viduryje, kai A. Kojelavičius rašė „Lietuvos istoriją“, ir XVIII a. 
viduryje, kai P. Paprockis ruošė jos santrauką, Lietuvos Didžiosios Ku- 
nigaikštystės feodalams valstybės savarankiškumo idėja buvo jau gana 
svetima, Jų interesai iš esmės sutapo su Lenkijos valdančiosios klasės 
interesais. 

P. Paprockio knygelė buvo pirmasis Lietuvos valstybės istorijos va- 
dovėlis, parašytas ne mirusia lotynų kalba, o šnekamąja lenkų kalba. 
Kaip tik dėl to vadovėlis ir buvo prieinamesnis plačiajai visuomenei — 
įvairių sluoksnių feodalams ir miestiečiams. 


ISTORIJOS VEIKALAI 


XVIII a. išėjo keli originalūs vilniečių profesorių istorijos darbai (ne 
vadovėliai), skirti dviejų jėzuitų ordino narių gyvenimui?“ ir Sapiegų 
giminės kronika“, Kaip buvo įprasta to meto gyvenimų aprašymuose, 
autoriai aukštino savo herojus, norėdami juos priartinti prie katalikų 
bažnyčios vaizduojamo Žmogaus idealo. 

Be to, J. Pošakovskis, remdamasis E. Rychteno ir M. Sandero darbais, 
parašė kompiliacines knygeles apie protestantizmo plitimą Vakarų Eu- 
ropoje?ė. Suprantama, jog J. Pošakovskis, pats jėzuitų ordino, įkurto ko- 
vai su protestantizmu, narys, smerkė protestantus. 

Tačiau mus kur kas labiau domina tie darbai, kuriuose yra medžiagos 
apie Lietuvos praeitį. Iš tokių knygų žinomos dvi. Tai J. A. Proišhoio 
Vilniaus akademijos istorija?“ ir S. Rostovskio jėzuitų ordino Lietuvos 
provincijos istorija? 

J. A. Proišhofas pateikė trumpą kolegijos ir akademijos istoriją, per- 
spausdino Grigaliaus XIII 1579 m. spalio 29 d. bulę, kuri patvirtino Vil- 
niaus universiteto įsteigimą. Čia yra ir Lietuvos— Lenkijos valdovų privi- 
legijos bei apdovanojimai, suteikti akademijai. Be to, J. A. Proišhofo 
darbe paskelbti keli sąrašai: universiteto kanclerių sąrašas, žymiausių 
žmonių, daugiausia dvasininkų, kurie mokėsi universitete ir jį baigė, 
sąrašas; rektorių sąrašas su aukštinančiomis trumpomis charakteristi- 
komis. 

J. A. Proišhofas, rašydamas knygą, pasinaudojo A. Kojelavičiaus dar- 
bu „Įvairios žinios apie bažnyčios padėtį Lietuvos Didžiojoje Kunigaikš- 

tystėje“??, J. A. Proišhofas, kaip ir A. Kojelavičius, švietimo globėjais 
laikė popiežių Grigalių XIII, visus karalius, didikus ir vyskupus, kurie 
akademijai teikė privilegijas, dovanojo žemių ir kitokio turto. Vyskupą 
Merkelį Giedraitį abu autoriai mini tik kaip akademijos šelpėją, bet nė 
neužsimena apie jo rūpinimąsi raštais lietuvių kalba. Nė vienas jų ne- 
minėjo M. Daukšos. Jie rašė vien apie jėzuitus; abu paminėjo K. Sirvydą 
ir jo „Punktus sakymų“, tačiau nenurodė, jog knyga parašyta lietu- 
viškai. 

Didžiausias originalus istorijos veikalas buvo Stanislovo Rostovskio 
„Lietuvos jėzuitų istorija“*?. Apsistodamas prie jėzuitų pedagoginės veik- 
los, autorius aprašė kai ką ir iš Lietuvos praeities. 

Jis plačiai kalba apie krikščionybės įvedimą Lietuvoje ir pirmuosius 
reformacijos pasireiškimus Vilniuje. Gindamas Lietuvos feodalų pastan- 
gas išsilaikyti rusų žemėse, S. Rostovskis tendencingai nušvietė Stepono 
Batoro ir vėlesniųjų Žečpospolitos valdovų karus. Istorijoje dažnai ra- 
šoma, kad Rusų valstybės kariuomenė niokojo rytines Lietuvos Didžio- 
sios Kunigaikštystės žemes. Negailėdamas juodų spalvų šios kariuomenės 
žygiams, istorikas daug rečiau užsimena, ką darė Žečpospolitos kariuo- 
menė, įsiveržusi į Rusiją. 

Ne tik luominiai interesai, bet ir katalikų tikėjimas stiprino priešišką 
S. Rostovskio pažiūrą į Maskvos kunigaikščių pastangas jungti rusų 
žemes. Mat, jėzuitai, remdamiesi Brastos unija, stengėsi platinti katali- 
kybę rusų žemėse, nenorėjo netekti savo valdų jose. Tuo tarpu pravosla- 
vų žemoji dvasininkija ir prastuomenė, bažnytinėje unijoje matę naują 
pavergimą ir išnaudojimą, atkakliai jai priešinosi, laikėsi savo senojo 
tikėjimo. Tai S. Rostovskis, suprantama, pavaizdavo kaip pravoslavybės 
fanatizmą“!. 


24 J. Briccius, Vita Venerabilis Patris Thomae de Rupniew Ujeyski primum Episcopi 
Chijoviensis et Czernihoviensis, Brunsberg, 1706; K. Wierzbicki, Vita V. P. Ludovici de Bas- 
suy, Vilnae, 1738. 

25 A, A. Misztoli, Historia illustrissimae domus Sapiehanae ab origine et antiguitate 
sua..., Vilnae, 1724. 

26 J. Poszakowski, Historya Luterska 0 początkach y roskrzewieniu šię tey sekty, w 
Wilnie, 1745; J. Poszakowski, Historya Kalviūhska o paczątkach, progresie y upadku tey 
sekty w Francyi, w Warszawie, 1747; J. Poszakowski, Historya odszczepienstwa košciola 
Angielikanskiego y wyiščiu do niego herezyi kalwinskiej y innych sekt, w Warszawie, 1748; 
J. Poszakowski, Historyi Kalwinskiej częšė trzecia, w Warszawie, 1749. 

2 J. A. Preuschhoff, Universitas Vilnensis Jagiellonico-Batoreana, laurearum academi- 
carum florida... 


28 S, Rostowski, Lithuanicarum Societatis Jesu historiarum provincialium pars prima, 


2 Alberius Wiiuk Koiažowicz, Miscellanea rerum ad statum ecclesiasticum in Magno 
Lituaniae Ducatu pertinentium. | 


30 S. Rostowski, Lithuanicarum Societatis Jesu historiarum provincialium pars prima, 
3! Ten pat, p. 326. 

Istorijos varomosios jėgos S. Rostovskiui — antgamtinės jėgos, jų 
galiai padidinti autorius nepašykštėjo stebuklų aprašymų. Nušviesdamas 
pačių jėzuitų gyvenimą, autorius pabrėžė jų tobulumą bei šventumą. Pa- 
vyzdžiui, rašydamas apie K. Sirvydo paskutines gyvenimo dienas, jis 
pasakojo, jog prieš mirtį K. Sirvydas išvydęs jėzuitų ordino įsteigėją 
Ignotą Lojolą, kuris pakvietęs jį į dangaus karalystę??. 

Vis dėlto kronikoje daug faktinės medžiagos. Kaip tik todėl A. Mar- 
tynovas ją 1877 m. pakartotinai išleido Paryžiuje?“. 

Profesorių darbai, išleisti iki ordino panaikinimo, rodo, jog jiems isto- 
rija buvo tartum katalikiškosios teologijos dalis, o žmogus — beveik 
bevalis įrankis, kurio veiklą lėmė antgamtinės jėgos, dievas. 


AKADEMIJA IR LIETUVIŲ KALBA 


kademijos santykis su lietuvių kalba iš esmės nepa- 
sikeitė ir po XVII a. vidurio karų ir suirutės. Lietu- 
vių kalba, kaip ir lenkų bei kitų kaimyninių tautų 
kalbos, laikyta vietine. Jos buvo kiek vartojamos, 
kol mokiniai pramokdavo lotyniškai, bet jų reikšmė 
ir vartojimas akademijoje nevienodas, 

Net ir žemesnėse kolegijos klasėse, mokant lotynų 

Na kalbos, pavyzdžiui, iš jos arba į ją verčiant, tikriau- 
siai aiškinta ne lietuvių, o lenkų kalba, nes ji akademijoje įsitvirtino 
dar su pirmaisiais jėzuitais ir, be to, ilgainiui vis daugiau įsigalėjo 
viešajame Lietuvos gyvenime. Kolegijos mokiniai, kurių daugumą suda- 
rė šlėktos ir miestiečių vaikai, buvo ne vienos tautybės, o mišriose 
grupėse paprastai aiškinama kuria nors viena kalba (vartojama iš tra- 
dicijos, turinčia didesnį kultūrinį prestižą, daugumos suprantama ir 
pan.). Tad neabejotina, kad ir lietuviai, norėdami išmokti lotyniškai, 
pirma turėjo mokytis lenkiškai!. Taigi akademija, lietuvių kalbą nu- 
stumdama į šalį, yra daug prisidėjusi prie savo auklėtinių lenkinimo, 
Jenkų kalbos plitimo Lietuvoje ir, aišku, pirmiausia prie spartesnio pa- 
ties Vilniaus lenkėjimo. 

Bet visiškai apsieiti mokymo procese be lietuvių kalbos dar ilgą laiką 
ir po XVII a. vidurio nebuvo galima. Nors nutautimas tuo metu vis dau- 
giau palietė lietuvių feodalus ir negausius miestiečius, kai kurie vaikai, 
pradėję lankyti akademijos kolegiją, matyt, mokėjo tik lietuviškai arba 
bent nepakankamai buvo pramokę lenkiškai. Tik tuo ir galima paaiškinti 
tą faktą, kad XVII a. antrojoje pusėje — XVIII a. pradžioje pasirodė be- 
simokančiai jaunuomenei skirto K. Sirvydo žodyno du nauji leidimai 
(1677 ir 1713 m.). Parūpindama naujus žodyno leidimus, akademija, ma- 

tyt, be jų negalėjo išsiversti. Tiesa, nuo 1642 m. žodyno abu šie leidimai 
skiriasi tik keliolika lietuviškų žodžių. Kol kas neaišku, kodėl naujai 
leidžiamas K. Sirvydo žodynas nebuvo kiek daugiau paredaguotas ir 
papildytas; asmenų, galėjusių tai padaryti, tikriausiai būtų atsiradę, tik- 
roji priežastis greičiau yra kita — buvo skubama išleisti mokymuisi rei- 
kalingą knygą. 

K. Sirvydo lenkų—lotynų—lietuvių kalbų žodynas labiausiai pritaiky- 
tas mokytis lenkiškai (mokant lietuviškai) ir versti iš lenkų į lotynų kalbą 
arba „kalti“ atskirus lotynų kalbos žodžius, susiradus juos pagal lenkiš- 
kus. Mokytis lotyniškai, remiantis tik lietuvių kalba, praktiškai jis ne- 
tinka, tad jau ir pati kalbų pateikimo eilė žodyne rodo, kad lietuvių 
kalbai mokymosi procese buvo skiriamas tik šalutinis vaidmuo. Bet tik- 
roji žodyno reikšmė prašoko jo siaurą paskirtį. Iki pat XIX a. pabaigos 
tai buvo vienintelis spausdintas žodynas Lietuvoje. Juo naudojosi dau- 
gelis vėlesnių žodynų rengėjų ne tik Lietuvoje (D. Poška, D. Sutkevičius, 
S. Daukantas), bet ir Rytų Prūsijoje (Pil. Ruigys, G. Neselmanas, F. Kur- 
šaitis). Ypač jį vertino XIX a. pradžios rašytojai žemaičiai, rūpinęsi raštų 
kalbos tobulinimu. Laiške J. A. Giedraičiui A. Klementas apie jį taip 
atsiliepė: 

Aš pats, idant knygelės ano neturėčiau, 
Nėmaž parašydinti dabar negalėčiau. 


Kai kurie žodyno žodžiai, daugiausia naujadarai, ilgainiui — kartais kiek 
kitokia forma ar reikšme — įsigalėjo ir bendrinėje lietuvių kalboje, 
ne vienu atveju išstumdami svetimybes ir praturtindami leksiką (pvz., 
auklėtinis, aplinkybė, kokybė, kupranugaris, medvilnė, pratarmė, prie- 
galvis, rūbinė, spaustuvė, taisyklė, virtuvė). Tad K. Sirvydo žodynas vė- 
liau neabejotinai yra suvaidinęs nemažą vaidmenį, kovojant su svetimy- 
bėmis užteršta raštų kalba. 

Pats Žymiausias antrojo akademijos laikotarpio kalbinis darbas yra 
1737 m. išleista nelabai didelė (56 p.) lotyniška lietuvių kalbos gramati- 
ka („Universitas linguarum Lituaniae“). Tai pirmoji išlikusi spausdinta 
lietuvių kalbos gramatika Lietuvos Didžiojoje Kunigaikštystėje. Ji pa- 
rengta vieno jėzuito, bet kas jis buvo, niekam nepavyko išaiškinti. Mė- 
ginimai ją priskirti XVII a. rašiusiems J. Jaknavičiui arba K. Sirvydui 
yra per mažai pagrįsti: abu jie buvo rytų aukštaičiai, o 1737 m. gramatika 
remiasi vidurio aukštaičių — apytikriai Kėdainių ir jų apylinkių — tar- 


32 Ten pat, p. 337. 
3 I. Janowski, Historjografja Uniwersytetu Wileūskiego, Wilno, 1921, p. 75. 
! J. Lebedys, Lituanistikos baruose, t. 1, p. 209. 


Žž K. Pakalka, Pirmasis lietuvių kalbos žodynas, V., 1964, p. 48—49 (kandidato disertacija, 
VUB, f. Ds 460). 

mes, Gramatikos formos labai artimos kai kuriems XVIII a. lietuviškiems 
raštams (pvz., perredaguotoms evangelijoms), ankstesnių amžių raštams 
būdingų archaizmų joje nėra, todėl gramatikos autorius tikriausiai yra 
gyvenęs XVII a. pabaigoje — XVIII a. pirmojoje pusėje. Jis buvo pa- 
stabus ir gerai mokėjo kalbą: skyrė kirtį atitraukiančios Kėdainių tarmės 
priegaides ir pirmasis stengėsi jas nuosekliai žymėti. Todėl, nors 1737 m. 
gramatika ir yra glausta, kirčiavimu ji lenkia išsamesnes lietuvių kalbos 
gramatikas, išleistas XVIII a. Rytų Prūsijoje. 

Kaip matyti iš gramatikos teksto, ji visų pirma buvo skiriama tiems, 
kurie ruošėsi tapti kunigais ir dirbti lietuviškose parapijose, bet nemo- 
kėjo ar nepakankamai mokėjo lietuviškai (pvz., pabrėžiama, kad esą labai 
svarbų laikytis kirčio, nes netaisyklingai kirčiuojančio lietuviai beveik 
nesuprantą,— aišku, jog patiems lietuviams tokia pastaba būtų buvusi 
visai nereikalinga). Tur būt, gramatika tam reikalui daugiausia ir buvo 
naudojama, nes, pavyzdžiui, 1788 m. vizituotos Vilniaus diacezijos semi- 
narijos bibliotekoje rasti net 36 šios gramatikos egzemplioriai“. Kad ji 
būtų buvusi naudojama pačioje akademijoje, nieko nežinome, bet jė- 
zuitams, plačiai veikusiems ne tik akademijoje, įi, be abejonės, buvo 
reikalinga. Bet ir jos, kaip ir K. Sirvydo žodyno, reikšmingumas buvo 
įvertintas tik vėliau. Nepatenkintas tikybinių knygų žargonu, 1829 m. ją 
perspausdino S. Stanevičius. Tuo jis norėjo prisidėti prie lietuvių kalbos 
ugdymo — „priduoti našumą ir norą ant jos taisymo ir platinimo“. Tik 
pasirodžius pirmosioms mokslinėms lietuvių kalbos gramatikoms ir bend- 
rinei kalbai formuojantis kitos — vakarų aukštaičių — tarmės pagrindu, 
ši gramatika XIX a. antrojoje pusėje nebeteko praktinės reikšmės. 
1896 m. ją dar kartą perspausdino J. Rozvadovskis jau mokslo reikalui. 

Neturėdama kiek didesnės reikšmės mokymui, lietuvių kalba buvo 
šiek tiek vartojama jėzuitų ordino naujokų. Galimas daiktas, kad Vilniaus 
novicijate jos buvo mokoma ar mokomasi visą laiką — net ir po XVIII a. 
vidurio“. Baigę novicijatą ir tęsdami mokslą, jaunieji jėzuitai (scholasti- 
kai) turėjo 3 kartus per metus sakyti refektoriume pamokslus gimtąja 
kalba, nes vadovybė buvo suinteresuota išugdyti pamokslininkų, plati- 
nančių tikėjimą įvairiomis vietinėmis kalbomis. Bet nepalankios sąlygos 
ir čia veikė lietuvių kalbos nenaudai. Išmokę lenkiškai, lietuviai vis 
dažniau stengdavosi ir pamokslų pratybas atlikti šia kalba. Todėl nors 
provincijolų mMemorialuose ne kartą nurodoma, kad pamokslai būtų sa- 
komi ne tik lenkų, bet ir kitomis kalbomis, vėliau jau daroma nuolaidų: 
1691 ir 1729 m. iš mokančių lietuviškai tereikalaujama sakyti bent trečią 
pamokslo dalį?. Tai rodo, kad dalis lietuvių mokydamiesi nutoldavo nuo 
gimtosios kalbos ir jos vengdavo. „ 

Pačiame Vilniaus mieste ir ypač jo apylinkėse liaudis lietuvių kalbą 
išlaikė daug ilgiau už bajorus, ir šv. Jono bažnyčioje lietuviški pamokslai 

reguliariai buvo sakomi iki 1738 m. Iš 1710—1723 m. diarijaus matyti“, 
kad per didžiąsias katalikų šventes, kai iš apylinkių susirinkdavo dau- 
giau žmonių, dažniausiai buvo sakomi du lietuviški ir tik vienas lenkiš- 
kas pamokslas, o šiaip sekmadieniais pirmiau lietuviškas, vėliau — ma- 
žiau užimtiems — lenkiškas. Nuo XVII a, vidurio iki 1738 m. yra žinomi 
28 nuolatiniai šv. Jono bažnyčios lietuvių pamokslininkai. Paprastai jie 
turėdavo nemažai padėjėjų: minėto diarijaus laikotarpiu, be dviejų nuo- 
latinių lietuvių pamokslininkų, pamokslus lietuviškai dar sakė kiti 25 
jėzuitai ir jų auklėtiniai. Taigi XVIII a, pirmajame ketvirtyje ir lietuvių 
pamokslininkų, ir jų klausytojų Vilniuje netrūko, bet po kiek laiko Vil- 
niaus vyskupijos vyresnybė ėmė vis aktyviau proteguoti lenkų kalbą, ir 
jau 1738 m., kai lietuviškai kalbantys dar negalėjo būti išnykę, lietuvių 
pamokslininkas šv. Jono bažnyčioje nebeminimas. 

XVII a. pirmojoje pusėje pasirodžiusi su svarbiais lietuviškais leidi- 
niais (K. Sirvydo „Punktai sakymų“, S. M. Slavočinskio „Giesmės“, evan- 
gelijų vertimas), lietuviškas tikybines knygas akademija leido ir vėliau, 
Dėl karo ir ekonominių sunkumų jų leidimas 1648—1673 m. buvo beveik 
nutrūkes, bet vėliau, pradedant XVII a. paskutiniuoju ketvirčiu, jos pa- 
rengtų ir išleistų lietuviškų knygų ėmė vis daugėti. Ypač jų leidimas 
pagyvėjo XVIII a. viduryje, kai tikriausiai padaugėjo mokančių skaityti, 
o akademija gyveno palyginti ramų laikotarpį, ir jos spaustuvė dirbo in- 
tensyviau. Bet, nors knygų skaičius ir padidėjo, jėzuitai nebeparengė nė 
vieno naujo reikšmingo veikalo lietuvių kalba. Daugiausia kartoti anks- 
tesni leidiniai, kartais juos paredaguojant ir papildant. Ypač dažnai 
buvo perspausdinamos evangelijos: 1673—1773 m. iš akademijos spaus- 
tuvės išėjo bene 12 jų leidimų. Palyginti gera evangelijų vertimo kalba 
jas teigiamai skiria nuo kitų religinių raštų. Kitas XVIII a. taip pat daž- 
nai leistas leidinys buvo giesmynas „Balsas širdies“, kuriame daugumas 
giesmių paimtos iš reikšmingo S. M. Slavočinskio giesmyno. Bet, kaip 
teigia J. Lebedys, „„Balse širdies“ matyti „labai ryški literatūrinės kalbos 
degradacija, juo toliau, juo didesnis užteršimas svetimybėmis'““, 

XVII a. beveik visas tikybines knygas akademija leido rytų aukštai- 
čių tarme. Tai buvo palyginti vienalytė bendrinė raštų kalba, kurios 
pagrindą sudarė Vilniaus, Lietuvos sostinės ir kultūrinio centro, tarmė, 


3 K. Eigminas, Anoniminės 1737 m. lietuvių kalbos gramatikos „Universitas linguarum 
Lituaniae" tarmės klausimu. — Lietuvos TSR Mokslų akad. darbai, Ser. A, 1960, t. 1, 
p. 163—172, 

* J. Lebedžio išrašai iš VUB, f. 67—B 53. 

5 J, Lebedys, Lituanistikos baruose, t. 1, p. 206—207. 

Š Ten pat, p. 208. | 

7 Diarijaus rankraštis VUB; naudotasi J. Lebedžio išrašais. 

Š J. Lebedys, Lituanistikos baruose, t. 1, p. 372. 

o dažnai perspausdinamos evangelijos nemažai prisidėjo prie šios tarmės 
populiarinimo visoje Lietuvoje“. Bet bajorija ir iš jos daugiausia kilę 
ir su ja labiausiai susiję dvasininkai Aukštaičiuose sulenkėjo greičiau, 
negu Žemaičiuose, į vakarus nuo Nevėžio. Prie to prisidėjo ir Vilniaus 
vyskupystės vyresnybės varoma lenkinimo per bažnyčias politika. Dėl 
to Vilniaus tarme leidžiamos tikybinės knygos, visų pirma skiriamos 
žemesniesiems dvasininkams ir bajorų luomui, o ne baudžiauninkams, 
kurie tuomet beveik visi nemokėjo skaityti, tapo nebereikalingos. Be kai 
kurių. smulkių ir nereikšmingų tekstų, Vilniaus tarmė XVII a, pabai- 
goje — XVIII a. pradžioje iš tikybinių knygų dingsta. XVIII a. akade- 
mijos išleistose knygose iš pradžių vyrauja pažemaitės aukštaičių, admi- 
nistraciškai priklausiusių Žemaičių vyskupystei, tarmė (šia tarme perre- 
daguotos evangelijos pasirodė 1705 m.), o ilgainiui vis labiau įsigali 
žemaičių tarmė (jos ypatybių yra ir ,„Maldose Tamošiaus a Kempis' 
17222, ir „„Pamoksle krikščioniškame“ 1725, ir ypač giesmyne „Balsas 
širdies“, dažnokai kartojamame po 1726 m.). Nežinomi šių knygų rengėjai 
tikriausiai dirbo Žemaičių vyskupystėje — kur nors Kražių ar Pašiaušės 
kolegijose — ir knygas rengė savo aplinkos žmonėms; jos tik buvo spaus- 
dinamos akademijos spaustuvėje. 

Akademijos spaustuvė, XVIII a. pirmojoje pusėje buvusi vienintelis 
lietuviškų katalikiškų knygų spausdinimo centras Vilniuje ir Lietuvoje, 
spausdino ir kitų, ne jėzuitų, parengtas tikybines knygas. Iš jų galima 
paminėti J. Kasakauskio parengtą pirmąją katalikišką maldaknygę „„Ro- 
žančius“, pasirodžiusią 1681 m. ir vėliau dažnai kartotą, „„Pėdelį miros“ 
(1750), K. Klimavičiaus katekizmą „Pavinastys krikščioniškos“ (1767), 
daug leidimų susilaukusią M. Olševskio ,„Bromą, atvertą ing viečnastį“. 
Jos propagavo asketizmą, dvasinį vergiškumą, o makaroniška, svetimy- 
bėmis užteršta kalba padarė daug žalos lietuvių kultūrai!?. Apskritai, nors 
raštų kalba ir degradavo, tuo metu jėzuitų parengtų tikybinių knygų 
kalba išliko geresnė, negu rengtų kitų ordinų vienuolių ar provincijos 
parapijų eilinių kunigų. 

Prieš panaikinant ordiną, apie 1759—1761 m. iš akademijos spaustu- 
vės išėjo ir elementorius „Mokslas skaitymo rašto lenkiško“ su lygiagre- 
Čiais lietuvių ir lenkų kalbų tekstais. Ypač dažnai jis buvo kartojamas 
jau po ordino panaikinimo (vėliau buvo leidžiamas pakeistu pavadinimu 
„Mokslas skaitymo rašto lietuviško"). Elementorius įdomus bent keliais 
atžvilgiais. Visų pirma, jis leidžiamas žemaičių tarme ir, aišku, skiriamas 
žemaičiams. Antra, lenkiškas tekstas po kelių leidimų iš elementoriaus 
dingsta, ir tai ne atsitiktinis dalykas: šis faktas rodo, kad Žemaičiuose į 
lenkų kalbą buvo žiūrima kitaip, negu Vilniaus vyskupystėje. Be to, iš 
dažnų elementoriaus leidimų ir didelės jo paklausos (1776—1790 m. par- 
duota apie 14500 egz.!!') matyti, kad XVIII a. antrojoje pusėje Žemai- 

čiuose staiga vis labiau ima plisti raštingumas. Todėl nors jo turinys 
skiepijo religinį nuolankumą ir klusnumą viešpataujančiai klasei, elemen- 
torius palaikė tvirtą žemaičių prisirišimą prie gimtosios kalbos, rodė, kad 
ja galima rašyti knygas, ir parengė dirvą tolimesniam švietimo plitimui 
Lietuvoje. 

Apskritai, kosmopolitiška akademija, įsteigta ne tik kovai prieš pro- 
testantizmą Lietuvos Didžiojoje Kunigaikštystėje ir gretimuose kraštuose, 
bet ir kaip rytų slavų katalikinimo ir kartu lenkinimo židinys, lietuvių 
kalbai, ypač antruoju savo veiklos laikotarpiu, davė nedaug. Jėzuitų ir 
akademijos vadovybė, į lietuvių kalbą žiūrėdama tik kaip į liaudies kal- 
bą, nesirūpino plėsti jos funkcijų ir jos ugdyti — kas šioje srityje buvo 
padaryta, matyt, daugiau priklausė nuo atskirų asmenų iniciatyvos. Tik 
vadovybės nesuinteresuotumuų ir nesirūpinimu paaiškinamas tas faktas, 
kad XVIII a. pradžioje nustota leisti tikybines knygas Vilniaus tarme, ir 
tuo pačiu aukštaičiai, Vilniaus vyskupystės lietuviai, buvo palikti, galima 
sakyti, be lietuviškos knygos, o pats Vilnius ir jo apylinkės ir be lietu- 
viškų pamokslų. Ir jeigu lietuviški raštai — kad ir kaip dabar smerktume 
žargonišką jų kalbą — tuo metu nebūtų atsiradę Žemaičių krašte, kas 
žino, ar mūsų raštija, netekusi atramos sostinėje, būtų sugebėjusi atgimti. 
Bent akademijos vyresnybė savo politika ir konkrečia veikla prie to nė 
kiek neprisidėjo. 


9Z. Zinkevičius, Rytietiškoji XVII a. lietuvių raštų kalba, jos kilmė ir išnykimas. — 
Baltistica, 1972, t. 8(1), p. 79—99, 

10 Plačiau žr.: Lietuvių literatūros istorija, t. 1, p. 195—197. 

U Žr.: Lietuvos TSR bibliografija. Serija A. Knygos lietuvių kalba, t. 1, 1547—1861, V., 
1969, p. 267. 





AKADEMIJOS BIBLIOTEK A 
IR SPAUSTUVĖ 


BIBLIOTEKOS ĮSTEIGIMAS IR JOS PLĖTIMAS 


kademijos bibliotekos užuomazgą sudarė 1570 m. 
prie kolegijos įkurta biblioteka. Apskritai tiek kole- 
sijos, tiek vėliau akademijos steigėjai gerai suprato 
knygos ir bibliotekos reikšmę ideologinėje kovoje su 
protestantais, arionais ir pravoslavais. Antai vienas 
Ų| žymiausių to meto jėzuitų ordino veikėjų, Petras 
=Šj| Kanizijus, yra pareiškęs: „Geriau kolegija be savos 
Ši bažnyčios, negu kolegija be savos bibliotekos"!. 
Pastangas įsteigti didelę ir turtingą kolegijos biblioteką dosniai 
parėmė karalius Žygimantas Augustas, užrašydamas jai testamentu savo 
puikų knygų rinkinį iš Vilniaus Žemutinių rūmų. Karaliaus bibliote- 
koje? būta apie 4000 tomų, kainavusių tiesiog pasakiškai daug — dešimt 
tūkstančių auksinų. Visos šios bibliotekos knygos buvo vienodai įrištos 
ruda oda, viršeliuose — superekslibrisai su valstybės herbais ir užrašu 
„Sigismundus Augustus Rex Poloniae“. 

Karaliaus biblioteka buvo sudaryta iš mokslinės humanistinės litera- 
tūros. Čia būta visko, kas XVI a. išleista geriausio iš antikos klasikų, 
šalių ir kelionių aprašymų, teisės, medicinos, gamtos mokslų, karvedy- 
bos ir t.t. Buvo čia ir pirmasis garsios M. Koperniko knygos (De revo- 
liutionibus orbium coelestium, 1543) leidimas. Religine literatūra Žygi- 
mantas Augustas domėjosi mažiau. Būdamas kurį laiką tolerantiškas 
visoms konfesijoms, savo bibliotekoje turėjo net protestantų leidinių, 
pavyzdžiui, Martyno Liuterio jam padovanotą Biblijos vertimą. Bibliote- 
ka buvo gerai sutvarkyta. Bibliotekininkas Stanislovas Košuckis paruošė 
jos teisinės literatūros katalogą“, kuris savo sudarymo metodika yra pa- 
vyzdinis Europoje. | 

Karaliaus testamentas apie bibliotekos paskyrimą kolegijai buvo 
pasirašytas 1571 m. gegužės 6 d., tačiau knygos akademijai atiteko tik 
1579 m., ir tai ne visos, nes Žygimanto Augusto sesuo Ona dalį tų knygų 
padovanojo rūmininkams. | 

Antrasis akademijos bibliotekos pamatinis akmuo buvo padėta 
1570 m. gegužės 12 d., kai vyskupo Valerijono Protasevičiaus nurodymu 
Vilniaus kapitula perdavė mirusio vyskupo sufragano Georgijaus Albini- 
jaus turtingą knygų rinkinį kolegijai*. G. Albinijus buvo gana prieštarin- 
ga asmenybė. Labai išsilavinęs — laisvųjų menų magistras ir abiejų teistų 
daktaras, — jis linko į vadinamąsias eretiškas naujoves, o už „piktybinių“ 
knygų gabenimą į Vilnių ne kartą buvo įspėjamas Vilniaus vyskupo ir 

net įskųstas popiežiui. Albinijus buvo aistringas knygų mėgėjas, jis, 
kaip ir Žygimantas Augustas, rinko antikinę ir humanistinę literatūrą, 
pavyzdžiui, ir bažnyčios uždraustus Erazmo Roterdamiečio leidinius. Is- 
torikas T. Narbutas net spėjo, kad Albinijaus knygų rinkinys buvęs vie- 
šai sudegintas Vilniuje vyskupo V. Protasevičiaus paliepimu. Tačiau 
vargu ar taip buvo, nes jėzuitams, kaip ir kitiems vienuolių ordinams, 
pagal jų įstatus buvo leista turėti kontroversinės literatūros, laikomos 
atskiroje spintoje. Tai, kad Albinijaus knygos nebuvo sunaikintos, ge- 
riausiai įrodo kelių, jam priklausiusių, knygų suradimas universiteto se- 
nųjų spaudinių rinkinyje. 

Iš mažesnių rinkinių, kurie pateko į biblioteką pirmaisiais jos veikimo 
metais, pažymėtinos bajoro Petro Oborskio padovanotos knygos. 

Žygimanto Augusto ir Georgijaus Albinijaus kolekcijomis būtų di- 
džiavęsis bet kuris senas Europos universitetas, tačiau akademijai tokia 
literatūra buvo mažai reikalinga. Akademijos šeimininkai rūpinosi su- 
kaupti kuo turtingesnius teologinės ir mokomosios literatūros rinkinius. 
Juos papildė pirmasis kolegijos rektorius S. Varševickis, 1570 m. atga- 
benęs į Vilnių ir perdavęs kolegijai savo teologinę biblioteką. Tokio pat 
pobūdžio buvo ir Vilniaus kanauninko Makoveckio knygų rinkinys. 
1580 m. miręs vyskupas V. Protasevičius testamentu taip pat akademijai 
užrašė kelis tūkstančius knygų. Prieš tai V. Protasevičiaus iniciatyva 
bibliotekai buvo nupirkti kažkokios senos bibliotekos likučiai, kuriuose 
būta knygų ir senąja graikų kalba, 

Valdovo ir vyskupo pavyzdys skatino ir kitus. Daugelis Lietuvos ka- 
talikų bažnyčios hierarchų ir magnatų jautė pareigą remti šią dvasinę 
katalikybės tvirtovę, gynusią katalikų bažnyčios ir feodalų interesus. Ne- 
mažus, daugiausia teologinių knygų rinkinius dovanojo akademijai kar- 
dinolas Jurgis Radvila (1600), Žemaičių vyskupas Mikalojus Pacas (1619), 
Vilniaus vyskupas Eustachas Valavičius (1630)?, prelatas ir Vilniaus de- 
kanas Mikalojus Decijus, Vilniaus kanauninkas Kazimieras Vaišnoravi- 
čius (1662) ir kai kurie kiti. 


! O. Braunsberger, Ein Freund der Bibliotheken und ihrer Handschriften. — Studii e testi, 
1924, Nr. 41, p. 455, 

2 Apie ją žr. L. Vladimirovas, 400 metų kultūros, švietimo ir mokslo tarnyboje, — Kul- 
tūrų kryžkelėje, p. 7—17; K. Hartleb, Biblioteka Zygmunta Augusta, Lwėw, 1928. 

Š Index librorum Jurisprudentiae in bibliotheca D. Sigizmundi II Augusti [...] Vilnae 
XVI Calend, Junii a nativitate Christi MDLIII, Stanislaus Kossucki, M-tis R. Bibliothekar. 
(Rankraštis yra Stokholmo karališkojoje bibliotekoje.) 

*L. Vladimirovas, Georgijaus Albinijaus knygų kolekcijos likimo klausimu. — Bibliote- 
kininkystės ir bibliografijos klausimai, t. 4, 1964, p. 217—221. 

"J. Kurčevskis savo knygoje (žr. J. Kurczewski, Košci6o! zamkowy czyli Kaiedra Wi- 
lenska, t. 3, Wilno, 1916, p. 116) rašo, kad Vilniaus kapitula po E. Valavičiaus mirties atsi- 
sakė perduoti jo knygas akademijai. Tačiau, kaip tada paaiškinti tai, jog E. Valavičiaus 
knygų su įrašais, Hudijančiais jas priklausius akademijai, yra universiteto bibliotekoje? 

Universiteto fonduose pasisekė surasti keletą foliantų su K. Vaišno- 
ravičiaus superekslibrisu. Jis buvo teologijos mokslų daktaras, pats kelių 
knygų autorius. Jo nekrologe? tarp kitų asmenų ir institucijų, reiškiančių 
savo pagarbą velioniui, yra taip pat ir akademijos biblioteka, dėkinga 
(aeterna gratus) už jo dovanotas bibliotekai knygas. 

Bibliotekai knygų užrašydavo ir jos auklėtiniai. Pavyzdžiui, Lukas 
Krasnodembskis, buvęs akademijos studentas, 1594 m. apgynęs filosofijos 
daktaro disertaciją Ingolštato universitete ir tapęs Alšėnų klebonu, pa- 
dovanojo Vilniaus akademijai teologinės literatūros rinkinį lotynų, ispa- 
nų ir italų kalbomis", 

Iš pasauliečių, dovanojusių akademijai savo knygų kolekcijas, minė- 
tini Sapiegos. Lietuvos Didžiosios Kunigaikštystės lauko raštininkas Kris- 
tupas Mikalojus Sapiega 1631 m. užrašė savo knygas akademijai“, 

Tačiau reikšmingiausias ir vertingiausias po Žygimanto Augusto ir 
Georgijaus Albinijaus kolekcijų akademijos bibliotekos papildymas, be 
abejo, buvo akademijos auklėtinio, Lietuvos pakanclerio Kazimiero Leono 
Sapiegos dovana“. 1655 m. testamentu jis užrašė akademijos bibliotekai 
tėvo, Lietuvos Didžiosios Kunigaikštystės kanclerio Leono Sapiegos, di- 
delę Ružanuose laikytą knygų kolekciją, kurią jis pats dar buvo žymiai 
papildęs. Šia proga sudarytame registre išvardyta daugiau kaip 3000 to- 
mų knygų; iš jų rečiausi inkunabulai ir kiti unikalūs leidiniai!?. Dabar 
universiteto bibliotekoje tėra apie 200 Sapiegų bibliotekos knygų. Jos 
lengvai atskiriamos pagal pergamento apdarus su superekslibrisais (Sa- 
piegų „Lapės“ herbą) ir dovanojimo įrašą tituliniame lape (Collegii Viln. 
S. J. dono Illustr. D. Casimirus Sapieha). Sprendžiant iš įrašų knygose, ši 
kolekcija nebuvo vienintelė Sapiegų dovana akademijai. 1645 m. kartų 
sų lėšomis teisės fakultetui, Kazimieras Leonas Sapiega dovanojo steigia- 
mam fakultetui teisinės literatūros rinkinį!!. 

Sapiegų bibliotekoje ypač daug literatūros buvo iš istorijos, geogra- 
fijos, teisės. Ji turėjo ir žymių to meto kartografų Merkatorijaus, Orteli- 
jaus, Blio atlasų, 1588 m. Lietuvos Statutą. Iš jos bibliografinių retenybių 
pažymėtina garsioji „Biblia poliglotta“; tai šešiatomis daugiakalbis Bibli- 
jos leidimas, laikomas didžiausiu XVI a. pirmosios pusės leidiniu, kuri 
1514— 1517 m. Alkala de Henarese išspausdino meistras Arnao Giuljenas 
de Brokaras'Ž. Sapiegų rinkinyje buvo ir Hartmano Šedelio „Pasaulio 
kronika“, išspausdinta 1493 m. įžymaus Niurnbergo spaustuvininko An- 
tano Kobergerio; ją puošė beveik du tūkstančiai puikių medžio raižinių, 
sukurtų Diurerio mokytojo Michaelio Volgemuto!š, 

Sapiegų biblioteka buvo laikoma, tur būt, vienoje vietoje, išskyrus 
teisinės literatūros rinkinį, ir vadinama „Bibliotheca Sapiehana“!*. / 

Vėliau akademijos bibliotekai didėti padėjo ir tai, kad jai po vieną 
savo egzempliorių privalėjo duoti akademijos spaustuvė!?, 


208 


1706 m. pirmojoje instrukcijoje dėl to nurodoma: „Tėvas bibliotekos 
prefektas privalo rūpintis, jog kiekvienos mūsų spaustuvėje spausdina- 
mos knygos keli egzemplioriai būtų atiduoti bibliotekai su įrašu „Collegii 
Vilnensis S.J.“, idant neįvyktų taip, kaip kartais būna, kad mūsų akade- 
mijoje išleistų raštų arba knygų, kai prireikia, turime ieškoti kitur“!“. 

Bibliotekai komplektuoti Lietuvos jėzuitų provincijolas Mikalojus 
Lenčickis 1631 m. iš jėzuitų pajamų paskyrė nemažą sumą lėšų. 1623 m. 
Andrianas Vežbickis užrašė bibliotekai savo dvarą, iš kurio metinio 
pelno 100 auksinų turėjo būti išleidžiama knygoms pirkti!". 1746 m. Kazi- 
mieras ir Mykolas Vežbickiai dovanojo akademijai namus ir sklypą su 
metiniu 368 auksinų pelnu, kuris taip pat turėjo būti išleidžiamas biblio- 
tekos fondui komplektuoti. Be to, jie paskyrė didžiulę 16 tūkstančių auk- 
sinų sumą bibliotekos patalpoms sutvarkyti!*. 

Atrodytų, kad akademijos bibliotekos fondai turėjo visas sąlygas tur- 
tėti, tačiau per du šimtus jėzuitų šeimininkavimo metų jie ne ką 
tepadidėjo (nuo 4,5 tūkst. tomų 1579 m. iki 11 tūkst. tomų 1773 m.), nes 
trukdė nuolatiniai karai, gaisrai ir grobstymai. 1610 m. liepos 1 d. Vil- 
niuje kilo didžiulis gaisras, labai sunaikinęs miestą. Tada nukentėjo ir 
biblioteka!". 

Po šio gaisro susirūpinta bibliotekos ir archyvo apsauga. 1632 m. sau- 
sio 10 d. memoriale Mikalojus Lenčickis akademijai nurodė, kad, sau- 
gantis gaisrų, archyvo ir bibliotekos langus bei duris reikėtų taip įtaisyti, 
jog viduje paslėptoms knygoms ugnis niekada negalėtų pakenkti?", 


“ Imago posthuma perillustris, ac admodum Reverendi Domini D. Casimiri Woysznaro- 
wicz, Canonici Vilnensis, Regentis Cancellariae M. D. L. virtutis, sapientiae et honoris co- 
loribus expressa, ab Academia Vilnensis Soc. Jesu..., Vilnae, 1677, 

75, Rostowski, Lithuanicarum Societatis Jesu historiarum provincialium, Pars prima, 
p. 435; J. Kraszewski, Wilno od początkėw jego do roku 1750, t. 4, Wilno, 1842, p. 80; 
M. Brensztejn, Bibljoteka Universytecka w Wilnie do roku 1832, Wilno, 1832, p. 9 ir kt. 

Š S. Zateski, Jezuici w Polsce, t. 4, p. 100. 

9 P. Galaunė, Lietuvos kultūros turtų likimas.— Mūsų žinynas, t. 4, Nr. 11, p. 317—318. 

W K. Kognowicki, Žycia Sapiehow y listy od monarchėw, xiąžąt y rėžnych panujących 
do 2 pisane, t. 3, Warszawa, 1792, p. 92—95; M, Baliūski, Dawna Akademia Wilenska, 
p. 119, 

"! N. Vigelius, Methodus juris controversi perfetissima, 1628. Knyga su Sapiegų ekslibri- 
sų ir įrašu „Ex liberalitate Illu'simi D-ni Casimiri Leonis Sapieha Procancellarii M. D. Lit. 
Collegio Viln. Soc. Jesu pro professoribus iurium donatus 1645“ (žr. VUB, 22.2.8). 

12 K. Schottenloher, Būcher bewegten die Welt. Eine Kuliurgeschichte des Buches, t. I, 
Stuttgart, 1968, p. 174, 

Iš Ten pat, p. 138. 

MA, A. Misztolt, Historia Illustrissimae Domus Sapiehanae, Wilnae, 1724, p. 60—61. 

5 M. Baliūski, Historya miasta Wilna, t. 1, Wilno, 1836, p. 210. 

'6 VUB, f. 3—2388, Liber Memorialium, p. 202. 

!" VUB, £. 2-KC6, Liustracya Collegium Akademickiego Wilenskiego, p. 673. 

Iš Ten pat, p. 673—674. 

"9 M. Baliūski, Dawna Akademia Wilenska, p. 113—149, 

2 VUB, f. 3—2388, Liber Memorialium. 

Nemaža nuostolių Vilniaus bibliotekoms padarė ir 1737 m. gaisras?!, 
o per didįjį Vilniaus miesto gaisrą 1748 m. birželio 11 d. vėl nukentėjo ir 
akademija, ir jos biblioteka. 

Smarkiai niokojo Lietuvos bibliotekas ir karai. Per XVII a. vidurio 
karą akademija savo biblioteką evakuavo į Karaliaučių. Išvežtų knygų 
likimas ne visai aiškus: yra žinių, kad pakeliui transportas patekęs į 
švedų rankas, bet buvęs vėl išvaduotas. Vis dėlto, matyt, kai kas iš bib- 
liotekos knygų atsidūrė Švedijoje, Upsalos universiteto bibliotekoje; yra 
šių knygų ir kitose Skandinavijos bibliotekose??. 

Gana daug akademijos knygų pateko į kitų ordinų vienuolynus arba 
į privačias rankas. Pavyzdžiui, nemaža jų atsidūrė Vilniaus bernardinų 
vienuolyne“. Biblioteką buvo aplankęs ir aistringas to meto bibliofilas 
dominikonas Dominikas Sivickis, kuris išviliojo iš universiteto bibliotę- 
kos retų leidinių, taip pat ir vieną Žygimanto Augusto kolekcijos kny- 
są“, 1762 m. D. Sivickis padovanojo savo knygų kolekciją Gardino 
dominikonų vienuolynui. 1864 m., jį uždarius, toji biblioteka buvo per- 
duota steigiamai Vilniaus viešajai bibliotekai. Šitaip kadaise D. Sivickio 
iš akademijos bibliotekos išviliotos knygos sugrįžo į savo senas sau- 
gyklas??, 


BIBLIOTEKOS TVARKYMAS IR JOS KNYGŲ 
SUDĖTIS 


Bibliotekai vadovavo prefektas. Pirmasis prefektas buvo škotas ma- 
gistras Jonas Hėjus. Tur būt, jo sudarytas ir pirmasis bibliotekos katalo- 
gas. Akademijos biblioteka tvarkėsi kitų universitetų bibliotekų pavyz- 
džiu. Tais laikais universitetų bibliotekos turėdavo du skyrius. Pirmasis 
vadinosi Libraria magna (didžioji biblioteka). Jį sudarydavo studijoms 
reikalingiausios knygos, taip pat unikumai, neretai prirakinti prie sienos 
grandinėmis. Šio skyriaus knygos galėjo būti išduodamos ar perkeliamos, 
tik universiteto tarybai leidus. Antrasis skyrius vadinosi Libraria parva 
(mažoji biblioteka), kuris buvo sudarytas iš vadovėlių dubletų ir ne to- 
kios vertingos literatūros. Ją buvo galima išduoti studentams; tai abone- 
mento užuomazga?“, 

Vilniaus universiteto biblioteka XVI-XVII a. buvo organizuota pa- 
našiais pagrindais — tai rodo mūsų rastos kelios dešimtys knygų su už- 
rašais „„Libraria magna“; su užrašu „Libraria parva“ teko matyti tik vieną 
knygą. Šio skyriaus knygų išliko mažiau, nes jos nebuvo taip griežtai 
saugomos. 

Biblioteka galėjo naudotis ir pašaliečiai. 1668 m. sausio 30 d, menfo- 
rialas pabrėžė, kad pagal 12-ąją bibliotekos taisyklę pašaliečiams negali 
būti išduodamos knygos be prefekto žinios. Išduodant jos turi būti už- 

rašomos ir laiku grąžinamos. Matyt, ne visada tos taisyklės laikytasi, nes 
1669 m. ji vėl kartojamaž", 

Iš paskutinės akademijos inventorizacijos (1773—1774 m. liustracijos) 
knygosŽ galima susidaryti gana aiškų vaizdą, kaip buvo įrengta bibliote- 
ka ir sutvarkytas knygų fondas. 

XVII-XVIII a. biblioteka buvo antrajame aukšte, didžiojoje salėje 
virš refektoriumo (valgyklos)??, kur dabartinė bendroji skaitykla, o re- 
fektoriumas tada buvo dabartinėje senųjų spaudinių ir rankraščių salėje, 
vadinamojoje P. Smuglevičiaus vardu. 

Bibliotekos salė buvo tinkuota gipsu, grindys išklotos plytomis. Salė- 
je palei sienas, taip pat jos viduryje ir gale priešais duris kimšte pri- 
kimšta spintų (iš viso 86). Skaitytojams prie kiekvieno lango buvo 
pastatytas pultas ir taburetė (iš viso 11). Skaičius rodo, kad, matyt, tų 
vietų užteko. Sienas puošė religiniai paveikslai, graviūros, įvairūs žemė- 
lapiai. 

Bibliotekos knygos yra su įrašais „„Hic liber inscriptus catalogo libro- 
rum bibliothecae Academiae Vilnensis“ arba „Collegii Viln. Soc. Jesu 
inscriptus catalogo“. Taigi, patekusi į biblioteką, knyga pirmiausia buvo 
įrašoma į katalogą. Katalogų sudarymu akademijos administracija rūpi- 
nosi nuo pirmųjų akademijos įkūrimo dienų, tačiau, atrodo, niekad čia 
nebuvo prieita prie tvarkos. Minėtas Mikalojus Lenčickis 1632 m. birže- 
lio 10 d. memoriale tarp kitko rašė: „Naujasis visų kolegijos knygų, ypač 
tų, kurios laikomos atskirai bibliotekoje, katalogas turi būti per šias 
atostogas abėcėlės ir dalykine tvarka surašytas“??, Tai rodo, kad tokio 
katalogo biblioteka tada neturėjo. XVIII a. akademijos bibliotekos ka- 
talogas tebeišlikęs. Tai „Catalogus Auctorum Ordine Alphabetico dispo- 
situs in Bibliotheca Collegii Academiae Vilnensis“?!. Katalogo pradžioje 
yra trumpa instrukcija (,Informatio“), kaip juo naudotis. Pirmojoje ka- 
talogo grafoje įrašyta raidė, kuri būdavo kartojama knygoje ir lentelėje 


21 B. B. Jachimowicz, Relacya o straszliwym upadkų Stolecznego miasta Wilenskiego..., 

Wilno, 1748, p. 4, 7, 9, 10, 12. 
2 Chwalewik, Zbiory Polskie, t. 1, Warszawa-Krakėw, 1926, p. 212, 366—367; t. 2, 

P. . 

2 VUB, II 2699—2700 ir kiti. 

24 Procopii Gazaei Sophistae Commentarii in octateuchum..., Tiguri, 1555. 

2 M. Brensztejn, Bibljoteka Universitecka w Wilnie do roku 1832, p. 8—9. 

2 K. Christ, Das Mittelalter. Handbuch der Bibliothekswissenschaft, t. 3, Geschichte der 
Bibliotheken, Leipzig, 1940, p. 225. 

2? VUB, f. 3—2388, Liber Memorialium, p. 29. 

2 VUB, f. 2-KC6, Liustracya Collegium Akademickiego WileAskiego, p. 397. 

2 Ten pat, p. 397—399, 

30 VUB, f. 3—2388, Liber Memorialium. 

ši VUB, DC8, 

prie spintos. Antros grafos skaičius rodė, kiek to paties autoriaus (kny- 
gos) egzempliorių yra bibliotekoje. Trečiosios grafos skaitmuo — knygos 
numeris, kuris kartu su raide sudaro knygos šifrą. Tai labai primityvi 
fondų sustatymo ir šifravimo bei katalogavimo sistema. Knygų aprašas 
taip pat labai primityvus. 

XVIII a. antrojoje pusėje, prieš reformą, akademija sudarė savo, ori- 
ginalią, fondų suskirstymo, sustatymo ir klasifikavimo sistemą, kuri ryš- 
kėja iš 1773 m. akademijos turto inventorizacijos. Pagal ją knygos klasi- 
ftikuotos ir dėtos į 86 spintas pagrindinėmis mokslo šakomis. Prie kiek- 
vienos spintos buvo lentelė su knygų, esančių joje, šifrais. 

Visas fondas buvo suskirstytas į 18 pagrindinių skyrių: 1. Specialioji 
literatūra (žemėlapiai, albumai ir t.t.) buvo vienoje spintoje; 2. Teologi- 
ja (34 spintos); 3. Jėzuitika (2 spintos); 4. Bažnytinė teisė (5 spintos); 
5. Bendroji teisė (4 spintos); 6. Bažnyčios istorija (4 spintos); 7. Visuotinė 
istorija (6 spintos); 8. Filosofija (3 spintos); 9. Politiniai mokslai (2 spin- 
tos); 10. Matematika, geometrija, fizika, kosmografija ir kt. (2 spintos); 
11, Medicina (1 spinta); 12. Retorika (4 spintos); 13. Poetika, literatūra 
(3 spintos); 14. Gramatika (1 spinta); 15. Polonika (7 spintos); 16. Litera- 
tūra hebrajų ir arabų kalbomis (1 spinta); 17. Literatūra graikų kalba 
(2 spintos); 18. Vakarų Europos kalbos (3 spintos)*ž. 

Be to, vienoje spintoje buvo neklasitikuotų įvairaus turinio knygų ir 
dubletų. Ši iš pirmo žvilgsnio darni klasifikacija yra bandymas scholas- 
tiškai sujungti į vieną sistemą teologiją su tada jau išsivadavusiais iš jos 
įtakos gamtos ir visuomenės mokslais. Sistemindami knygas, bibliote- 
kininkai ne visada griežtai laikydavosi savo klasifikacijos, pavyzdžiui, 
į „Polonikos“ spintą pateko daug lotyniškų knygų, neturinčių nieko 
bendro su Lenkija. Teologinių knygų buvo beveik kiekviename skyriuje; 
teologija viešpatavo bibliotekos fonduose, tai rodo ir fondo suskirsty- 
mas — iš 86 spintų 34 buvo skirtos vien teologinei literatūrai, tuo tarpu 
matematika ir fizika teužėmė vos 2 spintas, o medicinos tebuvo 45 kny- 
gos. Turint galvoje, kad nemaža polonikos skyriaus dalis buvo teolgginė 
ir kad kituose skyriuose taip pat netrūko teologinių knygų, galima tvir- 
tinti, kad bibliotekos fonduose teologinės literatūros buvo ne mažiau kaip 
80 procentų. 

Biblioteka turėjo ir „Indices librorum prohibitorum“ draudžiamų kny- 
gų rinkinius. Naikindami daugybę eretiškų knygų, jėzuitai šiek tiek jų 
palikdavo polemikai su savo ideologiniais priešais. Kodėl jie saugojo šią 
literatūrą, gal aiškiausiai parodo įrašas, padarytas akademijos rektoriaus 
P. Kuncevičiaus F. Strados knygoje „De bello Belgico“ (Antverpenas, 
1648), kurią jis kartu su kitomis knygomis perdavė bibliotekai: „Esu 
padovanojęs Vilniaus bibliotekai 10 knygų [...|, kupinų erezijos ir ligų, 
tos knygos tegul būna prieš tuos pačius eretikus ietis ir žaibas“. Ere- 

tiškosios knygos dažniausiai būdavo su tam tikrais užrašais, pavyzdžiui, 
„liter heareticus“. Keli memorialai skirti šių knygų saugojimui bibliote-. 
koje. 1627 m. balandžio 18 d. memoriale pabrėžiama, kad eretikų knygos 
bibliotekoje turi būti tučtuojau atskirtos ir laikomos užrakintos. 1631 m. 
rugsėjo mėn. 6 d. memoriale nurodoma, kad senovės poetų knygos, ku- 
riose prirašyta negražių dalykų ir kurios „neišvalytos“ (pvz., Marcialo, 
Katulo Decijaus ir kt.) nei kolegijoje, nei akademijoje negalinčios būti 
viešai laikomos““. 

Koks buvo bibliotekos fondas pagal kalbas? Daugiausia turėta knygų 
lotynų kalba (apie 90 procentų). Šeši šimtai knygų buvo Vakarų Europos 
kalbomis. Lenkiškų knygų šioje vienoje stambiausių valstybės bibliotekų 
būta vos 250 (iš vienuolikos tūkstančių), nes jos tada buvo laikomos 
mažai reikalingomis. Lietuviškų knygų turėta dar mažiau — tik septyni 
egzemplioriai: Konstantino Sirvydo ,,„Punktay sakimų“— penki egzemplio- 
riai, jo „„Dictionarium trium linguarum' — vienas egzempliorius ir anoni- 
minė „Xiega nabožna Litewska“— vienas egzempliorius. Tad jau vien 
lietuviškų knygų skaičius rodo, kaip akademija buvo nutolusi nuo lietu- 
vių liaudies, kaip ignoravo jos kalbą ir kultūrą. Žinoma, didesnis len- 
kiškų knygų skaičius taip pat dar nerodo, kad ji būtų artimesnė lenkų 
liaudžiai, lenkų kultūrai. Be to, analizuojant minėtą akademijos „„Catalo- 
gus auctorum“, taip pat aiškėja, kad bibliotekos fondų didėjimas labai 
sulėtėjo. Nuo XVIII a. pradžios ligi 1773 m. ji tesusilaukė nedidelių kny- 
gų dovanojimų — vyskupų Konstantino Kazimiero Bžostovskio (1722 m.)3š 
ir Motiejaus Ancutos (1723 m.)38, 

Biblioteka turėjo du nedidelius filialus — prie teologijos fakulteto 
(143 knygos) ir prie filosofijos fakulteto (92 knygos). Pagal sudėtį šie 
tondai nė kiek nesiskyrė nuo pagrindinio bibliotekos fondo, — juose vy- 
ravo taip pat teologinė literatūra. 

Bibliotekoje didele moksline reikšme skyrėsi astronomijos observato- 
rijos bibliotekėlė, įkurta 1766 m., nors ir joje, 1773 m. turėjusioje apie 
600 tomų, nebuvo nei Džordano Bruno, nei J. Keplerio, nei G. Galilėjaus 
veikalų, įtrauktų į Vatikano draudžiamųjų knygų indeksus. Vis dėlto jos 
knygos atspindėjo visą astronomijos mokslo istorinį kelią — nuo geo- 
centrinės iki heliocentrinės sistemos. Čia buvo Almagesto, Sakrobosko, 
Koperniko, Gasendžio, Dekarto, Dalambero, Boilio ir Marioto veikalų, 


32 VUB, f. 2-KC6, p. 397—399, 

3 I. Vladimirovas, Vienuolynų ir bažnyčių bibliotekos Lietuvoje (iki 1800 m.).— Kny- 
gotyra, t. 1 (8), 1970, p. 102. 

4 VUB, f. 3—2388, Liber Memorialium, p. 48. 

* J. I. Kraszewski, Wilno od początkow įego do roku 1750, t. 4, p. 80. 


28 J. Janocki, Janociana sive clarorum atgue illustrium Poloniae auctorum maecenatumgue 
memoriae miscellae, t. 1, Varsaviae et Lipsiae, 1776, p. 21. 

penkios Niutono knygos. Iš to laiko astronomų fonduose būta Lakailio ir 
Mopertiu knygų. Turėta taip pat keletas Peterburgo Mokslų akademijos 
narių (Eulerio ir Bernulio) veikalų. 

Be to, reikia pažymėti dar akademijos vaistinės biblioteką (521 medi- 
cinos ir farmacijos knyga), kuri vėliau tapo medicinos fakulteto bibliote- 
kos pagrindu, ir 1770 m. iškilmingai atidarytą Collegium Nobilium bib- 
lioteką. Kolegijos rektorius D. Pilchovskis jai paaukojo 28 tūkst. auksinų. 
Biblioteka buvo įrengta dviejose salėse, dekoruotose rokoko stiliaus fres- 
komis ir gipsatūra. Deja, apie jos fondą šaltiniuose žinių nėra. 

1773 m., akademijos bibliotekos inventorizacijos (liustracijos) duome- 
nimis, bibliotekoje, kartu su filialais, buvo 11072 tomai“. Tai viena di- 
džiausių Žečpospolitos bibliotekų. gerai žinoma ne tik Lietuvos Didžiojoje 
Kunigaikštystėje. Pavyzdžiui, B. Šilerio 1711 m. išleistoje knygoje apie 
Europos bibliotekas“š Vilniaus akademijos biblioteka skiriama prie žy- 
mesniųjų. 


SPAUSTUVĖS ĮSTEIGIMAS, JOS MATERIALINIAI 
IR TEISINIAI PAGRINDAI 


Viena reikšmingiausių akademijos pagalbinių įstaigų, padėjusių vyk- 
dyti ne tik jai keliamus specifinius uždavinius, bet turėjusių nemažos 
kultūrinės reikšmės ir visai Lietuvos Didžiajai Kunigaikštystei, buvo jos 
spaustuvė. Kaip renesanso ir reformacijos epochos idėjinių kovų rezul!- 
tatas, ji 1575 m. buvo įkurta Mikalojaus Kristupo Radvilos Našlaitėlio, į 
Vilnių perkėlus anksčiau reformatams priklausiusią Brastos spaustuvę. 
1575—1585 m. ją valdė M. K. Radvila. Norėdamas kompensuoti tėvo, 
Radvilos Juodojo, reformatoriškąja veikla katalikybei padarytą žalą, 
jis spaustuvę atidavė jėzuitams, pasilikdamas įuridines bei reprezenta- 
cines teises ir jos išlaikymą. 1585 m. pabaigoje spaustuvė turėjusi visiš- 
kai priklausyti akademijai, nes rektorius Garsija Alabijanas 1586 m. 
sausio 2 d. laiške generolui Klaudijui Akvavivai jau svarstė jos todesnį 
likimą. Atidavimo priežastis tikriausiai buvo sunkumai, susiję su produk- 
cijos realizavimu ir specialistų spaustuvininkų stoka. Iš tikrųjų 
1583—1586 m. spaustuvė spausdino mažiau leidinių, be to, daugelis jų 
išleista, nepažymint firmos. Dalis katalikiškų knygų spausdinta kitose 
Vilniaus spaustuvėse, pavyzdžiui, Petro Kanizijaus „Katekizmas“ latvių 
kalba 1585 m. išėjo Danieliaus Lenčickio spaustuvėje, Antano Posevino 
„Moskovija“ (Moscovia) — 1586 m. Jono Karcano spaustuvėje ir kt. 

Gavusi spaustuvę, akademija ištisą dešimtmetį abejojo dėl jos darbo. 
Rektoriui atrodė geriausia, kad ji dirbtų vien akademijai ir ne visą lai- 
ką, kad nereikėtų prekiauti knygomis. Vis dėlto profesoriai Martynas 
Smigleckis, Adomas Brokas, Jonas Brantas įtikino generolą, jog spaustu- 

vė turėtų veikti visą laiką — vadovėlius spausdinti ir knygas platinti, nes 
leidinių pardavimas išlaidoms padengti nesąs joks nusižengimas, K. Ak- 
vavivai leidus, spaustuvė darbą atnaujino. 

Finansinį spaustuvės pagrindą XVI-XVII a. sudarė tiek bažnytinių, 
tiek ir pasaulietinių didikų dovanos. M. K. Radvila buvo ne tik jos įkū- 
rėjas, bet ir pirmasis mecenatas, davęs lėšų inventoriui atnaujinti ir kny- 
goms spausdinti. Knygų leidimą finansavo taip pat Vilniaus kapitula, Že- 
maičių ir Vilniaus vyskupai, turtingesnieji studentai, knygų pirkliai, 
pavyzdžiui, Martynas Maulevičius. Mecenatai būdavo pažymimi leidinių 
antraštėse, dedikacijose ar įrašuose. Karų nuniokotą spaustuvę 1665 m. 
parėmė Vilniaus vyskupas Jurgis Bialozaras, užrašęs geroką sumą, už 
kurią tuoj buvo nupirktos naujos spausdinimo staklės ir pakeisti spaud- 
menys. 

XVIII a. spaustuvės pajamas sudarė daugiausia lėšos, gautos už par- 
duotas knygas, dauguma jų buvo išleidžiama pačios spaustuvės reika- 
lams. To meto inventoriuje nurodoma, jog ir spaustuvei, ir jos personalui 
išlaikyti per metus reikią 2000 auksinų““. 

Spėjama, įog iš pradžių spaustuvė buvusi Radvilų rūmuose Lukiškėse. 
Po 1631 m. ji — Stanislovo Vilčopolskio dovanotuose akademijai namuose 
šv. Jono (dabar B. Sruogos) gatvėje. Čia 1690 m. pristatomas 2 aukštų 
priestatas, kurio antrasis aukštas paskiriamas spaustuvei. XVIII a. tai 
buvo stambi įmonė, be spaustuvės, dar turėjusi rinkimo ir korektūrų 
skyrius, raidžių liejyklą, knygrišyklą, knygyną ir biblioteką. Tuo metu 
jos inventorių sudarė penkerios spausdinimo, dvejos vario raižinių ir 
vienerios rinkimo, tikriausiai korektūroms spausdinti, staklės. Be to, 
spaustuvė turėjo 16 šrifto atmainų (85 raidžių kasas; 22 jau nevartoja- 
mų)“. Pagal inventorių ir produkciją ji priklausė didžiausioms Lietu- 
vos— Lenkijos spaustuvėms. Pavyzdžiui, Varšuvoje buvusi jėzuitų spaus- 
tuvė 1784 m. turėjo ketverias spausdinimo stakles, pijorų — ketverias, 
Mykolo Griolio — penkerias*!. 

Juridinį įmonės gyvavimą užtikrino karalių privilegijos. Vienos jų 
teikė autonomines spausdinimo teises ir saugojo nuo konkurencijos (1619, 
1670, 1738, 1766 m. privilegijos), kitos — tai licenzijos spausdinti ir par- 
davinėti leidinius (16422, 1691, 1717, 1744 m.), periodiką (1757, 1760 m. 
dokumentai). Jos padėjo spaustuvei įsitvirtinti, plėsti savo veiklą ir įtaką. 
Palaikoma valdžios ir katalikų bažnyčios, spaustuvė palyginti su kito- 


37 VUB, f. 2-KC6, Liustracya Collegium Akademickiego Wilenskiego, p. 672. 

* Die neuerėffnete Bibliothek, Hamburg, 1711, p. 281. 

* VUB, f. 2, DC Nr. 6, 1. 713—714 ; M. Baliski, Historya miasta Wilna, t. I, p. 209—210. 
* VUB, f. 2 DC Nr. 6, 1. 679—693, 


*1 J. S. Bandtkie, Historya drukari w Krėlestwie Polskiem i Wielkiem Ksiestwie Litews- 
kiem, t, 2, Krakow, 1826, p. 245, 

mis turėjo privilegijuotą padėtį. Apie XVII a. vidurį, užsidarius priva- 
čioms spaustuvėms, ji gauna krašto spaudos monopolį, kurį stengiasi 
išlaikyti ir ateityje, nepaisydama XVII a. paskutiniame ketvirtyje bei 
XVIII a. pradėjusių veikti naujų spaustuvių. 


SPAUSTUVĖS DARBO ORGANIZAVIMAS, 
DIREKTYVOS IR VADOVAI 


Spaustuvės veiklos pobūdis priklausė nuo jos leidybinės dinamikos. 
XVI a. užteko 4 žmonių: prefekto, socijaus (pavaduotojo) ir 2 pašaliečių. 
Daugėjant spausdinamos literatūros, daugėjo ir personalo, keitėsi spaus- 
tuvės darbo organizavimas. XVII a. specializuojami jos darbai, iš pradžių 
sudarant sutartis su kai kuriais cechais ir amatininkais (rinkėjais, spaus- 
tuvininkais, raidžių liejikais, knygrišiais)**?. XVIII a. jau samdomas nuo- 
latinis personalas (daugiau negu 24 žmonės). 

Spaustuvės įkūrimo tikslas (noras pasitarnauti katalikybės platinimui), 
taip pat akademijos idėjinės pozicijos nulėmė jos darbo pobūdį. Spaus- 
tuvės veiklą reglamentavo jėzuitų generolo ir provincijolo potvarkiai, 
kurių didžioji dalis skirta cenzūrai. Vienas būdingiausių iš tokių doku- 
mentų — tai Lietuvos provincijos provincijolo Mikalojaus Lenčickio 
1634 m. rugpiūčio mėn. raštas spaustuvei dėl knygų spausdinimo tvarkos, 
kainų, leidinių platinimo“. XVIII a., kovojant prieš materialistinę gamtos 
mokslų kryptį, vadovybės nurodymai dažnai skirti mokslo literatūrai. 
Juose ieškoma kompromisų, ypač apibūdinant M. Koperniko sistemą 
(Pranciškaus Reco potvarkiai)“*. 

Spaustuvės darbui įtakos turėjo kongregacijų nutarimai, valstybės 
įstatymai ir visuomenės nuomonė. Į kažkokio senatoriaus laišką, kuriame 
kritikuojamas žemas Žečpospolitos kultūros ir mokslo lygis, 1752 m. 
spalio 10 d. atsiliepė provincijolas Jonas Požeckis“?. Spaustuvė po to iš- 
plėtė pasaulietinių leidinių spausdinimą. Vadovavimas direktyvomis iš 
Romos ir provincijos, be abejo, varžė jos iniciatyvą. Nurodymai dežnai 
vėluodavo ir būdavo be visuomenės poreikių nuovokos. Ypač neigiamai 
veikė knygų cenzūravimas. 

Tikrieji spaustuvės vadovai — tai prefektai ir socijai. XVI a. šias 
pareigas spaustuvėje ėjo Pilypas Vidmanštatas, Valentinas Ruskovijus, 
Paulius Bolesta. 

Iš Lietuvos jėzuitų provincijos asmenų katalogų ir kitos archyvinės 
medžiagos galima nustatyti beveik visus XVII a. vidurio — XVIII a. 
spaustuvės prefektus. Jais skirdavo eruditus, dažniausiai kalbų ir mate- 
matikos specialistus, kurie, be to, pasižymėdavo ir literatūrine veikla. 
XVII a. ilgiau prefektais dirbo gramatikos profesorius Mykolas Dam- 
brovskis (4 metus), matematikos ir kalbų profesoriai Jurgis Berentas 

(4 metus), Juozas Rimgaila (4 metus); XVIII a.— etikos profesorius Petras 
Puzinas (5 metus), hebrajų ir graikų kalbos bei matematikos profesoriai 
Jonas Narbutas (4 metus), Aleksandras Kulieša (8 metus), Motiejus Kar- 
vackis (12 metų), retorikos, gramatikos ir poezijos profesoriai Aleksand- 
ras Kirkoras (9 metus), Stanislovas Haslovskis (8 metus), Jokūbas Lin- 
kenhejeris (5 metus). Be to, jai yra vadovavę istorikas Pranciškus 
Paprockis, astronomas Martynas Počobutas ir kt.*? Nuo prefektų suma- 
numo, visuomenės poreikių pažinimo, pastangų priklausė spaustuvės 
leidybinės veiklos pagyvėjimas, spaudinių skaičius ir jų poligrafinis at- 
likimas. 

Techniniais spaustuvės vadovais XVI-XVII a. pirmojoje pusėje bū- 
davo spaustuvininkai, kurių pavardės nurodomos ir leidiniuose dėl neei- 
linio jų vaidmens knygų leidime. Be Danieliaus Lenčickio, pradėjusio 
darbą, spaustuvininkais buvo Jonas Slenskis, Martynas iš Kazimiero, 
Kristupas Patras, Tomas Levickis, Jonas Kochanas. Jų pavardės nurody- 
tos leidiniuose drauge su spaustuve, o Kristupo Volbramčiko ir Stanislo- 
vo Goldos — be spaustuvės. Įmonei sustiprėjus ir padidėjus prefektų pro- 
fesiniam įgudimui, spaustuvininkai savo reikšmės neteko. 

Spaustuvė ne kartą buvo nukentėjusi nuo stichinių nelaimių ir karų. 
1610 m. ji sudegė ir iki 1615 m. visai neveikė. Manoma, kad ji nukentėjo 
ir nuo 1737 m. gaisro, tačiau darbo nenutraukė. XVII a. veikliausias 
spaustuvės laikotarpis buvo 1633—1652 m., kai kasmet buvo išleidžiama 
nuo 10 iki 25 leidinių. Pažymėtina, jog tuo metu išėjo šimtmečio vertin- 
giausia akademijos mokslinė literatūra. XVIII a. produktyviausiai spaus- 
tuvė dirbo nuo 1736 m., per metus išspausdindama po 14—53 leidinius. 
Skaičiaus didėjimui reikšmės turėjo visuomeninio gyvenimo poslinkiai 
Lietuvos Didžiojoje Kunigaikštystėje, gyventojų komunikacijų stiprėji- 
mas. Tuo metu pradėta spausdinti ir įvairesnių rūšių leidinių. 

Spaustuvės santykiai su Vilniaus ir kitomis spaustuvėmis reiškėsi ir 
idėjine konkurencija (XVI a.), ir komerciniu gamybiniu bendradarbiavi- 
mu (ypač XVIII a.). Tie patys leidiniai būdavo spausdinami tiek akade- 
mijos, tiek pranciškonų spaustuvėse, naudotasi tais pačiais poligrafijos 
įrengimais, bendrauta ir platinant leidinius. 

Produkcijai realizuoti leidiniai būdavo parduodami knygų pirkliams. 
XVIII a. viduryje prekiauta su Kražių, Vitebsko, Pinsko. ir net Varšuvos 


22 VUB, f. 13, Nr. 98, 1. 1—2, 

*3 Ten pat, f. 3, Nr. 2388, p. 361—363. 

*4 CVIA, f. 1135, ap. 20, Nr. 299, p. 39—40; 77—79: 104—115; 293—294. 

*5 Ten pat, p. 60—61. 

*5 Catalogus personarum; Dispositio personarum Provinciae Litvaniae, Vilnae, anni 
1724—1773; VUB, f. 13, Nr. 98, 1. 27—31; f. 83, Nr. 47, 1. 389, 496, 579—580; CVIA, f. 1136, 
ap. 2, Nr. 303, 1. 80, 199—201; LPJA; L. Piechnik, Początki Akademii Wilenskiey, p. 62—64; 
LPJA ARSJ Lith. 57. 

knygininkais. Spaustuvė turėjo ir savo knygyną“. Visuomenei informuoti 
buvo išleistas jame esančių leidinių katalogas „„Catalogus librorum in 
Typographia SRM Academ: Viln: S. J. ab anno 1765". 


BENDROS ŽINIOS APIE SPAUSTUVĖS 
PRODUKCIJĄ 


Iki 1773 m. spaustuvė išleido 247 817 puslapių 2549 leidinius*“. Pagal 
turinį juos galima suskirstyti į dvi grupes: pasaulietinę ir religinę-pole- 
minę. Pasaulietinė literatūra sudarė 58 procentus visos produkcijos (1443 
leidiniai). Nemaža jos dalis buvo mokymo priemonės ir mokslinė litera- 
tūra, reikalinga akademijos humanitarinėms ir filosofinėms disciplinoms, 
taip pat tiksliųjų mokslų kursams. Kita dalis pasaulietinių leidinių skirta 
platesnei visuomenei. Tai įvairūs statutai, instrukcijos, didaktinė bei gro- 
žinė literatūra, periodika, 

Religinės literatūros išleista 1106 knygos (42 procentai visos produk- 
cijos). Pirmojo spaustuvės leidinio Petro Skargos veikalo „(Už švenčiausią 
eucharistiją“ (Pro sacratissima eucharistia), išėjusio 1576 m. gegužės mėn., 
pratarmėje iškelti svarbiausi spaustuvės uždaviniai — tarnauti kovai prieš 
reformaciją. P. Skarga, Emanuelis de Vega, Martynas Smigleckis, Andrius 
Jurgevičius ir kiti šmaikščia plunksna bandė suniekinti žymiausio refor- 
mato Lietuvoje Andriaus Volano raštus, ruošė dirvą bažnytinei unijai 
su pravoslavais, polemizavo su kitų kontesijų ideoiogais. Poleminė lite- 
ratūra klestėjo XVI-XVII a., kai reformacijos sukeltas abejones tikėji- 
"mo dogmomis norėta atremti teoriškai, o XVIII a. jos jau nedaug, be to, 
ji ir kito turinio — tai istorinės kalvinizmo, protestantizmo ir kitų konie- 
sijų apžvalgos (J. Pošakovskis). Spaustuvė taip pat spausdino teorinę- 
teologinę literatūrą ir leidinius bažnyčios bei gyventojų religinės prak- 
tikos reikalams. 

Ieškoti pažangių elementų akademijos leistoje religinėje-polemipnėje 
literatūroje būtų naivu, ji atstovavo valdančiųjų sluoksnių ir feodalinės 
valdžios politikai. 

Daugiausia leidinių išspausdinta lotynų kalba — beveik pusė produk- 
cijos (1354 vienetai), antroje vietoje — lenkų kalba (1080 vienetų), tre- 
čioje — lietuvių kalba (85 knygos). Be to, spausdinta latvių kalba, taip 
pat graikų, italų, vokiečių, prancūzų kalbomis. Antai akademija spaus- 
dino pirmąsias latviškas knygas — Jurgio Elgerio darbus „Visų metų 
evangelija“ (Evangelia toto anno, 1762), „Dvasinės giesmės“ (Cantiones 
spirituales, 1673), „„Lenkų—lotynų—latvių žodyną“ (Dictionarium Polo- 
no—latino—lotavicum, 1683). Šaltiniuose nurodoma, jog Vilniuje buvo 
spausdinama knygų ir estų kalba, tačiau jų neaptikta, 

Daugumas spaustuvės leidinių buvo parengta vietinių autorių (1794 
leidiniai), pirmiausia akademijos profesorių bei studentų. Kai ką, daž- 
niausiai mokymo priemones, didaktinę, antikinę literatūrą, religinius teo- 
rinius veikalus, perspausdindavo iš kitų spaustuvių leidinių originalo 
kalba arba jų vertimus. 

Akademija pirmoji Lietuvos Didžiojoje Kunigaikštystėje pradėjo 
spausdinti kalendorius ir periodiką. Kalendorius 1737 m. pradėjo leisti 
J. Pošakovskis, jo darbą vėliau tęsė P. Paprockis. Pažymėtinas istorinis- 
politinis kalendorių pobūdis ir tendencija prieš astrologiją. 1760 m. ba- 
landžio mėn. pradėjo eiti pirmieji laikraščiai: „Lietuvos kurjeris“ (Kuryer 
litewski), „Literatūros žinios“ (Wiadomošci literackie), ,„Privilegijuotosios 
žinios“ (Wiadomošci uprzywiliowane); pastarojo pavadinimas vėliau pa- 
keistas į „Užsienio žinias“ (Wiadomošci cudzoziemskie). 1764 m., sustojus 
šiems laikraščiams, iki pat amžiaus pabaigos buvo spausdinami „Vilniaus 
laikraščiai“ (Gazety Wilenskie) su priedais. Tai buvo nauja literatūros 
rūšis, informavusi apie užsienio ir krašto politiką, teikusi žinių iš Lietuvos 
Didžiosios Kunigaikštystės gyvenimo, populiarinusi mokslą. 

Spaustuvės leidiniai būdavo iliustruojami specialiai jiems sukurta gra- 
fika ar puošiami poligrafiškai. Akademijos leidiniuose ryškėja XVI-— 
XVIII a. Lietuvos knygos meno būdingieji bruožai, atskleidžiantys rene- 
sansą ir baroką. 


*7 VUB, i. 13, I. 27—31. 


*8 Skaičius negalutinis. Jis neabejotinai padidėtų, peržiūrėjus Vilniaus spaustuvių leidi- 
nius senose bibliotekose, 

EDUKACINĖS KOMISIJOS ĮKŪRIMAS 
IR MOKYKLŲ PERTVARKYMAS 


ietuvos Didžiosios Kunigaikštystės Vyriausioji mo- 
kykla (Schola Princeps Magni Ducatus Lithuaaiae) 
gyvavo feodalizmo irimo ir kapitalizmo formavimosi 
laikotarpiu. XVIII a. antrojoje pusėje ir Lietuvoje, 
ir Lenkijoje prasidėjo ekonominis pakilimas. Klostan- 
tis Kapitalistiniams santykiams, ūkiniame gyvenime 
4B| ėmė reikštis prieštaravimai tarp naujų gamybinių 
jėgų ir senųjų feodalinių-baudžiavinių gamybinių 
santykių. Atsirado bajorų, suinteresuotų valstybės stiprinimu, taip pat ir 
valstybinių reformų šalininkų, ieškojusių išeities iš „bajoriškos respubli- 
kos“ anarchijos. 

Lenkijoje ir Lietuvoje plito fiziokratų idėjos. Visuomeninės santvar- 
kos idealu fiziokratai laikė žemdirbių visuomenę, kurioje viešpataujanti 
padėtis priklauso savininkų, žemvaldžių, klasei, o ūkis tvarkomas kapita- 
listiniais pagrindais. Nesiverčiantieji žemės ūkiu buvo laikomi bevaise 
klase. Kritikuodami merkantilizmą, fiziokratai teigė, kad tautos turtą 
sudarą ne pinigai, o žemės ūkio produktai. 

Susidomėję fiziokratų pažiūromis ir tikėdamiesi pasididinti pajamas, 
kai kurie Lietuvos dvarininkai ėmėsi palivarkus pertvarkyti į senjorijas. 
Reformomis išgarsėjo Povilas Bžostovskis, savo Merkinės dvare 1769 m. 
panaikinęs palivarkus ir jų Žemę už piniginę rentą išdalijęs valstiečiams. 

Panašias reformas savo dvaruose įgyvendino J. Chreptavičius, I. Ma- 
salskis ir kt. Jeigu jie palivarkų nenaikino, tai bent lažą keitė činšu, 

Ūkinio gyvenimo poslinkiai atsispindėjo ir to meto pažiūrose. Rasei- 
nių dominikonų mokyklos mokytojas I. Šperkevičius, pradedant naujus 
mokslo metus, sakė: „Prekyba yra pagrindas krašto gerovei kelti, amatai 
yra priemonė krašto gerovei palaikyti ir jai plėsti; žemdirbystė — tai 
didelės pastangos surasti žemėje paslėptą turtą, kuris maitina tėvynainius 
ir svetimuosius“!, 





EDUKACINĖS KOMISIJOS IKŪRIMAS 


Jėzuitų ordinui Vakarų Europoje galutinai susikompromitavus ir jė- 
zuitus išvarius iš kelių valstybių, kai kas iš jų atsikraustė į Lietuvą— 
Lenkiją, kur dirbo kolegijose, Vilniaus akademijoje. Bet jau 1773 m. rug- 
sėjo 10 d., posėdžiaujant Žečpospolitos seimui, buvo sužinota apie po- 
piežiaus bulę, kuri skelbė jėzuitų ordino panaikinimą visose valstybėse. 


"VUB, DC 102, I. Šperkevičiaus kalba 1789 m., lapai nenumeruoti. 

Kadangi Žečpospolitoje dauguma koleginių mokyklų ir Vilniaus akade- 
mija priklausė ordinui, tai joms reorganizuoti 1773 m. spalio 14 d. seimo 
nutarimų buvo sudaryta Edukacinė komisija. 

Seimo nutarimo (konstitucijos) įžangoje sakoma, kad, panaikinus jė- 
zuitų ordiną, kuris, remdamasis privilegijomis, valdė didžiąją dalį jau- 
nimo mokymui skirtų kapitalų ir savo žinioje turėjo daugumą mokyklų, 
imamasi tokių priemonių: 

Įkuriama Varšuvoje karaliaus globojama šlėktos jaunimui mokyti ko- 
misija. Į šią komisiją paskirti: Ignas Masalskis, Vilniaus vyskupas; My- 
kolas Poniatovskis, Plocko vyskupas; Andrius Sulkovskis, Gniezno vai- 
vada; Jokimas Chreptavičius, Lietuvos pakancleris; Ignotas Potockis, 
Lietuvos raštininkas; Adomas Čartoriskis, Podolės žemių generolas; And- 
rius Zamoiskis, baltojo erelio ordino kavalierius; Adomas Poninskis, 
Kopanicos seniūnas. Komisijos pirmininku skiriamas I. Masalskis 
(1729— 1794). Jį pavaduoja pirmas iš eilės komisaras. Komisijos kaden- 
cijos laikas nustatomas iki 1780 m. seimo. Seimui suteikiama teisė pa- 
tvirtinti tą pačią komisiją arba įą pakeisti. Komisijos nariui mirus, kara- 
lius skiria naują komisarą. Komisijai priklauso visos akademijos ir 
mokyklos be išimtiesė, 

Edukacinės komisijos, kaip pasaulietiškos organizacijos, pavaldžios 
seimui, įkūrimas sudavė skaudų smūgį senosioms tradicijoms, katalikų 
bažnyčiai, nes ji neteko išimtinės teisės tvarkyti jaunosios kartos moky- 
mą. Mokymo organizavimas ir kontrolė perėjo valstybei. Katalikų bažny- 
čia drauge neteko teisių ir į milžiniškus turtus, į pajamas, kurias davė 
tie turtai. Tuo metu panašios komisijos buvo sudarytos Prancūzijoje, 
Austrijoje ir Prūsijoje. Tačiau tų valstybių komisijoms tvarkyti švietimą 
buvo neįmanoma, nes jų vyriausybės švietimo reikalams maža teskyrė 
lėšų. Tuo tarpu Lietuvoje ir Lenkijoje tie turtai ne perduoti valstybės 
iždui, o iš jų buvo sudarytas fondas, kurio pajamos ėjo mokyklų išlaiky- 
mui. Vadinasi, Edukacinė komisija buvo lyg švietimo ministerija, tvar- 
kiusi visos valstybės mokyklas. Vilniaus akademijai, taip pat kaip ir Kro- 
kuvos universitetui išlaikyti iš Edukacinės komisijos biudžeto 1774 m. 
buvo paskirta 100 000 auksinų“. 

Edukacinei komisijai pirmiausia teko išspręsti du uždavinius: perimti 
jėzuitų turtą ir pertvarkyti švietimo sistemą. Komisija turėjo užtikrinti 
nenutrūkstamą mokyklų darbą, o tai reiškė, jog reikėjo palikti senuosius 
mokytojus ir profesorius. 

Pirmaisiais darbo mėnesiais Edukacinė komisija susipažino su padėti- 
mi mokyklose ir priėjo išvadą, kad visa valstybės švietimo sistema, nuo 
pradinių mokyklų iki akademijų, turi būti reformuota. 

Visą valstybę Edukacinė komisija padalijo į dvi provincijas — Len- 
kijos ir Lietuvos. Lietuvos provincija apėmė ir tas vakarinės Baltarusijos 

mokyklas, kurios po pirmojo padalijimo 1772 m. liko Žečpospolitoje. 
Visoms mokykloms Lietuvos švietimo provincijoje turėjo vadovauti Vil- 
niaus akademija, kuri 1781 m. buvo pavadinta Lietuvos Didžiosios Kuni- 
gaikštystės Vyriausiąja mokykla. Pati Lietuvos švietimo provincija buvo 
padalyta į keturias apygardas: Lietuvos su apygardine mokykla Gardine, 
Žemaičių su apygardine mokykla Kražiuose, Naugarduko su apygardine 
mokykla Naugarduke ir Polesės su apygardine mokykla Brastoje. Apy- 
gardoms pagal nuostatus turėjo vadovauti renkami apygardų rektoriai. 
Joms priklausė vadinamosios paapygardinės mokyklos, kurių buvo apie 
30, ir pradinės mokyklos, vadinamos parapinėmis, kurių etnografinėje 
Lietuvoje buvo apie 200. 


PRADINIS ŠVIETIMAS 


Pradinių mokyklų pertvarkymas, kurį įvykdė Edukacinė komisija, 
daugiausia palietė valstiečius ir apskritai neprivilegijuotuosius. Ligi re- 
formos į valstiečių mokyklas žiūrėta religiniu požiūriu: per jas rūpintasi 
stiprinti religiją. 

XVIII a. pabaigoje, intensyvėjant žemės ūkiui, plačiau naudojant sam- 
domąji darbą, plintant žemės ūkių nuomai, stiprėjant ekonominiams ry- 
šiams su vidaus ir užsienio rinka, reikėjo daugiau šviesių, bent raštingų, 
žmonių ir kaime. 

Edukacinės komisijos parengtose „Taisyklėse parapinėms mokykloms“ 
nurodoma, jog Mokiniai bus mokomi skaityti, rašyti ir aritmetikos. Tai- 
syklės apkarpė dvasininkų teises į mokyklas. $ 6 tiesiog sakoma: „Nors 
klebonai savo lėšomis tas mokyklas išlaiko, tačiau neturės mokytojui 
kitos galios, kaip jo elgesio priežiūrą ir pareigą pranešti apie tai savo 
pavieto mokyklų rektoriui“*. Šias mokyklas tikrinti turėjo kartą per 
metus pavietų, t. y. apygardinės ir paapygardinės, mokyklos. Dvasinin- 
kams buvo palikta teisė padėti mokytojui 2 ir pavaduoti jį su- 
sirgusį. 

Mokykloms liko senasis parapinių mokyklų S ikiasa nes jų tinklą 
buvo numatyta derinti su krašto padalijimu į parapijas. Tačiau mokymo 
turinys jau keitėsi — reformuotos mokyklos turėjo tapti pradinio mokslo 
įstaigomis. Apie religijos dėstymą Taisyklėse nieko nekalbama, tai, J. Kur- 
čevskio nuomone, buvo reakcija prieš seną bažnytinę mokyklą“. 


Ž Volumina Legum, t. 7, Petersburg, 1860, p. 152—153; J. Lewicki, Ustawodawstwo szkol- 
ne za czasow Komisji Edukacji Narodowej, Rosporządzenia, ustawy pedagogiczne i organi- 
zacyjne (1773—1793), Krakėw, 1925, p. 1—3. 

*J. Lewicki, Ustawodowstwo szkolne..., p. 10. 

* Ten pat, p. 17. 

9J. Kurczewski, Wiadomošč o szkolach parafjalnych w djeczji Wiletskiej.— Rocznik 
Towarzystwa Przyjaciot Nauk w Wilnie 1908, Wilno, 1909, t. 2, p. 43. 


8. Vilniaus universiteto istorija, I t. 295 


Negalima sutikti su tais istorikais, kurie Edukacinės komisijos veiklą, 
parengiant mokyklų Taisykles, vadina revoliucija“. Revoliuciniai pakiti- 
mai mokyklų sistemoje galimi tik po socialinės revoliucijos. Iš Edukaci- 
nės komisijos dokumentų ryškėja feodalinės klasinės komisijos pažiūros 
į parapines mokyklas. Nurodant parapinių mokyklų tikslą, Nuostatuose 
rašoma: ,Mokyti prastuomenę tikybos, jų luomo priedermių, taip pat jų 
luomc darbų ir amatų — toks yra šių mokyklėlių tikslas“". 


VIDURINIŲ MOKYKLŲ PERTVARKYMAS 


Edukacinė komisija, pertvarkiusi kolegijas į vidurines mokyklas, Nuo- 
statuose nurodė, jog mokyklose su šešiomis klasėmis (jos buvo daugiau- 
sia apygardinės) mokslas truks septynerius metusš. Penktoji klasė šiose 
mokyklose buvo dvimetė. Paapygardinėse mokyklose buvo įvestos trys 
dvimetės klasės. Mokslas jose turėjo trukti šešerius metus. 

Paapygardinių mokyklų tinklą 1783 m. Edukacinė komisija pakeitė: 
uždarė 7 mokyklas dėl mažo moksleivių skaičiaus. Tose mokyklose mo- 
kėsi vos po kelias dešimtis vaikų“. 

Moksleivių naujose Lietuvos provincijos mokyklose per dešimtį metų 
(1781— 1792) padaugėjo du tris kartus; itin daug jų buvo Vilniaus paapy- 
gardinėje mokykloje — 576 moksleiviai 1791 m. Tai galima paaiškinti 
tuo, kad Vilniuje buvo Vyriausioji mokykla. Tėvai, galvodami vaikus 
leisti mokytis toliau, siųsdavo juos į Vilniaus paapygardinę mokyklą, 
vildamiesi, kad iš jos bus lengviau, negu iš kitų, įstoti į Vyriausiąją 
mokyklą. 

Vidurinėse mokyklose daugumą moksleivių sudarė bajorų vaikai, 
tačiau, kaip matyti iš Balstogės mokyklos pirmos klasės 1793 m. atsiųsto 
Lietuvos Vyriausiajai mokyklai sąrašo, kur iš 73 moksleivių 24 bųvo 
valstiečių ir 12 miestiečių vaikų!?, nemaža būdavo ir ne bajoriškos kil- 
mės mokinių. Pavyzdžiui, Gardino mokykloje 1789 m. iš 218 moksleivių 
48 buvo miestiečiai!!, o Kretingos mokykloje bajorų vaikai tesudarė 
mažumą!*. 

Kilmė atsispindėjo ir moksleivių tarpusavio santykiuose. Virbalio mo- 
kykloje 1787/88 mokslo metais pastebėta, kad iš bajorų kilusieji tyčiojasi 
iš savo bendramokslių, prikišdami jiems „niekingą kilmę“!š. Šioje mo- 
kykloje bajoraičiai, reikšdami panieką savo prižiūrėtojams „direkto- 
riams“, skiriamiems iš neturtingesniųjų, netgi atsisakydavo drauge su 
Jais Mokytis. 2 

MATEMATIKOS IR GAMTOS MOKSLAI 
MOKYKLOSE 


Reformuotose mokyklose nebuvo mokytojų, baigusių mokslus pagal 
naująją mokymo programą. Todėl svarbiausias žinių šaltinis ne tik moks- 
leiviams, bet ir mokytojams tebebuvo vadovėlis. Senosios mokyklos tokių 
vadovėlių neturėjo!*. Tai patvirtina ir generalinių vizitatorių pranešimai 
Vyriausiajai mokyklai, kuriuose sakoma, kad mokytojai turį daug darbo, 
dėstydami šias disciplinas, nes, patys mokydamiesi, nebuvo susidūrę su 
tais mokslais!?, 

Naujiems vadovėliams parašyti Edukacinė komisija 1775 m. paskelbė 
konkursą, kuris susilaukė didelio pasisekimo. Susipažinus su atsiųstais 
vadovėlių prospektais, buvo nutarta prašyti Ženevos mokyklos matemati- 
kos dėstytoją Simoną Liujerą parašyti matematikos vadovėlius. 

S. Liujero aritmetikos vadovėlyje, kainavusiame vieną auksiną (žąsis 
tuo metu kainavo taip pat vieną auksiną, višta — 15 grašių), yra žinių ne 
tik apie keturis aritmetikos veiksmus, paprastąsias ir dešimtaines trup- 
menas, procentus, bet taip pat ir apie matus bei svorius, vartojamus ir 
Žečpospolitoje, ir užsienyje. 

To paties autoriaus geometrijos vadovėlyje kalbama apie plokštumos 
figūras, apie paviršiaus matavimus, skaičiaus kėlimą kvadratu, kvadrati- 
nes šaknis, kvadratų sudėtį ir atimtį. Remiantis geometrine proporcija, 
figūrų panašumu, logaritmų ir trigonometrijos pagrindų žiniomis, vado- 
vėlyję mokoma pritaikyti geometriją matavimams. Mat, nuo 1781 m. 
įsigaliojo karaliaus potvarkis, kuriuo prisiekusiųjų matininkų vardas su- 
teikiamas tik Edukacinės komisijos mokyklų absolventams, gavusiems po 
specialaus egzamino Komisijos pažymėjimą, leidžiantį verstis šia pro- 
tesija. 

Reikalas ruošti matininkus Edukacinei komisijai iškilo dėl Žemės per- 
matavimų, sudarant dvarų inventorius ir vykdant 'seniūnijų liustracijas. 


55, Tync, Komisja Edukacji Narodowej (Pisma komisji i o komisji), Wybėr žrodel, 
Wroctaw, 1954, p. LVI. 

" Ten pat, p. 699, 

Š Ten pat, p. 661. 


S VUB, DC 90, D. Pilchovskio 1783 m. pranešimas apie mokyklas, 1. 26—27. 
'0 VUB, DC 102, Balstogės mokyklos 1793 m. pranešimas Lietuvos Vyriausiajai mokyk- 
lai, lapai nenumeruoti. 


1! VUB, DC 99. Pranešimai apie Gardino apygardos mokyklas, I. 4—22. 
!2 VUB, DC 88, 1782 m. G. Piramovičiaus pranešimas apie mokyklas, 1. 29. 
8 VUB, DC 93. J. Erdmano 1788 m. pranešimas apie mokyklas, L. 23. 


55 MJ. Fierich, Nauki rolnicze w szkotach šrednich Komisji Edukacji Narodowej, Krakow, 
1950, p. 65. 


5 Ten pat, p. 44. 

Sparčiai didėjant dirbamos žemės plotams, reikėjo jų apskaitos (net pa- 
gal rūšį) ir išmatavimų. Tačiau čia iš karto susidurta su sunkumais. Lie- 
tuvos ir Lenkijos valstybė, neturėdama vieningos vidaus rinkos, neturėjo 
ir vienodų matų. Todėl, nustatant ilgio ir svorio matus matematikos va- 
dovėliams, teko daug vargti. Vilniaus pijorų kolegijos rektorius K. Nar- 
butas ir Edukacinės komisijos narys J. Chreptavičius ėmėsi palyginti 
Lietuvos, Lenkijos ir užsienio ilgio ir svorio matus. Taigi Edukacinei ko- 
misijai rūpėjo, kad moksleiviai mokyklos žinias galėtų pritaikyti gy- 
venime, 

Logikos vadovėlį, I. Potockio prašymu, parašė Prancūzijos Akademijos 
narys E. Bono de Kondiljakas. Kondiljako teiginys, jog kiekvienas reiš- 
patikrinamas patyrimu, paneigė senąjį aiškinimą, kuriame dvasios savy- 
bių ir pažinimo procesas nušviečiamas tik spekuliatyviškai. E. Kondilja- 
kas aiškino, kad visų protinių operacijų, suvokimų ir abstrakcijų šalti- 
nis — jutimai, kurie atsirandą, daiktui veikiant jutimo organus!“, 

Mąstymo proceso stebėjimas leidžiąs suprasti tiesas, pagal kurias šis 
procesas vykstąs. Pagrindinis tokio mąstymo būdas esąs analizė: „[...] 
protas suskaldo objektą į dalis, kad jį vėl iš naujo sudėtų“!'. Tai rodo, 
kad E. Kondiljakas nepaneigė sintezės mąstymo procese. Tačiau sintezė, 
pasak jo, esąs antrinis reiškinys, sąlygojamas analizės, kaip mąstymo 
pagrindo. 

E. Kondiljako vadovėlio pažangi reikšmė ta, kad mąstymo pagrindu 
jis ėmė pojūčius kaip materialaus pasaulio atspindį, o teoriją siejo su 
praktika, reikalavo, kad kiekvienas teorinis teiginys būtų praktikos 
patvirtintas. Tai priešinga senajai scholastinei sistemai, besiremiančiai 
dogmomis ir autoritetais. 

Fizikos vadovėlį parašė kadetų korpuso matematikos ir fizikos pipie- 
sorius Mykolas Hubė. Jo „Fizikos įvadas“"* skyrėsi nuo kitų gamtos 
mokslų vadovėlių tuo, kad autorius apėjo religines problemas ir nieko 
neužsiminė apie „antgamtinę“ fizinių reiškinių kilmę, apie gamtos kūrėją 
dievą. Galima drąsiai pasakyti, kad vadovėlis buvo jau visai pasaulie- 
tiškas. 

Botanikos ir zoologijos vadovėlius parašė Kristoforas Kliukas. Au- 
torius kritiškai vertino Linėjaus ir Džono Rėjaus sistemas ir priėjo išva- 
dą, kad geriausia būtų suderinti šių abiejų sistemų stipriąsias puses!“ 
Vadovėlio priede aprašomi herbarijaus tvarkymo būdai ir nurodoma, 
kaip vartoti žoles. 

Zoologijos vadovėlyje K. Kliukas, kalbėdamas apie gyvulių klasifika- 
ciją, kritikavo Aristotelio sistemą ir rėmėsi Linėjaus klasifikacija, pažy- 
mėdamas, kad vadovėlyje mokykloms jis apžvelgsiąs tiktai paviršutines 
gyvulių žymes, kurios sudaro klasifikacijos pagrindą, nes gilesnis nagri- 

nėjimas — tai aukštesnių studijų reikalas. Žinduolių klasei autorius ne- 
abejodamas priskyrė ir žmogų, stovintį gamtos viršūnėje, aukščiau už 
„visus gyvulius“??, 

Botanikos ir zoologijos profesorius Stanislovas Bonifacas Jundzilas 
savo atsiminimuose iš mokytojavimo metų rašė, kad vienuoliai buvę 
nusistatę prieš gamtos 1mokslų vadovėlius mokyklose, o „pijorai atkakliai 
piktinosi“ šia disciplina*!. Tai patvirtina ir generalinių vizitatorių prane- 
šimai Lietuvos Vyriausiajai mokyklai*?. 

Dėstant organinę gamtą, moksleiviai būdavo supažindinami su krašto 
augalais ir gyvuliais. Kai kurios mokyklos turėjo savo botanikos sodus, 
gamtos kabinetus; generaliniai vizitatoriai paprastai žavėjosi Naugarduko 
mokyklos gamtos kabinetu. Norėdama papildyti Vyriausiosios mokyklos 
gamtos kabinetą, Edukacinė komisija 1789 m. nutarė Naugarduko mokyk- 
los gamtos kolekcijas pervežti į Vilnių?s, 

Po Lietuvos prijungimo prie Rusijos (1795 m.) įkurta nauja Lietuvos 
Edukacinė komisija savo atsišaukime į mokyklas nurodė, kad mokyklose“ 
būtų vartojami išleistieji Komisijos vadovėliai ir laikomasi senųjų pro- 
gramų. Naujoji Komisija iki pat 1803 m. švietimo reformos neišleido nė 
vieno naujo vadovėlio. 

Gamtos mokslų dėstymas veikė žmonių pažiūras. Mokyklose ėmė 
įsigalėti atšalimas nuo bažnyčios, pasauliečiai mokytojai nedalyvaudavo 
pamaldose, reikšdavo abejonių dievo visagalybė. Lietuvos Vyriausiosios 
mokyklos profesoriai, Edukacinės komisijos generaliniai vizitatoriai ieš- 
kojo atšalimo priežasčių. Paprastai dėl to buvo kaltinami mokytojai. Mo- 
kytojai savo pavyzdžiu, be abejo, veikė mokinių pažiūras, bet kur kas- 
didesnės reikšmės auklėtiniams bus turėjęs taip pat gamtos mokslų įve- 
dimas į mokyklas. 

Edukacinės komisijos pastangos supasaulietinti mokyklą, įvedant į jų 
programą tiksliuosius ir gamtos mokslus, ir pastangos šiems mokslams 
suteikti taikomųjų mokslų pobūdį, buvo glaudžiai susijusios su mokyklų 
mokslinio lygio kėlimu. Plečiant moksleivių žinias gamtos mokslų srityje, 
buvo griaunamas bažnyčios autoritetas ir įtaka, o kartu pakertama ir jos 


16 E. Condillac, Logika czyli pierwsze zasady sztuki myšlenia, Krakėw, 1952, p. 49—57, 
* Ten pat, p. 21. 
„8 M. J. Hube, Wstep do fizyki dla szkė! narodowych, Warszawa, 1783. 

"K. Kluk, Botanika dla szkėt narodowych, Wilno, 1787, p. 162. 

2 K. Kluk, Zoologia czyli zwierzętopismo dla szkė! narodowych, Warszawa, 1789, p. 273. 

2! S. JundziH, Pamietniki žycia ksiedza Stanistawa JundziHa— Archiwum do Dziejėow 
Literatury i Ošwiaty w Polsce, 1914, t. 13, p. 46. 

22 VUB, DC 82; J. Jaksos 1789 m. pranešimas apie mokyklas, 1. 42; DC 88, G. Piramovi- 
čiaus 1782 m. pranešimas apie mokyklas, 1. 21, 30. 


2? VUB, DC 33; Edukacinės komisijos nurodymai Lietuvos Vyriausiajai mokyklai 
1789—1795 m., L. 15. 

valdžia. Dėl to vienuoliai nenorėjo įsileisti į savo mokyklas gamtos ir 
tiksliųjų mokslų, steigė mokyklas be Edukacinės komisijos žinios, dėsty- 
dami senoviškai. 

Reikia atsiminti, jog Edukacinės komisijos nariai buvo magnatai arba 
iš pasiturinčios šlėktos. Todėl suprantama, kad jie pirmiausia rūpinosi 
šlėktiškojo jaunimo mokymu, vidurinių mokyklų sutvarkymu. Šlėktai 
tokios mokyklos visai užteko, dauguma jos ir nesiekė studijų aukštojoje 
mokykloje, nebent materialinė padėtis vertė pasirinkti gydytojo, teisinin- 
ko, mokytojo specialybę ar tapti dvasininku. 


UNIVERSITETO REFORMOS 


UNIVERSITETAS 1773—1782 M. 


e) kademija, perėjusi Edukacinei komisijai, pirmaisiais 


2 


metais tvarkyta pagal nurodymus iš Varšuvos. Vil- 
| niaus alma mater neturėjo nei aiškaus mokymo pla- 
no, nei nustatytų specialybių. 

Kaip pastebėjo I. Šibiak, patys akademijos pro- 
fesoriai bandė reorganizuoti mokyklos darbą, pri- 
taikyti jį naujiems reikalavimams. 1773 m. rugsėjo 
|22 d. jie parengė reformų projektą!— pirmąjį va- 
riantą, o antrasis buvo parengtas 1773 m. gruodžio 21 d.* Jame sakoma, 
jog reikią atsisakyti tuščių spekuliacijų ir gilintis į gamtos mokslus ne 
tik protui apšviesti, bet ir praktinei veiklai. Didelę reikšmę kraštui 
turėtų geometrijos, mechanikos, geografijos, kalnakasybos bei ekonomi- 
kos žinių skleidimas ir jų taikymas gyvenime“. 

Projekte parodytas domėjimasis gamtos mokslais netrukus buvo ifntas 
įgyvendinti. Jau 1774 m., Edukacinei komisijai pritarus“, susitarta dėl pir- 
mųjų medicinos specialybių dėstytojų, Mykolo Renjė ir Jokūbo Briotė, 
darbo akademijoje. 

Be to, profesorius Juozapas Mickevičius, poeto Adomo Mickevičiaus 
giminaitis, suorganizavo eksperimentinės fizikos katedrą ir kabinetą", 
populiarino technikos laimėjimus, konstravo prietaisus amatininkų dar- 
bui palengvinti". 

Pertvarkant akademijos darbą, visą laiką jautėsi ir Edukacinės ko- 
misijos pirmininko I. Masalskio įtaka. Pirmiausia 1774 m. buvo pakeistas 
rektorius Antanas Skorulskis, vietoj jo paskiriant I. Masalskiui artimą 
Ignotą Žabą, kuris šias pareigas ėjo iki garsiosios 1777 m. Juozapo Vi- 
bickio vizitacijos. J. Vibickis akademijos vizitacijos akte konstatavo, kad 
„Mokymas arba blogai sutvarkytas, arba visiškai apleistas, 0 pajamos 

smarkiai iššvaistytos“/. J. Lechicka studijoje apie J. Vibickį tvirtina, jog, 
vizituodamas akademiją, jis kartu ją reformavoš. Tačiau iš cituotų J. Vi- 
bickio atsiminimų matyti, jog jam buvo patikėta tik patikrinti mokyklų 
būklę, bet ne reformuoti jas. Po J. Vibickio vizitacijos I. Masalskiui teko 
pasitraukti iš Komisijos, o I. Žabai — iš rektoriaus posto. Į pastarojo 
vietą Edukacinė komisija paskyrė Žaną Ševaljė. Mykolo Balinskio tvirti- 
nimu, akademijos reikalais po to ėmė rūpintis Edukacinės komisijos na- 
rys J. Chreptavičius (1729—1812)?, 

Greičiausiai, remdamasi J. Vibickio vizitacijos metu surinkta medžia- 
ga ir Krokuvos akademijos reformų patirtimi, Edukacinė komisija 1778 m. 
ėmėsi reorganizuoti ir Vilniaus akademiją. Pirmiausia nuo jos atskyrė 
retorikos, poetikos ir kitas klases, kurias sujungė į vidurinės mokyklos 
tipo vaivadijos mokyklą. Taigi akademijoje liko tik aukštosios mokyklos 
dalykai. 

Vykdant šias reformas, mirė Ž. Ševaljė. Naujuoju rektoriumi Komi- 
sija paskyrė Martyną Počobutą. J. Chreptavičius įpareigojo jį parinkti 
kandidatų profesūrai!?. Surasti Lietuvoje tiksliųjų ir gamtos mokslų spe- 
cialistų aukštajai mokyklai buvo nelengva. Gamtos istorijos katedrą 
M. Počobutas pasiūlė Gardino medicinos mokyklos dėstytojui Žanui Ema- 
nueliui Žiliberui!!, o medicinos kolegiją ir medicinos teorijos bei anato- 
mijos dėstymą — S, Biziui, pažadėdamas pastarajam per metus 10 tūks- 
tančių auksinų'?. | 

Kartu su naujomis medicinos katedromis buvo organizuojamos ir 
teisės katedros. 1780 m. prigimtinės teisės katedrą Edukacinė komisija 
pavedė J. Stroinovskiui!š, 1781 m. romėnų teisės katedrą gavo B. Sirutis, 
o krašto teisės katedrą — M. Olechovičius!“, 


"I. Szybiak, Szkolnictwo Komisji Edukacji Narodowej w Wieikim Księstwie Litews- 
kim, p. 45. 

ŽVUB, DC 57; Lietuvos Vyriausiosios mokyklos raštai Edukacinei komisijai 1772— 
1775 m., 1. 28—29. 

3 VUB, DC 57; Įvairūs Lietuvos Vyriausiosios mokyklos raštai, 1. 8. 

Ę *T. Wierzbowski, Komisya Edukacyi Narodowej 1773—1794, t. 3, zesz. 39, Warszawa, 

1714, p. 43. 
Ša Mio DC 23, Lietuvos Vyriausiosios mokyklos fizikos kabineto aprašymas 1773— 

m., 1. 2. 

ŠJ. Bieliūski, Stan nauk matematyczno-iizycznych za czasow Wszechnicy Wilenskiej.— 
Prace mMatematyczno-fizyczne, 1890, t. 2, p. 124. 

"J. Wybicki, Pamietniki Jozefa Wybickiego, t. 2, Warszawa-Krakow, 1907, p. 53. 

Š J. Lechicka, Jėozei Wybicki, Torun, 1962, p. 117. 

? M. Balinski, Dawna Akademia Wilenska, p. 254—255. 

10 Ten pat, p. 255, 

!! Ten pat, p. 258. 

12 Ten pat, p. 259 ir J. Bielinski, Universytet Wilenski (1579—1831), t. 2, p. 12, 

18 M. Baliūski, Dawna Akademia Wilenska, p. 257—258. 

U J. Bieliūski, Universytet Wilenski, t. 2, p. 13. 

Sunkiau vyko fizikos mokslų kolegijos organizavimas. 1780 m. M. Po- 
čobutas pakvietė M. Tomašauską dėstyti algebros kurso!?, 1781/82 mokslo 
metais taikomąją matematiką dėstė T. Kundzičius, eksperimentinę fizi- 
ką — J. Mickevičius ir astronomiją — Andrius Streckis!“. Kitais metais 
kolegijoje Pranciškus Norvaiša pradėjo skaityti ir aukštosios matemati- 
kos kursą!!, 

Taigi 1782 m. Lietuvos Vyriausiojoje mokykloje jau beveik visiškai 
susiformavo trys kryptys: fizikos, medicinos ir teisės dalykų. Tačiau to- 
kie dalykai, kaip chemija ir kai kurios matematikos disciplinos, nebuvo 
dar dėstomos, nes trūko profesorių. 

Be pedagoginio, profesoriai dirbo ir mokslinį teorinį darbą. M. Počo- 
butas ir A. Streckis organizavo astronominius stebėjimus, Ž. Žiliberas 
tyrinėjo Lietuvos florą. Darbų rezultatus mokslininkai apibendrino išleis- 
tuose darbuose!č, 

Tačiau dauguma profesorių buvo linkę į praktinį mokslo žinių taiky- 
mą gyvenime, ypač, kad šia linkme jų darbą skatino ir J. Chreptavičius, 
savo požiūrį į aukštąją mokyklą išdėstęs laiške Vyriausiosios mokyklos 
rektoriui!?. Jis rašė, jog aukštosios mokyklos profesoriai turį aiškinti 
žmonėms mokslo žinių svarbą krašto ekonominiam kilimui, visuomenės 
moralei. Vyriausioji mokykla turinti rūpintis ir patriotiniu jaunųjų pi- 
liečių auklėjimu, be to, aktyviai dalyvauti krašto gyvenime, padėti spręs- 
ti sunkias problemas, stengtis, kad būtų apsišvietusių žmonių. Žymiausie- 
ji profesoriai negalį apsiriboti vien universitetu, jie turį organizuoti 
paskaitas visuomenei, spausdinti savo darbus, rūpintis, kad mokslas būtų 
suprantamas eiliniam piliečiui?“, 

Apie universiteto reformas, pradedant 1781/82 mokslo metus, kalbėjo 
ir Vyriausiosios mokyklos sekretorius Kazimieras Naruševičius. Jo nuo- 
mone, naujasis Vyriausiosios mokyklos „studijų planas“, įvedus medici- 
nos, gamtos ir teisės mokslus, atitinkąs geriausių Europos univerktetų 
organizaciją. Sekretorius taip pat užsiminė, jog dalis visuomenės reiš- 
kianti nepasitenkinimą dėl gamtos mokslų dėstymo. Todėl, kreipdamasis 
į profesorius, studentus ir svečius, K. Naruševičius nurodė, kad gamtos 
mokslų plitimas krašte turi jau tradicijas, kuriomis Vyriausiosios mokyk- 
los reformos ir rėmėsi. Kalbėtojas iškėlė mintį, jog „daugelio mokslo 
sričių, kurias laikome naujomis ir svetur kilusiomis, pradininkais buvo 
mūsų protėviai“. Paaiškinęs reformų reikšmę, jis teigė, jog jų sėkmę 
nulems tai, kiek Vyriausiosios mokyklos žinios bus taikomos praktikoje 
ir kiek jos padės gerinti gyvenimą. 

EDUKACINĖS KOMISIJOS 1783 M. NUOSTATAI 
IR JŲ ĮGYVENDINIMAS 


Aukštųjų mokyklų reformą Edukacinė komisija patvirtino 1763 m., 
išleisdama mokyklų nuostatus. Juose buvo aptartas, be aukštųjų, ir že- 
mesniųjų Mokyklų darbo turinys, Pirmuosiuose penkiuose nuostatų sky- 
riuose išdėstyti pagrindiniai teiginiai, nusakantys vyriausiųjų mokyklų 
veiklą: pirmajame skyriuje buvo aptariamos mokyklų darbuotojų teisės; 
antrajame, pavadintame „Vyriausiosios mokyklos“, — apibūdinta aukštųjų 
mokyklų vidinė organizacija; trečiajame — nustatoma aukštųjų mokyklų 
katedrų užėmimo tvarka; ketvirtajame — kalbama apie mokyklų darbo 
tikrinimą ir penktajame — aptariamas pasauliečių mokytojų rengimas. 

Nuostatai pripažino vyriausiosioms mokykloms privilegijas, kurios bu- 
vo suteiktos karalių ir seimų patvirtintos, jei jos neprieštaravo Eduka- 
cinės komisijos teisėms. Be administracinių ir didaktinių funkcijų, aukš- 
tosicms mokykloms buvo siūloma organizuoti mokslinį tiriamąjį darbą ir 
mokslo žinių populiarinimą visuomenėje. Pažymėtina, kad šių uždavinių 
neribojo jokie biurokratiniai nurodymai, viskas buvo palikta pačių pro- 
fesorių iniciatyvai. Edukacinės komisijos reikalavimai organizuoti aukš- 
tojoje mokykloje Mokslinį darbą ir populiarinti mokslo žinias visuome- 
nėje buvo nauji ir pažangūs. 

Vyriausiajai mokyklai, be rektoriaus, vadovavo dar du fizikos ir 
moralės mokslų kolegijų, anksčiau vadintų fakultetais, pirmininkai. Ta- 
čiau tikroji valdžia aukštojoje mokykloje priklausė vyriausiosios mo- 
kyklos tarybai. Jos posėdžiuose turėjo būti sprendžiami visi aukštosios 
mokyklos organizaciniai klausimai ir mokslo raidos, turto tvarkymo bei 
vadovavimo žemesniosioms mokykloms problemos. Vyriausiosios mo- 
kyklos tarybą sudarė rektorius, kolegijų pirmininkai ir profesoriai. Svars- 
tant mokslines problemas, turėjo dalyvauti visi viceprofesoriai, o spren- 
džiant ką iš ekonomikos — dar rektoriaus teismo raštininkas ir 
universiteto archyvo tvarkytojas. Pastarasis turėjo tik patariamojo balso 
teisę. Sprendžiama buvo balsų dauguma. Posėdžių dienotvarkę privalėjo 
parengti ir paskelbti tarybos sekretorius, tačiau kiekvienas profesorius 
turėjo teisę ją papildyti, jei jam pritardavo trys tarybos nariai. Tarybos 
narių pageidavimu balsavimas galėjo būti slaptas arba viešas. 


I5 J, Bieliūhski, Stan nauk matematyczno-fizycznych, p. 19—-20, 
15 f. Szybiak, Szkolnictwo Komisji Edukacji Narodowej, p. 54. 
V T. Wierzbowski, Komisja Edukacji Narodowej, p. 110. 
Iš J. Lewicki, Bibliografia drukėw odnoszących się do Komisyi Edukacyj Narodowej, 
pierwszego w Europie Ministeryum Ošwiaty, Lwėw, 1908, p. 40, 
53 IS VUB, DC 30, Edukacinės komisijos raštai Lietuvos Vyriausiajai mokyklai 1781— 
4 m., L, 5, 
20 I. Szybiak, Szkolnictwo Komisji Edukacji Narodowej, p. 55, 

Be vyriausiosios mokyklos tarybos posėdžių, nuostatai numatė kai 
kurių klausimų svarstymą mokyklos kolegijų narių susirinkimuose. 

Rektorius, kolegijų pirmininkai ir vyriausiosios mokyklos sekretorius 
buvo renkami vyriausiosios mokyklos taryboje, tačiau tvirtino juos Edu- 
kacinė komisija; ji taip pat teikė paskyrimų diplomus profesoriams, 
viceproiesoriams ir aukštiesiems valdininkams, tikrino vyriausiųjų mo- 
kyklų darbą. Jos privalėjo kiekvienais metais pristatyti Komisijai darbo 
ataskaitas. Vyriausiosios mokyklos savo ruožtu tikrino žemesniųjų mo- 
kyklų — apygardinių, paapygardinių ir parapinių — darbą. Tikrino pa- 
prastai generaliniai vizitatoriai, kurie buvo renkami arba vyriausiosios 
mokyklos rektoriaus skiriami iš profesorių. Rektoriui priklausė ir visų 
mokyklų darbuotojų jurisdikcija. 

Fizikos mokslų kolegijoje buvo dėstoma astronomija, aukštoji matę- 
matika (grynoji ir taikomoji), fizika, chemija, gamtos mokslai, medicinos 
mokslai, aritmetika, geometrija ir mechanika; moralės mokslų kolegijo- 
je — dogmatinė ir moralinė teologija, Šventasis raštas, bažnyčios istorija, 
retorika ir literatūra, Pažymėtina, kad nedėstyta filosofija, viena iš pa- 
grindinių disciplinų akademijoje. Nurodytų dalykų skaičius nebuvo 
galutinis. Pavyzdžiui, fizikos mokslų kolegijoje, nors nuostatuose ir ne- 
buvo numatyta, 1775/76 m. buvo įvesti architektūros ir piešimo kursai, 
1793 m. imta dėstyti taikomoji mechanika, o 1799 m.— topogratija. Ta- 
čiau naujų katedrų atidarymui kai kada prieštaraudavo vyriausiosios 
mokyklos vadovai. Pavyzdžiui, architektūra kurį laiką dėstyta jau aka- 
demijoje. Bet disciplinos dėstytojai, matyt, nedaug žinių teduodavo savo 
studentams, nes, mokslus baigę, jie kokiais geresniais darbais nepasižy- 
mėjo. Didesnių architektūros darbų autoriai Lietuvoje dažniausiai buvo 
užsieniečiai. Architektūros katedra buvo įsteigta tik po akademijos per- 
organizavimo. Ligi tol architektūra nelaikyta net mokslu, į ją žiūrėta kaip 
į naudingą amatą, kuriam reikia patyrimo. „ 

Martynas Počobutas rektoriumi išbuvo apie dvidešimt metų (nuo 
1780 m.). Moralės mokslų kolegijos pirmininkų Edukacinė komisija 
paskyrė prof. Dovydą Pilchovskį“!, o fizikos mokslų — artimą rektoriaus 
bendradarbį, astronomą Andrių Streckį, nepaisant to, kad profesoriai 
užsieniečiai pirmininku siūlė patologijos ir medicinos praktikos proteso- 
rių vengrą Juozapą Langmajerį?*, | 

Plėsdama dėstomuosius dalykus, Edukacinė komisija buvo priversta 
rūpintis ne tik dėstytojais, bet ir mokslo bei mokymo priemonėmis. Dėl 
to medicinos profesorius M. Renjė buvo pasiųstas į Paryžių, o astrono- 
mas A. Streckis — į Londoną. Gavus ko reikia, susidarė sąlygos Vyriau- 
siajai mokyklai tapti ne tik mokymo, bet ir mokslo įstaiga. Tačiau, plės- 
dama savo veiklą, mokykla susidurdavo su finansiniais sunkumais. Be 
jų, atsirado nesusipratimų ir su bažnytine Vilniaus valdžia. Mat, pakvie- 

tus pasauliečių medicinai, biologijai ir kitiems dalykams dėstyti, Vyriau- 
sioji mokykla vis daugiau vadavosi iš dvasininkijos globos. Tokioms 
tendencijoms pasipriešino Vilniaus vyskupas I. Masalskis ir kapitula, 
1783 m. Edukacinės komisijos nuostatai paskelbė vadinamojo akademi- 
nio luomo sudarymą. Šiam luomui priklausė Krokuvos ir Vilniaus vy- 
riausiųjų mokyklų, taip pat vidurinių mokyklų dėstytojai ir kandidatai, 
Jiems buvc užtikrinta autonomija, nepriklausomumas nuo valdžios orga- 
nų, išskyrus Komisiją, visų vadovaujančių pareigūnų renkamumas. Aukš- 
čiausiu akademinio luomo teisėju buvo Vyriausiosios mokyklos rekto- 
rius2ė. Taigi Vilniaus Vyriausioji mokykla iš dvasininkų jurisdikcijos išsi- 
vadavo, tačiau nesutarimai su Vilniaus vyskupu nesibaigė. Mat, mokykla 
pritarė komisijos reikalavimui sujungti teisės dalykų katedras su teolo- 
gijos katedromis į vieną moralės mokslų kolegiją. Tarybos nuomone, 
nėra reikalo organizuoti atskiros teologijos kolegijos, kuri galėtų duoti 
pretekstą vyskupui kištis į mokyklos reikalus?*. I. Masalskis, reikalauda- 
mas atskiros teologijos kolegijos, rašė Edukacinės komisijos pirminin- 
kui M. Poniatovskiui: „Jeigu teologijos katedros bus visiškai nepriklau- 
somos nuo vyskupo, tai gali kilti nesusipratimų |[..|. Noras išsiskirti 
lengvai. gali paskatinti teologijos dėstytojus ieškoti savo Moksle naujų 
atradimų. Tokie norai, kituose moksluose girtini, teologijoje yra labai 
pavojingi"? 

Nepaisant I. Masalskio būgštavimų, teologijos katedros liko moralės 
mokslų kolegijoje, kurioje Vilhelmas Kalinskis dėstė katalikų bažnyčios 
istoriją ir moralinę teologiją, o Mykolas Karpavičius — dogmatinę teolo- 
giją. Vyskupo pastangos išlaikyti Vyriausiąją mokyklą bažnyčios val- 
džioje baigėsi nesėkmingai. 


PIRMŲJŲ MOKYTOJŲ PASAULIEČIŲ 
RENGIMAS 


Edukacinei komisijai pertvarkius vidurinių mokyklų programas, rei- 
kėjo mokytojų, galinčių dėstyti gamtos ir tiksliuosius mokslus. Kai kurie 
autoriai teigia, jog jų rengimas ir buvęs pagrindinis Vyriausiosios mo- 
kyklos tikslas?. 1777 m. Komisijos vizitatorius J. Vibickis, aplankęs, be 


2! Ksiega pamiątkowa ku uezczeniu CCCL rocznicy založenia i X wskrzeszenia uniwersy- 
tetų Wilenskiego, t. 1, p. 85. 

2 A. Jobert, La commission d'ėducation nationale en Pologne (1773—1794), Paris, 
1941, p, 285, 

2 S, Tync, Komisja Edukacji Narodowej, p. 575. 

2 J. Sniadecki, Korespondencja Jana ŠSniadeckiego. Listy z Krakowa, t. 1 (1780 —1787), 
Krakow, p. 296. ž | 

2 I, Szybiak, Szkolnictwo Komisįi Edukacji Narodowej, p. 66. 

26 Ten pat, p. 182—193, 

akademijos, Kauno, Merkinės ir Gardino mokyklas, pranešė, kad eksjė- 
zuitai nesugebą ar nenorį prisitaikyti prie naujos mokyklų programos. 
Reikėjo kitų mokytojų. Juos rengti Vyriausiojoje mokykloje imta nuo 
1783 m. 

Tais metais į mokyklą buvo priimti aštuoni žmonės, kurie, baigę stu- 
dijas, turėjo tapti mokytojais. Mokytojai ruošti iki 1797 m., ir per tą 
laiką mokėsi 68 studentai pasauliečiai. Studentai galėjo pasirinkti moky- 
mo kryptį, tačiau mokykla nurodydavo, kurias paskaitas reikėjo būtinai 
lankyti. Visam šiam darbui vadovavo prigimtinės ir tautų teisės profeso- 
rius J. Stroinovskis. 

Jau pats Edukacinės komisijos įsteigimas buvo smūgis neribotai baž- 
nyčios kontrolei mokykloje. Gamtos ir tiksliųjų mokslų įvedimas — kitas 
didelis žingsnis bažnyčios įtakai mažinti, o mokytojų rengimas Vyriau- 
siojoje mokykloje dėjo pagrindą buvusių mokytojų dvasininkų keitimui 
pasauliečiais. Nuostatai vis dėlto minėjo būsimųjų mokytojų dievobai- 
mingumą, pamaldumą; apie visiškai pasaulietišką mokymą XVIII a. pa- 
baigoje Lietuvos ir Lenkijos valstybėje nebuvo ko ir galvoti. Tačiau pa- 
sauliečių mokytojų ruošimas aukštojoje mokykloje, kurioje jie mokyti 
mąstyti ir kritiškai vertinti, dėstyti gamtos ir tiksliuosius mokslus, ardė 
bažnyčios pagrindus jaunosios kartos auklėjime. į 

Baigę Vyriausiąją mokyklą, nauji mokytojai vykdavo į Edukacinės 
komisijos išlaikomas mokyklas. 1782/83 mokslo metais visų 19 Komisijos 
išlaikomų vidurinių mokyklų mokytojai dar buvo dvasininkai, daugiau- 
sią eksjėzuitai. Po dešimties metų jose iš 52 mokytojų 28 (52 proc.) jau 
buvo pasauliečiai, 1796 m. iš 56 mokytojų — 26 (47 proc.) pasauliečiai. 
Daugėjant mokytojų pasauliečių, keitėsi mokymas. Pasauliečiai mokyk- 
lose tvirtai įgyvendino eksperimentinį mokymo metodą, užtikrindami 
svarbią vietą gamtos ir tiksliesiems mokslams. Slopinant 1794 m. T. Kos- 
ciuškos sukilimą ir 1795 m. prijungus Lietuvą prie Rusijos, nutrūko ir My- 
riausiosios mokyklos darbas. Bet jau kitais, 1796 metais Vyriausioji mo- 
kykla buvo atgaivinta. Tuo metu joje dirbo 16 profesorių, jų paskaitų 
klausė 150 studentų ir 5 akušerijos klausytojos*'. 


STUDENTAI 


Vyriausioji mokykla, organizuodama naujas katedras, rūpindamasi 
rasti įoms profesorių, nemaža iniciatyvos parodė taip pat didindama ir 
studentų skaičių. Apie tai pirmą kartą kiek duomenų paskelbė I. Šibiak2ė, 
Iš jos darbo matome, jog 1783/84 mokslo metais eksperimentinės fizikos 
paskaitų klausė 104 studentai, taikomosios matematikos — 66, aukštosios 
matematikos — 16. 1787/88 mokslo metais eksperimentinės fizikos — 85, 

taikomosios Matematikos — 17, aukštosios matematikos — 15, astronomi- 
jos — 6, chemijos — 4. 

Krinta į akis tai, jog mieliau studijuojami dalykai, kurie jau turėjo 
tradicijas, o gerokai mažiau — naujieji, imti dėstyti reformavus akademi- 
ją, pavyzdžiui, chemija, medicina ir kt. Tačiau daugėjo ir šių specialy- 
bių studentų. 1783/84 mokslo metais mediciną studijavo 14 studentų, ku- 
rių 12 išlaikė valdžia. 1784/85 mokslo metais medicinos studentų padau- 
sėjo, nes medicinos paskaitų pradėjo klausyti 16 amatininkų chirurgų, 
o 1787/88 mokslo metais jų jau buvo 27. Be amatininkų chirurgų, 1783/84 
ir 1788/89 mokslo metais mediciną testudijavo 22 žmonės. Edukacinė 
komisija pasiūlė Lietuvos Vyriausiosios mokyklos rektoriui papopuliarinti 
šią mokslo šaką. 

Kelias dešimtis studentų sudarė Vilniaus karo korpuso kadetai; jie 
paprastai klausė matematikos, fizikos ir chemijos paskaitų. Nemažai stu- 
dentų buvo ir dvasininkų. Mat, kunigų seminarijos auklėtiniai ir įvairių 
vienuolių ordinų nariai klausydavo teologijos ir kai kurių kitų dalykų 
paskaitų. 

Mažiausią studentų grupę sudarė tėvų išlaikomi pasauliečiai, nes ne- 
turtingam šlėktai išlaikyti sūnų mokykloje buvo brangu, o didikai iš 
tradicijos siuntė savo vaikus į užsienio universitetus, 

Studijos Vyriausiojoje mokykloje truko ketverius metus. 

Dauguma studentų gyveno bursose. Reikalui esant, neturtingos šlėk- 
tos ir miestiečių vaikai gaudavo stipendijas nuo 300 iki 400 auksinų““, 
kurios sudarė galimybes jiems įsigyti mokytojo, gydytojo, architekto ar 
kitą specialybę. 

Beveik visiškai neturime šaltinių, kurie rodytų mokyklos studentų 
socialinę kilmę. Iš Edukacinės komisijos potvarkių apie tai nieko ne- 
galima pasakyti. Gal būt, buvo studentų, kilusių iš neturtingos šlėkios ir 
miestiečių. Tačiau nei mediko, nei mokytojo profesijos Lietuvos ir Lenki- 
jos valstybėje nebuvo gerbiamos, todėl net neturtingo šlėktos šios pro- 
fesijos per daug netraukė. Jos galėjo labiau vilioti miestiečius, nes abi 
leido susidaryti palankesnes gyvenimo sąlygas. 

Žinome, kad Kretingos paapygardinėje mokykloje bajorų kilmės 
moksleivių nebuvo“?, o studentas Jokūbas Alseika Lietuvos Vyriausiąją 
mokyklą pasiekė kaip tik iš Kretingos. Taigi galima manyti, kad mo- 
kykloje buvo vienas kitas studentas ir iš valstiečių. 

Nuostatai kėlė didelius reikalavimus studentams tiek dėl moralės, tiek 
ir dėl mokslinio subrendimo. Į mokymąsi jie turėjo žiūrėti kaip į parei- 


27" L, Žytkowicz, Rządy Repnina na Litwie w latach 1794—7, Wilno, p. 212. 
28 I, Szybiak, Szkolnictwo Komisji Edukacji Narodowej, p. 173—176. 

2 S. Tyne, Komisja Edukacji Narodowej, p. 618. 

3 VUB, DC 8, 1. 29; DC 89, L. 15. 

gą tėvynei; turėjo būti teisingi, pasirengę ginti kraštą, principingi, gerbti 
svetimą turtą. Nuostatuose suformuluoti studijų tikslai skyrėsi nuo kos- 
mopolitinės jėzuitų mokyklos mokymo-auklėjimo tikslų. Edukacinės ko- 
misijos programoje pagrindinis studijų tikslas — ne religinis auklėjimas, 
besąlygiškas paklusnumas vyresniesiems, o tėvynės meilės, tėvynės gy- 
nimo skatinimas. Krinta į akis reikalavimas skiepyti ir ,„švenčiausią pa- 
garbą svetimam turtui“?!. Šie tikslai turėjo būti pasiekti, dėstant teisę ir 
politinės ekonomijos pagrindus, kurie glaudžiai siejosi su fiziokraių 
teorijos propagavimu. Visa tai turėjo sudominti studentus žemdirbystės 
ugdymų krašte, turėjo kelti prekybą ir pramonę, didinti miestiečių vaid- 
menį, c kartu rodė reikalingumą reformų, kurios stiprintų valstybę. 


1797 M. REFORMOS 


Vykdydamas Jekaterinos II įsaką, Lietuvos generalgubernatorius 
N. Repninas 1795 m. rugsėjo mėn. suorganizavo komisiją, kuri turėjo 
parengti švietimo sistemos pertvarkymo projektą. Pagal jį privalėjo. būti 
sudaryta Lietuvos Edukacinė komisija. Komisija ir buvo sudaryta, tačiau 
ji veikė nesavarankiškai, nes buvo prijungta prie Visuomenės globos 
(policijos) įstaigos ir priklausė Lietuvos generalgubernatoriui. Taigi mo- 
kyklos pasidarė pavaldžios administracinei krašto valdžiai. Edukacinė 
komisija buvo patvirtinta 1797 m. liepos 23 d. reglameniu; jos pirmininku 
buvo paskirtas Vilniaus vyskupas Juozapas Kasakauskas. 1797 m. carinė 
vyriausybė patvirtino ir naują Vilniaus aukštosios mokyklos statutą, ku- 
riame ji buvo pavadinta Vilniaus Vyriausiąja mokykla. Didesnių reformų 
nepadaryta, tik kolegijos pertvarkytos į tris fakultetus: 1) moralės moks- 
lų, 2) fizikos mokslų ir 3) medicinos mokslų. Moralės mokslų fakultete 
įkurtos penkios katedros: 1) teologijos, 2) logikos, prigimtinės ir jautų 
teisės, 3) civilinės ir bažnytinės teisės, 4) visuotinės istorijos, 5) retorikos, 
poezijos ir literatūros. Fizikos fakultete — šešios katedros: 1) teorinės ir 
eksperimentinės fizikos, 2) grynosios Matematikos, 3) taikomosios mate- 
matikos, 4) astronomijos, 5) architektūros, 6) tapybos ir piešimo. Medici- 
nos fakultete — taip pat šešios katedros: 1) chemijos, 2) anatomijos ir 
fiziologijos, 3) patologijos ir materia medica (taip vadintas vaistų moks- 
las; dabar — farmakologija), 4) teorinės chirurgijos ir akušerijos, 5) prak- 
tinės chirurgijos ir 6) gamtos istorijos“? Mokyklos rūpesčiu 1799 m. 
įkurta dar terapijos ir klinikinės medicinos katedra. Vyriausioji mokykla 
buvo atleista nuc kitų Lietuvos mokyklų priežiūros; dėl to profesoriai 
galėjo daugiau jėgų dėti mokomajam ir moksliniam darbui aukštojoje 
mokykloje. Nuo 1797 m. oficialiąja dėstomąja kalba Vyriausiojoje mo- 
kykloje tapo lenkų kalba, nors dalį dalykų užsieniečiai ir toliau dėstė 
lotyniškai. XVIII a. pabaigos švietimo reformos veikėjai J. Chrepiavi- 

čius, I. Masalskis, J. Kasakauskas, kaip ir kiti Lietuvos bajorai ir dva- 
sininkai, į Lietuvos liaudies kalbą žiūrėjo niekinamai. Lietuvių kalba 
jiems tebuvo baudžiauninkų kalba, o lenkų kalba atrodė pranašesnė, vie- 
šojo gyvenimo, privilegijuotųjų luomų kalba, todėl jos vartojimą jie 
stengėsi plėsti per mokyklas. Nepaisant to, ėmė reikštis domėjimasis 
ir lietuvių kalba. Mokykloje buvo skaitomas karaliaus Stanislovo Au- 
gusto brolio laiškas, kuriame jis teiravosi, iš kur esanti kilusi lietuvių 
kalba ir kuc ji skiriasi nuo žemaičių kalbos; apie tai jis buvęs paklaus- 
tas Londone. Greičiausiai laiško paskatintas, mokyklų generalinis vizita- 
torius Ksaveras Bogušas ir parašė studiją lenkų kalba „Apie lietuvių 


tautos ir kalbos pradžią“. 


MATEMATIKA, ASTRONOMIJA 
IR GEOGRAFIJA 


MATEMATIKOS DĖSTYMAS. P. NORVAIŠA 


ukštąją matematiką Lietuvos Vyriausiojoje mokyk- 
|loje nemaža metų dėstė Pranas Norvaiša (1742— 
1 1819)'. Kilęs nuo Adutiškio. Jis studijavo akademi- 
AIBA joje pas J. Nakcijonavičių, Ž. Rosinjolį ir Ž. Flerė, 

JI po to kelerius metus dirbo A. Tyzenhauzo įsteigtoje 
(apie 1765 m.) Gardino matininkų mokykloje. Tenai 
jis dėstė topografiją ir nemažai keliavo su būriu 
mokinių, nustatinėdamas vietovių geografinę padėtį. 
1769 m. universiteto aktuose (Laureae, 366) P. Norvaiša pažymėtas jau 
kaip matematikos profesorius, dėstąs trečiuosius metus. 1771—1773 m. 
jis vadovavo Nemuno vagos nuo Rumšiškių iki Kauno valymo darbams. 
1773 m. P. Norvaiša vėl minimas universiteto aktuose kaip buvęs „vie- 
šųjų darbų prie Nemuno viršininkas, o dabar filosofijos profesorius“. 
Mokslų akademijos (draugijos) projekte jis minimas kaip bendrosios 
tilosofijos profesorius. 

„Gazeta Warszawska“ 1775 m. rugsėjo 30 d. numeryje rašoma, kad 
A. Tyzenhauzo „dvaro matematikas“ P. Norvaiša dalyvavęs dieną prieš 
tai įvykusiame Saulės užtemimo stebėjime Varšuvoje. 





31 S. Tync, Komisja Edukacji Narodowej, p. 656. 

32 5. Žongoliowicz, Ustroj Uniwersytetu Wilenskiego, — Rocznik Prawniczy Wilenski, 
161, Wilno; 1925,.0; 2,4-—-213; 

I Žr. T. Žycki, Wiadomošė o žyciu į pracach uczonych s. p. J. X. Franciszka Narwoy- 
sza... — Dziennik Wilenski, 1820, t. 3, p. 1—15; 3. 2Kemaūruc, BbizamIHKAC3 MpocbecCCcop Ma- 
TeMaTHKU CTaporo BWuABHIOCCKOITO yHKnBepcHTeTa OpamųucK HopBaūmia (1742—1819). -- 
AMTOBCKHH MmaTeMATHYECKHH C60pHuK; 1964, T. 4, No 2, p. 261—290. 

Netrukus A. Tyzenhauzas komandiravo P. Norvaišą į Angliją susipa- 
žinti su manufaktūrų technikos naujovėmis, taip pat nupirkti astronomi- 
jos prietaisų sumanytai įkurti Gardino observatorijai. P. Norvaišai esant 
Anglijoje, griuvo visi A. Tyzenhauzo sumanymai, todėl, sugrįžęs iš ko- 
mandiruotės, jis 1783— 1764 m. pradėjo reguliariai dėstyti Lietuvos Vy- 
riausiojoje mokykloje. Dauguma jo pirktų arba užsakytų astronomijos 
prietaisų atiteko Vilniaus universitetui. 

Susižavėjęs I. Niutonu, P. Norvaiša vartojo ne tik jau pasenusią 
I. Niutono matematikos terminologiją, bet ir savo kursus planavo tiesiog 
pagal jo matematikos veikalus. Tačiau tai anaiptol nereiškia, kad jis 
būtų ignoravęs vėlesnę matematikos raidą. I. Niutonas P. Norvaišai buvo 
genialus naujų Matematikos metodų kūrėjas, visų buvusių matematikos 
sričių tobuliniojas, pirmtakų (J. Keplerio ir R. Dekarto) palikimo ugdyto- 
jas. Ne kartą prospektuose P. Norvaiša minėjo garsią dviejų „didžių 
vyrų“ (I. Niutono ir G. V, Leibnico) polemiką. Vėlesnieji matematikai 
P. Norvaišai tebuvo I. Niutono komentatoriai arba pasekėjai, atspėję, ką 
genialus mokslininkas buvo pareiškiąs užuominomis. P. Norvaiša save 
laikė kukliu Niutono kūrybos dėstytoju ir aiškintoju. Platūs profesoriaus 
kursai, kasmet keitęsi, tapo savotiška matematikos enciklopedija, kurioje 
kiekvienas „niutonikos“ skyrius vis papildomas kitų maiematikų darbais 
(iš matematikų minimi K. Maklorenas, B. Teiloras, G. Krameris, P. J. Ni- 
kolis, I. Stirlingas, J. Bernulis, L. Euleris, I. L. Lagranžas, A. Klero ir pa- 
našiai). 

Nors P. Norvaišos kursų neišliko, tačiau iš prospektų nesunku suvokti 
pagrindinius jų teiginius. R. Dekarto koordinačių metodas, nuosekliai 
I. Niutono taikomas, įgalino suformuluoti bendrą kreivių teoriją. P. Nor- 
vaiša teigė, kad senoji matematika šioje srityje tebuvusi atskirų sąmo- 
jingų pastabų derinys, o „algebros metodas geometrijoje“ tapęs ,„mate- 
matikos visrakčiu, atvėrusiu vartus daugeliui atradimų“. Tatai S 
kaip „tikra revoliucija ir perversmas su skaičiavimu susijusiuose moks- 
luose“. Už tai didžią pagarbą jis reiškė ne tik I. Niutonui, bet ir R. De- 
kartui su T. Hariotu. Pats P. Norvaiša nemažai dėmesio skyrė algebrinėms 
trečios ir ketvirtos eilės kreivėms. Kur kas svarbesnis pasirodė išvestinių 
ir neapibrėžtinių integralų (niutoninių „fliuksijų“ ir „fliuentų“) skaičiavi- 
mas, kurio pagrindu išsivystė „(bendroji tiek algebrinių, tiek transcenden- 
tinių kreivių teorija'— lietėjų nustatymas, kreivumo radiuso suradimas, 
lankų ilgio skaičiavimas, kreivėmis apibrėžtų plotų skaičiavimas ir t. t. 
Su kreivių teorija siejosi bendras lygčių nagrinėjimas, lygties šaknų 
išskyrimas ir jų apytikris išskaičiavimas. Nemaža vietos kursuose skirta 
nepabaigiamoms eilutėms, numerinėms kintamų dydžių lentelėms, taip 
pat logaritmų interpoliacijai ir pan. 

P. Norvaiša gerai mokėjo lietuviškais ir labai rūpinosi vietinių mate- 

matikų ugdymu. Prospektuose jis ne kartą su pasitenkinimu pažymėjo 
radęs gerų studentų, kad lietuviai esą ne menkesni matematikai už kitas 
seniai jau pasižymėjusias mokslais tautas. Yra užuominų apie jo pastan- 
gas leisti Vilniuje matematikos žurnalą „„Acta Mathematica“. 

Po ordino uždarymo P. Norvaiša galutinai nutraukė ryšius su juo ir 
net įstojo į masonų „Uoliojo lietuvio“ ložę. Už tai suprantama, kodėi 
jėzuitų istorikas S. Zalenskis jo neminėjo ordino įžymybių tarpe. Šykštus 
pagyroms S. B. Jundzilas apibūdino P, Norvaišą kaip išsimokslinusį ir 
pareigingą darbuotoją, kas metai naujai dėsčiusį kursus pagal savo trak- 
tatus, bet mokinių turėjusį mažai. Kaip gerą mokytoją šiltai apibūdino 
P. Norvaišą ir T. Žickis. Pedagoginė profesoriaus veikla universitete tru- 
ko ir XIX a., vos ne iki pat mokslininko mirties. Iš jo mokinių, dirbusių 
universitete, buvo T. Kundzičius, Z. Niemčevskis, M. Tomašauskas, 
T. Žickis, L. Stuoka-Gucevičius. 


T. KUNDZIČIUS. MECHANIKOS DĖSTYMAS 


Kitas matematikos profesorius Lietuvos Vyriausiojoje mokykloje bu- 
vo Tadas Kundzičius (1747 m. Krinčine, Pasvalio rai. — 1629 m. Vilniuje). 
Baigęs mokslus Gardine ir Vilniuje, jis jau iki reformos kelerius metus 
dėstė universitete poetiką. Mokslų akademijos (draugijos) steigėjų tarpe 
jis pasirašė kaip prancūzų kalbos. profesorius, bet apie 1777 m. pradėjo 
dėstyti elementariąją matematiką, o jau nuo 1780 m. dėstė taikomąją ma- 
tematiką. Žymią šio kurso dalį sudarė mechanika, dėstyta pagal prancūzų 
astronomo N. L. Lakailio traktatą, 1759 m. išverstą į lotynų kalbą“ ir 
vartotą aukštosiose mokyklose. Šio autoriaus populiarumą Vyriausiojoje 
mokykloje liudija tai, kad jo veikalas „Elementarios algebros ir geometri- 
jos paskaitos“, išverstas K. Šenferio į lotynų kalbą, buvo išspausdintas 
Vilniuje“. 

Beje, būdvardis „elementarios“ čia tinka nebent pradiniams veikalo 
skyriams, nes po jų eina aukštesnių laipsnių algebrinės lygtys, begalinės 
eilutės, koordinačių metodas, kūgio piūviai ir diferencialų bei integralų 
skaičiavimo pradmenys su kai kuriais pritaikymais geometrijai ir me- 


Ž Apie Norvaišos veiklą, susijusią su Tyzenhauzo sumanymais žr. J. Bartoszewicz, Ty- 
zenhauz Antoni. — Encyklopedyja powszechna, t. 25, Warszawa, Orgelbrand, 1867, p. 908— 
916; E. OpnoBckuū, Ouepk KcTOpAKH ropoja TpoAHsI, YpoAHo, 1889; A. H. Kirkor, Przechadzki 
po Wilnie i jego okolicach, Wilno, 1856, 

3 Tarnybos lape: „Callet linguam lituanam, lotavicam, germanicam et gallicam imper- 
tecte...“, 1773. Vėliau, reikia manyti, prisidėjo ir anglų kalbos mokėjimas. 

*N.-L. de La Caille, Lectiones elementares mechanicae, Viennae, Pragae et Ter- 
gesti, 1759, 

3 N. -L. de La Caille, Lectiones elementares Algebrae et Geometriae, Vilnae, 1773, 

chanikai. T. Kundzičiaus dėstyto mechanikos kurso planas beveik visiš- 
kai atitinka N. L, Lakailio „„Mechanikos paskaitas“. Iš pradžių patei- 
kiamos pagrindinės sąvokos ir tiesiaeigio judėjimo dėsniai, o toliau eina: 
1) dūžių teorija, 2) statika, apimanti taip pat elementariųjų „mašinų“ 
(svirties, pleišto, suktuvo ir kt.) teoriją ir masių centro skaičiavimus, ir 
pagaliau 3) dinamika, kurioje nagrinėjamas pirmiausia judėjimas apskri- 
timu ir įvairūs švytavimai. Minimas ir judėjimas kūgio piūviais, susietas 
sų astronomija. „Mašinų“ skyriuje autorius paliečia ir mašinų veikimo 
„trukdymus“ (turima galvoje trintis), ir taip pat būdus jiems mažinti. 

1787—1789 m. T. Kundzičius nagrinėjo istorinį ginčą dėl „kūno jėgos 
judėjime“ (vis corporis in motu). Kadaise šią neapibrėžtą sąvoką vieni 
tapatino su impulsu („judėjimo kiekiu“), kiti su dviguba kinetine ener- 
gija (L. Eulerio „gyvąja jėga“). T. Kundzičius, pripažindamas L. Eulerio 
nuopelnus, vis dėlto laikė „judėjimo kiekius“ artimesnius įėgoms, nes 
jie, kaip ir jėgos, priešingai veikdami, gali anuliuoti vieni kitus. Visas šis 
ginčas teturi vien istorinės reikšmės, žvelgiant į laikus, kada tokios są- 
vokos, kaip „jėga“, „impulsas“ ir „energija“ dar nebuvo apibrėžtos. 

Kartais T. Kundzičius, trumpindamas mechaniką, taikomosios mate- 
matikos kurse dėstė hidrostatiką su hidraulika ir „aerometriją“ (dujų 
mechanikos pradmenis), o kartais — architektūrą, fortifikaciją ir pirotech- 
niką. Tokiuose kursuose jis nagrinėjo hidraulinius įrenginius, statybines 
medžiagas, jų atsparumą ir t.t. Tvirtovių statybą dėstė, sekdamas B. P. Pa- 
ganu, I. P. Blondeliu ir ypač B. P. Vobanu. 1803 m. T. Kundzičius išėjo į 
pensiją. 

Nuo 1780 m., T. Kundzičiui ėmus skaityti taikomąją matematiką, ,ne- 
pakankamai žemesnėse mokyklose išmokusiems matematiką studentams"? 
elementariosios matematikos kursą dėstė Mykolas Tomašauskas (?+—1813). 
Pasak S. B. Jundzilo, jis buvęs gabus, tačiau nestropus, užsiėmęs! kitais 
reikalais, o 1794 m. ir visai metęs universitetą. Iš tikrųjų M. Tomašaus- 
kas tada prisidėjo prie T. Kosciuškos sukilimo, po kurio negalėjo grįžti 
dėstyti. Tačiau 1803 m. jam pavyko išsirūpinti pensiją. 

Pc sukilimo, nuo 1797— 1798 m. elementariosios matematikos kursą 
dėstė taip pat P. Norvaišos mokinys, aukštosios matematikos adjunktas 
Tomas Žickis (1762 ar 1763 m. Kupriškyje, Vilniaus raj. — 1839 m. Vilniu- 
je), apgynęs 1787 m. magistro disertaciją „Izaoko Niutono matematinės te- 
zės“. T. Žickio kursas, sprendžiant iš prospektų, platesnis už anksčiau 
dėstytus. Algebra apima nepabaigiamąsias eilutes, geometrija — koordi- 
načių metodą. Plačiai dėstyta trigonometrija. Be to, prisidėjo „praktinė 
geometrija“, apimanti geodezinių prietaisų naudojimą, topografiją ir 
kartografiją. 1802 m. prospekte „praktinės geometrijos“ jau nėra, užtat 
žadama skaityti „apibrėžtinę ir neapibrėžtinę analizę“. Pastarąją reikia 
suprasti kaip lygtis ir lygčių sistemas su daugelių nežinomųjų. Matemati- 

kos studijoms T. Žickis labiausiai nurodė L. Eulerį, Bernulį ir I. L. Lagran- 
žą. Apie 1800 m. T. Žickis į savo kursus įterpė tikimybių teorijos prad- 
menis. Tolesnė mokslinė T. Žickio veikla aukštojoje mokykloje plėtojosi 
jau XIX amžiuje. 

Jaunesnei matematikų kartai, išauklėtai P. Norvaišos, Lietuvos Vy- 
riausiojoje Mokykloje priklausė taip pat Zakarijas Niemčevskis (1766 
Vainute — 1820 Vilniuje). Mokėsi jis Kražiuose ir Vilniuje, mokytojavo 
Gardine ir, 1794 m. gavęs filosofijos ir laisvųjų menų daktaro laipsnį, 
1797 m. tapo universiteto matematikos adjunktu. Reikšmingiausia jo 
mokslinė veikla, prasidėjusi po ilgos (1502—1808) kelionės į užsienį, 
apima jau ne Vyriausiosios mokyklos darbo metus. 


ASTRONOMIJA. OBSERVATORIJOS 
VEIKLA 


Fizikos mokslų fakultete labiausiai pasižymėjo astronomija, ir ne 
vien dėl to, kad observatorijos vedėjas M. Počobutas ilgai vadovavo 
taip pat visai Lietuvos Vyriausiajai mokyklai. M. Počobutas stojo į darbą 
mokykloje, jau turėdamas Žečpospolitos karališkojo astronomo titulą, 
1774 m. buvo karaliaus Stanislovo Augusto apdovanotas jo garbei iškaltu 
medaliu“. Būdamas rektorium, jis sudarė observatorijai geresnes sąlygas. 

Nuo 1773 m. karaliaus potvarkiu observatorija ėmė gauti buvusios 
akademijos spaustuvės pelną. 1777 m. spalio 1 d. Edukacinė komisija 
taisų pirkti. Rekomendacijos laišką A. Streckiui parūpino R. J. Boškovi- 
čius. Gali būti, kad prietaisus dar anksčiau buvo užsakęs P. Norvaiša. 
Tuo pačiu metu dvigubai didesnė suma buvo paskirta pačiai observatori- 
jai, c 1782 m. gegužės 12 d. Edukacinė komisija paskyrė iš Vilniaus aka- 
deminės kasos dar didesnę sumą (16000 auksinų) observatorijai toliau 
statyti. 

Perstatymo projektą sudarė Vilniaus architektas Knakfusas. Jis rūpi- 
nosi ir statybos darbais (nuo 1782 m. rugpiūčio, kada įvyko kertinio ak- 
mens dėjimo ceremonija, iki 1788 m. spalio mėn.j. 

Vertingiausias observatorijos prietaisas buvo Ramzdeno gamybos 
sieninis kvadrantas, patikrintas Grinvičo observatorijoje, Vilniuje įtai- 
sytas specialiai paruoštoje smiltainio blokų sienoje. Observatorija buvo 
gavusi Kaniveto sekstantą. Deja, šie ir anksčiau gauti instrumentai ne- 
trukus paseno, nes astronominių prietaisų raida XIX a. pradžioje buvo 


* Dabit lectiones Elementares Algebrae, Aritmeticae et sectionum pro iis, gui non satis 
in illis versati, e scholis inferioribus ad lectiones inveniunt Academicas, Prosp. 1788/9. 


— 


"L, Gotębiowski, Gabinet medalėw polskich, Wroclaw, 1843, p. 205. 

labai sparti. Kai kurie jų neblogai išliko kaip muziejiniai eksponatai, nes 
gaisras, 1876 m. nusiaubęs observatoriją, jų beveik nepalietė. 

Artimiausiu M. Počobuto bendradarbiu Lietuvos Vyriausiojoje mo- 
kykloje tapo jau minėtas Andrius Streckis (1737—1797), kilęs iš pačios 
Lietuvos, asistavęs M. Počobutui dar prieš universiteto reformą, o po 
reformos jau turėjęs, kaip ir M. Počobutas, karališkojo astronomo titulą 
ir dėstęs astronomiją. A. Streckio paskaitų programa iš trijų pagrindinių 
dalių. Pradžioje dėstoma sferinė trigonometrija ir elementarūs šviesulių 
pasiskirstymo bei judėjimo dalykai, kuriems nagrinėti pakanka nesudė- 
tingų priemonių (dangaus gaublio), elementarių geometrijos ir trigono- 
metrijos žinių. Toliau nagrinėjama pasaulio sistema, kurios teorijai taiko- 
mi fizikos pradai. Ir pagaliau vėl grįžtama prie šviesulių judėjimo, bet 
jau apsiginklavus sistemos supratimu ir tikslesniais skaičiavimo metodais. 
Atsižvelgiant į anuometinį mokslo lygį, programa nekelia abejonių, ta- 
čiau krinta į akis, kad dar gana neryžtingai kalbama apie heliocentrinę 
pasaulio sistemą. Tiktai 1787/88 mokslo metų lenkiškoje programoje 
be išlygų minimas Žemės skriejimas ir sukimasis (bieg roczny ziemi, 
obrėt ziemi dzienny). Tai, be abejo, priklausė nuo jo pažiūrų. 

A. Streckis neigiamai užsirekomendavo ir kaip dekanas, puldamas 
universiteto gamtininkus, kuriuos jis kritikavo iš reakcinių, bažnytinių 
pozicijų. S. Jundzilas savo atsiminimuose prikišo A. Sireckiui, kad tas 
per daugelį metų nepaskaitęs nė vienos paskaitos. Tai vargiai patikima, 
tačiau galimas daiktas, kad pagal buvusius akademijos papročius 
A. Streckis dėstė astronomiją siauram „išrinktųjų“ būreliui. 

Be A. Streckio, nuolatinis M. Počobuto pagalbininkas buvo jo gimi- 
naitis Ignas Reška (1760—1830), buvęs karys, neturėjęs rimto, akademi- 
nio paruošimo, bet, matyt, naudingas šefui kaip stropus pardigūnas, 
praktiškai susipažinęs su jam pavestu darbu". 

A. Streckiui mirus, I. Reška gavo dėstyti astronomiją. Dėstė iš esmės 
pagal tą pačią programą, kartais nurodydamas N. L. Lakailio „Elementa- 
rias astronomijos paskaitas“, kuriomis ir anksčiau rėmėsi Vilniaus astro- 
nomai!?, Apie skaitytus I. Reškos kursus išliko daugiau duomenų, negu 
apie A. Streckio dėstymą. Jam artimesnė buvo eilinė astronominių ste- 
bėjimų ir geodezijos praktika, gilesnių teorijos dalykų jis privengė. Dėl 
to I. Reška profesoriavo tol, kol observatorijai vadovavo M. Počobutas, 
o po to gavo mokyklų vizitatoriaus pareigas. 

Palyginti su ikireforminiais laikais observatorijos darbai gerokai pa- 
spartėjo, nors jų kryptis mažai pakito. Kiek svarbesni 1774 m. Merkuri- 
jaus stebėjimai, įgalinę vėliau, 1785 m., J. Lalandą patikslinti šios pla- 
netos orbitos duomenis. Tais pačiais metais, balandžio 2—4 d., M. Po- 
čobutas stebėjo Saturno žiedo „išnykimą“. Nuolat buvo sekami Jupiterio 
palydovai, taip pat Mėnulio padėtys žvaigždėtame dangaus fone. Pa- 

vyzdžiui, 1775 m. balandžio 4 d. regimoji Mėnulio vieta buvo nustatyta 
pagal Aldebaraną (Tauro Alfą), o gegužės 10 d.— pagal Mergelės Gamą. 

Astronominė observatorija, be savo tiesioginės paskirties, atliko ir 
metecrologinius stebėjimus. J. Mickevičius dalyvavo kai kuriuose ste- 
bėjimuose ir skaičiavimuose; kai kuriuos skaičiavimus vykdė ir P. Nor- 
vaiša. Pats M. Počobutas buvo uolus šviesulių stebėtojas. Reguliaraus 
paskaitų kurso jis nedėstė, vedė observatorijos žurnalus. Kai ką iš duo- 
menų publikavo užsienio mokslinėje spaudoje, o mokslinių žinučių 
spausdindavo taip pat savo redaguojamame „Vilniaus laikraštyje“ (Gaze- 
ty Wilenskie). Pavyzdžiui, 1780 m. liepos 7 ir 21 d., rugsėjo 15 d.— apie 
kometos pasirodymą ir stebėjimus, liepos 21 d.— apie prancūzų astrono- 
mo V. Rošono ekspediciją, lapkričio 8 — apie J. Hevelijaus minėjimą; 
1774 m. sausio 21 d.— apie Saturno žiedą, kovo 12 d.— meteorologines 
pastabas apie šiltą žiemą, birželio 9 d.— apie Saturno stebėjimus; 1777 m. 
lapkričio 8 d.— apie astronominę observatoriją ir t. t. 


J. MICKEVIČIUS. FIZIKOS DĖSTYMAS 


Eksperimentinės fizikos kursą daug metų Vyriausiojoje mokykloje, 
o vėliau ir imperatoriškajame universitete dėstė Adomo Mickevičiaus 
dėdė Juozapas Mickevičius (1743—1817). Jam, pasak S. B. Jundzilo, buvo 
prikišama, kad vengęs teorijos ir linkęs į tokius „teorijai tolimus“ daly- 
kus, kaip žaibolaidžių įtaisymas, racionali dūmtraukių statyba ir t.t. Iš 
tikrųjų J. Mickevičius savo kurse dėstė „Niutono mechanikos pagrindus“ 
(1781 m.) arba tiesiog „Niutono mechaniką“ (1800 m.), taip pat „Potvynių 
teoriją“ (Theoria aestus marini, 1792). Antra vertus, iš prospektų matyti, 
kad atskirus teorijos dalykus jis sąmoningai palikdavo „Taikomosios 
matematikos“ kursui, užtat labai akcentuodavo Niutono „Pradų“ (Princi- 
pia) metodologinį ivadą su „filosofavimo taisyklėmis“ (Regula philo- 
sophandi), Kurias aiškino nuoseklaus empirizmo ir induktyvizmo prasme: 
reikią vengti hipotezių ir remtis patirtimi! Tačiau šis principas nebuvo 
išlaikytas, nes J. Mickevičiaus kurse tebelieka kai kurių jo laikais jau 
pasenusių hipotezių. Ankstesnėse kurso programose dar jaučiami keturi 
antikiniai „gaivalai“: žemė, vanduo, oras ir ugnis. Skyrium nurodyta, kad 
vanduo būnąs trijų būvių — ledo, skysčio ir garo. Oras reiškiąs skirtin- 


Š D. Ąo6panckuU, KaTanOr IpeAMeTOB My3ex ApeBHOCTeK, CocTOAKerOo npa Bunenc- 
KOH NyYOAKNYHOK GWGAKNOTEKe, H3A. 2-6, BhABHa, 1885, p. VII. 

? Apie I. Rešką žr. S. Jundzitl, Zbi6r utamkowych wiadomošci o osobach i zaktadach 
naukowych w dawniejszym i obecnym (1829) stanie Wilefūskiego uniwersytetu.— Pismo 
zbiorowe Wilenskie na rok 1859, p. 142, 143. 


"0 N.-L. de La Caille, Lectiones elementares astronomiae geometriae et physicae, Vilnae 
et Pragae, 1757, 

gas dujas ir dujų mišinius. Minimas paprastasis, degusis, dvokusis, šar- 
minis, nitrozinis ir kitoks oras. Elektrą ir magnetizmą profesorius aiškino 
tam tikrais hipotetiniais „fliujidais“. Šilumai buvo priskirtas „kalorikas“ 
(caloricus), esąs „ne kūno atmaina (modifikacija), o realus kūnas — ne- 
svarus, labai elastingas, spūdus, tamprus, visuotinai pasklidęs gamtoje“. 

Labiau pagrįsta jo eksperimentinės fizikos aprašomoji ir empirinė 
dalis. Gausi, smulkiai aprašyta prospektuose medžiaga labai nuosekliai 
siejasi su praktika. Vargiai galima čia nurodyti kurią nors fizikos sritį 
arba nagrinėjimo temą, kuri nebūtų paaiškinta praktiškai, kartais net 
gana trivialiais pavyzdžiais anuometiniu akademiniu požiūriu. 

Žymi eksperimentinės fizikos dalis teko meteorologijai su sistemingais 
stebėjimais astronomijos observatorijoje. Atrodo, kad J. Mickevičius 
bandė susieti orų prognozę su Mėnulio judėjimu iš analogijos su jūrų 
potvyniais ir atoslūgiais. Mėnulio trauka turėtų veikti atmosierą, kaip ir 
jūras. Labai pabrėžta fizikos reikšmė „naudingiausiam mokslui — agro- 
kultūrai". 

Būdinga taip pat, kad J. Mickevičius nemaža metų sekmadieniais ir 
kitomis šventėmis dėstė elementariąją Matematiką ir mechaniką miesto 
amatininkams, pritaikydamas disciplinas jų supratimui. 

Vyriausiojoje Mokykloje 1782 m. J. Mickevičiaus kurso klausė ir 
būsimas ižymus Lietuvos gamtininkas S. B. Jundzilas. Netrukus jis išvertė 
iš italų į lenkų kalbą J. Bekarijos traktatą „Apie dirbtinę ir gamtinę 
elektrą"!!. Ir toliau, specializuodamasis botanikoje, jis nemažai domėjosi 
fizikos ir technikos dalykais, nors apie J. Mickevičiaus prakticizmą spren- 
dė labai kritiškai. 


GAMTOS MOKSLŲ KATEDROS 08 
VEIKLA 


Lietuvos Vyriausiosios mokyklos mokslinio darbo kryptis labiausiai 
išryškėjo gamtos mokslų katedros, vadinamos gamtos istorijos katedra, 
veikloje. Pagrindinis tos krypties bruožas, skyres šią mokyklą nuo aka- 
demijos, buvo pastangos sieti mokslą su praktika, su visuomenės ekono- 
miniais poreikiais. Tai skatino kaupti prie katedros įvairiausias mineralų 
ir augalų kolekcijas, taip pat organizuoti Lietuvoje ekspedicijas naudin- 
gosioms iškasenoms ieškoti, augalams tirti ir pan. 

Persikeldamas į Vilnių, turtingą augalų ir mineralų kolekciją iš Gar- 
dino atgabeno Ž. E. Žiliberas. Savo rinkinius katedros kabinetui 1785 m. 
paliko išvažiuodamas G. Forsteris!?, Rinkinių labai greitai daugėjo, nes 
kolekcijų dovanojo keli Lietuvos didikai. Pavyzdžiui, Lietuvos etmonas 
M. Oginskis katedros kabinetui padovanojo turtingą kriauklių ir koralų 
kolekciją, savo rinkinius atidavė Lietuvos pakamorė M. Valickis ir Lie- 

tuvos kancleris J. Chreptavičius. 1791 m. didikas J. Vichertas mirdamas 
užrašė ištisą „kabinetą arba gamtos istorijos kolekciją iš akmenų, rūdų, 
marmurų, kristalų, kriauklių“. Perdavė jį kartu „su spintomis, spintelė- 
mis ir piramidėmis, kuriose kolekcija privalo būti išdėstyta“, su rejest- 
rais, „jokios teisės į kolekciją nei sau, nei savo giminėms nepalikda- 
mas“!š., Tikėtasi, kad tokių kolekcijų medžiaga 2 paruošti gerus kraš- 
to gamtos mokslo vadovėlius. 

Katedra užsienyje nusipirko mikroskopų, K. Radvilos stiklo gamykloje 
Nemuno aukštupyje (Nalibokuose) buvo pagaminti specialūs stiklo indai. 
Ž. E. Žiliberas katedrai paliko unikalią 3000 tomų biblioteką. Taigi gam- 
tos kabinetas prie gamtos mokslų katedros buvo labai turtingas. Tokio 
kabineto tuo metu neturėjo nė Krokuvos universitetas. Be abejo, jis buvo 
gera gamtos mokymo priemonė. 

Gamtos istorijos katedrai buvo keliama taip pat nemaža taikomojo 
pobūdžio uždavinių. Pavyzdžiui, atvykstančiam į Vilnių G. Forsteriui 
Edukacinė komisija pasiūlė ištirti vietinę augmeniją, išaiškinti jos agro- 
nominę, medicininę, pramoninę (dažų gamybai) vertę. Todėl tiek G. Fors- 
teris, tiek Ž. E. Žiliberas daug dėmesio skyrė vaistiniams augalams, 
domėjosi krašto ūkinėmis galimybėmis!*. Pastarasis, be to, rodos, pirmas 
gilinosi į fenologiją mūsų krašte. 

Gamtos istorijos katedra susidomėjo vietos kalnakasyba. Patyrimo 
dėlei buvo palaikomi ryšiai su užsieniu. 1792—1794 m. S. B. Jundzilas 
mokslo reikalais aplankė Vieną, Drezdeną, Friburgą, važinėjo po Vengri- 
ją. 1794 m. Edukacinės komisijos posėdyje buvo nutarta apmokėti 
S. B. Jundzilo kelionę į Austriją, kurios metu jis susipažinęs su keliomis 
kasyklomis!“, 

XVIII a. pabaigoje Prancūzijoje sudaromas pirmas pasaulyje geologi- 
nis žemėlapis. Veikiausiai tokios naujienos nesunkiai pasiekdavo ir Vil- 
niaus universitetą. Kalnakasybos buvo mokomasi Friburgo universitete 
pas žinomą neptūnizmo pažiūrų į Žemės plutos kilmę skelbėją A. Ver- 
nerį. Vernerizmo koncepcija XIX a. pradžioje plačiai žinoma taip pat ir 
Vilniuje. 

Vis dėlto praktinio ir teorinio pobūdžio geologijos klausimai Lietu- 
vos Vyriausiojoje mokykloje tuo metu buvo riboti. Kalbėti tektų pir- 
miausia apie mineralogiją. Stengiamasi buvo pažinti mineralų fizines 
savybes: be spalvos, kietumo, svorio, buvo apibūdinamos jų optinės sa- 


*i J. Ch. Beccaria, O elektrycznošci sztuczney y naturalney, Wilno, 1786. 

1? Protokoly posiedzieAh Komisji Edukacji Narodowej 1786—1794, Wroclaw-Warszawa- 
Krakėw, 1969, p. 10. 

Iš Ten pat, p. 264—265, 

I. Szybiak, Szkolnictwo Komisji Edukacji Narodowej w  Wielkim Księstwie Li- 
tewskim, p. 52. 

I? Protokoly posiedzeh Komisji Edukacji Narodowej 1786—1794, p. 374. 

vybės, domėtasi kristalais. Būta pastangų aiškintis mineralų, uolienų, 
fosilijų kilmę, siūlyta įų klasifikacija. Lenkijoje tai kėlė V. Tilkovskis, 
o Vilniaus aukštojoje mokykloje — A. Skorulskis, kuris geologijos prad- 
menis laikė žemės fizika. Į ją įėjo ne tik žemės gelmių sąrangos klausi- 
mai, vulkanizmas, žemės drebėjimai, magnetizmas, bet ir hidrosferos bei 
atmosferos reiškiniai, 

Po 1772 m. padalijimo Veličkos (prie Krokuvos) druskos kasyklos: 
atiteko Austrijai. Imta ieškoti jos ir Lietuvoje, nes čia buvo žinomi keli 
sūrūs šaltiniai prie Nemuno ir krašto šiaurėje. Šioje srityje pionieriumi 
reikia laikyti S. B. Jundzilą. 1792 m. pasirodė S. B. Jundzilo darbas apie 
Stakliškių sūriuosius šaltinius ir druskos paieškas, parašytas, remiantis 
jo ekspedicijos gręžinių ir tyrinėjimų duomenimis. 

Neseniai Vilniaus universiteto rankraštyne atrasti S. B. Jundzilo ti- 
riamųjų ekspedicijų aprašymai'“. 1799 m. rudenį jis ir fizikos profeso- 
rius J. Mickevičius su trečiu asmeniu, greičiausiai pagalbininku, lankėsi 
anapus Naugarduko aukštumos pelkėtame Ušos žemupyje žemiau Piasoč- 
nos, kur tyrė durpynus. Įdomu, kad daryti pelkių gręžiniai siekė 4 m ir 
giliau. Kai Kur, rašoma, durpių aptikta „,neišmatuojamai daug“. Ataskai- 
toje nemaža ekonominio-geografinio pobūdžio samprotavimų. Kalbama 
apie durpių išgavimo kainą, gabenimą, lyginama jų vertė su malkomis. 
Kad patikrintų durpių kuro vertę, S. B. Jundzilas atliko netgi eksperi- 
mentų: sudegindamas vienodai malkų ir durpių, stebėjo, kaip greitai 
užverdąs vanduo. | 

1802 m. pavasarį S. B. Jundzilas vėl išvyko į ekspediciją ieškoti drus- 
kos, šį kartą į Biržų apylinkes. Keliavo po kaimus, dvarus, klausinėdamas 
apie druską. Lankėsi Kirdonių ir kitose gipso, klinčių skaldyklose, ragavo 
aptiktų šaltinių vandenį, tačiau „trokštamų duomenų“ neaptiko, druskos 
nerado. Ilgai važinėjes po vietas, kuriose buvo gandų apie druską. Eks- 
pedicijos pabaigoje ketino netgi kasti šachtą iki gipsų ir giliau. 

1803 m. S. B. Jundzilo būta ekspedicijoje prie Višnevo (Baltarusijoje), 
šiuo kartu ieškota balų rūdų. | 

S. B. Jundzilą reikia laikyti tipišku Edukacijos laikotarpio utilitarinio 
gamtos tyrimo šalininku. Jo ekspedicijos rodo ano laiko gamtininkų pa- 
stangas geriau pažinti krašto gamtą ir panaudoti ją visuomenės porei- 
kiams. 


GEOGRAFIJA IR KARTOGRAFIJA 


Iš geografijos taip pat tikėtasi naudos administracijos, karo reikalams. 
Pastarieji daugiausia skatino kartografijos augimą. | 

Aukštoji mokykla Edukaciniu laikotarpiu tęsė astronominius ir karto- 
grafinius darbus. Kaip žinia, dar nuo XVIII a. vidurio buvo puoselėja- 

mas planas sudaryti viso krašto žemėlapį!". Šį darbą projektavo M. Po- 
čobutas kartu su bendradarbiais. Remiantis jau anksčiau astronominių 
būdu nustatytu geografinių taškų tinklų, dabar buvo pradėtas topogrą- 
iinis krašto aprašymas. Tiesa, šis aprašymas labai primityvus, sudarinė- 
jamas sų parapijų klebonų talka, todėl M. Počobuto observatorija į šį 
darbą žiūrėjo kritiškai. Gal būt, dėl to 1777 m. vėl kuriami M. Počobuto, 
A. Streckio krašto žemėlapio sudarymo projektai. Atrodo, nauji suma- 
nymai buvo daug geresni. Pagal M. Počobuto planą visa valstybė turėjo 
būti padalyta į 400 vienodų stačiakampių. Minima, kad tokie lauko dar- 
bai jau buvę pradėti'š, 

Kartografijos metodikos srityje universiteto geografus veikė prancūzų 
įtaka. Žečpospolitoje prancūzų kartografų laimėjimai buvo gerai žinomi. 
Ne veltui karalius Stanislovas Augustas, pradėjęs valdyti ir sumanęs 
matuoti žemes, kvietėsi kartografų iš Prancūzijos, o Karaliaus geografas, 
žymus karo kartografas K. Pertesas apsistojo Vilniuje. Čia, M. Počobuto 
vadovaujami, tuo metu kartografijoje jau dirbo A. Rostanas, J. Bystric- 
kis ir kiti. Lietuvos Vyriausiosios mokyklos astronomai rengėsi ir trian- 
guliaciniams krašto matavimams, jau turėjo sudarę projektą. 1788 m. 
pradėjo veikti Lietuvos inžinierių korpusas, kurio tikslas buvo karo to- 
pografija. Tais pačiais metais sudarytas Lietuvos Didžiosios Kunigaikš- 
tystės žemių matavimo projektas seimo buvo patvirtintas 1791 m. 

Vyriausioji mokykla tam reikalui ruošė specialistus. Edukacijos mo- 
kyklų auklėtiniai sugebėjo sudaryti dvarų žemių planus. Minima, jog 
M. Počobuto bendradarbis J. Kirkila su savo mokiniais išmatavo Vilniaus 
miestą ir paruošė jo planą. Jis, be to, sudarė nemaža dvarų planų. 

Paskutiniajame XVIII a. ketvirtyje Lietuvoje pasirodė pirmieji stam- 
baus mastelio geodeziniai-topografiniai darbai. Vieno Vilniaus apylinkių 
plano autoriumi laikomas žymusis architektas Laurynas Stuoka-Gucevi- 
čius!?. L. Stuoka-Gucevičius buvo geras geografijos, geodezijos, topogra- 
tijos specialistas. 1791—1794 m. tuos dalykus jis dėstė Lietuvos artileri- 
jos karininkų mokykloje?", 

Edukacinės. komisijos veiklos dešimtmečiais Lietuvoje atliekami upių 
reguliavimo ir rekonstrukcijos darbai, tiesiami dirbtiniai vandens keliai. 
Šiems projektams reikėjo kartografijos ir fizinės geografijos žinių. Trasų 
tyrimuose, upių valymo darbuose dalyvavo universiteto mokslininkai. 

2 7 Bogušis, Dvi užmirštos ekspedicijos — Mokslas ir gyvenimas, 1974, Nr. 4, 
p. 39—41, 

17 St. Bednarski, Upadek i odrodzenie szkė! jezuickich w Polsce, rozdz. X. 

Iš St. Lipko, Nauczaniė geografii w okresie Komisji Edukacji Narodowej, p. 93. 


I V. Drėma, Dailė Vilniaus universitete. — „Literatūra ir menas", 1969 m. birželio 
14 d., p. 14, 


20 A, Ražinskas, Vilniaus universiteto geodezinė veikla XVIII-XIX amžiuje. — Geode- 
zijos darbai, 1972, t. 6, p. 33. 

P. Norvaišai vadovaujant, 1772—1774 m. iškelta iš Nemuno vagos ir 
susprogdinta apie trys milijonai riedulių. Šį darbą tuomet dirbo apie 
800 žmonių?!. 

Astronomijos observatorijoje visą laiką buvo atliekami meteorologi- 
niai stebėjimai. Be to, rūpintasi kurti stebėjimo stočių tinklą. Instrukciją 
stotims parašė fizikos profesorius J. Mickevičius. 1803 m. jau buvo apie 
60 stočių, ir šis tinklas XIX a. pradžioje laikomas didžiausiu pasaulyje“. 


MOKYKLINĖ GEOGRAFIJA 


Edukacijos laikais vyriausiosiose mokyklose geografijos kaip atskiros 
disciplinos kurį laiką dar nebuvo. Esminiai pertvarkymai įvyko tik 
1780/81 m.m. Tačiau ir po to geografija -neatitrūko nuo astronomijos ir 
matematikos specialybių“. Todėl daugiau buvo dėstoma matematinės 
geografijos elementų. Tiksliųjų mokslų katedrose dėstyti matavimo, geo- 
dezijos, topografijos dalykai. Kai kas iš istorinės geografijos dėstyta gam- 
tos istorijos katedroje. Universitete ketinta dėstyti ir natūralinę (iizinę) 
geografiją?*, veikiausiai prie gamtos istorijos katedros. Tačiau apie tai 
konkrečių žinių nėra. Gana tikslus fizinės geografijos apibūdinimas yra 
K. Virvičiaus ,„Bendrosios geografijos“ (1773 m.) vadovėlyje: „„Natūra- 
linė geografija aprašo žemės rutulio paviršių arba vandens užlietas dalis, 
kurios sudarytos gamtos be žmogaus įtakos. Tai žemynai, kalnai, kalvos, 
slėniai, miškai, dykumos, sąsiauriai, salos, pusiasaliai, jūros ir kiti. Ap- 
rašo taip pat žmonių išvaizdą (veido spalvą, kalbą ir kt.), kuri prigimties 
duota“. Tai gana įdomus ir šiandien bendrosios fizinės geografijos api- 
brėžimas, kuriam trūksta tik atmosferos apibūdinimo. K. Virvičiui geo- 
grafija — tai Žemės aprašymo mokslas. Žemė jo apibrėžiama kaip“ dalis 
pasaulio iš sausumos ir vandenų. Jis aiškina, kad geografija nagrinėjanti 
Žemės visumą, Mini jos ryšius su dangumi, kuris ją supa, su žmonėmis, 
kurie ant jos gyvena. 

Įdomiai K. Virvičius aprašo Žemės ryšius su dangumi (Visata). 
Tas ryšys reiškiasi dienos ir nakties ilgių kitimų, klimatu ir zonomis, 
žvaigždžių judėjimu virš horizonto, sukimosi greičiu M. Koperniko siste- 
moje ir kt. 

Nusakydamas žemės geografines ypatybes, jis išvardija šias: vietovių 
ribos ir aukščiai, žemės forma, dydis, kalnai, vandenys (jūros, ežerai, 
šaltiniai, upės ir kt.), miškai, dirvožemiai ir jų našumas, mineralinės vers- 
mės, visokia gyvybė. Šitai, pasak K. Virvičiaus, sudaro geografijos turinį. 
K. Virvičius fizinės geografijos turinyje pabrėžia chorografiją, topogra- 
fiją, hidrografiją ir kt. Jo darbuose yra geografinio dalijimo (rajonavimo) 
užuominų. 

Edukaciniu laikotarpiu geografija tampa ne tik pasaulietiniu mokslu, 

bet ir praktine disciplina. XVIII a. vidurio mokyklose gana daug dėme- 
sio skiriama vadinamajai politinei ir istorinei geografijai, dėstomi statis- 
tiniai valstybių aprašymai. Taigi ryškėjo ekonominės geografijos turinys, 
Čia buvo, be to, apibūdinamos gamtinės sąlygos ir pateikiama geografi- 
nio Žemės pažinimo istorijos bruožų. Politinė geografija išsivaduoja iš 
religijos pramanytų pasakų, genealogijų, heraldikos priedų ir kito ją 
užgožusio balasto. Bajorija dabar rėmė taip pat jos praktinę kryptį, nes 
tikėjosi su jos pagalba savo vaikus geriau paruošti kraštui valdyti, ugdy- 
ti patriotizmą. 

Šią naują kryptį vienas pirmųjų nusakė K. Virvičius. Savo vadovė- 
lyje 29, išėjusiame švietimo reformų išvakarėse, jis visą penktą skyrių 
paskyrė politinei geografijai, jame neapeidamas ir antropogeogratijos 
dalykų. Jis teigė, jog svarbu yra krašto ūkis ir pirmiausia žemdirbystė, 
Jo manymu, nuo šios šakos priklauso visų kitų gamybos šakų aktyvumas. 
K. Virvičiaus vadovėliuose pirmą kartą ieškoma gamtinės aplinkos ir 
visuomenės raidos tarpusavio priklausomumo, keliama būtinumas kurti 
geografijos terminiją. 

Nors geografijos dėstymas Edukaciniu laikotarpiu ir keitėsi, gerėjo, 
tačiau liko nemaža tradicijos. Disciplina tebebuvo labai glaudžiai susi- 
jusi su fizikos mokslais, gamtos istorija, kartais stengtasi, kad ji, ypač 
politinė geogratija, būtų dėstoma kartu su istorija, kad šios disciplinos 
viena kitą papildytų. 

Mokyklose turėta žemėlapių, atlasų, gaublių, kompasų. Atrodo, moky- 
mui buvo naudotas Antono Rizi-Zanonio Žečpospolitos žemėlapis. Mo- 
kytasi ne tik žemėlapyje pažinti pasaulio šalis, bet ir orientuotis koor- 
dinačių sistemose, žinota kompaso rodyklės deklinacija. Žemėlapyje 
mokyta pažinti upių baseinus. Vilniuje iš seno buvo išleista nurodymų“, 
kaip mokytis su žemėlapiais, kitų populiarių leidinių, lyg savotiškų 
„geografijos mokymosi gramatikų“. Po 1773 m. pradėta atsisakyti kate- 
kizmo stiliaus vadovėlių (klausimai atsakymai), pasirodė lekcijinių va- 
dovėlių. 

Geografijai dėstyti plačiai pradėti taikyti kontūriniai žemėlapiai. Be 
to, akademija turėjo planetariumą, kur studentai išeidavo astronominių 
matavimų, topografijos, meteorologijos praktiką. 


2! Z. Žemaitis, Vilnius — sena matematikų sostinė. — „Mokslas ir technika“, 1968, Nr. 4, 
p. 24—26. 


2 Historia nauki polskiej, t. 2, Wroclaw-Warszawa-Krakėow, 1971, p. 376. 
2 St. Lipko, Nauczanie geografii w okresie Komisji Edukacji Narodowej, p. 126, 
2* Ten pat, p. 129. 


3 K. Wyrwicz, Geografia czasėw terazniejszych albo opisanie naturalnęė i polityczne 
krolestw, t. 1, Warszawa, 1768. 


26 Krotkie zebranie geografii dla zaczynających, Wilno, 1777. 

Dažnai geografija tebebuvo populiarinama „įdomiosios geografijos“ 
formomis. Tą metodą skleidė vokiečiai. Jo itakoje D. Radvila parašė ir 
Vilniuje 1766 m. išleido eiliuotą geografiją??. 


MEDICINOS IR GAMTOS MOKSLAI 


MEDICINOS IR GAMTOS MOKSLŲ MOKYMO 
ORGANIZAVIMAS 


dukacinei komisijai reorganizuojant valstybės švie- 
48 timą, Lietuvos Didžiojoje Kunigaikštystėje nebuvo 
NSA. mokyklos, ruošiančios gydytojus. Todėl buvo nu- 
Nm spręsta akademijoje atidaryti medicinos kolegiją. 
4 Bet tai įgyvendinti buvo sunku, nes trūko profeso- 
rių, be to, patalpų, kabinetų ir kt. 

1775 m. gegužės 6 d. Edukacinės komisijos pir- 

mininkas I. Masalskis savo dvaro gydytoją prancūzą 
Mykolą Renjė (1723— 1800) paskyrė pirmuoju akademijos anatomijos ir 
chirurgijos profesoriumi su 200 raudonųjų auksinų metine alga'. M. Ren- 
jė iš tikrųjų anatomija nedaug tesidomėjo — visą savo dėmesį jis skyrė 
medicinos praktikai, ypač akušerijai. Gavęs Edukacinės komisijos pirmi- 
ninko sutikimą, M. Renjė 1777 m. vasarą išvyko į Prancūziją ieškoti ana- 
tomijos ir chirurgijos dėstytojo. Ir jam pavyko — iš Paryžiaus į Vilnių 
parsikvietė darbštų, anatomijai ir chirurgijai atsidavusį gydytoją pran- 
cūzą Jokūbą Briotė (1746—1819). Pats M. Renjė, gavęs Edukacinės ko- 
misijos sutikimą, skaitė vien chirurgiją ir akušeriją“. 

J. Briotė buvo mokęsis Paryžiuje, garsiojoje Hotel-Dieu ligoninės mo- 
kykloje, kurioje dirbo įžymūs profesoriai Peti, Sabatįe, Portalis ir kiti. 
Darbštumu, domėjimusi medicina jis buvo atkreipęs pastarųjų dėmesį, 
dėl to liko minėtoje ligoninėje prozektoriumi, anatomijos demonstrato- 
riumi, vėliau anatomijos ir chirurgijos pratybų prižiūrėtoju, Liudviko 
ligoninės Paryžiuje valdytoju. Atvykęs į Vilnių, J. Briotė labai aktyviai 
ėmėsi ruošti anatomijos preparatus, kurie vėliau sudarė pagrindą anato- 
mijos muziejui. 1780 m. Edukacinė komisija suteikė J. Briotė operacinės 
chirurgijos profesoriaus ir anatomijos demonstratoriaus patentą. Anato- 
mijos demonstatoriumi ir prozektoriumi jis buvo iki 1787 m., kai, gavęs 
praktinės chirurgijos profesoriaus vardą, atsidėjo tik chirurgijai. 1806 m., 
jau prie universiteto, J. Briotė atidarė chirurginę kliniką, kurioje išugdė 
gerų chirurgų. Trečiasis organizuojamos medicinos kolegijos Vilniuje 
profesorius buvo Steponas Laurynas Bizis. 

Kadangi Vilniuje trūko mokslininko gamtos mokslams dėstyti, vietos 





252 


ir užsienio žurnaluose buvo paskelbtas konkursas gamtos mokslų ka- 
tedros profesoriaus vietai užimti. Atsirado du kandidatai: Kaselio aukš- 
tosios mokyklos profesorius, įžymus keliautojas, gamtininkas Johanas 
Georgas Adomas Forsteris ir Gardino medicinos mokyklos organizato- 
rius, gamtininkas Žanas Emanuelis Žiliberas (1741—1814). Edukacinė ko- 
misija pasirinko pastarąjį, kuris mūsų krašte jau buvo pasižymėjęs 
organizacine ir pedagogine veikla. 

Ž. E. Žiliberas gimė Karete, netoli Lijono, mokėsi Monpeljė universi- 
tete (jame buvo viena pirmųjų gamtos mokslų katedrų) ir 1763 m. ten 
gavo Medicinos daktaro laipsnį. Grįžęs į Lijoną, iš pradžių vertėsi gydy- 
tojo praktika, o 1768 m. buvo pakviestas vietos medicinos kolegijos ana- 
tomijos, chirurgijos ir gamtos mokslų profesoriumi. Ypač daug laiko 
Ž. E. Žiliberas skyrė botanikai, įsivėlė į ginčus su barzdaskučiais (cirulni- 
kais). 1775 m., A. Tyzenhauzui pasiūlius organizuoti medicinos mokyklą 
Gardine, jis atvažiavo ir suorganizavo Gardine ne tik mokyklą, bet ir 
ligoninę, vaistinę, anatomijos kabinetą, botanikos sodą?. Vilniuje Ž. E. Ži- 
liberas dirbo 1781—1783 m. 

Medicinos ir gamtos mokslams dėstyti Vyriausiosios mokyklos vado- 
vybė paskyrė pastatą priešais pagrindinius rūmus (Didžioji gatvė, dab. 
Gorkio 22, kieme) ir pavadino jį medicinos kolegija (Collegium medicum). 
Jame iš pradžių buvo įrengtos dvi salės-auditorijos, anatomijos patalpa — 
anatomijos teatras, anatomijos Muziejus. Buvo numatytos taip pat patal- 
pos būtiniausiems kabinetams, paskirtas sklypas botanikos sodui ir butai 
kai kuriems profesoriams. Taip pamažu buvo sudarytos sąlygos planin- 
gam teoriniam ir praktiniam gydytojų ruošimui. 

Nelengva buvo surinkti ir medicinos studentų kontingentą. Bajorų 
jaunimas, taip pat ir miestiečių vaikai nenoriai ėmėsi disciplinos, kuriai 
reikėjo skrosti lavonus. Nedidelį entuziastų būrelį papildė uždarytosios 
Gardino medicinos mokyklos auklėtiniai. 

Beveik tuo pačiu laiku imta rūpintis, kaip pagerinti medicinos pa- 
galbą Lietuvos karališkųjų dvarų (ekonomijų) valstiečiams. Lietuvos pa- 
iždininkio A. Tyzenhauzo iniciatyva 1775 m. Gardine buvo įsteigta me- 
dicinos mokykla, kuri turėjo rengti gydytojus, chirurgus (cirulnikus) ir 
akušerius karališkiesiems dvarams. Mokyklos organizatorius ir vadovas 
buvo jau minėtas Ž. E. Žiliberas. Mokykloje turėjo būti 12—15 mokinių. 
Kadangi bajorų ir miestiečių vaikų trūko, mokiniais priimdavo Gardino, 
Brastos, Alytaus ir Šiaulių karališkųjų ekonomijų valstiečių vaikus. Iš 


27 D. Radziwilt, Geografia polskim wierszem, Wilno, 1766. 

"A, E. Adamowicz, Krotki rys początkėw i postępu anatomii w Polsce i Litwie, Wilno, 
1855, p, 15. 

Ž J. Bieliūski, Uniwersytet Wilenski, t. 3, p. 145. 

š G. Brzęk, Historia zoologii w Polsce do r. 1918, Lublin, 1947, p. 120—121. 

kandidato nebuvo reikalaujama jokio didelio mokslo, pakako, kad jis 
mokėtų skaityti ir rašyti. Mokinius išlaikė valstybės iždas, bet lėšų trū- 
ko — mokyklos finansavimas ypač pablogėjo nuo 1779 metų. Kai Lietuvos 
Vyriausiojoje mokykloje imta dėstyti ir medicinos mokslus, Gardino me- 
dicinos mokykla buvo uždaryta (1781 m.), o jos mokiniai persikėlė i 
Vilnių. Kai kurie iš jų pasižymėjo pavyzdingumu, stropumuų, apgynė 
disertacijas, tapo savo krašto medicinos mokslo pionieriais, pavyzdžiui, 
A. Matusevičius, pirmasis vietinis akušerijos profesorius, A. Laurinavi- 
čius, J. Jasinskis, B. Orlovskis ir kt“ Kartu su mokiniais į Vilnių buvo 
perkelta ir dalis Gardino medicinos mokyklos turto, botanikos sodo aug- 
menijos (turtui pervežti DIEIE 76 porinių vežimų; augalai beveik visi 
atplukdyti Nemunu— Nerimi)", 

Nuo pirmojo medicinos profesoriaus M. Renjė atvykimo 1775 m. į 
Lietuvos Vyriausiąją mokyklą iki planingo teorinio ir praktinio gydytojų 
ruošimo joje pradžios praėjo 6 metai. Sudarius medicinos mokslams dės- 
tyti sąlygas, parinkus tinkamų dėstytojų ir sutelkus jaunuolių, norinčių 
mokytis naujo mokslo, 1781 m. lapkričio 24 d. Vilniuje oficialiai pradėtas 
dėstyti aukštasis medicinos mokslas. Iškilmingame posėdyje, dalyvaujant 
kviestiniams svečiams, profesoriams ir studentams, rektorius M. Počobu- 
tas pareiškė: „Kadangi iš keturių kolegijų, kurios paprastai sudaro visą 
fakultetinių mokslų kompleksą, iš seno trūko mūsų universitete mMedici- 
nos, tai šiandien ir ši jau įsteigta“?. Vadinasi, 1781 m. laikytini planingo 
aukštojo medicinos ir gamtos mokslų mokymo Vilniuje pradžia, 

Iš Vyriausiosios mokyklos dalykų tvarkaraščių“ 1781/82 mokslo me- 
tais sužinome, kad S. L. Bizis dėstė anatomiją ir medicinos teoriją, M. Ęen- 
jė — cirulnikystę (taip tada buvo vadinama chirurgija) ir akušeriją, 
J. Briotė — operacinę chirurgiją (jis vadovavo ir anatomijos demonstra- 
vimui), J. Mickevičius — eksperimentinę fiziką. Ž. E. Žilibero pavardės 
juose nerandame, tačiau neabejotina, kad jis tais mokslo metais pradėjo 
dėstyti gamtos mokslų (tuo metu vadinamos natūraliosios istorijos) kursą, 
kuris apėmė mineralogiją, botaniką, zoologiją ir „„materia medica“ (taip 
tada buvo vadinama farmakologija). Iš paskaitų tvarkaraščių, programų 
matyti, kaip mokykloje buvo įvedami nauji medicinos dalykai, kaip kei- 
tėsi dėstytojai, dėstomų dalykų turinys ir kt. Pavyzdžiui, 1783 m. čia 
pradėta dėstyti fiziologija, teorinė chirurgija, 1784 m.— patologija, che- 
mija su farmacinės chemijos kursu ir t.t. Pagal 1797 m. Vilniaus Vyriau- 
siosios mokyklos reformą medicinos mokslams buvo sudarytas fakultetas 
su 6 katedromis: 1) chemijos, 2) anatomijos ir fiziologijos, 3) patologijos 
ir farmakologijos, 4) teorinės chirurgijos ir akušerijos, 5) praktinės chi- 
rurgijos ir 6) gamtos mokslų. Kiek vėliau (1799) buvo įkurta dar terapi- 
jos ir klinikinės medicinos katedra. Mokykloje keitėsi dėstytojai, išaugo 
nemaža vietinių medikų, kurie pradėjo sėkmingai dirbti praktinį medi- 

cinos, pedagogikos ir mokslo darbą, didindami Almae matris Vilnensis 
šlovę. Medicinos mokslai vis labiau populiarėjo, jų semtis į Vilnių vyko 
ne tik lietuviai, lenkai, baltarusiai, rusai, ukrainiečiai, latviai, bet ir iš 
tolimesnių kraštų. 

Kaip intensyviai ir produktyviai buvo dirbama, rodo ir tai, kad jau 
ketvirtaisiais metais (1785) mokykloje suteikiamas medicinos mokslų 
daktaro laipsnis — jį gavo prancūzas Karolis Virionas, dėstęs čia ana- 
tomiją. Kadangi iš pradžių medicinos daktaro laipsniui gauti spausdinto 
darbo nebuvo reikalaujama, pakakdavo tik viešo tezių gynimo, šiandien 
sunku nustatyti, kiek disertacijų ginta. Viena seniausių spausdintų me- 
dicinos disertacijų yra E. Franko darbas (1793), aiškinantis svarbiausią 
karščiavimų priežastį“. 


MEDICINOS DISCIPLINŲ RAIDA 


Anatomiją dėstyti pradėta rengtis nuo 1775 m., kai M. Renjė buvo 
paskirtas anatomijos ir chirurgijos profesoriumi“. M. Renjė buvo nepa- 
kankamai išsimokslinęs — nemokėjo net to meto mokslinės lotynų kal- 
bos: anatomiją iš pradžių aiškino prancūzų, o kiek vėliau lenkų kalba 
(cirulnikų cecho nariams). Jis labiau mėgo medicinos praktiką, negu ana- 
tomijos dėstymą. 

Pirmasis išsimokslinęs anatomijos profesorius buvo S. L. Bizis 
(1720— 1790), 1781—1787 m. dėstęs anatomiją, po to fiziologiją. S. L. Bizis 
gimė Padujoje, ten mokėsi medicinos ir 1746 m. gavo filosofijos ir medi- 
cinos daktaro laipsni, vėliau buvo Turino medicinos kolegijos profeso- 
riumi, Venecijoje vertėsi medicinos praktika. Iš Venecijos pakviestas 


*S. Biziulevičius, Pirmoji medicinos mokykla Lietuvoje.— Iš mokslų istorijos Lietuvoje, | 
t. 1, p. 85—87. 

* G. Brzęk, Historia zoologii w Polsce do r. 1918, t. 2, p. 122. 

ė V. Micelmacheris, Vilniaus aukštosios medicinos mokyklos istorijos bruožai. — Mokslo 
darbai (Vilniaus un-tas), t, 17, Medicinos mokslų serija, 1958, i. 4, p. 11, 

" Prospectus lectionum in Alma Universitate et Acadernia Vilnensi..., ex Anno 1781, in 
Annum 1782, Vilnae. 


ŠE. J. Frank, Tentamen inaugurale medicum super cause proxima febrium, guod praes- 
criptis examinibus rite persolutis pro summis in medicina honoribus conseguendis in Alma 
Academica et Universitate Vilnensi publicae desouisitioni submittit Esai Jacobus Frank, 
Berlino Brandenburgiensis. Anno 1793 mense Januar: Wilnae in Lithuania; Medicinos dak- 
tarų disertacijos, apginios arba pripažintos Vilniaus universitete 1793—1842 metais. Sudarė 
A. Bielinis, V., 1958, p. 23, plg. p. 12. 

“ A. Kowalska-Smigielska, Uzieje katedry anatomii w dawnym Uniwersytecie Wilenskim 
i Akademii Medyko-chirurgiczneį Wilenskiej... w latach 1777—1842 (Diss...), Wilno, 1938; 
J. Markulis, Anatomija senajame Vilniaus universitete—- Mokslo darbai (Vilniaus un-tas), 
t. 17, Medicinos mokslų serija, 1958, t. 4, p. 160—165; 5. Biziulevičius, Anatomijos ir fizio- 
logijos mokslo raida Vilniaus universitete XVIII a. pabaigoje ir XIX a. pirmoje pusėje. — 
Iš mokslų istorijos Lietuvoje, t. 1, p. 88—96, 

didikų dvarų gydytoju, 1761 m. atvyko į Semiaiyčius, paskui persikėlė 
į Nesvyžių — Vilniaus vaivados Karolio Radvilos dvarą, o apie 1772 m.— 
į Vilnių akademijos gydytoju, 5. L. Bizis pirmasis Vilniuje 1770 m., daly- 
vaujant keliems gydytojams, skrodė lavoną ir aprašė tai darbe „Gydy- 
tojiškasis ir anatominis laiškas tikriesiems medicinos mokytojams apie 
ligą nuo keturiolikos metų“ (Epistola medicoanatomica de morbo guat- 
tuordecim annorum ad rationales medicinae professores, Vilnae, 1770)'“. 
1772 m. Vilniuje jis paskelbė ir kitą darbą —,,S. Bizio atsakymas draugui 
filosofui į klausimus, liečiančius melancholiją, maniją ir kaltūną“ (Res- 
ponsum St. Bisii ad amicum philosophum de melancholia, mania et plica 
polonica sciscitantem). Šiame veikale pateikiama medicinos mokslo žinių 
apie psichines ligas, pareiškiama nuomonė dėl paplitusio kaltūno (,„plica 
polonica"). Ir tada, ir vėliau psichinių ligų etiologija dar nebuvo žinoma, 
daug kas jas laikė dievo bausme už savo ar artimųjų nuodėmes. Apie 
kaltūną buvo manoma, jog juo susergama dėl to, kad į kūną įsimetanti 
piktoji dvasia, už tai katalikų dvasininkai nuo jo gydė maldomis ir 
egzorcizmais. S. L. Bizis, priešingai visuotinei nucmonei, kaltūno nelaikė 
atskira liga, o tvirtino, jog jis atsirandąs dėl to, kad nešvariai užlaikoma 
galva, nešukuojami plaukai (plaukus kirpti, jo nuomone, nekenksminga), 
nurodė, kad „kaltūnuotieji visuomet yra arba džiovininkai, arba hipo- 
chondrikai, o ypač sifilitikai ir neretai — sergantieji skorbutu“!!. Aiškin- 
damas psichines ligas, S. L. Bizis teigė, kad jos atsirandančios dėl sme- 
genų kraujagyslių nusilpimo. Savo pažiūras dėl kai kurių ligų jis išdėstė 
ir gana dideliame veikale, paskelbtame 1773 m. (Epistola medico-anato- 
mica de methodo adhibita in curatione febris malignae, malignoruM 
refellens obtrectationes, ad rationales philosophiae ct medicinae profes- 
sores). Organizuojant medicinos dėstymą Vilniuje, S. L. Bizis buvo išvy- 
kęs į Lvovą ir į užsienį. M. Počobuto 1780 m. pakviestas dirbti Lietuvos 
Vyriausiojoje mokykloje, jis grįžo į Vilnių ir energingai ėmėsi pedago- 
ginio bei mokslinio darbo. 1782 m. S. L. Bizis buvo išrinktas pirmuoju 
Vyriausiosios mokyklos fizinių mokslų kolegijos pirmininku. 1783 m. Vil- 
niuje išleido darbą „Viešas bandymas iš bendrosios osteologijos“ (Tenta- 
men publicum ex universa osteologia). | 

Anatomiją S. L. Bizis dėstė 4 kartus per savaitę lotynų kalba, vado- 
vaudamasis žinomo anatomo L. Heisterio vadovėliu, kuriame gana išsa- 
miai buvo nušviesta žmogaus kūno sandara. Dėstydamas osteologiją, 
profesorius demonstruodavo žmogaus skeletus (natūralius ir dirbtinius), 
aiškindavo kaulų pavadinimus, jų sandarą, paskirtį ir padėtį, taip pat 
raiščių prisitvirtinimo vietas. Kad mokiniai geriau įsisąmonintų anatomi- 
ją, S. L. Bizis demonstruodavo ir lavonus. Baigęs osteologijos kursą, jis 
skaitydavo splanchnologiją, angiologiją, neurologiją, miologiją, adeno- 
logiją ir viską apibendrindavo, aiškindamas visų organų vieningą veiklą. 

Norėdamas geriau išaiškinti mitybos metu organizme vykstančius pa- 
kitimus, jis darydavo eksperimentus su šuniukais, maitinamais pienu; 
eksperimentus stebėdavo ir anatomijos studentai. Baigęs anatomijos kur- 
są, S. L. Bizis dėstydavo fiziologiją. (Universiteto bibliotekos rankraščių 
skyriuje yra jo skaityto anatomijos Kurso rankraštis!) 

Be anksčiau minėtų darbų, dėstydamas anatomiją, S. L. Bizis 1785 m. 
Vilniuje išleido miologijos vadovėlį ,(Tentamen publicum ex universa 
myologia“, kuriame buvo sistemingai išdėstytos žinios apie žmogaus kūno 
raumenis. 

Dvasininkai nemėgo pažangaus mokslininko, rezgė prieš jį intrigas. 
Dėl to S. L. Bizis buvo priverstas 1787 m. iš Vilniaus išvykti. 

S. L. Biziui išvykus, iš vilniečių nebuvo kam jį pakeisti. Edukacinei 
komisijai paskelbus konkursą, pasisiūlė keli kandidatai. Katedros vedėju 
1787 m. buvo išrinktas vienietis Johanas Andrius Lobenveinas 
(1758—1820), Peterburgo Medicinos-chirurgijos akademijos dėstytojas, 
kuriam Vilniuje buvo lemta dirbti 33 metus. 

J. A. Lobenveinas, baigęs Vienos universiteto medicinos fakultetą, 
1783—1785 m. dirbo Peterburgo Medicinos-chirurgijos akademijoje ana- 
tomijos dėstytoju ir ten 1785 m. apgynė medicinos daktaro disertaciją 
apie krūtinės ląstos paracentezę. 1785—1787 m. jis dirbo gydytoju vo- 
kiečių dvaruose Latvijoje. Tarpininkaujant M. Renjė, J. Langmajeriui, 
J. Briotė, J. B. Lobenveinas buvo išrinktas Vyriausiosios mokyklos pro- 
fesoriumi ir dėstė anatomiją iki 1820 m. (1812—1814 m. dirbo Peterbur- 
ge). Jis buvo gana aktyvus: 1803—1816 m. ėjo medicinos fakulteto deka- 
no, 1816—1820 m.—- universiteto prorektoriaus pareigas. Be to, 
J. A. Lobenveinas — teismo medicinos Vilniuje pradininkas, vienas Vil- 
niaus medicinos draugijos (įst. 1805 m.) steigėjų, ilgametis jos pirminin- 
kas; jis taip pat tyrė vakcinacijos nuo raupų metodus, daug dirbo, ją 
įdiegiant Lietuvoje. 

J. A. Lobenveinas neišleido jokio anatomijos vadovėlio, jo darbai 
yra arba likę rankraščiais, arba išspausdinti vietos periodinėje spaudoje. 
Iš anatomijos programų ir įžanginės 1791 m. kalbos!“ sužinome, kad jis 
anatomiją jungė su fiziologija, dėstomąjį dalyką stengėsi iliustruoti, ban- 
dė įtraukti studentus į sekcinį darbą, padėti jiems patarimais ir vaizdine 
medžiaga. 

Anatomijos mokslo pradžia buvo gana sunki — cirulnikų cecho nariai 
jos kurso klausydavo nenoriai. Dvasininkai irgi nepalankiai žiūrėjo į 


'0 A, F. Adamowicz, Krėtki irys początkow i postępu anatomii, p. 20. 

!! Ten pat, p. 21. 

12 VUB, Vilniaus medicinos draugijos fondas, Nr. 380, Anatomiae, De Bisijs Stepha- 
nis..., p. 48. 


13 Dissertatio de praejudiciis contra anatomiam, Vilnae, 1791. 

medicinos mokslą. Todėl pirmieji Vilniaus anatomai turėjo padėti daug 
pastangų jaunimui sudominti šia mokslo šaka. 

Fiziologija pradėta dėstyti beveik kartu su medicinos mokslais kaip 
lygiagretė anatomijos mokslo šaka'“. Profesorius S. L. Bizis, dėstydamas 
fiziologiją, glaudžiai ją siejo su anatomija, su studentų fizikos ir chemijos 
žiniomis. Išaiškinęs žmogaus kūno sandarą, jis trumpai aptardavo jo 
veiklą, skirtumą tarp sveiko organizmo ir patologijos, paskui plačiai 
nagrinėdavo virškinimą ir tuo metu vykstančius pakitimus organizme. 
Daug vietos paskaitose profesorius skirdavo kraujo apytakai, nes tuomet 
manyta, kad visų organizmo skysčių (pieno, tulžies, seilių, virškinimo 
sulčių) pradinė medžiaga — kraujas. Išdėstęs skysčių iš organizmo šali- 
nimo procesą, lyčių skirtumus, S. L. Bizis daug dėmesio skirdavo apskri- 
tai Žmogaus gyvybinei veiklai. Norėdamas vaizdžiai pailiustruoti kai 
kuriuos fiziologijos dalykus, per paskaitas jis demonstruodavo eksperi- 
mentinius gyvuliukus — būdavo stebimas limfos indų kitimas mity- 
bos-virškinimo proceso metu, kraujo krešėjimas ir kt. 

Anatomijos profesorius J. Lobenveinas fiziologiją dėstė tik tiek, kiek 
jos būtinai reikėjo anatomijos kursui papildyti; fiziologija tapo antracile 
anatomijos šaka. Pagaliau ją visai liautasi dėstyti, vietoj jos imta skaityti 
teismo medicinos kursą. 

Vyriausiosios mokyklos vadovybė nemaža stengėsi, kad ir fiziologija, 
ir anatomija būtų prieinamesnė visuomenei, nepakankamai ar ir visai 
nemokančiai lotynų kalbos. Dėl to rūpintasi jas perteikti lenkų kalba, 
leista naudotis Korepetitoriais, kurie profesoriaus paskaitas versdavo 
lenkiškai. Tokiu korepetitoriumi kiek laiko buvo Jonas Čenpinskas. Dėta 
pastangų iiziologiją skaityti ir atskirai, tačiau tai pavyko tik XIX a. ant“ 
rajame dešimtmetyje. 

Mokslinės chirurgijos pradininku buvo M. Renjė, oficialiai vadintas 
„praktinės cirulnikystės ir akušerijos“ profesoriumi, tačiau 1783—1784 m. 
jis skaitė tik teorinę chirurgiją, o praktinės chirurgijos dėstymą ir užsi- 
emimus paliko J. Briotė. Dėstytų kursų programos rodo, kad chirurgiją 
J. Briotė skaitė gerai!?. Chirurgijos mokslas tuo laiku sparčiai kilo dėl 
medicinos laimėjimų, gydymo gerėjimo. J. Briotė sekė naujoves, bandė 
jas įgyvendinti. Be kitų naujų dalykų, jis pirmasis Vilniuje 1785 m. pra- 
dėjo skiepyti nuo raupų ir, įsitikinęs, kad tai naudinga, tapo vienas iš 
pirmųjų raupų vakcinacijos organizatorių Lietuvoje!?. Apskritai, J. Brio- 
tė — darbštus profesorius, išugdęs vietinių chirurgų kartą. 

M. Renjė mirus, teorinės chirurgijos ir akušerijos profesoriumi tapo 
šios mokyklos auklėtinis, buvęs jo padėjėjas Andrius Matusevičius 
(1760— 1816). 

A. Matusevičius, kilęs iš Gardino karališkosios ekonomijos valstie- 
čių, Mokytis pradėjo Gardino medicinos mokykloje, o ją uždarius, persi- 

kėlė į Vilnių, į Lietuvos Vyriausiąją mokyklą. 1785 m., baigęs studijas, 
buvo paliktas dirbti akušerijoje. 1797 m. A. Matusevičius gavo medicinos 
daktaro laipsnį, buvo paskirtas akušerijos profesoriaus padėjėju, 
1798— 1799 m. tobulinosi Vienoje. Teorinę chirurgiją A. Matusevičius 
skaitė iki 1806 m.; jį pakeitė Vilniaus mokyklos auklėtinis Jonas Niš- 
kovskis (1774—1816). 

Kvalifikuotos gimdymo pagalbos Lietuvoje pradininkas buvo M. Ren- 
jė. Kai jis atvyko į Vilnių, gimdyvėms čia padėjo tik vyresnės moterys — 
bobutės. Jo rūpesčiu 1775 m. prie šv. Roko ligoninės (špitolės) buvo 
įsteigtas gimdymo skyrius (pirmasis Lietuvoje) ir akušerių mokykla — 
apskritai pirmoji vidurinė specializuota medicinos mokykla mūsų 
krašte!'. 

Mokslinės akušerijos kelias Vilniuje buvo nelengvas. Dvasininkai 
teigė, kad padėti gimdyvei, ypač jei padeda akušeris — yra nuodėmė. 
Iš pradžių ir bajorai, ir miestiečiai, negalėdami suprasti, kaip mokyti vy- 
rai gali užsiimti tokiu darbu, kuris tinka tik senoms moterims, į chirur- 
gą-akušerį žiūrėjo su panieka. Miesto cirulnikai, didžiuodamiesi savo 
senomis privilegijomis ir manydami tobulai moką savo amatą, taip pat 
su nepasitikėjimu žiūrėjo į akušerio profesiją. Bet M. Renjė atkaklus 
pedagoginis ir praktinis darbas nugalėjo: studentai, o vėliau ir miesto 
visuomenė susidomėjo akušerijos paskaitomis, jas ėmė lankyti net kai 
kurie iš cirulnikų. 

Pirmojoje akušerijos programoje, paskelbtoje pradedant 1781/82 
mokslo metus, prof. M. Renjė nurodė, jog jis: „[...] iš pradžių bendrai 
duos nurodymų, reikalingų tiek tiems, kurie padeda gimdyvėms, tiek 
pačioms gimdyvėms, toliau išdėstys įvairias kūdikio padėtis. Vėliau mo- 
kys įvairių priemonių, taikytinų per gimdymą, kad būtų išvengta nelai- 
mingų atvejų ir išsaugota ir kūdikio, ir motinos gyvybė. Pagaliau smul- 
kiai išaiškins tuos atvejus, kurių akušeriui gali pasitaikyti ir per 
gimdymą, ir po jo, nurodys, kokius tais atvejais naudoti vaistus pagal 
mokslo reikalavimus, pagrįstus žymių žmonių akušerijoje nuomone ir 
patirtimi“!š. Iš akušerijos programų matyti, kad M. Renjė nuolat jas pa- 
tikslindavo, papildydavo. 


45. Biziulevičius. Anatomijos ir fiziologijos mokslo raida universitete XVIII a. pabai- 
goje ir XIX a. pirmoje pusėje.— Iš mokslų istorijos Lietuvoje, t. 1, p. 92—96. 

Iš A. Dirsė, Chirurgijos vystymasis Lietuvoje iki Didžiosios Spalio socialistinės revoliu- 
cijos.— Mokslo darbai (Vilniaus universitetas), t. 17, Medicinos mokslų serija, 1958, 
t. 4, p. 74, 

I6 A. Makauskas, Iš raupų skiepijimo XVIII-XIX a. istorijos Lietuvoję.— Iš mokslų 
istorijos Lietuvoje, t. 1, p. 153. 

1 V. Baronas, Vilniaus aukštosios mokyklos akušerijos katedra pirmoje XIX a. pusė- 
je.— Mokslo darbai (Vilniaus un-tas), t. 17, Medicinos mokslų serija, 1958, t. 4, p. 82—83. 

Iš J, Bielinski, Uniwersytet Wileūski, t. 2, p. 343. 

M. Renjė įpėdinis A. Matusevičius sėkmingai dirbo toliau savo moky- 
tojo darbą — jam padėjo ir tobulinimasis vienoje iš geriausių to meto 
Europos klinikų (Vienoje). Perėmęs mokytojo ir užsienio specialistų 
patirtį, jis jaunam akušerijos mokslui daug ką davė. 

Vyriausiojoje mokykloje farmacijos ir farmakologijos kurso, nagrinė- 
jančio vaistines medžiagas, jų paruošimą, paskyrimą ir poveikį organiz- 
mui įvairių ligų atvejais, niekas nedėstė. Šios srities žinių medikams 
turėjo duoti kitų dalykų, ypač gamtos mokslų ir chemijos, dėstytojai. 

Pirmasis gamtos mokslų profesorius Ž. E. Žiliberas turėjo dėti ir far- 
makologijos pagrindus. Dėstydamas gamtos mokslus, jis daug laiko skir- 
davo botanikai, ypač vaistingiesiems augalams. Botanikos sode Ž. E. Ži- 
liberas kartu su studentais atliko daugelio vaistinių augalų stebėjimus. 
Būdamas ir Vyriausiosios mokyklos vaistinės vadovu, jis ištyrė kai ku- 
rių vietinių vaistinių augalų gydomąsias savybes. 

Ž. E. Žilibero įpėdinis gamtos mokslų katedroje G. A. Forsteris vais- 
tiniams augalams dėmesio skyrė nedaug. 

1784 m. į mokyklą atėjo dar du profesoriai — Juozapas Sartorijus ir 
Juozapas Langmajeris: pirmajam buvo pavesta skaityti chemiją su far- 
macijos kursų, antrajam — praktinės medicinos (patologijos ir materia 
medica) kursus. 

J. Sartorijus pirmaisiais mokslo metais (1784/85) medikams skaitė tik 
chemiją, o nuo 1785 m. rudens ir farmacijos kursą (2 mėnesius po 
2—3 val. per savaitę)!?. Skaitydamas farmacijos kursą, jis pateikdavo 
duomenų apie vaistingųjų medžiagų šaltinius, vaistingųjų augalų ir me- 
džiagų paruošimo, gamybos būdus, vaistingųjų medžiagų chemines T 
tizines savybes, jų naudojimą gydymui, veikimą ir kt. Be studentų, šių 
paskaitų klausytis rinkdavosi ir miesto vaistininkai, išėję cechinį apmo- 
kymą, nors paskaitų, skaitomų lotynų kalba, turinį jie sunkiai suvokdavo. 
Farmacijos moksio raidą stabdė ir bajorų nepalankumas vaistininko pro- 
fesijai; jai įsigyti Lietuvoje nereikėjo specialaus aukštojo mokslo. Nors 
J. Sartorijus Vilniuje dirbo neilgai (iki 1793 m.), vis dėlto jis pradėjo 
sistemingai skaityti farmacijos kursą — vadinasi, yra farmacijos moksio 
Lietuvoje pradininkas?“, 

Farmakologinių žinių pateikdavo ir profesorius J. Langmajeris, 1784— 
1796 m. skaitęs praktinės medicinos (taip buvo vadinama terapija) kur- 
są2!. Pradėdamas kursą, jis duodavo žinių apie kai kurias vaistines me- 
džiagas, o vėliau, nagrinėdamas ligas, jų gydymą, nurodydavo, kaip šio- 
mis medžiagomis naudotis. 

1798—1803 m. farmacijos kursą skaitė Andrius Sniadeckis, lenkų 
mokslininkas, visą savo vėlesnį gyvenimą susiejęs su Vilniumi, palikęs 
gilų pėdsaką mūsų aukštosios mokyklos istorijoje. Farmakologiją, kaip 
chemijos pridėtinį kursą, jis skaitydavo 2 mėnesius per metus?, aiškų, 

per toki trumpą laiką negalėdamas duoti pakankamai žinių nei būsi- 
miesiems gydytojams, nei vaistininkams. Iš A. Sniadeckio skaityto far- 
macijos kurso rankraščio“? matyti, kad jis stengdavosi savo klausytojus 
supažindinti su farmacijos mokslo pagrindais, rūpindavosi nušviesti ne 
tik fizines ir chemines vaistinių medžiagų savybes, vaistų formas ir pre- 
paratų gamybos būdus, bet ir šių medžiagų veikimą, įų naudojimą gy- 
dymui. 

Farmacija domėjęsi medikai praktikos darbus atlikdavo Vyriausiosios 
mokyklos vaistinėje, kurioje nemaža laiko praleisdavo ir pats A. Snia- 
deckis, darydamas įvairius tyrimus. 

Pirmaisiais Vyriausiosios mokyklos veiklos metais patologija atskirai 
nebuvo dėstoma, daug ką iš jos gvildeno profesoriai S. L. Bizis, Ž. E. Ži- 
liberas, M. Renjė ir J. Briotė. 1784 m. šiai disciplinai dėstyti buvo pa- 
kviestas iš Vienos prof. J. Langmajeris. Iš pradžių jis pateikdavo žinių 
apie vaistines medžiagas ir kai kurių ligų gydymą, o vėliau dėstydavo 
tik bendrą patologiją ir semiotiką. Sekdamas Vienos mokyklos pavyz- 
džiu, jis Vilniuje stengėsi įkurti vidaus ligų kliniką, tačiau tai jam ne- 
pavyko — ji buvo įkurta vėliau (1804), jam jau išvažiavus iš Vilniaus. 
Po jo bendrąją patologiją iki mirties dėstė mokyklos auklėtinis Augustas 
Bekiu (1771—1624). 

A. Bekiu gimė Gardine, prancūzų šeimoje, medicinos mokėsi Vilniu- 
je, kur 1767 m, gavo filosofijos, o 1793 m.— medicinos daktaro laipsnį. 
1797— 1799 m, A. Bekiu buvo patologijos ir farmakologijos adjunktas, o 
nuo 1800 m.— profesorius. Universitete dėstė patologiją ir higieną. 
A. Bekiu nepaliko patologijos vadovėlio, todėl apie jo dėstymą galima 
spręsti tik iš programų. 

Vyriausiojoje mokykloje terapijos katedros nebuvo, apie gydymą 
nurodymų ir patarimų per paskaitas duodavo kitų disciplinų profesoriai. 
Padėtis truputį pagerėjo nuo 1784 m., kai prof. J. Langmajeriui buvo 
pavesta skaityti patologiją, farmakologiją ir praktinę mediciną. Tera- 
piją jis liesdavo tik tiek, kiek ji siejosi su patologija. Po i0 mokyklos 
vadovybė praktinės medicinos profesoriumi pasirinko airį Džoną O“Ko- 
norą (1760—1801), filosofijos ir medicinos daktarą, žinomą didikų dvarų 
medicinos praktiką. Jis dėstė vos metus, spausdintų darbų nepaliko. Tėra 
jo skaityto kurso programa, iš kurios matyti, kad buvo dėstoma apie 
ligas, susijusias su karščiavimu, plaučių, smegenų plėvių, pleuros užde- 


' H. Polukordas, Farmakologija ir farmacija senajame Vilniaus universitete.— Mokslo 
darbai (Vilniaus um-tas), t. 17, Medicinos mokslų serija, 1958, t. 4, p. 167. 

2 Ten pat. 

2! Ten pat. 

22 J. Bielinski, Uniwersytet Wilenski, t. 2, p. 319. 

2 MAB, RS, Bendrasis fondas, Nr. 808. 

gimais, tuberkulioze, skrandžiu, ginekologiniais susirgimais (nagrinėda- 
mas ligas, profesorius nurodydavo ir jų gydymo būdus). 

D. O'Konorui mirus, terapiją dėstyti pradėjo Ferdinandas Špicnagelis, 
gamtos mokslų specialistas“. 


GAMTOS MOKSLAI 


Vyriausiosios mokyklos fizinių mokslų kolegijoje buvo įkurta ir gam- 
tos mokslų katedra. Tai pirmasis gamtos mokslų židinys ne tik Lietuvos 
Didžiojoje Kunigaikštystėje, bet ir visoje Lietuvos ir Lenkijos valstybėje, 
taip pat viena iš nedaugelio tokių įstaigų Europoje??. Jos pirmuoju pro- 
fesoriumi Edukacinė komisija parinko Žaną Emanuelį Žiliberą. 

Persikeldamas iš Gardino į Vilnių (1781 m.), Žiliberas atsivežė biblio- 
teką su vertingomis gamtos mokslų knygomis, kurių trūko Vilniuje, 
augalų ir sėklų kolekcijų, herbarų; medicinos kolegijos kieme jis įkūrė 
botanikos sodą. Tais pačiais 1781 m. Ž. E. Žiliberas paskelbė ir naujos 
mokslo šakos programą, iš kurios matyti, kad jis dėstė mineralogiją, 
botaniką, zoologiją (ir visa tai per vienerius mokslo metus). Dėstydamas 
zoologiją, Ž. E. Žiliberas ją traktavo iš esmės utilitariškai. Tačiau pagrin- 
dinis jo dėmesys buvo skirtas botanikai. Ja domėjosi jis ir pavasarį, ir 
vidurvasarį, daug laiko su savo klausytojais praleisdamas arba botanikos 
sode, kur stebėjo augalus ir su mikroskopu, arba Vilniaus apylinkėse, 
kur rinko augalus, mokė daryti herbarus, kolekcijas. Jo įkurtasis botani- 
kos sodas buvo nedidelis (daugiau kaip 200 m), tačiau jame buvo apte 
2000 augalų rūšių (iš jų ir retų; pietų kraštų augalai auginti šilinamyje). 
Augalų sėklų Ž. E. Žiliberas gaudavo net iš rusų gamtininkų, su kuriais 
intensyviai susirašinėjo, 

Vyriausiosios mokyklos vadovybės rūpinimasis gamtos mokslais 
(atskirų patalpų paskyrimas, botanikos sodo įrengimas ir t. t.), turtinga 
Vilniaus apylinkių gamta sudarė sąlygas studijoms. Ž. E. Žiliberas čia 
toliau tyrė Lietuvos florą (tyrimus jis pradėjo dar Gardine) ir savo darbą 
apvainikavo penkių tomų veikalu „Lietuvos flora"??, Veikale nurodyti 
mokslininkai, minėję Lietuvos florą, ir Linėjaus sistemos pagrindu apra- 
šytos 778 augalų rūšys. Kitame veikale?" Ž. E. Žiliberas aprašė Vilniaus 
apylinkių ir botanikos sodo augalus, kuriuos buvo surinkęs ir apibūdinęs 
sų studentais?. Išleido jis darbų ir apie zoologinius stebėjimus (apie 
stumbrą, briedį, bebrą, vėžlį, vilką ir kt.)??. 

Nemaža Ž. E. Žilibero tyrinėjimų nesutapo su įsigalėjusiais scholasti- 
kos teiginiais, todėl reakcionieriai pynė prieš jį intrigas. Pagrįstai vadi- 
namas Lietuvos botanikos tėvu, Ž. E. Žiliberas dėl įvairių užgauliojimų 
1783 m. iš Vilniaus išvažiavo į tėvynę. Po to reakcionieriai ėmėsi žygių 

ir prieš jo darbus, „žalojančius“ protą: mokyklos spaustuvėje išspaus- 
dinti puikaus veikalo „Lietuvos flora“ IV ir V tomai buvo perduoti taba- 
ko dirbtuvei Vingyje; išliko vos keli egzemplioriai“? 

Naujuoju gamtos mokslų katedros profesoriumi 1784 m. išrenkamas 
Johanas Georgas Adomas Forsteris (1754—1794)*!, 

J. G. Forsteris gimė Nasenhubene (dabar Mokry Doi, Lenkija) išeivio 
škoto (gamtininko ir keliautojo) šeimoje. Bendrąjį išsilavinimą ir gamtos 
mokslo žinių gavo iš tėvo. 1772—1775 m. Forsteris dalyvavo D. Kuko 
ekspedicijoje aplink pasaulį. Grįžęs iš kelionės i Angliją, Forsteris, nau- 
dodamasis tėvo ir savo surinktąja medžiaga, išleido veikalą, kuris jį 
išgarsino. Dvidešimt ketverių metų jis jau kviečiamas profesoriumi į 
Kaselio aukštąją mokyklą, 0 po šešerių metų (1784 m.) — į Vilnių. 
1785 m. Halėje Forsteris gavo medicinos daktaro laipsnį ir grįžo į Vil- 
nių, bet čia dirbo neilgai, 1786 m. Jekaterinai II pasiūlius dalyvauti 
planuojamoje kelionėje aplink pasaulį, J. G. Forsteris nutraukė su 
Vyriausiąja mokykla sutartį ir išvyko į Hamburgą, kur tikėjosi įsijung- 
siąs į ekspediciją. Prasidėjus Rusijos— Turkijos karui, kelionė buvo ati- 
dėliojama, ir Forsteriui teko ieškotis darbo — jis įsitaisė Maince biblio- 
tekininku. 1790 m. su A. Humboltu Forsteris keliavo po Pareinį, Nider- 
landus, Angliją, kelionę aprašydamas knygoje „Žemutinio Reino vaizdai“ 
(Ansichten von Niederrhein...), už kurią nusipelnė vokiečių literatūros 
klasiko vardą. Maince įsijungė į visuomeninį gyvenimą, tapo jakobinu. 
Vėliau išvyko į Paryžių, kur aktyviai dalyvavo politiniame gyvenime, 
daug rašė, gyvendamas sunkiai, netekęs šeimos. Paryžiuje jis ir mirė, 
tesulaukęs 40 metų. 

J. G. Forsteris laikomas ikilamarkiniu evoliucionistu. Jau atvykdamas 
į Vilnių, 1784 m., jis teigė, kad: a) gamtoje nėra nieko pastovaus, ne- 
"kintamo, viskas vystosi, siekia aukštesnės formos; b) organinis pasaulis 
atsirado iš neorganinio, savaime plėtojantis materijai; c) kiekviena ma- 

24 J. Misiūra, Vidaus ligų dėstymas Vilniaus aukštojoje mokykloje 1781—1831 m. laiko- 
tarpiu.— Mokslo darbai (Vilniaus un-tas), t. 17, Medicinos mokslų serija, 1958, t. 4, p. 66. 

25 G. Brzęk, Historia zoologii w Polsce do r. 1918, t. 2, p. 115. 

2 J. E, Gilibert, Flora Lituanica inchoata, seu enumeratio plantarum, collectio 1, 2, 
Grodnae, 1781, collectio 3, 4, 5, Vilnae, 1782. 

2 J. E. Giliberi, Exercitium botanicum in schola principe Universitatis Vilnensis haben- 
dium, Vilnae, 1782. 

* A. Merkys, Botanikos ir žemės ūkio mokslų raida Vilniaus universitete XVIII-—- 
„XIX a.— Iš mokslų istorijos Lietuvoje, t. 1, p. 50—60, 

(2 W. Slawiūski, Dr. Jan Emmanuel Gilibert, profesor i založyciel ogrodu botanicznego 
w Wilnie— Ateneum Wilenskie, 1925, r. 3, zesz. 9, p. 8—45. 

2 S. Jundzii, Pamietniki žycia ksiedza Stanislawa Jundzilta.— Archiwura do Dziejow 
Literatury i Ošwiaty w Polsce, 1914, t. 13, p. 33—179, 

*1 Z. Fedorowicz, Ewolucjonizm na Universytecie Wileiskim przed Darwinem, Wroclaw- 
Warszawa, 1960, p. 8—40, 

terijos dalelė amžinai juda ir kinta; d) visos gyvų būtybių formos suda- 
rytos viena grandine su nežymiais perėjimais tarp atskirų grandžių; 
e) gyvybė atsirado ne vienoje vietoje ir ne vienu metu; ji reiškiasi sa- 
varankiškai, nepriklausomai nuo savo pirmapradžių pradmenų. Vilniuje 
J. G. Forsteris energingai ėmėsi pedagoginio darbo. Iš įžanginės kalbos 
„Gamtos mokslų ribos“ (Limites historiae naturalis)*?, pasakytos 1785 m. 
vasario 2 d., ir gamtos mokslų dėstymo programų matome, kad dėstymui 
jis kėlė ne tik utilitarinius, bet ir grynai mokslinius uždavinius. Pavyz- 
džiui, zoologijos kursas pradedamas dalyko istorija, po to einama prie 
sistematikos pagrindų, aiškinama zoologinė nomenklatūra, duodama 
atskirų grupių sistematinė apžvalga, pagrįsta jų sandara; plačiau susto- 
jama prie žmogaus, kuris analizuojamas morfologiniu-antropologiniu, ana- 
tominiu ir fiziologiniu požiūriu; tik paskui einama prie grynosios Zzoolo- 
gijos, aptariamos kiekvienos rūšies biologinės savybės; kursas baigiamas 
filogenijos teorija. Taigi programos rodo, kad J. G. Forsteris buvo gilus 
dalyko žinovas. Gamtos moksluose įsigalėjusią Linėjaus gyvūnų siste- 
matiką jis stengėsi pakeisti savąja, kuri rėmėsi natūraliuoju, ypač ana- 
tominiu pagrindu, o tai buvo nauja gamtos moksluose. 

Daug matęs kelionėse, puikiai mokėdamas lotynų kalbą, J. G. Forste- 
ris rūpinosi gamtos mokslų žinias klausytojams perteikti kuo giliau, ska- 
tino juos pažinti gamtos paslaptis. Paskaitas jis įvairindavo mokyklos 
kabinetų medžiaga, savo paties kolekcijų pavyzdžiais, vertingomis iliust- 
racijomis. Jo paleontologijos žinios apskritai naujiena Lietuvos ir Lenkijos 
valstybėje, todėl jį galima laikyti ir šio mokslo pradininku. Nemaža laiko 
J. G. Forsteris skyrė taip pat botanikos sodui, mokyklos kolekcijoms, 
vaistinei tvarkyti. Jo prašoma, mokyklos vadovybė davė lėšų naujam 
botanikos sodui Šarkiškėse nupirkti. 

J. G. Forsterio paskaitos nepatiko dvasininkams, jos, esą, įžeidžian- 
"čios kūrėjo esybę, prieštaraujančios bažnyčios mokymui. Ž. E. Žilibero 
išvijimo sėkmės skatinami, įie ėmėsi intrigų ir prieš J. G. Forsterį. Jų 
paveiktas, būsimų kelionių viliojamas, mokslininkas nutraukė sutartį su 
Vyriausiąja mokykla. Vilnius neteko gabaus profesoriaus, gilaus mąsty- 
tojo, vieno iš ankstyvųjų ikilamarkinių evoliucionistų, pasėjusio pirmuo- 
sius evoliucinės minties grūdus Vilniaus alma mater dirvoje““. 

J. G. Forsteriui staiga išvažiavus, gamtos mokslų katedra išbuvo ne- 
užimta penkerius metus. Mokyklos vadovybė nerado tinkamo kandidato 
nei vietoje, nei kitur. Tik 1792 m. ją užėmė Vienos universiteto auklėti- 
nis Ferdinandas Špicnagelis (1760—1826). 

F. Špicnagelio indėlis į gamtos mokslų raidą Vyriausiojoje mokykloje 
dėl įvairių priežasčių (plačiai užsiėmė gydytojo praktika, įsitraukė į ilgą 
ginčą sų cirulnikais, pačios mokyklos darbą sutrikdė Lietuvos prijungi- 
mas prie Rusijos) nedidelis. 

1797 m. medicinos ir gamtos mokslai susilaukė naujų jėgų: chemiją 
buvo pavesta dėstyti Andriui Sniadeckiui (1768—1838), o į gamtos mokslų 
katedrą pakviestas Stanislovas Bonifacas Jundzilas (1761—1847). Iš pra- 
džių viceprofesorius, vėliau profesorius 5. B. Jundzilas gamtos mokslams 
Vilniuje ypač daug nusipelnė. Atsiradus jėgų, gamtos mokslų katedrą 
nuspręsta pertvarkyti: 1802 m. F. Špicnagelis gavo skaityti bendrąją te- 
rapiją, medicinos medžiagas ir toksikologiją, o S. B. Jundzilas buvo iš- 
rinktas gamtos mokslų katedros profesoriumi. 

Pirmaisiais profesoriavimo metais S. B, Jundzilas gamtos mokslų pa- 
skaitoms per savaitę skirdavo 4—5 valandas. Iš pradžių jis skaitė taip 
pat mineralogiją, po to zoologiją ir botaniką; daugiausia laiko (apie 7 
mėnesius) skirdavo zoologijai, mažiausiai — mineralogijai. Pirmųjų dės- 
tymo metų programoje S. B. Jundzilas pabrėžė šių mokslų utilitariškumą. 
J. G. Forsterio idėjų zoologijoje jis ne tik nerespektavo, bet perėmė 
pasenusią, dar Ž. E. Žilibero ir juo labiau G. Forsterio kritikuotą Linėjaus 
sistemą; jos S. B. Jundzilas neatsisakė ir vėliau. 

Nors ir kunigas, apie dvasininkų, ypač eksįėzuitų, nemokšiškumą bei 
tengvabūdiškumą S. B. Jundzilas atsiminimuose rašė: „Čia švari ir nekalta 
gėlė už lyties pasireiškimą žieduose begėdyste kaltinama; čia geognosti- 
niai kalnų sąrangos ir uolų sluoksnių senumo tyrimai bedieviška erezija 
vadinami; čia garbingi iki šiol nežinomos natūraliosios istorijos profeso- 
riai Žiliberas ir Forsteris — pirmasis nereikalingu sunkiu darbu su be- 
vertėmis smulkmenomis išjuoktas, antrasis katalikų tikėjimo duobkasyste 
apkaltintas“**. 

Vyriausiojoje mokykloje medicinos ir gamtos mokslų mokėsi nemaža 
studentų, kurie vėliau išgarsino savo šalį. Pavyzdžiui, iki 1794 m. čia 
mediciną studijavo žemaitis Jurgis Pabrėža (1771— 1849), ypač domėjęsis 
botanika. Nors po T. Kosciuškos sukilimo J. Pabrėža iš Vilniaus pasi- 
traukė, įstojo į Varnių kunigų seminariją, bet ir kunigaudamas jis labai 
daug laiko skyrė vaistingiesiems augalams. Važinėdamas bažnyčios rei- 


32 Z. Fedorowicz, Mowa Jerzego Forstera wygloszona 2 lutego 1785 roku w Sakole 
Glownej Wielkiego Księstwa Litewskiego w Wilnie pt. Limites historiae naturalis, Wroc- 
taw-Warszawa, 1961. 

3 J, G. Forsterio pasiryžimą dirbti Lietuvos vyriausiojoje mokykloje („šitų sarmatų“ la- 
bui), taip pat įspūdį, kurį jam padarė Vilnius, rodo jo laiškai sužadėtinei Teresei Heinei, 
artimiesiems, (Laiškai paskelbti leidiniuose T. Dopcrep, VAa6pannne upounsBeAeHnus, M. 1960; 
FO. A. MowxkoBckaa, Taopr DopcTep — HeMeKKKĖ NMpoCBeTUTeAb UM PeBOAIOKMOHep XVIII Be- 
Ka, M., 1961). Viename pirmųjų yra eilutės: „Vilniaus vaizdas apstulbina, Kai privažiuoji 
arti prie slėnio šlaito, lyg išsilieja didelis miestas su išlikusiais gražiais bokštais, Vaizdas 
didingas ir puikus“, (FO. A. MouikoBckax, Teopr DopcTep, crp. 80.) O T. Heinei rašė: „Aš 
kupinas geriausių norų dirbti me kaip perėjūnas, bet kaip žmogus, kuris čia statosi namus 
ir ketina gyventi“. (FO. A. MowkoBckaa, Ueopr OopcTep, cTp. 70.) 

34 W. Stawinski, X. Stanistaw Bonifacy JundziH, professor Historii Naturalneį Wszech- 
nicy Wilenskiej, Lublin, 1947. 

kalais po Žemaičių vyskupystę, šiek tiek po Kuršą ir Prūsiją, niekuomet 
neužmiršo vietos augalų, rinko herbarus, studijavo botanikos literatūrą 
ir rašė knygas apie vaistingųjų augalų naudojimą įvairioms žmonių ir 
gyvulių ligoms gydyti“?. Vyriausiojoje mokykloje mokėsi ir Juozapas 
Strumila (1774—1847), vilnietis, nusipelnęs pagarbos dėl to, kad propa- 
gavo ir plėtė sodininkystę ir daržininkystę, populiarino vaistingųjų au- 
galų auginimą, bitininkystę““. 


VISUOMENĖS MOKSLAI 


PRIGIMTINĖ TEISĖ IR JOS PROFESORIAI. 
POLITINĖS EKONOMIJOS DĖSTYMO 
PRADŽIA 


dukacinė komisija numatė išplėsti ne tik gamtos, 
Aš bet ir visuomenės mokslų dėstymą. Toji tendencija 
buvo susijusi taip pat su krašto ekonominiais ir 
ideologiniais poslinkiais. vertusiais įtraukti į aukš- 
tosios mokyklos programą mokslus, kurie padėtų 
spręsti socialines-ekonomines problemas. Šia pras- 
a Me labai reikšmingą vaidmenį suvaidino prigimtinės 
| teisės disciplina, kurios pirmuoju profesoriumi Lie- 
tuvos Vyriausiojoje mokykloje 1781 m. tapo Jeronimas Stroindvskis. 
J. Stroinovskis (1752—1815) gimė Volynėje, bajorų šeimoje. Mokėsi na- 
mie, vėliau pijorų mokyklose. 1766 m. istojo į pijorų ordiną. Nuo 
1776 m. Varšuvos pijorų konvikte dėstė logiką, metafiziką, matematiką 
ir prigimtinę bei politinę teisę. Ruošdamasis užimti prigimtinės teisės 
katedrą Vilniuje, kelerius metus tobulinosi Krokuvos universitete; ka- 
tedrai vadovavo nuo 1783 iki 1793 m. su pertraukomis. 1779—1806 m. 
buvo Vilniaus universiteto rektoriumi. | 

J. Stroinovskis — vienas žymiausių Lietuvos ir Lenkijos fiziokratų, 
reiškėsi ne tik moksline, bet ir visuomenine-valstybine veikla: padėjo 
rengti Lietuvos civilinį ir kriminalinį kodeksą, nemaži jo nuopelnai taip 
pat ruošiant 1803 m. universiteto statutą. Mirė Vilniuje. 

1785 m. J. Stroinovskis išleido knygą „Prigimtinės, politinės teisės, 
politinės ekonomijos ir tarptautinės teisės mokslas"!, kuri tapo pripažinta 
prigimtinės teisės vadovėliu; pagal jį autorius ir skaitė savo paskaitas. 

J. Stroinovskio knygoje yra Keturios dalys. Pirmojoje dalyje („Apie 
prigimtinę teisę') nagrinėjami visuomeninių reiškinių natūralinės san- 
tvarkos dėsningumai, žmogaus poreikiai ir pareigos, žmonių tarpusavio 
santykiai. Antrojoje dalyje („Apie politinę teisę“) dėstomi visuomenės ir 

valdžios tarpusavio santykių principai. Trečiojoje dalyje („Apie politinę 
ekonomiją“) aiškinamas materialinių gėrybių sukūrimas ir paskirstymas; 
čia komentuojama ir garsioji F. Kenė ekonominė lentelė. Ketvirtojoje 
dalyje („Apie tarptautinę teisę“) apibūdinami principai, kuriais būtina 
vadovautis tarptautiniuose santykiuose. 

Iš pirmo žvilgsnio galėtų pasirodyti, kad politinei ekonomijai skirta 
tik trečioji knygos dalis, iš tikrųjų ekonominiai klausimai nagrinėjami 
per visus keturis knygos skyrius. Antai pirmojoje dalyje autorius kartu 
sų tarpusavio santykiais analizuoja mainų ir prekės vertės, nuosavybės 
klausimus. Antrojoje dalyje kalbama apie valstybės lėšų panaudojimą 
ir valstybės nuosavybę, o ketvirtosios dalies turinį daugiausia sudaro 
užsienio prekybos ir kitų valstybės ekonominės politikos principų nagri- 
nėjimas. Iš esmės profesorius ,„Prigimtinėje teisėje“ (taigi ir paskaitose) 
dėstė fiziokratų ekonominės teorijos pagrindus. Todėl prigimtinės teisės 
dėstymo pradžią (1783) visiškai pagrįstai galima laikyti politinės ekono- 
mijos dėstymo pradžia universitete. 

J. Stroinovskio knyga susilaukė penkių leidimų, 1809 m. Peterburge 
ji buvo išleista rusų kalba. 

Visas prigimtinės teisės kursas studentams buvo išdėstomas per dve- 
jus metus. Matyt dėi to disciplina universiteto mokymo programose įvai- 
riai vadinama: prigimtinė ir tarptautinė teisė (1783—1785), prigimtinė 
teisė, politinė teisė, politinė ekonomija ir tarptautinė teisė (1785—1789), 
prigimtinė ir tautų teisė (1789—1796), prigimtinė teisė (1796—1799), 
(1801— 1802). J. Stroinovskio įtaka universitete buvo ryški ir vėliau, po 
1793 m. Tais metais J. Stroinovskį pakeitęs prigimtinės teisės katedroje 
Simcnas Malevskis dėstė be jokių esminių pakeitimų pagal pirmtako 
knygą. 

Simonas Malevskis (1759—1832) gimė ir visą gyvenimą praleido Lie- 
tuvoje. Mokėsi Lietuvos Vyriausiojoje mokykloje. 1787—1793 m. jis buvo 
prigimtinės teisės viceprofesoriumi, J. Stroinovskio pavaduotoju, o 
1794— 1817 m. dėstė ją pats. 1817—1822 m. S. Malevskis buvo universi- 
teto rektoriumi. 

Iš dėsčiusių prigimtinę teisę iki 1803 m. minimas dar M. Karafa-Kor- 
butas. Paskutiniaisiais XVIII a. metais jis buvo šios disciplinos vicepro- 
fesoriumi, tačiau apie jį išliko labai menkai žinių. 

Prigimtinė teisė universitete — nauja disciplina. Kitų šalių aukšto- 
siose mokyklose panašūs kursai jau anksčiau buvo dėstomi. Pavyzdžiui, 


3 J. Dagys, Medžiaga tirti biologijos istorijai Lietuvoje XIX a.— Iš mokslų istorijos Lie- 
tuvoje, t. 1, p. 34—42. 

38 Ten pat. 

!H. Strojnowski, Nauka prawa przyrodzonego, politycznego, ekonomiki polityczney i 
prIawa narodėw, w Wilnie, 1785. 

Anglijos universitetuose XVIII a. analoginę vietą užėmė moralinė filoso- 
fija, jungusi visus socialinius mokslus. Tačiau netgi A. Smitas, skaitęs 
moralinę filosofiją Glazgo universitete (1755—1763), nesiryžo ekonomi- 
nius klausimus paversti atskira akademinio kurso dalimi, Moralinė filo- 
sofija buvo dėstoma ir Maskvos universitete; tačiau politinės ekonomijos 
čia daugiau buvo romėnų teisės kurse. Tuo tarpu Vilniaus universitete 
dėstoma prigimtinė teisė, palyginti su Anglijos ir kitų šalių universitetų 
moraline filosofija, turėjo kur kas daugiau politinės ekonomijos ele- 
mentų, iš esmės skatinusių politinės ekonomijos, kaip savarankiškos 
akademinės disciplinos, formavimąsi. 

Prigimtinės teisės turinį sudarė mokslinė ekonominė teorija — fizio- 
kratizmas. Tai labai idomus ir svarbus faktas. Fiziokratų teorijos paverti- 
mas akademine disciplina buvo išimtinis reiškinys Europos aukštojo 
mokslo istorijoje (fiziokratizmas kurį laiką buvo dėstomas tik Krokuvos 
universitete). Netgi Prancūzijos aukštosiose mokyklose prancūzo F. Kenė 
teorija niekuomet nebuvo užėmusi panašios padėties. Fiziokratizmu pa- 
grįstas prigimtinės teisės dėstymas sudarė labai palankias sąlygas politi- 
nės ekonomijos formavimuisi į savarankišką akademinę discipliną; Vil- 
niaus universiteto mokymo programose anksčiau, negu kituose 
universitetuose, pradėtas vartoti terminas „politinė ekonomija“. Vis dėlto 
iki 1603 m. reformų atskiros politinės ekonomijos katedros universitete 
dar nebuvo. bo 


FIZIOKRATŲ TEORIJOS PLITIMAS 
LIETUVOJE 


Pažymėtina, kad prigimtinės teisės (fiziokratų teorijos) dėstymą Edu- 
kacinė komisija įvedė ne tik universitete, bet ir vyresnėse gimnazijų 
klasėse, kur ji dėstyta pagal J. Stroinovskio knygą ir turėjo tikslą pa- 
ruošti mokinius moralinių ir politinių mokslų studijoms. Tokia dėstymo 
sistema buvo pakeista 1824 m., kai, išaiškėjus filomatų draugijos veik- 
lai, gimnazijų programoje vietoj politinių mokslų buvo nutarta sustip- 
rinti krikščioniškosios moralės, religijos, senovės literatūros ir kitų pa- 
našių dalykų dėstymą. 

Fiziokratų teoriją Vilniuje propagavo ne tik J. Stroinovskis ir S. Ma- 
levskis. Jos šalininkais buvo ir Mykolas Karpavičius (1744—1805) bei 
Vilhelmas Kalinskis (1747— 1789). M. Karpavičius Lietuvos Vyriausiojoje 
mokykloje dėstė dogmatinę teologiją ir Šventąjį raštą, buvo žinomas 
pamokslininkas. V. Kalinskis nuo 1782 m. skaitė moralinę teologiją ir 
bažnyčios istoriją, jam, beje, teko recenzuoti J. Stroinovskio knygą 
„Prigimtinė teisė“. | 

Šie profesoriai vykdė popiežiaus Pijaus VI enciklikos (Inscrutabile, 
1775.XII.25) nurodymą dvasininkams, jog, aiškinant evangelijos tiesas, 
negalima apeiti ir visuomeninių klausimų. Matyt, neatsitiktinai M. Kar- 
pavičius viename savo pamokslų pabrėžė, kad kunigas iš sakyklos turi 
skelbti ne vien religines dogmas, bet aiškinti ir moralinių (visuomeni- 
nių) mokslų bei politikos dalykus. Bažnyčia buvo priversta tai daryti, 
kovodama su priešiškomis filosofijomis. Kartu ji stengėsi pakreipti jau 
neišvengiamas visuomenines reformas sau naudinga linkme. Be to, Lie- 
tuvos Didžiojoje Kunigaikštystėje bažnyčia pati buvo stambus žemvaldys 
ir jai, aišku, taip pat rūpėjo baudžiavinio ūkio problemos. 

Kai kurie bažnyčios dignitoriai, pavyzdžiui, Vilniaus vyskupas T. Ma- 
salskis, buvo fiziokratizmo šalininkai ir palaikė asmeniškus ryšius su 
prancūzų fizickratais. Pagaliau negalima pamiršti, kad šioje teorijoje 
buvo elementų, glaudžiai ją siejusių su religinėmis dogmomis. Pavyz- 
džiui, fiziokratų teorijos kūrėjo F. Kenė nuomone, natūralinės santvarkos 
dėsningumai esą dievo nustatyti, c žmonėms reikią juos tik išsiaiškinti 
ir jais vadovautis. 

M. Karpavičius per pamokslus (ir, tur būt, ypač per paskaitas) sten- 
gėsi supažindinti klausytojus su pagrindiniais fiziokratų teorijos teigi- 
niais. Viename pamoksle jis atvirai nurodė, kad „visi šie prigimtinės 
teisės pagrindai, kurie ir kituose pamoksluose bus dėstomi, vos ne pa- 
žodžiui paimti iš tam tikros lentelės [...|, sudarytos Badeno markgrafo ir 
patobulintos jo patarėjo p. Diupono, kurią kaip ypatingą dovaną išsiun- 
tinėjo šviesiausiems Europos vyrams, iš jų ir jo malonybei Vilniaus vys- 
kupui Masalskiui'*. 

Sekdamas F. Kenė teorijos teiginiais, M. Karpavičius išdėstė visuo- 
menės susiformavimo vaizdą (iš esmės tai vadinamoji visuomeninės su- 
tarties teorija), žmonių teisių ir tarpusavio pareigų principus, užsiminė 
apie Žemės nuomavimo ir nuomos mokesčio problemas ir įvairių inves- 
tavimo rūšių žemės ūkyje klausimus, pagaliau — fiziokratų pažiūras į 
pramonę, prekybą, švietimą. 

PFiziokratų teorija Vilniuje tapo akademine disciplina ne atsitiktinai; 
fiziokratizmo plitimą lėmė bendros visuomeninės sąlygos — prekinio 
ūkio vystymasis, lažinio ūkio ED ES politinė valstybės krizė, ap- 
skritai feodalizmo irimas. 

Prisiminus glaudžius kultūrinius Lietuvos ir Lenkijos feodalų ryšius su 
Prancūzija, tą įtaką, kurią darė prancūzų filosofinė mintis ir literatūra 
jos aristokratijai, neteks stebėtis, kad kaip tik Prancūzijoje kilusi socia- 
linė teorija lengviausiai galėjo patraukti reformų šalininkų dėmesį. Ta- 

2 M. Karpowicz, Kazania X. Michala Karpowicza rožnych okolicznošciach miane, t. 2, 
Krakow, 1806, p. 205. Turima galvoje fiziokratų ekonominė lentelė, vaizduojanti visuome- 


ninio produkto pasiskirstymą tarp klasių. 

čiau tai, kad kai kurių Lietuvos ir Lenkijos feodalų pasitikėjimą pelnė 
XVIII a. viduryje kilusi F. Kenė sistema, paaiškinama tuo, jog buržuazinė 
visuomenė fiziokratų sistemoje yra su feodaliniu apvalkalu. Si aplinkybė 
ir padėjo plisti fiziokratizmui feodaliniuose visuomenės slucksniuose. 
„|...] feodalinė šios sistemos regimybė,— rašė K. Marksas,— [...] turėjo 
aibę feodalinių ponų paversti karštais šalininkais ir skleidėjais tokios 
sistemos, kuri [...| skelbė buržuazinę gamybos sistemą feodalinės siste- 
mos griuvėsiuose“. 

Tarp tokių Markso minimų „karštų šalininkų ir skleidėjų“ buvo ir 
reformai pritarią Lietuvos bei Lenkijos feodalai. 

Taigi fiziokratizmas visiškai atitiko vietines visuomenines-ekonomines 
sąlygas: šalis, kurios ekonomikoje pagrindinį vaidmenį vaidino žemės 
ūkis, kurioje iš po storo feodalizmo anstato sunkiai kalėsi pirmieji kapi- 
talistinių gamybinių santykių daigai, gavo kapitalistinės gamybos teoriją 
su feodaliniu apvalkalu. 


BAUDŽIAVOS KRITIKA J. STROINOVSKIO VEIKALE 
„PRIGIMTINĖ TEISĖ“ 


Kaip ir visi fiziokratai, J. Stroinovskis ekonominiu visuomenės pa 
grindu laikė klestintį žemės ūkį. 

Žinoma, J. Stroinovskis negalėjo nepastebėti, kad £. Kenė fermerio 
(iš esmės — žemės ūkio kapitalisto) socialinis tipas, mechaniškai perkel- 
tas į rytus, netenka pagrindo: Lietuvoje žemvaldžiai buvo dvarininkai, 
o jiems priklausą valstiečiai negalėjo vaidinti fermerio vaidmens. Todėl 
„Prigimtinėje teisėje“ nė nebandoma kurią nors socialinę grupę priskirti 
fermerių klasei. Tačiau tai visiškai nereiškia, kad F. Kenė sistema prarado 
socialinį atspalvį: visi J. Stroinovskio fiziokratiniai principai, pabrėžian- 
tys produktyviosios — žemdirbių — klasės reikšmę visuomeninio produk- 
to gamybai ir reikalaujantys sudievintų natūralinės santvarkos dėsnių 
jėga užtikrinti ekonomines sąlygas šios klasės gerovei, turėjo veikti šiek 
tiek ir baudžiauninkų naudai, — kad ir netiesiogiai parodyti visuomenei 
sunkią, beteisišką valstiečių buitį. Šį momentą dar labiau sustiprino nei- 
giamas J. Stroinovskio požiūris į asmeninę baudžiavinę valstiečių pri- 
klausomybę. 

Sekdamas F. Kenė, J. Stroinovskis pabrėždavo, kad visi žmonės turį 
lygias teises į asmeninę ir privatinę nuosavybę. (Iš tikrųjų „„Prigimtinėje 
teisėje“ šiuo atžvilgiu skelbiama grynai buržuazinė ideologija) Be to, 
1. Stroinovskis feodalinį nelygiateisiškumą kildino ir iš įsitikinimų. Au- 
torius puolė feodalinę valstiečių priklausomybę, kuri nekylanti nei iš 
prigimties, nei iš tarpusavio susitarimo, o esanti veiklos, smurto ir 
neteisingumo rezultatas, dėl to visai visuomenei žalinga. 

Taigi J. Stroinovskis auditorijoje naudojo fiziokratų teoriją feodaliz- 
mo pagrindams kritikuoti. Nors ši kritika buvo grynai etinio pobūdžio, 
dar gerokai ribota, tačiau ji suvaidino tam tikrą vaidmenį, stiprinant 
antibaudžiavines nuotaikas Lietuvos Didžiojoje Kunigaikštystėje. Reika- 
laudamas asmeninės laisvės baudžiauninkams, J. Stroinovskis agitavo už 
sąlygas, būtinas kapitalizmui vystytis. Panašiai gali būti apibūdintos ir 
kai kurios kitos J. Stroinovskio rekomendacijos: valstybės pajamų nau- 
dojimo schema, reikalavimas gerinti žemės ūkio gamybą, visuotinio švie- 
timo propagavimas, nekalbant jau apie tokius momentus, kaip ekonomi- 
nės laisvės gynimas ir reikalavimas apmokestinti žemės savininkus. 

Tačiau toks atsižvelgimas vien į buržuazinius fiziokratinės teorijos 
momentus būtų gana vienpusiškas. Fiziokratizmo skleidėjai Lietuvoje 
pirmiausia buvo feodalai, o sutiko jie su šia teorija todėl, kad joje šalia 
buržuazinio branduolio buvo daug teorinių teiginių, įteisinančių valdan- 
čiosios klasės interesus, pagrindžiančių kai kurias šios klasės vykdomas 
ekonominės politikos priemones. J. Stroinovskis, aišku, taip pat buvo 
veikiamas panašių tendencijų, be to, jis — dvasininkas (gyvenimo pa- 
baigoje tapo net vyskupu). Gal būt, dėl to jo „Prigimtinė teisė“ ir yra 
akademiškai šalta. Kiti fiziokratai, pavyzdžiui, A. Poplavskis arba fizio- 
kratizmui artimas H. Kolontajus, savo raštuose atvirai nurodė sunkią 
Lietuvos Didžiosios Kunigaikštystės valstiečių padėtį ir reikalavo ją ge- 
Tinti. Tuo tarpu „Prigimtinėje teisėje“ nieko panašaus nėra. Čia viešpa- 
tauja gryna teorija, veikianti tik netiesiogiai. Todėl J. Stroinovskis ir 
neigė baudžiavinės valstiečių priklausomybės tikslingumą, ir kartu daug 
kur pabrėžė nemaža F. Kenė sistemos teiginių, ginančių feodalinę žemės 
nuosavybę. Pavyzdžiui, žemvaldžių santykį su žemės nuosavybę J. Stroi- 
novskis nušviečia išimtinai gamybiškai. „Kas daro pagrindinius investa- 
vimus į niekam dar nepriklausančią žemę, tas teisėtai ir nepriklausomai 
užima šią žemę, yra jos vaisių šeimininkas, arba įgyja [...] žemės nuo- 
savybę“*— sakė J. Stroinovskis. Tai pirmoji žemės nuosavybės priežastis. 
Kas įgyjąs žemės nuosavybę vėliau, tas grąžinąs pirmajam savininkui jo 
investavimus ir teisėtai užimąs pastarojo vietą. Žemės savininkas pirmai- 
siais pagrindiniais žemės investavimais paruošia nenaudojamą žemę to- 
lesniam įdirbimui, iš savo gaunamų grynųjų pajamų tam tikrą dalį jis 
nuolat skiria pagrindiniams žemės investavimams papildyti, tobulinti (čia 
turima galvoje ūkinių pastatų statyba ir remontas, melioraciniai darbai). 

Toks gamybiniu metodu paremtas teorinis žemės nuosavybės pagrin- 
das leido J. Stroinovskiui nesvyruojant teigti, kad grynasis produktas 
žymia dalimi — pagrindinių žemės investavimų rezultatas, todėl „teisėtai 
priklauso žemės savininkui, ir jį savininkai sau išsidera [...| iš žemdir- 

3 K. Marksas, Pridedamosios vertės teorijos I d., V. 1968, p. 21. 

* H. Strojnowski, Nauka prawa pIrzyrodzonego... 

bių“?. Žemdirbiai negalį reikšti pretenzijų į grynąjį produktą ir dėl to, 
kad jis esąs žemės derlingumo, gamtos dosnumo vaisius. 

Apskritai šios J. Stroinovskio mintys būdingos visiems tiziokratams — 
jomis teoriškai grindžiamas pridedamojo produkto pasisavinimas. Iš es- 
mės autorius artėja prie kapitalistinei gamybai būdingų reiškinių anali- 
zės. Tačiau šie fiziokratizmo teiginiai vietinių sąlygų veikiamo 
ekonomisto pažiūrose pasikeitė, įgavo kitokią socialinę kryptį. Čia susi- 
duriame su savotišku reiškiniu — iš esmės buržuaziniai iiziokratizmo tei- 
giniai, pateisiną gamybos priemonių nuosavybę ir pridedamojo produkto 
pasisavinimą, Lietuvoje, kur dar beveik nebuvo kapitalistinės gamybos, 
gynė pirmiausia feodalinę žemės nuosavybę. 

J. Stroinovskio mintys ir valstiečių baudžiauninkų atžvilgiu yra ribo- 
tos, vienpusiškos. Iškeldamas asmens laisvės šūkį, įėjusį į socialinių- 
ekonominių reformų projektus, J. Stroinovskis nesiūlė kokios nors 
programos išvaduoti valstiečius iš baudžiavos, nieko nesakė apie tai, kad 
baudžiauninkas, gaudamas asmens laisvę, kartu gautų ir žemės nuosa- 
vybę. Panašias mintis skleidė M. Karpavičius ir V. Kalinskis. O J. Stroi- 
novskis, nors ir suprato reformų būtinumą, tačiau, veikiamas feodalinės 
ideologijos, savo projektuose apsiribojo baudžiauninkų asmens laisvės 
ir teisinės jų apsaugos nuo nežabotos dvarininkų prievartos ir smurio 
reikalavimais. Įgyvendinus J. Stroinovskio reikalavimus, baudžiavinis 
ūkis būtų pasukęs prūsiškuoju kapitalizmo vystymosi žemės ūkyje keliu, 
pačių naudingiausiu feodaliniams žemvaldžiams keliu. 

Svarbu pastebėti dar vieną momentą. Stambiųjų žemvaldžių bandy- 
mai intensyvinti žemės ūkio gamybą ir gauti kuo daugiau pridedamojo 
produkto XVIII a. pabaigoje susidurdavo ir su darbo jėgos trūkumu. 
Valstiečiams suteikus asmens laisvę (be žemės), stambieji žemvaldžiai 
būtų galėję gauti reikalingos darbo jėgos, patrauktų ją iš smulkiųjų dva- 
rininkų žemių. Todėl suprantamas pritarimas, su kuriuo tam tikri feodalų 
sluoksniai sutiko fiziokratų sistemą. 

Taigi fiziokratizmas Lietuvoje turėjo suvaidinti gana sudėtingą vaid- 
menį. Skatindamas kapitalistinių gamybinių santykių vystymąsi, jis kartu 
įteisino ir feodalinę žemės nuosavybę. J. Stroinovskio skleidžiamos idėjos 
pirmiausia gynė stambiosios dvarininkijos, taip pat ir gimstančios bur- 
žuazijos interesus, o nukreiptos jos buvo iš esmės prieš smulkiųjų ir 
vidutiniųjų žemvaldžių konservatyvumą. 


ISTORIJOS KATEDROS ĮSTEIGIMAS 


Akademijos pavertimas Lietuvos Vyriausiąja mokykla ir apskritai 
viso švietimo reformos pakeitė ir istorijos dėstymą. Rektorius M. Počo- 
butas 1782 m. visuotinei istorijai dėstyti pasiūlė vietos diecezinės semi- 

narijos regentą Tomą Husaževskį (1732—1807). Edukacinei komisijai pri- 
tarus, T. Husaževskis sutiko užimti profesoriaus vietą; dirbo jis iki 1805 m. 

Pagal to meto paprotį, prieš pradėdamas paskaitas, T. Husaževskis 
1782 m. gavo teologijos daktaro laipsnį. Paskaitas profesorius pradėjo 
skaityti 1783 m. pabaigoje. 

Pirmojoje dalyko programoje T. Husaževskis žadėjo perteikti „istori- 
nes žinias su pastabomis apie valstybių atsiradimą, augimą, iškilimą ir 
žlugimą; apie jų teisę, dorovę, papročius, religiją, politiką, mokslus, me- 
nus; apie didžiųjų žmonių garbę [..|“. Tomis pastabomis profesorius 
skelbė sieksiąs to, „kad mokinių protas įgustų kaip reikiant teisingai 
spręsti apie įvykius, taip pat skatintų jų širdis girtiniems veiksmams, tiek 
vieno žmogaus, tiek visuomenės labui“. Senovės istoriją buvo numatęs 
pradėti nuo seniausių tautų; po jos dėstyti graikų, o po to — romėnų 
istoriją“, 

Per 22-jus metus T. Husaževskis skaitė senovės istoriją, visuotinės 
istorijos kursą ir, kaip sakoma jo 1798 m. programoje, „šių dienų valsty- 
bių — Italijos, Ispanijos, Anglijos, Prancūzijos — istoriją“ iki XVIII a. 
vidurio. Programoje numatyta taip pat skaityti „Rytų imperijos bei arabų 
istoriją Mahometo ir jo palikuonių laikais“, aptarti tų valstybių „teisę, 
papročius, mokslo, amatų, žemdirbystės, prekybos pažangą“ ir apibūdinti 
„valstybių veikėjus“", | 

Pirmąjį istorijos katedros profesorių savo laiškuose dažnai mini J. Le- 
levelis. Nors T. Husaževskio studentu jis buvo tik nuo 1804 m., apie savo 
profesorių rašo su pagarba ir simpatija. Pavyzdžiui, pirmakursis studen- 
tas laiške tėvui 1804 m. gegužės 28 d. dalijasi įspūdžiais: ,„Visuotinę 
istoriją dėsto Husaževskis nuo pusės vienuoliktos iki dvyliktos pirmadie- 
niais, trečiadieniais ir penktadieniais. Malonu būti jo paskaitose, tik bėda, 
jog tyliai kalba, reikia pastatyti ausis, kad jį girdėtum"ė. Laiške T. Čac- 
kiui J. Lelevelis 1806 m. rašė: ,Mokydamasis mokykloje, buvau užimtas 
ir nuo jos Į[t. y. istorijos] atitrūkęs; 1804 m. patekęs į Vilniaus universi- 
tetą, turėjau galimybės metus klausyti kunigo Husaževskio dėstomo vi- 
suotinės istorijos kurso iki pabaigos, naudojausi juo, kiek aplinkybės ir 
laikas leido““. 


S Ten pat. 

ė Prospectus lectionum in*Alma Academia et Universitate Vilnensi nuper Scholae Prin- 
cipis M. D. Lit. nomine insignita ad instaurationem studiorum ex anno 1783 in annum 
1784 propositus, Vilnae, I. 72. 

" Prospectus lectionum publicarum in Alma Universitate Scientiarum Vilnensi (1797), 1. D. 

*J. Lelewel, Listy Joachima Lelewela, oddz. 1. Listy do rodzenstwa pisane, t. 1, Poznan, 
1878, p. 1. 

“ Ten pat, p. 94. 

T. HUSAŽEVSKIO ISTORINĖS PAŽIŪROS 


Apie mokslinę T. Hiusaževskio veiklą turime maža žinių. Didesnių 
mokslo veikalų jis nepaliko. Iš universiteto paskaitų programų ir įžangi- 
nės paskaitos teksto galima susidaryti apytikrį vaizdą apie T. Husaževskį 
kaip istoriką, bet sunku ką pasakyti apie jo pažiūras. F. N. Golianskis 
tvirtino, kad jis daug „skaitė, galvojo, dirbo, mokėsi ir tobulinosi“!?, 
Vargu ar T. Husaževskis buvo originalus istorijos tyrinėtojas, nors savo 
dėstomąjį dalyką mėgo ir mokėjo. Bibliotekoje turėjo naujausių pran- 
cūzų istorikų veikalų ir juos su užsidegimu skaitė. Tačiau, rodos, nesi- 
naudojo vokiečių istorikų veikalais. Su neslepiamu skepticizmu žiūrėjo 
į Metodinius veikalus, į naujuosius istorijos tyrinėjimo metodus, plačiai 
naudotus užsienyje!!. 

Savo „Kalboje, pradedant viešas visuotinės istorijos paskaitas“ (1783) 
T. Husaževskis pareiškė, kad „nereikia versti studentų prie istorijos, nes 
ji, tenkindama įgimtą proto smalsumą, teikia malonią pramogą mąsty- 
mui, saldina valandas, kurias praleidžiame, skaitydami arba klausydami 
apie praeitį, ir ne sykį, kerėdama sielą, ilgas istorijai skirtas valandas 
paverčia trumpiausiomis akimirkomis“. Tegu ji „teikia pramogą žmogaus 
protui, bet kartu tegu įi šviečia, žinoma, tegu ji nuo prietarų valo, tegu 
rodo tikrąjį jo kelią, kuriuo eidamas nesuklys: žodžiu — tegu protą iš- 
moko teisingai spręsti apie daiktus“. Istorija privalo „nurodyti klaidas ir 
piktacarystes, nurodyti lemtingas pasekmes neatitaisomų nuostolių, kurių 
buvo dėl tų klaidų, negarbę, gėdą, kuri piktadarį pažymėjo, baisų krašto 
likimą, į kurį nuvedė valdžios neapdairumas; provincijų smukimą, į kurį 
palaidumas pastūmėjo, žlugimą galingiausių valstybių, kuri joms korup- 
cija priartino; ir tada tam tikros žmonių aistros aprims, palengva ateis 
ramybė ir nuteiks žmogų klausyti išminties [...]. Istorija [..] parodo 
protui šuntakius, o kartu liepia jų bijoti, nurodo nusižengimus, o drauge 
atgrasina nuo jų“. Pagaliau „istorija pasitarnauja moralės ir politikos 
mokslams, susiėmusi su jais už rankų: visur jie šalina kliūtis, visur su 
jais rūpinasi visų gerove, trokšta pašalinti visa, kas kliudo tiek žmogaus, 
tiek ir visuomenės laimei“!?, 

T. FRusaževskio pažiūros į istoriją nėra originalios. Daug ką jis pasi- 
savino iš XVIII a. mąstytojų: Voltero, E. B. Kondiljako, Šarlio de Sent- 
Pjero ir kt. 

Minėtoje kalboje jis aukštino Volterą, kad šis savo darbais prisidėjęs 
prie civilizacijos raidos, barbariškumo nykimo Europoje. Pritarė profe- 
sorius ir utilitarinėms Voltero pažiūroms į istoriją. 

Tačiau plačiausiai, rodos, T. Husaževskis naudojosi E. B. Kondiljako 
darbu, kuriame autorius išdėstė savo pažiūras į istorijos studijas. Įžan- 
goje E. B. Konailjakas rašė, kad istorija turinti būti politikos ir moralės 

mokykla, o savo auklėtiniui, Parmos kunigaikščiui, sakė: „„Stenkis for- 
muoti savo širdį ir protą. Istorija turi būti visa tavo gyvenimo mokykla, 
kurioje išmoksi savo pareigų"““. 

Taigi E. B. Kondiljako požiūris į istoriją buvo utilitaristinis, o minėtoji 
T. Husaževskio kalba daug kuo primena E. B. Kondiljako mintis. T. Hu- 
saževskiui istorija turi būti tikra „„magistra vitae“, kad, „išnagrinėjus ir 
pažinus valdymą ir papročius senovėje, jų jėgą ir prigimtinę teisę, būtų 
parodytos kiekvieno žmogaus, luomų ir institucijų pareigos; taip pat 
nuodugniai išnagrinėjus geros valdžios struktūrą, būtų parodyta, kokią 
naudą, turtą, galią ir garbę ji duoda tautai; taip pat, kad būtų parodytos 
valstybių silpnumo, smukimo, nelaimių ir žlugimo priežastys“!“. 

Išdėstęs savo pažiūrų esmę, T. Husaževskis paminėjo Šarlį Sent-Pjerą 
(Šarlį Irenę Kastelį, 1658—1743 m.). Tai buvo išsilavinęs žmogus, filoso- 
fas ir politikas, nuosaikių pažiūrų istorikas, kurio veikaluose, kupinuose 


"moralizavimo, jaučiamas ryšys su senaisiais istorinių įvykių aprašymais 


ir su bažnytiniu-religiniu įvykių aiškinimu. Jo supratimu, taiką turėjo 
užtikrinti visų katalikiškųjų valdovų susitarimas, įie privalėjo saugoti 
taiką ir visiems laikams atsisakyti karo. Šias mintis smarkiai kritikavo 
Volteras, o palankiai priėmė ZŽ. Z. Ruso. 

T. Husaževskis taip išdėstė savo pacitistines Gažiūras „[...] istorijos 
mokslas gali būti puiki priemonė taikos idėjoms įgyvendinti [...]. Tegu 
būna apšviestas nežinojimas, tegu būna sugėdinti prietarai, tegu blogi 
pavyzdžiai būna paniekinti. Toks yra istorijos tikslas, ir iš lėto ateis 
ramybė, tinkanti protingai prigimčiai“!". Profesorius K. Chodinickis, ver- 
tindamas pacitistines T. Husaževskio pažiūras, rašė: ,„Dorą, švelnų, misio- 
nierių žeidė XVIII a. skelbiamų humanistinių šūkių priešingybė liūdnai 
tikrovei. Todėl jis gyvai domėjosi amžinos taikos idėja. Tur būt, šią 


idėją jis paėmė ne iš pirmųjų šaltinių, o greičiausiai iš Ruso raštų [...], 


nes T. Husaževskio pozicijos primena Ženevos filosofo nuomonę“!*, Pana- 
šiai kaip Ž. Z. Ruso, kuris tvirtino, jog „[..| la paix perpetuelle est ū 


WWF. N. Golanski, Pamiątka Tomasza Husarzewskiego, profesora historyi powszechnei 
i krytyki, Wilno, 1808, p. 57. 

"K. Chodynicki, Laia uniwersyteckie J. Lelewela.— Księga pamiątkowa ku uczczeniu 
CCCL rocznicy zatoženia i X wskrzeszenia Uniwersytetu WileAskiego, t. 1, p. 175. 

12 T. Husarzewski, Przemowa przy rozpoczęciu lekcyi publicznych historyi powszechnei 
w Szkole Giownei W.K. Lit: roku 1783 miana przez J. X. Tomasza Husarzewskiego (lapai 
nenumeruoti). 

'8 E. B. de Condillac, Cours d'ėtud pour Vinstruction du prince de Parme ..., t. 16, Par- 
me, 1775, p. 8; E. B. Condillac, O nauce historyi, Jakotež stosowny dodatek wyjety z dziei 
stawniejszych pisarz6w w wieku zesztym. Tium. Wincentego Turskiego, cz. 1—2, Warsza- 
wa, 1812. 

6 J. Bielinski, Uniwersytet Wilenski, t. 1, p. 436. 

5 T. Husarzevski, Przemowa przy Iozpoczeciu lekcyi publicznych historyi powszechney... 

16 K, Chodynicki, Lata uniwersyteckie J. Lelewela, p. 178. 

prėsant project absurde“, T. Husaževskis priėjo išvadą, kad amžinos 
taikos idėja yra utopija. 

Taigi T. Husaževskis ne iš tų filosofų ir istorikų, kuriuos F. Engelsas 
apibūdino: „Didieji žmonės, kurie Prancūzijoje švietė protus artėjančiai 
revoliucijai, patys buvo labai revoliucingai nusiteikę. Jie nepripažino 
jokių išorinių autoritetų [...|. Vieninteliu visko kriterijumi pasidarė mąs- 
tantis protas“!", Tuo tarpu T. Husaževskis rėmėsi istorikais, kurie buvo 
nuosaikūs. Jo pasenusias istorines koncepcijas galima paaiškinti tuo, kad 
Lietuvos kultūriniam gyvenimui didžiulę įtaką turėjo katalikų bažnyčia; 
dar neseniai auklėjimo monopolis priklausė dvasininkams, ir pats moky- 
mas iš esmės buvo teologinis!š, 

Būdinga tai, kad istorijos veikalų autoriai Lietuvoje buvo dvasinin- 
kai: Kražių kolegijos rektorius K. Virvičius, Juozapas ir Vincentas Skže- 
tuskiai, T. Husaževskio mokiniai-klierikai. Tačiau Lietuva — ne išimtis, 
Vakarų Europoje nemaža istorikų taip pat dvasininkai. Šis reiškinys — 
lai praeities palikimas, Pati visuotinė istorija dar nebuvo visiškai atsi- 
skyrusi nuo „šventosios bažnyčios istorijos“. 


Ž — 
RETORIKA IR LITERATURA 


Lietuvos Vyriausiojoje mokykloje dėstyta taip pat retorika ir Litera- 
tūra. 1783/84 mokslo metais moralės mokslų kolegijoje buvo įkurta lite- 
ratūros ir retorikos katedra!“. Kartu su bendrąja mokslo sekuliarizacija 
pamažu keitėsi ir šių disciplinų dėstymas. Nuo bažnytinės retorikos atsi- 
ribojo pasaulietinė. Ją imta laikyti svarbesne. Interpretuojant antikinius 
autorius, kurie tebebuvo pagrindinis išminties šaltinis ir autoritetas, vis 
daugiau dėmesio pradėta skirti tautinės kultūros reikalams — lenkų kal- 
bai ir literatūrai??, Tiems poslinkiams Lietuvos Vyriausiojoje mokykloje 
didžiausios reikšmės turėjo literatūros ir retorikos katedros profesoriai 
D. Pilchovskis ir £, N. Golianskis. 

Dovydas Pilchovskis (1735—1803) gimė Rutkiškėse, Užnemunėje, Al- 
vito parapijoje?!. Mokėsi Vilniaus akademijoje. Baigęs akademiją, dėstė 
joje filosofiją ir humanitarinius dalykus. Nuo 1766 m. dirbo Kilmingųjų 
kolegijoje Vilniuje; buvo jos prefektas, dėstė retoriką ir poeziją. 1773 m. 
jam buvo suteiktas teologijos, o 1778 m.— dar ir kanonų teisės daktaro 
laipsnis. 

D. Pilchovskis aktyviai įsijungė į Vilniaus kultūrinį gyvenimą, jis 
vaisingai reiškėsi pasaulietinės veiklos bei kultūros baruose. 1783— 
1793 m. buvo Lietuvos Vyriausiosios mokyklos moralės mokslų kolegi- 
jos pirmininkas, vadovavo akademijos spaustuvei. 1783 ir 1785—1787 m. 
Edukacinė komisija jį paskyrė generaliniu Lietuvos mokyklų vizitatoriu- 
mi. Drauge su rektoriumi M. Počobutu jis sudarė Lietuvos mokyklų pro- 

gramą. 1789 m. mokyklų reikalais lankėsi Varšuvoje, o vėliau buvo nau- 
jos, 1793 m. sudarytos, Edukacinės komisijos narys. Jaunimo lavinimui 
negailėjo turto ir lėšų (pinigų ir namus testamentu paskyrė neturtingų 
moksleivių bendrabučiui), D. Pilchovskis buvo taip pat žinomas literatas. 
Jis išspausdino antikinių autorių (Saliustijaus ir Senekos) vertimų į lenkų 
kalbą, išleido dvi anonimines brošiūras apie lenkų baudžiauninkus (1788 
ir 1789 m.), kuriose kritikavo dvarininkų nejautrumą valstiečiams, įro- 
dinėjo pastarųjų teises į laisvę. Tai rodo jo socialinių pažiūrų švietėjišką 
pobūdį. 

1783 m. rudenį D. Pilchovskis pradėjo dėstyti literatūros ir retorikos 
katedroje, buvo pirmas jos profesorius; kursą skaitė tris kartus per sa- 
"vaitę po pusantros valandos. Jau pirmųjų mokslo metų programoje jis 
nė žodžiu neužsiminė apie bažnytinę retoriką, operavo vien antikinių 
autorių (Cicerono, Kvintilijano) vardais bei pavyzdžiais. Tačiau antikinės 
retorikos programą D. Pilchovskis pritaikė lenkų klausytojui. Vienas 
pagrindinių jo tikslų — išmokyti taisyklingai ir stilingai versti antikinius 
autorius į lenkų kalbą, sakyti oracijas lenkiškai. Plėsdamas ir tobulin- 
damas programą bei kursą, D. Pilchovskis lenkų kalbai skyrė vis daugiau 
ir daugiau dėmesio. Ieškodamas išraiškingų šios kalbos pavyzdžių, jis 
atkreipė akis ir į lenkų rašytojus, pamažu pradėjo jų kūrybą nagrinėti 
savo paskaitose. Taigi D. Pilchovskis davė pirmąją lenkų literatūros (ir 
kartu pirmąją apskritai tautinės literatūros) kurso užuomazgą Lietuvos 
Vyriausiojoje mokykloje. D. Pilchovskio tradicijas tęsė ir gilino F. N. Go- 
lianskis??, vėliau perėmęs iš jo literatūros ir retorikos katedrą. 

Teologijos ir filosofijos daktaras Filipas Nerijus Golianskis (1753— 
1824) gimė Krokuvoje2š. Mokėsi pijorų mokyklose, įstojo į jų ordiną, 
o vėliau mokytojavo įvairiose Lenkijos vietovėse. Savo kalbose skleidė 
švietėjų pedagogines idėjas, aukštino Edukacinės komisijos veiklą, ska- 
tino šviesti liaudį gimtąja kalba. 1787 m. Edukacinė komisija ji pakvietė 
retorikos ir literatūros profesoriaus pavaduotoju (viceprofesoriumi) į Lie- 
tuvos Vyriausiąją Mokyklą. 1792 m. jis tapo tikruoju profesoriumi, buvo 
paskirtas moralės mokslų kolegijos sekretoriumi ir ėjo tas pareigas iki 


V F. Engelsas, Anti-Diuringas, Vilnius, 1958, p. 15. 

Iš K. Mapkc y D. Jurenbc, Counnenua, T. 7, p. 360. 
!9 J. Bieliūski, Uniwersytet Wileūski, t. 2, p. 14. 

20 Ten pat, p. 583—593, 704,—727. 


2! J. Bielinski, Uniwersytet Wiletski, t. 3, p. 287—289; W. Januszkiewicz6ėwna, Dawid 
Pitchowski joko profesor literatury w Szkole Glownej W. Ks. Lit. — Kn.: Ksiega pamiątko- 
M uczczeniu CCCL rocznicy založenia i X wskrzeszenia universytetu WileAskiego, t. 1, 
p. 85—102, 


*2 J. Bieliūski, Uniwersytet Wileūski, t. 2, p. 707—710. 


23 Z. Ciechanowska, Golaiski Filip Nereusz (1753—1824).— Polski Stownik Biograficzny, 
t. 8, Wroctaw..., 1959—1960, p. 203; J. Bieliūski, Universyteit Wileūski, t. 3, p. 178—180, 


277 


1803 m. Nuo 1793/94 mokslo metų pradžios jis perėmė iš D. Pilchovskio 
literatūros ir retorikos katedrą ir 10 metų išbuvo jos profesoriumi. Per 
T. Kosciuškos sukilimą, 1794.V.4—1794.VIIL.6, Golianskis redagavo du- 
kart per savaitę ėjusį Vyriausiosios valdžios tarybos (Rady Naiwyžszej 
Litewskiej) organą „Vilniaus liaudies laikraštį“ (Gazeta Narodowa Wi- 
leAska). Po universiteto reformos (1803) F. N. Golianskis iki pat mirties 
buvo Švento rašto profesoriumi moralės ir politikos mokslų fakultete ir 
Čia reiškėsi nauja savo veikla bei darbais. 

Perėmęs iš D. Pilchovskio Lietuvos Vyriausiojoje mokykloje literatū- 
ros ir retorikos katedrą, Golianskis dar labiau išplėtė dėstomus dalykus. 
Be antikinių, i programą jis įtraukė daugelį kitų tautų (italų, prancūzų, 
anglų, vokiečių, kinų) autorių, vis daugiau vietos skirdamas lenkų rašy- 
tojams. Nuo F. N. Golianskio pedagoginės veiklos neatskiriamas ir pirmo 
nuoseklaus retorikos bei poetikos vadovėlio pasirodymas lenkų kalba. 

Dar dėsiydamas Varšuvoje, 1786 m. F. N. Golianskis išleido darbą 
„Apie retoriką ir poeziją“. Jam persikėlus į Vilnių, čia 1788 m. pasirodė 
antrasis, 0 1808 m. trečiasis (pataisytas) knygos leidimas. Vadovėli** 
sudaro dvi pagrindinės dalys, kurių didesnioji (O wymowie) skirta reto- 
rikai, o mažesnioji (O poezji) — poetikai. 

Pirmojoje vadovėlio dalyje autorius aptaria retorikos paskirtį ir kil- 
mę, jos plėtotę senovės Indijoje, Graikijoje, Romoje, Afrikoje, Ameri- 
koje. Vadovėlyje atsiskleidžia gana pažangios autoriaus pažiūros ir pa- 
triotinės nuotaikos. Skyrelyje „Retorika yra laisvųjų tautų menas“ jis 
pabrėžė, kad retorikos gyvavimas nesuderinamas su despotizmu, kur 
„Vieno valia yra įstatymas visiems“, kad tik laisvose tautose, kur žmonės 
be baimės galį reikšti savo įsitikinimus, išaugę demostenai ir ciceronai. 
F. N. Golianskis tvirtino, kad retorikai lygiai tinkančios visos kalbos, nes 
nėra tokios keibos, kuri neturėtų iškalbai reikalingos ekspresijos. Rem- 
damasis antikiniais autoriais, jis dėstė retorikos pagrindus: aptarė reto- 
rines figūras, skonį, oracijos struktūrą ir kompoziciją, retorikos ryšį su 
kitais mokslais, retorinės kalbos ypatybes ir stilių, palygino žymiuosius 
antikos oratorius (Demosteną ir Ciceroną su Plutarchu ir Kvintilijanu, 
Ciceroną su Plinijum), plačiai kalbėjo apie seimo ir teismo retoriką, pa- 
galiau kelis puslapius skyrė bažnytinei iškalbai. Jis nesiribojo vien 
antikine senove, o pateikė pavyzdžių ir iš Lenkijos istorijos. 

Antrojoje knygos dalyje, skirtoje poetikai, F. N. Golianskis aptarė 
poezijos kilmę ir tikslą, įos stilių ir žanrus (epigramą, satyrą, elegiją, 
odę, eklogą, arba sielianką bei pasterką), kalbėjo apie draminę poeziją, 
skirdamas joje tragediją ir komediją, apie herojines eiles, išdėstydamas 
Homero „Iliados“ ir Vergilijaus „Eneidos“ turinį ir trumpai supažindin- 
damas su „Odisėja“, pagaliau knygą baigė skyreliu apie didaktinę poezi- 
ją. E. N. Golianskis skyrė vidinę ir išorinę poeziją, pabrėždamas, kad 


278 


„eilės, neturinčios poetinės vaizduotės, nėra poezija“, o kita vertus, poe- 
tiškumu (vidine poezija) galinti pasižymėti ir proza. Poetas arba vienas 
pats kalbąs, arba rodąs kalbančius, arba ir pats kalbąs, ir rodąs kalban- 
čius. Pagal tai poezija (= grožinė literatūra) skirstoma į rūšis bei žanrus. 
Pirmajam atvejui priklausančios epigramos, satyros, elegijos, odės, ant- 
rajam — daugiausia sieliankos, taip pat komedijos, tragedijos ir operos, 
trečiajam — herojinis epas (Poema Heroicum, Carmen Epicum). Tragedija 
ir komedija sudaro dramą, o herojinės eilės — epopėją. Kiekvienas žodžio 
meno kūrinys be siauresnės definicijos vadinamas poema. 

Dėstydamas poetikos pagrindus, F. N. Golianskis, be antikinių ir kai 
kurių Vakarų Europos autorių (Kornelio, Rasino, Moljero, Voltero, Mil- 
tono), daug dažniau, negu retorikoje, minėjo lenkų rašytojus, pateikė jų 
kūrybos pavyzdžių (J. Kochanovskio, I. Krasickio, A. Naruševičiaus, 
V. Vibickio ir dar bent aštuonių, šiandien jau mažai bežinomų). Taigi 
retorikos bei poetikos paskaitomis ir vadovėliu F. N. Golianskis supa- 
žindino savo klausytojus ne tik su antikiniais, bet ir su naujųjų laikų 
autoriais, iš tikrųjų išeidavo su jais elementarų lenkų literatūros istorijos 
kursą. 

Tarp Lietuvos Vyriausiosios mokyklos retorikos profesorių ir lietuvių 
tautinės kultūros kūrėjų tiesioginių ryšių mažai težinoma. Pagrįstai spė- 
jama, kad apie 1782—1785 m. tos mokyklos moralės mokslų kolegijoje 
mokęsis poetas Antanas Strazdas?. Tad jis galėjo klausytis ir D. Pilchovs- 
kio paskaitų. Šio profesoriaus tautinės aspiracijos, gimtosios kalbos ir 
literatūros branginimas būtų (analogijos būdu) paskatinęs ir A. Strazdo 
tautini sąmonėjimą, sukėlęs jam norą kurti lietuvių kalba. F. N. Go- 
lianskio tiesioginiai ryšiai su lietuvių kultūra pasireiškė vėliau, XIX a. 
pradžioje, jau naujomis sąlygomis. Tačiau tiesioginiais ryšiais nesibaigia 
šių profesorių darbo reikšmė. Jų švietėjiškos pažiūros ir veikla demokra- 
tino visuomeninę Mintį, o jų pradėta orientacija į tautinę humanitarinę 
kultūrą vėliau, XIX a. pradžioje, tapo pagrindiniu lenkų inteligentijos 
rūpesčiu, kuris savo ruožtu skatinamai veikė ir lietuvių kultūros puose- 
lėtojus. 


FILOSOFIJA 


Edukacinė komisija griežtai pasisakė prieš scholastiką ir jos recidy- 
vus, prieš gamtos mokslų dėstymą filosofijos disciplinų sudėtyje. Filoso- 
fijos dėstytojui aprėpti ano meto gamtos mokslus buvo visiškai neįma- 
noma. Jis neturėjo specializacijos, tebuvo mokytojas — svetimų minčių 
perpasakotojas (neretai nekvalifikuotas), nebuvo tyrinėtojas. Edukacinė | 


* F. Golafski, O wymowie i poezyi, w Warszawie, 1786. 
2 V. Vanagas, Antanas Strazdas, V., 1968, p. 50. 

komisija gamtos mokslus atskyrė nuo filosofijos, sudarė sąlygas moksli- 
niams tyrimams. Jos mokyklose universalius filosofus pakeitė atskirų 
mokslo šakų specialistai, atsirado specializacija. Lietuvos Vyriausiosios 
mokyklos profesoriai buvo ne tik dėstytojai, bet taip pat ir mokslinin- 
kai tyrinėtojai, 

Edukacinė komisija visai pašalino filosofiją iš mokyklų programų. 
Filosofijos pašalinimas buvo grindžiamas iš esmės dviem argumentais: 
nesą tinkamų vadovėlių ir deramo išsilavinimo dėstytojų. Eksjėzuiiais 
Edukacinė komisija pagrįstai nepasitikėjo. Bet vadovėlių ir filosofijos 
dėstytojų buvo galima parengti. Deja, Edukacinė komisija šito nepadarė. 
"Per visą savo gyvavimą — bemaž per 30 metų — ji nesirūpino nei iiloso- 
fijos dėstytojų, nei filosofijos vadovėlių rengimu. Šiuo laikotarpiu Lietu- 
vos Vyriausiojoje mokykloje nebuvo nei tilosoiijos katedros, nei tiloso- 
fTijos paskaitų. Tas rodo rimtas spragas Žečpospolitos Edukacinės komisi- 
jos veikloje. 

Iš filosofijos disciplinų Edukacinė komisija teikė reikšmės tik logikai. 
Jos buvo iš pradžių mokoma vidurinėse mokyklose. Komisijos prašymu 
prancūzų filosofas švietėjas E. B. Kondiljakas parašė logikos vadovėlį 
Lietuvos ir Lenkijos vidurinėms mokykloms (,„Logika, arba pirmieji mąs- 
tymo raidos pradai“). Pirmą kartą šis darbas pasirodė 1780 m. Paryžiuje 
pavadinimu „La logigue ou les premiers dėveloppements de Vart de 
penser“. Tačiau tik 1802 m. Vilniuje išėjo lenkiškas vertimas, kurį atliko 
J. Znoska, tuo metu adjunktas, o vėliau — universiteto politinės ekono- 
mijos profesorius““. (1808 ir 1819 m. vadovėlis Vilniuje išleistas pakar- 
totinai.) 

Nėra abejonės, kad šio E. B. Kondiljako darbo reikšmė buvo ne tik 
vadovėlinė. Apskritai knyga atliko svarbų vaidmenį, skleidžiant švietimo 
laikotarpio logines ir filosofines idėjas mūsų krašte. Materialistinio sen- 
sualizmo ir analitinio metodo akcentavimas Lietuvos sąlygomis skambėjo 
novatoriškai. E. B. Kondiljako kvietimas analizuoti tikrovę atitiko Lietu- 
vos Vyriausiojoje mokykloje vyravusią mokslinių tyrimų dvasią. Šiuo 
veikalų domėjosi ne tik Lietuvos Vyriausiosios mokyklos studentai, bet 
ir jos profesoriai. Kita vertus, loginės problematikos pakeitimas gnoseolo- 
sine ir psichologine, tam tikras polinkis į agnosticizmą mažino knygos 
vertę ir teikė pagrindą universiteto mokslininkui J. Sniadeckiui ją ver- 
tinti kritiškai. 

1793 m. logika pradedama dėstyti Lietuvos Vyriausiojoje mokykloje. 
1793—1803 m. studentams teisininkams ją dėstė teisės profesorius S. Ma- 
levskis. Apie dėstymą tegalima spręsti iš jo kurso programos“', nes 
paskaitų užrašų neišliko. S. Malevskis dėstė naujųjų laikų logikos kon- 
cepcijas: aiškino sąvokas, teiginius, samprotavimus, loginių klaidų prie- 
žastis, tikrumo ir tikėtinumo šaltinius, disputų taisykles. Neabejotinai 

E. B. Kondiljako logikos vadovėlio veikiamas, sakėsi kuo plačiausiai 
aiškinsiąs analitinį metodą. 1797 m. carinei vyriausybei patvirtinus naują 
Vilniaus Vyriausiosios mokyklos statutą, moralinių mokslų kolegijoje 
buvo įsteigta logikos, prigimtinės ir tautų teisės katedra, kurią užėmė 
S. Malevskis. 

Tai, kad Vyriausiojoje mokykloje nebuvo filosofijos katedros, ir kad 
filosofija nebuvo dėstoma atskiru dalyku, nereiškė, kad filosofija nesido- 
mėta. Specialiųjų mokslų medžiagos tyrimas neišvengiamai vesdavo prie 
platesnių, filosofinės reikšmės apibendrinimų. Konkrečioje specialiųjų 
mokslų problematikoje filosofines idėjas reiškė gamtininkai. XVIII a. pa- 
baigoje Vyriausiojoje mokykloje ėmė formuotis gamtamokslinio mate- 
rializmo idėjos, kurias reiškė pažangūs mokslininkai Ž. Žiliberas, G. Fors- 
teris, A. Sniadeckis. Tirdami augaliją ir gyvūniją, žmogaus anatomiją ir 
fiziologiją, fizikos ir chemijos procesus, pažangūs mokslininkai atmetė 
idealistinės filosofijos spekuliacijas gamtamoksliniais klausimais, teigė 
objektyvios realybės egzistavimą ir įos pažinimo galimybę. 


ARCHITEKTŪROS IR DAILĖS KATEDRŲ 
KŪRIMASIS 


ŽODŽIO MENO SIEJIMAS SU VAIZDUOJAMUOJU 


4 ilniaus universiteto įkūrimas suiapo su renesanso 
meno plitimu Lietuvoje. Tačiau akademijos laikotar- 
piu aukštoji mokykla labai mažai prisidėjo prie 
vaizduojamojo meno ugdymo, nors poreikiai turėti 
| krašte savo architektų, tapytojų, skulptorių buvo 
labai dideli. Juos tenkino vienuolynų dirbtuvėse ir 
didikų dvaruose spietęsi dailininkai užsieniečiai. 

Na Būtų neteisinga teigti, kad akademijoje nebuvo 
mokoma piešti ir tapyti. Joje dėstyta ir architektūra. Tie dalykai, ma- 
tyt, buvo fakultatyvūs ir buvo dėstomi panašiai kaip „malonieji me- 
nai'— muzika, šokiai, fechtavimas, jodinėjimas, kaip dalykai, ugdantys 
gerą skonį, bendrąjį išsilavinimą, bet ne kaip specialybė, įrašoma į moks- 
10 programą. Piešti buvo mokoma net kolegijose. | 

Studentai su vaizduojamojo meno bendraisiais principais susipažinda- 
vo ir per poetikos ar retorikos paskaitas. Aiškindami estetinius žodinės 





26 S. B. de Condillac, Loika czyli pierwsze zasady sztuki myšlenia. Dzieto elementarne 
dla szkėt publicznych, Wilno, 1802, 


2 Prospectus lectionum publicarum in Alma Universitate scientiarum Vilnensi..., ex 
anno 1797 in anmum 1798, Vilnae. 

kūrybos dėsningumus, poetikos ir retorikos dėstytojai dažnai remdavosi 
vaizduojamojo meno pavyzdžiais, kaip ryškesniais ir dėl to lengviau 
suvokiamais. Susidomėjimas vaizduojamuoju menu ypač padidėjo vė- 
liau, įsigalint klasicizmui (XVIII a.), kai atsirado sintetinis grožio supra- 
timas, kai estetinės pažiūros ėmė nebesutilpti į poetikos ir retorikos 
sąvokas. 

Lietuvoje XVIII a, plito kelionių literatūra, kurioje ypač daug dėme- 
sio skiriama architektūros ir dailės kūriniams, apskritai estetikos proble- 
moms. Iš tokios literatūros autorių bene žymiausi buvo Ksaveras Bogu- 
šas (1745—1820) ir Povilas Bžostovskis (1739—1827), keliavę po užsienį. 
Architektūros ir dailės kūrinius jie vertino pagal gerą ar blogą skonį ir 
pagal kūrėjų tautybę. Į vieno ar kito istorinio stiliaus „gerą skonį“ įeina 
proporcijų tobulumas, kūrinio taurumas ir įtaigumas. Prie „blogo sko- 
nio“ priskiriama visa, kas žema, pigu ir vulgaru. Prancūziškas skonis, 
pasak K. Bogušo, pasižymįs švelnumu, saikingumu ir elegancija. Vertin- 
damas meno kūrinius, P. Bžostovskis pasisako prieš nusistovėjusią kūry- 
binę schemą, vedančią prie šablono, ir stoja už išraiškos priemonių 
įvairumą ir išradingumą. 

Ieškojimas turinio ir formos ryšio tarp visų to paties stiliaus meno 
šakų vedė prie estetikos, jau žymiai platesnio dalyko. Bene pirmasis 
poetikos ir retorikos dalykus plėtė į estetikos kursą Dovydas Pilchovskis, 
pradėjęs juos dėstyti 1783 m. Jis buvo kanonų teisės profesorius, gerai 
susipažinęs su antikinės kultūros paminklais, vertęs ir komentavęs Sene- 
ką. Pagrindiniais meno kūrinio privalumais jis laikė logišką galvojimą, 
įtikinamą nuoširdumą ir emocinį klausytojo ar žiūrovo pavergimą. Kūri- 
nyje skaitytojas ar žiūrovas neturįs jausti kūrėjo pastangų. Vaizdavimas 
turįs būti laisvas ir tikras, atskleidžiąs kurią nors tiesą. 

Tuos pačius dalykus dėsčiusiam F. N. Golianskiui grožis — meninės 
kūrybos pasekmė, labai reliatyvus dalykas ir galįs būti suvokiamas ne- 
vienodai. Meno uždavinys, profesoriaus nuomone, tarnauti visuomenei, 
padėti bendrauti, kai reikia reikšti savo mintis ir jausmus, siekiant, kad 
tas bendravimas ją kilnintų!. 

Protingą mintį reikią gražiai pasakyti. Kūrinio formą sąlygojąs turi- 
nys. Didžiausias formos privalumas esąs lakoniškumas, sugebėjimas daug 
pasakyti, daug nekalbant. Išraiškos jėga priklausanti nuo minties aišku- 
mo. Jos priemonės tokios plačios ir turtingos, kaip vaizduojamos tikro- 
vės pasaulis ir žmonių jausmai. 

Visi menai, aiškino F. N. Golianskis, turi sekti gamta, tačiau ją ne 
kopijuoti, o atskleisti jos filosofine esmę, jos tvarkos dėsningumus. Me- 
nininkas panašiai turi žiūrėti ir į žmonių visuomenę. Mene ne viskas 
turi būti pasakoma iki galo. Geriau kai ką nutylėti, negu per daug pa- 
sakyti. Graži nutylėta mintis skatina pati žiūrovą ją baigti. 

Skonis, pasak F. N. Golianskio, dailės kūrinių teisėjas, jis nuo daug 
ko priklauso. Yra pojūčio ir intelekto skonis. Geras skonis, pasiekęs 
tobulumą, greit ima smukti, Puošmenų perteklius iškalboje, panašiai kaip 
ornamentinės lipdybos architektūroje, vienodai prieštarauja geram sko- 
niui. Tokia F. N. Golianskio mintis — aiškus pasisakymas prieš baroko 
puošnumą. 

1797 m. retorikos ir poetikos kurso programoje F. N. Golianskis rašė, 
kad kuria nors proga paminėsiąs „visus geriausius senovės dailininkus — 
tapytojus, skulptorius, architektus, mechanikus. Jų ryšiai su literatūra 
padeda nušviesti meninės kūrybos esmę. To nežinoti arba neįvertinti 
reikštų paniekinti šių dienų mokslininką [...|. Supažindins, kaip literatūrą 
suprasti padeda kalbos ir dailė, ypač tapyba, skulptūra, mechanika, ku- 
rios vadovaujasi nepaprastai lakia vaizduote ir išradingumu [...]. Juk 
tiesa, kad mokslai ir menai, lyg nepertraukiamais ryšiais susiję, sudaro 
organišką vienybę, vienas kitą papildo ir remia"?, 

F. N. Golianskio estetikoje vyravo klasicizmo principai. Antikinė dai- 
lė, kaip galima spręsti iš jo vadovėlio ir kurso programos, labai aukštai 
vertinama ir jos pavyzdžiais dažniausiai remiamasi. Joje jis matė fizinių 
ir dvasinių jėgų derinį. Viduramžių kultūra turinti prošvaisčių tamsiame 
smukimo kelyje, bet vis dėlto tai buvęs obskurantizmo amžius. Baroko 
puošmenas jis lygino su debesimis, kurie uždengia tiesą. 

Žodžio meno jungimas su vaizduojamuoju menu ir ieškojimas bendrų 
estetinių dėsnių ne tik padėjo studijuojantiems literatūrą studentams, bet 
ir pagelbėjo architektūrą su daile paversti universitetiniais mokslais. 


PAŽIŪRŲ Į MOKSLĄ IR MENĄ 
KEITIMASIS 


XVIII a. antrojoje pusėje įsigalėjus klasicizmui, architektūra nebe- 
teko vadovaujančio vaidmens mene, kokį ji turėjo, klestint vėlyvajam 
barokui. Klasicizmo architektai plačiai paskleidė nuomonę, kad pastato 
grožį, jo vidaus erdvės jaukumą sudaro proporcijos, o ne dekoracijos. 
Tobulos erdvę ribojančių linijų ir plokštumų proporcijos suradimas buvo 
laikomas dideliu architektūros meno laimėjimu. Klasicistams pastato 
grožis — jo Matematinių proporcijų visumos derinys. Toji visuma turinti 
būti paprasta, lengvai suvokiama, vadinas, racionali. 

Nuo pastato sienų atsiplėšusi tapyba ir skulptūra darosi daugiau mol- 
bertinės, o menotyra, kaip ir estetika, virsta mokslo disciplina, glaudžiai 

'F., N. Golafūski, O wymowie i poezyi Wilno, 1808, p. 5—6. 

* Prospectus lectionum publicarum in Alma Universitate scientiarum Vilnensi..., ex Anno 
1797 in annum 1798, Vilnae. 

susijusia su filosofija. Ima įsigalėti pažiūra, kad menas per estetiką susi- 
siekią su filosofija, visų mokslų pagrindu. Architektūra ir dailė ligi to! 
laikyti amatais, išmokstamais privačiai ir individualiai pagal amatininkų 
cechų principus, dabar pripažįstami dalykais, kuriems reikia aukštojo 
mokslo. Antai dailininkas Pranciškus Smuglevičius (1745—1807), pakvies- 
tas į Vyriausiąją mokyklą dėstyti tapybos, savo mokymo programoje 
pareiškė: „Dailininkas privalo nuolat naudotis laisvaisiais mokslais, ku- 
riais apsiginklavęs tapytojo genijus galės beveik su didžiųjų poetų entu- 
ziazmu reikšti istorines tiesas bei pasakišką poeziją“. Toliau jis rašė: 
„Kas, ateidamas į tapybos mokyklą, atsineš daugiau žinių ir išsilavinimo 
iš kitų mokslų, tas daugiau pažengs ir tapyboje. Kas nedaug mokėsi ir 
mažai moka, nedidelis bus iš jo tapytojas arba ir visai menkas. Visi 
mokslai siejasi ir vieni kitiems pagelbsti. Tos pagalbos ir mes iš jų rei- 
kalaujame, ir mūsų darbuose turi būti tiksliai pavaizduota istorija ir 
žmonių papročiai, ir juose turi būti pritaikytos matematinės proporcijos, 
spalvų, šviesos ir šešėlių fizinių savybių pažinimas““. P. Smuglevičius 
tapybos mokėsi pas savo tėvą, Lenkijos karaliaus Augusto III rūmų 
dailininką. Po to studijavo Romoje šv. Luko meno akademijoje. 1784 m. 
grįžo į Varšuvą, kūrybos tikslais lankėsi Vilniuje ir čia nuo 1797 m. spa- 
lio 1 dienos pradėjo vadovauti piešimo ir tapybos katedrai. 

Užsienyje tuomet veikė dailės akademijos — dailininkų ruošimo mo- 
kyklos. Edukacinė komisija taip pat susirūpino meno dalykų dėstymu 
„ Lietuvos Vyriausiojoje mokykloje. Užsimojusi ruošti dailininkus Lietu- 
voje, Edukacinė komisija vadovavosi mintimi, kad architektams ir dai- 
lininkams reikalingas aukštasis humanitarinis išsilavinimas. Tačiau bajo- 
rams ir universiteto profesoriams atrodė, kad piešti, tapyti ir lipdyti — 
dirbti amatininkišką miestiečių, nekilmingų žmonių darbą. Todėl Edu- 
kacinė komisija iš anksto kreipėsi atsišaukimu į bajoriją: „Nors jau 
dabar kai kuriuose kraštuose amatai, menai ir dailė ištobulinti labiau, 
negu prieš tai, daro jiems garbės ir gausina turtus, tačiau pas mus yra 
daug nepatenkintų kritikų, prieštaraujančių Komisijai ir kitiems protingai 
galvojantiems žmonėms, kurie kviečia bajorijos jaunimą susipažinti su 
įvairiais menais ir išradimais, kad, pažinę jų naudingumą, mokėtų pri- 
taikyti ir išplėsti savo krašte šiuos žmonių išradingumo vaisius. Mažiau 
apdairūs galvoja, kad bajorą per daug pažemina šios tokios reikalingos 
piliečiui žinios““. 

Architektūros ir dailės dalykams dėstyti reikėjo steigti katedras. Jų 
steigimui kurį laiką gana atkakliai priešinosi ir rektorius M. Počobutas, 
gynęs grynąjį mokslą, o architektūrą su daile laikęs vien naudingais ir 
patyrimo reikalaujančiais amatais. Architektūros ir dailės katedrų atsi- 
radimas Vilniaus aukštojoje mokykoje susijęs su Lauryno Stuokos-Gu- 
cevičiaus ir Pranciškaus Smuglevičiaus vardais. 

Bet kurios katedros steigimas rėmėsi pripažinimu dėstytojui profe- 
soriaus vardo ir paskyrimu jam atlyginimo. 1770—1773 m. architektūrą 
dėstė italas Karlas Spampanis, profesoriumi jis netituluojamas, ailygini- 
mą gaudavo iš studentų, kurie panorėdavo pas jį mokytis. 1773/74 mokslo 
metais buvo dėstomi du architektūros kursai: architektūros teorijos, arba 
architektonikos, ir praktinės architektūros. Pirmąjį kursą dėstė kunigas 
M. Kiselevskis, antrąjį — pasaulietis, netgi masonas, Martynas Knaktusas 
(apie 1740 — apie 1820)“. 

Perorganizuojant akademiją į Vyriausiąją mokyklą, 1774/75 mokslo 


„metais M. Knakfusas skundėsi Edukacinės komisijos pirmininkui I. Ma- 


salskiui, prašydamas jį arba nuo paskaitų atleisti, arba pašalinti M. Ki- 
selevskį, kuriam prefektas priskyręs daugiau kaip 20 studentų, nenorė- 
jusių klausyti architektonikos, o jam palikęs vos kelis pačius silpniausius 
studentus. Jis siūlėsi dėstyti abu architektūros kursus. Kada buvo svars- 
tomas atlyginimas, M. Kiselevskis pasisiūlė dėstyti už perpus mažesnį 
atlyginimą. I. Masalskis palaikė M. Knakfusą, jau plačiai žinomą archi- 
tektą praktiką, o jo konkurentą išsiuntė į Pinsko mokyklą dėstyti. 

1773—1775 m. pas M. Knakfusą architektūros mokėsi Laurynas Stuo- 
ką-Gucevičius (1753—1798). 1777 m. Knakfusas jau nebedėstė; 1782— 
1786 m. jis dirbo universiteto architektu. Reikalų raštuose profesoriumi 
jis netituluojamas. Pasitraukimą iš dėstytojų galima aiškinti dvejopai: 
arba eksįėzuitų intrigomis, arba tuo, kad katedros nepripažino rektora- 
tas. Imti iš studentų atlyginimo jam neapsimokėjo. Jis projektavo Vil- 
niuje daug privačių pastatų, buvo Lietuvos kariuomenės artilerijos kapi- 
tonas. Tad pajamos iš studentų jo galėjo nevilioti. Antra vertus, jis 
galėjo reikalauti architektūros katedros pripažinimo. Tokia katedra pra- 
dėjo veikti 1793 m., profesoriumi paskyrus L. Stuoką-Gucevičių. 


ARCHITEKTŪROS DĖSTYMO KRYPTIS 


Šiam paskyrimui nemaža įtakos turėjo Edukacinės komisijos pirminin- 
kas, Vilniaus vyskupas Ignas Masalskis, ketinęs talentingą, nuo Kupiškio 
kilusį valstieti padaryti savo rūmų architektu. Jo paremtas L. Stuoka-Gu- 
cevičius mokslus buvo išėjęs Paryžiuje ir Romoje. 1782 m. grižęs į Lie- 
tuvą, jis ėmė vykdyti savo mecenato užsakymus: perstatyti katedrą ir 
rūmus Verkiuose. Jam teko perstatyti ir sugriuvusią Vilniaus rotušę. Jo 
kūrybinė veikla žymiai pakreipė architektūros meno raidą Lietuvoje. 


3 V. Drėma, Pranciškus Smuglevičius, V., 1973, p, 345—346. 

* Ten pat, p. 180—181. 

> V. Drėma, Materialy do dzialalnošci architekta Marcina Knakfusa.— Biuletyn historii 
sztuki, 1964, Nr. 3, Warszawa, p. 197—207, 

1794 m. T. Kosciuškos sukilimas nutraukė L. Stuokos-Gucevičiaus kūry- 
binę ir pedagoginę veiklą. Architektūros profesorius drauge su savo 
pirmtakų ir kolega M. Knakfusu dalyvavo sukilime, tapdami Jokūbo 
Jasinskio, vyriausiojo sukilimo vadovo Lietuvoje, pagalbininkais. Suor- 
ganizavęs Vilniuje civilinę gvardiją ir būdamas jos vadu, L. Stuoka-Gu- 
cevičius viename mūšyje netoli Ašmenos buvo sunkiai sužeistas. Sukili- 
mui pralaimėjus buvo amnestuotas, tačiau iš profesoriaus pareigų 
atleistas. Po kurio laiko, tiesa, grąžintas į Vyriausiosios mokyklos ar- 
chitektūros katedrą, bet dirbo vos porą metų, iki 1798 m., kada, teturėda- 
mas 45 metus, mirė. 

Nors L. Stuoka-Gucevičius aukštojoje mokykloje neilgai dirbo, tačiau 
jo darbo vaisius buvo labai reikšmingas. Europos architektūroje XVIII a. 
antrojoje pusėje nebuvo vieno bendro visai epochai stiliaus. Vyravęs 
klasicizmas reiškėsi daugeliu krypčių, formavosi tautinės mokyklos. Lie- 
tuviškojo klasicizmo mokyklos pradininkas buvo L. Stuoka-Gucevičius, 
toli pralenkęs savo pirmtaką M. Knakfusą. Kuo šie Vilniaus architektai 
skyrėsi, matyti, palyginus jų kūrinius: M. Knakfuso statytą astronomijos 
observatoriją universiteto rūmuose ir Stuokos-Gucevičiaus katedrą arba 
rotušę. M. Knakfusas žengė tik pirmuosius žingsnius klasicizmo linkme ir, 
tarsi bijodamas konilikto su įsigalėjusiu feodalinės aristokratijos skoniu, 
naudojosi barokui būdingais dekoracijų elementais. 

L. Stuoka-Gucevičius, pradėdamas dėstyti architektūrą, drąsiai pareiš- 
kė: „1. Profesorius išdėstys įvairių, tiek privačių, tiek ir visuomeninių 
pastatų pradmenis, pagal gyventojų bendro patogumo ir gynimosi po- 
reikius, taikydamas paprasčiausius statybos dėsnius taip, kad kiekvienas 
statinys būtų patogus, tvirtas ir gražus. 2. Įrodys, kad pastato grožis, 
darnumas ir didingumas glūdi ne išgalvotuose pagrąžinimuose bei papuo- 
šimuose, bet statinio dalių santykiavime tarpusavyje ir su visuma, o nuo 
to priklauso ir jo stiprumas. 3. Tam nustatys architektūroje naudojamą 
tolydinės harmoningos progresijos tvarką, iš kurios geometriniais santy- 
kiais, pagal senovės graikų žinomas taisykles, išves mastus kitų, dalimis 
atitinkančių, tvarkų“". 

Šitaip buvo išreikšti pagrindiniai klasicizmo architektūros principai. 
Iš kitų programos skyrių matyti, kad buvo planuojama dėstyti ne tik 
architektūrinį projektavimą, bet ir medžiagų atsparumą, statybinę statiką, 
mechaniką ir kitas architektūrai reikalingas inžinerinės disciplinas, ei- 
namas užsienio aukštosiose mokyklose. Stuoka-Gucevičius šalia įprastinių 
architektūros reikalavimų įvedė du naujus dalykus: patogumą ir taupu- 
mą. Ekonominis veiksnys to meto architektūroje buvo dar mažai žinomas. 
Vadinas, pastatas turėjo būti ne tik patogus, tvirtas, gražus, bet ir pigus. 
Kalbėdamas apie pastato pritaikymą prie vietovės, įis nustatė architek- 
tūrinio planavimo pagrindus. 

L. Stuoka-Gucevičius architektūros dėstymo programą sudarė po to, 
kai jau buvo įvykdęs nemaža projektų ir savo teorines žinias patikrinęs 
praktiškai. . 

1797 m. buvo paskelbtas konkursas viceprofesoriaus vietai užimti 
"Ją užėmė L. Stuokos-Gucevičiaus adjunktas Mykolas Šulcas (1769—1812). 
Po L. Stuokos-Gucevičiaus mirties jis buvo pakeltas katedros profesoriu- 
mi ir architektūros dalykus dėstė, sekdamas klasicistine savo pirmtako 
programa. Jis buvo ekskunigas, karininkas, mokslus ėjęs užsienyje ir 
Vilniuje gavęs filosofijos ir laisvųjų menų daktaro laipsnį. M. Šulcas 
pasižymėjo kaip architektūros teoretikas, tačiau praktikas buvo menkas. 
Jo statiniuose paaiškėdavo stambių skaičiavimo klaidų. Tur būt, dėl to 
1812 m. Vingio miške Vilniuje įo medinis statinys, kuriame turėjo įvykti 
caro Aleksandro I garbei pokylis, išvakarėse ir sugriuvo. Matyt, bijoda- 
mas bausmės, M. Šulcas nusiskandino Neryje. 

Iš M. Šulco programos matyti, kad jis taip pat, kaip ir jo pirmtakas, 
dėstė architektūros istoriją, teikė žinių „apie architektūros pradžią ir plė- 
tojimąsi, kaip tatai pagal patogaus gyvenimo ir prabangos reikalavimus 
priėjo prie to tobulumo, kuri mums paliko romėnai ir graikai: paminės 
žymiausius statinius, kurių pėdsakus tik literatūroje berandame arba tik 
jų griuvėsius begalima pamatyti“'. Toliau sakoma, jog jis „išdėstys plytų, 
kalkių ir kitų medžiagų degimo teoriją įvairiose krosnyse ir išgvil- 
dens pagal fizikos dėsnius tai, kas sudaro ryšį tarp medžiagų atsparumo 
ir gerumo“. Iš mokymo programų matyti, kad tas pats architektūros pro- 
iesorius dėstė ne tik teoriją, bet ir statybinių medžiagų technologiją, 
M. Šulco pagalbininku Vyriausiojoje mokykloje buvo Mykolas Kado 
(1765—1823), buvęs P. Sapiegos dvarų architektas, taip pat filosofijos ir 
laisvųjų Menų daktaras. 

Architektūros katedra nesiplėtė, ir architektų ruošimas netobulėjo, 
nes architektūra vis daugiau tolo nuo meno ir artėjo prie inžinerijos, o 
inžinieriams statybininkams ruošti neužteko katedros, reikėjo fakulteto. 
Katedros nuopelnas buvo tai, kad ji per savo auklėtinius išpopuliarino 
architektūroje klasicizmą. Tuo stiliumi Lietuvoje pastatyta nemaža rūmų, 
šiaip namų ir kulto pastatų. Klasicizmas darė įtakos ir medinei kaimo 
architektūrai. 


PIEŠIMO IR TAPYBOS KATEDRA 


M. Knakfusas architektūrą, o P. Smuglevičius piešimą ir tapybą kurį 
laiką dėstė, neturėdami katedros. Katedros steigimo aktu reikia laikyti 
Edukacinės komisijos 1797 m. rugsėjo 28 d. raštą Vyriausiajai mokyklai. 


5 E. Budreika, Architektas Laurynas Stuoka-Gucevičius, V., 1954, p. 14, 
"P. Galaunė, Vilniaus meno mokykla, Kaunas, 1928, p. 38. 

Tame rašte pasakyta: „Įsteigiant laisvųjų menų katedras, atsižvelgiant į 
jų naudingumą ir reikiamai įvertinant Jo Mylistos Pono Pranciškaus 
Smuglevičiaus, piešimo ir tapybos mokytojo, talentą ir gabumus, prašom 
pakelti jo atlyginimą iki profesoriaus algos. Edukacinė komisija tikisi, 
kad J. M. Ponas Smuglevičius bus įtrauktas į ordinarinių universiteto 
profesorių skaičių“š. Mokyklos rektorius, vykdydamas šį raštą, profeso- 
riaus atlyginimą P. Smuglevičiui pradėjo skaičiuoti nuo tų pačių metų 
spalio 1 d., patvirtino piešimo ir tapybos dėstymo planą ir kitais metais 
išmokėjo mokymo reikalams 500 rublių. 

Pradėdamas darbą, profesorius turėjo nugalėti daug sunkumų. Pir- 
miausia jis turėjo įrengti studiją — gauti pultų, lentų, gipsinių modelių, 
graviūrų ir paveikslų. 1798 m. rudenį dailės specialybę studijavo 24 stu- 
dentai, o kaip papildomą specialybę — 17. Tai sudarė gana didelį visų 
studentų procentą. P. Smuglevičius dailėje, kaip ir jo kolega L. Stuoka- 
Gucevičius architektūroje, buvo klasicistas, antikinį meną laikęs idealaus 
grožio pavyzdžiu. Tačiau visokio grožio pagrindu jis laikė gamtą. 
P. Smuglevičius mokė studentus ją stebėti, skirti tai, kas joje svarbiau- 
sia, filosofiškai įvertinti tikrovę ir dailės priemonėmis ją interpretuoti. 
Jis teigė, kad vaizdas drobėje yra dailininko Minčių paveikslas, kad proto 
vaizdinių ydos, privalumai ar tobulumai atsispindi ir paveiksle. Jis pa- 
tarė studentams susipažinti su literatūros teorijos ir estetikos dėsniais ir 
taikyti juos tapyboje. 

Suvokti prigimtas daiktų proporcijas buvo pirmasis jo mokymo prin- 
cipas. Gamtos reiškinių įvairumas ir natūralus jų grožis ne visada sutap- 
davo su antikinio idealaus grožio reikalavimais, su kuriuo buvo susipa- 
žįstama, kopijuojant modelius. Kopijavimu buvo stengiamasi supažindinti 
mokinius su tikrovės suvokimo būdais, su geru piešiniu, ugdyti gerą 
skonį. Lipdinių piešimas pratino prie erdvinio tikrovės suvokimo. Tre- 
čiasis mokymo tarpsnis buvo gyvo modelio piešimas ir tapyba. 

Nuo 1800 vasario mėn. iki 1801 m. lapkričio mėn. P. Smuglevičius 
dirbo Peterburge, kur, caro iškviestas, dekoravo Michailo rūmus. Tada 
įis turėjo progos susipažinti su Peterburgo dailės akademijos mokymo 
sistema ir programa. 

Grižęs į Vilnių, dėstymą pakreipė griežtesne akademizmo kryptimi, 
pagrindiniu meninių vertybių šaltiniu skelbdamas ne gamtos, o antikinių 
dailės kūrinių studijas. Savo programoje jis rašė, kad „mokiniams paro- 
dys, nors gabesnieji pastebės ir patys, koks yra skirtumas tarp neištobu- 
lintos ir ištobulintos gamtos arba tarp ydingų priemaišų ir rinktinio gro- 
žio. Taigi bus reikiamai nušviesta saikinga ir tobula dailė. Pastaroji 
pasiekė tobulumo daugiausia graikų išsimokslinimo bei išradingumo 
dėka, tai paliudija amžiai. Taigi, tuo, ką kadaise pasiekė graikai, koki 
puikumą suteikė jie dailei, savo darbštumu ir sumanumu prisitaikydami 

prie natūralaus, o kartu ir tikro puošnumo, tuo sekti yra ne tik naudin- 
ga, bet ir labai reikalinga“"?, 

Reikia manyti, kad P. Smuglevičių paveikė ne tik Peterburgo meno 
akademija, bet ir kritika Vilniuje dėl jo modelių parinkimo. Piešti buvę 
duodami ne apolonai, achilai, herakliai, o Nerono, Karakalos, Justiniono 
ir kitų Romos imperatorių biustai, kurie, pasak kritikų, tik žalojo stu- 
dentų skonį ir ranką, nes imperatorių veidai buvę netaisyklingi. 

Architektūros ir piešimo bei tapybos katedrų likimas buvo nevieno- 
das. Kadangi iš architektūros katedros neišaugo inžinerinis fakultetas, 
tai ji ir liko daugiau kaip priedas prie dailės. Iš XVIII a. pabaigoje ir 
vėliau veikusių dailės katedrų susidarė savita kūrybinė kryptis, kuriai 
prigijo Vilniaus meno mokyklos vardas. 


BIBLIOTEKA IR SPAUSTUVĖ 


BIBLIOTEKA 


dukacinė komisija susirūpino ir bibliotekininkyste. 
"Bibliotekinio darbo centrais tapo valstybinė Zaluskių 
biblioteka Varšuvoje ir vyriausiųjų mokyklų bib- 
| liotekos Vilniuje ir Krokuvoje. Visos jos turėjo tapti 
| ne vien mokslinėmis akademinėmis, bet kartu ir 
viešosiomis bibliotekomis. Edukacinės komisijos 
1790 m. vasario 2 d. nuostatuose sakoma: „„Vyriau- 
| ——MBAS Siųjų mokyklų bibliotekos turi būti viešos, prieina- 
mos naudotis ne vien tik vyriausiosios mokyklos dėstytojams [...] ir 
moksleiviams, bet ir kiekvienam piliečiui, kuris ateitų į biblioteką ieš- 
koti šviesos ir knygų“!. Be to, Edukacinė komisija numatė, kaip komp- 
lektuoti bibliotekas, organizuoti fondus, tvarkyti katalogus?. Viena to- 
kių pažangių priemonių buvo 1780 m. lapkričio 2 d. seimo priimtas 
įstatymas dėl privalomojo egzemplioriaus. Biblioteka jį gaudavo iš savo 
spaustuvės jau nuo 1766 m., pagal Stanislovo Augusto privilegiją, bet 
dabar tai išspręsta plačiau“, Visos Lietuvos Didžiosios Kunigaikštystės 





š V. Drėma, Pranciškus Smuglevičius, p. 183. 

* V. Drėma, Pranciškus Smuglevičius, p. 194. 

!J. Lewicki, Ustawodawstwo szkolne za czasėw Komisji Edukacji Narodowej, Krakow, 
1925, p. 232. 

2 M. Lodynski, U kolębki polskiej polityki biblioteczneį (1774—1794), Warszawa, 1933, 
p. 28—32. 

31. Peirauskienė, Vilniaus akademijos spaustuvė, Vilnius, 1976, p. 28; J. Basiulis, Priva- 
lomasis egzempliorius Lietuvoje.— Bibliotekininkystė ir bibliografiia, t. 1, 1961, p. 198; 
J. Szczepaniec, Obowiązkowy egzemplarz biblioteczny w Polsce w drugieį potowie XVIII 
wieku.— Rocznik zakladu narodowego im. Ossolinskich, t. 5, Wroctaw, 1957, p. 361. 

spaustuvės buvo įpareigojamos atiduoti vieną spaudinių egzempliorių 
Lietuvos Vyriausiosios mokyklos bibliotekai. Rūpinimąsi biblioteka, ypač 
jos fondais Edukacinė komisija parodė dar anksčiau — savo 1774 m. 
birželio 20 d. instrukcijoje, kurioje nurodoma I. Masalskiui pristatyti 
„tvarkingai sudarytus knygų katalogus kartu su bibliotekos aprašymu ir 
literatūros, kurios dar reikėtų, sąrašą bendrai studentų ir profesorių 
naudai“. 

Susirūpinimas bibliotekos fondais buvo ai pagrįstas, nes jie, peIr- 
imti iš akademijos ir Kilmingųjų kolegijos, negalėjo patenkinti naujų 
aukštosios mokyklos poreikių. Vyriausiosios mokyklos rektorius net pa- 
brėžė, kad biblioteka paveldėjusi labai mažai „gerų ir tikrų klasikinių 
knygų, o iš medicinos, chirurgijos, akušerijos, anatomijos, fizikos, aukšto- 
sios matematikos, visuotinės istorijos, civilinės ir prigimtinės teisės, kraš- 
to ekonomikos" — akademijos biblioteka neturėjusi nė vienos geros kny- 
gos. Neturėjusi ji taip pat veikalų, skelbiančių įvairių Europos tautų 
mokslininkų tyrinėjimus, atradimus ir paskutinio šimtmečio žinias“. 

Vis dėlto biblioteka, kad ir gaudama privalomąjį egzempliorių, buvo 
komplektuojama nelabai planingai. Daug priklausė nuo profesorių ini- 
ciatyvos ir įtakos. Pavyzdžiui, rektorius M. Počobutas mokyklos lėšas 
pirmiausia panaudodavo astronomijos observatorijai aprūpinti naujau- 
siais įrengimais, literatūra. Biblioteką praturtinti stengėsi profesorius 
D. Pilchovskis, dovanodamas mokyklai savo turtingą polonistikos ir anti- 
kinių autorių knygų rinkinį?. 1781 m. naujausia gamtos mokslų literatūra 
biblioteką papildė karalius Stanislovas Augustas. Be to, rektorius, kvies- 
damas iš užsienio gamtos ir kitų mokslų profesorius, ragindėvo juos 
atsivežti visą reikalingą kursui skaityti literatūrą. Kai kurie profesoriai, 
išvažiuodami iš Vilniaus, taip pat dovanodavo savo knygas mokyklai. 
Iš tokių buvo G. Forsteris (1787), J. Sartorijus (1793). Būtiniausią medi- 
cinos literatūrą papildė rinkinys, 1777 m. gautas iš profesoriaus S. Bizio?. 
Tačiau šių knygų medicinos studijoms neužteko, ir 1782 m. Vyriausioji 
mokykla už 3600 lenkų auksinų Varšuvoje nupirko kariuomenės felčerio 
Augusto Oto medicinos knygas. Bet tokių sumų retai pasitaikydavo. 

Lėšos knygoms nebuvo reguliariai numatomos, todėl negalėjo būti ir 
sistemingo literatūros pirkimo. Nuo 1794 m. bibliotekai išlaikyti buvo 
paskirtos Vyriausiosios mokyklos spaustuvės pajamos. Jos fondams 
komplektuoti nuo 1797 o imta skirti 300 aukso rublių, be algų biblio- 

1806 m. biblioteka iš viso turėjo 8680 knygų; nė kiek ne mažiau, ne- 
gu Krokuvos universiteto biblioteka, tačiau mažiau negu, sakysim, privati 
Čartoriskių biblioteka Pulavuose!“, 

Taigi Edukacinė komisija, užsimojusi iš pagrindų modernizuoti švieti- 
mą ir Vyriausiąją mokyklą, o jos biblioteką paversti centrine viešąja 

krašto knygų saugykla, ne visai įvykdė įsipareigojimus. £dukacinei ko- 
misijai tekę didžiuliai turtai bibliotekai komplektuoti ir išlaikyti tebuvo 
labai mažai panaudoti!!. Vyriausiosios mokyklos bibliotekai augti trukdė 
ir tai, kad iki pat XIX a. pradžios bibliotekos prefektais buvo eksjėzuitai. 
Iki 1787 m. jai vadovavo Juozas Pažovskis, 1787—1792 m.— Tadeušas 
Mackevičius, po jo — Rapolas Litvinskis, miręs 1799 m. kovo mėn. Į jo 
vietą buvo paskirtas taip pat ne pasaulietis, o bazilijonas Augustinas 
Tomaševskis, kurį jo kolega S. B. Jundzilas apibūdino kaip obskurantą ir 
visų nekenčiamą šventeivą!?. Žinoma, tokie prefektai neprisidėjo prie 
uždavinių, kuriuos bibliotekoms kėlė Edukacinė komisija, išsprendimo. 


„  SPAUSTUVĖS VALDYMAS 


Po 1773 m. reformų Stanislovas Augustas, įvertindamas Martyno Po- 
čobuto nuopelnus mokslui, 1773 m. lapkričio mėn. atidavė jam iki gyvos 
galvos valdyti akademijos spaustuvę, o 1774 m. pradžioje —ir „Vilniaus 
laikraščių" redakciją!?. Tačiau jau 1775 m. gruodžio 25 d. paiždininkis 
Antanas Tyzenhauzas įmonę paėmė valstybės iždui. M. Počobutui buvo 
paliktas tik prie jos esąs butas ir išmokėta 2000 auksinų“. 

Įsteigus spaustuvę Gardine, leidinių skaičius akademijos spaustuvėje 
šiek tiek sumažėjo, tačiau ir toliau čia buvo spausdinami vadovėliai, 
mokslinė literatūra, laikraščiai ir kitos knygos. Nuo 1776 m. iki 1785 m. 
kovo Mėn. ii gavo 12 249 lenkiškus auksinus pelno, kurie 1789 m, buvo 
perduoti paiždininkio testamento vykdytojams“. 

Perėmęs iš M. Počobuto spaustuvę, A. Tyzenhauzas jos prefektu 
paskyrė akademijos profesorių Dovydą Pilchovskį. A. Tyzenhauzo įgalio- 
tinių atsiskaitymo su D. Pilchovskiu projekte ypač pabrėžtas jo sąžinin- 
gumas ir geras spaustuvės administravimas'“. 


* Cit. iš M. Brenszlejn, Bibljoteka Uniwersytecka w Wilnie do roku 1832, p. 15. 

S Ten pat, p. 18. 

6 J. Bieliūski, Uniwersytet Wilenski 1579—1831, t. III, p. 287—288. 

"J. Lelewel, Bibljograficznych ksiąg dwoje, t. 2, p. 137. 

Š Ten pat. 

9 CGopHHK MaTepHaAOB AX HCTOpHH NMpocBeLjenKa B Poccyh, 7. 2, Yue0HBie 3aB6A6- 
uua B Bau, Ty6. 1802—1804, CII6., 1897, p. 302—306, 540, 551. 

10 M. Brensztejn, Bibljoteka Uniwersytecka w Wilnie do roku 1832, p. 21, 24. 

"|! M. Biržiška, Senasis Vilniaus universitetas, p. 27. 

12 S. JundziH, Pamietniki žycia ksiedza Stamistawa Jundzižia.— Archiwum do Dziejow 
Literatury i Ošwiaty w Polsce, 1914, t. 13, p. 106—107. 

S M. Baliūski, Dawna Akademia Wiletska, p. 239. 

LJ. Bielinski, Uniwersytet Wilenski, t. 1, p. 122—126; J. Žojek, „Gazeta Grodziens- 
ka".— Rocznik historii czasopismiennictwa Polskiego, t. 5, zesz, 2, 1966, p. 38—39. 

5 J. £ojek „Gazeta Grodzienhska“, p. 43—44. 

16 J. BieliAski, Uniwersytet Wilenski, t. 1, p. 121; J. £ojek, „Gazeta Grodzietska", 
p. 11—12, 43—44. 

Akademijos spaustuvės darbuotojams mokėtos tokios algos: prefek- 
tui — 2000 lenkiškų auksinų metams (vėliau D. Pilchovskis gaudavo 
2500 auksinų), socijui (pavaduotojui) — 1000, „Vilniaus laikraščių“ re- 
daktoriui — 540 auksinų. Darbininkams buvo vienetinis užmokestis. 

1785 m. pradžioje mirus A. Tyzenhauzui, Edukacinė komisija spaus- 
tuvę atidavė Lietuvos Vyriausiajai mokyklai. Tai jau 1785 m. balandžio 
2 d. buvo įrašyta Vilniaus teismo knygose!', 

Edukacinė komisija labai rūpinosi spaustuve. 1787—1799 m. įvyko 
keli Edukacinės komisijos posėdžiai, kur buvo svarstyta jos ekonominė 
būklė ir darbo organizavimas. 1787 m. sausio 18 d. buvo nutarta Vyriau- 
siosios mokyklos spaustuvės ir jos vaistinių pajamas skirti švietimui. 
Norėdama sustiprinti materialinę spaustuvės padėtį, Edukacinė komisija 
1793 m. iš A. Tyzenhauzo įpėdinių nupirko jai Gardino spaustuvės in- 
ventorių. Pirkimo aktas spalio 23 d. buvo patvirtintas Stanislovo Augusto, 
drauge suteikiant spaustuvei teisę spausdinti knygas ne tik lotynų, bet 
rusų ir žydų kalbų šriftais. Tą pačią dieną karalius, Edukacinės komisi- 
jos prašomas, patvirtino spaustuvei jos ankstesnes teises ir jos atidavimą 
Lietuvos Vyriausiajai mokyklai!š. 1789 m. pradžioje, tikriausiai tuoj po 
D. Pilchovskio, vadovauti spaustuvei pradėjo R. Litvinskis. Jam 1799 m. 
kovo 2 d. mirus!?, tų pačių metų kovo 19 d. gubernatoriui pranešama, 
kad prefektu skiriamas mokytojas Petras Kožuchovskis?“, 

Kaip minėta, 1794 m. vasario 24 d. Edukacinė komisija nutarė spaus- 
tuvės pajamas skirti bibliotekai?!. Į spaustuvę kaip į materialinę mokyk- 
los bazę buvo žiūrima taip pat po 1794 m. sukilimo ir Lietuvos prijungi- 
mo prie Rusijos. 1799 m. birželio 6 d. Edukacinė komisija nutarė kreiptis 
į gubernatorių Jona Fryzeli, su prašymu leisti spaustuvės pajamas pa- 
naudoti bibliotekai restauruoti ir knygoms pirkti. Be to, paskutiniame 
1799 m. ketvirtyje vėl buvo skiriamas spaustuvės privalomasis egzemp- 
liorius bibliotekai“?, 

Vis dėlto Edukacinės komisijos priemonių, matyt, neužteko, nes spaus- 
tuvė pelno beveik nedavė. Pavyzdžiui, 1799 m. liepos—gruodžio mėn. 
spaustuvė turėjo 15 746 auksinus 20,5 grašio išlaidų ir tik 13 444 auksinus 
20 grašių pajamų. 1802 m. pelnas sudarė 2877 auksinus 6,5 grašio, o 
1803 m. vos 35 rublius 87 kap. Norint padidinti spaustuvės leidybines 
galimybes, iš nusigyvenusio Gardino spaustuvininko Jono Jasinskio 
1803 m. kovo mėn. už 1037 rublius buvo nupirkta spausdinimo staklių 
ir spaudmenų??. Tačiau ir to neužteko. Trūko raidžių, staklės buvo nusi- 
dėvėjusios. M. Počobutas, 1803 m. spausdindamas savo veikalą ,„Tyrinė- 
jimas apie Denderos Zodiako senumą" (Essais sur Vėpogue de Vantiguitė 
du zodiague de Dendėrah), neišsispaudusias raides turėjo pats įrašyti?“. 

1803 m. suteikus Vilniaus Vyriausiajai mokyklai imperatoriškojo uni- 
versiteto vardą, spaustuvė dar kurį laiką priklausė universitetui. Bet, 

trūkstant ir įrengimų, ir specialistų, universiteto vadovybė 1805 m. rug- 
piūčio 24 d. spaustuvę pardavė J. Zavadskiui už 3000 rublių, kuriuos jis 
turėjo išmokėti per 10 metų; tam laikui jam buvo suteiktos universiteto 
spaustuvininko teisės??. Taip nutrūko kelių amžių akademijos spaustuvės 
veikla. 

Keičiantis spaustuvės šeimininkams ir Vilniaus universiteto struktūrai, 
keitėsi ir spaustuvės pavadinimas. Po 1773 m. ji vadinama karališkąja 
akademijos spaustuve, karališkąja spaustuve prie akademijos, nuo 
1794 m.— tiesiog akademijos spaustuve. 


BENDROS ŽINIOS APIE SPAUSTUVĖS PRODUKCIJĄ 
IR JOS LEIDINIAI LIETUVIŲ KALBA 


Edukacinės komisijos įsteigimas ir švietimo sekuliarizavimas turėjo 
lemiamos reikšmės ir akademijos spaustuvei. Ji iš Edukacinės komisijos 
gavo vadovėlių ir mokymo priemonių monopolio teises?, kurias išlaikė 
ir XIX a. Taigi spaustuvė tapo ir švietimo reformų vykdytoja. Pagrin- 
diniai jos leidybinio darbo uždaviniai tuo metu buvo Edukacinės komisi- 
jos rekomenduojamų leidinių spausdinimas, antra vertus, čia ir toliau 
išeidavo visuomenei reikalinga literatūra. Be to, čia buvo spausdinami 
dar ir valdžios potvarkiai bei kiti vieno, kelių lapų spaudiniai, kur net 
ne visada žymėta spaustuvė, leidimo laikas ir vieta (dažniausiai jie neiš- 
liko ar nenurodyti bibliografijose). Pavyzdžiui, nuo 1796 iki 1805 m. 
pagal gubernatorių ir jų kanceliarijų užsakymus spaustuvė išspausdino 
net 540 tokių leidinių (iš jų 61 leidinį rusų kalba)". Be tikslių leidybinių 
duomenų, šie spaudiniai nepateko į bendrą spaustuvės leidinių skaičių. 


17 CVIA, f. 721, ap. 1, b. 110 (senoji numeracija). 

Iš CVIA, f. 721, ap. 1, b. 111—114 (senoji numeracija). 

9 V. Merkys, Lietuvos poligrafijos įmonės 1795—1915 m.— Spauda ir spaustuvės, V., 
1972, p. 228. 

20 CVIA, f. 721, ap. 1, b. 1332, 1. 23, 42; b. 1330, 1. 55. 

2 CVIA, f. 721, ap. 1, b. 115 (senoji numeracija). 

22 Ten pat, b. 1330, 1. 64, 66. 

23 VUB, f. 2 DC 70, p. 60, 79; DC 71, p. 175—176; 202, 233; f. 13, Nr. 104, 1. 23; leidi- 
nyje A. Kawecka-Gryczowa, K, Korotajewa i K. Krajewski, Drukarze dawnej Polski od XV 
do XVIII wieku, zesz. 5, 1959, p. 100 Jasinskis vadinamas Jasienskiu, o įo spaustuvės par- 
davimo data kaidingai nurodoma 1802 m. 

2 M. Baliūski, Dawna Akademia Wilenska, p. 399. 


"J. Bieliūski, Uniwersytet Wilenski, t. 1, p. 122—126; Materjaty do dziejėw literatury 
i ošwiaty na Litwie i Rusi. Zebra! T. Turkowski, i. 1, Wilno, 1935, p. 370—374. 


26 J. £ojek, „Gazeta Grodzienska“, p. 38. 


27 VUB, f. 2, DC 69, p. 1—55.— Regestr do porachunku drukujacego sie ... Universalow, 
Obwieszczeh y Ukazėow Jego Imperatorskiej Mošci... 1796-—1805. 

Remiantis Karolio Estreicherio „Bibliografija polska“ (t. 12—33), „Lie- 
tuvių bibliografija“, Vilniaus universiteto ir Lietuvos TSR Mokslų aka- 
demijos bibliotekų katalogais, mūsų nustatyta, kad nuo 1774 iki 1800 m. 
akademijos spaustuvė išspausdino daugiau, negu 460 leidinių (Alodija 
Kavecka-Gryčova ir ja besiremiantis Vytautas Merkys nurodo 286 pozi- 
cijas2?). Tad Edukacinės komisijos laikotarpio, trukusio 27 metus, leidi- 
niai sudaro daugiau kaip penktadalį per du amžius jos išspausdintų 
knygų. 

Pakito ir spaustuvės produkcijos turinys. Per 27 metus buvo išspaus- 
dintos tik 138 religinės knygos (30,5 procentų visų leidinių). Tai buvo 
leidiniai daugiausia religinei praktikai ir keliolika dogmatinės teologijos 
knygų. Visiškai nustota spausdinti poleminius raštus. 

Būdinga, kad tuo metu labai maža teleista grožinės literatūros veikalų, 
o ir tie dažniausiai buvo sukurti kuriai nors progai. Pavyzdžiui, 1780 m. 
pasirodė Jekaterinos II garbei skirtas Konstantino Benislavskio poezijos 
rinkinys „Dienos ir nakties giesmės“ (Pienia cato-dzienne ir cato-nocne 
na przybycie do kraiow swych biaio-rossyiskich Katarzyny II), Jono 
Sobieskio pergalės prieš turkus įubiliejui „(Teatro veikalas“ (Dzieto teat- 
ralne na dzien uroczystošci w szkolach 17683 z okazyi wieku skonczonego 
po Zzwycieštwie pod Wiedniem Jana III, 1784) ir kt. Epochos tendencijas 
rodo ir tai, kad XVIII a. pabaigoje akademijos spaustuvė išspausdino 
nedaug grynosios proginės literatūros (išėjo 66 leidiniai), tokios populia- 
rios XVI-XVII a. Vietoj didikus ir karalius liaupsinančių panegirikų, 
proginėje literatūroje rašoma apie tai, kas aktualu. 

Tuo metu imta spausdinti didesnius veikalus iš gamtos ir visuomenės 
mokslų, chemijos, medicinos, tebeleidžiama filologinių knygų ir kitokios 
humanitarinės literatūros. Smarkiai padaugėjo vadovėlių (per 90; iki tol 
per du amžius jų išėjo 100). Pažymėtina, jog Edukacinės komisijos ini- 
ciatyva leidžiamų vadovėlių išėjo tik pakartotiniai leidimai (pirmieji lei- 
dimai pasirodydavo Varšuvoje ar Krokuvoje). 

Spaustuvės informacinė literatūra daugiausia skirta universiteto rei- 
kalams. Čia nuo 1781 m. spausdinami paskaitų prospektai „Prospectus 
lectionum in Alma Universitate et Acad. Vilnensi“, kur buvo ne tik 
kiekvienų metų mokymo planai, bet ir profesorių kalbos. Spaustuvė iš- 
leido kelis jos knygyne esančių leidinių katalogus („Katalog ksiąg częšcią 
drukowanych w typogr. J. K. M. przy Akad. Wileūskiey, częšcią spro- 
wadzonych Zz obcych druk. osobl. krajowych“, 1780, priedai: 1781, 1782, 
1786, 1790 metais), „Moksleivių Lietuvos Didžiosios Kunigaikštystės mo- 
kyklose sąrašą“ (Katalog uczni6ow w Szkotach narodowych W.X. Lit., 
1790 m.), Vilniaus mokyklų egzaminų programas ,„„Metinio pažangumo 
įrodymas" (Dowėod rocznego postępku, spausdintus nuo 1784 iki 1802 m.) 
ir kt. Nemažai išėjo ir valdžios įsakymų, nutarimų, skelbimų bei panašių 


294 


leidinių. Minėtini pinigų tarifai, Zalivskio kreipimasis į visuomenę dėl 
mašinų fabriko steigimo (,Uwiadomienie przešwietney publicznošci“, 
1793), J. Fryzelio nustatytos ,„Paštų Lietuvos gubernijoje laikymo taisyk- 
lės“ (IlpaBuna O coAepxaHKnK MowT B AuToBCKO0H ry6oepuun, 1799), „Lie- 
tuvos gubernijos valdybos įsakymas dėl civilinių teismų Vilniaus mieste 
steigimo“ (Ilpuka3 AuToBCKOTO Ty6epHCKOTO INpaBAeHHA... 06 OTKPBITHA 
B ropoAe BuAbHe uacTHBIX CyAO0B, 1800) ir kt. Informaciniai leidiniai dėl 
faktinės medžiagos iki šiol neprarado pažintinės reikšmės. 

Ilgą laiką spaustuvė tebeturėjo kalendorių ir laikraščių spausdinimo 
monopolį. „Vilniaus kalendorius“ (Kalendarz Wilenski) ar „Politinis ka- 
lendorius“ (Kalendarz polityczny) buvo spausdinami nuo 1774 iki 1795 m., 
paskui — nuo 1799 m. Juose pagal tradiciją buvo dedama ne tik kalen- 
dorinių žinių, bet ir politinės istorinės informacijos, mokslo straipsnių, 
valdžios pranešimų ir kt. Ne vieną kalendorių parengė M. Počobutas. 
Spaustuvėje tebeišeidavo „Vilniaus laikraščiai“ (1774—1789) su priedu 
(„Supplement do gazet Wilenskich“). Laikraščiai jau plačiau atspindėjo 
krašto gyvenimą, vidaus ir užsienio politikos įvykius. 

Edukacinės komisijos laikotarpio spaustuvės produkcija visiškai pasi- 
keitė kalbiniu požiūriu. Dabar pagrindinė kalba buvo nebe lotynų, o 
lenkų; lenkų kalbos įsigalėjimas padarė spaudą prieinamą platesniems 
visuomenės sluoksniams, 

Akademijos spaustuvėje taip pat žymiai padaugėjo lietuviškų knygų. 
Nuo 1774 iki 1804 m. čia išėjo 49 lietuviški leidiniai, taigi dešimtadalis 
jos to meto produkcijos. Tačiau tai buvo beveik vien religinio turinio 
literatūra, dažniausiai nauji leidimai, pavyzdžiui, Jono Jaknavičiaus 
„Evengelijos“ (7 leidimai), Mikalojaus Olševskio „„Broma atverta ing 
viečnastį“ (6 leidimai), „Aukso altorius“ (5 leidimai) ir kt. Naujos reli- 
ginės lietuviškos knygos, pavyzdžiui, ,Karunka“ (1788), ,5Spasabas gie- 
doima nabažnas“ (1790) ir turiniu, ir darkyta kalba buvo labai menkos 
vertės. Vis dėlto jų daugėjimas rodė, jog lietuviška spauda skaitoma vis 
labiau. 

XVIII a. antrojoje pusėje spaustuvėje buvo išspausdintas pirmasis lie- 
tuviškas elementorius ,„Mokslas skaytima raszta lietuwiszka diet mažu 
wayku“ (1781, 1783, 1790, 1791 ir 1796 m.). Jo buvo išėję ir daugiau 
leidimų, bet jų neišliko. Remiantis spaustuvės pajamų ir išlaidų knygo- 
mis, nustatyta, kad lietuviški elementoriai buvo parduodami įau 1778 m., 
ir jų kasmet būdavo išplatinama nuo 325 (1778 m.) iki 2350 egzempliorių 
(1790 m.)2?, 


2 A. Kawecka-Gryczowa, Drukarze dawneį Polski, zesz. 5, p. 32; V. Merkys, Lietuvos 
poligrafijos įmonės, p. 228—229. 

2 M. Lukšienė, Lietuvos švietimo istorijos bruožai XIX a. pirmojoje pusėje, K., 1970, 
p. 94. 

Per 1794 m. sukilimą spaustuvė išleido sukilėlių pulko vado Ksavero 
Nesiolovskio ir vyriausiojo vado Tado Kosčiuškos atsišaukimus lietuvių 
kalba. Manoma, kad akademijos spaustuvėje išėjo ir 1794 m. balandžio 
23 d. Lietuvos iždo deputacijos skelbimas ,„Sudas skarba Lyituvos šio 
layka, Zynia diel žmonių storastwas Patungos“. 

Lietuviškos spaudos daugėjimas — tai ne spaustuvės nuopelnas, jį 
lėmė visuomeninio gyvenimo raida. 

Iš akademijos spaustuvės leidinių galima apibūdinti mūsų krašto 
mokslo ir kultūros lygį edukacinių reformų metais, spręsti apie pažan- 
giąsias Ir reakcingąsias visuomenines tendencijas, tuos naujus daigus, 
kurie, skatinami šviečiamojo laikotarpio idėjų, kalėsi krašto politinio, 
ūkinio ir kultūrinio gyvenimo dirvoje. 

